Vasile Mănuceanu GORGANUL EDITURA ALBATROS BUCUREŞTI 1980 „…Matei vodă, domnul muntenesc, om fericit preste toate domniile aceii ţări, nemândru, blând, dirept, om de ţară, harnic la războaie, aşea neînfrânt şi neînspăimat, cât poţi să-l asemeni cu mari oşteni ai lumii ” Miron Costin PARTEA ÎNTÂI CAPITOLUL 1 Amiaza era aproape O amiază limpede şi aurie, cu lumină de ceară, pâlpâitoare şi nostalgică, asemenea unui lac străveziu care oglindeşte văzduhul şi încremenirea înşelătoare a vremii Luna octombrie prelungea într-un răsfăţ târziu, nefiresc, frumuseţile verii, vag poleite de tristeţe, nelinişti şi presimţiri Anul acela, 1630, binecuvântase gliile cu soare şi cu ploi la timpul cuvenit Viile şi livezile care înţesau malul drept al Dâmboviţei, mai înalt, resfirându-se însă şi pe cel stâng, până departe, furişate zâmbitor printre uliţele şi casele Bucureştilor, împresurându-le cu valul lor de frunziş, abia pălit de răsuflarea toamnei, erau pline de roade încă neculese Razachia, merele creţeşti şi perele busuioace îmbălsămau aerul cu mireazma lor Dulceaţa fructelor ispitea roiurile de albine din prisăcile răspândite mai peste tot; ici, colo, în răstimpuri, pârâia câte-o morişcă de lemn, alungând stolurile de păsări pofticioase Bucureştii, veche cetate de scaun şi vad de negoţ înfloritor, se întinseseră mult în ultimul veac, cu toată preferinţa unor voievozi pentru Târgoviştea mai ferită şi mai bine apărată, ajungând să aibă cam şase mii de case şi peste patruzeci de biserici E drept, casele acestea, cu deosebire cele mărginaşe, umile şi prizărite, erau clădite cam la voia întâmplării, fără vreo rânduială; mahalagiii îşi durau sălaşele cu hărnicie şi repeziciune, unde li se năzărea şi unde le venea mai bine, astfel încât, din uliţele strâmte şi întortocheate, te pierdeai curând într-un labirint de poteci şi pârleazuri Grădinile ocroteau şi înveseleau aşezarea, fără să ascundă însă cu totul urmele atâtor pustiiri şi pârjoluri ce se abătuseră peste ea Fuseseră, har Domnului, destule, mai ales în anii din urmă Pe când mai trăia încă Mihai vodă, crudul şi cumplitul Sinan paşa dăduse pradă flăcărilor întăriturile, mulţime de case şi sfinte lăcaşuri, aprinzându-le cu pulbere de puşcă şi bătând cu tunurile în catapetesme Simion Movilă adusese cu sine, spre a-l ajuta să ia domnia, tătarii prădalnici care omorâseră, jefuiseră, batjocoriseră şi dăduseră foc În 1611, în ultimul an al cârmuirii lui Radu vodă Şerban, principele Gabriel Bathory răzbise până la Bucureşti cu trupele lui de mercenari, care aşijderi săvârşiseră tot felul de blestemăţii, pricinuind pagube mari Urmele acestor distrugeri se vedeau încă Ziduri dărâmate şi înnegrite, linse de flăcări, conace căzute în ruină, prin care creşteau bălăriile şi se aciuau huhurezii şi liliecii, clopotniţe frânte, mănăstiri cu plumbul acoperişului smuls şi prădat, sfinţi cu ochii scoşi, martirizaţi a doua oară în zugrăveala lor delicată, de aur şi azur mâhnit Însă râvna şi dragostea de viaţă a oamenilor erau nesecătuite Pe temeliile arse crescuseră repede alte cămine, nu tocmai arătoase, cele mai multe de chirpici, cu acoperiş de şindrilă sau chiar de paie, însă pitoreşti şi plăcute ochiului tocmai prin simplitatea lor De bine, de rău, ele îi adăposteau pe oameni şi erau un semn al triumfului vieţii, al curgerii ei răbdătoare şi neistovite, dincolo de războaie şi de nestatornicia vremurilor Case boiereşti, mari şi frumoase, erau puţine Ale clucerului Ştefan, ale boierilor Grozea, Mavrodin, Udrea Doicescu, Stroie Leurdeanu, ale vornicului Aslan şi ale altora încă, clădite din piatră, cu cerdacuri înalte şi împodobite cu izvoade cioplite migălos Dar Bucureştii se aflau la răspântie de vifore şi în calea urgiilor, prea dese mărturii avuseseră despre asta, iar cei mai mulţi nu se încumetau să-şi primejduiască avutul şi să cheltuiască în zadar Prăvălii şi dugheni erau însă o mulţime, îngrămădite mai ales în preajma curţii domneşti, la vadurile Dâmboviţei, alcătuind acolo un fel de bazar ce amintea, prin larma şi forfota lui pestriţă, de târgurile orientului Aici îşi vindeau produsele îndemânării şi vredniciei lor meşteşugarii localnici, dintre care mulţi îşi aveau atelierele chiar acolo, în magherniţele de lemn: ciubotari, cavafi, şelari, croitori, abageri, lumânărari În pragul altor prăvălii îşi arătau feţele rumene, oacheşe sau măslinii, neguţători care veneau de câteva ori pe an cu harabalele încărcate de mărfuri de la Braşov, ori tocmai de la Gabrovo, Lipsca sau Adrianopole, zăbovind în Bucureşti luni de zile, până vindeau tot Aroma naramzelor şi a lămâilor, a scorţişoarei şi altor mirodenii plutea ca un nor dulceag, amestecându-se cu izul tare al pieilor tăbăcite, cu parfumul aţâţător de mosc şi de sulimanuri Armeni taciturni întindeau la vedere minunate scoarţe arabe şi persieneşti, în timp ce alţii mai gălăgioşi îşi lăudau marfa în gura mare, trăgând muşteriii de mânecă şi tocmindu-se la nesfârşit, cu seculara şiretenie a îndeletnicirii lor Grămezi de unelte de fier, cuţite şi securi, baroase şi cleşti, chiupuri cu ulei, butoiaşe de măsline, smochine şi stafide, cojoace, brâie de lână şi şaluri înflorate de caşmir, caftane de mătase şi trâmbe de postav gros, de Gabrovo, de-o trăinicie fără moarte, nădragi de aba, conduri de atlaz, uşori ca fulgul, şei încrustate cu argint şi ivoriu, sticlărie cu umbre verzui şi răsunet limpede, pumnale veneţiene şi frâie cu ţarţamuri, ţesături grele, cu fir aurit, dolmane, cuşme, calpace, lumânări de ceară, blănuri de vulpe şi de sobol, basmale, chimire, panglici şi ceaprazuri, oale şi străchini smălţuite, se grămădeau alături pe tarabe, jos pe pământ, ori spânzurau în cârlige Erau şi neguţători de scumpeturi mari, giuvaiergii mai cu seamă, care nu-şi puneau marfa la vedere şi nu răcneau în mijlocul uliţei, aşteptându-i răbdători pe muşteriii de vază, cu punga doldora Dar fie că mărfurile lor erau mai de preţ sau mai ieftine, şi le vegheau cu toţii ca nişte hultani, ferecându-le după apusul soarelui în lăzi grele şi depozitându-le în pivniţele trainic zidite, ori sub bolţile hanurilor, unde se aflau în mai bună pază Acum însă, în şovăirea şi lâncezeala amiezii, cumpărătorii se mai răriseră şi larma din bazar scăzuse mult Clopotele unei biserici mărginaşe vuiră prelung şi tremurător deasupra târgului şi livezilor, apoi bătaia lor se stinse Se lăsase o linişte ca o scurtă aţipire peste case şi grădini Din hogeaguri începură să suie drept ca lumânarea aţe de fum albăstrui şi un cârd de cocori trecu în tăcere spre miazăzi, urmărit cu părere de rău de ochii copiilor, ca o poveste care sfârşeşte Deodată, dinspre mănăstirea lui Mihai Vodă se arătă o caleaşcă trasă de patru cai negri corb, cu panaşuri albe, şi trecu duruind pe bârnele groase ale punţii clădite peste apa Dâmboviţei Îi urmă curând o alta, aproape la fel de arătoasă, numai că aceasta avea cai suri, cu panaşuri roşii Dinspre Sărindar şi Sfântul Sava, de la Bărăţie şi Radu Vodă şi mai de departe, pe uliţele şi gârliciurile care legau mănăstirile şi casele boiereşti răzleţite de miezul târgului, începu să se audă tot mai viu tropot îndesat de copite, scrâşnet de roţi, precum şi clinchetul plăcut al zgărzilor cu clopoţei de la gâtul cailor de rădvan boieresc Toate acestea dădeau de înţeles că se petrece ceva deosebit Calicimea ieşi numaidecât în priveală Târgoveţi, ţărani, cerşetori, călugări, salepgii şi brăgari, casapi cu mâinile încă roşii de sânge, ucenicii pitarilor, albi de făină ca măscăricii, tăbăcari împrăştiind duhoare de argăseală, cărăuşi, marchitani şi surugii, oameni fără meşteşug şi fără noroc, neştiutori şi vitregiţi de soartă, se înghesuiau pe la răspântii şi pe lângă ziduri, căscând gura plini de curiozitate Şi aveau într-adevăr ce să vadă Butcile greoaie, frumos lăcuite şi căptuşite cu mătase galbenă sau cărămizie, cu cai focoşi, împodobiţi cu ciucuri şi canafuri, treceau una după alta şi din pricina îngustimii cotloanelor oamenii se lipeau temători de pereţi, spre a nu fi apucaţi de osii Unii boieri, mai cu seamă cei tineri, soseau călări pe bidivii care jucau în buiestru, săltându-şi panaşele şi valtrapurile înstelate cu mărgăritare Purtau dolmane de catifea, calpace de blană scumpă şi cizme de safian, cu pinteni auriţi, iar slujitorii care-i urmau nu erau mai puţin falnici Bogăţia echipajelor, risipa aceea de catifele, mătăsuri şi pietre preţioase contrastau ciudat cu simplitatea şi sărăcia din jur, iar mulţimea privea cu gânduri amestecate la alaiurile care se scurgeau necontenit, duruind şi bocănind pe podina strâmbă şi dezgărdinată a uliţelor Carâtele se îndreptau toate spre curtea domnească, înşirându-se şi învălmăşindu-se la porţi Puţini ştiau ce anume prilejuise adunarea aceea strălucită de feţe boiereşti, într-o zi obişnuită Pentru măria sa Leon vodă Tomşa nu era însă o zi obişnuită Iată, se încheia un an de când urcase în scaunul Ţării Româneşti şi nimica nu-l clătinase încă de la locul său Lucrul acesta îi dădea o înţeleasă bucurie şi-i umplea sufletul de speranţe Speranţe, de altfel, nu fără temei, căci Leon vodă urcase aproape încă o dată haraciul cuvenit Porţii Pe deasupra se arătase nemaipomenit de generos, făcând daruri bogate vizirilor şi paşalelor, astfel încât, toate acestea, cât şi nesăbuitele-i făgăduieli, îi aduseseră, pe lângă laudele padişahului, mucarerul prin care i se confirma rămânerea în jilţul voievodal Bucuros aşadar şi iubitor de petreceri cum era, poftise la un mare ospăţ atât pe boierii divaniţi, cât şi pe mulţi dintre mazili, pe care-i socotea mai de frunte, dorind să sărbătorească laolaltă anul acela de domnie, care se încheiase atât de fericit după credinţa lui Coborî din carâtă, încărunţit şi posomorât, marele vornic Aslan, unul dintre boierii cei mai de seamă ai ţării, bogat şi influent, deopotrivă respectat şi temut, atât la curte cât şi în rândurile întregii boierimi După dânsul, în scurtă vreme, sosiră sumedenie de boieri Se arătară rând pe rând logofătul Radu din Desa, Dumitru Dudescu, Hrizea vel-vornic, Nedelcu Boteanu, Ivaşcu Băleanu, postelnicul Stanciu, paharnicul Barbu Brădescu, Stroie Leurdeanu şi alţii încă, mai mari sau mai mărunţi, trecând cu semeţie printre şirurile oştenilor de pază şi lăsând dârlogii în mâinile rândaşilor Intrând apoi în sala cea dintâi, mică şi boltită, cinstitele obraze se descotoroseau de cingătorile cu arme şi de mantiile tivite cu samur, pe care le puseseră pe umere nu atât din pricina frigului, căci vremea era blândă, ci mai mult din fudulie, spre a se arăta la curte în toată strălucirea lor Printre oaspeţii din ziua aceea ai voievodului se aflau şi o seamă de greci I-ai fi cunoscut îndată, după feţele lor măslinii şi ascuţite, nu lipsite de distincţie, chiar dacă uşierul cu toiag de argint, care străjuia intrarea în sala cea mare, nu le-ar fi strigat numele cu ifos adânc Toţi aceştia se bucurau de mare trecere la curtea lui Leon Tomşa La drept vorbind, trecerea aceasta era mai presus de favorurile şi de prietenia domnului, care se simţea legat de dânşii printr-o împletire tainică şi migăloasă de fire nevăzute, asemenea unui năvod magic, din care nu-i cu putinţă să scapi Prezenţa grecilor nu era un lucru nou şi neobişnuit în Ţara Românească Se aflau destui printre feţele bisericeşti, căci veniseră şi veneau încă, de pe la mănăstirile Athosului, mulţi călugări care, datorită ştiinţei de carte şi dibăciei neamului lor, ajungeau până la cele mai înalte trepte ale carierei ecleziastice După căderea Bizanţului sub năvala ienicerilor lui Mahomed al II-lea, multe neamuri nobile ale nefericitei cetăţi se risipiseră prin lume, căutând scăpare mai ales în ţările ortodoxe, iar voievozii români îi primiseră şi-i oblăduiseră, dându-le cinstirea cuvenită Însă o parte dintre învinşii rămaşi la Constantinopole nu numai că supravieţuiseră, dar ajunseseră la averi considerabile prin mijlocirea negoţului şi a cametei Cum tronurile Valahiei şi Moldovei se scoteau la mezat chiar acolo, pe malurile Bosforului, e lesne de înţeles câtă însemnătate avea pentru pretendenţii lipsiţi de mijloace bunăvoinţa bancherilor greci, care în schimbul unor grele chezăşii, le puneau la dispoziţie sumele trebuitoare În vremea ultimelor domnii, cămătarii constantinopolitani, nu o dată păţiţi, îşi urmaseră spre mai mare siguranţă datornicii, mulţi dintre ei statornicindu-se pentru totdeauna în Ţara Românească Unii dobândiseră ranguri şi dregătorii înalte, stăpânind întinse moşii şi exercitând o puternică influenţă în viaţa politică a ţării Alţii se îndeletniceau cu negoţul de vite şi de grâne, dar mai ales cu negoţul de aur, care nu cerea altă grijă şi pricepere decât să stoarcă la soroc, prin toate mijloacele, dobânzile hotărâte Prins ca şi înaintaşii săi în plasa datoriilor, Leon Tomşa se afla cu totul în mâinile acestor oameni plini de abilitate şi îndrăzneală, care înţelegeau să se folosească din plin de tainica lor putere Iar la fastuoasa aniversare pe dre o sărbătorea acum Vodă Leon, cei ce păstrau în sipetele lor înrobitoarele înscrisuri întărite cu mărturii şi peceţi, mai covârşitoare şi mai nemiloase ca destinul, nu puteau să lipsească Sala cea mare era plină de zumzet şi de mişcare Părintele Benedict cretanul, capelanul curţii, îi întâmpina cucernic pe oaspeţi, găsind pentru fiecare o vorbă potrivită şi măgulitoare Cu neascunsă bucurie le ieşea sfinţia sa în cale mai ales boierilor greci Era om subţire şi cultivat, studiase vreme de şapte ani teologia la Wittemberg şi vorbea curgător mai multe limbi Dar îi făcea o mare plăcere să se adune cu compatrioţii săi şi să sporovăiască împreună în graiul de baştină Când se ivi pe uşă vlădica Teofil, greoi şi cioplit cam din topor, cu faţa naivă şi barba ca un caier încreţit, cu pântece falnic de neistovit mâncău, capelanul îi făcu o pioasă plecăciune Vlădica răspunse cu răceală acestei plecăciuni, şi se depărtă grăbit, binecuvântând fugitiv capetele ce se înclinau la trecerea lui Părintele Benedict îşi ascunse un zâmbet Cunoştea ostilitatea acestui prelat fără prea multă învăţătură însă fanatic în credinţa lui Vlădica Teofil nu-l vedea cu ochi buni, socotindu-l eretic în multe privinţe şi pizmuindu-l pentru necontenita lui apropiere de vodă, căruia cretanul, prin iscusinţa şi talentele sale, îi aducea nepreţuite servicii Îl aşteptau din clipă în clipă pe măria să să se arate şi să-i poftească la masa pregătită din vreme într-o încăpere alăturată Unii, flămânzi şi însetaţi, începeau să dea semne de nerăbdare Alţii însă nu păreau să tânjească după bucuriile ospăţului, poate că nici nu gândeau la ele Arătau chipuri preocupate, grave, pe care se întipăriseră griji sau nelinişti secrete, pe care nici desfătarea zaiafetului nu le putea alunga Unul dintre aceştia era vornicul Aslan Pe fruntea lui îndeobşte ursuză şi încruntată poposise parcă un nor vânăt, încărcat de grindină Stătea ca din întâmplare cu spatele spre grupul lui Carida şi al părintelui Benedict, avându-l dinainte pe paharnicul Barbu Brădescu, zvelt şi drept ca un arbore tânăr, cu faţa frumos încadrată de pletele castanii Pe chipul plăcut, dar palid al Brădescului pluteau umbre stranii, ca şi cum cineva i-ar fi mişcat lângă obraz o făclie bătută de vânt Aţintea din când în când asupra vornicului priviri înfrigurate, cercetătoare Dar trăsăturile lui Aslan rămâneau întunecate şi nepătrunse Abia după o trecere de timp mohorâta lui stăpânire cedă şi începu să dea semne de nervozitate şi nerăbdare Aruncă priviri tot mai stăruitoare către uşa pe care intrau oaspeţii, din ce în ce mai rari acum, şi îşi muşca, învineţind-o sub barba stufoasă, buza de jos Într-un târziu chinul şi îndoiala aşteptării lui luară sfârşit, iar paharnicul îi simţi în obraz oftatul prelung de uşurare când înzorzonatul uşier bocăni cu toiagul argintat, anunţând solemn: — Domnia-sa aga Matei din Brâncoveni! Domnia-sa spătarul Tudosie Corbeanul! În uşă se arătă un bărbat între două vârste, potrivit de statură, în barba căruia, neagră, deasă şi frumos rotunjită, poposiseră ici, colo, funigeii toamnei De sub fildeşul frunţii priveau, adumbriţi de arcul sprâncenelor şi împresuraţi de încreţituri mărunte, ochi cu lumină adâncă, puţin obosită Purta dolman verzui ca lintiţa, cu găetane de fir, de o croială severă, ostăşească Păşi măsurat printre boierii care-l întâmpinau cu vădite semne de respect, răspunzând bineţelor cu un zâmbet nu din cale afară de frăţesc şi prietenos, dar nici prefăcut Respectul de care se bucura aga Matei avea bune temeiuri, căci era unul dintre cei mai de vază şi mai bogaţi boieri ai ţării, stăpânind moşii întinse şi mănoase dincolo de Olt Cuvântul lui, ca şi al vornicului, avea mare greutate pretutindenea, şi nu o dată în trecut, cei doi fuseseră în faţa domniei purtătorii de cuvânt şi de plângeri ai tagmei boiereşti, apărători ai privilegiilor străvechi, amestecându-se cu autoritate aproape în toate gâlcevile şi vâltorile ce fuseseră mai înainte, de la Mihai Vodă încoace Dar ceea ce dădea mai multă profunzime acestei preţuiri, era stirpea lui aleasă şi veche Matei era fiul lui Danciu vornicul, nepot al lui Vlăsan ot Brâncoveni şi strănepot al lui Marcu postelnicul, a cărui soaţă fusese fata banului Pârvu Craiovescu Aşadar aga se putea socoti fără tăgadă rudă de sânge cu Neagoe vodă Privirile lui Aslan se încrucişară doar o frântură de clipă cu ale agăi Matei Dar vornicul nu făcu nicio mişcare către noul venit Aga Matei, deasemeni, nu părea nerăbdător să se apropie de el Cu voită nepăsare, oprindu-se ici, colo, pentru a schimba cu cei de faţă vorbe lipsite de însemnătate, străbătu încăperea fără grabă În urma lui păşea greoi spătarul Tudosie Corbeanu, ruda sa prin alianţă, un om tăcut şi masiv, a cărui statură herculeană impresiona puternic Aflându-se în cele din urmă în apropierea lui Aslan, se opri că spre a-i da ziua bună Păreau doi oameni bucuroşi că se revăd după o lungă despărţire Dar larma şi sporovăiala crescuseră în jur şi băgară curând de seamă că pot vorbi slobod, întrucât nimeni nu căta la ei şi nu trăgea cu urechea — De ce-ai zăbovit atâta? mormăi Aslan Credeam că nu mai vii… Aga Matei lămuri pe scurt că avusese multe de rânduit înainte de plecare şi că pornise din Romanaţi mai târziu decât plănuise Deşi gonise cu sârg şi fără oprire, istovind caii, sosise la Bucureşti abia în zori Cu toate că neamul Năsturel, din care se trăgea jupâneasa Elina, soţia sa, avea case frumoase în cetatea de scaun, socotise cu cale să poposească la mănăstirea Sărindar — Acolo-s zidurile mai groase şi porţile mai tari, spuse, glumeţ M-am odihnit puţin, m-am curăţit şi iată-mă-s — Slavă Domnului Credeam că nu mai vii, repetă vornicul Mă temeam să nu fi luat vreo hotărâre de unul singur Matei îl privi mirat: — Ştii bine că n-aş fi făcut-o Orice pripeală e dăunătoare în asemenea împrejurări Singura noastră putere e să fim uniţi şi să chibzuim bine Spune-mi, l-ai văzut pe vodă Tomşa? Cum te-a întâmpinat? Ce-a zis? — De văzut l-am văzut, se întunecă iarăşi vornicul Am venit disdimineaţă la curte M-a primit, crezând pesemne că râvnesc să fiu cel dintâi care-l firitiseşte Înţelegând ce vreau, s-a apărat ca de viespi A dat-o pe struna tânguirilor glumeţe Că să nu-i stric ziua lui luminată, să nu i-o înveninez cu necazuri şi griji Mi-a făgăduit că mă va asculta după ospăţ — În adevăr, o zi luminată ca duminica orbului, mârâi Barbu Brădescu — Mai încet, îl dojeni vornicul Apoi se întoarse spre aga Matei: Dacă va voi şi va fi în stare să-şi ţină făgăduiala, rămâi cu mine — Bine, se învoi Matei după o scurtă şovăială Numai să dea Dumnezeu să ajute la ceva Clătinându-şi de câteva ori capul mare, spătarul Tudosie păru că-i împărtăşeşte scepticismul Vornicul îşi muşcă iarăşi buza, cuta dintre sprâncene i se adânci Repetă ca un ecou vorbele lui Matei: — Numai să dea Dumnezeu… O nădăjduiesc din tot sufletul Fiindcă altfel nu e bine A ajuns funia la par Dacă s-ar pătrunde de adevărul acesta… — Mă întreb, zise Matei, dacă nu cumva e pătruns mai demult, dacă… Rămase cu vorba neterminată, căci Hrizea, întipărindu-şi un zâmbet de bucurie pe faţa rotundă şi lucioasă ca o lună plină, începu să se foiască: — Vine măria-sa! Vine măria-sa! Boierii se înşiruiră pe două rânduri, lăsând o cărare largă şi înclinându-se respectuoşi înaintea lui vodă Tomşa, care se ivise pe o uşiţă acoperită cu draperii de Damasc, folosită numai de dânsul Purta o mantie lungă şi grea de brocart, ţesută cu arabescuri frumoase de fir de aur şi prinsă la gât cu o pafta ca o gheară de leu, scânteind de nestemate Prin despicătura mantiei se zărea tunica de catifea veneţiană, cu bumbi de safir şi cingătoarea aurită de care spânzura, prins cu un lănţug, jungherul subţire, de podoabă După el veneau, într-un mic alai, cei care purtau, pe coltuce de catifea, însemnele puterii şi măreţiei voievodale: cuca înaltă, cu olmazuri şi pene de struţ, buzduganul şi spada domnească, cu mânerul împletit din sârmă de aur Lui Leon vodă îi plăceau veşmintele bogate şi ţinea nespus ca toate ceremoniile curţii să se desfăşoare cu cât mai mare fast Înclinaţia aceasta era explicabilă Părintele său, Ştefan Tomşa, fiu nelegitim al lui Aron vodă, umblase mult prin lume, până să se întoarcă în Moldova cu putere de oaste, zdrobindu-l pe Constantin Movilă la Cornul lui Sas şi luându-i scaunul Colindase mai cu seamă prin ţările apusene, ajungând să lupte sub flamura lui Henric al IV-lea împotriva Spaniei Leon vodă păşea maiestuos, cu capul înălţat, aruncând priviri mândre, dar mulţumite şi binevoitoare asupra adunării Se opri în mijlocul sălii, iar vornicul Hrizea, în numele tuturor celor de faţă, cuvântă cu mult meşteşug şi cu destule înflorituri Boierii îi urară într-un glas domnie lungă şi fericită, sănătate şi ani mulţi După care, mulţumindu-le, măria-sa făcu un gest larg de poftire, cu amândouă braţele, şi se îndreptă cel dintâi spre sala de ospeţe Sala aceasta, cu tavanul zugrăvit, era cea mai frumoasă din palat, singura în stare bună, fiindcă altminteri oricine putea să vadă paragina din ce în ce mai mare în care se cufundau curţile domneşti Dovadă grăitoare că voievozii din ultima vreme avuseseră cu totul alte griji decât să înfrumuseţeze curtea ori măcar să dreagă stricăciunile Nici Leon vodă nu se omorâse cu firea dinspre partea aceasta, dar sala de mâncare, unde zăbovea adesea la petreceri lungi, era bine întreţinută Măria-sa se aşeză la capul mesei, în jilţul cu spătar sculptat, căptuşit cu mătase de culoarea paiului, iar boierii se rânduiră pe laviţe, după rangul şi însemnătatea fiecăruia Vlădica Teofil binecuvântă masa şi rosti o scurtă rugăciune Abia înfrunţiseră felurile dintâi, exotice şi aţâţătoare, când măria-sa ridică pocalul, mult mai mare şi mai frumos decât ale celorlalţi În clipa aceea, un om pus anume făcu semn dintr-o firidă şi săcăluşurile din curtea palatului detunară făcând să zăngăne ferestrele, paharele şi blidele Glasurile se învălmăşiră şi se înălţară iarăşi întru fericirea, slava şi sănătatea lui vodă Nu toate şi nu cu aceeaşi tărie, dar asta nu se prea băgă de seamă, întrucât privirile şi luarea aminte erau îndreptate spre voievod Leon Tomşa surâdea, cu obrajii uşor împurpuraţi — Boieri dumneavoastră, zise, simt o mare mulţumire să vă văd pe toţi în jurul meu la această sărbătoare Iată, s-a scurs un an de când am îmbrăcat cu mândrie hlamida şi am jurat să cârmuiesc după dreptate Pronia s-a arătat milostivă, căci am avut pace, iar treburile ţării au mers după orânduială Le sunt recunoscător celor care, punându-se sub oblăduirea mea, m-au slujit cu supunere şi credinţă Aşa să fiţi totdeauna, boierilor, supuşi şi credincioşi, căci cine slujeşte domniei mele, ţării slujeşte! Însuşi luminăţia-sa sultanul, sub a cărui ascultare ne aflăm cu toţii, vă aduce laude prin glasul meu În înţelepciunea şi bunătatea lui, padişahul mi-a încredinţat şi de-acum înainte puterea şi sceptrul Aceasta spre binele tuturora, o spun şi făgăduiesc, căci umbra copacului neclătinat e statornică şi ocrotitoare… Aceste din urmă cuvinte le spusese fără doar şi poate pentru urechile atente ale grecilor aflaţi printre meseni, ca o asigurare, dându-le de înţeles că puterea lui s-a consolidat şi că deci n-au a se teme nici pentru banii nici pentru poziţia lor Lucrul acesta îl pricepu la fel de bine şi vornicul Aslan, căruia i se păru deodată că dulceaţa vinului de Cernăteşti se schimbă în fiere Cuvântul măriei sale începea să-i spulbere nădejdile pe care încă le mai păstrase Se posomorî şi mai tare Mânca şi bea puţin şi în silă, uitându-se cu un fel de mirare la Hrizea şi la vlădica Teofil, care cu nevinovată vrednicie se înfruptau zdravăn din toate, golind cupele cu nesaţ Taraful grămădit la sfioasă depărtare începuse să cânte legănat şi dulce, dar nici nu-l auzea, gândurile colcăiau în el ca nişte viermi nedomoliţi „Sunt lucruri de tot însemnate, măria-ta, care nu mai rabdă amânare…” îi spusese de dimineaţă lui vodă Tomşa Bănuia oare Leon Tomşa ce avea să audă? Neîndoielnic că da Nu pentru prima oară auzea asemenea rugăminţi, învinuiri şi poveţe şi nu era Aslan cel dintâi care i le înfăţişa Dar se înverşunase mereu să le ocolească, să le îndepărteze cu o zeflemea, sau cu o vorbă aspră când era mânios „O să te ascult după ospăţ…” Dar oare nu va avea capul greu şi dogit? Cine putea şti… E drept că Tomşa nu se îmbăta aproape niciodată Şi apoi, poate că după petrecere va avea sufletul mai îmblânzit şi mai aplecat spre înţelegere… Zbuciumându-se astfel între speranţă, temeri şi îndoieli, căută peste masă privirile agăi Matei Simţind, acesta ridică ochii din talger Răspunse cu o uitătură liniştită, dar grea de îngândurări, apoi îşi goli paharul fără grabă, zăvorând sub pleoape lucirea aceea gravă şi adâncă Cine l-ar fi văzut pe aga Matei ar fi zis că nu are altă grijă decât să bea şi să mănânce, tacticos Amarnică greşală E drept, gândurile lui erau departe de chinuitoarea îndoială a vornicului Aslan Spre deosebire de acesta, pentru judecata lui lucrurile începuseră a se limpezi mai demult Ştia că n-au ce aştepta de la vodă Tomşa şi cunoştea dinainte rezultatul întrevederii din ziua aceea Leon Tomşa nu-i iubea Înstrăinat de ţară, se simţea mai obligat Porţii şi sultanului decât celor pe care-i cârmuia Orgoliul lui nemăsurat îl făcea să vadă dreptatea şi înţelegerea datorată boierilor pământeni drept o ştirbire a puterii lui Îi voia pe boieri aşa cum spusese adineauri, ascultători şi supuşi, şi pentru asta căuta să-i ţină în chingi, sărăcindu-i şi umilindu-i E drept că unii se bucurau de favoruri din parte-i, dar şi acestea erau acordate cu zgârcenie şi numai celor care erau legaţi ca şi el, prin felurite interese, de oblăduirea şi bunăvoinţa Stambulului Apoi, chiar dacă firea şi inima lui Tomşa s-ar fi schimbat peste noapte… Ce folos? Uriaşele lui datorii îl făceau sclavul acelor oameni nesăţioşi care înlocuiau treptat sfetnicii cinstiţi şi de nădejde Toate acestea i se lămuriseră lui Matei Numai viitorul rămânea nelămurit, plin de taine şi întrebări ca un tărâm necunoscut Se gândea la sine şi la ceilalţi cu simţământul că viaţa lor, asemenea apei curgătoare, a ajuns la un prag tare şi duşmănos Să i se supună? Matca ce le-o arăta Leon Tomşa era searbădă şi nevrednică, aveau să-i înghită nisipurile Mai era o cale: să răstoarne bolovanul potrivnic Vor avea oare destulă putere? Prefirând prin minte gândurile acestea, uită să se mai prefacă preocupat de ospăţ şi auzi ca prin somn întrebarea lui Radu din Desa: — La ce cugeţi? Ezită o clipă Răspunse apoi visător: — Se aşază toamna Simt fiorul brumelor în oase şi neliniştea păsărilor în suflet — Da, încuviinţă Radu, zburătoarele se duc Rămân hereţii, dar prada se va împuţina şi pentru ei Tresări Îl privi lung pe ososul şi negriciosul logofăt, în vorbele căruia simţise un tâlc ciudat Dar faţa acestuia rămânea liniştită Zâmbiră şi închinară cupele unul către altul Zumzetul petrecerii creştea şi descreştea la răstimpuri, totul se urma după şart, cu cântece, cu băutură multă, cu vorbărie şi cu clinchet de pahare; talgerele se grămădeau vrafuri în mijlocul mesei, se aduceau noi şi noi bucate Vodă Tomşa, cu ascuţimea lui bolnăvicioasă de spirit, cu simţurile mereu încordate, părea câteodată că tresare şi se zgribuleşte, lunecând priviri uleioase şi neliniştite peste feţele boierilor Dar tresăririle acestea erau îndată înnăbuşite de larmă şi de urările tot mai încurcate şi mai încleiate ale curtenilor, pe care le asculta răbdător Se scoseseră din beciuri zeci de ulcioare pecetluite, acoperite cu aţe de mucegai, şi mireasmele de vin vechi stăruiau că tămâia în biserică Amurgise demult, fumega cafeaua în filigeanele subţiri şi fumegau lumânările în sfeşnicele bogate de argint, când vodă începu să dea semne de oboseală şi se ridică anevoie din jilţ Boierii se sculară fără zăbavă şi ei, cu nesigure temenele şi cu alte urări bolborosite Leon Tomşa nu-şi uitase făgăduiala Făcu către Aslan un semn de înţelegere, apoi se retrase După plecarea tuturora, un slujitor veni să-l poftească pe vornic în odaia măriei sale Aflându-l acolo şi pe aga Matei, păru foarte încurcat, dar nu îndrăzni să zică nimica Vodă înălţă şi el sprânceana, a mirare şi nemulţumire, văzându-i că intră unul după altul Îi acordase această întrevedere numai vornicului şi era o gravă încălcare a rânduielilor, dar se stăpâni, fiindcă Matei din Brâncoveni nu era un boernaş oarecare Jelania pe care se pregătea s-o asculte îl umplea de neplăcere, dar nu mai putea s-o evite Fie şi aga Matei… Poate că astfel totul va decurge mai puţin plicticos Şi apoi nu avea de ce să se teamă La stânga şi la dreapta uşii se postaseră doi alvaniţi uriaşi Ar fi fost de ajuns un semn, un strigăt, pentru ca boierii să nu mai iasă teferi din încăpere Vornicul se simţi dator să dea desluşiri: — Eu l-am rugat pe aga Matei să mă însoţească — Hm, zise vodă, pesemne nu-ţi ajungea o singură gură ca să-mi spui ce ai de spus Râse, înveselit de gluma lui: He-he-he… Aşezaţi-vă, boieri dumneavoastră Plăcutu-v-a ospăţul? — Plăcut, măria-ta, răspunse Aslan Totul a fost plin de strălucire Numai cât, nouă nu ne-au dat pas îngrijorările să ne bucurăm şi să ne veselim cum trebuia — Ce spui? se încruntă vodă Asta nu-mi place mie, vornice Cu toţii avem griji, iar eu mai multe ca toţi, dar puteaţi să le daţi uitării într-o zi ca asta Parcă v-ar bântui un strigoi — Întocmai aşa, doamne, apucă Aslan firul cu grăbire Ne bântuie un strigoi Strigoiul sărăciei, care-şi arată colţii lui mari şi ochii de tăciune la toate pragurile, fie ele de boieri, de răzeşi sau de rumâni Faţa lui Leon Tomşa se umbrea tot mai tare: — Vorbe mari, vornice Aslan Eu ştiu că fiecare râvneşte mai binele şi nu e mulţumit cu cât are Aşa e firea omului Dar sărăcia? De unde aţi scos-o? Bucate s-au făcut Cât despre avutul domniilor voastre, urmă cu un accent abia stăpânit de invidie şi de ură, este departe de a se fi sleit, după cum spui Ştiu eu mai bine — Nu poţi să ştii mai bine, nu te supăra măria-ta, răspunse Aslan cu o uşoară tremurare a glasului Agoniseala noastră nu e sac fără fund Ca să ai de unde da, trebuie să dobândeşti mai întâi tu însuţi Or, de la oamenii satelor noi nu mai avem a lua decât pielea Ne îngrijorăm şi ne doare inima, doamne Dajdia crescută dincolo de orice măsură nu mai e dajdie, ci altceva… Vodă bătu cu latul palmei în masă, iritat: — Sunt nevoi grabnice şi mari! Matei aga rosti atunci liniştit şi grav: — Nicio nevoie nu e mai mare şi mai grabnică decât viaţa supuşilor măriei tale Vorbele acestea îl izbiră pe Leon Tomşa ca o lovitură de harapnic peste faţă, căci cuprindeau o învinuire amarnică Simţi că se înnăbuşe şi câteva clipe nu ştiu ce să răspundă De tăcerea aceasta se folosi vornicul Aslan: — Măria-ta, oamenilor le-a ajuns cuţitul la os şi i-a cuprins desnădejdea Dăbilarii sunt întorşi şi bătuţi Se sparg sate întregi, fuge lumea prin păduri, iar unii peste munţi sau peste Dunăre, lăsându-şi casele de izbelişte şi câmpurile neculese Suferim cu toţii Arată-te milostiv şi înţelept, măria-ta, uşurează ţara, căci nu e bun măcinişul acesta, vor ajunge pietrele să clănţăne în gol Leon Tomşa nu era străin de tulburările şi împotrivirile din ultima vreme, căci primise destule rapoarte alarmante Dar era în bună măsură încredinţat că la mijloc sunt, pe de o parte, îndărătnicia oamenilor, iar pe de alta aţâţările şi urzelile boierilor care căutau să-i pună beţe în roate Rânji aspru: — Milostiv m-am arătat totdeauna, iertând şi trecând cu bună voie peste cererile nesăbuite ale unora dintre domniile voastre, peste cârteli şi împotriviri ce s-ar fi cuvenit pedepsite aspru Cât despre înţelepciune… Ce fel de înţelepciune ai vrea domnia-ta să am? Cea care vă place? Să vă iert de toate dările şi să vă las nesupăraţi? Dar haraciul de unde să-l plătesc? Dar cheltuielile toate ale ţării şi domniei? De unde? Să-mi vând sufletul diavolului? „Îmi pare că ţi l-ai şi vândut”, gândi Matei aga, dar faţa îi rămase neclintită Vornicul Aslan căuta deasemeni să-şi păstreze cumpătul: — Măria-ta, noi am dat totdeauna ceea ce era de dat Ştim că fără asta nu se poate Ştim că asupra noastră şade sabia păgânului şi că lăcomia lui e mare Însă capul ţării trebuie să vegheze şi să mijlocească, să ţină în frâu această lăcomie, să-i arate padişahului că se află o măsură şi o margine în toate — Ha! necheză Leon vodă, sincer înveselit Aş vrea să-l cunosc pe cel ce se poate lăuda că a stăvilit ori a micşorat prin înţelepciunea lui diplomatică cererile sultanului… Aga Matei ştia bine că a-i sugera lui Leon Tomşa o împotrivire prin forţă la tot mai nesăţioasele cereri ale turcilor era nu numai zadarnic, dar şi primejdios, fiindcă, indiferent de simţămintele lui, Leon vodă avea toate motivele să rămână fidel Porţii Spuse totuşi, cu o mâhnire îngândurată: — Măria-ta, noi avem o mândrie veche şi întemeiată, dar şi o înţelegere chibzuită a lucrurilor E un adevăr dureros că trebuie să plătim pentru liniştea ţării Dar când domnul şi ţara sunt una, puterea suzerană stă să cugete de două ori înainte de a mări strânsoarea, glasul ei de ameninţare lacomă se potoleşte vrând-nevrând, căci voinţa şi hotărârea unei ţări îi dau de gândit În loc de asta, noi ne aflăm dezbinaţi şi vlăguiţi de birurile mari Între noi şi măria-ta se adânceşte o genune, la care sapă fără odihnă străinii, care n-au nici dragoste nici respect pentru pământul acesta, pentru datinile, nevoile şi legile lui vechi Ei strică rânduielile, seamănă zavistia şi te învaţă să ne pui călcâiul în grumaz… Matei aga pusese degetul pe rană Aprins la faţă de greaua mistuire de după ospăţ şi clocotind de furie, Leon Tomşa strigă: — Cu asta trebuia să începeţi, ştiu că asta vă doare! Vă credeţi nesocotiţi şi micşoraţi în trufia voastră… Dar eu îi oblăduiesc pe toţi după credinţa lor şi înalţ pe fiecare după meritele lui Între străinii de care vorbiţi sunt unii care se trag din împăraţii Comneni şi din alte neamuri glorioase ale Bizanţului, iar stirpea şi însuşirile lor sunt mai presus de vorbe! — N-avem nicio îndoială, răspunse Matei, rece Cei obijduiţi şi alungaţi din baştina lor au găsit la noi alinare creştinească şi adăpost I-am preţuit cum se cuvenea, iar mulţi au adus foloase însemnate ţării şi domniei Dar nu despre aceştia vorbeam — Nu despre aceştia vorbeam! întări Aslan, care începuse la rându-i să-şi piardă sărita Noi ne gândim la liota de greci şi de moslemi care au năpădit ca lăcustele de-o bucată de vreme şi de care măria-ta nu vrei să te scuturi! Ţi-au împrumutat un galben şi ţi-au cerut zece Ţi-au dat zece şi ţi-au cerut dregătorii şi pământuri Iar cu cât cererile lor sunt mai fără ruşine, cu atât apeşi măria-ta teascul mai tare Mie până şi dumicaţii de la ospăţul acesta mi-au rămas aici, în gâtlej, fiindcă totul e plătit cu aurul cămătarilor Ridicându-se din scaun cu ochii ieşiţi din orbite, vodă ţipă răguşit: — Ajunge, vă zic! Nu vreau să vă mai ascult! Destule ocări şi necuviinţe mi-aţi aruncat în obraz, de parcă aş fi sluga voastră, nu domnul vostru… Ha! Vă cunosc eu pe voi, boierii Ţării Româneşti! Ales pe cei de peste Olt… Mereu gata de gâlceavă şi de uneltiri, cârcotaşi şi pizmaşi ca un sobor de corbi… Vă cunosc eu! Nimica nu vă place Plămadă de ceară aţi vrea să fie domnul în mâinile voastre, să joace după cum îi cântaţi voi Mereu tulburaţi apele, iar înaintaşilor mei le-aţi otrăvit zilele şi aţi bătut din pinteni când i-aţi surpat, căci pentru voi niciunul n-a fost bun… Poate că şi pe mine aţi pus de gând să mă doborâţi, ca să înălţaţi pe unul de-ai voştri… Dar nu veţi apuca! rânji Tomşa ca un lup Braţul meu e braţul luminatului padişah Şi voi pune mănuşă de fier ca să vă îngenunchez! Matei aga păli sub revărsarea de cumplite ofense Îşi simţea trupul scăldat în sudori reci Sfruntarea acestui venetic era aproape cu neputinţă de îndurat, dar se aflau în vizuina fiarei şi orice acţiune nechibzuită le-ar fi pus viaţa în primejdie Acest lucru îl înţelegea şi vornicul Aslan: — Măria-ta, nimeni până astăzi nu ne-a făcut asemenea batjocură… Dacă vei urma astfel, te vor părăsi toţi; neamurile cele vechi, reazimul şi scutul acestei ţări, se vor risipi şi vei rămâne singur, măria-ta! Iar iudele Ţarigradului, în care te-ai încrezut, te vor vinde pe treizeci de arginţi… — Mă ameninţi? strigă Tomşa cu colţurile gurii înspumate Vornicul voi să mai zică ceva, dar întâlni privirea lui Matei aga, care-i poruncea să tacă Braţele îi căzură, învinse Leon vodă făcu un semn tăios şi cei doi boieri ieşiră în tăcere În curtea palatului, luminată sărbătoreşte de butoaiele cu smoală aprinsă, pe Matei aga îl aştepta pâlcul său de slujitori, zece sau doisprezece, cu înfăţişare mai mult de oşteni — Duşan! strigă aga Matei Un om înalt şi mustăcios, cu o cicatrice roşietică pe frunte, ieşi din umbră Matei îi şopti câteva cuvinte repezi, neînţelese, şi omul încălecă, ieşind pe poartă ca vântul Pe ceilalţi, aga îi trimise să-l aştepte la Sărindar Apoi se urcă împreună cu Aslan în rădvanul acestuia, unde-i aşteptau neclintiţi Barbu Brădescu şi spătarul Tudosie Porniră tuspatru spre casele vornicului — Ce răspuns a dat măria-sa? întrebă într-un târziu spătarul Tudosie, cu teamă parcă şi încetişor de tot, încât era de mirare glas atât de sfios la un om atât de voinic Dar cei doi boieri tăceau împietriţi — Va să zică s-a năruit şi ultima nădejde, oftă paharnicul Barbu Brădescu — S-a năruit, răspunse scurt vornicul Restul drumului, nu mai schimbară niciun cuvânt Tăcură îndelung şi acasă la Aslan, aşezaţi în jurul mesei grele, de stejar, împresuraţi de licărul făcliilor Cu greutate, cu zăbavă şi cu poticneli ca nişte noduri otrăvite, vornicul şi aga Matei le istorisiră celorlalţi, cuvânt cu cuvânt, tot ceea ce vorbiseră cu Leon Tomşa Tudosie Corbeanu se juca în neştire cu mânerul spadei Vinele de pe frunte i se umflaseră ca şerpii Barbu Brădescu privea în pământ Înălţă deodată capul, scuturându-şi pletele frumoase: — Aşadar vodă însuşi ne împinge pe calea pe care am voit noi s-o ocolim Matei Aga îşi trecu palma peste ochii obosiţi, ca pentru a alunga negura cuibărită acolo de pe urma vorbelor lui vodă Tomşa: — Eu am ştiut că va fi aşa Leon Tomşa e câinele care nu mai dă drumul ciozvârtei decât dacă-i sfarmă cineva măselele cu jungherul Iar acum, când ştie că-i suntem împotrivă, îşi va da cu totul arama pe faţă Va strânge şi mai tare zăbala şi ne va sângera gurile Vornicul Aslan îşi ridică şi el faţa coclită de nesomn şi răvăşită de gânduri: — Ce-ar fi, zise, dacă am trimite la Constantinopole o solie, cu cei mai de frunte boieri? O plângere bine ticluită şi întărită, în care să arătăm toate răutăţile lui Tomşa, pe care nu le mai putem îndura… — Parcă domnia-ta ai trăi de ieri, de azi, pe lume, zâmbi cu tristeţe Matei, parcă n-ai cunoaşte tipicul după care înaintează asemenea lucruri Cercetarea se va tărăgăna luni întregi Apoi va veni imbrohorul şi se va întoarce la vizir căptuşit cu aur, spunând că toate sunt bune şi că plângerea e fără temei Am mai avut asemenea pilde Destule — Aşa este, recunoscu Aslan Dar mereu caut să mă amăgesc — Să nu ne mai amăgim, rosti înnăbuşit Tudosie Corbeanu Orice amăgire e spre pierzania noastră Să nu ne mai amăgim, să tragem paloşul! —Uşor de zis, clătină Brădescu din cap, dar ceva mai anevoie de înfăptuit E un lucru care cere pregătire Nu cred că ajunge să ne sculăm noi patru Aga Matei îl învălui cu o privire iubitoare pe tânărul, dar chibzuitul paharnic: — Cuvânt înţelept Cine nu înţelege că dacă lucrurile mai merg astfel, ţara va ajunge la sapă de lemn şi se va schimba iute în paşalâc? Însă unii, ce-i drept puţini, de voie sau de nevoie, rămân credincioşi lui Leon Alţii şovăie, temându-se de nenorociri şi mai mari ce s-ar putea isca O parte nădăjduiesc încă, aşa cum am nădăjduit şi noi, într-o schimbare a purtărilor lui vodă Cei mai buni şi mai dârji au înţeles demult adevărul şi sunt gata să se ridice pe faţă împotriva domniei Dar pe aceştia trebuie să-i vestim şi să-i adunăm Văpaia trebuie să se aprindă numai după ce vom strânge găteje destule — Cei sărmani, spuse spătarul Tudosie, cei pe care-i frige mai tare necazul, n-au mai aşteptat să aruncăm noi sămânţa Se împotrivesc strângătorilor de biruri cu furca şi cu baltagul — Aşa este, răspunse aga Matei Dar sprijinindu-i şi îndemnându-i pe aceştia, noi trebuie să înjghebăm totodată o putere hotărâtă şi tare care să poată sta împotriva oştenilor domneşti Vornicul Aslan îşi resfiră barba, gânditor: — Aga Matei, domnia-ta eşti căpetenia unui trup însemnat de lefegii, care ar putea, la nevoie, să alcătuiască miezul acestei puteri Spune-mi, te bizui pe ei? În adevăr, mercenarii de sub ascultarea lui aga Matei alcătuiau o forţă importantă Sârbi, unguri, leşi şi români îşi respectau cu toţii comandantul, care, cu toată severitatea lui, se purtase cu dânşii ca un părinte, îngrijindu-se de toate nevoile lor Îi erau devotaţi, dar unii căpitani de steaguri erau oameni bănuitori şi cu mintea îngustă, aşa încât nu se putea şti ce atitudine vor lua în cazul unei răzvrătiri Matei aga lămuri toate acestea: — Este nevoie de iscusinţă şi de oarecare timp, domniile voastre Dacă vom da greş, ţara întreagă va suferi de mânia lui Tomşa Mă gândesc câte furtuni au şuierat peste pământul acesta, şi la care mulţi am fost martori I-a pălit pe bieţii oameni şi sabie păgână şi sabie creştinească S-a mai ridicat uneori câte-un paloş al izbăvirii şi dreptăţii Cel de sus ne încredinţează nouă acum acest paloş, pe care trebuie să-l ţinem bine, cu amândouă mâinile Vai de sărmana ţară şi vai de noi dacă-l vom scăpa! Amintiţi-vă ce au pătimit stolnicul Bărcan şi nefericitul meu prieten, paharnicul Lupu, mehedinţeanul… Boierii simţiră un fior, ca adierea unei aripi sumbre şi în lucirea făcliilor li se păru că văd lucind o clipă securea gâdelui Îşi aminteau, fireşte, de stolnicul Bărcan, din Merişani, cum se ridicase împotriva lui Radu Mihnea, fiul Turcitului, şi fusese tăiat laolaltă cu treisprezece boieri Mai vie era amintirea paharnicului Lupu, om vrednic şi neînfricat, răzvrătit sub domnia lui Alexandru Iliaş, şi pe care acesta îl dăduse în mâna turcilor, să piară tras în ţeapă, cu boii… Nălucile acestea rău prevestitoare ale trecutului plutiră şi se îndepărtară alungate de grijile clipei Tudosie Corbeanu şopti ca pentru sine: — Mă întreb ce vor zice şi ce vor face moslemii când vom aţâţa jarul — Pe Leon Tomşa îl vor lăsa să cadă, îi răspunse cu adâncă încredinţare vornicul Aslan Nici împăratului nici vizirilor săi nu le place să aibă aici, la Dunăre, o slugă nepricepută care pune ţara pe foc De aceea mă gândesc că-l vor lăsa să cadă Domnia-ta ce spui, aga Matei? La ce cugeţi? — La multe lucruri Şi mai cu seamă la unul După toate câte s-au întâmplat astă seară, vodă Tomşa nu mai are nevoie de tălmaci ca să înţeleagă că suntem pe picior de război cu el Mă întreb dacă nu va căuta să lovească el cel dintâi În clipa aceea, după o uşoară bătaie în uşă, un bătrân slujitor îşi arătă capul coliliu şi nedumerit: — Domnia-sa armaşul Pusa e aici… Mâinile lunecară instinctiv spre mânerul spadelor Pe armaşul Pusa îl cunoşteau prea bine şi nu li se arătase niciodată vrăjmaş, dar era braţul pedepsitor al voievodului şi venirea lui aici nu putea avea decât un singur înţeles Se uitară unii la alţii, pieriţi şi întunecaţi Erau patru, puteau să se mai bizuie pe ajutorul câtorva slugi… — Are mulţi oameni cu el? întrebă încet vornicul — Niciun om Domnia-sa armaşul e singur — Bine Să poftească, spuse Aslan, buimăcit Înalt şi adus de spate, cu ochi rotunzi şi încercănaţi, Pusa păşi în odaie Vornicul îi ieşi înainte: — Se vede că ceva grabnic te mână, cinstite armaş, dacă mi-ai călcat pragul la ceasul acesta Armaşul se aşeză nepoftit într-un jilţ, cu o mişcare obosită şi silnică: — Îndată după plecarea domniilor voastre, m-a chemat măria-sa Mi-a poruncit să vă ridic şi să vă duc la temniţă — Ha! izbucni spătarul Tudosie, în liniştea mohorâtă care se lăsase Aşa, va să zică! Şi ai venit singur, ai crezut că vom merge blânzi, ca nişte mieluţi la tăiere! — Nu Atâta minte mai am, râse armaşul, nu mi-am pierdut-o toată de când îl slujesc pe vodă Am venit să vă vestesc despre primejdia care vă paşte Îl priviră scrutător Chipul trudit şi liniştit al armaşului Pusa nu părea să ascundă nicio viclenie Aslan îi cuprinse umerii tulburat: — Vrednice armaşule, aşa ceva nu se uită… Ţi se cade toată recunoştinţa şi prietenia noastră, deşi în clipa de faţă ea nu preţuieşte mare lucru Dar ce-i vei spune măriei sale când te va întreba de ce nu ne-ai înhăţat? — Nimica nu-i voi mai spune, fiindcă nu mă mai întorc la el Ştiu ce gândiţi şi rămân cu domniile voastre, căci gândesc la fel Un braţ mai mult nu strică E un braţ cinstit, boieri dumneavoastră Fiecare vorbă a armaşului le sporea uimirea Acesta urmă: — Vodă Leon parcă era frământat de draci Umbla de colo-colo, bolborosind şi spumegând M-am bucurat înţelegând că se rup zăgazurile şi porneşte viitura Câte am auzit şi am văzut eu în slujba mea nu vă închipuiţi Am crezut că voi fi om al dreptăţii, dar vodă nu face deosebire între mine şi gealapul ţigan Sunt şi eu al ţării şi al pământului acesta şi nu vreau, la judecată, să mă aflu de partea răului Bate un vânt aspru Nu eu îl voi adăposti pe vodă Leon Să-l adăpostească Satana — Fie-ţi gura aurită, armaşule Pusa, mormăi Tudosie Corbeanu …Străbătură la pas uliţele Bucureştilor peste care tremura luna, ca să nu stârnească larmă Se auzeau strigătele caraulelor departe, şi dintr-o vinărie răzbea sunet tânguios de nai şi de lăută; târgoveţii mai cu stare petreceau şi ei în felul lor, fără să bănuiască vâltorile ce se deschideau De la Sărindar încolo o porniră în galop pe drumul înspre Glavacioc şi înspre Olt CAPITOLUL 2 Duşan gonise ca o nălucă până la Brâncoveni, schimbând de trei ori caii deşelaţi de alergătură Se înfăţişă jupânesei Elina aşa cum era, acoperit de tină şi sudori: — Aga Matei vă trimite cuvânt să porniţi fără întârziere la drum Chipul soţului i se năzări o clipă din depărtare şi jupâneasa îl strânse la piept pe Mateiaş, fiul lor adoptiv, care tocmai împlinise cinci ani Ei una, Sfânta Fecioară nu-i dăruise bucuria şi binecuvântarea de a fi mamă Un singur prunc, şi acela mort îndată după naştere Fratele ei, Udrişte, se însurase de tânăr cu fata vornicului Vintilă Corbeanu Dar biata Maria, la două săptămâni după ce adusese pe lume băieţaşul acesta, se prăpădise mistuită de-o arşiţă neiertătoare Ei doi, Elina şi Matei, înfiaseră numaidecât copilul Se dovedea o făptură plăpândă, lingavă şi bolnăvicioasă, pricinuindu-i jupânesei nelinişti şi temeri adânci Iar acum trebuia să plece cu el pe un drum necunoscut, plin de osteneli, poate şi de primejdii mari, un drum căruia nu-i vedea capătul şi limanul În ultimele săptămâni, Matei se arătase tot mai apăsat şi muncit de griji Ştia de unde vin toate acestea, ar fi vrut să-l ajute să-şi regăsească pacea, dar înţelegea că nu are cum Cu puţin înainte de a pleca spre Bucureşti, soţul ei îi spusese cu blândeţe, dar hotărât: — Poate că se vor stârni vârtejuri în ţară Aşa încât pregăteşte-te să mergi la o mănăstire de la poalele munţilor Când va sosi vremea, îţi voi spune Iar dacă se va încinge şi mai rău totul, vei trece la Braşov, unde avem neamuri şi prieteni destui Îl ascultase fără să crâcnească şi fără să se vaiete Pregătise tot, strânsese haine şi scoarţe şi scule mai de preţ în boccele şi cufere Sperase până în ultima clipă că lucrurile se vor îndrepta Dar iată, neînduplecata poruncă sosise La trei ceasuri după întoarcerea lui Duşan, rădvanul jupânesei şi carele ce-l urmau, înconjurate de slujitori de pază, se urneau din faţa conacului Elina pleca singură, cu inima strânsă, dar fără a lăsa să se vadă cea mai mică şovăială, fiindcă se silise totdeauna să se arate dârză şi nespăimântată de nimic Drumul agăi Matei înspre Brâncoveni, deşi grăbise din răsputeri, fusese întortocheat şi cu multe popasuri Hotărâseră pe unde să apuce fiecare şi se abătuseră într-o fugă pe la boierii prieteni, care le împărtăşeau gândurile şi nemulţumirea, să se înţeleagă ce au de făcut Porunca de întemniţare a vornicului Aslan şi a agăi Matei fusese, neîndoielnic, numai începutul Astfel că mulţi dintre cei ce se simţeau ameninţaţi hotărâră să li se alăture şi să facă singurul lucru pe care-l aveau de făcut în asemenea împrejurare vitregă: să treacă munţii, în Ţara Ardealului Cei împovăraţi de bătrâneţe ori mai şovăitori rămâneau pe loc, să înfrunte ursita, plini de nelinişte, căci viitorul nu le făgăduia nimica bun Chibzuiseră, deasemeni, să plece cu toţii împreună, pe acelaşi drum, ca să poată răzbi dacă vodă Tomşa va pune pază la trecători Şi cât mai repede cu putinţă, fiindcă începea să le ardă pământul sub picioare Ajungând la Brâncoveni împreună cu Tudosie Corbeanu, aga Matei n-o mai găsi aşadar pe jupâneasa Elina Era mulţumit în sine că o pusese la adăpost, dar încăperile conacului i să păreau pustii şi străbătute de un suflu îngheţat, căci Elina fusese sufletul acestei case, lumina şi bucuria ei De câţi ani vieţuiau laolaltă? Porniseră, iată, pe al şaptesprezecelea… O luase aproape copilă din casa părinţilor ei, Radu şi Despina Năsturel Trăise de atunci lipită ca o frunză de inima lui, a bărbatului mai vârstnic, aspru şi încercat, care-şi revărsa asupră-i toată duioşia necheltuită, împărţind cu el norocul şi încântarea anilor, dar şi zbuciumul şi necazurile ce se iveau ca nişte viforniţe Îşi aminti ziua când o văzuse întâia dată, în casa Năstureilor, din Fierăştii Ilfovului Postelnicul Radu Năsturel, om luminat şi avut, dăduse aleasă creştere odraslelor sale Elina însăşi avusese parte de dascăli buni şi sârguise în rând cu fraţii săi, adunând ca o albină nectarul amărui al înţelepciunii Era o copilă pe-atunci, da, dar cernelurile bucoavnelor nu-i istoviseră zburdălnicia de fecioară şi nu-i întristaseră luminile ochilor verzi ca salcia, cu care-i săgetase lui inima… Farmecul şi frumuseţea şi le păstrase neştirbite în lungul anilor, îngemănate cu harul minţii, care adeseori rodise sfaturi bune în ceasurile de îndoială Când îi va mai fi dat s-o revadă? Purtat de aceste gânduri ca de-o apă neliniştită ieşi în pălimarul conacului Soarele ca un disc de aramă cobora după dealuri şi albăstreau până departe pământurile Brâncovenilor, întoarse de pluguri Se întrebă cu amărăciune dacă va mai apuca să vadă holdele crescute şi să guste cel dintâi, după datină, din pâinea nouă Îşi aminti în chip ciudat de dimineţile acelea depărtate când, copil fiind, alerga prin fâneaţa înflorită şi culegea ca pe nişte fructe vii şi delicate fluturii cu aripile amorţite de roua nopţii Putea spune că a crescut ca un lăstar din înseşi pământurile acestea În copilărie se căţăra pe cele mai înalte locuri, ca să le cuprindă cu ochii Nu putea Nici acum nu putea Erau moşii întinse, dăruite de vechi voievozi şi păstrate de un şir lung de strămoşi Înfruntă cu ochii micşoraţi lucirea de jăratec a soarelui Brazde fără capăt, vălurind mereu peste câmpie şi spinările gorganelor Pământuri ce se legau de alte pământuri, până dincolo de zare ca un năvod greu Vuiseră peste ele toate vijeliile Acum, prin hotărârea lor, deschideau o nouă poartă răscolirilor şi neorânduielii Vor fi poate jafuri, vor fi asupriri, multe se vor spulbera şi părădui Dar nu mai era altă cale şi mai rea de o mie de ori i se părea stingerea aceasta înceată, a lor şi a neamului întreg, sub silniciile lui Leon Tomşa, grea şi definitivă îngenunchere, la capătul căreia, pe cerul Ţării Româneşti nu va mai luci, poate, decât semiluna Îl chemă la sine pe credinciosul Duşan, care se afla mereu în apropierea lui, ca umbră, îi porunci să meargă în tabără şi să-l aducă pe stegarul Szentes Károly În apropiere de Brâncoveni se afla totdeauna unul dintre steagurile de mercenari, sub supravegherea personală a agăi Matei Erau cu toţii devotaţi comandantului lor, dar unii dintre ei îi purtau o credinţă oarbă, nemărginită Unul dintre aceştia era şi Szentes De aceea, când stegarul se înfăţişă, Matei îi vorbi fără ocolişuri: — Spune-mi, Szentes, dintre oamenii tăi poţi alege două sute care să mă urmeze fără a sta prea mult la gânduri, într-o treabă grea şi primejdioasă? — Numai două sute? Oricâţi, înălţimea-voastră! — Nu De atâţia am nevoie Două sute Dar alege-i cu luare aminte, stegarule, dintre cei mai buni şi neînfricaţi Mă vei urma împreună cu ei peste munţi, în Transilvania — În Transilvania sau la capătul lumii, înălţimea-voastră, răspunse Szentes cu superbă nepăsare Aga Matei şovăi câteva clipe — Celorlalţi spune-le… Adică nu Îmi părăsesc ţara, Szentes O fac de nevoie şi cu inima grea Aş fi putut să-i ridic pe aceşti bravi oşteni asupra lui Leon vodă, ştiu că m-ar fi urmat până la unul, spuse, deşi nu era tocmai încredinţat de asta Dar n-am făcut-o… Ei au o învoială şi un legământ cu domnia Vor avea altă căpetenie Tu spune-le doar atâta: aga Matei crede în onoarea voastră şi nădăjduieşte că nu veţi trage sabia împotriva celor drepţi În inima asprită a războinicului se aprinse o clipă scânteia emoţiei Dădu fuga să îndeplinească ordinul Aga Matei cumpănise bine luând cu el numai două sute de luptători Plata mai multora ar fi fost o cheltuială prea mare Apoi, oricum, nu putea trece în Ardeal în fruntea unei armate numeroase, lucrul ar fi stârnit bănuieli şi legitimă îngrijorare Aceştia ajungeau spre a forma sâmburele unei viitoare oştiri, dacă vor fi în stare s-o năimească Se întoarse în odaia unde tăcutul spătar Tudosie se muncea singur şi încruntat cu o carafă de vin roşu — Odihneşte-te, îi spuse spătarul Eşti sleit şi te clatini pe picioare, iar mâine vom porni devreme Şi nu pornim la petrecere — Ştiu că nu Tocmai de aceea nu-mi aflu odihna — Ce e hotărât e bun hotărât Frământările sunt de prisos — Aşa este, ai dreptate Dar se adună grijile ca muştele pe rană şi nu le pot împiedica să mă hărţuiască Mă întreb întâi şi întâi cum vom fi primiţi în Ardeal — Ai fost de atâtea ori în Transilvania Şi vornicul Aslan a fost Amândoi sunteţi ştiuţi şi preţuiţi acolo, aveţi prieteni puternici, cu mare înrâurire Totdeauna Transilvania a fost adăpostul pribegilor Apoi nu mă îndoiesc că Filişanu şi Coţofeanu n-au stat cu mâinile în sân Slugerul Dumitru Filişanu şi spătarul Mihai Coţofeanu fugiseră mai demult peste munţi Singuri, acolo, ei nu aveau cine ştie câtă nădejde Fără îndoială că sosirea lor avea să-i bucure Poate că acum dădeau sfoară şi făceau pregătiri să-i întâmpine, căci trimiseseră din prima clipă olăcari să le dea de veste Dar mai erau destule lucruri obscure, nesigure, şi aga Matei le arătă: — Transilvania nu are încă un principe Dezbaterile în Dieta de la Alba Iulia sunt, după câte cunosc, lungi şi înflăcărate Asta pricinuieşte frământare, iar noi picăm cum nu se poate mai prost Una la mână Al doilea, mă întreb, cum te-ai întrebat şi tu de la bun început, ce vor zice şi ce vor face turcii — Vornicul Aslan a judecat destul de bine Îl vor lăsa să cadă pe Leon Tomşa Şi apoi, până una, alta, noi nu ne-am ridicat împotriva sultanului — Nu Dar ne-am ridicat împotriva omului său Să zicem că îl va mazili Dar dacă îl va ţine mai departe în braţe? Nu uita câţi bani a vărsat Tomşa — Dacă se întâmplă aşa, nu e bine, admise spătarul — Nu e bine Poate că nici nu vom apuca să ne întoarcem în ţară şi să împlinim gândul nostru Poate că sultanul va trimite poruncă să fim aduşi îndărăt sub pază — Ardelenii n-au făcut totdeauna literă de evanghelie din cuvântul padişahului Puterea acestuia e mai slabă dincolo de munţi — Şi asta-i adevărat Dar eu, după cum zicea blestematul acela de Tomşa, parcă sunt bântuit de o stafie Tomşa e nimic E vremelnicie şi pleavă Însă dincolo de el se lăţeşte umbra balaurului otoman Crâncenă, nesăţioasă umbră, pe care nu poţi s-o alungi, cum nu poţi curma un vis lung şi chinuitor În gâtlejul de foc al balaurului se topeşte toată vlaga şi avuţia ţării Când e sătul, pare aţipit Dar când e oare sătul? — Niciodată, răspunse ca un sumbru ecou Tudosie Corbeanu Îţi zic astăzi, Matei, ceea ce am gândit totdeauna dar n-am cutezat să rostesc: şi dacă, de pe urma străduinţei noastre, se va ridica unul tot atât de slab, de hulpav şi bicisnic, gata să se plece străinilor? Matei aga tăcu îndelung, încordarea lăuntrică îi pusese pe chip pecete încremenită şi aspră — Aceasta nu trebuie să se întâmple, spuse într-un târziu Se duse apoi cu paşi osteniţi la culcuşul său şi adormi un somn de plumb Nici nu se luminase bine de ziuă când sosiră Iancu Călinescu şi căpitanul Godea, aducând deasemenea un pâlc măricel de oşteni După ei se arătară Adam banul, Preda Floricoiul, Neacşu Mîrza şi alţii încă, astfel că în curând toată preajma forfotea de călăreţi, slujitori şi oşteni Adăpară şi hrăniră caii Cu porunci grăbite şi mânioase, micul convoi începu să se alcătuiască Lefegiii lui Szentes Károly erau demult gata Mulţi aveau flinte şi muschete, arme temute, ucigătoare, pe care le mânuiau cu dibăcie, chiar şi din mers Pe chipurile lor nu se citea nici bucurie nici încruntare; îşi urmau comandantul Caii de luptă, înalţi şi vânjoşi, scurmau pământul cu copitele lor mari cât un cap de copil Matei ieşi împreună cu ceilalţi boieri, cu care ţinuse un ultim sfat, scurt şi înfierbântat Duşan i-l aduse pe Calif, armăsarul său oriental, alb ca zăpada Ridicându-se în scări, rămase o clipă nemişcat şi nehotărât, fulgerat parcă de o durere neaşteptată Privirea îi lunecă peste curţi şi acareturi, peste acoperişul micului paraclis şi prin minte i se năluci o grămadă de scrum Cuibărindu-se în şa, capul i se frânse şi strivi sub pleoape imaginea aceea nefastă Poate că totul avea să fie cruţat Matei aga îşi îndreptă trupul şi îmboldi uşor coastele armăsarului Adierea răcoroasă a toamnei îi resfira barba înspicată, dar de sub calpacul de blană cenuşie i se prelingeau picături de sudoare Făcu semn şi călăreţii se urniră Pe laturi se grămădiseră slugile şi o mulţime de plugari sărmani, veniţi într-o fugă de la bordeiele lor Cu feţele tăbăcite de vânt şi săpate de trudă, cu căciulile în mâini, priveau tăcuţi şi întrebători ceata care pleca Matei nu avea ce răspuns să le dea la întrebarea lor mută şi simţea că nu are destulă tărie şi însufleţire pentru a-i încuraja Soarta mulţimilor fusese totdeauna amară şi grea Singurul lor adăpost în restrişte era pădurea şi singura nădejde la Atotputernicul Îi ardea fruntea, dar îşi simţi spatele îngheţat şi se zgribuli sub mantia sobră de postav, mantie de călător şi de pribeag — Doamne-ajută! şopti Iancu Călinescu lângă el Dacă ne grăbim, poate că vom trece nesupăraţi — Cine ştie, răspunse Matei Oricum, e bine să nu zăbovim deloc Merseră în trap întins, cu scurte popasuri, până seara Trecură Olteţul şi abia a doua zi către amiază, în apropiere de Colăceşti, întâlniră celălalt grup de boieri, în frunte cu vornicul Aslan Se adunaseră mulţi în jurul vornicului: paharnicul Barbu Brădescu, Sima vistiernicul, Marcu Drăghicescu, logofătul Grigore, Petrache Surdul, Atanasie din Lişteava, precum şi alţii, boieri cu faimă, cunoscuţi pentru mândria lor şi pentru stăruinţa cu care se împotriveau cârmuirii lui Tomşa Erau legaţi unii de alţii prin încuscriri, prietenii, proprietăţi şi interese, prin setea lor de independenţă Nutreau demult gândul revoltei făţişe împotriva domnitorului despotic, care nu-i iubea şi nu iubea ţara Fiecare venise cu pâlcuri mai mari sau mai mici de slujitori înarmaţi, aşa încât trupa pribegilor, care număra câteva sute de oameni, se înfăţişa destul de tare Cu toate acestea cătau să scurteze drumul cât mai mult, umblau repede, cu pază şi cu luare-aminte, temându-se de o ciocnire cu oştenii domniei După popasul din noaptea următoare porniră la drum pe o ploaie deasă şi rece, de toamnă, care le îngreuna mersul Cu toată potrivnicia firii, vornicul Aslan se căznea să călărească falnic şi drept Îşi ştergea cu palma apa care-i şiroia pe faţă şi-l răzbea fără milă, furişându-i-se după gât, pe sub mantie şi prin ochiurile argintii ale pieptarului de sârmă — Afurisită vreme! mormăi el către Matei Aga Matei părea mai liniştit acum şi mai puţin mohorât ca la plecare Înfrunta, cu stoicism biciuirea ploii, căutând să străbată cu privirea prin negură şi apăraie — De-acum aşa va fi mereu pentru noi, răspunse Cine ştie când vom mai vedea soarele răsărind Măcar de-am ajunge cu bine, dincolo — Te temi? Şi eu mă cam tem Vodă ştie acum ce-am hotărât noi Nu se poate să nu fi aflat Să nădăjduim însă că dacă a trimis o oaste să ne taie calea, ea întâmpină aceleaşi greutăţi ca şi noi De la o vreme ploaia se domoli, apoi se opri cu totul Norii începură să se împrăştie, alungaţi de vânt Urcau înspre Plaiul Vâlcanului, ocolind cu prevedere Târgul Jiului şi apropiindu-se grăbiţi de hotar Szentes Károly, experimentatul oştean care avea în grija lui străjile din faţă, nu se mulţumise să dea porunci, ci mergea el însuşi înainte, la oarecare depărtare, scotocind drumurile Îl văzură deodată venind îndărăt într-o goană atât de năpraznică încât bulgării săreau de sub copitele calului ca mitraliile — Înălţimea voastră, gâfâi Szentes, vine oaste! Acum nu se vede, e după deal, dar vine drept în drumul nostru Ce facem? — Sunt mulţi? Cam câţi sunt, îl cercetă Matei pe Szentes — Nu cred să fie mai tari decât noi, răspunse acesta după o clipă de gândire Ce facem? Poate că ar fi bine să nu mai aşteptăm, ci să izbim Cu toată nerăbdarea mercenarului, se sfătuiră câteva clipe Nu erau prea siguri pe afirmaţia lui Szentes: dacă aveau de-a face cu o oştire mult mai puternică? Dar nici s-o ocolească nu mai era cu putinţă Înţeleseră şi mai bine asta când se iviră de după botul dealului primii călăreţi Recunoscură cu uşurinţă zăbunele slujitorilor domneşti Aceştia îi văzuseră la rândul lor şi după o scurtă ezitare grăbiră pasul, înşiruindu-se ca un zaplaz viu între măguri şi tăindu-le astfel calea — Înainte! strigă vornicul Aslan întărâtat Înainte! Nu vor avea curaj să ne oprească! Porniră la trap, în tăcere, nu se auzea decât clinchetul armelor şi sforăitul cailor Oştenii din faţă nu păreau hotărâţi să le vină împotrivă Nu se prea înţelegea ce au de gând Aşteptau să primească izbitura de pe loc? Lucru cu totul necugetat Dintr-o ochire Matei înţelese că într-adevăr numărul lor nu-i întrecea cu mult pe-al pribegilor şi că un atac iute şi îndrăzneţ i-ar culca la pământ Îi făcu un semn tăcut lui Szentes care înţelese îndată şi îşi împărţi oamenii în două, din mers Grupurile de seimeni încadrau acum ca nişte aripi oţelite pâlcul boierilor şi al slujitorilor lor; măriseră frontul de atac, dar nu prea mult, păstrându-se destul de strânşi ca să dea forţă loviturii La vreo două sute de paşi, aga Matei se pregăti să tragă sabia şi să dea poruncă de iureş Chiar atunci, din rândurile potrivnice se desprinse un singur călăreţ, venind în galop către ei Fiecare înţelese că vrea să le vorbească şi opriră scurt caii, uşuraţi şi plini de speranţa că totul se va sfârşi fără vărsare de sânge Când socoti că poate fi auzit bine, călăreţul se opri şi el, cu o mână în şold Îl recunoscură pe Tudor Vrabie, un oştean căpăţânos şi fudul, pe care nimeni nu-l prea avea la inimă — Ascultaţi! rosti Vrabie Oştenii în plată se pot întoarce la steagurile lor, domnia îi va ierta pentru greşală, căci au fost momiţi cu vicleşug Dumneavoastră, boierilor, cât şi slugile, lepădaţi armele acum, pe dată şi urmaţi-mă cu supunere, să vă judece măria-sa — Ce spui? i-o întoarse Aslan Să ne judece? Dar ce suntem noi? I-am furat oare hergheliile din ceair lui Tomşa? De când e el judecătorul nostru? — Boierilor, nu vă îngreunaţi vina, spuse Vrabie cu asprime Dacă vă supuneţi acum, măria-sa se va arăta îndurător — Să vă ia necuratul în coarne, şi pe tine şi pe vodă, cu îndurarea lui cu tot! răcni Tudosie Corbeanu scos din fire Vrabie începuse să spumege, dar până să deschidă el gura, aga Matei i-o luă înainte cu voită blândeţe: — Căpitane Vrabie, te cunoaştem toţi ca pe un oştean vrednic şi cinstit Ţara întreagă se va ridica împotriva lui vodă Leon Dacă vei rămâne să slujeşti asupritorului, îţi vei pierde nu numai cinstea, dar şi capul Alătură-te nouă, cât este vreme — Vouă? izbucni cu trufaşă mirare căpitanul Vouă să mă alătur? Unor uneltitori şi fugari încolţiţi? Ha! Bine mi-ar şedea alături de voi! Haide, boierilor, lăsaţi tocmeala şi lepădaţi armele — O să-ţi lepăd eu acuma un plumb în căpăţâna aia de zimbru! tună paharnicul Barbu Brădescu Aţâţaţi peste măsură de purtarea mândră şi dispreţuitoare a căpitanului, boierii începură să strige şi să suduie O ploaie de ocări se revărsă peste capul lui Vrabie, care se învineţise la faţă Înţelegând că a dat greş, întoarse calul şi o luă la goană îndărăt, ca să ajungă între ai săi înainte de a începe încăierarea Adevărul este că nenorocitul Vrabie se amăgise tot timpul că va avea de-a face cu o mână de boieri, însoţiţi de cel mult câteva zeci de slujitori şi că-i va prinde în laţ ca pe iepuri Văzând mica oştire îşi pierduse capul din prima clipă şi în loc să dea năvală îndată, ceea ce, oricum, i-ar fi lăsat o nădejde, îşi desfăşurase oamenii, crezând că-i va speria pe fugari Mai socotise că vorbindu-le tăios şi poruncitor, aceia se vor înmuia de tot şi-i vor cădea plocon Dar ieşise altfel Nici n-apucase să ajungă la ai lui, când boierii şi seimenii porniră ca o trâmbă de furtună, cu săbiile înălţate O hărmălaie de răcnete, vaiere şi zăngănituri se ridică pe tăpşanul dintre dealuri Pentru lefegiii lui Szentes ciocnirea aceea era o joacă sălbatică Boierii însă loveau cu patimă Vornicul Aslan se înverşuna să-l caute pe căpitanul Vrabie, care, pătruns de groază morţii, cerca să se facă nevăzut în învălmăşeală Aga Matei nu-şi alesese o ţintă anume Calif gonea uşor ca fulgul şi fu deajuns o uşoară smucitură de frâu ca să se abată spre dreapta, în grămada celor ce-şi căutau scăpare din faţa prăpădului Matei văzu faţa lată, roşcovană, a unui călăreţ care-l privea cu ochi terorizaţi şi buimaci Un val de mânie şi ură învăpăiată îl cotropi Ştia bine că omul acela e un simplu oştean care împlineşte o poruncă, dar avu deodată simţământul că e cel mai mare duşman al său şi că poartă întreaga vinovăţie pentru toate relele Braţul încordat se abătu nemilostiv şi oşteanul abia avu vreme să pună sabia împotrivă, cu o mişcare slabă, înainte de a cădea cu greabănul despicat Troznetul oaselor sfărâmate şi vederea sângelui îl dezmeticiră, destrămând norul acela roşu care-i învăluia fiinţa Cu o tresărire de uimire şi silă privi în jur Nu prea mai erau multe de făcut Totul durase abia câteva clipe Tăiaţi, spârcuiţi, luaţi în piepturile cailor, soldaţii lui Tomşa, lipsiţi de elan războinic şi de încredere în forţele lor, se risipeau ca potârnichile Seimenii îi urmăriră câtva, însă fără prea mare convingere, doar ca să le vâre şi mai mult spaima în oase Bucuroşi şi îmbărbătaţi de biruinţa aceasta lesnicioasă, care li se părea un semn bun, boierii se înşiruiră la drum În Plaiul Vâlcanului rămâneau să le ciugulească păsările câteva zeci de trupuri Pribegii nu pierduseră niciun om Trei sau patru slujitori erau răniţi uşor, iar vistiernicul Sima avea o tăietură la frunte Nu aveau de ce să se mai teamă Trecătorile munţilor erau aproape Nimic nu le mai stătea în cale şi zorindu-se aveau să ajungă în două zile la Haţeg CAPITOLUL 3 Pe drept cuvânt îi desluşise aga Matei spătarului Tudosie că apele în Ardeal nu sunt de tot limpezi şi liniştite Frământările prin care treceau cei de peste munţi în vremea sosirii pribegilor acolo aveau rădăcini vechi Transilvania era un principat autonom, aflat sub suzeranitatea Porţii Într-un număr mic de ani, voievozii ardeleni încheiaseră cu împăratul de la Viena trei tratate prin care acesta le recunoştea şi întărea independenţa: în 1615, la Tîrnavia, în 1622 la Mikulov şi în 1626 la Bratislava Dar cârmuitorul puternicului imperiu habsburgic căuta prin toate mijloacele să-şi păstreze dominaţia asupra Transilvaniei şi să pună în jilţul voievodal vasalii săi credincioşi Padişahul, vrăjmaşul neîmpăcat al imperialilor, pe lângă că le storcea ardelenilor, fără păsuire, tributul anual, se străduia să ţină principatul în slujba ţelurilor sale politice şi militare Era o sarcină grea pentru principi să cârmuiască fără vătămări corabia statului printre aceste două torente ameninţătoare şi li se cerea multă abilitate politică spre a-şi menţine neatârnarea, folosindu-i pe turci drept pavăză, la nevoie, împotriva trufiei tiranice a împăratului şi pe împărat pentru a micşora lăcomia crescândă a sultanului Dificultăţile acestea erau sporite neîncetat de neînţelegerile şi vrajba dintre nemeşi Certurile şi ciocnirile dintre osebitele grupări nobiliare, susţinând fiecare alt candidat la tron şi călăuzite de potrivnice interese politice, băneşti sau religioase, luau forme violente, pricinuind dezbinarea acolo unde era nevoie de mai multă unire Ele aduceau ţării neajunsuri mari şi erau o năpastă pe capul oamenilor de rând În cei nici treizeci de ani scurşi de la moartea lui Mihai, acel oştean viteaz şi neînfricat, a cărui amintire lucea ca un fulger nestins, pe tronul Transilvaniei se perindaseră nu mai puţin de zece principi Ultimul dintre ei, Gabriel Bethlen, murise cu aproape un an înainte şi de atunci zvârcolirile se înteţiseră Pretendenţi la cununa princiară erau, har Domnului, destui Bunăvoinţa şi sprijinul împăratului înclinau către Ecaterina de Brandemburg, văduva lui Gabriel Bethlen Înlăuntru însă, doi oameni se bucurau de cel mai puternic ajutor din partea nemeşilor: Gheorghe Rákoczy şi contele Ştefan Bethlen, fratele răposatului Bătrânul conte avea mulţi prieteni şi partizani, dar şansele lui erau tot mai tare umbrite de meritele, de energia şi personalitatea lui Rákoczy, care-şi conducea cu deosebită dibăcie lupta politică Dezbaterile în dieta de la Alba Iulia erau încă aprige şi nehotărâte, dar toţi cei cu scaun la cap şi clarvăzători îl considerau de pe-acum pe Gheorghe Rákoczy principe al Transilvaniei Cu toate frământările acestea, pribegii din Ţara Românească fuseseră primiţi cu braţele deschise Nobilii ardeleni cunoşteau demult nemulţumirile boierilor valahi, cu care se aflau în legături prieteneşti Spătarul Coţofeanu şi slugerul Filişanu nu stătuseră nici ei inactivi, înfăţişând cauza refugiaţilor într-o lumină cât mai favorabilă Dealtfel, transilvănenii, care plăteau şi ei turcului haraciul umilitor, ştiindu-i povara, socoteau frăţeasca lor datorie să le dea ajutor unora care se ridicaseră împotriva unui domnitor cunoscut pentru excesul de zel cu care slujea sultanului Întâmpinaţi la hotar de Coţofeanu şi de Filişanu, precum şi de un vechi prieten localnic, boierul transilvănean Bărbat Micleuş, Aslan, aga Matei şi ceilalţi pribegi fură găzduiţi cu cinste în cetatea Haţegului, iar mai apoi la Făgăraş Stăruiseră să stea pe cât cu putinţă la un loc, fără să se risipească, aflându-le deasemenea adăpost bun slujitorilor şi oştenilor Toate acestea le mângâiaseră inima de amărăciunea exilului Starea politică nelămurită din Transilvania îi umplea însă de îngrijorare, căci ei nu veniseră aici să-şi sfârşească în pace zilele pe la uşi străine şi cu totul altceva nădăjduiau Groful Zalomy David, unul dintre ocrotitorii lor cei mai de seamă, cerca să-i liniştească, desluşindu-le tâlcul întâmplărilor şi făgaşul pe care se îndreptau toate Zalomy David era înrudit cu Gavril Movilă – cel care domnise în Muntenia cu vreo zece ani mai înainte – prin frumoasa Elisabeta Zalomy, de dragul căreia fostul voievod îmbrăţişase religia catolică, spre a se putea căsători cu ea Pe deasupra mai era şi ginere al lui Ştefan Bethlen Dar încuscrirea aceasta cu contele şi sprijinul pe care i-l dădea în alegeri nu-l împiedicau pe Zalomy să vadă limpede Înzestrat cu un spirit pătrunzător, nu putea să nu înţeleagă adevărul că biruinţa va fi a lui Rákoczy Lucrul acesta, ca şi multe altele, îl tălmăci el boierilor români Aceştia se grăbiră să-i trimită lui Rákoczy o carte întocmită în termeni măgulitori, înfăţişându-i situaţla lor şi arătându-şi speranţa că vor afla reazim şi bunăvoinţă la un nobil atât de mare şi cu inima atât de generoasă Viitorul arătă că au lucrat bine În scurtă vreme, la 26 noiembrie, dieta din Alba Iulia se pronunţă în sfârşit, proclamându-l voievod pe Gheorghe Rákoczy Imbrohorul turc, aflat de faţă, demonstră o dată mai mult şiretlicurile simple de care se slujea diplomaţia otomană Înaltul demnitar avea la sine două firmane de înscăunare, unul pe numele lui Bethlen, altul pe-al lui Rákoczy După ce totul se sfârşi, îl scoase pe cel bun şi-i dădu citire solemn şi netulburat, dorind să lase impresia că atotştiutorul sultan ghicise dinainte asupra cui trebuia să-şi îndrepte ochiul Cu toate grijile mari pe care i le ridica în faţă nouă cârmuire, Rákoczy nu-i uită pe boierii români Desigur, atenţia omagială pe care i-o dăduseră înainte de a fi principe, mişcătoarele rugăminţi ale acestora aveau însemnătatea lor Dar mai presus de orice, Gheorghe Rákoczy ştia că, în împrejurări atât de spinoase, oamenii aceştia care aveau un cuvânt greu în ţara lor, puteau să joace un rol de frunte în planurile lui, deocamdată abia înfiripate, în privinţa legăturilor cu vecinii Dorea să-i cunoască mai de-aproape, să le cântărească gândurile şi tăria De aceea îi pofti curtenitor şi călduros la reşedinţa voievodală În chip firesc, aga Matei şi vornicul Aslan fură aleşi să meargă Li se alăturară banul Adam şi Barbu Brădescu Ştiau că întrevederea aceasta avea să fie hotărâtoare şi că acum se va vedea ce au de aşteptat şi ce nu De aceea fastul şi ceremonia primirii îi impresionară plăcut Era un semn bun Trâmbiţaşii de pe trepte dădură un semnal scurt, vestindu-le sosirea, când coborau din caleaşcă Întâmpinaţi de un demnitar al curţii, fură călăuziţi printr-un şir de odăi cam posomorâte, dar cu mobile şi tapiserii de preţ, până în sala de primire Voievodul le ieşi înainte cu braţele deschise şi cu un zâmbet prietenos pe faţa Alături de el se aflau doi dintre consilierii săi de încredere, Kemeny şi Barcsai, pe care, dealtfel, pribegii îi cunoşteau destul de bine Înfăţişarea lui Gheorghe Rákoczy producea o puternică impresie Avea o ţinută falnică şi dreaptă, în care mândria nobiliară, înrădăcinată de atâtea generaţii, se îmbina desăvârşit cu deprinderile de militar Din tunica violetă cu brandemburguri, pe care spânzura un colan de aur cu smaralde mici, se iveau un gât masiv şi un cap colţuros, lipsit poate de armonie, totuşi atrăgător Avea trăsături energice, liniştite, şi o privire profundă În vreme ce se rosteau cele dintâi cuvinte, politicoase dar fără însemnătate, privirea aceasta surâzătoare îi cercetă fugar pe boierii Valahi Îi plăceau Îi plăcea mai cu seamă acest bărbat trecut fără îndoială de jumătatea vieţii, cu barba presărată cu scame de argint, cu obrajii cutaţi şi puţin ofiliţi, cu fruntea mare şi îngândurată, acest aga Matei Rákoczy ştia destule despre marii boieri ai Ţării Româneşti Consilierii săi îi întregiseră aceste informaţii Cunoştea prestigiul lui Matei din Brâncoveni, avuţiile lui, precum şi amestecul lui direct sau mai ocolit în conflictele ce izbucniseră de-a lungul anilor între nobilime şi domnitor Acum vedea bine că are în faţă un om plin de experienţă, purtând în privire nimbul acela secret al înţelepciunii şi gravităţii Era aşadar atras către Matei, dar ştiind că Aslan e căpetenia recunoscută a grupului, se feri să arate asta prea făţiş, ca să nu-i aducă vreo jignire vornicului — Înţeleg foarte bine sentimentele domniilor voastre, spuse Înţeleg că pasul pe care l-aţi făcut a fost provocat de împrejurări grave Dar câteodată însuşi binele patriei reclamă jertfe şi hotărâri dureroase Vreau să sper totuşi că azilul pe care l-aţi aflat la noi vă consolează cât de cât Din partea mea vă asigur de toată ocrotirea şi grija Voi da dispoziţii să nu vă lipsească nimic Aruncă o privire spre cei doi consilieri Kemeny şi Barcsai dădură din cap, încuviinţând prevenitor Rákoczy considera deci exilul grupului de boieri nu ca rod al unor nemulţumiri personale, ci ca pe o acţiune poruncită de însuşi binele ţării şi al obştii Aceasta însemna mult Gheorghe Rákoczy urmă: — Trebuie să mai lămuresc un lucru, spre liniştea domniilor voastre Noi nu vom încălca bunele tradiţii, creştineşti şi cavalereşti Nu vom da niciodată nişte proscrişi în mâinile prigonitorilor lor, chiar dacă ni se va cere aceasta Principele dădu capul pe spate, cu o mişcare mândră, de senior Hotărârea aceasta, sinceră fără doar şi poate, dictată de frumoase principii, dar şi de orgoliul stăpânitorului, părea a fi punctul maxim al generozităţii sale Dacă lucrurile se opreau aici, cauza lor rămânea într-un impas definitiv Vornicul Aslan înţelese asta şi-şi căută înfrigurat vorbele — Pentru noi toate acestea sunt ca mana cerului în restriştea în care ne aflăm Seminţia lui Moise în pustiu n-a fost mai mângâiată când Dumnezeu i-a astâmpărat foamea şi setea mistuitoare Dar, măria-ta, la fel ca aceştia, noi vrem să ajungem la un liman Şi nu vom ajunge la acest liman, neavând mijloacele trebuitoare Măria-ta eşti om al dreptăţii şi apărător al celor obidiţi, ajută-ne! — Aş vrea ca domniile voastre să fiţi mai lămuriţi — Măria-ta, spuse banul Adam, din pricina birurilor peste măsură de mari, din pricina sărăciei şi a silniciilor, pământenii noştri nu mai pot răsufla… — Cunosc şi deplâng aceste excese Am aflat cu mirare că oierii noştri transilvăneni, care în virtutea unor vechi înţelegeri coborau cu turmele la păscut dincolo de munţi, au fost constrânşi de voievodul Leon Tomşa să plătească pentru păşunat Fie în bani, fie în natură — Tocmai, măria-ta, tocmai! Nu numai noi, boierii, am apucat drumul pribegiei Mulţi plugari şi păstori îşi lasă ocina şi caută adăpost pe pământurile măriei tale Ce vrem noi? Ce vor toţi aceştia? Curmarea răutăţilor! Căci nu am sluji cu nimic ţării rămânând aici şi stingându-ne cu focul în inimă Iar ca să punem capăt acestor asupriri avem nevoie de oaste puternică şi bine înarmată Pe faţa lui Rákoczy nu se putea citi decât o îngândurare liniştită: — Aceasta nu e o chestiune atât de simplă pe cât s-ar părea Ea ridică obstacole şi întrebări gingaşe Primo: dincolo de ceea ce simt şi gândesc eu, cârmuirea mea nu este absolutum dominium şi nu pot hotărî după bunul meu plac Privi din nou spre consilierii săi, iar aceştia clătinară iarăşi capetele, aprobator Continuă pe acelaşi ton: — Secundo: am luat grijile statului pe umerii noştri de puţină vreme Una din preocupările noastre de căpetenie este întărirea armatei, căci avem mulţi neprieteni Dar deocamdată puterea militară a principatului nu este atât de mare ca s-o putem fărâmiţa şi împrumuta Şi, în sfârşit, terţio, partea cea mai delicată este că, punându-vă la dispoziţie această armată, intervenim nu numai în treburile Ţării Româneşti, dar şi într-ale sultanului Obiecţiile acestea păreau foarte limpezi şi puternice Matei înţelegea însă că totul atârnă de felul cum le priveşte însuşi principele Atitudinea lui Rákoczy nu se stabilea acum, pe loc, dar pentru a face să se încline hotărâtor cumpăna judecăţii acestuia ei trebuiau să arunce în balanţă acele argumente clare, pe care fără îndoială voievodul le aştepta Începu chiar cu ceea ce sfârşise principele: — Noi nu uităm că puterea padişahului se întinde şi asupra Transilvaniei, deşi aş înclina să spun că într-o măsură mai mică Iar aceasta tocmai pentru că turcul cunoaşte puterea şi înţelepciunea principilor ei şi nu cutează prea mult Am avut şi noi asemenea voievozi luminaţi şi dârji, iar în vremea lor a fost bine, ţara s-a întărit şi am ridicat şi noi frunţile Dar Leon Tomşa este plecat sultanului ca un rob Ce-i porunceşte, aceea face Nu este numai o durere a noastră, măria-ta… Este o primejdie adevărată, un spectru care se ridică şi ameninţă toată partea aceasta de lume Dacă lucrurile vor merge tot aşa, turcii se vor aşeza în Muntenia ca la ei acasă, iar de la noi până peste munţi nu este decât o azvârlitură de băţ, şi măria-ta vei avea în coastă toată armia lui Murad sultan… Cuvintele lui sunau egal şi liniştit Ameninţarea aceea teribilă pe care o dezvăluia atât de simplu nu avea ton de profeţie înfricoşată, fusese rostită mai mult cu amărăciune Pe faţa lui Gheorghe Rákoczy se aşternuse o paloare uşoară, poate că se mira de severitatea şi îndrăzneala acelor fraze, dar îl asculta cu încordare pe Matei Acesta urmă: — Noi, măria-ta, ne-am mai pus viaţa în primejdie şi bucuroşi ne-am da-o ca să înlăturăm urgia Avem averi care, ce-i drept, nu mai sunt acum în mâinile noastre, dar am jertfi din ele oricât în folosul acestui gând Rău ne zbuciumăm stând aşa, cu braţele încrucişate Se lăsă o tăcere profundă, care se prelungi câteva clipe Consilierii tuşeau Gheorghe Rákoczy se hotărâse pesemne să ocolească spusele lui Matei cu privire la primejdia ce-l pândea pe el însuşi Vorbi încet: — Piedicile care stau în calea unui ajutor militar sunt cele pe care vi le-am arătat şi ele nu pot fi învinse cu uşurinţă Îşi plimbă o clipă privirea pe feţele lungi şi posomorâte ale muntenilor, apoi adause: nu vă voi face însă nicio greutate dacă domniile voastre veţi voi să tocmiţi oşteni cu plată Sunt încredinţat că veţi găsi destui — Cu ce, măria-ta? nu se putu stăpâni vornicul Cu ce să-i tocmim? După cum a spus şi aga Matei, cu noi am adus puţin Bunurile noastre au rămas dincolo… — Cât despre asta… nu e un lucru fără rezolvare Voievodul se uită la Kemeny şi la Barcsai, iar aceştia înclinară gravi capetele Se vor găsi şi banii trebuitori Fireşte, nu imediat şi nu toţi deodată, dar se vor găsi V-o făgăduiesc Feţele valahilor se luminară Cauza lor era câştigată Aga Matei adusese tocmai argumentele care trebuiau Mai întâi cel politic, care, deşi principele îl evitase dibaci, era de-o temeinicie atât de evidentă încât nu putea să-l respingă Argumentul bănesc avea deasemeni însemnătatea lui, fiindcă cine ştie dacă Rákoczy le-ar fi deschis punga de n-ar fi fost acea străvezie afirmaţie a lui Matei că nu vor şovăi să plătească atunci când vor fi înlesniţi Atmosfera se destinse Conversaţia, ieşită din zodia pipăirilor şi a nebulozităţii, se învioră, inimile erau mai uşoare Tocmai atunci, Gheorghe Rákoczy spuse pe neaşteptate: — Domniile voastre să nu-mi luaţi în nume de rău această întrebare Este o chestiune care vă priveşte şi nu am căderea să mă amestec, totuşi mi-ar fi plăcut să ştiu… Nu-l mai voiţi pe Leon Tomşa Dar pe cine veţi susţine în locul acestuia? Principele atinsese, poate cu bună ştiinţă, punctul cel mai fragil Chiar de când intraseră în vârtej, fiecare îşi pusese în sine această întrebare Fireşte, evenimentele se urmaseră cu atâta repeziciune, încât nu avuseseră răgazul unei chibzuinţe adânci Dar întrebarea rămânea Prin mintea lor se perindaseră numele multor vlăstare, cu mai mari sau mai mici îndreptăţiri la domnie Unii dintre aceştia, loviţi de dizgraţia sultanului, se pierduseră în depărtările Rodosului sau ale Trebizundei şi nu se mai ştia nimic despre ei Despre alţii se ştia, dar milogelile şi târguielile lor pe la saraiuri nu prevesteau nimic bun: îi îndepărtaseră cu silă Trăiau feciorii lui Simeon Movilă, dintre care unul, Gavril, domnise doi ani în Ţara Românească, fără pricepere şi fără strălucire Dar neamul Movileştilor lăsase amintirea tulbure a unor intrigi şi sfâşieri sângeroase care încă otrăveau inimile Poate ar fi fost bine şi drept ca dintre ei, dintre boierii cu vază, care luptau pentru izbăvirea ţării, să se aleagă domn… Văzând că tăcerea se prelungeşte, Gheorghe Rákoczy îşi împreună mâinile cu prefăcută stinghereală: — Înţeleg… E un lucru care cere reflecţii şi dezbateri temeinice Mea culpa Dar v-am pus această întrebare gândindu-mă la viitor Domniile voastre mi-aţi arătat încredere cerându-mi sprijinul Aş dori ca această încredere să se perpetueze în timp, iar cel pe care-l veţi onora cu alegerea domniilor voastre să-mi fie prieten şi aliat Spunând acestea, aruncă o scurtă privire spre aga Matei Aga îşi ascunse zâmbetul în barbă: „Tot ce i-am spus, el cunoştea bine, dar n-a vrut s-o spună cu gura lui, ca să iasă că noi suntem cei mai îngrijoraţi ” Pe vornicul Aslan întrebarea neaşteptată şi totuşi firească a principelui se vedea că l-a dat pradă unei mari tulburări Părea că scociorăşte nehotărât în sine şi într-un stog de gânduri ceţoase Văzând că rămâne cu gura încleştată, paharnicul Barbu Brădescu spuse: — Să ne ajute Cel de sus să izbândim în ceea ce este mai greu Apoi Sfatul ţării va hotărî — Hotărârea aceasta, adause aga Matei mânat de un imbold care crescuse în el deodată, ca aburul şi ca dogoarea, hotărârea aceasta noi o vrem înţeleaptă şi aşa va fi Nu strivim un şarpe ca să încălzim altul Iar măria-ta să fii liniştit, căci cel ce va purta sceptrul va purta şi acest gând de recunoştinţă şi de prietenie către măria-ta * Mai înainte de a sosi ajutorul bănesc promis de principe, veniră soli din Ţara Românească, trimişi de Leon Tomşa După încercarea neizbutită de a-i prinde în capcană pe răzvrătiţi, măria-sa Leon Vodă se domolise cu încetul, zicându-şi că la urma urmelor, mai bine aşa: scăpase de potrivnicii săi fără a fi fost silit să-şi păteze mâinile cu sânge Dar de la o vreme începu să fie cuprins de îngrijorare Stroie Leurdeanu, Ivaşcu Băleanu, Radu din Desa şi alţi boieri cu judecată sănătoasă căutau, ce-i drept cu mare grijă şi pe ocolite, căci se temeau ei înşişi pentru viaţa şi avutul lor, să-i înfăţişeze lucrurile în adevărata lor lumină Cei fugiţi se numărau printre oamenii cei mai de frunte ai ţării, iar plecarea lor nu era faptă de neluat în seamă, ea însămânţase pretutindeni fierbere, nelinişte şi îndoială cu privire la cârmuirea lui Tomşa Foarte însemnate erau şi ecourile care vor ajunge la Constantinopole; poate că pribegii se vor jelui sultanului, iar acesta avea să-i pricinuiască voievodului multe necazuri şi bătaie de cap Ascultând de prudenta povaţă a puţinilor săi sfetnici luminaţi, Tomşa trimise pe slugerul Calotă şi pe Dima din Bezdina Înarmaţi cu cartea pecetluită a lui vodă Leon, aceştia stăruiră îndelung pe lângă pribegi ca acelei cărţi să i se dea citire de faţă cu toţi Ceea ce primiră Calotă citi cu meşteşug şi pe nerăsuflate lungul pomelnic de făgăduieli, jurăminte şi afurisenii Îl ascultară în tăcere până la sfârşit În timp ce scrisoarea lui Tomşa trecea din mână în mână, vornicul Aslan rosti răsfirându-şi barba: — Vorbele par să fie izvorâte din părere de rău şi din înţelegere târzie Dacă măria-sa ar fi gândit mai demult aşa… Dima din Bezdina sări cu însufleţire: — Vornice Aslan, nimenea în afară de Dumnezeu nu este ferit de greşală Măria-sa înţelege acum că s-a pripit Poate că şi domniile voastre v-aţi pripit… — Păi cum, mârâi Barbu Brădescu, ne-am pripit ca proştii Măria-sa nu voia decât să ne pună în fiare, nimic altceva Dima înghiţi un nod, dar urmă fără să-şi piardă cumpătul: — Ce a fost a trecut, de ce să ne mai înveninăm Aţi ascultat cu toţii jurământul măriei sale că va da uitării vechea vrajbă Au nu vă este deajuns domniilor voastre? Vi s-au împietrit inimile? Primiţi mâna care vi se întinde! Veţi avea dregătorii şi mai însemnate, după cum vi se cuvine, şi veţi lucra în binele ţării — Spune-mi, întrebă Aslan frământat, bunurile noastre, pământurile noastre, averile noastre, ce s-a făcut cu ele? — Nimic nu s-a clintit! sări slugerul Calotă Măria-sa nu s-a atins de nimica Cum aţi lăsat, aşa veţi găsi Oricât de încet, oftatul de uşurare al vornicului se auzi în jur Dealtfel se părea că scrisoarea lui Tomşa, frumos ticluită altminteri, îl impresionase pe Aslan, ceva se clintea şi şovăia în sufletul lui îndârjit Dar până să grăiască el, i-o luă înainte Coţofeanu: — Boier Dima, ai pomenit despre binele ţării Atâta numai că binele ţării noi nu-l înţelegem cum îl înţelege măria-sa Nu ştiu ce-mi spune mie că vom trage unii hăis şi alţii cea, iar oiştea se va rupe, ori se va răsturna carul — Boieri dumneavoastră, spuse Aslan tulburat, noi să judecăm cuprinsul acestei cărţi Bătu cu degetul în hârtia despăturită: măria-sa pare că se căieşte cu adevărat Poate că vrea să îndrepte răul… — Poate că vrea să-l îndrepte, îl susţinu gânditor logofătul Grigore Aga Matei îi înfruntă pe amândoi cu o asprime abia domolită de respect şi de prietenie: — Ce să îndrepte? Dacă ar fi voit-o cu adevărat, până acum s-ar fi văzut Dar se vede dimpotrivă Căci noi nu judecăm după vorbe, ci după fapte Aceiaşi aţâţători şi jefuitori sunt în jurul măriei sale, unul n-a fost îndepărtat, iar cei cinstiţi şi cu frica lui Dumnezeu trăiesc cu căluşul în gură Dăjdiile n-au fost uşurate, ci dimpotrivă, iar asupririle se înteţesc… Iancu Călinescu întări numaidecât spusele lui Matei: — Aşa este, faptele dovedesc dimpotrivă Ce ne chezăşuieşte nouă că dacă ne vom întoarce nu ne va pune capetele pe butuc ori nu ne va arunca în temniţă? Nimica! Vorbe! — Lupul îşi schimbă părul, dar năravul ba! tună spătarul Teodosie, aducând zâmbete pe feţele celor din jur Vornicul Aslan plecă fruntea Se simţise înclinat să înceapă tratative cu Leon Tomşa, lucrul acesta îi dădea chiar un fel de satisfacţie Gândea că poate vor izbuti să-şi impună voinţa, iar faptul că Tomşa nu se atinsese încă de averile lor îi întărea licărul acela de speranţă Dar văzând cât de mare şi de hotărâtă e împotrivirea se simţi jignit şi părăsi discuţia, adâncindu-se în tăcere Cartea cu peceţi a lui Leon Tomşa nu reuşi să-i convingă pe pribegi Vornicul Calotă şi Dima din Bezdina se întoarseră fără să fi făcut nicio ispravă Curând după aceasta, vornicul Aslan căzu bolnav Nu se ştia prea bine de ce pătimeşte Nu-l durea nimica, dar se topea şi părea lipsit de puteri Poate că-l ajunseseră beteşugurile, cu toate că nu era foarte bătrân Poate că boala lui era numai a sufletului, cine ştie dacă nu dospea în el o drojdie de nemulţumire, dacă nu-l bântuiau neîncrederea în biruinţa lor, îndoiala, teama că va rămâne pentru totdeauna înstrăinat şi sărac… Iarna părea să sfârşească devreme în anul acela Gerurile slăbiseră deodată, soarele încălzea cu hărnicie, iar zăpezile căzute din belşug se topeau văzând cu ochii Apropierea primăverii întremase şi speranţele fugarilor Lefegiii şi slujitorii înarmaţi care veniseră odată cu ei alcătuiseră în apropiere o mică tabără Numărul celor din tabără se îngroşa pe fiecare zi cu fugarii de prin satele Ţării Româneşti, care, decât să muncească pe pământurile grofilor, erau mai bucuroşi să se adune cu ai lor, găsind aici hrană şi adăpost Îi cunoşteau din faimă pe boierii pribegiţi şi trăgeau nădejde că, urmându-i, vor ajunge şi ei zile mai bune Cu seimeni cu tot, se adunase o trupă de aproape o mie de oameni Matei venea cât mai des cu putinţă în tabără, şi asista la exerciţiile militare, mulţumit de îndemânarea oamenilor, dar întristat de micimea acestei armate Noii veniţi începuseră să-l iubească şi să-l preţuiască pe acest boier cu înfăţişare şi apucături de oştean, care vorbea puţin, dar găsea totdeauna cuvintele cele mai nimerite de laudă şi îmbărbătare şi dojenea pe dreptate Aga Matei, Coţofeanu, Filişanu, Brădescu şi ceilalţi, ajutaţi cu mare râvnă de Bărbat Micleuş, începuseră să caute oşteni cu plată Se găseau destui, şi români şi unguri şi secui şi nemţi, printre care unii războinici de meserie, foarte pricepuţi în mânuirea armelor Dar banii făgăduiţi de Gheorghe Rákoczy întârziau să sosească şi fără bani nu puteau face mare lucru Aşteptarea aceasta începea să-i apese şi să-i neliniştească Cu toată strălucirea soarelui, în văzduh plutea parcă ceva mohorât şi ameninţător Garnizoanele de prin cetăţi se mişcau fără încetare, venind şi plecând, într-o forfotă de furnicar care presimte o revărsare de ape Tocmai atunci, Rákoczy dori să aibă o nouă întrevedere cu boierii români Aslan rămase ţintuit pe patul de suferinţă, dar principele nu păru mirat sau nemulţumit de lipsa lui; poate că era informat de boala vornicului, ori poate că nu-l socotea un personaj atât de important Pe faţa lui Rákoczy pogorâseră umbre, nu mai avea zâmbetul de altădată Le grăi boierilor simplu şi fără stânjeneală: — Poate că domniile voastre, aşteptând atât de mult, aţi început a vă îndoi de cuvântul meu Nimic mai firesc Însă martor mi-e Dumnezeu că n-am uitat o clipă cele făgăduite Numai că vremile şi împrejurările s-au arătat din zi în zi mai potrivnice Sunt principe al Transilvaniei şi voinţa ei s-a rostit o dată pentru totdeauna Dar se vede că niciodată un monarh nu poate fi pe placul tuturora Făcu o pauză, cu privirea înnegurată, iar Matei folosi prilejul ca să întrebe: — Măria-ta, se adună oare norii războiului? — S-au adunat şi sunt gata să se reverse, răspunse Rákoczy Ecaterina de Brandemburg, deşi cuvântul dietei a fost împotriva ei, se simte nedreptăţită Palatinul Esterházy adună oşti ca s-o înscăuneze sub pavăza lor, cu învoiala şi sprijinul maiestăţii sale imperiale Ferdinand Întâiul, mai spuse, şi un surâs amar îi miji în colţul buzelor Înţelegeţi aşadar de ce nu am putut până acum să-mi respect făgăduiala Şi vai! interesele domniilor voastre vor trebui încă să mai sufere o amânare Matei aga ridică spre el fruntea înclinată o clipă, cugetător Spuse cu glas limpede în care vibra abia simţită intensitatea acelor gânduri care-l făcuseră, într-o frântură de clipă, să se hotărască: — Măria-ta, alungaţi de necazuri, noi am ajuns aicea ca într-o casă de prieteni Acuma, pe lângă casa aceea dau lupii târcoale Nevrednici am fi dacă am rămânea cu braţele încrucişate Nu suntem mulţi, nicio mie de săbii, dar îngăduie să luptăm alături, flamura noastră pribeagă lângă flamura măriei tale, pentru nimicirea vrăjmaşului Pe faţa principelui mirarea făcu loc unei sincere emoţii Ca om de stat ştia din experienţă cât de rare sunt asemenea avânturi generoase În adevăr, oamenii aceia îi erau îndatoraţi, dar se aflau ei înşişi într-o situaţie grea, nesigură, şi nimic nu-i silea să-şi verse sângele pentru el — Vă mulţumesc domniilor voastre Primesc cu mare bucurie ajutorul acesta Un braţ prietenesc nu înseamnă numai tărie, înseamnă şi îmbărbătare Pe viul Dumnezeu, voi lupta până la ultima suflare pentru ca principatul Transilvaniei să rămână slobod …Când aga Matei îi împărtăşi lui Aslan ceea ce hotărâseră, vornicul se ridică în capul oaselor, slab şi bărbos, cu privirea neliniştită: — I-am cerut ajutor lui Gheorghe Rákoczy şi s-au întors lucrurile că trebuie să-l ajutăm noi pe el Mi se pare că ne îndepărtăm tot mai mult de ţinta noastră, aga Matei — Poate că îndepărtându-ne, ne apropiem, răspunse acesta El nu-şi apără numai tronul, apără neatârnarea principatului Poate că ajutorul nostru nu cântăreşte prea mult, dar Rákoczy nu-l va uita şi va şti să răsplătească binele cu bine Acelaşi lucru se strădui Matei să-l desluşească şi celorlalţi dintre boieri care mai păstrau vreo îndoială în fundul sufletului După ce-l ascultă cu luare aminte, banul Adam spuse: — Toate bune Dar dacă Rákoczy va fi înfrânt? Aici e limpede că nu vom mai putea rămâne Şi unde ne vom duce? La poloni? La şvezi? Aga Matei ar fi vrut să le arate că trupele lui Rákoczy, mai numeroase şi mai bine instruite, sunt cu mult superioare şi că Ecaterina de Brandemburg nu are nicio perspectivă să ajungă stăpâna Transilvaniei În loc de asta, găsi o vorbă mult mai nimerită şi mai pe placul lor: — Fiţi fără grijă Principele Gheorghe Rákoczy nu se va lăsa înfrânt de o muiere Se înveseliră cu toţii CAPITOLUL 4 Ciocnirea hotărâtoare dintre oastea lui Gheorghe Rákoczy şi trupele palatinului Esterházy avu loc în ziua de 15 martie 1631, la Rakamaz, pe Tisa Micul detaşament al călăreţilor români, condus de aga Matei, participă la câteva şarje şi nu avu pierderi prea mari În schimb, felul lor îndrăzneţ şi dibaci de a lupta pricinui o groază adâncă în rândurile duşmanului, nedeprins cu aceste atacuri impetuoase, iuţi şi nimicitoare ca trăsnetul La sfârşitul luptei, după ce pâlcurile răzleţe ale lui Esterházy fură ajunse şi nimicite şi se luară o mulţime de prinşi, pe colina de unde Gheorghe Rákoczy condusese atacurile un trâmbiţaş sună adunarea căpeteniilor Principele îşi lepădase chivăra grea În platoşa-i strălucitoare ca soarele, cu faţa luminată de bucuria izbânzii, le adresă cuvinte de laudă vitejilor săi comandanţi Aga Matei, căpitanul Godea, spătarul Tudosie, Neacşu Mîrza, Barbu Brădescu, Petrache şi ceilalţi boieri români descălecară la poalele măgurii, lăsând să răsufle caii trudiţi de goană şi de hărţuială, şi se apropiau fără grabă, ca nişte oameni care au isprăvit cu bine lucrul lor Nu purtau armuri grele, stânjenitoare îndeobşte şi fără mare folos Sub dolmanele unora, hărtănite de săbii, lucea stins îmbrăcămintea mlădioasă de zale Aga Matei avea obrazul înnegrit de pulbere, căci un dragon îşi descărcase pistolul de aproape, fără să-l nimerească însă Rákoczy privi o clipă fără s-o recunoască faţa aceasta umbrită de funingini şi stropită de sânge Apoi, într-o mişcare nestăvilită, în care dăinuia toată plăcerea triumfului, îl îmbrăţişă Văzuse cu ochii lui îndrăzneala neobişnuită a românilor, iuţeala cu care se aruncaseră în vălmăşag, risipindu-i pe lăncierii lui Esterházy Spuse tare, să audă toţi: — Prietenul şi fratele meu iubit, Dumnezeu să te ocrotească! A fost o pildă rară… — Cauza măriei tale e cauza dreptăţii şi a slobozeniei, răspunse Matei Iar noi pentru dreptate şi slobozenie suntem gata să pierim Nemeşii cu pene de cocor la calpace, cărunţii şi încercaţii căpitani cu coifuri grele şi ţuguiate, stegarii, toţi luptătorii aflaţi în preajmă, români, secui şi unguri, acoperiţi de sânge, sudoare şi noroi, cu platoşele scrijelate şi cu feţele trase de istovire, înălţară spadele, strigând înfierbântaţi: — Vivat princeps! Vivat Transilvania! Deşi relativ uşoară, victoria de la Rakamaz avea o mare însemnătate pentru destinele voievodatului şi pentru cârmuirea lui Rákoczy Împăratul de la Viena făcuse o nouă încercare să lege Transilvania de picioarele tronului său, dar paloşul principelui tăiase odgonul Ferdinand nu-l iubea pe Rákoczy, dar acum, când avea de înfruntat atâtea inamiciţii, trebuia să se împace vrând, nevrând, cu guvernarea acestuia, iar Ardealul rămânea mai departe de sine stătător Regii Franţei şi Suediei, coalizaţi împotriva lui Ferdinand, priveau cu satisfacţie cursul pe care-l luaseră evenimentele Oricum, în pofida neînţelegerilor şi colcăielilor politice departe de a se stinge, principele îşi consolidase poziţia şi îşi asigurase, cel puţin pentru un timp, liniştea trebuitoare Aga Matei şi ceilalţi boieri români îşi dădeau prea bine seama de aceasta Hotărârea lor de a lupta cu armele în mâini alături de Rákoczy reprezenta nu numai un impuls de prietenie şi recunoştinţă, dar se dovedise şi foarte chibzuită şi avea să-şi arate roadele Vremea lui Mihai Vodă, când gloriosul oştean unise sub acelaşi stindard cele trei ţări surori, amurgise acoperită de norul trădării şi de potrivnicia împrejurărilor Dar într-ajutorarea aceasta nu era lucru nou nici în ultimul pătrar de veac Nu urcase oare Gabriel Bethlen pe tron cu sprijinul oştilor muntene şi moldoveneşti? Pribegii înţelegeau că acum era clipa prielnică să stăruie pe lângă Rákoczy a-şi împlini făgăduielile După ce încheie campania, curăţind ţinuturile mărginaşe ale Transilvaniei de cetele de hărţaşi şi înnăbuşind orice gânduri de invazie, principele dori să sărbătorească succesul printr-un mare ospăţ Fură poftiţi la acest festin princiar nobilii cei mai de vază ai ţării, cu blazoane vechi de sute de ani, feţe bisericeşti, comandanţi de cetăţi, juzi şi guvernatori de ţinuturi, ambasadori străini şi militari iluştri care se distinseseră în lupte La loc de frunte printre oaspeţi se aflau boierii români Stătuseră la mesele lui Tomşa, unii dintre ei mai umblaseră şi pe alte meleaguri şi nu le erau defel străine fastul şi ceremonia, rafinamentul şi strălucirea unor asemenea petreceri Dar ceea ce văzură aici depăşea măsura obişnuită Castelul Rákoczy era poleit de lumini ca un mărgăritar Mozaicurile şi pardoselile de lemn preţios, cu mare meşteşug alcătuite, se luau la întrecere în luciul lor cu uriaşele oglinzi veneţiene, răsfrângând razele lumânărilor ca pe mii şi mii de stele presărate în candelabrele de argint Pereţii erau acoperiţi cu minunate şi vechi picturi, cu mătăsuri uşoare ca petalele de trandafir şi cu suave tapiserii Armuri scumpe, de Milan şi de Damasc, panoplii cu arme străjuiau pretutindeni O întreagă armată de slujitori, îmbrăcaţi în haine roşii, cu peruci albe şi cu ciorapi de mătase se foiau prin sălile castelului, gata să împlinească cea mai mică dorinţă a oaspeţilor La masa enormă, acoperită cu bogate ţesături, pe care scânteiau vasele înflorate, cristalurile şi argintăria, voia bună părea însă că se încropeşte mai anevoie Lucru întrucâtva explicabil Mulţi dintre nemeşii de faţă aveau păreri politice diferite, dăinuiau între ei dihonii vechi şi duşmănii surde Dar scopul principelui era tocmai de a mijloci măcar de formă o apropiere între dânşii şi de a înnăbuşi pentru un timp rivalităţile Pe dinaintea mesenilor se perindau fără încetare tăvi uriaşe cu bucate, acoperite cu un soi de clopote mari de argint, care când erau ridicate smulgeau exclamaţii de uimire şi încântare În picioare, la spatele oaspeţilor, slujitorii umpleau necontenit cupele Se bea vârtos, însuşi voievodul dădea pildă în privinţa asta, căci era bărbat sănătos şi în putere Începură închinăciunile şi cuvântările, mai scurte sau mai lungi, dar pline toate de aceleaşi omagii adresate principelui, înţelepciunii sale, dar mai ales victoriilor sale militare Rákoczy aţinti o privire prietenoasă şi plină de luare aminte asupra agăi Matei, care se ridicase să grăiască în numele boierilor români Ca toţi ceilalţi, Matei evocă şi el episoadele eroice de la Rakamaz, lăudând priceperea de comandant a principelui Adause apoi: — Măria-ta ţi-ai strivit vrăjmaşul ca pe un şarpe sub călcâi Are să le fie învăţătură şi altora Facă Domnul ca puterea măriei tale să înflorească şi să crească, nebiruită în veac Să trăieşti ani mulţi şi cu slavă, măria-ta, rămânând mereu apărătorul dreptăţii şi părintele celor obijduiţi Să înflorească mereu pământul acesta transilvan, fericit şi slobod, fără tiranie străină Căci pentru cei ce nu pot gusta asemenea bucurie în patria lor, pentru cei ce şi-au părăsit vetrele şi se mistuie în amarul pribegiei, este o mângâiere să privească la unii care au dobândit ce râvnesc Cuvintele lui, în care vibrau sinceritatea şi amărăciunea, avură în clipele acelea sărbătoreşti un puternic răsunet nu numai în inima principelui, dar şi într-ale multora din nobilii care ascultau În scurtă vreme sosiră primii bani de la Rákoczy, care fură număraţi pribegilor în schimbul unor înscrisuri ticluite cu migală Fireşte, acesta era tipicul slujbaşilor care mânuiau bani, dar Matei nu se putu împiedica să nu gândească o dată mai mult cât de prevăzător se arată principele în toate Prevăzător se arătase mai întâi nevrând să le dea oaste, ci doar ajutându-i să năimească ei înşişi luptători În felul acsesta sultanul nu putea să-l mustre că a intervenit cu armele în Ţara Românească La fel de prudent se dovedea şi acum, punând la păstrare zapisul pentru banii împrumutaţi Începură în grabă recrutarea mercenarilor Dar, spre nenorocul lor, lucrurile nu mai mergeau atât de bine ca prima dată Mulţi dintre oştenii aceia de meserie, pricepuţi şi căliţi, îşi găsiseră pesemne de lucru în alte părţi, căci nimeni nu se plângea de lipsa războaielor Prea puţini oameni de nădejde aflară Cei care-şi ofereau serviciile erau fie inşi fără căpătâi, deocheaţi şi lăudăroşi, fie ţărani care nu ştiau să tragă cu muscheta ori să mânuiască sabia cu destulă îndemânare Spătarul Tudosie, Godea, Iancu Călinescu şi Szentes, care se îndeletniceau cu organizarea şi muştruluirea lor, se plângeau întruna de indisciplina unora şi de nepriceperea altora În afară de asta mai trebuiau cai şi arme bune, iar banii erau pe sponci Matei era nemulţumit şi îngrijorat, dar făcea ce putea Ar fi simţit nevoia să-i împărtăşească şi lui Aslan grijile acestea, dar poate că de prea multe griji căzuse vornicul la pat Acum se sculase din zăcere, dar rămânea abătut, adâncindu-se în tăcere şi singurătate Cine ştie dacă Aslan nu visase şi năzuise prea mult, iar deodată înţelesese că puterile-i sunt neîndestulătoare… Întrebarea pe care le-o pusese atunci Gheorghe Rákoczy, pe cine vor alege domn, răscolise jarul în inimile multora Nedumerirea şi neliniştea mocnită se dădeau acum tot mai des pe faţă Nu ţinuseră sfaturi anume pentru asta, gândind că şi cei rămaşi în ţară trebuie să-şi spună cuvântul lor, dar vorbeau şi cântăreau, înţelegând bine un singur lucru: că până la urmă, tot va trebui învoirea turcului Principele Transilvaniei pomenise despre viitoarea lor alianţă Desigur, asta ar fi schimbat mult faţa lucrurilor Laolaltă poate că ar fi ţinut piept Dar se punea întrebarea: era oare Rákoczy dispus ca, aşa cum se ridicase împotriva împăratului german, să se ridice şi împotriva împăratului de la Constantinopole? Poate că alianţa pe care o gândea el era dictată de ţeluri mai puţin temerare Poate că juca un rol şi vanitatea lui de mare senior şi dorea ca în această alianţă să-şi asigure cât mai multă influenţă asupra ţării vecine Aga Matei cugeta la toate acestea în clipele de răgaz Dar erau puţine asemenea clipe, căci de când Aslan se îmbolnăvise şi se însingurase, asupra lui căzuse în chip firesc grija de a descurca treburile pribegilor, de a duce toate la bun sfârşit şi de a înfrânge toate piedicile Dar se străduia să pătrundă cât mai limpede viitorul acesta plin de nesiguranţă şi să găsească răspuns la noianul de întrebări Apoi, când se ducea dimineaţa în tabără şi-l auzea pe Iancu Călinescu dându-se de ceasul morţii că soldaţii greşesc ţinta de două ori din trei şi pe Szentes suduind în toate graiurile cunoscute de el se lăsa iarăşi furat de vârtejul pregătirilor ostăşeşti Ştia acum că nu vor putea înjgheba o armată prea mare şi că biruinţa asupra lui Tomşa atârna de iuţeala şi hotărârea cu care vor izbi Faţa vrăjmaşului îi apărea uneori în visuri roşie ca o lună însângerată, cu ochi bulbucaţi şi cu dinţii rânjiţi şi se trezea scrâşnind şi gemând, căci timpul şi depărtarea nu-i ostoiseră nici suferinţa nici ura Trecuse de focul tinereţii, căta să-şi strunească simţămintele, să rânduiască totul chibzuit şi rece, dar în inima lui râvnea din răsputere ceasul acela al răfuielilor, când ori ei vor muşca ţărâna, ori Leon Vodă nu va mai fi Izbutise s-o aducă lângă sine pe jupâneasa Elina dimpreună cu Mateiaş şi asta era o mare mângâiere Dar o parte din sufletul lui rămăsese dincolo de munte, îngropat de viu în pământul Brâncovenilor, în pământurile ţării, şi-i auzea zvârcolirea, geamătul, glasul, chemându-l şi căutându-l Numai o ploaie binefăcătoare, o ploaie de sânge, mai putea să-i răcorească arşiţa şi să-i întregească iarăşi, în viaţă sau în moarte, fiinţa despicată în două ca un trunchi Într-o dimineaţă, pe la jumătatea lui mai, devreme de tot, când nici nu păliseră bine stelele nopţii, Matei tocmai se deşteptase şi încerca să-şi adune gândurile încă toropite Deodată auzi mişcare în dreptul uşii, apoi o bătaie şi glasul lui Duşan — Stăpâne, îi spuse credinciosul oştean, a venit un om din partea boierului Stoica Se jură că e un lucru grabnic de tot, de aceea am cutezat — Bine ai făcut, Duşan Adu-l aici Omul lui Stoica, un cioban zgârcit la vorbă, dar isteţ la minte, îşi deşertă sacul fără zăbavă şi fără cuvinte de prisos Ascultându-l, lui Matei i se risipi ca prin farmec tulbureala somnului Cuprins de nelinişte, trimise îndată pe la ceilalţi boieri să se scoale şi să se adune fără întârziere — Boieri dumneavoastră, le spuse, am primit veste, chiar acum Leon Vodă trimite iarăşi solie Vlădica Teofil, spătarul Hrizea şi logofătul Radu sunt pe drum încoace — Să vie sănătoşi, mormăi banul Adam cu o strâmbătură de dispreţ Cum or veni, aşa s-or întoarce Iar Barbu Brădescu adause cu un gâlgâit de râs: — Soseşte şi vlădica? He-he-he, mare cinste! Poate că vrea să ne spovedească păcatele… Mă mir că n-a trimis moaştele sfântului Dumitru Logofătul Grigore, om foarte evlavios, îl privi cu dojană Matei nu-şi putu stăpâni un zâmbet, dar faţa îi deveni iarăşi gravă: — Boieri dumneavoastră, n-aţi auzit tot Aceştia trei se vor înfăţişa mai întâi la principele Gheorghe Rákoczy Ce-i vor spune vorbă cu vorbă eu nu pot să ştiu, dar bănuiesc Bănuiţi şi dumneavoastră Vor face făgăduieli de supunere şi de prietenie din partea lui Tomşa, poate şi făgăduieli băneşti — Principele, sări Coţofeanu, a spus-o răspicat: nu ne va părăsi în mâna asupritorului nostru, orice s-ar întâmpla Să ne îndoim de cuvântul lui? — Onoarea de cavaler a lui Rákoczy e mai presus de îndoială, răspunse Matei Dar el este cârmuitor Nu ştiu ce gândeşte despre sfetnicii lui, dar trebuie să-şi plece urechea la dânşii, iar firele politicii se ţes uneori pieziş Poate că promisiunile şi momelile lui Tomşa îl vor face să şovăie şi să nu ne mai ajute cu aceeaşi mărinimie — Aşa este, încuviinţă armaşul Pusa Pentru el Tomşa va fi vrabia din mână, iar noi cioara de pe gard — Tocmai De aceea trebuie să chibzuim Tudosie Corbeanu se înroşise la faţă ca macul şi răsufla greu Rosti gâfâind: — Să le ieşim în cale! Făţarnicii aceştia nu trebuie să ajungă la voievod! Să le tăiem limbile spurcate şi să le astupăm gura cu pământ… — Nu cred că e lucrul cel mai înţelept, se împotrivi Matei Nici principele n-ar vedea fapta aceasta cu ochi buni Eu zic că trebuie să le-o luăm înainte, atâta Să-i împărtăşim lui Rákoczy temerile noastre Să-i deschidem ochii asupra vicleniei lui Tomşa Să-l ajutăm să înţeleagă că nu are nimic de câştigat lăsându-ne în voia soartei şi făcându-i tâlharului pe plac Aşa şi făcură Principele îi ascultă în tăcere până la sfârşit Se plimbă apoi îndelung prin încăpere, cu mâinile la spate, urmărit de privirile încordate ale valahilor Când se întoarse spre ei, avea faţa înseninată şi mulţumită: — Nu pot să nu-i primesc pe mesagerii lui Leon Tomşa, n-am niciun temei Cât despre simţămintele ce vi le port, mai este oare nevoie să vă dau asigurări? Iată, am plănuit un lucru care va veni cum nu se poate mai bine în sprijinul cauzei domniilor voastre Se află în Transilvania, după cum ştiţi, Kasim aga, trimisul padişahului Un om bătrân şi cumpănit Îl voi ruga să mai zăbovească vreo câteva zile, spre a fi de faţă la primirea solilor munteni Veţi fi şi domniile voastre de faţă Totul se va desfăşura fără cusur, la lumina zilei şi în prezenţa părţilor implicate Pe domniile voastre vă rog să cuvântaţi fără patimă cu toată chibzuinţa Arătaţi limpede, cu argumente şi cu dovezi, nemulţumirile domniilor voastre, greşelile şi abuzurile lui Tomşa Ceea ce pusese principele la cale li se păru foarte potrivit Nu trăgeau nădejde că, ascultându-le acuzaţiile, Kasim îl va convinge pe sultan să-l scoată din domnie pe Tomşa Ştiau că nu poate fi aşa Oricum însă, îşi spuneau păsul în faţa reprezentantului Porţii, iar câte ceva tot va ajunge la urechea lui Murad; când se va porni hora, acesta nu va putea susţine că n-a ştiut nimic Peste trei zile, când fură introduşi la reşedinţa princiară, solii munteni arătau cu totul zăpăciţi, fiindcă nici nu le trecuse prin minte că-şi vor îndeplini misiunea de faţă cu pribegii şi mai ales în prezenţa unui demnitar otoman Fură nevoiţi să-şi schimbe tactica pe loc Vlădica Teofil, capul micii ambasade, ca faţă bisericească ce era, socoti nimerit să înceapă blajin şi dulceag, gândind că se va pune într-o lumină plăcută tuturora, căci datoria fiecărui prelat este să propovăduiască împăcarea — Măria-ta, rosti el, uitându-se la Rákoczy, care asculta într-o atitudine politicoasă şi neutră, măria-ta, am venit la această curte strălucită şi la picioarele unui slăvit voievod, rugându-l din adâncul inimii să fie martor şi mijlocitor al dorinţei noastre de bună înţelegere Căci, ce este vrajba, măria-ta, decât sămânţa aruncată de diavol ca să strice holdele curate ale Domnului… Noi nu zicem că aceşti boieri, pe care i-ai adăpostit măria-ta, n-au avut temei de supărare Poate că au avut Nici copilul de ţâţă nu este fără prihană şi cu atât mai vârtos poate greşi un cap încoronat care trebuie să vegheze la atâtea şi care ades nu are cunoştinţă de toate răutăţile După cum se poate să fi greşit şi aceşti boieri Dar nu în deşert ne rugăm să ni se ierte nouă greşalele, precum şi noi iertăm greşiţilor noştri Iată, eu, căpetenie a bisericii, mă umilesc în faţa acestor boieri, după cum e porunca mea preoţească, cerându-le smerit să alunge din inima lor veninul şi duşmănia, şi să se întoarcă la baştina lor, unde nu li se va clinti un fir de păr şi vor avea toată cinstirea Voievodul nostru, Leon Tomşa, cugetă cu amărăciune la această întâmplare El este dornic să afle din chiar gura acestor boieri tot ce nu le-a plăcut lor şi este gata să îndrepte toate strâmbătăţile, dacă s-au făcut vreunele Kasim aga îşi îngustase ochii piezişi, de mongol, mângâindu-şi barba albă şi rară, ciugulită parcă de capre Spuse nedumerit şi aspru: — Iată ce nu înţeleg eu Cum poate un om al credinţei să vorbească în numele stăpânului ţării? Credinţa este una, iar cârmuitorii au legile şi îndreptăţirile lor Imamul n-ar cuteza să facă făgăduieli din partea padişahului nostru, slăvit să-i fie numele Vlădica Teofil păru foarte tulburat de această întrerupere neaşteptată şi Barbu Brădescu îşi acoperi faţa cu palmele, să nu i se vadă rânjetul de încântare Dar sfinţia-sa îşi reveni repede şi căută să-l lămurească pe turc: — Noi cu toţii trăim în frica lui Dumnezeu şi nu-i încălcăm poruncile Măria-sa la fel ca cel mai din urmă şi umilit creştin Pe buzele lui Kasim flutură un zâmbet neîncrezător Matei aga ascultase cu mare stăpânire de sine toată vorbăria aceea făţarnică şi fără rost Se folosi de scurta clipă de tăcere ca să-l încolţească pe vlădică: — Sfinţia-ta spui că vodă Tomşa e mâhnit şi nu înţelege de ce ne-am pribegit Dar armaşul Pusa e aici cu noi şi e cel mai bun martor, căci chiar din gura măriei sale primise poruncă să ne ducă la temniţă De-acolo până la satârul gâdelui nu era decât un pas Mai spui că vodă e gata să ne asculte şi să îndrepte toate strâmbătăţile Îngăduie, sfinţia-ta, să nu credem una ca asta Căci noi nu o dată i-am spus ce ne doare, ci de multe ori şi în toate chipurile, şi cu sfială şi mai făţiş, dar n-a vrut cu niciun preţ să ne asculte rugămintea şi povaţa, ba ne-a ameninţat şi ne-a ocărât cum i-a venit la gură, uitând cine suntem, uitând că prin noi grăieşte ţara Şi sfinţia-ta zici că nu ştie? Matei vorbi îndelung, fără să ridice glasul Când spuse că Tomşa are datorii atât de multe şi de mari încât cu greutate mai poate plăti haraciul, văzu o lucire de interes în ochii turcului şi înţelese că e pe drumul cel bun Urmă, apăsând pe fiece vorbă: — Ca să poată mulţumi liota de cămătari care-l sug suge el însuşi sângele ţării ca o căpuşă Ţara e vlăguită, oamenii se risipesc şi pier, vitele se împuţinează, câmpurile rămân nelucrate Curg pâraie de lacrimi, dar vor curge într-o zi pâraie de sânge şi cui va sluji aceasta? Vlădica Teofil asculta resemnat, cu ochii plecaţi, răsucind cu degetele crucea de aur care-i atârna pe piept Hrizea, cu faţa rotundă învăpăiată de necaz, voi de câteva ori să-l întreruptă pe aga Matei, dar căutătura severă a lui Rákoczy îi tăie avântul Pe faţa negricioasă şi zbârcită a lui Kasim nu se putea citi aproape nimic Dar nu-i scăpase niciuna din vorbele ghiaurului Avea mintea pătrunzătoare şi înţelegea că acesta spune adevărul Înţelegea deasemeni câte neajunsuri pot pricinui împărăţiei otomane sărăcia, proasta cârmuire şi tulburările din Ţara Românească Era de datoria lui să-l prevină pe sultan de toate acestea Dar oftă neauzit, gândindu-se cât de greu ajunge padişahul să ia o hotărâre Murad sultan, puternicul stăpânitor, era sclavul celor mai necrezute linguşeli, al tuturor intrigilor şi sfaturilor perfide În jurul saraiurilor se întindea nevăzut un lanţ de urzeli, de pofte şi interese, de duşmănii, invidie şi corupţie, lanţ din care la urma urmei, chiar şi el, Kasim, era o verigă Oftă iarăşi Cine ştie, poate că era mai bine ca lucrurile să se urmeze în voia lor şi să ajungă la acel sfârşit pe care-l proorocea ghiaurul Matei Scârbit, poate că sultanul se va lepăda atunci de toţi cârmuitorii aceia slabi, nevrednici şi nepricepuţi şi va pune un paşă dreptcredincios să guverneze Valahia De ce nu chiar pe el, Kasim, dacă va şti să manevreze cu destulă dibăcie Îşi câştigase merite mari în ochii padişahului De ce nu chiar pe el… Vorbi morocănos: — Acestea nu sunt pricini pe care să le judec eu şi să le dau dezlegare Treburile luminăţiei sale padişahul sunt multe şi mari, căci fără margini este împărăţia lui Dar poate că va găsi o clipă de răgaz să se plece cu marea-i înţelepciune asupra neînţelegerilor voastre Kasim nu spusese mare lucru Dar nici nu-i certase pe pribegi, cum poate ar fi fost de aşteptat Pe deasupra dăduse de înţeles că neorânduielile din Ţara Românească vor ajunge la urechile sultanului Era tocmai ceea ce nu dorea Tomşa să se întâmple Vlădica Teofil îşi înnăbuşi un suspin, pricepând că misiunea lor a dat greş într-un chip cât se poate de nenorocos Vorbele ce le mai adăugă fură searbede şi de mântuială, fără putere Principele, arătându-şi la rându-i părerea de rău că nu poate contribui mai mult la rezolvarea unei chestiuni atât de delicate, puse capăt întrevederii După câteva zile, vlădica Teofil stărui să mai vorbească o dată cu Rákoczy, fără alţi martori stânjenitori Dar principele trimise răspuns că e copleşit de treburi importante ale statului şi nu are nicio clipă la dispoziţie În chip de scuză şi de recompensă pentru străduinţele lor eşuate, le înmână ambasadorilor, prin consilierii săi, unele daruri Văzând că nu mai au de ce zăbovi, trimişii lui Tomşa făcură calea întoarsă Bucuroşi şi întăriţi de nereuşita cu care se încheiase demersul lui Leon vodă, pribegii îşi urmară fără zarvă pregătirile Cu toate că recrutarea mercenarilor mergea greu, pe la mijlocul verii mica lor armată se înjghebase şi aştepta porunca de plecare CAPITOLUL 5 Neizbânda vlădicăi Teofil, în a cărei iscusinţă îşi pusese mare nădejde, întunecă inima lui Leon Tomşa De faţă cu părintele Benedict, care ţinea ochii plecaţi cu sfială, dar poate că zâmbea în sinea lui, îl certă pe sărmanul Teofil cu vorbe aspre şi atât de mânioase încât obrajii acestuia se înroşiseră ca focul Tomşa simţea o pornire aprigă să pălmuiască şi să scuipe obrajii acestui popă nepriceput, dar fărâma de judecată care rămăsese de veghe îi porunci să nu facă asta şi nici să nu rostească vreo ocară din cale afară de grea, pe care vlădică n-ar mai fi putut s-o rabde Însă nu era doar atât Voievodul înţelegea limpede că lucrurile au luat o întorsătură cum nu se poate mai rea Faptul că aga Kasim ascultase cu urechile lui plângerile şi învinuirile pribegilor îl umplea de o neagră îngrijorare Apoi, cu toate că trimişii nu izbutiseră să vadă ei înşişi şi să afle în amănunt cu ce se îndeletnicesc boierii de peste munţi, auzise mai demult şi nu de la un singur om, despre pregătirile militare ale exilaţilor De aceea luase măsuri grabnice, aducând pentru orice întâmplare câteva trupuri de oaste lângă Bucureşti Dar nu se simţea nici mai liniştit nici mai apărat Ştia că niciun trup de oaste nu-l poate apăra de dizgraţia sultanului şi gândul acesta îi bântuia nopţile ca un duh rău Întoarcerea pribegilor ar fi însemnat pentru Sublima Poartă o mărturie de nezdruncinat că în Ţara Românească domnesc împăcarea şi buna rânduială Ce-i supărase atât de tare pe pribegii aceia, pe răzvrătiţii aceia? Năvala străinilor care se bucurau de favoruri şi adunau averi însemnate Povara birurilor şi asprimea umilitoare cu care erau trataţi Foarte bine Trebuia să-i convingă pe fugari, acum cât mai era timp, că toate acestea nu mai sunt şi nu vor mai fi Era prins între ciocan şi nicovală Îndepărtarea cu brutalitate a turcilor şi grecilor care roiau în jurul său ar fi fost o greşală de neiertat Nemulţumirea acestora, zarva pe care ar fi iscat-o la Stambul, abia că i-ar fi grăbit sfârşitul Nu-i vorbă, unii dintre aceştia, înţelegând că vremile devin nesigure pentru ei şi călăuziţi de o prudentă înţelepciune, se strămutaseră de bună voie la vechea lor matcă Pe ceilalţi trebuia să-i încredinţeze că le rămâne prieten devotat şi datornic onorabil, dar să-i convingă totodată că trebuie să-şi părăsească pentru un timp influentele şi productivele poziţii Era deasemeni de neapărată trebuinţă să micşoreze dăjdiile, să întărească vechile privilegii boiereşti şi să mai scoată zăbala din gura acestora Ştia cât de scump îl va costa totul Intrând mai puţini bani în visterie, datoriile nici vorbă să se stingă şi camăta se va ridica Dar însemnat era să-şi păstreze scaunul Iar pentru asta trebuia să le astupe gura lui Aslan, lui Matei aga şi celorlalţi; să-i aducă iarăşi acasă Să-i aducă… Le va vorbi ca un frate şi-şi va culca fruntea pe umărul lor, zăvorându-şi în fundul inimii ura şi sila Să li se pară viaţa dulce şi frumoasă Să-şi poarte în voie trufia Până când, încetul cu încetul, prin lucrătură dibace, îi va îngenunchea iarăşi Rumegă aşadar gândurile acestea, noapte şi zi, până ce lămuri totul în amănunţime Băleanu, Leurdeanu, Dudescu şi ceilalţi rămaseră muţi de uimire auzind asemenea vorbe din gura măriei sale Mai întâi se feriră să se arate prea încântaţi Dar cum voievodul repetă cu străşnicie hotărârile sale, arătându-se gata să le ducă la îndeplinire fără zăbavă, îndoielile lor începură să se risipească Vorbeau acum fără ocolişuri, spunându-i măriei sale că bine face ceea ce face, şi că ei toţi gândeau astfel demult, dar ca buni slujitori ce erau nu se încumetaseră sa cârtească Tomşa îi asculta cu un zâmbet pocăit, iar duşmănia şi dispreţul fierbeau în sufletul lui ca un elixir diavolesc, otrăvindu-i fiinţa Crainicii se răspândiră cu iuţeală peste tot, să adune la Bucureşti întreaga obşte, atât pe boierii cei mari, cât şi pe mazili şi pe roşii, mica nobilime de ţară, categorie numeroasă care îndeplinea slujbe mărunte şi care avea deasemeni drepturile ei străvechi, slăbite acum şi încălcate Laolaltă cu slujitorii care se bucuraseră şi ei odinioară de anumite înlesniri de biruri, toţi aceştia alcătuiau o uriaşă mulţime care invadase cetatea de scaun, talaz omenesc neliniştit, nerăbdător şi aţâţat De multă vreme nu mai cunoscuseră Bucureştii atâta revărsare şi clocot de lume Mănăstirile, hanurile şi casele erau înţesate Ospătăriile şi vinăriile făceau treburi bune, neguţătorii din bazar aşijderi Clopotele bisericilor băteau fără încetare, mai abitir ca la sărbătoarea învierii, căci măria-sa dorea din răsputeri să dea acestor schimbări o înfăţişare cât mai solemnă Întreg omenetul acela ascultă cu sufletul la gură şi într-o mare tăcere legământul lui Leon Tomşa, căci vorbele frumos ticluite aveau răsunetul adânc şi mişcător al adevărului: —…Văzând noi atâta sărăcie şi pustiire ţării, am cătat să aflăm de unde cad acele nevoi pre ţară Astfel aflatu-s-au şi s-au adeverit cum toate nevoile şi sărăcia se încep de la străinii care amestecă domniile şi vând ţara fără milă şi o precupesc pe capete asuprite… Şi dacă vin aice în ţară, ei nu socotesc să umble după obiceiul ţării, ci strică toate lucrurile bune şi adaugă legi rele şi asuprite… Şi încă alte multe răutăţi au arătat, nesocotind pre oamenii de ţară, înstrăinându-i de domnia-mea cu pisme şi cu năpăşti şi asuprind săracii fără milă De aceea fac legătură şi jurământ că împreună cu tot sfatul ţării să calc acele obicee rele şi să le pui domnia-mea jos şi să scot acei greci străini din ţară afară ca pe nişte neprieteni tării Şi voi tocmi domnia-mea şi alte lucruri bune, care să fie de folos ţării… În acelaşi zvon înteţit de clopote, Leon vodă, urmat de dregători, păşi în biserica domnească, unde, cu faţa albă ca hârtia şi cu ochi întunecoşi, jură de trei ori pe sfânta Evanghelie, afurisindu-se grozav şi chemând asupră-i cea mai cumplită pedeapsă dumnezeiască dacă-şi va călca vreodată făgăduinţa Printre acele „alte lucruri bune” plănuite, Leon Tomşa hotărî să micşoreze dările ce apăsau pe umerii micii boierimi Roşii fură iertaţi de dijmă, de gorştină şi de vinăriciu, fixându-li-se o dajdie de patruzeci de galbeni, pe care aveau s-o plătească de două ori pe an, la Sfântu Dumitru şi la Sfântu Gheorghe Impozitul rămânea şi aşa destul de ridicat, dar faţă de ceea ce fusese până atunci era o uşurare simţitoare, aşa încât la auzul acelor înlezniri, gurile care mai înainte scrâşniscră şi suduiseră strigară cu mare aprindere: — Trăiască măria-sa Leon vodă! Să-i dea Cel de sus sănătate şi domnie lungă! Ochii lui Tomşa luceau de înfrigurare Simţea că a câştigat Oamenii aceia cărora le slobozise dintr-odată frâna aveau să fie cu trup şi suflet alături de dânsul, ajutându-l să iasă la liman Nu era numai o izbândă politică Roşii avuseseră dintotdeauna obligaţia ca, la caz de nevoie, să se echipeze şi să se înarmeze pe socoteala lor, apărând ţara şi domnia Nemulţumiţi fiind, voievodul nu putea să se bizuie prea mult pe avântul şi credinţa lor Dar acuma, despovăraţi de griji şi de obidă, aceştia alcătuiau un puternic sprijin militar cu care ar fi putut să-i înfrunte pe pribegi Desigur, aceasta era o ultimă şi îndepărtată posibilitate, deoarece era pe deplin încredinţat că aga Matei, Aslan şi ceilalţi nu mai au niciun temei să se încăpăţâneze Pentru a grăbi lucrurile, îi trimise fără întârziere spre Ardeal pe Stanciu din Dâlga şi pe Radu din Desa, să le dea de ştire fugarilor despre fericitele schimbări În aceeaşi zi porni solie la Constantinopole, să-l înştiinţeze pe marele vizir că dihonia şi vrajba din Ţara Românească au încetat, pricinile fiind înlăturate Dinspre partea grecilor nu era prea îngrijorat Avertizaţi din vreme despre măsurile plănuite, cei mai mulţi se grăbiseră să se pună la adăpost Sufereau unele pagube şi fuseseră coborâţi de pe treapta lor înaltă şi dominatoare Dar firele tainice nu fuseseră nicidecum tăiate, şi nu se puteau plânge că au fost loviţi fără milă şi pe neaşteptate Postelnicul Stanciu şi logofătul Radu zoreau spre Târgu Jiu, cu popasuri scurte Încă sub înrâurirea celor trăite la curte în ultimele zile, Stanciu vorbea aproape într-una, pritocind cu mirare şi însufleţire schimbarea adâncă ce se petrecuse în gândurile şi faptele lui Tomşa La fel ca măria-sa, postelnicul era încredinţat că boierii de peste munţi nu mai au niciun motiv întemeiat de a stărui în hotărârea lor Se ridicaseră împotriva unor strâmbătăţi care loveau în mândria şi averile lor El, Stanciu, le dăduse dreptate în inima lui Dar acum, silniciile şi apăsările erau spulberate Aşadar, ce-ar mai fi râvnit ei? Împotriva cui s-ar mai fi înverşunat? Împotriva ţării? Radu din Desa îl asculta cu un zâmbet pierdut şi răspundea cu mare zgârcenie, silnic parcă Stanciu nu se mira prea mult, fiindcă îl credea răpus de ostenelile drumului şi era învăţat cu firea ciudată, uneori posacă, a logofătului Luaseră puţini slujitori, căci un alai mai numeros le-ar fi îngreunat mersul, iar ei erau grăbiţi Înaintaseră spornic, aflând la toate popasurile cai de schimb Intrau acum între coline împădurite, în zare se vedeau munţii ca nişte stoguri de ceaţă albastră, căci ziua de august era limpede că o carafă de cleştar, în care clipocea, vinul auriu al soarelui Dincolo de Dobra zăriră în depărtare, la capătul drumului care suia alb printre dealuri, o mişcare de oameni, de călăreţi Abia se desluşeau Nu simţiră nicio nelinişte, era lucru obişnuit Prin părţile acestea de către hotar umblau adesea detaşamente de pază Înaintau încrezători spre pâlcul de călăreţi care le venea împotrivă Deodată postelnicul Stanciu care privea stăruitor în zare, cu mâna streaşină, strigă tulburat: — Staţi! Smuciră scurt frâiele Radu din Desa nici nu mai avu nevoie să-i scruteze pe cei din faţă Spuse cu o linişte nepăsătoare: — E oaste multă Se întorc fugarii, postelnice Iată că drumul nostru s-a scurtat — Aşa este, ei sunt Îmi pare că s-au cam grăbit, şopti Stanciu cu buzele albe Ce facem? — Nimica Fii liniştit că nu vom avea de pătimit Suntem soli Înfiorarea postelnicului era îndreptăţită, căci ceea vedeau ei nu era o întoarcere paşnică şi prietenoasă, cu praporii frăţiei O armie întărită cobora pe zănoagă, îmbulzită om lângă om pe toată lărgimea drumului Armele clincheteau cu o veselie înşelătoare şi tropotul cailor vuia ca o apă repede Vedeau acum bine feţele aspre ale lefegiilor şi coifurile lor rotunde, iar în fruntea oştirii, care trebuia să fi fost abia o strajă înaintată, îi cunoscură pe Coţofeanu şi pe Filişanu Deodată, fără să fi primit nicio poruncă, poate cuprinşi de teamă, doi dintre slujitori întoarseră caii şi-o rupseră la fugă îndărăt Din oastea pribegilor se desprinse îndată o mână de călăreţi, ţâşnind ca săgeata pe urmele fugarilor Încremeniţi, Stanciu şi Radu din Desa auziră troznetul sâneţelor şi-l văzură pe unul dintre slujitori cum se rostogoleşte din şa, dându-se de-a berbeleacul Celălalt, mai dibaci şi având pesemne cal mai bun, gonea din răsputeri, aplecat pe gâtul bidiviului, depătrându-se de urmăritori şi de bătaia flintelor Între timp, seimenii îi înconjuraseră pe oamenii lui Tomşa, fără semne de harţă şi duşmănie, dar în asemenea chip încât aceştia să înţeleagă că e mai bine să stea pe loc, liniştiţi Dealtfel, după păţania slujitorului ucis nici unuia nu-i mai trecea prin minte să fugă — Ehei, ce întâlnire plăcută! rânji Coţofeanu Iar Filişanu adause cu făţarnică bucurie: — Ne-aţi ieşit în cale boierilor… Dar unde e pâinea? Unde e sarea? Încă palid, logofătul intră în joc şi râse tăcut, în loc de răspuns Dar postelnicul Stanciu, cuprins de agitaţie şi de spaimă, începu să depene din gură cu repeziciune: — Boieri dumneavoastră, n-am venit cu pâine şi sare, dar aducem solia împăcării de la măria-sa Leon Tomşa S-au petrecut fapte însemnate pe care musai să le cunoaşteţi înainte de a intra cu sabia în ţară! Trebuie să mă ascultaţi, boieri dumneavoastră! Suntem trimişii voievodului, venim cu gânduri bune şi cu pace! — Pacea, răspunse Coţofeanu, a prohodit-o Leon vodă şi n-are să mai învie decât după pătimiri multe Cât despre viaţa domniilor voastre, fii liniştit postelnice, nu vă taie nimeni Scurtând vorba, le întoarse spatele şi dădu porunci oamenilor săi, care descălecară pentru popas, fără a-i slăbi din ochi pe cei doi soli şi pe slujitorii lor Logofătul şi postelnicul descălecară şi ei Aşteptau într-o tăcere mohorâtă, înconjuraţi de forfota oştenilor, de sforăitul cailor care păşteau şi de mirosul lor iute de sudoare Un călăreţ pornise înapoi, spre grosul oştirii, pesemne să dea de veste despre neaşteptata întâlnire Oastea cea mare nu se arăta încă, dar sosiră în galop căpeteniile: aga Matei, urmat de visternicul Sima, de Tudosie Corbeanu, de Barbu Brădescu şi alţi câţiva Matei îşi şterse faţa prăfuită, în care sudoarea săpase dâre negricioase şi veni către cei doi Dând cu ochii de Radu din Desa, obrazul i se încreţi într-un zâmbet prietenos — Boierilor, spuse cu glasul puţin răguşit de uscăciune şi oboseală, ne-a fost de-a mirare că atâta timp n-am mai primit vorbe de la Leon Vodă… — Şi iaca, am venit noi după ele, întregi cu falsă gravitate Barbu Brădescu Matei zâmbi iarăşi, dar fără bucurie: — Văzând această tăcere îndelungată, am înţeles că măria-sa ticluieşte un plan mai minunat ca toate, cu care să ne frângă inimile împietrite şi bănuitoare Şi nu ne-am înşelat Acuma, vedeţi şi domniile voastre că a zăbovit cam mult şi că toate rămân de prisos Ştiu că aveţi o îndatorire şi poate voiţi s-o duceţi până la capăt, ca nişte soli vrednici Să iertaţi că nu vă putem primi cum se cade Ne-aţi aflat la drum lung Să şedem aicea, sub copac, la răcoare… În vreme ce logofătul scotea din coburi cartea lui Tomşa şi i-o întindea fără un cuvânt căpeteniei pribegilor, postelnicul Stanciu, care-şi mai regăsise întrucâtva cumpătul, începu să povestească plin de aprindere tot ce săvârşise în zilele din urmă Leon Tomşa, uimitoarele sale prefaceri, care umpluseră ţara de bucurie şi înduioşare Se muncea să pună în vorbe toate puterile sufleteşti, înţelegând că vântul nemilos al războiului s-a stârnit din văgăunile lui şi nădăjduind că el, Stanciu, îl va întoarce şi zăgăzui la loc Strânşi împrejur, pribegii îl ascultau în tăcere, cu braţele încrucişate, plini de atenţie, dar fără a vădi ccl mai mic semn de surprindere sau emoţie Când postelnicului îi secă izvorul vorbelor, răsuflă adânc şi aşteptă cu încordare să vadă ce se întâmplă Matei aga ridică spre el privirea gânditoare: — Da, este întocmai ce cunoaştem noi Văd, spre cinstea domniei tale, că n-ai înflorit nimica şi n-ai adăugat nimica, decât, poate, o anumită încredinţare care nu este şi a noastră Căci nouă ne-au istorisit alţii, mai din vreme, ceea ce a pus Tomşa în lucrare şi întorcând totul şi pe faţă şi pe dos, am înţeles că vicleimul acesta e înşelătorie şi minciună, praf în ochii celor lesne crezători Nu, postelnice Stanciu, Leon vodă să nu mai aştepte şi să nu mai nădăjduiască nimica de la noi A sunat trâmbiţa judecăţii Vocea i se ascuţise ca un tăiş de sabie şi faţa pungită de neodihnă îi pălise şi mai adânc sub stratul de colb Tăcu şi zăbovi cu priviri nehotărâte asupra trimişilor domneşti Coţofeanu spuse necăjit: — Doi dintre oamenii acestora au dat să fugă îndărăt Pe unul l-am doborât, celălalt a scăpat şi s-a dus — Nu trebuia să scape! tresări Matei Dar după o clipă de gândire adause: Eh, de-acuma-i tot una Logofete Radu şi postelnice Stanciu, sunteţi liberi a merge unde vă e voia Dacă vă întoarceţi la Leon vodă, o să ne revedem în curând Postelnicului nu-i venea să creadă Socotise că, odată încăpuţi în mâinile pribegilor, nu va scăpa atât de repede şi se aştepta la tot ce putea fi mai rău Vorbele lui Matei, cu toată greaua ameninţare ascunsă în ele, le îngăduiau însă să plece nesupăraţi Porni şovăielnic înspre cal, uitându-se în urmă, la logofătul Radu şi mirându-se că acesta nu s-a clintit din loc — N-ai auzit, postelniee, ce-a spus aga Matei? Slobod este fiecare să meargă unde voieşte Întoarce-te aşadar domnia-ta liniştit la Bucureşti Vorbele logofătului îl izbiră pe Stanciu ca o măciucă Îşi înghiţi însă prudent dojenile amare şi încălecând, porni de vale la trap, cu slujitorii după el Radu din Desa îi urmări o vreme cu privirea apoi se întoarse către grupul pribegilor: — Boieri dumneavoastră şi fraţilor, dacă mă luaţi şi pe mine tovarăş la drumul acesta anevoios, tare m-aş bucura în inima mea Am toiag bun, spuse bătându-se cu palma peste mânerul spadei N-o să rămân în urmă Ştiu, venirea mea e târzie şi poate să pară îndoielnică Dacă nu mă vreţi, mă supun şi plec… — Târzie, poate Îndoielnică nu, logofete, răspunse aga Matei Noi am ştiut totdeauna cum gândeşti — Boierilor, din ceasul în care aţi plecat, ştiam că Tomşa va începe târguielile, era nevoit s-o facă Şi mărturisesc fără înconjur: cunoscându-i şiretenia, m-am temut că vă veţi lăsa amăgiţi Lăudat fie Domnul, nu s-a întâmplat aşa — Eu nu te cert, logofete, că ne-ai crezut slabi Aşa au ajuns vremurile, să ne îndoim unii de alţii Însă oaia bătrână cunoaşte glasul lupului, oricât de dulce ar behăi Vicleniile lui Tomşa n-au slujit la nimic, după cum vezi Matei nu spunea întregul adevăr Căci tot ceea ce pusese Leon Tomşa la cale acum, în urmă, deşi nu le zdruncinase tăria gândului, se vădea destul de dăunător acestei expediţii Din nada pe care o aruncase voievodul, boierii, şi cei mari şi cei mai mărunţi, rămaşi în ţară, muşcaseră cu mare grăbire şi nu putea să-i învinuiască, fiindcă răbdaseră destule În ochii lor, pribegii nu mai aduceau izbăvirea, ci tulburau apele fără folos Vor avea aşadar împotriva lor mai multă oaste de ţară decât se aşteptau Planul lui Matei fusese ca pe drum să-şi alăture unele steaguri de dărăbani, pe ai căror căpetenii îi ştia oameni de nădejde, să semene pretutindeni răzmeriţă, să ridice mica boierime şi pe slujitori, astfel încât să-l încolţească pe Tomşa fără putinţă de scăpare Planul acesta nu mai era bun în împrejurările de faţă Trebuiau să atace direct, bizuindu-se numai pe forţele lor Ceilalţi boieri cunoşteau deasemeni situaţia, dar acum, că porniseră în fruntea unei oştiri, se simţeau puternici şi încrezători Matei nu voia să le clatine această încredere şi căuta el însuşi să se îmbărbăteze, sorbind neîncetat şi cu voluptate băutura aceea neagră a urii şi a dorului de răzbunare care întăreşte sufletul ca stânca Se silea să alunge grijile cari scoteau coarne dar din nenorocire una din grijile acestea era chiar oastea pe care o conducea şi de care nu fusese prea mulţumit chiar de la început Mulţi dintre simbriaşii tocmiţi în Ardeal erau nesiguri şi nepricepuţi Un detaşament întreg, de două sute de oameni, dezertase chiar înainte de a trece munţii şi puţin lipsise să nu-l căsăpească pe Iancu Călinescu, comandantul lor, care voise să-i oprească La popasul din seara aceea aşteptară în zadar să-i ajungă din urmă un trup numeros de pedestraşi care, zăbavnici şi nedisciplinaţi, înaintau anevoie Nu putea să-şi îmbucătăţească oastea, aşa că mai pierdură o zi De bine de rău, cu străduinţe şi cu porunci aspre, izbutiră să zorească înaintarea şi se părea că nu vor întâmpina nicio rezistenţă până la cetatea de scaun, când, abia ieşiţi dintr-o pădure sărăcăcioasă şi ofilită de secetă, iscoadele aduseră vestea că nu departe, pe lângă Ungurei, s-a arătat oastea lui Tomşa Nu era de mirare, căci vestea intrării lor în ţară trebuia să fi ajuns cam demultişor la urechile voievodului Se traseră cu grabă înapoi în pădure Aveau între dânşii un luptător ciung, Costandin Şarpe, un ţăran de prin Gorj, care lupta cu stânga mai bine decât alţii cu dreapta şi era la fel de viclean ca lighioana al cărei nume îl luase Costandin îşi lepădă armele, îmbrăcă straie cât mai ponosite, îşi agăţă de gât o tolbă mare, numai petice, şi porni înspre Ungurei, la cerşit, scoţând asemenea tânguiri încât credeai că pică jos de nemâncare şi de obidă Prefăcutul milog se întoarse pe înserat, după multe ocoluri, cu traista plină de pâine şi brânză, căci nu pregetase să se bage între oştenii care prânzeau şi să ceară pomană de la aceştia Aflase tot ce trebuia În adevăr, Leon vodă se urnise din Bucureşti cu destulă oaste Grosul rămăsese însă în urmă, cu măria-sa Călăreţii care se aflau la o palmă de loc şi nu treceau cu mult de o mie fuseseră repeziţi înainte ca să le aţie calea şi să-i întârzie pe cât s-o putea Erau conduşi de Mihu spătar, oştean destoinic şi viteaz Acum puseseră tabără la Ungurei Spătarului i se păruse un loc bun de pândă şi trimisese cercetaşi în toate părţile, să vadă dacă nu se ivesc pribegii Pădurea cu pricina o cercetase chiar de la început şi nici nu-i trecea prin minte că cei căutaţi s-au aciuit între timp acolo Era o întâmplare fericită pentru ei Nu aprinseră peste noapte niciun foc şi căutară să nu se trădeze prin nimic Când zorii erau încă departe şi stelele abia, abia începuseră să pălească, socotiră că e timpul cel mai nimerit să cadă peste tabăra adormită a lui Mihu Ieşi întâi călărimea, desfăşurându-se în umbră ca un zaplaz mişcător Pe dată se arătară în lărgime şi pedestraşii, răsuflând greu, îmbulzindu-se şi împiedicându-se de cioate, strângând cu putere lemnul topoarelor şi suliţelor şi străduindu-se să nu rămână prea mult în urma călăreţilor Întunericul nopţii de vară albăstrea şi se destrăma sub lucirile prevestitoare ale zilei Străbătură un plai întins, apoi un zăvoi subţire de arini care străjuia malurile unei răstoace Pe când ştiobâlcăiau prin apa scăzută şi mâloasă, silind să urce malul dimpotrivă, izbucniră deodată strigătele de alarmă ale străjilor duşmane Prevăzătorul spătar pusese pesemne oameni de veghe chiar acolo, în buza pârâului şi folosind acelaşi şiretlic ca şi ei, nu aprinseră focuri — Înainte! strigă Matei îmboldindu-şi calul prin clisă şi tufărişuri Cu grabă, înainte! Daţi iureş până nu dau ei! Tudosie Corbeanu înjură năpraznic, grămădit cu călăreţii săi într-un loc neprielnic, lunecos şi năpădit de lăstari ghimpoşi Dar sub impulsul primejdiei îşi găsiră vad la iuţeală şi cât ai rosti o scurtă rugăciune se aflau cu toţii, cavalerie şi pedestrime, afară din zăvoi, pe miriştea prăfoasă şi vălurită, încercând să-şi refacă rânduiala de luptă Planul lor de a lovi pe negândite dăduse greş Oamenii spătarului, care pesemne că dormeau iepureşte, săriseră la arme Caii lor păşteau ceva mai departe, în paza unor stăvari Cei mai mulţi oşteni se repeziseră într-acolo, însă doar o parte izbutiră să încalece şi să se depărteze, fiindcă Godea şi armaşul Pusa, văzând ce se întâmpla le tăiară calea celorlalţi cu gloata de pedestraşi şi încăierarea se încinse turbată Departe de a-şi pierde capul, spătarul Mihu rămase cu o mână de oameni să înfrunte năvala de pe loc Poruncile lui scurte şi repezi răsunau pe toată câmpia O salvă de archebuze trozni iscând fulgere roşii şi seimenii lui Szentes care veneau la asalt primiră focul în plin Cei din frunte căzură, dar Szentes, ca prin minune neatins, se năpusti cu ceilalţi asupra temerarilor ţintaşi, într-un vacarm de urlete şi blesteme, hăcuindu-i cu săbiile Începuse să se lumineze şi întreaga tabără era acum o vânzoleală de trupuri încleştate pe viaţă şi pe moarte, o învolburare de răcnete, vaiere, îndemnuri sălbatice, strigăte de izbândă sau de moarte, clinchete şi horcăituri Ici, colo, scăpărau şi detunau flintele, dar lupta se ducea mai mult cu armele albe Săbiile şuierau şi se ciocneau cu furie, securile sfărâmau paveze şi coifuri, lăncile se înfigeau adânc în carne omenească, grelele şi cumplitele ghioage ţărăneşti loveau ca trăsnetul Curând se văzu că acei dintre oştenii spătarului care putuseră să încalece şi să se depărteze nu erau nişte fricoşi După ce făcuseră un rotocol mare, ei veneau acum strânşi ciotcă la atac, într-un galop furibund, sărind în ajutorul celor împresuraţi şi măcelăriţi Aga Matei, Coţofeanu, spătarul Tudosie şi ceilalţi boieri care băteau latura dinspre răsărit a taberei îi zăriră la vreme şi întoarseră îndată caii să le stea împotrivă Şi alţii înţeleseră primejdia şi li se alăturară cât ai clipi, astfel încât cavalcada izbi într-un zid de săbii şi de suliţi întinse Încleştarea nu dură mult Pâlcul acela de călăreţi curajoşi fu răzbit şi împrăştiat Dar fapta lor nu rămăsese fără urmări Cei rămaşi în viaţă dintre oamenii lui Mihu putură să se mişte mai slobod şi să ajungă la cai Hăituiţi îndeaproape şi hârtăniţi ca de zăvozi furioşi, o pornire razna pe câmp, în toate părţile Spătarul Mihu se afla şi el printre fugari: înţelesese că totul e pierdut şi nu voi să cadă în mâinile încrâncenaţilor vrăjmaşi Era o biruinţă desăvârşită Jumătate din potrivnici rămăseseră acolo, pe câmp Pribegii pierduseră şi ei destui oameni, dar erau cuprinşi de-o asemenea bucurie şi aţâţare încât păreau cu toţii ameţiţi de-o băutură satanică Aşezat pe-o buturugă de sălcie, fără contăş, numai în pieptar şi cu capul gol, Matei se desfătă câteva clipe în bătaia soarelui de dimineaţă care-l zvânta şi-i încălzea mădularele Porunci apoi să fie aduşi cei câţiva prinşi, pe care-i descusu răbdător, fără asprime zadarnică Unul singur putu să spună ceva de seamă: — Boierule, astă noapte chiar, a venit la noi căpitanul Comşa să ceară din partea măriei sale veşti Eram de strajă şi am auzit tot Măria-sa Leon vodă a strâns oaste multă şi a pus tabără la Prisăceni, pe Argeş, aşteptând acolo să vadă cum şi ce fel Unii dintre boieri îşi dădură cu părerea că oastea aceea a lui Tomşa nu putea să fie cine ştie cât de multă, fiindcă toate se întâmplaseră în pripă Aşa stând lucrurile, arătau că trebuie să lovească repede, fără să mai piardă vremea La început, Matei înclină şi el spre această hotărâre Demult era încredinţat că numai iuţeala mişcărilor şi îndrăzneala loviturilor le pot asigura biruinţa Dar în mijlocul tumultului şi înfierbântării de vorbe ce crescuse în jur, rămase deodată pe gânduri, surd la pălăvrăgeala celorlalţi Tocmai când aceştia nu mai aveau nicio îndoială că planul va fi urmat întocmai, spuse domol: — Boierilor, eu nu zic că este o hotărâre nechibzuită În adevăr, armele noastre cele mai de nădejde sunt repeziciunea şi neînfricarea S-a dovedit şi astăzi Dar la celălalt prag, socoteala se schimbă Să nu ne lovim cu fruntea de să ne-o spargem Nimeni dintre domniile voastre nu poate să spună sigur câtă oaste are Tomşa Credeţi că nu prea multă Dar dacă are multă? Eu unul nu mă tem şi numai nevolnicii stau să-şi numere întâi potrivnicii Dar dacă ne putem cruţa oamenii, dacă putem lucra mai cu dibăcie, de ce să n-o facem? Iată ce zic! Cât se gândeşte şi se răsgândeşte Tomşa, noi să cădem asupra Bucureştilor şi să luăm cetatea de scaun în mâinile noastre Cine stăpâneşte cetatea de scaun, stăpâneşte ţara, boieri dumneavoastră! Planul nu era dictat de o prudenţă exagerată, dimpotrivă, se arăta chiar mai îndrăzneţ decât celălalt, având în crhimb avantajul că le deschidea perspective mult mai largi, evitând totodată o ciocnire imediată, sângeroasă, despre al cărei sfârşit, în adevăr, nimeni nu era sigur CAPITOLUL 6 Leon vodă nu ştia încă nimic despre înfrângerea spătarului Mihu În tabăra de la Prisăceni avea oştire destulă, şi pedestrime şi călăreţi, şi se simţea îmbărbătat şi puternic în mijlocul lor Nădejdea că îi va aduce pe pribegi îndărăt la casele lor, nu i se împlinise Zadarnic îşi călcase mândria în picioare, fie şi numai pentru o bucată de vreme Adică nu de tot zadarnic Un folos tot avusese de pe urma acelor renunţări şi umiliri împlinite cu scrâşnet Boierii mari şi mici, sau măcar o parte dintre dânşii, îi stăteau alături cu credinţă şi se ridicaseră la arme fără nicio şovăire Nu putuse să le dovedească turcilor că i-a domolit pe pribegi cu vorbă bună, le va arăta că i-a domolit cu sabia şi că ţara întreagă e împotriva acestor răzvrătitori Se simţea aşadar tare şi încrezător Dăduse pe mâna spătarului Mihu cei mai vajnici călăreţi şi era sigur că aceştia vor hărţui atât de rău oastea pribegilor, încât lui nu-i va rămâne decât s-o spulbere şi s-o nimicească Dar când steagul spătarului ajunse la Prisăceni înfrânt şi înjumătăţit, inima lui Tomşa îngheţă Cu ochii întunecaţi de supărare îl cercetă pe Mihu: — Cum de s-a putut întâmpla? Sunt oare atât de mulţi şi de puternici? — Doamne, nu sunt chiar atât de mulţi, răspunse spătarul, am văzut eu însumi asta Dar sunt îndrăciţi şi vicleni Sfâşie ca lupii Au puterea şi întărâtarea lupilor intraţi în ocol Însă eu nu-mi caut dezvinovăţire N-am fost deajuns de prevăzător şi de vrednic Bravul oştean plecă fruntea Tomşa îi cunoştea prea bine cinstea şi vitejia, era neomeneşte şi de prisos să-l mai certe: — Înţeleg E rău că s-a întâmplat aşa, dar nu mai avem ce face Rânduieşte-ţi oamenii şi fiţi gata să răscumpăraţi această înfrângere Îşi păstră cu mare greutate liniştea aceasta aparentă, dând o seamă de porunci care se mărgineau toate la punerea în stare de veghe a trupelor, în faţa primejdiei ce se apropia Dar boierii şi căpeteniile aşteptau să se ţină sfat grabnic pentru alcătuirea unui plan de luptă, iar sfatul acesta întârzia Singur în umbra cortului, Tomşa se lăsă pradă zbuciumului şi descurajării Ce se va alege din domnia lui, din visele lui ţesute cu atâta îndârjire şi meşteşug? Bine măcar că-şi trimisese doamna la Giurgiu, dimpreună cu lucrurile mai de preţ Crezuse atunci că este o măsură vremelnică şi aproape de prisos Dar iată că în curând poate va fi silit şi el să fugă spre Dunăre Răzvrătiţii se arătau puternici şi îndrăciţi, după cum spusese Mihu Cu toată oastea întărită pe care o avea, trebuia să privească în faţă posibilitatea unei înfrângeri Şi atunci nu-i va mai rămâne decât fuga, fuga ruşinoasă, sărăcia şi nimicnicenia, vanele speranţe şi rătăciri Fireşte, dacă va mai avea timp să fugă Dacă nu va cădea în luptă Trebuia ca măcar pe lefegii să-i păstreze devotaţi până la capăt Îl chemă la sine pe Damian, al doilea visternic, şi-i porunci să verse slujitorilor simbria datorată, până la ultimul galben Apoi, înţelegând că nu poate rămâne la atâta, se hotărî, în sfârşit, către seară, să adune sfatul căpeteniilor Cei mai mulţi fură de părere să iasă fără zăbavă în calea pribegilor, să-i lovească hotărât şi să le rupă clonţul Numai Dudescu arătă oarecare şovăire: — Măria-ta şi boierilor, uşor de zis Dar după înfrângerea şi fuga spătarului, noi chiar că nu mai avem ştire despre oastea lui Matei, ce gânduri are şi pe ce căi se îndreaptă Dacă-i aşteptam la cheile munţilor era una Dar acum au deschisă toată ţara, cu toate şleaurile Un singur gând al lor ne poate fi cunoscut fără greş Acela că, până la urmă, vor ţinti să ajungă la cetatea de scaun Să-i aşteptăm dar acolo, cu toată puterea noastră Unii îşi stăpâniră derâderea, zicându-şi că judecata lui Dudescu e izvorâtă din sfânta frică Ascultând vorbele Dudescului, Tomşa tresărise Într-adevăr, ţinta pribegilor era cetatea de scaun, căci altminteri năvala lor rămânea fără înţeles Poate că aveau să ajungă acolo chiar înaintea lui Gândul acesta îl îngrozi Da, trebuia să se tragă numaidecât la Bucureşti! Să-i aştepte acolo, să-i întâmpine acolo Se va simţi mai apărat la Bucureşti, mai liniştit, mai aproape de izbăvirea Dunării Şi oricum, chiar dacă pribegii nu vor sosi atât de repede asupra cetăţii Dâmboviţei, abia îi va rămâne un răgaz să-şi întărească şi oastea şi cugetul clătinat de întâmplările din urmă Cu toată îndoiala unora dintre boieri, încuviinţă plin de bucurie planul lui Dudescu Şi astfel, cam în acelaşi timp, cele două armate, a voievodului şi a lui Matei aga, fără să ştie una de alta, porniră cu mare osârdie către Bucureşti Leon Tomşa sosi în cetatea de scaun fără nicio tulburare Avusese prevederea să lase în urmă, ici, colo, mici detaşamente care să-i hărţuiască la nevoie pe pribegi şi să dea de ştire despre apropierea acestora La Bucureşti domnea liniştea, ca şi cum nimica nu s-ar fi întâmplat pe lume, iar purtarea aceasta paşnică şi nepăsătoare a târgoveţilor aproape că îl făcu pe vodă să uite ca un vis urât volbura care se ridicase şi plutea peste el Livezile grele de roade în sfârşitul acela de vară luceau la soare şi împrăştiau miresme blânde Pe uliţa fierarilor, a tabacilor, acelaşi vuiet înteţit de muncă spornică, dogarii lucrau de zor zăcători şi fedeleşuri pentru recolta de vin care se anunţa îmbelşugată, morile de pe apa Dâmboviţei râşneau fără odihnă Când se arătară oştile măriei sale, multe la număr după cum li se părea, frământându-se un timp ca ciopoarele şi tăbărând până la urmă în jurul cetăţii, bucureştenii lăsară lucrul şi căscară gura curioşi câtăva vreme, apoi se întoarseră la ale lor Avea să fie război? Poate că da, spuneau unii Dar nu se vestiseră nici turci, nici tătari Război cu pribegii? Aceasta era grija domniei Pribegii aceia erau de-un neam şi de-o lege cu ei, nu aveau nimica de împărţit Iar dacă vor voi să facă stricăciuni şi blestemăţii, tot nu puteau ei să-i împiedice, cum nu putuseră nici odinioară să împiedice alte urgii Aveau de gând boierii aceia năvalnici să schimbe domnul? Lor, oameni sărmani care îşi câştigau pâinea cu trudă, nu le era nici cald nici rece Oricare ar veni, tot îşi va cere partea sa Forfota se domoli şi toate intrară pe făgaşul lor obişnuit Într-o marţi, când rumeneala zorilor abia se arătase, cămăraşul de rând ciocăni cu mare sfială la uşa voievodului Tomşa aţipise târziu, era buimac şi istovit de nesomn, dar sări numaidecât în picioare, căci înţelesese ce veste i se aduce şi lăsase porunci tuturor să nu-i fie cruţată odihna În vreme ce slujitorii îl ajutau să se îmbrace, se înfăţişă spătarul Mihu — Măria-ta, se apropie, spuse spătarul În câteva ceasuri vor fi aici, oamenii noştri le-au dat de furcă şi i-au hărţuit cât au putut, apoi s-au tras îndărăt — Ai dat de ştire tuturora? Oamenii sunt gata? — Gata, măria-ta În tabără s-a dat alarmă la două ceasuri după miezul nopţii Oştenii sunt pregătiţi de luptă şi fiecare căpetenie e la pâlcul său Aşteaptă poruncile — Aşadar, astăzi… murmură Tomşa şi se lăsă vlăguit parcă dintr-odată în jilţul cu perne vişinii Îşi aţinti privirea ca la un oracol asupra orologiului încadrat cu aripi de abanos şi ornamente de argint, care ticăia liniştit pe poliţa lui Apoi se ridică brusc, ca şi cum l-ar fi împins cineva Făcu semn şi slujitorii îi încheiară în curele platoşa scânteietoare de Milan, cu apărătoare la pântece, peste care îi petrecură o mantie uşoară Nu primi chivăra, ci îşi puse gugiumanul înalt, de samur, cu pene albăstrii, prinse într-o rozetă de diamante Afară, lângă caii gata înşeuaţi, îl aşteptau boierii şi cei patruzeci de lefegii nemţi, garda lui personală Micul alai trecu podul peste Dâmboviţa în duruit greu de copite şi sui cu repeziciune spre tăpşanul de lângă mănăstirea lui Pană vistierul, unde se afla tabăra roşilor Pâlcurile boiereşti, deşi fără prea mare rânduială, vădeau deosebită înflăcărare şi dor de luptă şi-l primiră pe măria-sa cu strigăte bucuroase Ivirea lui vodă în toată fala lui era menită să-i îmbărbăteze pe luptători, dar voievodul însuşi se simţi întărit văzându-i pe aceşti oşteni plini de curaj şi însufleţire, gata să-şi verse sângele pentru el Vremea începu deodată să se scurgă cu prea mare încetineală Una după alta soseau vrednicele străji puse de spătarul Mihu, aducând veşti despre toate mişcările pribegilor Abia când fu limpede pe unde au aceştia de gând să apuce, se urniră, căutând loc prielnic Leon îi trecu spătarului grija alegerii şi a rânduielilor pentru luptă, el rămânând să privegheze şi la nevoie să îndrepte ce i s-ar fi părut greşit Dar aţâţarea lăuntrică a voievodului era atât de mare, încât n-ar fi fost în stare, în acele clipe, să înţeleagă dacă o măsură e potrivită sau nu; privirea i se tulbura din ce în ce sub năvala sângelui şi a zădufului din el Din fericire, lui Mihu nu-i scăpa nimic din ceea ce ar fi putut să le asigure izbânda Rândui oastea deasupra viilor de pe dealul mănăstirii lui Mihai vodă Pedestrirnea în semicerc, pe mai multe rânduri, până la coamă, iar pâlcurile de călăraşi bulucite în rarişti şi pe drumeagurile ce coborau către apă, gata de năvală Jos de tot, chiar lângă malul mocirlos al Dâmboviţei, aşeză vreo cincizeci de archebuzieri, care să trimită vrăjmaşului întâia ploaie de plumb Un străjer în goana calului aduse vestea că pribegii vin drept către ei, ocolind lacul lui Dura neguţătorul Între oşteni încetă orice freamăt Tomşa se încordă, pipăindu-şi mânerul spadei Privirea lui scormonea cu stăruinţă sălciişurile şi dealul dimpotrivă, să zărească oastea vrăjmaşă Dar încă nu se vedea nimic Câteva zdrenţe de nori alburii acoperiră soarele zâmbitor al dimineţii şi o boare de vânt răscoli cu putere frunzişul viilor, dezvelind ciorchinii pietroşi, cu pieliţă de chihlimbar Clopotele mănăstirii începură să bată rar şi tremurat Chiar atunci se arătară într-o goliciune, pe povârnişul colinei de dincolo, străjile din faţă ale pribegilor * Drumurile oastei lui Matei aga fuseseră mai puţin norocoase, cu zăbavă, cu ocolişuri şi cu piedici de tot felul În câteva rânduri, cete întregi de oşteni, mai mult lotri decât oşteni, dintre cei recrutaţi la Făgăraş, îşi luaseră tălpăşiţa, ispitiţi de mana şi blândeţea acelei ţări în care, credeau ei, înarmaţi fiind şi puternici, vor tăia şi vor spânzura În loc să crească, oastea se împuţinase Trupele lăsate în urmă de Tomşa nu izbutiseră să le oprească înaintarea, însă le dăduseră de furcă, întârziindu-i destul Cu cât se apropiau de Bucureşti, cu atât mergeau mai domol şi mai prudent Unele mişcări dinaintea lor îi făcuseră să înţeleagă că cetatea de scaun nu e cu totul lipsită de apărare, dar nu ştiau ce şi cât vor avea de înfruntat Ieşind în cumpăna dealului, către apă, grupul din frunte al boierilor se opri scurt Matei duse mâna streaşină la frunte şi privi, priviră cu toţii Printre aracii de viţă luceau coifuri şi zale Mai sus, pe creştetul măgurii, înnegreau şirurile îndesate ale pedestrimii Pe un gurgui nisipos străjuia nemişcat un pâlc de călăreţi în straie viu colorate, adierea le flutura mantiile şi penetul cuşmelor — E Tomşa, murmură armaşul Pusa — În adevăr, e Tomşa, iar acolo se înşiră toată oastea lui — Multă, oftă logofătul Grigore — Destulă Între timp, grosul oastei pribegilor se apropiase, ieşind în tăcere la privelişte Căpeteniile se adunară fără vreo poruncă — Iată că n-am fost noi singurii care am gândit cum am gândit, spuse visternicul Sima Poate că nu era o imputare, însă Matei simţi un cârcel dureros în inimă În adevăr, el îi îndemnase să pornească asupra cetăţii de scaun, iar ei îmbrăţişaseră îndată această propunere Că Tomşa le-o luase înainte? Că din pricini ştiute de ei se mocoşiseră pe drum mai mult decât trebuia? Acestea erau întâmplări obişnuite ale războiului Nimeni nu poate cunoaşte dinainte rezultatele unei campanii, oricât de bine ar gândi-o Între ceilalţi se lăsase o tăcere greoaie, încordată Barbu Brădescu privea ţintă malul de dincolo — Nu se clintesc, spuse — De ce s-ar clinti? Au loc bun Nu ştiu cine i-a rânduit acolo, dar a făcut-o cu mare pricepere ostăşească Vorbele lui Matei sunau, fără voie, admirative Dealtfel, oricine, oricât de puţin cunoscător, şi-ar fi dat seama că oştirea lui Tomşa îşi alesese poziţia cea mai favorabilă cu putinţă Banul Adam începu să se frământe: — Ce facem? Ce facem boierilor? Stăm aşa? Toate privirile se întoarseră spre Matei Acesta rosti cu fălcile strânse: — Sunt două căi Ori ne ducem peste dânşii, ori ne întoarcem pe unde-am venit — Cine se gândeşte la întoarcere? se burzului banul Adam Acestea nu-s vorbe! Cuprinşi de aceeaşi iritare, Atanasie, Drăghicescu şi logofătul Grigore îi ţinură isonul, pufnind nemulţumiţi: — Ce-ai spus acuma e la mintea cocoşului Nouă ne trebuie un plan de bătaie înţelept, să nu ne aruncăm orbeşte în gura lupului Cuvintele lor aveau un răsunet jignitor şi întărâtat Era limpede că vederea acelei oşti puternice care se ivise ca din pământ înaintea lor îi umpluse de nelinişte Matei tăcea cu ochii în zarea luminată de peste apă, ca şi cum nici nu i-ar fi auzit Deodată, bubui ca un chimval glasul puternic al spătarului Tudosie Corbeanu: — Boierilor, nu vă pierdeţi sărita Eh, iute ne aprindem, iute ne stingem… La Ungurei, când l-am luat pe vrăjmaş din somn, chiuiam şi nu mai ştiam ce să facem de bucurie Iar acuma îi cerem agăi Matei să săvârşească minuni, să sufle în oastea lui Tomşa şi s-o stingă ca pe-o lumânare Ce a spus el adineauri e adevărul Ori mergem drept peste duşman, ori ne luăm rămas bun pentru totdeauna de la această ţară a noastră şi de la tot ce am năzuit şi am jurat noi Domnea aceeaşi tăcere, dar înţelesul ei se schimbase deodată Temerile, vedenia primejdiei nu se risipiseră, însă vorbele spătarului Tudosie pogorâseră peste ei, odată cu fiorul ruşinii, o aburire de linişte gravă şi dureroasă Visternicul Sima îşi împinse calul lângă Matei: — Nu mai este nimic de vorbit, ci de făcut Domnia-ta eşti conducătorul Porunceşte Matei îşi întoarse ochii de la vrăjmaş, înălţând fuiorul înspicat al bărbii Îngropase în sine, ca sub o lespede, toată amărăciunea Trupele lui Tomşa erau bine orânduite şi tari Privirea lui de oştean vechi şi încercat cântărise în câteva clipe nădejdile pe care puteau ei să le mai aibă Prea puţine Nu ştia în ce măsură au înţeles boierii asta Dar n-avea însemnătate Înfierbântarea lor de altădată se topise ca un vifor de primăvară Însă tocmai liniştea mohorâtă care-i stăpânea acum poate că preţuia mai mult Scoase în faţă călăreţii lui Szentes Károly, dându-le ca întărire o parte dintre lefegiii ardeleni Detaşamentul avea sarcina cea mai primejdioasă: să-i secere din mers, cu archebuzele, pe ţintaşii din tufărişuri apoi să năvălească peste cei rămaşi şi să-i dea peste cap Era limpede că nici nu vor apuca să treacă bine apa şi cavaleria lui Tomşa va cădea peste ei de sus, ca un trăsnet Asta o înţelegea şi Szentes Însă mândrul mercenar nu făcu niciun comentariu Îşi strânse mai bine cureaua coifului şi se aşeză în fruntea oamenilor săi, aşteptând ordinul Boierii, împreună cu ceilalţi călăreţi, aveau să se năpustească în urma lui Szentes, pe drumul deschis de acesta Nu puteau să lărgească prea mult frontul de atac Erau nevoiţi să răzbească toţi prin acelaşi loc, unde se aflau vadurile cunoscute ale Dâmboviţei, de teamă să nu se împotmolească în smârcuri, ori să se cufunde în gropanele şi copcile ascunse de pe firul apei Matei se gândi însă la altceva Porunci ca îndată după ce se va încinge lupta, trei sute de pedestraşi, conduşi de Petrache Surdul şi de căpitanul Godea să pornească în fugă pe malul stâng, înspre cetate, şi să încerce să treacă dincolo pe pod Era de aşteptat că vor întâmpina şi acolo o rezistenţă îndârjită, dar dacă izbuteau, ar fi căzut în spatele vrăjmaşului, punându-i în mare cumpănă Tomşa şi ai lui văzuseră aceste pregătiri Aşteptau Cele două oşti rămaseră câteva clipe în neclintire pe povârnişurile peste care pluteau umbrele norilor fugari, cu apa râului între ele ca un curcubeu stins — Acum! spuse Matei cu glasul puţin răguşit Comanda lui Szentes se pierdu în dezlănţuirea de strigăte şi chiote ale călăreţilor săi care porniră la asalt în ropot înverşunat Salva mercenarilor şi salva celor din lăstăriş izbucniră aproape în acelaşi timp, umplând valea de fum şi de bubuit Câţiva călăreţi se rostogoliră din şa ca sfârlezele, dar şi printre cei de dincolo focul mercenarilor făcuse prăpăd mare Flintele se auzeau acum mai rar, ca un troznet de vreascuri frânte Cei dintâi lefegii ajunseseră pe celălalt mal, dar grosul lor încă mai bălăcea prin apă, când călărimea lui Tomşa, condusă de spătarul Mihu, de Nedelcu Boteanu şi de slugerul Calotă se repezi asupra lor din trei părţi odată, ca un fulger cu trei braţe Să se lase îngrămădiţi şi răsuciţi aici la vaduri, ar fi însemnat pentru oamenii lui Szentes moarte sigură Cu furia disperării ei împunseră ca nişte berbeci în furnicarul călăreţilor duşmani, azvârlindu-i în lături, silindu-i să dea înapoi şi croindu-şi drum înspre podgoriile de sus Când ultimii mercenari ajunseră dincolo, curăţind de bine, de rău, malul prin efortul lor titanic şi lăsând în urmă o limbă de pământ slobod, Matei aga înălţă sabia: — Fraţilor, după mine! Cu Dumnezeu înainte! Îşi înfipse pintenii în coastele calului şi simţitorul Calif zvâcni înainte ca o săgeată În stânga lui alerga cât mai strâns Duşan, sârbul, aplecat mult în şa, după obiceiul lui, cu spada rezemată între urechile calului, încât acesta părea un Ducipal monstruos, cu corn scânteietor În latura dreaptă galopau Tudosie Corbeanu, drept şi înalt ca o catapeteazmă şi Radu din Desa, gheboşat şi firav, dar avântat ca o pasăre de pradă În urmă se înşiruia întreg pâlcul boierilor, cu valul de călăreţi după ei Copitele cailor biciuiră apa tulbure şi păşiră în vad Se vede că, pitulaţi printre sălcii şi tufe, mai rămăseseră destui trăgători, căci sâneţele trozniră din nou şi plumbii şuierară pe la urechile călăreţilor — Maică Precistă, m-au omorât! ţipă ascuţit Atanasie din Lişteava, lăsându-se moale pe gâtul calului Matei întoarse o clipă ochii şi mai avu timp să-i zărească obrazul schimonosit şi firicelul de sânge care i se scurgea pe bărbie Era ultima amintire pe care avea s-o păstreze despre boierul Atanasie din Lişteava Străduinţa eroică a mercenarilor izbutise să descumpănească pentru câteva clipe năvala călărimii vrăjmaşe Dar în puţină vreme avangarda aceasta de sacrificiu fu înghiţită şi fărâmiţată Oamenii lui Szentes se apărau cu mare vrednicie, însă duşmanul îi împresura atât de strâns, încât osteneala lor rămânea cu totul îndoielnică Să-i sprijine, să-i slobozească din strânsonre nici nu se puteau gândi, căci abia ieşiţi din nisipurile vadului pribegii avură de înfruntat ei înşişi grindina grozavă ce bătea fără încetare dinspre deal Săbiile se ciocniră cu furie, scăpărând, răcnetele, sudălmile şi vaierele morţii vuiră înteţindu-se, caii se îmbulzeau şi nechezau Palmă cu palmă, izbutiră să împingă puţin îndărăt zidul potrivnic, astfel încât călăreţii şi pedestraşii rămaşi în urmă, care încă se mai frământau la mijlocul gârlei, ieşiră curând la uscat, aruncându-se inimoşi în vălmăşag Vâltoarea luptei îl abătuse pe Matei către stânga Avea în faţă un steag de boieri, comandaţi de slugerul Calotă Veniseră la război poate cam prea împodobiţi, cu caşmirurile lor, cu mantiile lor de mătase colorată, cu căciulile lor de jder şi de samur, dar dovedind că ştiu să se bată Aga Matei era nevoit să-şi pună în joc toată iscusinţa pentru a opri loviturile lor îndrăcite Rotea fierul aproape numai de la încheietura pumnului, fără nicio risipă de mişcări, căci vigoarea şi fierbinţeala tinereţii începuseră să-l părăsească şi le înlocuia tot mai mult cu puterea înţeleaptă a liniştii şi dibăciei Tăişul adversarului scrâşnea şi luneca într-o parte pe tăişul lui, pus împotrivă, dar până când să ridice a doua oară paloşul, îndrăzneţul se pomenea străpuns şi învăluit de negura morţii Genunchii agăi strângeau calul ca într-un cleşte de oţel, întreaga fiinţă şi-o simţea încordată, şfichiuită în răstimpuri de un tremur fierbinte Vedea cu limpezime chipurile ce i se iveau dinainte ca nişte năluci încarnate, aţintindu-l cu duşmănie şi aţâţare, pentru ca apoi să se spulbere îndată, ca sticla, sub fulgerul spaimei şi al durerii Vedea sângele izbucnind şi stropind ca o aghiasmă roşie şi dintr-o tainiţă a minţii lui aburite îşi făcu drum pentru o clipită gândul înfricoşat: „Frate cu frate… Iată cum curge sângele fraţilor…” La stânga lui, Duşan, cu gura strâmbată şi încremenită în rânjet, lupta pentru doi Sabia lui încovoiată descria volte repezi, capricioase; credinciosul slujitor se apăra pe sine, veghind fără încetare că nu cumva vreun vrăjmaş să se apropie mişeleşte de stăpânul său, lovindu-l dintr-o latură Cine ştie cum, spătarul Tudosie îşi pierduse spada, frântă sau înţepenită în vreun scut, şi înşfăcase de la oblânc nelipsitu-i baltag cu care izbea de sus ca un casap, scoţând răgete şi mormăieli mânioase Mai la deal, printre coardele de viţă şi printre aracii care pârâiau, Coţofeanu şi Filişanu luptau alăturea, aproape lipiţi, ca o morişcă vie cu patru braţe învârtite de vânt Mustul dulce al ciorchinilor striviţi era sorbit de ţărâna însetată odată cu sângele omenesc Paharnicul Barbu Brădescu fusese de două ori rănit, dar nu prea rău; cureaua chivărei i se rupsese şi cu capul gol, cu părul zbârlit, îşi fâlfâia braţele cu atâa iuţeală, cârâind şi înjurând atât de cumplit, încât părea o cloşcă încolţită de ulii Leon Tomşa, împreună cu Hrizea, Dudescu şi ceilalţi, pieriseră de pe gurguiul de unde privegheau bătălia Poate că însuşi spătarul Mihu îl sfătuise pe măria-sa să se depărteze de vălmăşag şi de plumbii archebuzelor Acolo unde rezistenţa fusese mai puţin îndârjită, pâlcuri din oastea pribegilor înaintaseră ceva mai mult, înfigându-se ca nişte pinteni în desimea vrăjmaşului Altele se depărtaseră spre laturi, furate de vârtej sau căutându-şi loc mai bun de izbit Toate acestea nu erau spre folosul lor şi înţelegând primejdia, Matei aga prinse o clipă prielnică, în care Duşan îi ţinea loc de pavăză şi înălţându-se în scări strigă cât putu de tare: — Nu vă risipiţi! Nu vă risipiţi! La mine, cu toţii! Unii auziră chemarea şi căutară să se adune spre căpetenla lor Cei mai mulţi însă, fie că nu auziseră fie că nu puteau să se desprindă din harţ Se arătase prin frunzare şi printre butucii de viţă şi pedestrimea duşmanului Erau luptători vicleni şi periculoşi, care trăgeau călăreţii cu cangea din şa, ciopârţindu-i numaidecât, ori propteau fulgerător cu coada în pământ suliţele lor lungi, care se înfigeau în pieptul cailor Dar şi pribegii lucraseră şi încă lucrau cu destul spor; coastele dealului, rariştile şi podgoria erau semănate cu trupuri, unele înţepenite, altele zvârcolindu-se încă sau încercând să se târască la un adăpost pe care nu-l aflau nicăierea Călăreţii lui Tomşa începuseră să dea semne de osteneală, poate că le slăbise şi curajul: se învălmăşau, se trăgeau îndărăt, părând că şovăie Oastea pribegilor chiar aşa, împuţinată, destrămată şi trudită, avu o tresărire de bucurie şi de speranţă văzând cavaleria duşmanului cum se desface deodată în două grămezi, desprinzându-se din luptă şi pornind la galop unii în susul, alţii în josul Dâmboviţei Dar în clipa cealaltă strigătul de bucurie le îngheţă pe buze Manevra aceasta fusese fără îndoială poruncită de spătar pentru a scoate din încleştare luptătorii sleiţi Prin golul rămas văzură ivindu-se pe muchea dealului, alt val de călăreţi gata să se prăvale asupra lor Erau mulţi, poate de două ori mai mulţi decât cei pe care-i înfruntaseră Matei aga îl zări pe Tomşa, sus pe măgură, cum împungea cu buzduganul spre ei, poruncind năvala, şi înţelese că totul e pierdut Puzderia de călăreţi începu să coboare coastele fără grabă Puţini, istoviţi şi risipiţi, pribegii văzură venind asupra lor pieirea şi simţiră pe trupurile înfierbântate de luptă o cămaşă de gheaţă Poate că mercenarii de fier ai lui Szentes s-ar fi încumetat să înfrunte prăpădul Dar aceia nu mai erau Cei mai mulţi zăceau fără suflare la vadul Dâmboviţei şi pe povârnişuri Supravieţuitorii, poate cincizeci la număr, izbutiseră să se regrupeze, dar se aflau în clipa aceasta prinşi într-o capcană grea Aripa dreaptă a călăreţilor care ieşeau din luptă îi împresurase mânându-i departe în josul apei De unde se afla, Matei putu să vadă ceata lor ca un ostrov învăluit de ape Tot acolo, în năvodul acela viu, nimerise şi un pâlc de boieri, între care Radu din Desa, Preda Floricoiul, Adam banul şi armaşul Pusa Pricepu dintr-o ochire că nici Dumnezeu nu mai poate face nimic pentru oamenii aceia Călăreţii de sus nu iuţiseră pasul, dar cu atât mai ameninţătoare părea apropierea lor Curajul şi tăria trudiţilor luptători se frânseră deodată ca o strună prea mult încordată Mai întâi câţiva, răzleţi, apoi grupuri întregi, întoarseră caii, avântându-se cu desnădejde îndărăt, peste apă Ca o vedenie se năpusti înspre vad logofătul Grigore, cu barba înfoiată şi cu ochii tulburi, strigând ceva neînţeles Barbu Brădescu îl urmă tăcut, aplecat în şa, cu faţa însângerată Împietrit, Matei aga vedea toate acestea, dar simţământul zădărniciei îi sugrumă în gâtlej ocara cumplită pe care se pregătea să le-o arunce fugarilor Tudosie Corbeanu se ivi uriaş lângă el: — Haida! Nebuni am fi să ne lăsăm măcelăriţi! Cum aga nu făcea nicio mişcare, privind halucinat şi palid ca un mort puhoiul care se rostogolea spre ei, Duşan întinse hotărât mâna şi apucă dârlogii lui Calif Sabia boierului zvâcni, o clipă îl încercă gândul zmintit de a reteza braţul credincioasei slugi care cerca să-l abată din drumul morţii, dar îndată îl părăsiră şi puterea şi dorinţa de a se împotrivi Nu se ştie de ce, călăreţii lui Tomşa nu trecură vadul imediat, să pornească în urmărirea lor Poate că se temeau de un vicleşug Rămaseră o vreme, nehotărâţi, pe celălalt mal Chiar atunci, pribegii care nu apucaseră să se depărteze, zăriră întorcându-se în pas viu trupul de pedestraşi care încercase să forţeze podul de lângă cetate Erau mai puţini decât plecaseră, dar îşi păstrau încă rânduiala de luptă — Petrache? întrebă aga Matei — Mort, răspunse căpitanul Godea, ştergându-şi cu mâneca faţa asudată şi înnegrită de fum De trei ori am dat iureş, fără să izbutim nimica Apoi, înţetegând dezastrul, strecură o privire spre malul dimpotrivă, pe care se frământau încă şovăielnici călăreţii lui Leon vodă şi spuse liniştit: — Domniile voastre duceţi-vă, depărtaţi-vă cu toată graba, căci nu ştiu cât am să pot ţine eu piept aici Nu vă faceţi inimă rea Altădată poate că va fi mai cu noroc Şi curmând scurt vorba, se întoarse către pedestraşii lui, răcnind porunci repezi Fără un murmur, aceştia se înşiruiră de-a lungul apei În rândul întâi, cei câţiva care aveau sâneţe În spatele lor ceilalţi, unii rezemaţi în cozile lungi ale suliţelor, alţii încleştând în pumni securile şi vechile lor paloşe Nu se înfăţişau ca o oaste strălucită, de eroi, purtau nişte biete sumane căptuşite cu câlţi şi doar puţini aveau pieptare de sârmă, căci erau aproape cu toţii oameni de rând, de prin Gorj şi Mehedinţi, care-i urmaseră pe pribegi aninându-şi firavele lor nădejdi de ursita acestora Poate că judecata lor era mai simplă, mai puţin pătrunzătoare, dar ceea ce era de înţeles în clipa aceasta înţeleseseră fără greş Gândeau cu toţii întocmai ca Godea: cât timp cei aflaţi în fruntea răzvrătirii, căpeteniile care înlăturaseră cu îndârjire orice înţelegere cu tiranul Leon vodă rămâneau în viaţă, aveau să dăinuie şi pentru ei speranţele într-o vreme mai slobodă Matei aga aruncă o ultimă privire spre luptătorii lui Godea, zicându-şi cu durere că oamenii aceia, cărora Ziditorul le şi coborâse pe creştet cununa străvezie de martiri, erau mult mai buni ca dânsul şi mai fără prihană, deoarece aflaseră în fiinţa lor destulă putere spre a duce jertfa până la capăt CAPITOLUL 7 Cuvioşii monahi de la Tismana se înspăimântară nespus când pâlcul acela de oşteni trudiţi şi posomorâţi păşi cu tropot mare pe porţile mănăstirii Însă egumenul Nectarie le ieşi înainte cu grabă înfrigurată neaşteptaţilor oaspeţi, deschizându-le braţele şi lipindu-şi obrazul bărbos şi înlăcrimat de feţele lor prăfuite, căci mulţi dintre aceştia îi erau sfinţiei sale prieteni vechi Poruncile trecură din ureche în ureche şi începu o forfotă neobişnuită în tot cuprinsul liniştitului lăcaş Cam abătuţi, dar fără nicio cârteală, chinovnicii se strânseră şi se grămădiră pe unde puteau, spre a face loc în chiliile cele mai bune feţelor boiereşti Slujitorii acestora şi oştenii de rând fură deasemeni adăpostiţi cu toată grija Fraţii întru ascultare, mai tineri şi mai ageri, dădură fuga pe la morile şi târlele mănăstirii să aducă peste orândă saci cu făină şi putini de brânză Câţiva călugări bătrâni, locuitori îndemânateci, se apucară fără zăbavă să îngrijească rănile înnegrite şi necurăţate ale oştenilor Însă ciudaţii oaspeţi nu lăsară chiar totul în seama sfinţilor părinţi; din primul ceas rânduiră străji pretutindeni, la porţi, la ziduri şi în clopotniţă şi trimiseră slujitori călări să privegheze drumurile, până departe, astfel încât mănăstirea semăna acum mai mult cu o fortăreaţă militară Monahii se fereau să arate vreo stinghereală, însă priveau cu inima strânsă la toate acestea, căci multe pătimiseră ei în vreme şi înţelegeau că nu se pot aştepta la nimic bun Oastea înfrânta a pribegilor, mai bine zis rămăşiţa ei, străbătuse cu toată grabă un drum lung şi istovitor Bucuros de izbândă şi lipsit de pricepere, Leon Tomşa nu se zorise să-şi trimită oamenii pe urmele lor, cu toate stăruinţele spătarului Mihu Însă pribegii goniseră din răsputeri, temându-se să nu fie ajunşi şi încolţiţi Câteva cete de luptători pământeni se răzleţiseră pe drum, adăpostindu-se prin păduri Pentru cei rămaşi, popasul la Tismana era de mare trebuinţă, fiindcă se simţeau cu totul sleiţi Dar nu era numai atât O palidă nădejde începea să-şi facă loc în cugetele lor Fuseseră bătuţi şi fugiseră din luptă ca să-şi mântuie vieţile Însă nu se puteau hotărî atât de lesne să apuce din nou drumul pribegiei, purtând în inimi povara amarnică a înfrângerii Aici, în marginea Gorjului, nu departe de fruntariile Ţării Româneşti, pe care în caz de primejdie nu le-ar fi fost greu să le treacă, încă mai sperau să înfiripe ceva Oamenii din această parte a ţării le rămăseseră credincioşi Mulţi dintre boierii pribegi îşi aveau prin apropiere casele şi pământurile Aşadar, cu oarecare străduinţă şi cu puţin noroc, dacă Leon vodă le dădea răgaz, nădăjduiau să înjghebeze în câtăva vreme o nouă oaste, deoarece împrejurările se arătau prielnice La această încheiere ajunsese sfatul boierilor, ţinut la Tismana chiar în prima zi De la bun început se dovedi că gândul lor nu era lipsit de temei Aflând de sosirea pribegilor, obştile unor sate din împrejurimi trimiseră oameni la mănăstire, cu vorbe de închinare şi credinţă către căpetenii Din vorbele acestea se înţelegea că moşnenii, precum şi unii boieri mai mărunţi, care nu se lăsaseră amăgiţi de jurămintele lui Tomşa, sunt gata să dea o mână de ajutor celor aflaţi în restrişte Matei aga trimise în pripă ştafete prin tot ţinutul Dar încercarea de a-i ridica pe pământeni la luptă fu curmată în cea de-a zecea zi, când străjile din vecinătate dădură de veste că se apropie oastea domnească Înţelegând în sfârşit că zăbava aceasta îndelungată poate zămisli o nouă primejdie, Leon vodă trimisese pe urmele fugarilor un trup de călăreţi în frunte cu banul Boul şi cu Nedelcu Boteanu Sosind la Tismana, aceştia găsiră porţile bine zăvorâte şi oşteni cu flinte la toate ocheţele Prudent, banul Boul rămase dincolo de bătaia archebuzelor şi trimise doar un călăreţ cu o pânză albă în boldul suliţei Oşteanul se apropie de ziduri strigându-le boierilor dinăuntru să se predea fără împotrivire zadarnică şi să-şi încredinţeze vieţile în mâna măriei sale, care-i va judeca după dreptate şi cu toată îndurarea Peste noapte, banul porunci câtorva dintre cei mai curajoşi şi mai şireţi oameni ai săi să se apropie de mănăstire şi să încerce să pătrundă înăuntru Însă pribegii aveau străji vrednice Ghemotoace arzânde de câlţi înmuiaţi în smoală zburară de pe ziduri luminând povârnişurile ca ziua şi dând la iveală siluetele îndrăzneţilor atacatori Sâneţele bubuiră năpraznic şi câţiva dintre oamenii banului Boul rămaseră morţi pe loc Încercarea nu se mai repetă În cea de-a patra dunineaţă a asediului, banul Boul dădu porunca de plecare Îngâmfatul boier fusese cuprins de năbădăi la gândul acestei aşteptări neputincioase În mintea lui se născuse alt plan, care-i dădea satisfacţie imediată; să treacă prin foc şi sabie curţile boierilor pribegi, cruţate până atunci, şi să pedepsească aspru pe toţi locuitorii satelor care-i sprijiniseră în vreun fel Pomenindu-se despresuraţi, pribegii hotărâră să nu mai piardă nicio clipă Ultima lor speranţă se năruise Părăsiră mănăstirea în grabă şi mergând pe drumuri ferite ajunseră în toiul nopţii la curtea spătarului Stoica, din Izvarna Mehedinţilor Mare fu bucuria lui Stoica văzându-l teafăr pe bunul său prieten aga Matei Însă o grea întristare pogorî în inimile tuturor, îndată ce spătarul începu să le povestească ceea ce ei nu ştiau încă Cu fruntea pleşuvă şi osoasă încununată de razele făcliilor, bătrânul boier din Izvarna părea în clipele acelea un profet al nenorocirii: — …dintre cei căzuţi în mâinile lui, pe Adam banul şi pe Preda Floricoiul vodă Leon a poruncit să-i taie chiar acolo, în tabără, îndată după bătălie Lui Pusa armaş i-a hotărât caznă mai grea L-au tras în ţeapă şi l-au înălţat să putrezească la soare Mi-a spus om care a văzut cu ochii lui şi s-a cutremurat de chinurile lui Pusa — O, sărmane armaşule, gemu Barbu Brădescu, iată ce răsplată bună ai câştigat alăturându-te nouă… Plecară capetele, pătrunşi de durere şi milă Răsuflarea lui Matei, înteţită pe cât căuta să şi-o stăpânească, mişca flăcăruia din sfeşnic ca o boare Şopti: — Şi ceilalţi, frate Stoica? — Pe unii i-a cruţat şi îi ţine în hrubele palatului Am auzit că pentru Radu din Desa se târguiesc neamurile să-l răscumpere pe bani mulţi Pe lefegiii străini i-a pus în fiare şi i-a trimis vizirului plocon Nenorociţii îşi vor sfârşi zilele trăgând la galere Vai de sufletul lor Zic că mai bine de cei ce au pierit, cu toate că nici aceştia n-au avut parte măcar de cele creştineşti Au venit rude şi cunoscuţi să-şi caute morţii, dar nu li s-a îngăduit Leon vodă a pus să se înalţe cu leşurile lor o movilă mare, drept aducere aminte La primăvară va creşte iarba peste dânşii Din nou se auziră oftaturi şi icnitura de plâns înnăbuşit a lui Sima Vedeau cu ochii minţii colina aceea înaltă peste care verdeaţa şi uitarea se vor aşterne în curând Morţii aceia fuseseră soţii lor, prietenii lor, gândiseră şi simţiseră aidoma cu ei, trecuseră prin acelaşi vifor, iar acuma nu mai gândeau şi nu mai simţeau nimica Oase şi putreziciune Li se încheiaseră drumurile, cum poate li se vor încheia şi lor, în puţină vreme Dar bătrânul Stoica nu-i lăsă să se cufunde în cugetările acelea despre vremelnicia vieţii, căci nu deşertase în întregime şipul otrăvit al veştilor: — Acuma, cred că marele ban, cumnatul măriei sale, s-a înverşunat asupra satelor bănuite de răzmeriţă Îi prigoneşte pe bieţii oameni cu ştreangul şi cu sabia, nu se îndură măcar de muieri şi de copii A prădat şi a pârjolit deasemeni acareturile unora dintre domniile voastre, pe unde a putut ajunge… Feţele boierilor se făcură pământii De astă dată nu se mai auzi niciun murmur De vestea aceasta se temuseră totdeauna, umbra ei îi însoţise chiar de la plecare, ca o pasăre neagră, căci Leon Tomşa nu putea să lase multă vreme nestricate cuiburile duşmanilor săi Unii izbutiseră să-şi pună la adăpost o parte din avut Dar rămăseseră neamurile lor şi slujitori vechi, de credinţă, şi case falnice şi hambare şi cirezi… Ce aveau să găsească dacă se vor mai întoarce vreodată? Morminte? Pietre şi tăciuni? Staule goale şi prăvălite? Grăise cu dreptate spătarul Stoica: ferice de cei pieriţi… Cu obrazul încreţit şi cu buzele strânse, Matei aga privea ţintă la zidul pe care tremurau umbre Aşadar grămada aceea de scrum, ce i se arătase ca o prevestire la plecarea din Brâncoveni, devenea un adevăr crud Gândul că şi ceilalţi pătimiseră poate la fel nu-i micşora suferinţa, ci dimpotrivă, i-o sporea În mijlocul împrejurărilor potrivnice, făcuse tot ce era dator să facă un oştean, o căpetenie, nimeni n-ar fi putut să-l învinovăţească Şi totuşi, speranţele spulberate, gândul răzbunării rămas neîmplinit, orgoliul rănit şi umilit, rămânând amărăciuni ale fiecăruia şi ale tuturor, se revărsau cu mai multă putere asupră-i „Vijelia, îşi spuse, îl bântuie mai rău pe cel ce se înalţă fie şi cu o treaptă mai sus decât semenii săi, acesta e adevărul Iar dacă n-are în ce să se reazime, vai şi amar ” Reazimul acesta nu-l putu găsi atunci în privirile stinse, ori tulburi şi mânioase, ale celorlalţi Singur spătarul Tudosie îi trimise de după nimbul verzui al făcliilor un surâs plin de mâhnire şi înţelepciune Popasul la Izvarna se scurtă şi mai mult după ce oamenii lui Stoica aduseră veste că se apropie un nou trup de oaste, sub conducerea căpitanului Gheorma Pribegii apucară în pripă spre Caransebeş şi trecură hotarul odată cu cele dintâi frunze ale toamnei, smulse şi alungate de vânt * Mesajul pe care boierii pribegi, odată întorşi la vechiul lor adăpost, îl primiră din partea lui Gheorghe Rakoczy, le mai întări inimile Informat în toate amănuntele despre eşecul lor, voievodul Transilvaniei privea această înfrângere ca un militar care cunoaşte şi înţelege foarte bine riscurile războiului Cu simplitate şi cavalerism îi asigura de statornicia bunelor sale simţăminte şi de faptul că se vor bucura în continuare de aceeaşi ocrotire În încheiere, îi poftea pe cinstiţii seniori valahi la o întrevedere „Căci, spunea Rákoczy, îngăduiţi prietenului care vă sunt, să nu considere cauza domniilor voastre pierdută cu desăvârşire Întru ajungerea unui ţel nobil şi drept, niciun mijloc nu poate fi ignorat, iar mai cu seamă căile diplomatice nu trebuie dispreţuite, chiar de nişte bărbaţi viteji, deprinşi să lupte pentru dreptate cu sabia în mână” Rândurile acestea îi înviorară aşadar, fără să le stârnească totuşi un entuziasm deosebit Ştiau prea bine ce înseamnă aceste „căi diplomatice”: lungi, nesfârşite tratative Plângeri, scrisori, intervenţii, aşteptări fără capăt, roade nesigure Nu se jeluiseră ei lui Kasim aga, chiar faţă de Rákoczy? Să nădăjduiască oare mai mult? Puteau crede că voievodul e dispus de astă dată să facă demersuri mai hotărâte în favoarea lor pe lângă înalta Poartă? Aşa s-ar fi înţeles din tonul scrisorii, dar stăteau încă la îndoială Mai sceptic decât toţi se arăta a fi vornicul Aslan Avea o faţă lungă, posomorâtă, în scobiturile căreia se cuibăriseră acreala şi mucegaiul Deşi nu luase parte la lupte, fiind mult prea slăbit după zăcerea îndelungată, înfrângerea aceastp se părea că l-a lovit mai rău decât pe ceilalţi Aşteptase cu înfrigurare vestea cea bună, se pregătise să se întoarcă în ţară cu măreţie şi cu fală şi deodată iluziile se risipiseră ca fumul Sufletul i se înveninase şi mai tare din pricină că scrisoarea voievodului fusese de astă dată trimisă şi înmânată lui Matei aga şi nu lui, vornicului, cum s-ar fi cuvenit Aslan îşi dădea într-un fel seama că, prin izolarea şi prin şovăielile lui, lepădase el însuşi onoarea de conducător al pribegilor Dar tocmai înţelegerea aceasta îi scormonea durerea — Eh, mormăi vornicul, aruncându-i lui Matei o căutătură ascuţită, când am voit eu să purcedem pe calea aceasta a pârilor şi a jalbelor către sultan, alţii nici n-au stat să asculte, zicând că e lucru zadarnic şi fără înţeles Iar acum, pentru că sfatul vine de la un cap încoronat, este bun… — Nu este numai un sfat, cinstite vornice, răspunse Matei Eu aicea văd şi aştept ceva mai mult Vornicul hohoti cu năduf: — Aşteaptă domnia-ta, dacă eşti atât de lesne crezător Eu, unul… — Să ştii domnia-ta, vornice, că judeci greşit Gheorghe Rakoczy are, ca orice cârmuitor, planurile şi interesele lui Dar trebuie să închidem un ochi, câtă vreme acesta planuri ne sunt şi nouă folositoare — Da, înţeleg eu cam ce fel de planuri! Vrea să ne păstreze aici şi să-l ameninţe cu noi pe Leon vodă, dacă i se va vădi neprieten — Chiar dacă ar fi aşa, ce avem noi de pierdut? se amestecă şi Barbu Brădescu Ne bucurăm de ospitalitatea măriei sale şi îi datorăm recunoştinţă pentru asta, căci nu ni s-au deschis multe porţi… Aslan mârâi ca un dulău bătrân şi înrăit Aga Matei urmă însă la fel de împăciuitor: — Spuneam că eu văd şi aştept mai mult Din epistola aceasta înţeleg că este dispus să intervină pentru noi pe lângă sultan Firească îndoiala domniei tale, vornice, cu privire la urmarea acestei intervenţii Dar să privim lucrurile mai în adâncul lor Pentru cel ce caută să-l atragă de partea sa, voievodul Ardealului reprezintă astăzi o forţă însemnată Padişahul ştie asta şi de aceea, cred eu, nu va şovăi prea mult să-i facă pe plac, dacă Gheorghe Rákoczy stăruie — Hm, făcu Aslan batjocoritor, să zicem că principele va pune o vorbă bună pentru noi Domnia-ta, aga Matei, ai dat glas cel dintâi acestui adevăr, că sultanul şi vizirii lui nu se înduplecă decât la sunetul aurului De unde aur? Nu crcd că Rákoczy îşi va secătui visteria pentru noi Iar noi înşine am rămas mai săraci decât Iov, după această expediţie, a cărei singură dobânda a fost pustiirea averilor noastre… Nu numai că Aslan ocolea cu încăpăţânare un adevăr izbitor, acela al situaţiei politice, dar găsise prilej să-i facă lui Matei o imputare, ocolită, ce-i drept, însă crudă şi lipsită de temei Aga îşi îngustă privirea, obrajii i se făcuseră cenuşii Spuse pe un ton liniştit, în care vibrau însă jignirea şi revolta: — Ceea ce s-a făcut, s-a făcut din gândul şi voinţa tuturor Iar pierderea aceasta am suferit-o deasemeni cu toţii Martor mi-e Dumnezeu şi martori îmi sunt cei pe care i-am călăuzit în luptă, că am făcut tot ce poate să facă un oştean şi o căpetenie Un singur lucru nu am făcut, nu m-am lăsat ucis acolo, pe câmpul de bătaie, şi astăzi îmi pare rău că nu am făcut-o, fiindcă urechile mele n-ar mai fi auzit asemenea cuvinte Vornicul Aslan răsufla greu, însă trufia şi supărarea îl împiedicau să recunoască dreptatea agăi Mormăi silnic: — Nu cu dezvinovăţiri şi cu vorbe meşteşugite vom ieşi noi la liman… Tudosie Corbeanu îi aruncă o privire cruntă, încărcată de mânie şi dispreţ Cuvintele lui Matei îi mişcaseră pe toţi şi înţelegeau că vornicul, cu tot respectul ce i-l datorau, mersese prea departe în neplăcuta lui izbucnire Logofătul Grigore grăi îngrijorat şi stânjenit: — Cinstite vornice, nu trebuie să ne otrăvim sufletele de pomană Restriştea în care ne aflăm ne cere cuget curat şi bună învoire Aslan bătu cu palma în masă şi sări în picioare ca fript: — Bine! Faceţi cum ştiţi! Lăsaţi-vă legănaţi de vorbe în doi peri Eu, unul, ştiu că n-am să mai tocesc pragul măriei sale principele! În ochi îi sticleau lacrimi de furie Chipul îi tremura Ieşi repede din încăpere, lovindu-se de pervaz În chip ciudat, atitudinea lui, pornirea aceasta absurdă de care se lăsase târât nu le mai stârnea acum oprobiu, ci un fel de tristă compătimire, căci vornicul Aslan nu mai era omul de odinioară şi schimbarea aceasta, prăbuşirea lui sufletească le lăsa în inimi un gol dureros După plecarea lui se lăsă o linişte de ţintirim Logofătul Grigore oftă şi ridică privirea spre Matei: — Parcă e stăpânit de un duh rău Se vede că furtuna aceasta l-a frânt — Domniile voastre, rosti încruntat Filişanu, să fim cu luare aminte şi să nu mai îngăduim acestui duh să ne bântuie vreodată Eu am amuţit de ruşine când celui mai vrednic dintre noi i s-au aruncat în obraz asemenea vorbe nevrednice Un murmur de aprobare întâmpină spusele boierului Filişanu Încălzit, spătarul Tudosie cuvântă cu glasu-i gros, în care tremura unda emoţiei: — Iertat să fie bătrânul vornic, căruia Dumnezeu i-a îxnpuţinat şi i-a strâmbat cugetul Să-l uităm şi pe el şi vorbele lui Iar celui ce i-am încredinţat povara cea mai grea şi care a dus-o fără preget, să-i dăm în toată clipa supunere, cinste şi ascultare Căci altfel vom fi ca un trup cu mădulare bune, dar fără cap Şi ne va împrăştia vântul, boieri dumneavoastră Într-un avânt nestăvilit se întoarse spre aga Matei, care se ridicase din jilţ la plecarea vornicului şi-l îmbrăţişă plecându-şi fruntea pe umărul lui Visternicul Sima îi urmă cel dintâi pilda, apoi Călinescu şi Mîrza Copleşit, Matei nu scoase o vorbă, dar faţa aspră i se lumină Clipa aceasta răscumpăra şi înfrângerea şi bănuita înstrăinare a celorlalţi, topindu-i amărăciunea aşa cum topeşte soarele primăverii troianul Acordându-le tuturor aceeaşi atenţie plină de politeţe, principele nu şovăi totuşi să arate, firesc şi deschis, că îl socoate pe aga Matei reprezentantul cel mai de seamă al boierilor pribegi La simpatia şi preţuirea pe care i le câştigaseră din primul moment acel bărbat nobil, se adăuga o bună înţelegere a situaţiei, căci voievodului nu-i scăpase un lucru: anume, că după încercările şi frământările prin care trecuseră, muntenii aveau în sfârşit o căpetenie căreia-i recunoşteau fără rezerve meritele, cu toată înfrângerea pe care o suferiseră Despre acel insucces, Rákoczy nu se sfii să vorbească Considera, şi pe bună dreptate, că tocmai evitarea subiectului ar fi fost o lipsă de tact Bine informat, ca totdeauna, analiză limpede datele campaniei Arătă apoi, cât se poate de convingător, ceea ce de fapt înţelegeau cu toţii: că în împrejurările de faţă, pregătirea unei noi expediţii, mai puternice şi mai fructuoase, ar necesita un timp îndelungat, precum şi mari sacrificii băneşti, la care deşi el, voievodul, era dispus, nu putea să le facă – îi ruga să nu uite asta – fără consimţământul dietei şi al consilierilor săi Despre afirmaţia aceasta din urmă, Matei aga păstra adânci îndoieli Dar nu aveau ce face Nu puteau pretinde mai mult de la ocrotitorul lor, când ei înşişi nu aveau mare lucru de oferit, iar viitorul lor rămânea învăluit în umbră Trebuiră să se mulţumească aşadar cu făgăduiala pe care o speraseră şi o aşteptaseră, că deocamdată, voievodul va întreprinde demersuri stăruitoare, prin ambasadorii săi la Constantinopole, pentru înlăturarea lui Leon Tomşa Li se cerea pribegilor răbdare şi încredere Şi una şi alta erau greu de agonisit şi de păstrat după atâtea potrivnicii şi dezamăgiri Un fior de nelinişte îi scutura la răstimpuri, năluca viitorului li se arăta atunci searbădă şi mohorâtă, se întrebau dacă nu cumva sunt sortiţi să piară, ca atâţia alţii înaintea lor, uitaţi, săraci şi înstrăinaţi Nu-şi dădeau cu totul pe faţă aceste nelinişti, dar aga Matei le simţea şi căuta să-i îmbărbăteze, arătându-se împăcat cu aşteptarea, ca unul care nu se îndoieşte de nimic Era, poate, cel mai puţin împăcat dintre toţi Dar nu se putea mărturisi, deoarece convingerea cu care înfăţişase influenţa şi dibăcia politică a lui Rákoczy ar fi apărut într-o lumină nesigură, iar bruma de curaj care-i mai susţinea pe boieri s-ar fi destrămat Singurul său confident rămânea jupâneasa Elina Înţeleapta femeie îşi cunoştea soţul până-n tainiţele cele mai afunde ale sufletului Matei n-o obişnuise cu spovedaniile lungi nici măcar în clipele de mare zbucium Însă jupânesei îi erau deajuns câteva crâmpeie de vorbă ca să-i tălmăcească stările şi gândurile Elina nu voia să se arate atotştiutoare: cunoştea că asta poate supăra în cele din urmă vanitatea unui bărbat, oricât de înţelegător, îi plăcea să joace jocul vechi, acceptat de amândoi cu zâmbet ascuns, al soţiei modeste şi supuse, care nu are altă menire decât să vegheze la pacea şi frumuseţea căminului, fie el şi un cămin vremelnic, de pribeag De aceea căuta îndată să abată gândurile soţului pe făgaşuri blânde şi odihnitoare, atât de folositoare pentru un om hărţuit şi frământat, iar Matei se lăsa prins de bună voie în năvodul acesta ţesut cu atâta farmec şi cu atâta dragoste Într-o seară însă, una din serile acelea lungi de iarnă, cu liniştea sfâşiată de chiotele şi răbufnirile vremii, căci viforniţele începuseră de pe la jumătatea lui decembrie, jupâneasa Elina, împotriva obiceiului, îl îmbie ea înseşi pe Matei să-şi descarce sufletul Zăbovi lângă Mateiaş până când copilul trecu în lumea viselor cu feţişoara palidă luminată de un zâmbet straniu Făcu semnul crucii asupră-i, apoi se întoarse în odaia cea mare, unde aga Matei rămăsese singur în jilţul lui, cu pleoapele pe jumătate coborâte, părând că meditează Mai întâi nu voi să-l tulbure Mută o făclie pe masa ei din ungher, unde se grămădeau cărţi cu frumoasă legătură şi un vraf de manuscrise pe care, la plecarea din Brâncoveni, le luase grijulie cu sine, chiar mai înaintea altor lucruri scumpe Ştia prea bine că în vâltoarea timpurilor şi a întâmplărilor crude hârtiile acelea nu aveau nici însemnătate nici putere Dar le iubea Erau scrieri cu totul rare şi de preţ Pe unele le dobândise ea însăşi, cu destulă cheltuială, altele i le dăruise fratele ei Udrişte, care avea legături cu mari înţelepţi ai lumii şi cu multe feţe bisericeşti Ca şi fratele ei, jupâneasa cunoştea desăvârşit latina, greaca şi slavona şi se dăruia cu gingaşă patimă descifrării acelor scrieri, tâlcului şi înţelepciunii lor Ele îi aduceau zvonul ca de talazuri al unor fapte de odinioară şi deşteptau ecoul unor tulburătoare întrebări pe care gânditorii şi le-au pus dintotdeauna Ştia că puţinora le este dat să se plece peste aceste lăcriţe aurite ale cugetului omenesc Iar că dintre aceştia şi mai puţini au râvna şi tăria să treacă dincolo de încântare, ajungând la miezul de lumină care înnobilează lăuntrul, desferecă porţile timpului şi rânduieşte drept şi frumos căile vieţii Oftă uşor şi mâna ei flutură ca o frunză de ivoriu peste hârtii Gestul se întrerupse deodată cu o tresărire Avu un simţământ ciudat şi întorcându-se spre Matei îl văzu în aceeaşi neclintire, cu brazdele frunţii şi ale obrajilor luminate de candelă ca nişte pârâiaşe subţiri Tăcerile şi nemişcările acestea ale lui nu erau ceva neobişnuit Dar înţelese cu toată fiinţa că soţul ei s-a depărtat acum la mii de leghe, într-o lume străină, de gheţuri şi de furtuni fără glas, prin care rătăceşte lipsit de ajutor Lucrul acesta o umplu de nelinişte Merse în spatele jilţului şi mângâie cu degetele zvâcnetul cald al tâmplei încununate de fire argintii Matei surâse: — Cât de greu te caţeri pe povârnişurile gândului, cu câtă trudă şi nedumerire bâjbâi prin pustiurile lui şi cât de lesne te întorci, într-o clipită, de unde ai plecat Ai tu darul acesta Fericit dar Întors din deşertăciunile şi capcanele închipuirii, mă simt mai mulţumit aicea lângă tine, lângă un izvor — Sunt tare ademenitoare aceste culmi? — Câteodată, da — N-o spune atât de spăşit Nimic mai firesc pentru un bărbat decât să viseze nimbul gloriei şi al fericirii lui, să-l râvnească, să-l caute… — Nu ştiu dacă aceste două lucruri pot fi puse totdeauna alături Dar nu asta e însemnat Pentru ca visurile să aibă un temei, o îndreptăţire, trebuie să te bizui în ceva Nebun e cel ce clădeşte pe nisip — Îndreptăţirea aceasta sălăşluieşte în puterile sufleteşti ale fiecăruia — Sunt bătrân Puterile acestea încep să se mistuie ca un foc părăsit — Cu ce ţi-am greşit? De ce cauţi să mă mâhneşti şi să mă înfricoşezi cu neadevăruri? Glasul blând al jupânesei tremura Matei îi luă mâna răcoroasă şi încă fragedă, ducând-o la frunte — Iartă-mă Sunt ceasuri în care mă podidesc slăbiciunea şi durerea, sugându-mi sufletul ca nişte lipitori Dar ceasurile acestea recunoaşte, nu se nasc din senin Ne aflăm atât de urgisiţi, de strâmtoraţi, cu atât de puţine speranţe… Noi n-am pierdut numai o bătălie Ne-am pierdut căminul şi ţara — O ţară nu se pierde, Matei, chiar dacă-ţi este dat să n-o mai revezi niciodată Fiecare îi poartă icoana în sine, pretutindeni şi până la sfârşit — În adevăr… Însă icoana aceasta seamănă acum cu cele ce le-am văzut prin bisericile călcate de păgâni, cu aurul ferecăturii smuls şi prădat, cu zugrăvelile pălite şi cu chipul Preacuratei străpuns de suliţi — O icoană jefuită şi batjocorită de răi, este cu atât mai sfântă Tulburat de frumuseţea dureroasă a gândului, Matei se ridică din jilţ Scoarţele persieneşti îi înnăbuşeau sunetul paşilor Se opri la fereastră, privind, fără s-o vadă, învolburarea albă de afară: — Când am ieşit din vârsta copilăriei, acestea au fost înţelegerile dintâi, priveliştile dintâi Sabia şi jugul vrăjmaşului ameninţând dinafară Iar înlăuntru veşnică vânzoleală, pricini de nemulţumire şi de răzmeriţă, sânge vărsat pe drept şi pe nedrept Un blestem fără sfârşit… O, dacă s-ar alege un cap luminat şi o voinţă tare care să-i unească pe toţi! Unul care să cârmuiască înţelept, spre liniştea ţării şi binele tuturor — Asemenea oameni sunt rari Gândeşte-te câtă putere îi trebuie acelui trunchi ca, rămânând neînclinat, să nu se frângă sub aripa vijeliei — Eu nu spun că sunt mulţi Dar această tărie o poate avea numai unul care-şi soarbe seva din chiar pământul şi datina ţarii Un asemenea om n-ar mai ridica braţul împotriva celor care au făurit această ţară cu paloşul lor, şi au ridicat voinţa neamului întreg de-a curmezişul puhoaielor! Capul îi tremura uşor sub impulsul emoţiei şi al mândriei răscolite, privirea lui aţintea dincolo de negurile nopţii umbrele străbunilor luptători care slujiseră ţara cu neîntrecută măreţie Se întoarse, păşi către masă, îşi rezemă braţele de ea şi fără veste umerii i se gârboviră din nou Focul privirii i se stinse — Înţeleg cât de greu este să ţii un sceptru, spuse Câtă dibăcie îi trebuie cârmaciului când bat valuri atât de mari O clipă de slăbiciune şi te înghite prăpastia Dar mai bine să te înghită decât să ajungi la un ţărm care nu este cel jinduit, un ţărm al înstrăinării şi al robiei Uitându-se în ochii îngânduraţi ai Elinei adause cu un zâmbet amar: Ştiu, cugeţi că este o judecată prea aspră, căci nu este vorba numai de soarta cârmaciului, ci şi de a celor care şi-au pus nădejdile în el Însă jertfa este slăvită de urmaşi, pe când uşurătatea şi îngenuncherea nu sunt iertate niciodată Jupâneasa îşi împreună mâinile în poală, se aşezase pe un scăunaş scund, acoperit cu catifea, astfel încât părea mică şi neînsemnată înaintea falnicului, severului ei soţ Şopti: — Adineauri vorbeai despre unul care să cârmuiască spre binele şi liniştea tuturor Tocmai aşa gândesc şi eu Înţelepciunea şi iscusinţa aceluia s-ar dovedi întregi numai dacă s-ar pricepe să domolească furia talazurilor, păstrându-şi neabătut drumul său De ce să fâlfâie mereu aripa morţii? Cine a dat osânda aceasta? Nu este unul care să poarte corabia teafără, printre valuri şi stânci, la ţărmul căutat? — Acela unul ar trebui să aibă puterile unui sfânt Să facă minuni — Minunile sunt uneori ale minţii şi ale gândului Faţa lui Matei se îmblânzi şi se lumină: — La toate ai răspuns Aşa este Gândul ferecă şi desferecă Însă nu hlamida şi sceptrul te fac să gândeşti mai bine Poate că dimpotrivă Dovadă Leon Tomşa — Atârnă de om, de alcătuirea şi de însuşirile lui La soare, olmazul şi sticla strălucesc aproape la fel Când coboară umbra, aticla păleşte şi moare, însă focurile nestematei izbucnesc în toată splendoarea lor De-a lungul vieţii, Matei, nu te-am împresurat niciodată cu măguliri Însă ceea ce spun acum este credinţa mea nestrămutată Oricâte umbre şi ameninţări crude sau viclene s-ar aduna în jurul tău, bărbăţia şi înţelepciunea ta nu vor păli, ci vor lumina şi mai tare Matei aga o privea înmărmurit, fără să descleşteze gura Jupâneasa urmă cu acelaşi glas lipsit de orice patimă sau aţâţare: — V-aţi adunat aici, în locul pribegiei, cei mai de frunte boieri ai Ţării Româneşti, năzuind să-l scoateţi din scaun pe vodă Leon Eşti căpetenia lor Nu ai gândit niciodată că scaunul acela ţi se cuvine? — Ba am gândit, răspunse Matei cu buzele uscate Am privit în jurul meu şi n-am văzut pe nimeni Am privit mai departe şi n-am văzut decât putregaiuri şi fantoşe Atunci s-au strecurat în mine fiorul şi chinul, dulci ca o îmbrăţişare şi tăioase ca sabia Aşa este Am gândit şi am tremurat — Să nu tremuri, soţul şi stăpânul meu, căci este o dorinţă curată, pe care nici Dumnezeu nici oamenii nu o pot găsi nedreaptă Se ridică de pe scăunel şi luând mâna soţului său îşi lipi buzele de inelul masiv, cu stema străveche a Basarabilor CAPITOLUL 8 Mehmet Abaza, noul paşă de Silistra, se înfrupta cu nesaţ din mâncărurile pe care slujitorii i le rânduiau fără încetare dinainte, făcând temeneli tăcute şi trăgând cu coada ochiului să surprindă pe chipul stăpânului un semn de plăcere şi de laudă Însă beiul mânca în neştire, cu pofta omului sănătos şi voinic Mehmet Abaza era înainte de toate un oştean şi deprins ca atare cu traiul simplu Deşi trecuse de prima tinereţe, în barba lui creaţă şi smolită abia sticleau câteva fire albe Turbanul de mătase îi încadra frumos faţa oacheşe, cu nas proeminent şi coroiat Avea trăsături aspre, puternice, din care se desprindeau curajul, ambiţia şi ferocitatea, dar şi o anumită preocupare, o frământare lăuntrică neîntreruptă Îşi înfigea dinţii albi ca zăpada în hartanele de batal gras, aruncând ciolanele la întâmplare pe covor, şi pe când seul fierbinte i se scurgea pe buze, îşi făcea degetele lopăţică, îndesând în gură cocoloaşe de orez Sfârşind, îşi clăti mâinile în vasul cu apă călduţă şi făcu semn să i se aducă narghileaua Afară ningea cu fulgi mari Un icioglan intră cu paşi de pisică, vestindu-i sosirea unui oaspe neaşteptat: imbrohorul împărătesc Soliman aga, aflat în trecere către Ţara Ardealului Abaza paşa se ridică plin de bucurie să-şi întâmpine musafirul Obosit şi înfrigurat, trimisul padişahului îşi duse mâna la frunte, la inimă şi la buze, înclinându-se ceremonios, căci datora tot respectul rangului lui Abaza Acesta însă făcu un gest de iritare şi de plictiseală: — Soliman, frate, păstrează ploconelile acestea pentru viziri şi pentru ceilalţi dregători ai luminăţiei sale, cărora le place să fie gâdilaţi cu surguciul la tălpi Aici ai intrat în casa unui prieten Soliman aga rămase o clipă nemişcat privindu-l ţintă Apoi pe faţa lui înflori un surâs: — Iartă-mă Nu ştiam la ce să mă aştept Oamenii se schimbă, Mehmet Abaza, mai ales când ursita îi ridică pe trepte înalte — Aşa este, răspunse Abaza cu gravitate, oamenii se schimbă, şi acesta e semnul sigur al nimicniciei lor Dar eu nu-mi voi uita niciodată prietenii şi tovarăşii de arme Am dormit amândoi sub stele, cu capul pe aceeaşi şa şi am mâncat dintr-un blid Sângele nostru s-a amestecat pe câmpul de luptă şi te port în inimă ca pe un frate, Soliman aga Se îmbrăţişară mişcaţi Paşa întrebă grăbit: — Eşti trudit? Eşti flămând? Să poruncesc să-ţi aducă de mâncare… — Trudit sunt, căci am venit de la Edirne scurtând cât mai mult popasurile Dar foame nu-mi este Voi să mai adauge ceva, dar Abaza îi ghici gândul şi cu un râset tăcut bătu din palme şi porunci slujitorilor să aducă vin Legea lui Mahomed îi oprea cu străşnicie pe musulmani de la amăgitoarea băutură, însă cei mai mulţi şi cu atât mai vârtos căpeteniile, călcau opreliştea fără sfială Sorbiră cu desfătare din cupele aburite — Spune-mi, întrebă Abaza, te duci la principele Transilvaniei cu o misiune importantă? — N-aş putea zice că e importantă Rákoczy plăteşte patruzeci de mii de galbeni haraci Este puţin Dar luminăţia-sa nu vrea să împingă lucrurile mai departe, fiindcă nu e clipa potrivită să-l stârnească pe principe Eu trebuie doar să stărui pentru plata unei sume întârziate În afară de asta, este nevoie să dau răspuns principelui la unele cereri ale sale — Ce fel de cereri? — Rákoczy adăposteşte o seamă de boieri fugari din Ţara Românească Aceia l-au înduplecat să stăruie pentru mazilirea lui Leon Tomşa Eu îi duc răspuns că luminăţia-sa sultanul va ţine seamă de aceste stăruinţe, la vremea cuvenită — Hm, la vremea cuvenită… Noi ştim ce înseamnă asta, Soliman prietene Boală lungă Spune-mi, întrebă deodată, nu te-ai scârbit încă de aceste treburi mărunte, lipsite de glorie şi nevrednice de un om ca tine? — Ba da, răspunse Soliman, uşor ameţit de vin M-am scârbit până-n adâncul sufletului Singura mea răsplată e osteneala şi umilinţa Sunt aproape la fel de sărac ca pe vremea când eram un simplu ienicer — Nici nu s-ar putea altfel, prietene Soliman, scrâşni Abaza paşa, căci onorurile şi bogăţia le adună cei slugarnici, linguşitorii, spionii şi codoşii Partea celor fără prihană e trudă şi sărăcia Dar mai există un mijloc, Soliman, pentru a dobândi ceea ce meriţi: să-l faci pe stăpân să se teamă de tine Cu tot aburul vinului, Soliman aga prinse înţelesul teribil al acestor cuvinte şi păli În tinereţe, Mehmet Abaza, caucazian de origine, se răzvrătise împotriva padişahului Domolit în aparenţă, intrase apoi în oastea ienicerilor şi distingându-se în războaie se ridicase pe cele mai înalte trepte Murad Sultan avea într-adevăr pentru omul acesta voluntar şi curajos un respect care semăna cu teama Însă a rosti în gura mare asemenea vorbe i se părea o grea nesocotinţă Înţelegând starea prietenului său, Abaza îl linişti: — Nu te teme Aici nu se află urechi indiscrete Toţi oamenii mei sunt surzi şi orbi atunci când le poruncesc şi îmi sunt devotaţi ca nişte câini Pe cei nesiguri nici nu m-am ostenit să-i îndepărtez Le-am tăiat capul Soliman aga cunoştea cruzimea prietenului său şi felul său expeditiv de a gândi şi acţiona, aşa încât nu se miră Privirile beiului se îngustaseră ca două lame de oţel: — Nu te teme Să nu crezi cumva că te îndemn la revoltă Altele sunt căile mele acum, Soliman, prietene Căile acestea mă vor duce pe culmile gloriei şi ale puterii O putere adevărată şi deplină, nu una închipuită, sub care colcăie putreziciunea… Fii alături de mine, Soliman, spuse gâfâind, fii alături de mine şi te voi ridica la o strălucire pe care nici n-o visezi! Subjugat de înflăcărarea care ţâşnea din cuvintele lui Abaza, imbrohorul sultanului se ridică în picioare cu ochii licărind: — Spune-mi ce trebuie să fac! — Deocamdată nimic, prietene Mai bine zis îţi voi cere un serviciu mărunt Dar va veni şi vremea faptelor mari, va veni foarte curând Ascultă-mă cu luare aminte N-ai uitat, fără îndoială, războiul nostru împotriva polonilor… Soliman îşi amintea foarte bine Campania aceea, purtată cu patru ani în urmă, se încheiase cu o grea înfrângere a polonilor Luptase atunci sub ordinele prietenului său şi hatmanul coroanei fusese nevoit să dea bir cu fugiţii în faţa impetuozităţii ienicerilor comandaţi de Abaza Dealtfel, tocmai această biruinţă îi adusese lui Mehmet Abaza multe din onorurile de care se bucura astăzi Pătruns de emoţia amintirilor fu gata să evoce episoadele furtunoasei bătălii, dar beiul îl opri cu un gest: — Atunci n-a fost decât începutul, prietene Soliman O fărâmitură înaintea marelui ospăţ Fiindcă mi-am pus în gând să şterg Lehistanul de pe faţa pământului, să îngenunchez pentru totdeauna trufia acestui popor care s-a ridicat mereu ca o stavilă în calea semilunii Şi atunci, Soliman, voi fi învingătorul, voi fi eroul, slăvit şi venerat de toţi Voi fi adevăratul stăpân! — Crezi că îl vei îndupleca pe luminăţia-sa padişahul să-ţi încredinţeze o armată atât de mare? întrebă Soliman, cu un început de îndoială — Vezi, de asta nu sunt tocmai sigur Am dovedit o dată că-i pot înfrânge pe leşi Însă din teamă şi meschinărie, Murad va şovăi să-mi dea oştenii de care am eu nevoie pentru un război hotărâtor E adevărat, Cantemir bei, hanul tătarilor, e prietenul meu şi îşi va ridica toate urdiile dacă i-o voi cere Dar nici asta nu e deajuns M-am gândit să împing înaintea mea oştile muntenilor şi ale moldovenilor, care, după cum ştii, sunt luptători viteji şi iscusiţi Pentru asta însă, e nevoie ca în fruntea celor două ţări să se afle cârmuitori siguri şi devotaţi Pentru Moldova am şi găsit omul potrivit, pe Moise Movilă — Bine, dar Moldova are domn! Alexandru Iliaş e credincios cu trup şi suflet Luminatei Porţi — Se poate Dar nu mie personal Şi eu numai pe asemenea oameni mă pot bizui În afară de asta, Alexandru e un nevolnic şi un desfrânat, n-are nicio vrednicie de oştean — În schimb, nu-i lipseşte ambiţia În ultima vreme stăruie tot mai aprig şi-i trimite marelui vizir peşcheşuri însemnate, spre a dobândi tronul Valahiei pentru fiul său, Radu — Un copilandru! se strâmbă dispreţuitor paşa — Un copilandru, da, însă după câte ştiu e prea îndreptăţit să nădăjduiască A câştigat bunăvoinţa multor demnitari din preajma sultanului Leon Tomşa, care simte că i se clatină pământul sub picioare, face şi el daruri bogate, pentru a surpa străduinţele lui Iliaş — Oricum, zilele de domnie ale lui Tomşa sunt numărate Beiul făcu iarăşi un gest nervos, ca pentru a alunga o insectă supărătoare: Toate aceste sforării şi matrapazlâcuri nu mă interesează Le voi spulbera cât se poate de simplu Până atuncea vreau să lămuresc un lucru şi se nimereşte foarte bine că tu, Soliman, mergi acum în Ardeal La curtea lui Rákoczy se află acei boieri pribegi Oricum mă gândisem să trimit la ei pe cineva Am aici un călugăr, un sârb, Ignatie, om cu mare dibăcie diplomatică Dar până atunci vei lua tu legătură cu fugarii Pipăie-le cugetul, vezi ce fel de oameni sunt şi în ce ape se scaldă S-au arătat până acum curajoşi şi hotărâţi, dar speranţele lor încep să pălească Tu întăreşte-le aceste speranţe, spune-le că doresc să-i ajut şi că am puterea s-o fac Se află la mare ananghie şi ajutându-i îmi vor rămâne recunoscători Dar mai înainte de orice, trebuie să înţeleg limpede care dintre ei este mai vrednic să primească sceptrul Valahiei Acela va fi omul meu, Soliman * După ultimele cuvinte ale lui Soliman aga, se aşternu o linişte adâncă Privirile valahilor se încrucişară cu un amestec ciudat de simţăminte Iată că, după atâtea amărăciuni, norocul le zâmbea iarăşi De dincolo de Dunăre venise până la ei glasul unui aliat neaşteptat, hotărât după cât se părea, să-i sprijine pe toate căile Înţelegeau că aliatul acesta se bucură de o mare putere şi că oferta lui de ajutor nu era vorbărie goală Însă noul paşă de la Silistra, la fel ca Gheorghe Rákoczy odinioară, scormonea necruţător vechea lor rană, punându-le o întrebare pe care ei tot nu se încumetaseră s-o rostească, atât de teama dezbinării cât şi din încredinţarea tristă că ceasul acelei întrebări este încă depărtat şi nesigur Mehmet Abaza voia să ştie pe care dintre ei îl socotesc vrednic de covârşitoarea cinste a domniei Dar mai era ceva Fără îndoială că bunăvoinţa lui Abaza nu izvora dintr-o nobleţe dezinteresată Învăţaseră că acest lucru nu-l pot aştepta nici de la un principe creştin, cu atât mai puţin de la un paşă turcesc Ce urmărea aşadar Abaza paşa? Foloase băneşti? Ţeluri politice? Soliman, imbrohorul, care nu semăna deloc cu bătrânul şi morocănosul Kasim aga, se ridică plin de înţelegere şi de tact, surâzându-le prietenos: — Mie îngăduiţi-mi să mă retrag, căci mă aşteaptă multe treburi Ne vom revedea peste două zile, înainte de plecarea mea După ieşirea lui, tăcerea se prelungi câteva clipe Cel dintâi vorbi căpitanul Godea care, printr-o adevărată minune, scăpase din măcelul de pe malul Dâmboviţei şi după multe rătăciri şi peripeţii se întorsese în Ardeal la începutul iernii, slab şi sleit, însă teafăr Faţa viteazului oştean arăta o mare nedumerire: — Iată că Dumnezeu, pe căile lui neînţelese, ne trimite o nouă nădejde prin gura unui necredincios Vorbele lui stârniră zâmbete firave care se şterseră îndată Jilţul trozni sub frământarea uriaşului Tudosie Corbeanu Spătarul deschisese gura ca pentru a spune ceva, dar o închise la loc, pufnind pe nări ca un armăsar Barbu Brădescu înălţă sprânceană, scuturându-şi coama bogată: — Nu mă îndoiesc, nu mă îndoiesc defel că Abaza paşa şi-a pus în gând să ne sprijine Se zice că înecatul se agaţă şi de un pai Însă paiul acesta e o bârnă zdravănă, de care dacă ne vom ţine bine, ne va scoate la liman Totuşi mă întreb dacă în crăpăturile bârnei nu se ascund scorpioni Coţofeanu râse tare Privirile se întoarseră spre el, mirate şi mustrătoare — E o teamă zadarnică, boieri dumneavoastră, lămuri Coţofeanu Parcă nu suntem noi destul de otrăviţi? Şi apoi mie de scorpioni nu mi-e frică, am pielea groasă Lăsaţi pildele acestea Beiul vrea ceva de la noi Fiecare vrea câte ceva: cu o mână îţi dă şi cu alta îţi cere Vom vedea care e preţul cerut de Abaza Dacă se poate, îl vom plăti Dacă nu, îi vom arăta colţii Să trecem întâi pârleazul — Eu unul, se înverşună logofătul, nu m-aş învoi să ne pună beiul de la Silistra ragila lui şi să ajungem zăvozii lui Matei aga interveni: — Nimeni nu se învoieşte la una ca asta, logofete Nu pentru asta ne-am ridicat noi, ca să ducem ţara în grea robie Însă trebuie să judecăm lucrurile chibzuit şi liniştit Adevăr aţi grăit cu toţii, beiul aşteaptă ceva de la noi Şi eu mă întreb ce aşteaptă Ceva, ceva tot întrezăresc Am auzit mai demult despre acest Mehmet Abaza, care este un războinic vestit al împărăţiei În tinereţea lui pare-se că s-a răzvrătit chiar împotriva fostului padişah Un asemenea om nu se schimbă peste noapte în miel blând Poate cloceşte planuri despre care n-aş pune mâna în foc că nu sunt îndreptate, făţiş sau mai pe ocolite, împotriva lui Murad — Şi vrea să ne târască şi pe noi în prăpastie, rânji amar logofătul — Cine zice că îl vom urma? Eu una vreau să fie limpede: primind protecţia lui Abaza, nu înseamnă că ne dăm legaţi în mâinile padişahului Poate că Mehmet Abaza vrea să folosească această împrejurare pentru scopurile lui Tot pentru asta poate că îşi caută prieteni şi aliaţi Aşa gândesc eu Poate că mă înşel Văd că deocamdată Abaza nu ne cere vreo chezăşie — Tocmai asta mă nelinişteşte, mormăi logofătul — Şi pe mine Însă vom veghea Nu vom face făgăduieli pripite şi nu-l vom lăsa să ne pună frâul Coţofeanu a spus-o mai de-a dreptul: să trecem întâi pârleazul Barbu Brădescu, care ascultase cu atenţie argumentarea lui Matei, încuviinţă: — Aşa este Pilda de adineauri, care l-a înveselit pe fratele Coţofeanu, eu am adus-o numai pentru asta: ca să fim cu băgare de seamă Însă acest paşă ambiţios ne dă un prilej nesperat, poate ultimul care se iveşte şi pe care nu trebuie să-l pierdem pentru nimic în lume Mai rămâne ceva de împlinit, şi aşa cum s-au întors lucrurile, eu nu cred că este prea devreme să împlinim Mehmet Abaza vrea să ştie pe umerii cui va pune hlamida Să se audă acum şi răspicat numele celui mai vrednic Astfel încât mai târziu, vorba aceasta „măria-ta” să n-o rostim numai din buze, ci cu tot sufletul Paharnicul cuvântase liniştit, dar în glas i se simţea tremurul încordării, căci deschisese uşiţa unei clipe de răscruce pentru năzuinţele şi destinele lor, şi simţea că ar fi fost deajuns o scânteie pentru că tot ce visaseră să se spulbere şi să nu se mai închege niciodată În liniştea ca de biserică, jilţul lui Tudosie Corbeanu trozni iarăşi, cumplit, ca şi cum masivul spătar ar fi vrut să-l sfarme, dar în clipa aceea visternicul Sima, care-şi ţinuse capul în palme, ridică fruntea străbătută de urma sângerie a tăieturii de sabie căpătată cândva, la Plaiul Vâlcanului Ochii visternicului păreau tulburi ca după somn, dar tulbureala aceea nu era decât ceaţa unor gânduri pe care le frământase în sine: — Măria-ta… Vorba aceasta au rostit-o străbunii de pe vremea lui Basarab întemeietorul Cu câtă iubire şi cu cât respect au rostit-o şi cum s-a terfelit ea în curgerea anilor din pricina unor netrebnici… Dar bun e Dumnezeu şi poate îşi va dobândi iarăşi preţul şi strălucirea Matei aga ne-a fost ca o flamură de carne şi de suflet şi la toate a purces fără semeţie deşartă, neistovit şi neînfricat, mânat numai de gândul binelui Aţi voit să se audă un nume Iată, l-aţi auzit Cu toată paloarea obişnuită, umerii obrajilor lui Matei aga se împurpuraseră abia văzut Creţurile subţiri din jurul ochilor îi tremurau uşor ca nişte plase de paing sub adiere Toate privirile se aţintiră spre el cu un fel de uimire, ca şi cum l-ar fi văzut întâia oară, căci vorbele visternicului îi răscoliseră într-adevăr Înţelegând simţămintele celor de faţă, dibaciul logofăt voi să fie primul care le dă glas, dar fie de bună credinţă, fie din nărav, găsi totodată cu cale să le pună o stavilă şi un semn de întrebare: — Ai grăit cu adâncă îndreptăţire, visternice Sima, şi mi-e inima bucuroasă să mă alătur acestui gând Însă ori de vom spune Matei să ne fie domn, ori altul, nu trebuie să uităm că nu numai noi, cei de-aici, suntem ţara Mai sunt şi alte glasuri care trebuie să mărturisească întru aceasta Nu mă îndoiesc că vor face-o, dar nu trebuie să zică nimeni că le-am adus voievod cu sila — Cum să zică? Cine să cuteze să zică? sări Iancu Călinescu ca muşcat de şarpe Calotă, Hrizea, Dudescu? Caiafele din jurul lui Tomşa, care au stat cu sabia împotriva noastră? Nu, logofete Grigore! Ţara suntem noi, care ne-am ridicat pentru dreptate şi adevăr Fireşte, au rămas în vetrele lor destui oameni dârji şi cu cugetul curat, dar aceia sunt într-un gând cu noi şi vor da slavă celui ales Iar dacă dintre ceilalţi vor cleveti unii, eu însumi le voi tăia limbile, cu jungherul acesta, căci din multă limbuţie au izvorât toate pătimirile şi necazurile! Izbucnirea lui Călinescu îl sperie pe logofăt, care pricepu cât de rău o nimerise cu grijuliile sale sfaturi Jilţul Corbeanului trozni a treia oară, mai grozav, şi spătarul se ridică în toată măreţia lui de gigant, cu ochii holbaţi şi cu pumnii cât baroasele proptiţi în tăblia mesei: — Mie mi-au mers la inimă asemenea vorbe! tună Drept la inimă mi-au mers, Călinescule şi fraţilor A cui învoire s-o aşteptăm noi? A răilor şi a fricoşilor? Zmintiţi am fi! Am tot şovăit să intrăm în apă, ca mioarcele sperioase, dar turcul acesta ne-a împins în vad, iar eu cred că este vadul cel bun, al izbăvirii Fiindcă am pornit să prăvălim un sceptru, dar n-am pregătit braţul care să îl ridice, şi de la început ne-a frământat neliniştea viitorului Înţeleg, urmă ceva mai îmblânzit, înţeleg că teama de zavistie i-a făcut pe mulţi să tacă Însă acuma teama aceasta s-a risipit Acela care a stat în fruntea noastră clipă de clipă, cu virtute şi dăruire de sine, acela să ne fie domn şi nu altul, căci şi-a pus inima şi viaţa zălog pentru noi Nu este îndreptăţire mai mare! — Amin! răspunse Marcu Drăghicescu, căci ultimele cuvinte ale spătarului răsunaseră cu o convingere fierbinte şi zguduitoare Robiţi de acelaşi simţământ şi de aceeaşi exaltare, Barbu Brădescu, Godea, Neacşu Mîrza, Coţofeanu, Filişanu, Sima îşi amestecară glasurile, strigând numele lui Matei, într-un val de bucurie, speranţă şi uşurare, încât încăperea vui ca o amforă lovită cu putere Matei aga rămăsese nemişcat la locul său, îşi recăpătase culoarea obişnuită, semn că izbutise cu mare străduinţa să-şi învingă tulburarea Logofătului Grigore, înfierbântarea clipei îi dădu ghes să arate că spusele lui de mai înainte nu fuseseră decât o şovăială trecătoare de care se leapădă şi că împărtăşeşte cu tot sufletul hotărârea obştească Pe faţa lui plutea o lumină solemnă când se întoarse spre Matei aga: — Tot ce s-a spus s-a spus cinstit şi dogoarea vorbelor e dogoarea inimilor Nu se află între noi nicio faţă bisericească, dar Dumnezeu e deasupra şi mâna Lui îţi pune pe frunte în ceasul acesta mirul suferinţei şi al nădejdilor Grăieşte, Matei, e timpul tău să grăieşti Urmaşul Basarabilor se înălţă încet, ca o sabie ieşind din teaca ei de umbră Vârsta nu-i cocârjase umerii, se ţinea drept, după obişnuinţa de oştean, dar statura lui nu era impresionantă şi dominatoare Altceva le impunea boierilor, răspândindu-se asupra lor ca un fluid greu: înţelepciunea profundă şi amară a acestui om, voinţa lui neobişnuită, răzbătătoare, calmă, călită ani în şir pe nicovala durerilor Pe chipul lui se ivi un surâs slab, care pieri îndată, ca încreţiturile de pe luciul unui lac, când boarea conteneşte Glasul îi venea din adâncul pieptului, plăcut şi puternic, fără ascuţişuri: — Boierilor, mi-e urâtă făţărnicia Cum n-aş spune că mi s-a răscolit sângele ca un vârtej şi că m-a fulgerat flacăra mândriei? Nu mă ruşinez, căci sfinte sunt bucuria ş mărirea pe care ţi le aduc fraţii tăi Aurarii trec prin ciur multe ocale de nisip ca să le rămână o grăunţă lucitoare Tot astfel şi gândurile noastre dau năvală cu ghiotura până să se aleagă cel bun Dar este oare cel bun? Iată ceea ce nu ştim niciodată Un tumult de glasuri se ridică — Bine, urmă aga Matei, văd că încredinţarea domniilor voastre este deplină Mă jur pe rănile Mântuitorului că voi căuta să n-o clatin vreodată Plecă fruntea, apoi o înălţă iarăşi, brăzdată ca scoarţa copacilor bătrâni: Departe de pământul ţării şi de leagănul vieţii noastre, tot ceea ce hotărâm rămâne încă o himeră Abia dacă ursita va voi să învingem, hotărârile acestea vor deveni faptă Hlamida pe care mi-o întindeţi astăzi este şi ea o himeră Dar asta nu mă împiedică s-o simt arzătoare ca focul, cerându-mi toată curăţenia şi toată străşnicia gândului Aşa să-mi ajute Dumnezeu, după cum rostesc adevărul Din nou vuiră, cu multă însufleţire şi nădejde, glasurile boierilor Matei rămase tăcut, vorbele acelea ropoteau în inima lui ca o ploaie binefăcătoare după o secetă îndelungată Răscolit de căldura omenească pe care o simţea în juru-i, păstra totuşi un grăunte de nelinişte, de îndoială; ştia că fiecare e plămădit cu slăbiciunile, patimile şi cusururile lui şi se întreba dacă pe-ale sale le va putea ţine în frâu, precum şi dacă ale celorlalţi nu vor face într-o bună zi să se micşoreze ori să se stingă elanurile de acum Zăboviră până târziu, noaptea, ca să ticluiască o scrisoare către Abaza paşa Scrisoarea i-o înmânară imbrohorului în prezenţa lui Gheorghe Rákoczy După plecarea lui Soliman aga, voievodul, încălcând ceremonia obişnuită, îi opri pe boierii valahi să cineze cu sine Masa se dovedi deosebit de îmbelşugată şi fastuoasă, împotriva afirmaţiilor principelui, care pomenise despre o „cină frugală” Rákoczy închină cu neascunsă satisfacţie în sănătatea lui Matei Îi lăudă pe boieri pentru înţeleapta lor alegere, care punea capăt unei stări de lucruri nelămurite şi neprielnice, apoi vorbi iarăşi despre viitoarea lor alianţă care avea să fie pentru amândouă părţile o chezăşie puternică Voievodul hotărâse să trimită el însuşi un mesaj lui Mehmet Abaza, spre a-l convinge definitiv să susţină cauza pribegilor, asigurându-i totodată că îşi va urma stăruinţele pe lângă padişah, căci nimic nu era de prisos pentru bunul mers al acestei cauze Îmbărbătaţi de vin şi de speranţe, valahii începură să vadă viitorul în culori mai luminoase Ştiau că aripa lui Abaza paşa, sub care îşi căutau oblăduire, nu e aripă de cloşcă, ci de vultur Mai ştiau că vulturul are clonţ de fier, însă trăgeau nădejde că dacă într-o zi clonţul acesta se va abate asupra lor, vor fi destul de vrednici să se păzească Nu târzie vreme după aceste întâmplări, pribegii primiră o solie de la Alexandru Iliaş, domnul Moldovei Miraţi foarte şi plini de curiozitate, se adunară să asculte cuprinsul cărţii, scrisă numai cu miere şi zâmbet, căreia Matei din Brâncoveni îi dădu citire Alexandru vodă îi numea, cu dragoste părintească „iubiţii mei boieri” şi ascultând, fură cuprinşi de o veselie amară În adevăr, unii dintre ei îl slujiseră pe Alexandru în vremea cât acesta şezuse în scaunul Ţării Româneşti, dar nu din devotament faţă de fostul domn şi din părere de rău după el se răzvrătiseră dânşii… Soliman aga nu le ascunsese tainicele străduinţe ale lui Alexandru Iliaş de a câştiga tronul Valahiei pentru fiu-său, Radu, iar scrisoarea cu pricina, deşi nu spunea lucrurilor pe nume, confirma destăinuirile imbrohorului Alexandru deplângea eşecul expediţiei lor şi îi poftea stăruitor ca înainte de a lua o nouă hotărâre, să treacă pe la scaunul său, în Moldova, pentru a se sfătui Era cum nu se poate mai limpede că vicleanul voievod râvnea să-i înjuge la carul intereselor lui — Am ajuns la preţ! rânji spătarul Tudosie Matei zâmbi îngândurat Avea dreptate spătarul Drepte se dovediseră şi spusele lui Coţofeanu: „Fiecare vrea câte ceva” Nu-i era de fel străin adevărul acesta, cunoştea îndeajuns firea omenească şi jocul ambiţiilor politice Dar iată că răbojul începea să se încarce Rákoczy însuşi, cu purtările lui poleite de nobleţe, le oferise ajutor în speranţa străveziu mărturisită că va trage cândva foloase de pe urma acestei prietenii Mehmet Abaza, luându-i sub ocrotirea lui, urmărea ţeluri nu tocmai desluşite deocamdată, însă fără îndoială nespus de îndrăzneţe Iar acum, Alexandru Iliaş… Îşi zise că multă dibăcie le va trebui lor ca să lopăteze printre aceste capcane şi că vor avea nevoie de toată înţelepciunea şi luarea aminte ca să nu încheie vreun târg în paguba lor şi a ţării Cât despre planul lui Alexandru vodă… Cum îşi putuse oare închipui domnul Moldovei că după ce trecuseră prin atâtea încercări şi suferinţe, boierii pribegi vor intra în cârdăşie cu el şi la ascultarea lui? Aceluiaşi gând îi dădu glas visternicul Sima: — Noi ştim prea bine cine este Alexandru A venit în scaunul Ţării Româneşti, apoi a plecat şi iarăşi a venit şi iarăşi a plecat A dat de fundul ciubărului şi s-a dus în Moldova să se înfrupte, căci spânzură de degetul cel mic al sultanului Cât a cârmuit el a fost numai gâlceavă în ţară şi răzmeriţă Numai la sine s-a gândit totdeauna şi la chiverniseala lui şi la plocoane, iar pământenii n-au avut cuvânt Din pricina lui a pierit paharnicul Lupu, om cinstit şi neînfricat, şi au pierit atâţia! Zic să-i răspundem fără zăbavă şi de-a dreptul că noi am aflat ţării domnul care-i trebuie Să nu ne mai îmbie cu odrasla lui, care stă de atâţia ani prin saraiuri şi căruia nici măcar nu-i cunoaştem chipul şi apucăturile Propunerea lui Sima fu susţinută şi de alte glasuri aţâţate Matei ridică mâna, cerând să se facă linişte: — Boieri dumneavoastră, nici eu nu gândesc altfel Ba încă am temeiuri şi mai puternice să fiu pornit împotriva lui Alexandru vodă, spuse şi toţi îşi amintiră de prietenia lui cu Lupu mehedinţeanul Urmă, coborând vocea: Dar trebuie să fim prevăzători Şi aşa, stăruinţele domnului moldovean pe lângă Poartă pentru înscăunarea lui Radu sunt o ameninţare Să nădăjduim că Abaza paşa va înlătura această ameninţare Noi însă nu trebuie să ne grăbim a-l zgândări pe Alexandru Fireşte, nu zic să-l lăsăm să se legene în visurile lui Însă răspunsul nostru trebuie să fie mai ocolit Să-l lăsăm să înţeleagă că nu ne vom pune capul pentru fecioru-său Dar totodată să-i arătăm că, dacă ne vom ajunge scopul şi-l vom alunga pe Leon Tomşa, vom rămâne în bună pace cu el, cu Alexandru, şi-i vom da toată cinstea cuvenită, necăutând să-l supărăm în vreun fel Căci noi avem nevoie să se înmulţim prietenii, iar nu vrăjmaşii Înţeleseră fără greutate că prudenta diplomaţie a lui Matei e îndreptăţită de fapte CAPITOLUL 9 Totul se întâmplă ca o lovitură de trăznet căzută din senin La dieta din Alba Iulia se înfăţişase o nouă solie a lui Leon vodă, în frunte cu vornicul Ivaşcu Băleanu Pribegii aflară din prima clipă despre sosirea acestor mesageri, însă nu se neliniştiră prea tare Atitudinea principelui Rákoczy faţă de exilaţi era limpede şi statornică, nu se temeau că aceste demersuri o vor putea schimba, mai ales acum, după neaşteptata făgăduială de sprijin a unui personaj atât de influent cum era Abaza paşa Totuşi, sfatul boierilor pribegi hotărî să trimită la Alba Iulia o mică deputăţie Matei voi să meargă el însuşi, dar toţi ceilalţi se împotriviră: el era căpetenia, viitorul domn, iar trimişii lui Tomşa trebuiau să înţeleagă că pribegii se simt puternici şi nu acordă cine ştie ce însemnătate prezenţei şi deşartelor lor străduinţe Se aleseră aşadar Barbu Brădescu, Filişanu şi Coţofeanu Fireşte, cei trei boieri nu aveau căderea să se amestece în dezbaterile dietei transilvane, dar ceruseră îngăduinţa să fie de faţă şi să audă cu urechile lor ce va spune vornicul Băleanu Matei îi povăţui stăruitor ca, orice s-ar fi întâmplat, să asculte cu demnitate şi răceală Le puse însă în vedere să supravegheze cu băgare de seamă toate mişcările vornicului şi ale soţilor săi În aparenţă, totul se petrecu după aşteptări Solii munteni deşertară sacul cu făgăduielile lui Tomşa, care, ca un bun creştin ce era, se arăta dispus să ierte şi să uite totul, până şi războiul cu pribegii, amintind că el căutase din răsputeri să înlăture orice pricină de nemulţumire Leon vodă stăruia pe lângă nobilii ardeleni şi pe lângă măria-sa principele să-i trimită cât mai grabnic pe pribegi la casele lor Era cum nu se poate mai vădit că noul demers era inspirat de aceeaşi nădejde a lui Leon Tomşa de a-şi consolida tronul şubrezit şi de a risipi şovăielile sultanului Însă din nou nădejdea aceasta păru să se spulbere Cu solemnitate şi cu desăvârşit tact diplomatic, membrii dietei îl înştiinţară pe Ivaşcu Băleanu că hotărârea de a se întoarce sau de a rămâne le aparţine numai şi numai pribegilor Dacă aceştia au îndoieli asupra bunelor intenţii ale voievodului şi se tem cumva pentru libertatea şi viaţa lor, nimeni nu-i poate sili să plece Astfel încât oamenii lui Tomşa se înturnară din nou fără să fi izbândit mare lucru Dar peste câteva zile numai, căzu acea lovitură de trăsnet, în faţa căreia Matei rămase împietrit de uimire şi amărăciune Într-o dimineaţă, devreme, Tudosie Corbeanu, vânăt la faţă ca de ger, se înfăţişă vestindu-l cu glas sugrumat că, peste noapte, paharnicul Barbu Brădescu, slugerul Filişanu şi spătarul Coţofeanu, luându-şi slujitorii şi bruma de lucruri ce aveau cu ei, plecaseră fără un cuvânt îndărăt, spre ţară Era un lucru aproape cu neputinţă de crezut Matei îşi pironi asupra lui Tudosie ochii în care pluteau şuviţe de sânge şi negură: — Ţi-ai pierdut minţile, Corbene! — Măcar de mi le-aş fi pierdut Fiindcă acuma n-aş mai fi simţit chinul şi mânia împlântate în pieptul meu ca o coasă Tremurul adânc din vocea spătarului îi risipi lui Matei orice urmă de îndoială Îngână: — Eu… Cum să… Pentru numele lui Dumnezeu, de ce au făcut-o? De ce tocmai acum? Am trecut laolaltă prin clipe şi împrejurări cumplite şi s-au arătat îndârjiţi şi tari ca piatra Nu pot să înţeleg Poate că nu m-aş fi mirat dacă s-ar fi dus dintre noi logofătul Grigore, sau alţii ca el, pe care i-am simţit adesea şovăitori Dar pe aceştia trei i-am socotit totdeauna între cei mai vrednici Nu pot să înţeleg — Nepătrunse sunt căile Domnului, murmură spătarul, cu umerii gârboviţi sub povara întristării şi a nedumeririi — Am fost ca un mănunchi şi fiecare s-a aruncat în vâltoare de bună voia lui Totdeauna au fost unii mai tari şi unii mai slabi Dar când sufla vântul şi i se stingea unuia făclia o aprindea de la vecinul său, ca la Înviere, spătare Tudosie Eu aşa am văzut şi am simţit De ce n-au venit înaintea mea, să-mi spună cinstit, bărbăteşte, hotărârea lor? De ce au plecat ca nişte furi? — Nu ştiu ce i-a îndreptat deodată pe calea aceasta nevrednică Îmi spun însă că tot a mai rămas în ei o sămânţă curată care i-a zbuciumat şi i-a făcut să simtă urâciunea faptei lor S-au temut şi s-au ruşinat de clipa mărturisirii, n-au avut puterea s-o înfrunte — Ceea ce-mi spui nu este o mângâiere pentru mine, suspină Matei Nu fu o desăvârşită mângâiere pentru el nici purtarea celorlalţi boieri, care, aflând vestea, dovediră o admirabilă înţelegere a clipei Nu se văicăriră şi nu huliră, mulţumindu-se să arate, prin tăcute şi mişcătoare mărturii, că întâmplarea aceasta nu le-a zdruncinat credinţa şi n-a stricat unirea lor în jurul lui Matei În inima lui Matei însă, chipurile fugarilor rămâneau vii, mişcându-se ca pe faldurile unei pânze greu de destrămat; arsura durerii şi a căinţei nu-l slăbea, căci îi preţuise mult pe cei trei şi îl mustra cugetul că îi pusese uneori deasupra celorlalţi I se păruse a cunoaşte oamenii deplin Şi iată că ceea ce crezuse el că este tărie lăuntrică se dovedea fum înşelător Ce anume îi îndemnase pe Barbu Brădescu, pe Coţofeanu şi Filişanu să-l părăsească deodată? Să fi fost oare, el şi ceilalţi, cu totul orbi şi numai ei trei văzuseră limpede că nu mai e nicio nădejde? Nu putea fi astfel, faptele stăteau împotrivă Poate că îi speriase şi îi nemulţumise gândul de a merge mai departe sub oblăduirea unui păgân Dar atunci de ce n-o spuseseră? În toiul acestor frământări care-i sfâşiau inima, veni rândul vornicului Aslan Pe vornic nu-l mai văzuse nimeni la faţă în ultima vreme Dar într-o bună zi, slugile acestuia începură pregătiri zorite de călătorie Nimeni nu avu vreo îndoială despre ţinta acestei călătorii Matei cu atât mai puţin Şi nici nu se hrănea cu iluzia că Aslan îşi va lua rămas bun de la el înainte de plecare Bătrânul boier se depărtase demult de ei toţi, învăluindu-se într-o ceaţă posomorâtă Fu aşadar peste măsură de uimit când vornicul Aslan îi călcă pragul Avea faţa buhăită ca de brâncă şi ochii stinşi Părul îi albise cu totul Privind la uncheaşul acesta cu mâini tremurătoare, Matei aproape nu-l mai recunoscu pe falnicul boier de odinioară şi un fior îi străbătu sufletul, înţelegând deodată că Aslan nu mai are mult de trăit Ce boală nemiloasă îl secerase? Boală a sufletului său a trupului? Vornicul răsuflă mai întâi adânc, ca şi cum nu i-ar fi ajuns aerul Vorbi răguşit, privindu-l cu ochii lui lipsiţi de lumină: — Drumurile noastre se despart, Matei aga Am venit să-mi iau bunul rămas Poate nu ne vom mai întâlni în această viaţă Matei înghiţi un nod amar: — De ce grăieşti astfel, vornice? Eu înţeleg nevoia şi îndemnul fiecăruia şi nu judec pe nimeni, cu atât mai puţin pe domnia-ta Ne despărţim, dar nu ne despărţim vrăjmaşi Poate că bunul Dumnezeu va îngădui să ne revedem în zile mai bune şi mai fericite — Mă bucur că înţelegi Mă bucur că nu mă urăşti, deşi ai fi avut temeiuri Mă simţesc mai uşurat Însă ce-mi va aduce mie viitorul o ştiu prea bine, şi nu căuta să mă amăgeşti Izbucni fără veste într-un plâns căznit şi lacrimile i se scurseră pe obraji Întinse braţele spre Matei: — Primeşte această îmbrăţişare frăţească… Cea din urmă… Matei îi simţi faţa veştedă şi umezită lipindu-se de a lui Spuse, căutând să pară liniştit: — Vornice, nu te lăsa cotropit Trecem prin atâtea încercări… Aslan clătină încet din cap: — Pentru mine se vor încheia toate în curând Am trăit un zbucium care mi-a întunecat sufletul şi mi-a măcinat puterile Aşa se întâmplă: unii copaci, când îi strămuţi din pământul lor, se usucă Sunt prea firavi, ori prea bătrâni Ori poate la rădăcina lor se cuibăreşte un şarpe, cine ştie Rămâi sănătos, Matei Cel de sus să-ţi dăruiască izbânda pe care o meriţi cu prisosinţă Se întoarse şi se depărtă călcând greoi, iar în auzul lui Matei ecoul paşilor lui răsunară deodată ca duruitul bulgărilor pe un capac de sicriu Mâhnirea clipei, vedenia aceea răscolitoare, care ieşise dintr-o pâclă ca să se piardă într-alta, rămaseră întipărite multă vreme în cugetul lui Matei În starea aceasta îl află nobilul Bărbat Micleuş, care sosi pe neaşteptate, în aceeaşi zi Matei se sili să alunge norul întristării şi să se arate cât mai prietenos cu oaspetele acela căruia îi datorau atât de mult Însă de la cele dintâi vorbe, Bărbat Micleuş puse degetul pe rană fără şovăială, dovedind că ştia destule şi că tocmai de aceea venise, să ridice un colţ al vălului sub care rămâneau încă tăinuite întâmplările din urmă Îşi înmuie buzele în vinul cu care-l îmbiase gazda, apoi spuse gânditor: — Am aflat despre plecarea acelor boieri Nu mi-e greu să ghicesc câtă surprindere şi tulburare v-a pricinuit acest lucru Nu mă aşteptam să se întâmple astfel Totuşi, nu m-am mirat atât de mult, fiindcă vântul care a bătut în ultima vreme a făcut să se încline şi alte voinţe, mult mai înalte Matei tresări, privindu-l ţintă: — Domnia-ta te gândeşti la principele Rákoczy? — La el Nu este nevoie să adaug că tot ceea ce vorbim noi aici e bine să rămână sub pecetea tainei — Fii încredinţat de asta Îţi datorăm prea multă recunoştinţă, prietene Micleuş — Nu-mi datoraţi nimic, căci suntem de-un neam şi de-o lege Urmă, după o scurtă zăbavă: Ştiaţi că solii lui Alexandru Iliaş, odată cu cartea pe care v-au înfăţişat-o, i-au oferit lui Rákoczy din partea domnului Moldovei un tribut de 6000 de ducaţi, dacă principele transilvan îl va sprijini pe Radu să urce în scaunul Ţării Româneşti? — Nu ştiam… Şi ce răspuns a dat măria-sa principele? — Unul cât se poate de scurt: că nu doreşte să se amestece în această chestiune Încordarea lui Matei nu dispăruse cu totul, dar un licăr de satisfacţie îi luci în priviri: — Iată aşadar că nobleţea lui Gheorghe Rákoczy nu se desminte — Nu se desminte Cel puţin atâta vreme cât nu precumpănesc interese mai mari, răspunse Bărbat Micleuş oarecum visător Cred că v-a rămas la fel de necunoscut faptul că Ivaşcu Băleanu a făcut deasemenea oferte băneşti din partea lui Leon Tomşa, cu condiţia ca principele să intervină în favoarea lui pe lângă sultan şi să nu vă mai acorde domniilor voastre niciun sprijin — Să nu-mi spui, prietene Micleuş, că voievodul Ardealului a încheiat un asemenea târg, şopti Matei cu buzele uscate — Nu, aceasta n-am s-o spun, fiindcă n-ar fi adevărat Visteria Transilvaniei n-a dat niciodată pe dinafară, totuşi promisiunile lui Tomşa nu l-au ademenit pe Rákoczy Din nenorocire sunt alte fapte care atârnă în cumpănă, iar refuzul principelui n-a mai fost la fel de categoric de astă dată — Ce trebuie să înţeleg oare? S-a legat în vreun fel faţă de Tomşa? — Da şi nu Atât principele cât şi consilierii săi au fost de părere că nu trebuie să-i întoarcă spatele voievodului muntean şi să-i lase cel puţin speranţa într-o viitoare înţelegere — Bine, dar răspunsul pe care dieta l-a dat solilor munteni n-a avut încuviinţarea principelui? — Ba da, fireşte Dar răspunsul acesta n-a fost limpede decât într-o privinţă: anume că domniile voastre nu veţi fi alungaţi de pe pământul Ardealului Şi apoi, discuţiile din dietă n-au fost, ca să zic aşa, decât un înveliş Ivaşcu Băleanu a avut întrevederi secrete cu principele În alte împrejurări, Rákoczy poate nici nu l-ar fi primit Dar în ultima vreme, de la Viena sosesc ştiri tot mai ameninţătoare Sunt uşor de înţeles temerile principelui şi dorinţa lui de a nu se pomeni prins între două săbii Iată de ce a hotărât să fie mult mai prevăzător şi mai mlădios în relaţiile lui cu turcii, spre a nu-l supăra pe Murad Or, până una alta, Leon vodă se află sub oblăduirea padişahului — Înţeleg Nici eu nu aş fi judecat altfel într-o situaţie atât de grea Însă Rákoczy ştia că am dobândit prietenia şi ajutorul lui Mehmet Abaza şi a părut bucuros de această întorsătură — Poate Însă planurile lui Abaza paşa i se vor fi părut în cele din urmă prea ambiţioase şi uşuratice Mehmet Abaza e puternic, nimic de zis, însă padişahul e cel care porunceşte Tocmai de aceea principele a dat dispoziţii solilor săi la Înalta Poartă să înceteze intervenţiile în favoarea domniilor voastre — Cinstit să fiu, prietene Micleuş, eu, unul, nu aşteptam prea mult de la aceste intervenţii, dar dacă principele a ordonat să li se pună capăt e semn rău S-ar putea ca tocmai noi să fim îmbucătura pe care ardelenii o aruncă în gura dulăilor lui Murad, ca să-i astâmpere Rămâne o singură speranţă: ca proiectele ameninţătoare ale împăratului de la Viena să se dovedească până la urmă un foc de paie — Întocmai aşa văd şi eu lucrurile Ecourile războinice dinspre apus se vor stinge, iar măria-sa Gheorghe Rákoczy se va afla mai liber în mişcări şi va putea iarăşi să vă sprijine După plecarea lui Bărbat Micleuş, Matei reflectă adânc la noua situaţie Era convins că principele nutreşte faţă de ei aceleaşi bune simţăminte, dar era firesc ca acesta să se arate prevăzător atâta timp cât se ştia încolţit Lor, pribegilor, nu le rămânea decât să nădăjduiască într-o înţelegere, fie şi de scurtă durată cu habsburgii Cât despre întoarcerea în ţară a celor trei boieri, tâlcurile ei începeau să se limpezească Îl preţuia pe Ivaşcu Băleanu şi avusese, de-a lungul anilor, bune legături cu acest boier plin de iscusinţă, cu care se înrudea dealtfel Băleanu rămăsese însă printre cei care credeau că lucrurile se pot îndrepta pe cale paşnică Aşa fiind, se străduise plin de râvnă să-i aducă pe exilaţi îndărăt, socotind că va fi în binele ţării Fără îndoială, stătuse îndelung de vorbă cu Brădescu şi cu ceilalţi şi izbutise să le tălmăcească în culori atât de sumbre cauza lor, pe care o considera pierdută şi dăunătoare, încât aceştia cedaseră, călcându-şi în picioare hotărârea şi legămintele Zâmbi cu amărăciune, gândindu-se câte străduinţe cheltuise fără rost, în orbirea lui, omul acesta vrednic Cea dintâi rază de lumină şi de îmbărbătare fu pentru ei sosirea la Făgăraş, numai după câteva zile, a lui Ignatie Sârbul Mehmet Abaza se dovedise omul acţiunilor repezi şi îndată după ce aflase cele dorite de la Soliman aga, îşi trimisese solul de încredere ca să întărească legăturile cu pribegii şi să trateze condiţiile în care era dispus să-i ajute Ignatie Sârbul nu era un călugăr oarecare Osebit de isteţimea cu care era înzestrat, se vădea om cu multă învăţătură şi priceput în treburile diplomatice Dar în vorbele lui nu se simţea şiretenie şi Matei înţelese că această faţă bisericească este pentru ei mai curând un prieten şi un voitor de bine decât un simplu ambasador Sub camilafca lui cernită luceau doi ochi îngânduraţi, însă vii şi pătrunzători Cu dureroasă simplitate, popa Ignatie le istorisi despre chinurile pe care le îndură creştinii din dreapta Dunării, sârbi şi bulgari, aflaţi sub călcâiul păgânului şi temându-şi fără încetare viaţa, avutul şi credinţa El, Ignatie, căutase să câştige bunăvoinţa paşei tocmai pentru a mai alina suferinţele acestor sărmani creştini Misiunea pe care Mehmet Abaza i-o încredinţase în Ardeal îl bucurase nespus, căci înscăunarea în Ţara Românească a unui voievod puternic şi luminat ar fi însemnat o licărire de speranţă şi pentru noroadele robite şi năpăstuite de dincolo de Dunăre Le arătă desluşit că puterea lui Abaza paşa e foarte mare şi că acesta, deşi vrăjmăşit de unii dregători ai imperiului, se bucură de dragostea fanatică a ienicerilor pe care îi condusese de atâtea ori la biruinţă Planurile de viitor ale paşei el nu le putea cunoaşte în amănunt Dar bănuia că aceste planuri sunt îndreptate mai ales împotriva polonilor, pe care îi mai înfruntase Aşadar nu era greu de înţeles de ce vrea Mehmet Abaza să aibă în scaunul Valahiei un om care-i datorează recunoştinţă — Recunoştinţa aceasta, adăugă Ignatie Sârbul, aş îndrăzni să zic că numai domniile voastre puteţi chibzui cât de departe trebuie să meargă Pentru atingerea unui ţel nobil cred că este îngăduit câteodată să nu alegi prea mult mijloacele Dumnezeu vede şi aude tot Însă gândesc că uneori mai închide câte-un ochi, mai ales când ceea ce se face, se face întru slava Lui şi în folosul celor obidiţi Dacă vorbele acestea ar fi ajuns la urechile lui Abaza pasşa, fără îndoială că zilele călugărului s-ar fi istovit înainte de vreme Ignatie Sârbul era însă un om curajos, firea lui şi gândul la necazurile şi nevoile creştinătăţii îl îndemnaseră să cuvânteze deschis Ascultându-l, boierii valahi zâmbiră, căci zicala cu pricina stăruia mai demult în cugetele lor CAPITOLUL 10 Succesul parţial al disperatelor lui manevre se dovedi cu totul nefolositor pentru Leon Tomşa Îi ademenise pe câţiva dintre boierii pribegi Odată întorşi în ţară, aceştia părură cuprinşi de tainice bănuieli şi păreri de rău şi se ţineau de-o parte, tăcuţi şi prevăzători, fără să alerge după dregătoriile făgăduite şi fără să-i ponegrească, aşa cum ar fi dorit-o el, pe cei rămaşi dincolo de munţi Mai mult, îi ajunse la urechi că o parte dintre boierii lui de credinţă, între care Ivaşcu Băleanu, tânărul Stroie Leurdeanu şi Nedelcu Boteanu, se întâlnesc pe ascuns cu Brădescu şi cu ceilalţi, aşa încât nu se înţelegea prea bine dacă Băleanu încearcă să-i întoarcă pe pribegi la simţăminte mai bune, ori se întâmplă tocmai pe dos Leon vodă înţelese curând că nu şi-a adus lângă sine nişte slujitori devotaţi, ci mai degrabă nişte neprieteni, care poate nu vor pregeta să semene iarăşi nemulţumirea şi revolta Să-i întemniţeze ori să le ia viaţa, la scurtă vreme după ce-i iertase şi-i chemase cu atâta stăruinţă, nu putea: ştia că asemenea faptă i-ar fi grăbit lui însuşi sfârşitul Sfârşitul acesta şi-l simţea din zi în zi mai aproape, închircindu-i inima de spaime, ca un nor negru care-i acoperea treptat bolta vieţii, nemailăsându-i nicio rază de lumină şi de speranţă Capuchehaia şi ceilalţi oameni ai săi de la Stambul îi trimiteau veşti cât se poate de rele Pârile împotriva lui şi învinuirile se adunaseră cu toptanul Cunoştea indolenţa sultanului şi a dregătorilor săi, felul lor greoi de a se urni şi de a lua o hotărâre Dar ştia tot atât de bine că, odată luată, această hotărâre se abate ca trăsnetul şi nicio putere omenească n-o poate ocoli sau înlătura În drumul vieţii lui, până atunci norocos şi surâzător, se ivise ca un spectru ambiţia trufaşă a lui Alexandru Iliaş, care râvnea, cu ajutorul fiului său, să ţină sub stăpânire şi Moldova şi Ţara Românească Tânărul Radu Iliaş, aflat de mulţi ani chezaş la Constantinopole, îşi făcuse legături puternice printre demnitarii imperiului Cel mai influent personaj care-i susţinea interesele şi pretenţiile era, fără îndoială, socrul său, bogatul Curt Celebi Atât grecul Celebi cât şi Alexandru îşi puneau în joc întreaga iscusinţă, urzind tot felul de intrigi, măgulind şi aţâţând Făceau daruri bogate şi promisiuni ispititoare, neprecupeţind nicio cheltuială pentru a-şi ajunge scopul El, Leon, încercase să le dejoace planurile, însă pentru asta îi trebuiau bani şi iarăşi bani Dar visteria se afla secătuită, iar cămătarii greci, nemulţumiţi de măsurile pe care fusese nevoit să le ia şi deveniţi deodată neîncrezători, nu-şi mai deschideau sipetele cu uşurinţa de odinioară Nu-i mai rămânea decât să aştepte, neputincios şi plin de presimţiri Aşteptării acesteia îi puse capăt, spre sfârşitul lunii iunie 1632, sosirea la Bucureşti a lui Schimni ceauş Împuternicitul padişahului îşi făcu apariţia în cetatea de scaun însoţit de o suită impunătoare, care nu era altceva decât o mică armată Era un act de prevedere al turcilor, de câte ori aveau de luat o măsură severă, hotărâtoare, spre a intimida şi curma în faşă orice rezistenţă Dar Schimni ceauş nu părea un om grăbit şi nu dori să se înfăţişeze imediat la curte Poate voia să se întremeze mai întâi după ostenelile drumului Poate că o făcea dintr-o plăcere răutăcioasă, ştiind prea bine că ceasurile acestea de zăbavă îi macină sufletul voievodului ca nişte pietre de moară Demnitarul otoman avu satisfacţia să vadă că nu s-a înşelat în calculul său, deoarece când păşi pragul palatului domnesc, Leon Tomşa nu mai era decât o umbră În schimb, pe faţa smeadă şi împietrită a turcului nu se putea citi nimic, nici măcar urma unui simţământ omenesc Cu un glas ca de gheaţă dădu citire firmanului de mazilire, pe care vodă Leon îl ascultă fără să plece fruntea, dar cu buzele albe, tremurătoare şi cu priviri împăienjenite Auzi ca prin vis freamătul şi murmurul care trecu o clipă printre boierii de faţă Căutase în ultimele zile să se pregătească pentru clipa aceea, s-o înfrunte cu demnitate, să le lase tuturor impresia că dizgraţia este trecătoare şi că într-o zi se va întoarce la locul său cu şi mai multă fală, cum li se întâmplase şi altor voievozi Dar în străfundul cugetului său prindea tot mai veninoase rădăcini gândul că drumul acesta e fără întoarcere şi fără nădejde, ca un amurg însângerat După plecarea lui Leon vodă, Schimni ceauş rămase în Bucureşti, spre a priveghea ţara şi bunele rânduieli până la sosirea noului domnitor, pe care aveau să-l mai întârzie ceremoniile de la Stambul Nu-i plăcea această misiune Nu era un fricos, dar nu-i prea avea la inimă pe valahi În boieri nu avea încredere, iar mica trupă pe care o adusese cu sine n-ar fi ajuns nici pe departe să potolească o eventuală răzmeriţă Se simţea neliniştit, deoarece ştia că orice tulburare iscată în răstimpul cât el însuşi răspundea de pacea Valahiei i-ar fi ştirbit prestigiul La început însă, nu se petrecu nimic neobişnuit E drept că unii dintre marii boieri îşi lăsaseră baltă dregătoriile şi îndatoririle şi se făcuseră nevăzuţi, risipindu-se pesemne pe la moşiile lor Dar Schimni ceauş nu se miră prea tare de exodul acesta Nu era treaba lui să le caute urma şi apoi oricum, noul voievod avea să alcătuiască, după înscăunare, alt divan Dacă ar fi cunoscut însă mai bine situaţia din Ţara Românească, omul padişahului ar fi fost destul de uimit văzând că tocmai cei care fuseseră mai apropiaţi de Tomşa rămăseseră pe locurile lor, împlinindu-şi cu mare sârguinţă datoria, în nădejdea că se vor bucura de aceeaşi trecere şi de aceleaşi favoruri la noua domnie La Bucureşti stăpânea aşadar liniştea Turcimea, cu toate că tăbărâse în afara cetăţii de scaun, forfotea în număr mare pe uliţi Bucureştenii, şi cei avuţi şi săraci, păreau cuprinşi de-o îngrijorare adâncă Neguţătorii îşi închiseseră dughenile, meşteşugarilor nu le mai dădea nimeni de lucru Oamenii se strecurau cu fereală de la o casă la alta şi făceau pe surzii până şi la chemarea clopotelor, astfel încât în zilele de sărbătoare bisericile rămâneau pustii Până la urmă, temerile acestea se dovediră îndreptăţite În marginea târgului, cetele de akingii ameţite de chiolhanuri prădară gospodării şi târle, batjocorind femei şi omorând câţiva creştini care voiseră să se împotrivească silniciilor Locuitorii începură să-şi încarce pe furiş avutul în căruţe, căutând să se îndepărteze de cetatea Dâmboviţei ca de-o aşezare bântuită de molimă Prinzând de veste, Schimni ceauş le înterzise cu străşnicie acestor băjenari să mai plece din baştina lor Ca să se arate nepărtinitor, dădu poruncă să fie căutaţi vinovaţii printre oamenii lui, dar aceştia nu fură descoperiţi, aşa încât nu avu pe cine să pedepsească Abia se domolise zarva acestor întâmplări, că pe capul ceauşului se grămădiră alte griji Marii boieri, câţi se mai aflau în cetatea de scaun, îl poftiră cu umilinţă, dar cât se poate de stăruitor la un sfat ce nu suferea amânare Erau de faţă spătarul Mihu Racotă, clucerul Vasile Paindur, Dudescu, Calotă, Grama, Udrea Doicescu, bătrânul logofăt Papa Greceanu, vornicul Hrizea, Necula grecul, din Ianina, şi alţi câţiva, plini de frământare şi cu feţele posomorâte Îi aduseră la cunoştinţă slăvitului trimis împărătesc că în ţară se întâmplă unele lucruri ce pot fi prevestitoare de rău Boierii olteni care se trăseseră cu atâta grabă la ocinele lor, nu stăteau acolo liniştiţi, ci se vânzoleau ca furnicile, iar sub forfota aceasta părea că mocneşte ceva Ce anume, nu ştiau nici ei, dar faptul le dădea de gândit Pe lângă aceasta, primiseră veste că unele trupuri de mercenari şi slujitori se mişcaseră fără poruncă din taberele lor, apropiindu-se de fruntarii, înspre Caransebeş şi Vâlcan Schimni ceauş fu cuprins de mare scârbă şi amărăciune înţelegând că boierii aceştia scăpaseră cu totul frânele din mâini şi că nimeni nu le mai dădea ascultare Ce-i rămânea de făcut? Să ceară întăriri de peste Dunăre? Nu i se părea înţelept Poate că primejdia aceasta, cu totul nelămurită pentru el, nu exista decât în închipuirea boierilor şi atunci mai marii săi de la Poartă l-ar fi luat în râs, acuzându-l de siăbiciune şi laşitate Căpitanii de lefegii cărora li se ceru socoteală, lămuriră scurt şi răspicat: „Aşa am crezut noi că este bine Câtă vreme ţara nu are domn, se pot ridica unii din afară care să încerce să tulbure apele Noi ne-am îndreptat spre hotar ca să veghem, şi nu de altceva ” Iniţiativa acestor comandanţi, care-i speriase pe boieri, i se păru cât se poate de firească lui Schimni ceauş, care găsi chiar cu cale să o laude Dealtfel, celelalte mici corpuri de oaste valahă, aflate în jurul Bucureştilor, păreau liniştite şi disciplinate, astfel încât demnitarul turc răsuflă uşurat Dar, către jumătatea lunii august, cu totul pe neaşteptate, se răspândi zvonul că pribegii de peste munţi, în frunte cu Matei din Brâncoveni, se pregătesc să intre în ţară, ori poate au şi intrat, cu-oaste câtă frunză şi iarbă De astă dată, Schimni ceauş simţi un junghi în inimă Iată că de ceea ce se temuse n-avea să scape Afurisi cu năduf ţara aceasta ciudată şi pe zurbagiii ei boieri Desigur, nu i se putea pretinde să ţină piept, cu puţinii oameni pe care-i avea, unei invazii, deşi era încredinţat că afirmaţiile despre puterea militară a pribegilor sunt exagerate Dar, cu toate că panica se răspândise fulgerător printre dregătorii valahi, iar el însuşi se simţea în totală nesiguranţă, teama de a nu se face de râs îl opri şi de astă dată să trimeată veste şi cereri de ajutor la Stambul Se mulţumi să repeadă în grabă ştafeta spre Ţara Ardealului, să ceară desluşiri judelui de la Braşov, Christian Hirschel, şi să afle în ce măsură sunt adevărate aceste ecouri ameninţătoare * Speranţele lui Matei, împărtăşite de Bărbat Micleuş, care se călăuzea la fel de bine în încâlceala politică a vremii, se adeveriseră Eforturile diplomatice cât şi sângerosul conflict în care se afla prins împăratul Ferdinand, făcură să se încline cumpăna în favoarea unei înţelegeri cu Rákoczy Pretendenţii la tronul Ardealului, care nădăjduiseră sprijin militar de la măria-sa împăratul, rămaseră până una, alta cu buzele umflate Încordarea principelui se mai risipi Regreta rezerva, nu tocmai justificată, pe care o manifestase în ultimul timp faţă de pribegi Încrederea în steaua lui Matei, slăbită oarecum datorită unor influenţe exterioare, începuse să-i revină, în noile împrejurări Se grăbi aşadar să-şi schimbe atitudinea Cea dintâi dovadă, fu continuarea ajutorului bănesc, a cărui făgăduială nu fusese împlinită decât în parte Riscurile de a nu mai recupera niciodată aceşti bani erau destul de mari, însă raţiunile politice ale principelui erau mult mai puternice şi învinseseră totdeauna şovăiala consilierilor săi Acest important ajutor bănesc, picat tocmai când se aşteptau mai puţin, fu pentru boierii valahi un imbold de a se pune pe lucru fără întârziere Resturile oştirii cu care se întorseseră din expediţia lor nenorocoasă împotriva lui Leon vodă erau eu totul neînsemnate Folosiră aproape întreaga sumă pentru a tocmi un steag de mercenari, de astă dată oameni de nădejde, pricepuţi în meseria armelor Adăugind la aceştia mâna de oşteni scăpaţi teferi din luptele cu Tomşa, care căpătaseră botezul sângelui şi a căror tărie şi fidelitate erau mai presus de orice îndoială, puteau spune că au înjghebat o oaste vrednică de luat în seamă Pe deasupra, Matei mai primise o tainică ştire care-i umpluse inima de bucurie Vucina sârbul, căpitanul de lefegii, care fusese greu rănit în lupta de anul trecut, de lângă Bucureşti şi îşi reluase de curând comanda, îi trimisese vorbă că, de vor purcede iarăşi în ţară, el li se va alătura de îndată cu oamenii lui Vucina era de părere că mai sunt şi alţii gata să facă acelaşi lucru Totul era pregătit, iar şansele noii expediţii se anunţau mult mai mari Singurul lucru care îi mai ţinea încă pe loc era cuvântul pe care-l aşteptau de la Mehmet Abaza Beiul de la Dunăre nu le făgăduise ajutor militar, deoarece faptul ar fi fost interpretat ca o rebeliune făţişă împotriva sultanului şi cu toate că gândul acesta nu-i era străin, Mehmet socotea că n-a sosit încă momentul să-l pună în aplicare Îi sfătuise însă să acţioneze cu toată îndrăzneala şi le ceruse un scurt răgaz pentru a-şi folosi întreaga lui influenţă la Ţarigrad şi a preîntâmpina orice intervenţie a armatei turceşti împotriva pribegilor Şi iată că, deodată, la urechile acestora ajunse vestea mazilirii lui Leon vodă Ştiau că numirea noului domn nu putea să mai întârzie mult, dacă nu cumva era de pe-acum lucru hotărât Matei nu era defel convins că stăruinţele în favoarea lui, depuse de Mehmet pe lângă sultan şi viziri, vor da rodul aşteptat Şi apoi nu-i povăţuise chiar temerarul paşă să acţioneze cu tot curajul? Cel mai nimerit lucru era să le-o ia înainte tuturor, să profite de starea de nesiguranţă şi să ia în mâini frânele ţării Gândeau că, în împrejurările acestea tulburi, chiar cei ce fuseseră cu totul de partea lui Tomşa nu mai aveau temei să se împotrivească Cine avea să le aţină calea şi în numele cui? Şi apoi, odată faptul împlinit chiar dacă mânia sultanului se va aprinde, fără îndoială că Mehmet Abaza va şti s-o domolească, după cum făgăduise Dealtfel, aceasta era şi părerea principelui Gheorghe Rákoczy Voievodul transilvan îi întâmpină pe seniorii valahi cu satisfacţia întipărită pe chip: — Iată că insistenţele noastre au triumfat Leon Tomşa a fost nevoit să-şi părăsească tronul Matei îşi stăpâni un zâmbet Care insistenţe? Socotea oare principele că atitudinea lui prudentă şi rezervată din ultima vreme, cât şi consemnul pe care-l dăduse reprezentanţilor săi la Constantinopole rămăseseră pentru ei lucruri necunoscute? Ori era sincer încredinţat că detronarea lui Tomşa se datora demersurilor făcute de el odinioară? Matei înclina să creadă că cel mai greu atârnaseră în cumpănă manevrele Iliaşilor, tată şi fiu Dar nu era nicidecum momentul să-i risipească iluziile lui Rákoczy, ori să-i facă reproşuri pentru şovăielile lui Se hotărî să-l asculte până la capăt, să-i ghicească dispoziţia şi intenţiile — S-a creat prin aceasta o împrejurare nespus de favorabilă pentru domniile voastre, urmă principele Desigur, e greu de prevăzut asupra cui se va opri alegerea sultanului Poate că înţelegerea stării politice din Valahia îi va dicta să-l numească pe cel mai îndreptăţit dintre toţi, spuse privind la Matei Dar ştim cu toţii la fel de bine că padişahul e supus şi altor influenţe Aşadar, ce aveţi de gând să faceţi? Privirile lui se opriră din nou, stăruitoare, asupra căpeteniei pribegilor Matei înţelegea din tonul lui Rákoczy că interesul acestuia pentru reuşita lor este în clipa de faţă foarte mare Rosti cu glas liniştit, plin de fermitate: — Cunoaştem şi noi câte năvoade se întind acum ca să prindă în ele acel peşte de soi care este bunăvoinţa sultanului Murad Sorţi de izbândă au cu precădere năvoadele aurite, căci înţelepciunea luminăţiei sale este mai ales banul Cu multă dibăcie şi cu multă cheltuială şi-a ţesut Alexandru Iliaş plasa lui Însă noi nu vom îngădui lui Radu să-şi pună cununa Nu că vlăstarul acesta crescut în obiceiurile păgâne ne-ar răpi nouă cinstea la care nădăjduim şi cu care ne-au învrednicit dinainte fruntaşii Ţării Româneşti Dar ştim prea bine cât de însetaţi sunt Iliaşii de fală şi avuţie, cât de supuşi semilunii şi cât de nepăsători faţă de mândria neamului şi de nevoile ţării De aceea am şi trimis răspuns în Moldova, cu toată blândeţea şi cuviinţa, că nouă nu ne trebuie Radu Iliaş şi că ţara are domn Noi am fost aleşi sub ochii şi sub oblăduirea măriei tale E o cinste pe care n-o primeşti într-o doară, cum nici măria-ta nu te-ai înălţat în scaunul Ardealului fără gânduri temeinice A sosit clipa să împlinim şi să desăvârşim această cinste, oricât de aspră ar fi calea Ne-am sfătuit cu oamenii noştri şi aşa am hotărât — Aşa am hotărât! tună cu însufleţire Tudosie Corbeanu, spre marea surprindere a principelui, obişnuit cu intervenţii ceva mai protocolare Ţara aşteaptă slobozenia şi mântuirea pe care numai Matei vodă i le poate aduce! Oamenii ţării se vor ridica şi ne vor sprijini Osebit de aceasta, avem şi sprijinul paşei Abaza, căci se află şi între păgâni bărbaţi cu scaun la cap Rákoczy surâse la auzul acestei interpretări: — În adevăr ajutorul acesta nu este deloc de dispreţuit În speranţa că vorbele noastre atârnă destul de greu pe cântarul misterios al beiului, îi vom scrie fără întârziere rugându-l să nu slăbească eforturile depuse în binele cauzei domniilor voastre Totuşi, urmă principele, nu mă pot împiedica să cuget la riscurile şi primejdiile acestei expediţii Totul arată că nu veţi întâmpina mare împotrivire Ştiu însă din proprie experienţă că acest lucru nu poate fi apreciat exact dinainte Cu ce forţe veţi porni la drum? — Generozitatea prietenului şi ocrotitorului nostru, răspunse Matei înclinându-se, ne-au îngăduit să înjghebăm un crâmpei de oaste Nu e prea mare, dar ne bizuim în el şi în ajutorul lui Dumnezeu — Nicio izbândă nu poate fi câştigata fără voia şi reazimul Atotputernicului, rosti grav principele catolic Păru apoi că reflectează adânc Fără îndoială cunoştea prea bine numărul la care se ridica mica oştire a lui Matei, dar nu voia să dea în vileag lucrul acesta: — Desigur, biruinţa nu atârnă totdeauna de numărul oştenilor Dar când sunt în joc viitorul şi destinele unei ţări, nimic nu e de prisos Vă voi pune la dispoziţie un steag de cavalerie, alcătuit din oameni încercaţi şi viteji Vor fi mândri să lupte sub flamura fratelui şi aliatului nostru, principele Matei, a cărui victorie o doresc din toată inima Înclină capul curtenitor, iar când îl ridică avea obrajii îmbujoraţi Fireşte, cumpănise bine lucrurile Dar în glasul lui se ghicea o fărâmă din elanul acela cavaleresc, generos şi cutezător care străbătea, în anumite clipe, dincolo de calculul politic Cu înfrigurată grabă sfârşiră ultimele pregătiri După câteva zile, oastea pribegilor se puse în mişcare spre Caransebeş Odată ajuns acolo, Matei avu cea dintâi surpriză, care-i înfioră plăcut inima cu bucuria şi cu tâlcul ei: întoarcerea paharnicului Barbu Brădescu Întoarcerea aceasta pripită, în pragul unor zile şi întâmplări ce se vesteau prielnice, putea să însemne că Brădescu e grăbit să se pună la adăpostul şi sub raza gloriei viitoare Dar Matei ştia bine că nu acesta e adevărul În firea paharnicului înţelepciunea cumpănită făcea loc uneori răbufnirilor vijelioase; putea să cedeze unor porniri neaşteptate, fericite sau nu, însă nu era omul care, cu bună ştiinţă şi cu dibăcie, să caute a trage foloase pentru el însuşi Pe lângă aceasta, ştirile pe care le aducea Brădescu erau de-o însemnătate hotărâtoare Revederea nu fu lipsită de emoţie Plin de elan, de căinţă şi de nelinişte, paharnicul plecă genunchiul, rostind cu glasu-i limpede de totdeauna, în care abia se desluşea un tremur: — Măria-ta… Am venit să mă judeci Cu oricâtă asprime, căci meritată va fi De vei vrea să mă primeşti iarăşi între oştenii dreptăţii, mulţumit voi fi să mă ştiu ultimul dintre ei De nu… Glasul i se frânse Matei grăi cu nesfârşită blândeţe: — Ridică-te, Barbule Nu se află decât un singur judecător, mult mai presus ca noi, iar legea Lui este iertarea Sufletele zbuciumate se răscumpără şi se curăţesc ca banul de aur de pe care ştergi cocleala Cum aş cuteza eu să osândesc mai tare? S-a strâns atâta negură în jurul nostru şi atât de rău au vuit vânturile, încât lesne au rătăcit unii drumul Când se va arăta o geană de lumină şi se vor domoli stihiile, îi aştept să se întoarcă… Şi apoi, nu uita, Barbule: simţămintele noastre sunt una, iar binele ţării altceva, mai puternic şi mai sfânt Cei ce se adună în jurul meu nu vin să slujească unui om, ci patriei lor — Măria-ta, jur pe mântuirea sufletului meu că în toată greşala gândul ţării nu m-a părăsit nicio clipă Cu gândul acesta vin sub flamura lui Matei vodă, aşa cum vor veni toţi cei cărora nu li s-a veştejit încă simţirea Se mişcă oamenii ţării ca apa… Tăcu, învins de tulburare — Grăieşte, Brădescule, îl îndemnă Matei la fel de blajin, dar cu toată fiinţa încordată Spune, ce se întâmplă acum înlăuntrul ţării? — Se mişcă oamenii ca o apă adâncă: fără vuiet, dar cu mare putere Mazilirea lui Tomşa a fărâmat un zăgaz, dar a zămislit şi o temere nouă „Va veni o slugă a turcului, şi mai rea” îşi spun cu toţii Şi unde să caute nădejde şi izbăvire decât la cel ce s-a ridicat împotriva asupririi şi umilinţelor, rămânând neclintit ca stânca, în toate furtunile? Schimni ceauş stă fără habar la Bucureşti şi prea puţini boieri mai foiesc în jurul lui ca guzganii Dar cei cu o fărâmă de cinste şi de mândrie, chiar dacă fost-au altădată şovăitori sau neînţelepţi, s-au lepădat de tot şi s-au tras la o parte — Cum s-au tras? Unde s-au tras, Brădescule? — La ocinile lor şi aşteaptă Dar nu cu mâinile în sân Ei vor să-ţi fie de folos măriei tale, ca singurul viteaz şi neprihănit Oltenii s-au vorbit între ei, sunt cu toţii la un gând — Au pregătit pâinea şi sarea? surâse vag urmaşul Basarabilor — Nu e vorba aici de bună primire Sunt hotărâţi să tragă sabia alături de măria-ta Au adunat şi bani, ca să ai măria-ta de început şi de cheltuială, pentru toate nevoile Vucina sârbul şi alţi căpitani de lefegii, vechi credincioşi ai măriei tale, s-au mişcat înspre hotar, ca să ţi se poată alătura din vreme Norodul cel mult este aşijderi gata să vină sub flamura măriei tale, căci tare a fost năpăstuit şi te ştie din faimă ca om drept şi milostiv Matei tăcu îndelung Spuse apoi, cu glas schimbat, în care mocneau şi bucuria şi freamătul unor gânduri depărtate, nepricepute: — Binecuvântate fie-ţi vorbele, Brădescule Veşti mai bune ca astea pentru cauza noastră nu putea să ne aducă nimeni Eu însă zic: dee Domnul să nu fie silit careva a trage sabia din teacă Nu doresc vărsare de sânge şi nu am venit să aduc focul în ţară, ci, dacă se poate, să-i sting pojarurile vechi Iar oastea aceasta este pentru ca să-i ţină la respect pe cei cu gânduri mişeleşti În pieptul vârstnicului voievod fără sceptru şi fără cunună, vâlvoreau simţămintele ca o pădure în flăcări Se muncea din răsputeri să vadă cât mai limpede viitorul şi să-i ghicească drumurile, întortocherile Faptul că toate gândurile se îndreptau spre el ca spre omul cel mai vrednic şi mai demn îl umpleau de mândrie, dar îi dădeau şi un fior de nelinişte şi îndoială Chiar după ce începuse să frământe în cuget visul cel mare, chiar după ce spuseseră toţi să le fie domn, cinstea aceasta nu i se păruse peste măsură de împovărătoare, acolo, departe de ţară Dar acum se ivea deodată un noian de semne, de încâlceli, de cerinţe nemiloase şi înţelegea cu un fel de spaimă că ar trebui să fie plămădit din oţel şi din cleştar, spre a rămâne totdeauna puternic şi curat, aşa cum, pesemne, aşteptau toţi de la el Se canonea în zadar să ridice un colţ al vălului întunecos care acopere totdeauna destinele Nici în trecut nu izbutea să vadă cu destulă claritate În clipa aceasta de supremă încordare, vălmăşagul întâmplărilor petrecute în cei aproape doi ani devenea confuz şi străin, parcă altcineva le trăise pe toate, puţine chipuri şi fapte reuşea să desprindă din canavaua lor În chip ciudat se ridicau înspre el ca dintr-un lac de negură feţele împietrite ale sătenilor şi slujitorilor înşiruiţi pe marginea drumului în ziua plecării lui din Brâncoveni, iar privirile lor pustii şi întrebătoare îi sfredeleau inima la fel ca atunci Îi rămăsese deasemenea vie şi totuşi ireală ca o nălucire a simţurilor, dureroasă şi repetată, imaginea umiliţilor luptători rămaşi pe malul Dâmboviţei să înfrunte moartea şi care sporiseră poate cu leşurile lor movila aceea îngrozitoare, gorganul acela clădit de Leon Tomşa, pe care nu-l văzuse, dar şi-l închipuia deseori, înalt ca un val încremenit, presărat cu păpădii şi romaniţe Restul se topea şi se destrăma ca fumul în văzduh Cât priveşte ceasul de acum, nu se lăsa prea mult legănat de iluzii Nădejdea căreia îi dăduse glas era profundă şi cinstită, nu voia să stropească iarăşi cu sânge pământul ţării Dar ştia că în pofida plăcutelor noutăţi aduse de paharnic, ura şi vrăjmăşiile nu s-au putut stinge deodată, ca printr-o vrajă Simţea că înfruntarea pentru care se pregăteşte nu va sfârşi într-o zi sau două, că ea va fi lungă şi înverşunată, iar pentru a ieşi biruitor nu-i va ajunge străşnicia spadei Auzea de pe acum răgetul fiarei, cerându-şi tainul şi jertfa şi se întreba câtă vreme şi prin ce mijloace va izbuti s-o amăgească ori s-o ţină la respect În dimineaţa zilei de 2 august dădu porunca de plecare Tot atunci porneau către Dunăre curierii principelui transilvan, spre a-i înmâna lui Abaza paşa scrisoarea întocmită cu multă abilitate, în care Gheorghe Rákoczy îi cerea beiului să nu-şi uite promisiunea şi să sprijine pe toate căile urcarea în scaunul Ţării Româneşti a lui Matei din Brâncoveni CAPITOLUL 11 Trecuseră munţii în plaiul Drinovului, iar la Siliştea Pristinii puseseră tabăra cea dintâi Oastea luă apoi drumul spre Olt Nu se vădea niciun semn de împotrivire Oamenii satelor le ieşeau în cale cu pâine şi sare, arătându-şi bucuria că le vine domn pământean din spiţa Basarabilor, care se ridicase împotriva împilării şi asupririi, neputând aşadar să fie pentru cei sărmani decât un ocrotitor preamilostiv Ici, colo, cete de răzeşi sau boieri mai mărunţei cu slujitorii lor veneau să îngroaşe rândurile armatei în marş Toate acestea le dădeau pribegilor imbold şi înfierbântare Însă Matei, deşi dorea din răsputeri să ajungă la cetatea Dâmboviţei înainte de sosirea noului voievod, ştiu să înfrâneze nerăbdarea tuturor Ce-i drept, avea acum forţe destule pentru o înfruntare oricât de grea Dar nu se hotăra să lase nimic la voia întâmplării şi să rişte o ciocnire neprevăzută Şi mai era un lucru care-l silea pe Matei la această încetineală voită Nu primise încă nicio veste de la Abaza paşa Deşi încunoştiinţat de pornirea expediţiei, beiul păstra tăcere Poate se străduia pe căile lui să le vină în ajutor răzvrătiţilor, convingându-l pe sultan să lase lucrurile a-şi urma cursul Însă Matei voia să cunoască adevărul cu orice preţ, să ştie la ce se poate aştepta Căci una era să înlăture din cale oştirea lui Radu Iliaş sau a oricărui pretendent la domnie, şi alta să înfrunte puterea dezlănţuită a padişahului Cu asemenea zăbavă şi cu astfel de îngrijorări şi nelinişti tăinuite, ajunseră în cele din urmă la Brâncoveni Călcând pe pământurile în care dospea căldura blândă a sfârşitului de vară, Matei îşi simţi inima zvâcnind cu putere Urmări cu privirea norul de păsări ce se ridica de pe mirişti şi în fiecare văzu înălţându-se o umbră a trecutului şi o prevestire neînţeleasă a viitorului Pământurile acestea i le înstrăinase Leon Tomşa, dându-le, împreună cu satele, în mâna unuia dintre datornicii săi, Nicola grecul, din Ianina Acum ţarina gemea şi ofta sub paşii celui întors, cu împăcată uşurare, cu bucurie umilită, credincioasă, cu vechi spovedanii şi făgăduieli întârziate în adâncuri Paragina şi distrugerile nu erau chiar atâta de mari pe cât se temuse În hambare nu se afla mai nimica, staulele se goliseră, însă gospodăria se păstra cu toate ale sale, iar bătrânele slugi se adunară pâlc şi deteră în genunchi, sărutându-i cu lacrimi de bucurie mâinile şi poala veşmântului Toate păreau la fel ca înainte, însă nu erau, nu mai puteau fi Stăpânul se întorsese Dar în vatra Brâncovenilor suflase un vânt năpraznic, ridicând pulbere de scântei Scânteile acelea, învăluindu-l pe stăpân, puteau să-l aurească şi să-l înalţe ca pe un arhanghel, ori să-l mistuie în dogoarea lor Viaţa de odinioară, cu supărările, dar şi cu blajinele ei bucurii, se sfârşise Părintele Sofronie, bătrân şi aproape orb, veni în grabă şi punându-şi patrafirul se apucă să slujească întru sănătatea, izbânda şi bunul sosit al boierului din Brâncoveni Ochii lui cu pleoapele înroşite, roase de leşia nesomnului şi a bătrâneţii, cătau cu mistică bucurie, prin fumul paraclisului, la cel pe care el însuşi îl creştinase, cufundându-l în cristelniţă cu o jumătate de veac în urmă şi care acum se întorcea din furtună la matca lui, purtând sabie de voievod Mâna lui uscăţivă şi tremurătoare făcea să zornăie cădelniţa ca pe un glas de argint, încununând cu ceţuri albastre fruntea plecată şi încremenită a vlăstarului băsărăbesc Matei sărută scoarţa ferecată a evangheliei Smalţul rece îi arse buzele, înspăimântându-l aproape, dar îndată după aceea o linişte binefăcătoare puse stăpânire pe dânsul Ieşi din paraclis cu ochii mai limpezi şi mai luminaţi A doua zi, nici nu răsărise bine soarele, când în marginea Brâncovenilor se arătară Vucina sârbul şi Oprea aga din Bucov, cu steagurile lor În tabăra lui Matei, printre oştenii de rând, care nu cunoşteau adevărul, se iscă vânzoleală şi spaimă Dar când înţeleseră că trupele de mercenari vin să li se alăture, îngrijorarea se prefăcu într-un vuiet de nestăvilită bucurie Era în adevăr o privelişte măreaţă valea aceea furnicând de oşti şi clocotind de strigăte şi porunci, cu flamuri fâlfâind în razele dimineţii, cu chivere, platoşe şi ţevi de archebuză lucind ca o revărsare de arginturi, cu mişcarea aceea calmă şi neîntreruptă de pedestraşi şi călăreţi, căutându-şi aşezare prielnică De mult nu se mai adunase asemenea oaste pe plaiurile Oltului şi erau încredinţaţi cu toţii că nimic nu le poate sta împotrivă La sfatul înjghebat către seară, căpeteniile pâlcurilor arătară aceeaşi convingere După părerea lor, nu mai aveau de ce zăbovi aici Cel mai înţelept lucru era să pornească de îndată asupra cetăţii de scaun şi să măture din cale slabele forţe ale lui Schimni paşa, precum şi cele câteva trupuri de oaste, aflate încă sub arme, la porunca domniei Va fi pentru ei un joc de copii să cuprindă ţara şi să strivească toate năpârcile care mai şuierau Lumea cu noroadele ei va afla că Matei vodă Basarab s-a ridicat în scaunul Valahiei, spre a pune capăt ruşinii şi silniciilor Bucuroasă sau nebucuroasă, va trebui să se plece acestui adevăr, căci împrejurul voievodului va sta ţara şi vor sta oştile ca un zid Elanul şi nerăbdarea care-i stăpâneau pe aceşti vrednici oşteni zvâcneau ca focul în vinele lui Matei, împurpurându-i obrazul zbârcit Înţelesese din prima clipă că în fruntea unei asemenea armate nu-i va fi greu să înfrângă şovăitoarele piedici care-i stăteau în cale Însă povara aceea nevăzută pe care o purta în suflet şi în care licoarea înţelepciunii se înfrăţea cu veninul suferinţei, povara atâtor ani de zbucium, de înfruntări, îi poruncea să fie prevăzător El însuşi spusese cu puţină vreme înainte că nu trebuie să aştepte până ce va răsuna tabulhanaua sub fereastra noului voievod Însă nădăjduia că ceasul acela va întârzia deajuns spre a da răgaz lui Mehmet Abaza fie să schimbe hotărârea padişahului, fie, dacă nu se va putea altfel, să-l înduplece a nu trimite niciun fel de oaste întru apărarea celui care venea cu firman Cătă să lămurească toate acestea cât mai deplin lui Vucina şi celorlalte căpetenii, care, ascunzându-şi dezamăgirea, se supuseră fără murmur hotărârii de a rămâne deocamdată pe loc Oştile tăbărâseră pe o mare întindere, dar după învălmăşeala de la început se statornicise o rânduială severă, fiecare steag având sălaşurile lui, alese astfel încât să fie gata de luptă în orice clipă Pe latura dinspre răsărit a careului pe care-l forma tabăra se înşiruiseră lefegii recrutaţi în Ardeal, români, secui şi unguri Oamenii aceştia încărunţiţi în războaie se simţeau pretutindeni ca la ei acasă, gospodărindu-se firesc şi liniştit Îşi înjghebaseră bordeie şi adăposturi bune şi părând cuprinşi de o dulce lenevie se tolăneau toată ziua cu ochii mijiţi în lumina soarelui Însă toropeala aceasta era amăgitoare, căci nu-şi lepădau aproape niciodată platoşele de piele groasă ori pieptarele de zale, iar muschetele şi paloşele scurte, cu două tăişuri, se aflau totdeauna la îndemâna lor Latura dinspre miazănoapte era acoperită de steagul de cavalerie pus la dispoziţie de principele Rákoczy Către miază-zi, sub pintenul unui deal acoperit de crânguri prăfuite, se aciuiseră seimenii lui Vucina şi Oprea Mijlocul taberei era alcătuit din pâlcurile de pedestraşi pământeni, risipite până departe, spre zăvoaiele unde stăvarii duceau caii la păscut Oamenii aceştia simpli, cu feţe trudite şi bărboase, purtau căciuli în loc de coifuri, iar cojoacele de oaie şi sumanele lor mohorâte, căptuşite cu câlţi, le slujeau drept platoşe Aveau arme de toată mâna, mai ales topoare şi măciuci ghintuite, iar numai puţini se puteau făli cu săbii bune ori cu suliţi de fier Înfăţişarea lor neguroasă îi făcea să semene cu nişte duhuri Se mişcau în tăcere şi numai la căderea serii, în jurul focurilor uriaşe la care îşi perpeleau cu migală hrincile de slănină, li se dezlegau limbile şi porneau un murmur fără sfârşit, ca o litanie, spovedindu-şi unul altuia şi cerului înstelat necazurile şi nădejdile lor vechi de când lumea Numărul acesta mare de oameni le dădea căpeteniilor destulă bătaie de cap, mai ales în privinţa merindelor Destule obştii, precum o seamă de boieri de dincoace de Olt trimiseseră de bună voia lor, pentru hrana oştilor lui Matei, vite albe, cârduri de oi, slănină, brânză şi desfundaseră gropniţele cu bucate, iar morile din împrejurimi măcinau zi şi noapte Dar toate acestea nu erau deajuns, aşa încât se cheltuiră bani grei pentru nevoile de hrană ale taberei Alţi bani se cheltuiră pentru simbria seimenilor şi a mercenarilor recrutaţi în Transilvanla Micul tezaur se irosea văzând cu ochii şi zăbava aceasta, după unii neîntemeiată, dădea motive şi mai mari de îngrijorare Matei asculta aceste temeri, împărtăşite făţiş sau mai pe ocolite, fără să pară câtuşi de puţin clătinat în hotărârea pe care o luase Numai câţiva, cei care-l cunoşteau bine şi se aflau toată vremea în preajma lui, înţelegeau cu ce sforţări îşi stăpâneşte încordarea Pe chipul lui plutea o lumină liniştită şi încrezătoare când cerceta trupele, străbătând tabăra în lung şi-n lat, împărţind laude sau dojeni şi privind cu luare aminte muştrul pâlcurilor Luptătorii de rând salutau cu bucurie apariţia în mijlocul lor a acestui nobil oştean cu barba înspicată şi cu pungile neodihnei sub ochi, care zâmbea atât de rar şi nu spunea nimic de prisos Fiecare era încredinţat, văzându-l şi auzindu-l, că aşteptarea aceasta are un rost şi că odată urniţi, vlăstarul Basarabilor îi va duce la o biruinţă deplină şi răsunătoare, din care vor avea cu toţii partea lor de glorie şi de folos Nu se încheiase săptămâna de când poposeau la Brâncoveni, când se arătă grupul boierilor Trimiseseră olăcari mai dinainte, cu veste şi erau aşteptaţi Strânşi unul câte unul, pe căi osebite, la curţile lui Drăguşin Deleanu, hotărâseră să se înfăţişeze în tabără toţi odată, spre a da gestului lor o mai mare însemnătate şi un înţeles cât mai profund Matei se afla într-o margine a taberei, la seimenii care, dornici să-şi arate iscusinţa războinică, se înfierbântaseră atât de straşnic, încât puţin lipsise să nu se măcelărească între ei Îi întâmpină pe boieri chiar acolo, pe un colnic slobod, în vreme ce Duşan îi descătărămase cu iuţeală platoşa, punându-i pe umeri dolmanul de postav verde Îşi scoase calpacul, ştergându-şi fruntea asudată şi creştetul cu părul rărit Soarele palid al după-amiezei de toamnă lumina câmpia cu un fel de mâhnire Alaiul boierilor era mare şi impresiona prin coloritul şi bogăţia veşmintelor, căci orgoliul lor de oameni avuţi şi de dregători cu faimă îi îndemnase să se arate în toată strălucirea Păşeau încet, ca apăsaţi de-o povară nevăzută — Parcă ar sui o Golgotă, băgă de seamă cu glas tare Tudosie Corbeanu — În adevăr, întări Brădescu Fiecare poartă crucea păcatelor şi greşelilor sale Însă ei vin să se mântuiască, spătare, şi să caute mântuire ţării de la caznele vechi Matei păru că nu-i auzise, tăcea cu ochii în zarea gălbuie, căutând să desluşească feţele ce veneau înspre dânsul Îl cunoscu pe marele vornic Ivaşcu Băleanu, pe Radu Cocorăscu, bătrânul logofăt, pe Marco Danovici şi pe Drăguşin Deleanu, pe Udrea Doicescu, pe Dragomir din Runcu, pe Dumitru Filipescu, cu barba lui ca un măturoi înflorit, pe Coţofeanu şi Filişanu, pe Stroie Leurdeanu, pe Gheorghe Măgureanu, pe mulţi alţii îi cunoscu… Pe unii îi ştia de zeci de ani, fusese laolaltă cu ei în vălmăşagul întâmplărilor bune şi rele Cu câţiva era chiar rubedenie de departe, spiţa lor se alătura şi se împletea în răspântiile trecutului I se năzări că îi vede trecând cu greutate şi sfiiciune printr-o apă tulbure, adâncă Vadul acela de catran el şi cu alţii îl trecuseră mai demult, dintr-o opintire, şi nu lipsise mult să fie pentru ei vadul morţii Să-i osândească pe aceştia pentru şovăiala şi întârzierea lor? Nu se încumetase s-o facă nici odinioară, la începuturi, nici acum, în clipa remuşcării şi înţelegerii Judecata lor urmase alte căi, poate că tăria sufletească a unora fusese mai mică, dar năzuinţele lor rămăseseră totdeauna aceleaşi Îi preţuia cinstit, cu toate cusururile şi slăbiciunile lor Se opriră la câţiva paşi de Matei şi se plecară, iar gândurile lor micşorate de stânjeneala şi emoţia clipei sunară înnăbuşit: — Măria-ta… Matei întinse braţele către dânşii, ca pentru a-i îmbrăţişa: — Boierilor… Fraţii mei… Cum să vă zic oare? Bun sosit, au bun găsit? Am venit unii către alţii, iar drumul a fost lung şi spinos — Lung, măria-ta, răspunse Filipescu Prin întortocherile vremii, câteodată n-ajunge o viaţă de om ca să răzbeşti la liman Dar clipa aceasta e clipă sfântă, iar locul acesta, loc sfânt Fiindcă de-acum şi de-aici vom purcede la izbăvirea ţării Să fie toate ca în vechime şi să nu ne mai plecăm frunţile decât la vrerea celui ales Rostind acestea, voi să apuce dreapta lui Matei şi să o sărute, însă acesta şi-o trase îndărăt cu grăbire: — Nu sunt vrednic… Cu ce m-am făcut vrednic? Am străduit… Dar străduinţele noastre nu s-au sfârşit Când voi fi moaşte, spuse zâmbind, poţi să o faci, fiindcă numai atunci este omul curat, după scăldătoarea morţii Dar până atunci, noi mai avem de lucru Înălţă capul cu vioiciune: Aş voi să fim una, boieri dumneavoastră Acesta e lucrul de căpetenie Cu gânduri cinstite, frăţeşti, să stăm laolaltă şi să nu ne poată frânge nimeni La râvna şi credinţa domniilor voastre eu să răspund fără preget, iar cu toţii să răspundem în faţa lui Dumnezeu de soarta acestei ţări Împotriva pizmei şi a silniciei vom pune oastea aceasta şi săbiile acestea! Ultimele sale cuvinte avuseseră o rezonanţă metalică, aspră şi fără voie boierii cătară în jur, la furnicarul de oşti şi la tabăra care îşi vedea în linişte şi rânduială de rosturile ei Ivaşcu Băleanu grăi cu însufleţire: — Sunt tocmai gândurile noastre, măria-ta, cărora le-ai dat glas cu înţelepciune Au venit întâmplări, necazuri, a curs sânge şi ne-au împilat străinii, iar noi am fiert ca în ceaunurile iadului, fără să aflăm scăpare Numai măria-ta ai stat ca o flamură vie Am văzut şi ne-am îmbărbătat Am ales singuri calea Nu vrem alta decât să te slujim şi să te sprijinim, căci eşti al nostru — Viţă de voievozi şi bărbat viteaz, dornic să ridice iar slava Ţării Româneşti! strigă Radu Cocorăscu, rotindu-şi barba împrejur ca pentru a se bucura de încuviinţarea celorlalţi Şi mărinimos, căci înţelege căinţa şi preţuieşte vrednicia Noi am văzut! Noi ştim! Se opri o clipă, spre a-şi stăpâni răsuflarea înteţită: Măria-ta, ne-ai arătat oştile şi săbiile… Eu sunt bătrân, dar de sabie nu mă lepăd Am o inimă, colea, spuse, bătându-se în piept cu pumnul uscăţiv Sunt oştean Dă poruncă de plecare, căci nu mai încape zăbavă! Radu Iliaş a dobândit firmanul şi va să vie la scaun… Matei clipi îngândurat: — Vrea să zică feciorul lui Alexandru a biruit la mezat Nu mă mir Curt Celebi şi-a dat toată osteneala — Ridică tabăra şi dă poruncă oştilor, măria-ta, stărui cu înverşunare bătrânul logofăt Nu-i da pas veneticului să vină în ţară! — Nu ne trebuie odrasla lui Iliaş! mugi şi Coţofeanu — Nu ne trebuie! răsunară glasuri întărâtate Ne-ajunge atâta pătimire! Matei să fie domnul nostru! Obrajii lui Matei se rumeniseră uşor de năvala sângelui sub pieliţa îmbătrânită şi arsă de soare Mândria şi mulţumirea îi scăldau inima ca nisipul cupa unei clepsidre, dar rămase tăcut, cu degetele încleştate în găitanele de pe piepţii dolmanului Stătea mai sus decât ceilalţi pe colină şi privea peste capetele lor, în depărtare, ca şi cum ar fi aşteptat să se ivească dintr-acolo ceva numai de dânsul ştiut Ivaşcu Băleanu îndrăzni: — Măria-ta, noi îţi cunoaştem chibzuinţa, care este îndreptăţită Dacă stârnim supărarea padişahului, ea poate veni peste noi ca un tunet Dar îmi zic că dă Dumnezeu şi nu va fi aşa Ştim că beiul de la Dunăre a făgăduit să mijlocească şi să domolească hachiţele lui Murad Însă vremea, iată, s-a scurtat Întâmplările se rostogolesc unele înaintea altora, şi nu după cum am vrea noi — În adevăr, murmură Matei, s-a pornit vântul mai curând decât aşteptam şi a ridicat gunoaiele pe sus Împrejurările ne silesc să judecăm în altă lumină Tânărul Stroie Leurdeanu ieşi înaintea celorlalţi: — Măria-ta, mai avem o veste… — Bună? — Întristată — Spune-o, Leurdene, suspină Matei Este loc şi pentru aceea — Măria-ta, cel pe care l-ai trimis cu atât de cumpănit răspuns la scaunul Moldovei a fost tăiat de Alexandru Iliaş Stolnicul Grama, care s-a aflat acolo, de faţă, şi ne-a adus ştirea, s-a spăimântat de asemenea ticăloşie În ochii lui Matei, chenăruiţi de cearcăne mari, zvâcni fulgerul mâniei şi al durerii: — Câinele! Am căutat să-l îmbunez şi să-i răcoresc minţile, iar el răspunde cu moarte! Plecă fruntea şi glasul i se frânse: O, sărace Criveanule… Sângele tău să cadă pe capul vrăjmaşului! Tăcură, respectându-i suferinţa Însă Matei alungă cu îndârjire umbrele care-i împresuraseră mima şi zăgăzui cu toată puterea-i bărbătească drojdia aceea de revoltă, căci altele erau nevoile şi întrebările de căpetenie ale clipei Sfătui îndelung cu boierii, şi înainte şi după ospăţul de seară Le ceru desluşiri amănunţite despre forţele lui Schimni ceauş şi despre dregătorii care mai rămăseseră la Bucureşti, îndemnându-i să spună tot ce le ajunsese la urechi în legătură cu trupele care-l vor însoţi pe Radu Iliaş şi dacă nu cumva aflaseră despre mişcări de oaste în Moldova În privinţa a ceea ce aveau de făcut, rămăseseră cu toţii la aceeaşi părere nestrămutată: să ocupe fără întârziere cetatea de scaun, iar dacă Radu tot se va încăpăţâna, să-i iasă înainte la Dunăre şi să-l pună pe fugă Matei înţelegea că orgoliul lui Murad era prea mare ca să se mulţumească a da din umeri după ce-i fusese încălcată hotărârea Ştia bine că valul otoman se va urni mai curând sau mai târziu şi că oricât de eroic vor lupta oştile lui, nu-i vor putea rezista multă vreme Cunoştea la fel de bine situaţia lui Rákoczy pentru a se putea bizui pe un ajutor militar deplin din partea acestuia Rămânea o singură nădejde: ca un personaj deajuns de influent să-l convingă pe sultan şi pe vizirii lui că e mai bine să închidă ochii în faţa unei stări de lucruri care, la urma urmei, asigura pacea şi stabilitatea la hotarele imperiului şi nu păgubea întru nimic visteria turcească Speranţa aceasta o întruchipase Mehmet Abaza paşa Tăcerea îndelungată a beiului începea să i-o spulbere Din câte auzise despre Abaza ştia că acesta nu e un om care-şi schimbă cu uşurinţă gândurile Dar pesemne că socotelile lui Mehmet Abaza se încurcaseră atât de rău, încât nu mai putea să-i fie de niciun folos… Petrecu o noapte fără somn, frământat de gânduri şi chinuit de griji, întorcând mereu perna pentru a-i simţi răcoarea pe obrajii înfierbântaţi Aţipi abia către ziuă, dar îl deşteptară curând zgomotele înnăbuşite ale casei Nu chemă niciun slujitor Se îmbrăcă singur şi după ce îşi învioră faţa cu un ştergar umed, ieşi în cerdac, să tragă în piept aerul curat al dimineţii Cel dintâi lucru pe care îl văzu fu o umbră subţirică, ghemuită într-un jilţ vechi, la marginea pălimarului Tresări puternic: — Părinte Ignatie! Când ai sosit? Pentru ce nu mi s-a dat de veste îndată? Călugărul se ridică fără grabă, scoţându-şi mâinile din mânecile largi ale sutanei şi pe faţă i se aşternu un zâmbet blând Îşi grămădi în piept bărbuţa ascuţită, înclinându-se uşor: — Măria-ta, bine te-am găsit Cu pace şi cu sănătate Eu am cerut să nu-ţi tulbure odihna Am ajuns despre ziuă, iar străjerii mi-au pus jilţul acesta aici E mai moale şi mai îmbietor decât strana de lemn Am aşteptat zorile şi am cugetat, căci virtutea noastră, a monahilor, este răbdarea — O, cum aş voi să fie şi a mea! Dar nu mă pot înfrâna totdeauna… Grăieşte, sfinţia-ta, ce veşti îmi aduci? Îl pironea cu ochi neliniştiţi şi sticlind ca de friguri Ignatie Sârbul păru că se miră: — Bune, măria-ta Altfel cum s-ar fi putut? Înţeleg că zăbava te-a cam îngrijorat Însă lui Mehmet paşa nu-i place să facă nimica în pripă şi de mântuială, iar tocmai aceasta e chezăşia — Bună chezăşie, nimic de zis, clătină Matei din cap Dar iată că Radu Iliaş şi-a pus hatişeriful în sân şi a pornit spre Ţara Românească — Încă nu a pornit Iar cel ce are firmanul nu are şi puterea şi nu se poate numi un stăpânitor — Aşa este Însă voiam să arăt că beiul nu a izbutit să împiedice acestea — Pentru el, Radu Iliaş e ca şi când n-ar fi I se cuvenea o bucurie acestui copilandru, în schimbul banilor pe care i-a cheltuit tătâne-său Ce este firmanul acela? O jucărie cu peceţi aurite Un simplu pergament Nu va mai preţui nici cât o ceapă degerată după ce Abaza paşa va pune pe umerii măriei tale caftanul domnesc Matei îl privi ţintă, plin de uimire: — Dacă înţeleg bine… va trebui să merg la el? — Da, măria-ta, va trebui Te pofteşte să vii cât mai degrabă la Nicopole Văzând licărul de nedumerire şi de ezitare din ochii lui Matei, se grăbi să adauge: Poţi merge fără teamă Ţi-o spune un slujitor al bisericii, în numele lui Dumnezeu — Fie, voi merge Nu mă tem La ce m-aş teme, când omul acesta îmi întinde o mână de ajutor? Dacă ar fi voit să mă lovească, o făcea altcum, căci nu i-ar fi fost greu Şi apoi i-a mers faima de bărbat care-şi respectă cuvântul Un lucru însă îmi rămâne nelămurit: cum socoate el că va mlădia şi va schimba voinţa sultanului, după ce ea s-a rostit? — Cât despre asta, să nu ai îndoieli, măria-ta Mehmet Abaza se pricepe cum să îmblânzească leul Buzele lui vor spune rugăminţi şi poveţe respectuoase, însă luminăţia-sa cunoaşte sau bănuie adevărul că dacă i s-ar împotrivi şi l-ar prigoni, trei pătrimi dintre ienicerii imperiului s-ar răzvrăti la un semn Asta ar însemna sfârşitul pentru Murad sultan — Înţeleg, şopti Matei, cu tulburare şi admiraţie Voi merge la el… Sunt dornic să-l cunosc — Şi el e dornic să te cunoască Privirea voievodului rătăci câtva peste câmpii şi colnice, în zarea de aur a dimineţii — Voi merge la el… Va trebui oare să-i fac făgăduieli? Jurăminte? — Jurăminte? Nu E prea înţelept ca să-ţi ceară asta Ştie că jurămintele se ţin ori nu se ţin, după împrejuare Va căuta să-ţi câştige prietenia Lucrul acesta i-a reuşit aproape totdeauna, căci firea lui a subjugat pe mulţi Te vei încredinţa că nu este un om oarecare Planurile lui nu sunt grăbite şi ţintesc departe Dar pentru măria-ta însemnat este să capeţi un răgaz de linişte, să întăreşti ţara, căci un trup slăbit de sărăcie, de asuprire şi nevoie, nu se poate împotrivi răului Într-o pornire nestăpânită, Matei cuprinse umerii blajinului şi înţeleptului călugăr, privindu-l cu stăruinţă în ochi: — Bunule părinte, sfinţia-ta eşti mai mult decât un simplu mijlocitor, mi-ai dovedit-o astăzi a doua oară Căci pui toată râvna şi toată lumina sufletului în ceea ce străduieşti pentru mine şi pentru ţara aceasta urgisită Ajută-mă să înţeleg, să te înţeleg… — Am mai spus-o măriei tale, răspunse Ignatie Sârbul cu un fel de tristeţe O fac întru binele altor urgisiţi, care au privit totdeauna spre Valahia cu mare şi încordată nădejde Creştinii aceştia de la dreapta Dunării varsă lacrimi de sânge, căci jugul de fier le apasă grumazul de veacuri O Valahie puternică, slobodă, cu un cârmuitor viteaz, ar fi pentru ei un reazim şi un mare imbold — Fie să se împlinească această nădejde, părinte Ignatie Nu este bucurie mai mare pentru un neam decât să trăiască slobod pe tărâmul său De va voi Atotputernicul ca noi înşine să apucăm zile mai bune, vom gândi la toate, căci porunca Lui este să nu-ţi laşi fratele în suferinţă — Întocmai, măria-ta — Părinte Ignatie, urmă voievodul, eu ştiu cât de greu vieţuieşti între păgâni şi că te ţine acolo numai datoria de păstor Dar dacă într-o zi te vei afla primejduit, nu pregeta să vii lângă mine Ignatie Sârbul se înclină în tăcere Chiar în dimineaţa următoare, Matei porni spre Nicopole După oarecare chibzuială, luă cu sine numai trei boieri: pe Tudosie Corbeanu, pe logofătul Grigore şi pe Ivaşcu Băleanu Un steag de călăreţi îi însoţi în josul Oltului, până la Dunăre În cetate intrară doar cu o mână de slujitori Păşind între zidurile mohorâte pe care erau instalate bombarde şi privind desimea străjilor care-şi zăngăneau în pas molcom ţurţurii de fier, simţiră în inimi un fior îngheţat Spătarul Tudosie şopti holbându-se la pâlcurile de ieniceri cu feţe încruntate: — Simt cum mi se zbârlesc mustăţile şi-mi lunecă un sloi pe şira spinării Ştiu că suntem aicea oaspeţi, dar parcă aş fi intrat în vizuina unei fiare Tot îmi vine să trag paloşul — Să nu faci una ca asta, Tudosie, zâmbi Matei Mai bine ascute-ţi privirea şi cată cu luare aminte în jur — Crâncenă putere, se zgribuli şi logofătul Grigore Parcă abia acum îi simt cu adevărat răsuflarea şi umbra — Puterea aceasta începe să nu mai fie ce-a fost, logofete, îngână Matei Aşa înţeleg eu din toate întâmplările Strălucirea lui Soliman s-a stins, semiluna începe să pălească şi ea Este un vierme care se hărniceşte să roadă în trupul acesta uriaş Nu se mai află o mână de fier care să-l strunească, se întind putregaiurile şi se întărâtă dihonia Cu puţină înţelepciune, din adevărurile acestea poate că vom trage şi noi unele foloase Ivaşcu Băleanu, care venea mai în urmă, se aplecă în şa: — Îngăduie, măria-ta, să amintesc un lucru În vremuri, Mircea Bătrânul tot aşa a încercat să tragă foloase de pe urma certurilor dintre feciorii lui Baiazid Ilderim Dar s-a amăgit — Crezi că am uitat asta, vornice? i-o întoarse cu vioiciune Matei Nu caut să mă amăgesc ori să amăgesc pe alţii Va mai trece multă vreme până când împărăţia lui Mahomed se va prăbuşi Dar în chibzuinţa politicească, semnele de care vorbeam nu pot fi trecute cu vederea Puseră capăt vorbelor, deoarece ajunseseră la reşedinţa beiului Străjerii le deschiseră calea cu semne de adânc respect, iar bătrânul agă care-i însoţea îi pofti mai întâi într-o încăpere liniştită şi umbroasă, cu divane moi, ca să-şi tragă răsuflarea după ostenelile drumului Abia după vreo două ceasuri Mehmet Abaza trimise să-i întrebe dacă s-au odihnit deajuns şi dacă binevoiesc să se înfăţişeze în odaia de primire Odaia aceea era o sală încăpătoare, cu ferestre înguste şi arcuite, prin sticla cărora lumina se răsfrângea în mănunchiuri viu colorate Pasul lui Matei şi al celor trei dregători îşi pierdu îndată răsunetul în moliciunea covorului de Bukhara Contrar obiceiului, Abaza îi întâmpină în picioare, cu braţele încrucişate pe piept Câteva turbane de mătase licăreau îndărătul lui, la o distanţă respectuoasă Cu toate că martorii acelei întrevederi fuseseră aleşi dintre oamenii cei mai devotaţi ai paşei, se înţelegea din atitudinea lor că nu vor avea un rol activ şi că prezenţa lor e pur protocolară Cu un semn, Mehmet Abaza îl pofti pe Matei să şadă şi se aşeză el însuşi Boierii valahi, ca şi demnitarii otomani, rămaseră în picioare Pe faţa arămie a beiului ochii luceau ca doi tăciuni aprinşi, părând a răscoli cu fierbinţeala lor şi căutătura lor stranie întreaga fiinţă a valahului, până-n străfunduri Apoi lucirea aceea slăbi, se îmblânzi şi buzele i se desfăcură într-un zâmbet plăcut Matei nici nu clipise sub privirea paşei În cele din urmă, spre a răspunde surâsului fără slugărnicie, îşi îndulci uşor trăsăturile, cutele din jurul ochilor se adunară ca un nimb subţire, luminându-i chipul, dar se feri să-şi dea în vileag simţămintele care-l copleşeau şi mai ales puternica impresie pe care i-o produsese omul dinaintea lui Stăpânirea aceasta păru să înteţească şi mai mult satisfacţia şi admiraţia beiului — Aşadar, iată-te, spuse Mehmet Abaza cu glas învăluitor Mă bucur că eşti aşa cum mi te-am închipuit Un bărbat trecut prin toate asprimile vieţii şi care i-a înţeles deşertăciunile Ţara Românească va avea un pricipe demn, spre binele ei şi spre mulţumirea prietenilor şi oblăduitorilor ei Vorbea cu căldură şi convingere, dar se ghicea că îşi alege cu grijă cuvintele, punând mare preţ pe influenţa ce vor avea ele asupra lui Matei Acesta înclină puţin fruntea: — Sunt recunoscător înălţimii tale pentru vorbele măgulitoare, pe care nu ştiu dacă le merit Este însă o nepotrivire Bunăvoinţa şi încrederea padişahului s-au revărsat asupra altuia şi acela va să vie domn, nu eu Beiul îl scormoni din nou cu privirea, dar în ochii lui pâlpâia acum un licăr vesel: — Oştile pe care le-ai adus cu tine, oşti bune după cum am aflat, le-ai menit să-ţi slujească de alai şi de fudulie? Fără să tresară la întrebarea aproape jignitoare a beiului, Matei răspunse liniştit: — A curs destul sânge în Valahia şi nu voiesc să fiu eu acela care-i deschide iarăşi izvorul, iar ca să ridic sabia împotriva semilunii ar fi faptă nebunească, înălţimea-ta o ştii mai bine — Totuşi ai strâns acele oşti, stărui necruţător Abaza paşa La ce ai gândit? Matei cătă cu seninătate în ochii paşei: — Înălţimea-ta la ce gândeşti? Mehmet Abaza izbunci într-un râs ca un gâlgâit aspru însă nu supărător: — Eşti om dintr-o bucată, principe Dar fii încredinţat că Radu Iliaş văzând câtă putere ai nu va cuteza să treacă Dunărea şi nu va trebui să-l înfrunţi Schimni ceauş e om bătrân şi cu judecată, n-are să-ţi stea împotrivă Vei fi domn — Împotriva voinţei luminăţiei sale? — Prin voinţa mea, răspunse Mehmet Abaza, solemn, dar fără emfază Luminăţia sa sultanul se va îndupleca Poate că nu atât de lesne, urmă visător, dar se va îndupleca Mai ales că în privinţa tributului îţi vei îndeplini obligaţiile fără şovăire — Ştiu că altfel nu se poate Însă dorinţa valahilor este să nu mai vină puhoi zarafii greci şi tot soiul de neguţători de vânt Aceia tulbură ţara, înşală, asupresc şi iscă zavistie — Cunosc pleava aceasta, spuse beiul cu silă şi dispreţ neprefăcut Fii fără cruţare Mare e puterea banului, însă vrednicia şi înţelepciunea sunt mai presus În Valahia va trebui să domnească rânduiala Plugarii şi păstorii să-şi vadă de lucrul lor şi să sporească roadele pământului Dregătorii să vegheze şi să judece fără strâmbătate Iar voievodul să întocmească oşti care să ştie să lupte Ia aminte, principe: Faţa lumii se va schimba! Mulţi se vor scufunda în mlaştina nimicniceniei lor, a trândăviei, desfrâului şi minciunii Pe măsură ce vorbea, trăsăturile-i frumoase păreau să se descompună sub puterea unei patimi secrete, iar la colţurile gurii i se iviseră bobiţe de spumă Ia aminte! urmă Cârmuitorii vrednici şi oştenii viteji vor străluci în fruntea noroadelor Alah va pogorî asupra lor raza gloriei adevărate, iar mulţimile îi vor aclama… Matei îl asculta cu faţa împietrită, stăpânindu-şi fiorul Căutase, de la bun început, să stoarcă de la Mehmet Abaza vorbe limpezi Omul acesta ura din răsputeri nevolnicia, corupţia, falsitatea în care se zbăteau conducătorii imperiului şi-şi căuta alianţă de nădejde în lupta împotriva acestor racile Cuvintele lui păreau pătrunse de duhul dreptăţii şi de claritatea bunului simţ Dar era undeva o rotiţă ştirbită care călăuzea toate acestea pe un drum nefast Mehmet Abaza era bântuit de setea puterii, sete oarbă, care de fapt ascunde în ea aceeaşi cruzime fără margini Dar în minte îi răsunară vorbele lui Ignatie Sârbul: „Măria-ta ai nevoie de un răgaz prielnic…” Era hotărât ca, punându-se sub ocrotirea lui Abaza paşa, să tragă cât mai multe foloase din planurile acestuia Mehmet Abaza făcu semn Unul dintre oamenii săi se înfăţişă purtând pe braţe o mantie de serasir, împodobită cu zibelină Celălalt aducea o sabie încovoiată, cu teaca bogat ornamentată şi cu mânerul bătut în perle trandafirii, printre care luceau smaragde mari cât bobul de mazăre * Oastea porni la drum cu mare vuiet şi însufleţire, bucuroasă că aşteptarea aceea îndelungată a luat sfârşit Praporii, coifurile şi suliţele pluteau parcă într-un râu de colb lăptos, stârnit de miile de picioare, căci deşi se aflau în plină toamnă, vremea rămăsese uscată Caii strănutau, cimpoierii şi toboşarii cântau orbiţi de praf, asudând sub căciuli Pe laturi, până departe, umblau străji Înaintarea se desfăşura după cele mai înţelepte prevederi ale războiului, cu toate că nu era de aşteptat vreo împotrivire În adevăr, nu întâmpinară niciun fel de rezistenţă Când vestea apropierii lui Matei ajunse la Bucureşti, Schimni ceauş nu mai stătu o clipă pe gânduri Ştia acum de ce forţe dispune pribeagul Îşi adună aşadar puţinii oameni şi porni în grabă spre Giurgiu Plecarea aceasta precipitată îi făcu să-şi piardă cu totul sărita pe boierii care-l aşteptau plini de nerăbdare pe noul voievod numit de Poartă Spătarul Mihu Racotă, Dumitru Dudescu, clucerul Vasile Paindur, vornicul Hrizea, Calotă din Popeşti, Nicola din Ianina, paharnicul Neagoe, armaşul Goga şi logofătul Papa Greceanu purceseră la un sfat grăbit Voiră mai întâi să apuce pe urmele ceauşului şi să se unească în drum cu măria-sa Radu, dar până la urmă hotărâră altfel Porniră pe şleaul Buzăului, cu gând să încerce să strângă oaste acolo, iar de nu vor putea, să caute scăpare în Moldova, la Alexandru Iliaş În dimineaţa zilei de joi, 20 septembrie, puţin timp după fuga lor, în marginea cetăţii de scaun se arătară oştile lui Matei Vlădica Teofil, care scăpând de prezenţa sâcâitoare a capelanului Benedict se mai îngrăşase o leacă, se văzu deodată pus în mare încurcătură În lunga lui carieră ecleziastică nu avusese de rezolvat prea multe probleme de conştiinţă Iar acum, deodată, se arătau doi voievozi, din două părţi Păstra destulă isteciune ca să înţeleagă că, cel puţin deocamdată, sorţii sunt de partea lui Matei Acesta avea putere mare de oaste şi i se alăturaseră cei mai de frunte boieri Aşa încât hotărî să nu se mai frământe pentru ce va fi mai târziu şi să iasă în calea lui Matei cu toată cinstirea cuvenită Îi stăruia în amintire eşecul penibil al misiunii sale în Ardeal Dar îl cunoştea deajuns pe boierul din Brâncoveni spre a-şi da seama că acesta va aşterne uitarea peste dojenile şi stăruinţele lui de odinioară, poruncite numai de râvna sa de om al păcii şi bunei înţelegeri Se grăbi aşadar să iasă la marginea cetăţii, cu un sobor cât mai falnic de preoţi Se alăturaseră alaiului o seamă de boieri mai mărunţi şi slujbaşi ai dregătoriilor Atraşi de zvon, se adunaseră în număr destul de mare săteni de prin împrejurimi, precum şi meşteşugari şi mahalagii bucureşteni, oameni de toată mâna, şi mai avuţi şi mai sărmani, unii îndemnaţi numai de curiozitate, alţii bucurându-se cu adevărat că le vine domn pământean, care se ridicase prin singură puterea lui şi despre care auziseră că e om drept şi bun Detaşamentele înaintate cuprinseră cetatea fără zarvă, ca să preîntâmpine neorânduiala Vlădica în stiharele lui frumoase şi mulţimea care tălăzuia pestriţă aşteptau pe câmpie Matei vodă se arătă în fruntea oştilor, călărind pe cumintele lui Calif, înconjurat de boieri şi de căpetenii Ajungând la cetele care aşteptau, se opri şi descălecă, după datină Se opri îndărătul său, tăcută, întreaga coloană a călăreţilor şi pedestraşilor, al cărui capăt se pierdea undeva, în zare Mulţimea se îmbulzi numaidecât, deşi suliţaşii o stăvileau pe cât se putea Matei purta pieptar oştenesc de zale, cu luciri albastre, mantia şi obrazul i se făcuseră cenuşii de colb Un pârgar bătrân, cu albeaţă la ochiul stâng, cine ştie de ce-l aleseseră tocmai pe el, ieşi în faţă cu tablaua acoperită cu ştergar, pe care se aflau jimbla şi străchinuţa cu sare Matei frânse pâinea şi o gustă În clipa aceea Iancu Călinescu strigă din răsputere: — Trăiască măria-sa Matei voievod! Mulţimea răspunse cu vuiet însufleţit şi bucuros Clopotele bisericilor din Bucureşti începură să dăngăne toate odată, după cum poruncise vlădica Teofil Acesta îşi împinse pântecele către vodă şi rosti cu glasu-i puternic şi limpede, deprins să răsune peste capetele credincioşilor: — Măria-ta, bun venit la scaunul ţării! Fie ca ziua aceasta să rămână luminată şi neştearsă în sufletele tuturora Iar măria-ta să cârmuieşti cu dreptate şi cu pace şi să ai parte de domnie lungă, de sănătate şi bucurie — Amiiin! îngână cu ison prelung soborul de preoţi — Sfinţia ta, răspunse Matei clipind des, căci simţea grăuncioare de praf la colţul ochilor, sfinţia-ta şi oameni buni, pentru pace şi dreptate vom strădui, căci le râvnim cu toţii Pentru curmarea asupririlor şi ca să înflorească pământul Însă nu cu vorbe vom astupa bortele prin care şuieră vântul cel rău Tăcu şi pierzându-şi parcă deodată interesul pentru ceremonia aceea, rămase cu ochii ţintă spre turlele pe care se prelingea lumina şi spre dealurile încă verzi, acoperite de vii şi grădini bogate Se împlineau, iată, doi ani de când, tot într-o zi de toamnă ca asta, părăsise Bucureştii ca un fugar încolţit Aceeaşi lumină, aceleaşi culori Anii trecuseră ca apa, dar ca o apă tulbure, vijelioasă, cu prea puţine îmblânziri şi resfrângeri curate Vlădica se simţi oarecum descumpănit de ultimele cuvinte ale lui vodă, pe care nu prea ştia cum să le tălmăcească Se uită spre Tudosie Corbeanu, dar îşi întoarse iute privirea, căci văzuse pe chipul acestuia un rânjet aspru, aproape răutăcios, care-i pricinuia neplăcere şi teamă — Să mergem, spuse Matei Se alese un trup de călăreţi care să-l însoţească pe măria-sa Celelalte oşti aveau să pună tabără chiar acolo Păşind pe uliţele înguste ale cetăţii, cortegiul se lungise mult Pe uluci se căţărau bărbaţi, muieri şi copii, uitându-se cu sfială la omul acela nu prea înalt, cu barba albită şi cu obrazul încreţit, care avea să fie capul ţării Clopotele sunau fără încetare Alaiul se îndreptă firesc spre curtea voievodală, însă Matei stătu în loc ridicând braţul: — Boieri dumneavoastră… Sfinţia-ta… În altă parte doresc să merg eu Iar mai înainte de a-mi citi mie laudele creştineşti, să citeşti sfinţia-ta slujba de hodină pentru sufletele celor pieriţi, care mult au râvnit clipa aceasta, dar n-au mai apucat-o Înţeleseră şi simţiră un fior adânc, căci vodă era singurul dintre ei care nu uitase şi în vorbele lui adia o mustrare Teofil spuse cu convingere: — Adevăr grăieşti, doamne Lor li se cuvine, celor ce s-au săvârşit ca mucenici ai dreptăţii Şi apoi gândul nostru cată să fie totdeauna la cele veşnice Măririle cât şi vieţile noastre sunt trecătoare ca fumul Porniră pe malul Dâmboviţei în jos, spre mânăstirea Radului Vodă, în cap cu vlădica şi cu voievodul Gorganul se arătă în amiază liniştit şi pustiu La poalele lui mâini evlavioase ridicaseră o cruce Se opriră acolo şi în timp ce vlădica Teofil pătruns de o grea tulburare citea cu glas tremurat rugăciunile morţilor, Matei vodă, strângându-şi la piept, cu mâinile împreunate, căciula de samur, îşi lăsă să rătăcească ochii împăienjeniţi de soare şi de osteneală peste colinele verzi Gorganul era întocmai cum şi-l închipuise odinioară Ierbile se grăbiseră să ţâşnească din ţărână şi s-o acopere, înveselind-o cu nevinovăţie Acum începeau să ofilească sub răsuflarea toamnei, dar îşi păstrau sunetul, vioiciunea, legănarea lor era copilăroasă şi nespăimuită, peste roua de smalţ a romaniţelor se cernea lumina cerului ca dintr-o sită de aur Ciocârlani graşi zburau în neştire pe deasupra, cosind brazde de văzduh În sufletul lui Matei se deslănţui deodată vuietul acelui ceas de înfrângere, de durere şi desnădejde, încrâncenându-i fiinţa şi acoperind pacea din jur Atanasie din Lişteava, banul Adam, armaşul Pusa, vitejii călăreţi ai lui Szentes, ţăranii aceia bărboşi şi însângeraţi, cu privirea de pâclă, se aflau cu toţii acolo, înveliţi în acelaşi giulgiu verzui Carnea lor se prefăcuse în ţărână şi oasele lor albeau în ţărână ca nişte rădăcini I se năzări, crescut deasupra lumii, un copac cu crengi albe, fără seve şi fără frunziş, un copac de ivoriu priveghind dimineţile şi amurgurile Şi înţelese că geamătul şi clătinarea acelui copac, ca un zvon al zădărniciei, aveau să-i bată sub tâmplă toată viaţa CAPITOLUL 12 În aceeaşi zi, 20 septembrie 1632, când Matei ajunsese cu oastea la Bucureşti, Radu Iliaş vodă ieşea pe porţile Stambulului, îndreptându-se cu alaiul îndătinat spre Ţara Româneasca Era tânăr, ambiţios şi plin de nerăbdare Ştia că puternicii protectori pe care-i avea la Constantinopole îl vor susţine fără şovăire, atâta timp cât îşi va respecta obligaţiile băneşti Şi era hotărât să şi le respecte Trăise prea puţin în Valahia, doar anii cei dintâi ai copilăriei, însă avusese dintotdeauna încredinţarea că mana şi bogăţiile ei sunt nesecate Se bizuia deasemeni pe ocrotirea părintelui său, domnul Moldovei, şi pe experienţa acestuia în treburile politice Drumul spre putere i se părea neted şi uşor Croia fără încetare planuri şi visuri aurite despre felul cum îşi va organiza curtea, despre vânători şi întreceri cavalereşti, despre viaţa de huzur şi măreţie pe care o va duce E drept, îi ajunseseră la urechi multe zvonuri neliniştitoare despre faptele pribegilor, însă el nici nu bănuia cât de departe au mers lucrurile Şi apoi nici nu era dispus să-şi facă griji în privinţa asta Plătise firmanul cu bani grei, turcii erau datori să le descurce pe toate şi să potolească răzmeriţa Abia când ajunse la Dunăre, iar Schimni ceauş îi ieşi înainte cu faţa posomorâtă, aducându-i la cunoştinţă că un altul s-a ridicat, cu de la sine putere, în scaunul de la Bucureşti, înţelese teribilul adevăr Mai întâi se făcu alb ca ceara Apoi sângele îi năvăli în obraji şi începu să strige ca muşcat de şarpe, cu glasu-i încă neîngroşat de vârstă: — Ce-mi pasă mie că un hoinar şi un răzvrătit s-a aciuit unde nu i se cuvenea! Îl vom scoate de-acolo şi îl vom ridica în furci! V-aţi speriat şi aţi fugit… Dar acum vine domnul legiuit al ţării şi vă îmbărbătează Schimni paşa, porunceşte ienicerilor tăi să se alăture gărzilor mele şi să pornim fără întârziere asupra cetăţii de scaun! Radu Iliaş nu era un fricos, avea curajul orb al tinereţii, iar gândul că va pierde dintr-odată tot ce visase îl scotea şi mai tare din minţi Însă turcul răspunse cu o blândeţe în care se ghicea şi o uşoară urmă de ironie: — Admir îndrăzneala măriei tale, căci sunt un vechi războinic Dar aceasta ar fi o faptă cu totul nechibzuită Suntem puţini, iar pribeagul Matei are oşti multe şi tari Apoi nu putem hotărî nimic fără porunca luminăţiei sale Murad sultan Tânărul Iliaş fu cuprins de turbare Izbucni: — Fricoşilor! Sunteţi cu toţii nişte fricoşi! Aţi dat înapoi în faţa unor tâlhari de drumul mare, în loc să-i spârcuiţi cu sabia… Iar acum nu aveţi nici măcar curajul şi vă răscumpăraţi ruşinea! Fu rândul ceauşului să pălească sub greutatea ofensei: — Viaţa mea şi a oştenilor mei e în mâinile lui Alah Nu am pregetat niciodată să ne-o punem în cumpănă pentru slava Lui şi pentru gloria împărăţiei otomane Însă nu ne vom lăsa împinşi la moarte de trufia şi nesăbuinţa unui copilandru Nu primesc porunci de la tine Radu Iliaş pricepu deodată că, târât de furie, mersese prea departe şi că risca să rămână singur în faţa primejdiei, lipsit de orice sfat şi ajutor Scrâşnind, îşi înghiţi mânia şi plecă privirile: — Atunci ce este de făcut? Spune, Schimni paşa, ce crezi că este de făcut? — Aşa trebuia să vorbeşti de la început În astfel de împrejurări numai înţelepciunea înlătură piedicile Am dat de ştite slăvitului padişah despre tot ce se întâmplă Fireşte, nu vom aştepta cu braţele încrucişate Eu ştiu că luminăţia sa nu va putea trimite atât de curând oastea trebuitoare pentru a-l nimici pe răzvrătit Ienicerii au acum de lucru în alte părţi ale lumii, aducând stăpânului nostru foloase mai mari şi glorie însutită De aceea m-am gândit să te însoţesc mai întâi în Moldova Părintele tău te va ajuta să dobândeşti tronul uzurpat Iar dacă va fi nevoie, vom chema în ajutor şi urdiile lui Cantemir bei La urma urmelor, propunerea era făcută cu destulă judecată Fireşte, avea să fie o mică zăbavă, însă Radu Iliaş nu se îndoia defel că, avându-i în ajutor pe moldoveni şi pe tătari, îl va alunga cu uşurinţă pe cel ce i se ridicase în cale Se mai sfătuiră o vreme, spre a lămuri tot ce aveau de făcut, apoi apucară pe malul drept al Dunării, către Isaccea, pe unde puteau trece în Moldova fără nicio primejdie În acest timp, sultanului Murad îi fu adusă, cu destulă stânjeneală şi frică, vestea că Matei, fugarul din Transilvania, a cuprins Valahia cu puterea armelor Reacţia fu cea prevăzută de toţi Padişahul se învineţi la chip şi începu să spumege de furie Lovi cu piciorul un vas egiptean de mare preţ, prefăcându-l în ţăndări Murad era departe de luciditatea, forţa şi măreţia calmă a unora dintre înaintaşii săi Când se lăsa pradă mâniei, trupul lui slăbit de excese se frângea în spasme oribile; urla ca un derviş, iar din colţurile buzelor subţiri i se prelingeau firişoare de salivă Cei din jurul său înmărmureau de spaimă, fiindcă în asemenea momente sultanul putea să sugrume sau să spintece pe oricare dintre ei Marele vizir sosi în grabă, însă cu câteva dipe mai târziu decât ar fi trebuit şi decât ar fi voit el însuşi Când îl văzu, Murad îşi revărsă tot veninul asupra lui, învinuindu-l că nu cunoaşte nimic despre uneltirile blestemaţilor ghiauri Bătrânul demnitar ascultă acuzaţiile cu o înfăţişare spăşită, apoi brusc apucă taurul de coarne Ştia că e cel mai bun mijloc pentru a-l face pe vijeliosul sultan să-şi recapete liniştea şi judecata: — Măria-ta, acest Matei nu este un aventurier îndrăzneţ, un pescuitor în ape tulburi Desigur, s-a folosit de împrejurări spre a pune mâna pe domnie Dar este vlăstarul unui neam nobil şi puternic, care a mai dat Valahiei voievozi Prin însuşirile lui a câştigat stima şi ocrotirea principelui Rákoczy, care a rugat în mai multe rânduri pe măria-ta să-ţi cobori privirile asupră-i — Şi ce dacă m-a rugat? se înverşună sultanul I-am răspuns principelui că mă voi gândi Însă mie, acest Radu Iliaş mi s-a părut omul cel mai potrivit E încă tânăr, dar avem chezăşii sigure că nu va ieşi din cuvântul nostru Rákoczy s-a cam grăbit ajutându-l pe pribeagul pripăşit la curtea lui Dar se va căi şi-i va pieri cheful să-mi mai nesocotească hotărârile Dogoarea mâniei mele îl poate preface în scrum Vizirul urmă netulburat şi insinuant: — După câte se spune acest boier este un om cu experienţă, autoritar însă paşnic Şi-a părăsit ţara din cauza jignirilor şi abuzurilor lui Leon Tomşa a cărui politică greşită a dăunat şi intereselor Luminatei Porţi O Valahie cârmuită de un om înţelept şi bun gospodar ne-ar aduce numai foloase Dacă omul acesta ar primi cu supunere oblăduirea măriei tale şi s-ar arăta gata să plătească haraciul… — Voinţa mea nu se poate schimba de la o zi la alta! i-o reteză sultanul, solemn şi trufaş Vizirul îşi stăpâni zâmbetul amar, căci ştia bine cât de schimbătoare şi capricioasă e această voinţă Adăugă: — Boierii valahi îi arată mare respect… Murad făcu un gest dispreţuitor: pentru el, argumentul acesta n-avea nicio însemnătate Înaltul dregător se hotărî să arunce în balanţă cuvintele decisive Spuse cu un aer plin de resemnare: — Voinţa slăvitului padişah e lege pentru noi toţi Mehmet Abaza va fi nespus de mâhnit aflând că protejatul său nu s-a bucurat de îngăduinţă în ochii măriei tale Sultanul tresări: — Spui că răzvrătitul acela e protejatul lui Mehmet Abaza? N-am ştiut… — Mehmet l-a chemat la sine pe Matei şi l-a cercetat să vadă ce fel de om este I-a plăcut Îi preţuieşte meritele Nădăjduia să te înduplece pe măria-ta O rază din bunăvoinţa padişahului ar fi făcut din acest om un voievod destoinic şi un vasal devotat Ochii sultanului se bulbucară şi mai mult, în albul lor se iviră aţe sângerii Obrajii i se învăpăiaseră şi răsufla greu, ca un om care se înnăbuşe În sufletul lui se iscase o frământare cumplită Înţelegea acum limpede că Mehmet paşa îl încurajase pe Matei în acţiunea lui, poate că îi dăduse şi o mână de ajutor Nu putea şti ce fel de speranţe legase beiul de venirea la domnie a boierului pribeag Dar bănuise şi se temuse totdeauna că Mehmet urzeşte ceva Ştia bine de ce influenţă se bucură acesta în rândul militarilor şi era încredinţat că poate declanşa oricând o răscoală Dar o tresărire de mândrie, valul acela fierbinte care-i răscolea uneori fiinţa făcându-l să ia hotărâri nesăbuite, îl îndemnă să înfrunte riscurile Prea departe mersese acel Mehmet cu îndrăzneala! Să afle aşadar că puterea şi gândul stăpânului nu pot fi clătinate! — Chiar dacă răzvrătitul Matei i-a plăcut lui Abaza paşa, spuse, hotărârea mea rămâne neschimbată Câinele care a încălcat-o cu atâta neruşinare şi cutezanţă să fie prins şi adus la picioarele mele Schimni ceauş a chibzuit bine Nu putem trimite oşti în Valahia cât ai bate din palme Iliaş să-şi ajute singur feciorul De nu va fi în stare, să-i ceară sprijin lui Cantemir bei, slujitorul şi războinicul nostru credincios Urechea experimentată a vizirului desluşi în ultimele cuvinte ale padişahului o undă de şovăire şi îndoială Dar se feri să mai adauge vreun cuvânt Îşi cunoştea prea bine stăpânul şi ştia că neliniştea îi va frământa nopţile şi cugetul o bună bucată de vreme, ca un demon, slăbindu-i cu totul asprimea şi neînduplecarea hotărârii * Despre faptul că cele dintâi demersuri pe lângă sultan dăduseră greş şi că acesta îi rămânea ostil, Matei află tot din gura părintelui Ignatie care, neobosit şi plin de râvnă, bătea fără încetare drumul între Bucureşti şi raialele de la Dunăre Norul îngrijorării coborî ca o pasăre sumbră peste capetele boierilor ce se aflau de faţă — De-acuma, cum va vrea Dumnezeu, oftă greoi Tudosie Corbeanu Matei tăcea, privind cu încordare şi cu un fel de uimire în ochii lui Ignatie Sârbul, care, cu toată vestea neprielnică, se păstraseră la fel de senini, cu o lumină blândă şi încrezătoare — Cuvioase, grăi voievodul în cele din urmă, puterea lui Mehmet Abaza văd că nu se arată atât de mare cum o crezusem — Ba nu, răspunse îndată călugărul Aminteşte-ţi măria-ta: însuşi beiul a ştiut şi a spus că sultanul nu se va îmblânzi atât de uşor şi dintr-odată Sămânţa a fost aruncată însă Ea va încolţi şi va da rod — Numai să apucăm secerişul, mormăi plin de scepticism acelaşi Tudosie Corbeanu — Măria-ta şi boieri dumneavoastră, stărui Ignatie, nu lăsaţi să vă cotropească grijile rele Murad sultan este muncit adeseori de năbădăi, o ştiu toţi supuşii lui Însă când se domoleşte, poate să judece, să cântărească şi să înţeleagă Abaza paşa te sfătuieşte să trimiţi deîndată o deputăţie bine aleasă la Ţarigrad Sunt acolo oameni cu trecere care vor ajuta solii să ajungă înaintea padişahului fără greutate Unele daruri nu vor fi nici ele de prisos Dar cel mai însemnat este ca aceşti soli să-i arate căpeteniei păgânilor mare respect şi să-l încredinţeze că în Ţara Românească va domni rânduiala, iar visteria porţii nu va rămâne păgubită — Poate ne vom înlesni şi pentru daruri, spuse Matei gânditor Iar la meşteşugul diplomaticesc avem boieri pricepuţi, adause privind în jur cu un mic zâmbet Dar eu la altceva cuget Redeveni grav: Mândria padişahului e una Dar mai e şi teama lui Dacă unul i-a încălcat voinţa şi rămâne nepedepsit, se vor îndemna şi alţii s-o facă Tocmai întru aceasta mă bizuiam eu pe Mehmet Abaza să ne fie scut — Va fi, măria-ta Va fi scutul Şi bolovanul de care se va poticni Murad sultan dacă va rămâne tot înverşunat Convingerea monahului era admirabilă, dar în inima lui Matei se cuibărise un grăunte de îndoială ce nu se lăsa învinsă Nu voi să-i dea glas, nu era momentul potrivit Ivaşcu Băleanu păru nedumerit de ceva: — Radu Iliaş şi ai săi au făcut daruri bogate şi au cheltuit sodom de galbeni ca să capete firmanul acela Îl va lăsa sultanul de izbelişte? — Cei de la Ţarigrad ştiu să îngroaşe obrazul când e nevoie, râse Coţofeanu — Întocmai, încuviinţă Ignatie Sârbul Ei i-au dat lui Radu Iliaş tuiurile şi caftanul Dacă acesta s-a arătat neputincios să se aşeze în domnie, ce vină are luminăţia-sa? Dumnezeu îţi dă, dar nu-ţi bagă şi-n gură Se înveseliră o clipă de această veche şi grosolană şiretenie a turcilor Dar frământarea nu se risipise cu totul Matei îl iscodi pe călugăr: — Acest Radu e un cocoş tânăr şi bătăios Nu va renunţa atât de uşor Îl va îmboldi pe tătâne-său să vină asupra noastră Va veni şi cu ceambulurile mârzacilor, căci după cum spui, însuşi sultanul a dat această poruncă Noi ştim ce avem de făcut şi suntem hotărâţi să facem Însă ce gândeşte Mehmet Abaza despre toate acestea? Va fi război Nu din voia noastră, însă va fi şi noi nu-l putem înlătura Ce gândeşte Mehmet Abaza? — Poate că înainte de a se hotărî Iliaş să treacă la fapte, padişahul îşi va fi luat mâna de deasupra lui, iar măria-ta vei fi domn legiuit Oricum, despre partea tătarilor să nu ai grijă, căci nu se vor mişca din locul lor Mehmet Abaza a trimis la Cantemir bei un sol de taină Nici Matei, nici cucernicul Ignatie nu aveau cum să ştie atunci că mesagerul trimis de Abaza se va îneca la limanuri, într-o furtună stârnită pe neaşteptate, şi nu va ajunge niciodată la Cantemir bei Întâmplarea aceasta avea să schimbe ciocnirea dintre Matei şi Radu Iliaş într-o bătălie grea şi sângeroasă Dar în clipele acelea totul rămânea încă ascuns în ghemul încâlcit şi tainic al ursitei Matei se grăbi să alcătuiască solia şi s-o pornească spre Ţarigrad Alese boieri şi mai bătrâni şi mai tineri, dintre cei mai cumpăniţi şi hărăziţi cu darul vorbirii, iar în fruntea lor îl puse pe logofătul Grigore Cât despre peşcheşuri, acele cheiţe de aur care descuiau uşile saraiurilor, lucrurile nu merseră atât de uşor, căci visteria suna a gol, iar banii abia ajungeau pentru nevoile imediate ale oştirii Până la urmă încropiră ceva O seamă de boieri se învoiră să scoată, din pământ, din iarbă verde, galbenii trebuitori, rămânându-le zălog pământurile şi acareturile a doi dintre dregătorii cei mai nărăviţi ai lui Leon vodă, Manea şi Nicola grecul, ale căror averi Matei hotărâse, cu încuviinţarea sfatului, să le treacă pe seama domniei Era o măsură aspră, dar îndreptăţită: în vremea lor, cei doi nu cruţaseră pe nimeni şi cunoşteau cu toţii silniciile şi vicleşugurile prin care ajunseseră atât de bogaţi După cum se ştia, Manea fugise la Ţarigrad, iar Nicola îşi căutase scăpare la Alexandru Iliaş Niciunul nici celălalt n-ar fi avut cutezanţa să se întoarcă în ţară şi să se împotrivească acestei măsuri Deputăţia ajunse la Stambul cu toată iuţeala, iar rezultatul demersurilor fu întocmai cel prevăzut de marele vizir şi de Mehmet Abaza După ezitările de rigoare, sultanul binevoi să-i primească pe valahi şi să-i asculte Păstră tot timpul înfăţişarea încruntată a stăpânului nemulţumit Dar pe măsură ce dragomanul tălmăcea cuvintele boierilor, plăcute, pline de măsură şi înţelepciune, se încredinţa tot mai adânc că pribeagul Matei este o adevărată căpetenie, un om care ştie ce vrea şi care s-a priceput să-şi alăture toată suflarea din Ţara Românească Avea de ales Ştia că dacă va porni o campanie împotriva îndrăzneţului valah îl va răpune, dar nu putea să prevadă câte pagube şi necazuri îi va aduce această campanie, mai ales dacă Rakoczy, răzvrătindu-se făţiş i se va alătura lui Matei Putea să se aprindă acolo, la hotarele împărăţiei, ba poate chiar şi înlăuntrul ei, fiindcă în treaba aceasta era amestecat şi nedomolitul Abaza, un pârjol lung şi istovitor, cu urmări nebănuite Cealaltă alternativă era să-l accepte pe rebel şi, după ce se va asigura de fidelitatea lui, să-l facă răspunzător de pacea, rânduiala şi buna stare a Valahiei Înclina tot mai puternic către cea de-a doua soluţie, dar nu-şi dădu sentimentele pe faţă După un răgaz formal de gândire şi după ce îi primi a doua oară pe solii lui Matei, îi lăsă să înţeleagă că atitudinea lor plină de gravitate şi cuviinţă, chezăşiile pe care le aduceau, îi risipiseră întrucâtva mânia şi îngrijorarea Dar cei ce suferiseră de pe urma lui Tomşa ar fi trebuit să i se plângă lui, sultanului, oblăduitorul şi judecătorul tuturor, nu să bată războaie şi să işte atâta tulburare Iar nimeni nu se poate înălţa voievod în Valahda fără învoirea padişahului şi fără jurământ de credinţă, căci se arată astfel, vrăjmaş al Porţii Cum se împacă oare faptele lui Matei cu dovezile de supunere pe care le trimite şi cu legămintele lui? Să se înfăţişeze mai întâi pribeagul aici, la picioarele tronului, să-i cântărească împăratul dreptatea Nici vorbă nu mai era de vreo expediţie pedepsitoare împotriva lui Matei Era limpede că sultanul, îndrumat cu dibăcie şi răbdare de marele vizir, păşeşte pe calea unui compromis, punând accentul pe două lucruri: reparaţiile protocolare datorate mândriei sale jignite şi garanţiile de viitor Radu Iliaş era de pe acum lăsat în voia soartei Matei nu cunoştea încă rezultatele acestor tratative Cu atât mai puţin ajunseseră ele la urechile lui Schimni ceauş şi ale Iliaşilor care, cotropiţi de furie şi convinşi că braţul ocrotitor al padişahului stă asupra lor, îşi urmau cu febrilitate pregătirile de război Încă de pe la jumătatea lui octombrie începură să sosească zvonuri neliniştitoare dinspre Moldova Osebit de aceasta, se află că o parte dintre boierii fugiţi, între care vornicul Hrizea, Dumitru Dudescu şi logofătul Papa Greceanu, se opriseră la Râmnic şi încercau să încropească acolo oaste, năimind oameni de pe unde puteau Nu aceştia însemnau primejdia cea mare, însă Matei hotărî să le curme străduinţele fără întârziere Trimise asupra lor un trup de călăreţi, în frunte cu Mihai Coţofeanu şi cu Radu din Desa, care, după ce trecuse prin grele încercări şi cheltuise o mulţime de bani pentru a-şi răscumpăra viaţa din mâinile lui Tomşa, se alăturase cu bucurie noului voievod Abia se arătară călăreţii aceştia pe măgurile Buzăului, că nenorocoşii boieri, ale căror încercări nu prea dăduseră roade, o rupseră la fugă şi trecând Milcovul într-o clipeală se opriră abia la malurile Siretului, pe lângă Movileni, unde dădură peste cele dintâi detaşamente din oastea lui Iliaş Coţofeanu şi Radu din Desa, care se luaseră pe urmele lor, înaintau cu prevedere Curând, străjile le aduseră veste că au descoperit tabăra lui Alexandru Se opriră la o depărtare bunicică, încercând să afle cât mai multe despre forţele vrăjmaşului şi despre intenţiile lui Se aflau acolo, în tabără, câteva steaguri de seimeni şi de moldoveni şi nu era greu de înţeles că popasul acela fusese făcut pentru a da răgaz tuturor oştilor să se adune Alexandru Iliaş voia să izbească în plin şi cu întreaga putere Cei doi comandanţi munteni îşi dădeau seama că nu pot întreprinde nimic pe cont propriu, neavând oameni destui Şiretlicurile şi străduinţele lor de a prinde limbi din rândurile duşmanului fură uşurate printr-o întâmplare Un căpitan moldovean de pedestraşi, Hîrsu pe nume, oştean vrednic dealtfel, fu atât de rău şi pe nedrept ocărât de tânărul şi nestăpânitul Radu Iliaş, încât i se sui sângele la cap şi peste noapte fugi din tabără Ajuns înaintea lui Coţofeanu, dădu în vileag tot ce ştia: — Oşteni răzbătători şi cu adevărat de temut sunt seimenii Ceva, ceva peste două mii Pământenii, v-o spun fiindcă ştiu bine, nu se vor lupta cu toată vlaga lor, ci doar mânaţi de la spate Ce au ei de apărat ori de câştigat din războiul acesta? Nimica Vodă Iliaş înţelege el însuşi asta, tocmai de aceea nu va da poruncă de plecare până nu vor sosi tătarii în ajutor — Şi este încredinţat că urdiile vor veni într-adevăr? — Asta negreşit Chiar dacă n-ar fi cuvântul sultanului, nohaii sunt totdeauna bucuroşi de harţuri şi de pradă — Poate că dă Dumnezeu şi de data asta nu se urnesc, mormăi Coţofeanu — Ba să mă ierţi domnia-ta, s-au şi urnit Armaşul Goga, pe care-l cunoaşteţi şi care a purces la dânşii, a trimis vorbă că vor fi aici în câteva zile Coţofeanu şi Radu din Desa se uitară unul la altul, consternaţi Aşadar încă o făgăduială a lui Mehmet Abaza se spulberase Primejdia se arăta mult mai mare de cum socotiseră Mulţi cai crăpară sub olăcari pentru ca vestea să ajungă cât mai grabnic la Bucureşti Logofătul Radu şi Mihai Coţofeanu se arătau hotărâţi să rămână pe loc, hărţiundu-l pe duşman până ce se va apropia oastea cea mare Însă Matei vodă nu acceptă, trimiţându-le răspuns să se tragă îndărăt şi să se alăture cu grosul oştirii Abia se crăpase de ziuă când boierii cei mari şi căpeteniile oastei se adunară la sfat în spătăria curţii Matei nu apucase să aţipească decât până la cel dintâi cântat al cocoşilor, când îi ajunseseră veştile cele rele de la fruntarii Veghea de câteva ceasuri bune Avea obrazul mai pungit şi mai veşted ca oricând, numai privirea îi lucea vie şi încordată sub tufele sprâncenelor, încărunţite şi ele Avea încredere în cei din jurul său, îi ştia oameni de ispravă şi netemători pe cei mai mulţi, dar ghicea că în cele din urmă toţi ochii se vor îndrepta spre el, aşteptând, iar el trebuia să aibă pregătit planul cel mai bun, nu să şovăie şi să bâjbâie Printre cei dintâi îi chemase la sine pe Tudosie Corbeanu şi pe visternicul Sima care, până una alta, îşi aveau cămările lor chiar în palat Privi cu un fel de milă la credinciosul Sima, care se muncea să alunge păienjenii somnului: — Spune-mi, Sima, ce agoniseală avem în clipa de faţă? Visternicul scoase un suspin şi ezită să răspundă Domnul înţelese că lucrurile stau prost de tot, dar cum nu era nicio noutate pentru dânsul, nu se lăsă descumpănit Spuse cu o blândeţe care pătrundea mai adânc decât asprimea poruncilor: — Să faci ce ştii, să faci cum ştii, Simo De la Brâncoveni nu le-am mai plătit nimica seimenilor Şi aceea n-a fost decât o biată arvună Trebuie să le dăm o parte din simbrie, îi cunosc bine pe aceşti oameni Sunt nişte bărbaţi viteji, cu suflete de copii Dar, ca şi copiii, se burzuluiesc dacă nu le arăţi grija trebuitoare Şi apoi e dreptul lor Ne slujesc, îşi pun vieţile în primejdie Oftă: M-am uitat la ei, mulţi au veşmintele în zdrenţe şi au cai proşti Tomşa nu i-a răsfăţat Ar fi nevoie de postav, de încălţări, de arme bune, ca să arate şi să se simtă şi ei nişte oşteni de soi, cum şi sunt Dar ce să mai vorbim… Mâine să faci cum ştii, Sima — Să faci cum ştii, adause ca un ecou spătarul Tudosie Mai ales că mâine va trebui să pornim cu toată puterea şi cu toată iuţeala spre hotar, să le tăiem calea oştilor lui Iliaş şi liftelor de tătari Matei clătină din cap: — Să punem oamenii pe picior de luptă, asta musai Ci nu cred că e bine să pornim îndată la drum Tudosie îl privi plin de nedumerire Avea să înţeleagă însă, numaidecât, când în faţa boierilor adunaţi în spătărie, Matei lămuri pe deplin gândul său Aflând că s-au mişcat şi mârzacii din vizuinele lor, după cea dintâi clipă de surpriză şi de tulburare, fură cu toţii de părere, ca şi Tudosie Corbeanu, să nu le dea niciun răgaz năvălitorilor Vodă ridică braţul, cerând să se facă linişte Prin firidele înguste lumina leşioasă a zorilor pătrundea cu zgârcenie, adâncind şi mai mult paloarea şi încremenirea chipurilor — Boieri dumneavoastră, grăi domnul, este o hotărâre firească Aşa am cugetat şi eu mai întâi Dar frământându-mi mintea am mai văzut şi altele O să vi le spun, iar domniile voastre să ziceţi da sau ba… Cunoaştem acum, cât de cât, forţele potrivnicului Multe şi tari Ei înaintează încrezători în izbânda lor Să-i lăsăm să-şi întărească această credinţă Apoi, o oaste la drum lung, neapărat slăbeşte şi se osteneşte, pe când cel ce aşteaptă în loc e odihnit Nimic de zis, avem oşteni viteji şi căpetenii destoinice Dar nu ajunge Aşteptând la loc priincios, hotărât de noi, şi întocmind de-a măruntul planul de luptă, ne înmulţim sorţii Acuma, judecaţi, iar cel ce gândeşte altfel s-o spună fără şovăire De aceea e sfat Se auzi un murmur ca o răsuflare liniştită Dar nu se ridică niciun glas, deoarece cu toată îmbierea nimeni nu se simţea în stare să născocească ceva mai bun Chiar cei ce mai păstrau unele temeri, înfiorându-se la gândul acelor oşti care se apropiau în voia lor, tăcură, căci se simţeau mai uşuraţi să lase toată greutatea răspunderii pe umerii unuia singur Căpitanii de steaguri grăbiră la omenii lor Matei însuşi încălecă pe Calif şi mânat de un grup de boieri ieşi din cetate, bătând toată preajma până la apusul soarelui În noaptea următoare trupele se puseră în mişcare la lumina lunii şi ocolind cetatea începură să se rânduiască în partea de Răsărit, dincolo de Plumbuita, înspre Dudeşti şi podul cel mare de pe apa Colentinei Tumultul acesta, precum şi zvonul ce se lăţise cu repeziciune, despre năvala tătarilor, îi umplu de groază pe locuitorii Bucureştilor, care începură să se pregătească de bejanie Matei puse însă crainici la toate răspântile, să dea de ştire, spre liniştirea oamenilor, că măria-sa are destule oşti să apere cetatea şi nu va lăsa pe nimeni de izbelişte Vineri, 24 octombrie, către asfinţit, sosiră în tabără Coţofeanu şi Radu din Desa, cu călăreţii lor istoviţi de goană Vrăjmaşul era aproape de tot Odată cu lăsarea întunericului, se văzură ici, colo, vâlvori şi pălălăi ce îmbujorau orizontul După obiceiul lor, tătarii prădau şi incendiau Dimineaţa de 25 octombrie se arătă nefiresc de limpede, cu o lumină de cleştar auriu izbucnind de după dealuri şi destrămând ca printr-o magie brumele nopţii Pădurea Obileştilor, abia pălită de toamnă, lucea ca arama încinsă Apa Colentinei şerpuia nepăsătoare, prelungindu-şi sticlirea în oglinzile smârcurilor împrejmuite de păpurişuri dese, clopotele mănăstirii Plumbuita bătură prelung, răspândind un fior de jale şi de spaimă, iar cele de la Mărcuţa îi răspunseră cu acelaşi glas De-a lungul zării se arătă o dâră neagră, îngroşată spre mijloc, din care ţâşnea un nor lunguieţ, ca vârful de lance Era vârful de atac al duşmanului, detaşamentul său înaintat Pe colina lutoasă, dezvăscută de ierbi, pe care paşii oamenilor şi potcoavele cailor lăsaseră mii de peceţi, semne bizare şi întortochiate, Matei privea nemişcat şarpele negru care zvâcnea în depărtare Sfârşise la timp aşezarea oştilor În latura stângă adăpostită de un mal nu prea înalt, pe care avea să-l treacă dintr-o săritură, se înşiruise călărimea împărţită în două trupuri, comandate de Tudosie Corbeanu şi de Gheorghe Măgureanu La dreapta şi puţin înclinată înapoi, ca aripa unei păsări uriaşe lăsată spre trup, se rânduise oastea seimenilor lui Vucina şi Oprea aga, om lângă om, într-o ordine impresionantă, cu platoşele sclipind în soare Pe mijloc, la poalele colinei şi în privelişte, fremătau cu mare neastâmpăr alte două steaguri de călăreţi, aflate sub porunca lui Barbu Brădescu şi Ivaşcu Băleanu Dinapoia cavaleriei, şiruri de mogâldeţe cenuşii, pedestraşii conduşi de Godea, Iancu Călinescu şi Dragomir din Runcu, aşteptau în neclintire Urechile lor, deprinse cu zvonurile tainice ale pământului, auzeau poate de pe acum vuietul aspru şi nemilos al bătăliei Marco Danovici, Cocorăscu, Filişanu şi alţii se aflau în fruntea unor cete mai mici, presărate ici, colo, în locuri ferite şi bine alese, având menirea să sară într-ajutor unde şi când va fi fost nevoie Matei păstrase lângă sine, pe colina cea mare, doar un pâlc de călăreţi, alcătuit din vechi mercenari şi din boieri tineri, plini de fudulie că li s-a dat în grijă paza vieţii voievodului Matei se întoarse spre ei şi le zâmbi cu un simţământ de plăcere visătoare, văzându-i atât de tineri şi înfocaţi În obrajii flăcăilor înfloriseră garoafe, iar bătrânii seimeni zâmbiră la rândul lor, pe sub mustăţi Era o clipă de înseninare şi de amăgire, cum totdeauna pogoară înaintea marilor vâltori Căpeteniile se aflau strânse ciotcă în jurul lui vodă, pândind mişcările vrăjmaşului şi aşteptând cele dintâi porunci ale măriei sale, ca să se împrăştie pe la steagurile lor Matei căutase să-şi mistifice adversarul până la ultima limită De fapt, apropiindu-se, acesta nu avea sub ochi, la început, decât călăraşii lui Brădescu şi Băleanu şi lesne ar fi putut să prindă un curaj nesăbuit, socotind că acestea sunt toate forţele de care dispune pribeagul Apoi, locurile din faţă, pe care aveau să înainteze oştile lui Iliaş, erau cu totul înşelătoare şi neprielnice, tocate de meandrele gârlei şi semănate cu vâlcele şi ochiuri de mlaştină Zaua aceea de pe la mijlocul lanţului întunecat se văzu acum mai limpede, detaşată de rest: avangarda vrăjmaşului înainta repede şi cu îndrăzneală Începeau să distingă siluetele oştenilor, sclipirea armelor Deodată, ajunse până la ei, pierdut, un semnal sumbru şi răguşit, de trâmbiţă Dintr-o margine mohorâtă de crâng, unde stătuseră pitulaţi, ţâşni o trâmbă de călăreţi, tăind drumul avangărzii Oamenii lui Iliaş, luaţi prin surprindere, şovăiră o clipă, apoi văzând că cei ce le vin împotrivă nu sunt atât de mulţi, îşi îmboldiră caii cu şi mai mare înverşunare Li se auzeau, slabe, chiotele şi îndemnurile Când cele două detaşamente se loviră unul de altul, răzbătu până pe colină un vuiet înfundat, ca un muget În avântul lor, stolurile de călăreţi se întrepătrunseră, se risipiră, buimăcite parcă de forţa loviturii, se încleştară iar, apoi nu se mai văzu acolo decât o rotire de centauri furioşi, învăluită în pulbere — Au izbit, au izbit! strigă aţâţat Marco Danovici, lungindu-şi gâtul să vadă mai bine, deşi nu avea cum Matei îşi desfăcu chinga coifului care îi rodea bărbia Răsufla greoi şi o vină groasă, albăstruie, i se zbătea la tâmplă — Numai de şi-ar păstra cumpătul, spuse Numai de s-ar desprinde la timp… Dacă se înfierbântă şi uită ce le-am poruncit, nu e bine Tăcură cu toţii Ştiau că dacă se apropie din urmă grosul armatei lui Iliaş, călăreţii care se iviseră ca nălucile de sub crâng sunt pierduţi Se scurse un pătrat de ceas, apoi încă unul Oastea cea mare a lui Iliaş văzuse şi ea încăierarea, dar nu se grăbi într-acolo, ci dimpotrivă, rămase prevăzătoare pe loc Răsunară câteva focuri de archebuză Roatele de călăreţi se destrămaseră şi se răzleţiseră pe câmp, lupta se urma cu îndârjire, om la om, o învălmăşire de urlete şi vaiere stinse veneau dintr-acolo Începură să se neliniştească Gheorghe Măgureanu tocmai întrebase dacă n-ar fi bine să le trimită ajutor, când avură dovada că Radu şi Coţofeanu urmează întocmai povaţa voievodului La o poruncă neauzită, muntenii se desprinseră cu iuţeală din încleştare şi regrupându-se porniră în galop năpraznic spre liniile lor Izbutiseră Duşmanii erau convinşi că, valahii, după ce luptaseră cu deznădejde, înspăimântaţi şi copleşiţi, nu mai aflaseră altă scăpare decât fuga şi că fără îndoială în toată oastea lor domnea panica Îi urmăriră câtva, cu strigăte de bucurie Dar cum totuşi nu se încumetau să atace singuri dispozitivul lui Matei, se rotiră nehotărâţi, iar în cele din urmă se buluciră la malul apei, aşteptând restul trupelor care se puseseră în mişcare cu destulă încetineală Matei râse tăcut, fără bucurie, nedeslipindu-şi ochii din zarea care mişuna de oşti Coiful rotund, fără alte ornamentaţii decât o cruce de majolică în dreptul frunţii, îi sclipea ca o tiară de argint Sudoarea i se scurgea îmbelşugată pe ceafă şi pe spate, căci soarele începuse să ardă că vara Sub mantia scurtă de caşmir purta platoşă fină, cu umerare şi cu năvod de plăcuţe care-i apărau pântecele Singura-i armă, sabia damaschină uşor curbată, spânzura la oblâncul şeii lui Calif, pe care Duşan îl ţinea de căpăstru înapoia lui — Rămâne să vedem, spuse Tudosie Corbeanu, care la fiece mişcare îşi zornăia fierăria atârnată pe trupul uriaş Rămâne să vedem ce au de gând — Nu cred că vor fi multe de văzut, răspunse Matei Aş fi voit să le lăsăm lor pasul, în toate mişcările, să nu ne arătăm puterea decât la ceasul potrivit Însă mă tem că dacă l-au pus în fruntea oştilor pe Mihu Racotă, nu vor ieşi toate cum gândeam Mihu e om şiret şi cumpănit — Aşa e, încuvinţă pirpiriul şi nervosul Iancu Călinescu Alvanitul nu uită ce-a păţit la Ungurei Vulpoiul căruia zăvozii i-au scărmănat o dată blana nu mai dă buzna Totul părea să adeverească aceste presimţiri Vrăjmaşul îşi retrăsese avangarda dincolo de Colentina Se desfăşurase, ocupând acum un front mai larg, dar nu se înţelegea prea bine ce intenţii are În cele din urmă forfota de peste apă încetă cu desăvârşire Pesemne căpeteniile duşmane ţineau sfat Câteva pâlcuri înaintară ici, colo, poate pentru a cerceta mai bine terenul, apoi se întoarseră în rânduri şi totul reintră în neclintire Scurgerea timpului mări încordarea în tabăra lui Matei Aşteptarea aceasta zadarnică îi obosea pe toţi, măcinându-le răbdarea Formaţiile de luptă nu se stricară prea mult, însă cu toate poruncile severe, pedestraşii din urmă se strecurau tot mai des în primele linii, dibuind prin sălciişuri şi cocoţându-se pe dâmburi, dornici să vadă ce se petrece dincolo Privirile boierilor se îndreptau din ce în ce mai întrebătoare şi mai posomorâte spre Matei vodă Acesta însă rămânea încremenit şi mut, făcându-se că nu aude murmurul lor de nemulţumire Părea un trunchi de arbore, scurt şi vânos, crescut acolo pe colină, nepăsător la freamătul vântului Nici unul nu bănuia că în câteva rânduri Matei şovăise, gata să se înduplece şi să pună capăt la un fel acestei aşteptări prelungite Dar de fiecare dată crescuse în el o îndârjire ca un val, împiedicându-l să cedeze Era adânc încredinţat că numai tăria răbdării şi judecata rece le vor aduce biruinţa în această bătălie Se lăsă înserarea, cu frigul ei pătrunzător Zgribuliţi, oştenii îmbucară cina rece, aciuindu-se pentru odihnă Nu era de aşteptat vreun asalt pe întuneric Totuşi se rânduiră străji puternice pe timpul nopţii şi se dădu consemn să nu se aprindă niciun foc, pentru ca cei de dincolo să nu poată aprecia întinderea taberei În schimb potrivnicii nu se fereau, tabăra lor era luminată ca ziua de pălălăi, iar oamenii lui Matei înjurau printre dinţi, pizmuindu-i pe fericiţii care-şi încălzeau astfel ciolanele Noaptea trecu fără nicio întâmplare Câmpia părea liniştită şi pustie ca de la facerea lumii Dimineaţa se smulse cu greu din brumele încenuşate, ca o pasăre albă, amorţită, care-şi încearcă aripile Oştile nu se clinteau, părând că veniseră să ierneze aici, după cum spunea cu glumeaţă amărăciune Barbu Brădescu Oamenii lui Matei se pregăteau iarăşi de zăbavă lungă, dar fără încordarea din ajun Deodată, la aripa stângă a duşmanului se produse o vânzoleală Nu se desluşea prea bine ce este Abia când un val de călăreţi se desfăcu abătându-se spre podul Hrizei şi le văzură lămurit cuşmele rotunde, de piele, pieptarele flocoase şi suliţele scurte, înţeleseră că se urnesc ceambulurile Fără îndoială, sfatul prea îndelungat al căpeteniilor îi nemulţumise pe tătarii care nu puteau fi ţinuţi multă vreme în frâu Chibzuinţă lui Mihu Racotă dăduse astfel greş Mârzacii merseră o vreme la pas, de-a lungul râului Apoi se hotărâră brusc să treacă dincolo — S-a spart gheaţa Domnul fie lăudat, oftă bucuros Tudosie Corbeanu Tătarii ieşiseră din vad şi se apropiau vijelios, scoţând chiote ascuţite ca nişte păsări de pradă Oştenii lui Matei priveau această năvală cu răsuflările înteţite, palmele se încleştaseră pe mânerul paloşelor şi securilor, dar se vădi îndată că voievodul preţuieşte totul dintr-o ochire, aşa cum desparte un giuvaiergiu bătrân sticla de nestemate, şi că nu tuturora le-a venit rândul să intre în vălmăşag — Seimenii, spuse Matei Acum, numai seimenii Fără grabă Şi în cea mai bună rânduială Nu era nevoie să le mai dea şi alte îndrumări lui Vucina şi lui Oprea Îşi cunoşteau meseria Mercenarii se iviră pe câmpul de luptă în formaţie strânsă, ca un meterez de oţel Înaintau încet, prea încet după părerea unora, dar tocmai încetineala aceasta dovedea forţa şi meşteşugul lor Văzând zidul acesta mişcător care le ieşea în cale cu atâta linişte, mârzacii avură o scurtă şovăire, valul lor undui, dar îndemnurile furioase ale căpeteniilor îi mânară iarăşi orbeşte, înainte Matei urmărea cu luare aminte mişcările hoardei Deodată păru că-şi pierde interesul Îşi trecu mâna peste faţă ca pentru a-i netezi cutele Apoi vârî din nou degetele sub cureaua stânjenitoare a coifului: — Sunt luptători proşti Ştiu, căci i-am mai înfruntat Corbeanu îl privi mirat: — Şi eu, măria-ta… — Şi noi, se auziră alte glasuri, în care se ghicea limpede că nu sunt de părerea lui vodă — Atunci ştiţi ce vreau să spun Nu se tem de moarte Dau buzna Sunt furtunatici şi plini de cruzime Însă nu cunosc şi nu respectă nicio rânduială de luptă Îşi covârşesc duşmanul numai cu numărul şi cu avântul lor sălbatic O armată care-i înfruntă fără să-şi piardă capul, după cele mai bune învăţături de război, îi bate şi îi spulberă fără greutate Lefegiii lui Oprea şi Vucina erau în adevăr oamenii potriviţi să-i înfrunte pe sălbaticii nohai Nu-şi pierdură nicio clipă liniştea Din mers, la câteva zeci de paşi, sâneţele lor trăsniră toate odată şi cel dintâi şir al mârzacilor se prăvăli ca secerat Tătarii aveau şei înalte şi călăreau ghemuiţi: mulţi se dădură de-a berbeleacul nimerind sub copite, alţii rămaseră agăţaţi în scări şi fură târâţi ca nişte saci de piele însângerată, în care mai palpita încă viaţa Caii, atinşi şi ei de plumbi, se ridicară în două picioare, nechezând înspăimântaţi Călăreţii din urmă smuciră dârlogii cu desnădejde, se învălmăşiră unii peste alţii şi goana li se frânse chiar în clipa când seimenii se ciocneau de masa lor întunecată şi urlătoare Paloşele scurte şi grele ale mercenarilor luciră sumbru, bătălia se încinse înverşunată Vârtejul hoardei părea un câine uriaş care se învârteşte înnebunit în jurul propriei lui cozi Suliţele, toporiştele şi hangerele mânuite diavoleşte scrâşneau scrijelind platoşe şi coifuri, dar când izbuteau să se împlânte în carne vie, un urlet de triumf scos din zeci de piepturi acoperea geamătul celui răpus Seimenii luptau fără zarvă, cu o rece îndârjire Săbiile lor cu două tăişuri provocau răni îngrozitoare, despicând cu uşurinţă, până la brâu, piepturile acoperite doar cu blăni de oaie şi retezând căpăţânile ca pe nişte dovleci Trupuri ciopârţite se zvârcoleau în ţărână, tot mai mulţi cai fără stăpân, cu burţile şi coastele năclăite de sânge, se răzleţeau pe câmpie Sub strânsoarea neslăbită a mercenarilor, urdia începu să dea înapoi, subţiindu-se ca un troian de zăpadă în bătaia soarelui Curând, căpeteniile nohailor înţeleseră că au în faţă un potrivnic mult mai de temut decât crezuseră şi că urmând să se bată astfel nu se vor alege decât cu pierderi grele Erau furioşi că spătarul Mihu nu făcuse nimic pentru a sprijini atacul lor Un strigăt ascuţit şi aspru ca şuieratul unui bici şi tătarii se întoarseră cu iuţeala fulgerului, părăsind în voia soartei pâlcurile care, împresurate de seimeni, nu mai aveau cum să fugă Oprea şi Vucina nu se grăbiră să-i urmărească, dealtfel cunoşteau iuţeala cailor tătăreşti În schimb, pe cei rămaşi îi grămădiră în marginea unui smârc, măcelărindu-i fără cruţare, până la ultimul, astfel că stuful şi lintiţa se acoperiră cu o mâzgă roşie În tabăra lui Matei domnea însufleţirea, oştenii izbucniră în chiote de bucurie Ivaşcu Băleanu îşi ciupea mustaţa neagră ca tăciunele, ochii îi luceau de beţia sângelui: — Bună căsăpeală, bună căsăpeală, mormăia în neştire — Răbdare, spuse Matei Se vor întoarce Şi nu singuri, de astă dată, căci s-au învăţat minte Tudosie, şi tu, Măgurene, duceţi-vă la oamenii voştri Ochii la mine: când voi da semn, porniţi Grija voastră să fie călăreţii lui Mihu Vedeţi-vă de lucru, nu luaţi seama la tătari Grija acelora o vor avea tot Vucina şi Oprea Exaltarea celei dintâi biruinţe trecuse Era lămurit pentru toţi că abia acum vine înfruntarea adevărată şi grea; un clocot şi o mişcare ca de talaz se răspândi în rândul oştilor, apoi fiecare rămase încremenit la locul său, strivind în fălcile încleştate fiorul, neliniştea şi întrebările clipei Seimenii nu se retrăseseră pe vechile lor poziţii Ca o cetăţuie de fier în mijlocul câmpului, aşteptau întoarcerea tătarilor Oprea aga fusese rănit la cap şi zăcea oblojit într-o vâlcea, mai departe, însă Vucina se descurca şi singur Îi văzu cel dintâi pe tătari Hoarda se deplasase mult spre stânga, făcând un ocol mare şi venea dinspre Obileşti, răsfirată ca un fum vânăt, adus de vânt Chiar atunci, în tabără la Radu Iliaş începură să bată darabanele Fără nicio poruncă, un tulnic din scoarţă de copac răspunse prelung şi sfidător din rândurile glotaşilor valahi, aducând un zâmbet pe faţa lui Matei — Aha, mormăi Sima Cântă Sunt nerăbdători să joace Silit de neascultarea sălbaticilor săi allaţi, spătarul Mihu Racotă hotărâse că e timpul să intre şi el în luptă Teama că şiretul său adversar putea să-i întindă vreo cursă nu-l părăsise cu totul, dar nu mai avea încotro Oastea lui care, la cererea plină de trufie a tânărului Iliaş, pornise în răpăitul tobelor şi cu praporii fâlfâind, se desfăcu în două din mers Steagul oştenilor în plată se abătu la dreapta, pe o fâşie de câmp ce părea mai uscată şi mai sigură Veneau drept, asupra călăraşilor lui Măgureanu şi Corbeanu, fără să ştie şi fără să-i vadă însă pe aceştia, ascunşi cum erau după creasta de lut Poate că gândul lor era să înconjoare trupele lui Ivaşcu Băleanu, aflate la vedere, şi să le lovească dintr-o latură Matei ridică braţul înmănuşat Oamenii spătarului Tudosie ţâşniră ca apa din văgăuna lor, lăsându-se la vale pe dâmbul golaş, într-o hărmălaie cumplită Plini de uimire, lefegii lui Iliaş vodă văzură cum se năpusteşte asupră-le uraganul acesta la care nu se aşteptau, dar nu se pierdură cu firea şi se îmbulziră să-i ţină piept Celălalt trup de oaste, comandat de însuşi Mihu Racotă, apucase pieziş, la dreapta, dar nu înaintă mult, fiindcă ceea ce li se păruse lor câmpie verde era mocirlă ascunsă sub încâlceala mohorului Şovăiră, neştiind pe unde-i mai bine să ocolească Barbu Brădescu şi Ivaşcu Băleanu pândeau porunca, acum li se părea momentul prielnic, după cum şi era, însă atenţia voievodului se îndreptase asupra ciocnirii dintre călăreţii lui Corbeanu şi lefegii lui Iliaş Asaltul impetuos al celor dintâi se lovise ca de-o stâncă Neputând să spargă dintr-odată rândurile lefegiilor, îşi pierduseră încrederea şi îndrăzneala Detaşamentul lor se învălmăşise şi se fărâmiţase, izbind la întâmplare, fără spor Lupta începuse prost pentru ei, mercenarii lui Iliaş erau războinici încercaţi Matei înţelese asta din primele clipe şi fu cuprins de îngrijorare Barbu Brădescu îşi juca armăsarul cu neastâmpăr, fără să ia aminte ce se petrece la flancul stâng — Măria-ta, izbucni el, ce facem? Să nu zăbovim Dă poruncă! Dacă pornim acuma, îl prindem pe Mihu la strâmtoare şi-l prăvălim în mlaştină — Lasă-l pe Mihu, răspunse Matei, răguşit Mai bine priviţi acolo L-au încolţit rău pe Tudosie — Aşa e, tresări Ivaşcu Băleanu Se pare că îi răzbesc lefegii Sunt mulţi — Mulţi şi afurisiţi Corbeanu nu-i va putea ţine în loc multă vreme Are nevoie de ajutor Brădescu îl privi cu ochii holbaţi: — Bine, dar aceştia pe seama cui rămân? Mihu, cu steagul boierilor… Acuma îşi caută drum Dar vor străbate aici, pe colină, şi vor stăpâni câmpul de luptă Iar măria-ta… măria-ta rămâi descoperit în faţa lor! — Nu e vorba de soarta unui om, ci de soarta unei bătălii Dacă seimenii lui Iliaş îl dau peste cap pe Tudosie, totul se năruie Alergaţi în ajutorul lui Împotriva lui Mihu voi pune pedestrimea Haide, zburaţi, nu mai e vreme de pierdut Vă poruncesc! Glasul lui vodă sunase aspru şi inflexibil, plin de o dureroasă nerăbdare şi cei doi boieri pricepură fulgerător că aceasta e singura înţelepciune a clipei Alergară să îndeplinească ordinul, cu moartea în suflet, căci îl lăsau pe Matei singur în faţa unei primejdii teribile Matei ştia prea bine, din lunga-i experienţă de oştean, că pedestrimea singură în faţa cavaleriei nu are prea multe şanse Dar nu avea de ales Era împăcat cu sine, ştiind că a luat unica hotărâre posibilă în acea situaţie şi trebuia să-şi încerce norocul Dădu porunci repezi Pedestraşii se iviră ca din pământ Sumanele lor vineţii şi cojoacele erau pline de glod uscat şi de scaieţi ca blănile unor dulăi Aveau arme de tot felul, mai mult proaste decât bune Cu căciulile îndesate până la sprâncene, cu feţele lor scobite şi bărboase, cătau cu un ochi la măria-sa şi cu altul la vrăjmaş Rareori fuseseră trimişi să înfrunte singuri călărimea, înţelegeau că e un lucru tare anevoios Nu aveau prea mare ştiinţă de război şi disciplină ostăşească Îndeobşte se luau în piept cu glotaşii duşmanului, ghioaga şi jungherul erau numai bune pentru aceştia, sau dădeau năvală în urma cavaleriei şi încolţeau pâlcurile răzleţe Erau luptători vânoşi şi îndârjiţi, iar nu o dată, în lungul vremii, exasperarea, ura sau nădejdea într-o soartă mai bună îi făcuse să se bată ca fiarele Matei ştia asta prea bine, dar se întreba cu nelinişte ce vor putea face împotriva cavalerilor bine echipaţi şi bine conduşi, ai lui Mihu Racotă Aceeaşi întrebare şi-o puneau şi mohorâţii glotaşi Ştiau şi ei cât de greu e, lunecând cu opincile prin tină, să dobori un călăreţ din şa, ori să te aperi, fără platoşă sau scut, de loviturile de sabie care plouau de sus Dar tot cătând la steagul boierilor care se mocoşea între mlaştini, ochii începură să le strălucească şi răsuflarea li se înteţi Fâlfâiau acolo mantii de mătase, şi luceau cu mare semeţie coifuri de argint şi calpace de blană scumpă Când se dădu semnalul de plecare, porniră în fugă, îmbrâncindu-se şi făcând să răsune câmpia cu chiuitul lor prelung, de-o încrâncenată veselie Poate că îi amăgea şi nădejdea unei prăzi bogate, binevenite în sărăcia lor, căci pe ce pune mâna un războinic, al său este, dacă rămâne teafăr Dar mai presus de aceasta, creştea în piepturile lor un simţământ tulbure şi vechi, satisfacţia crudă a răfuielii cu oamenii aceia trufaşi, care nu pregetaseră să aducă liftele păgâne spre a le pune iarăşi călcâiul în grumaz, călcâiul de fier, lipsit de cruţare şi greu ca moartea Mihu Racotă ieşise la liman, călăuzindu-şi oastea prin locuri mai puţin nesigure Când se arătă pedestrimea, revărsându-se spre el ca un ciopor negru, nu se sperie prea tare De luptătorii aceştia rău înarmaţi şi nedibaci, foind ca furnicile, nu avea a se teme Nemaiaşteptând ordin, boierii dădură pinteni şi intrară în grămadă la galop, cu săbiile trase Chiar din primele dipe ale ciocnirii căzură o mulţime de glotaşi, păliţi de tăişuri şi zdrobiţi de buzdugane Aceştia mânuiau cu destulă vrednicie securile şi parii pârliţi în foc, care le slujeau drept suliţe, dar cu greu izbuteau să doboare câte-un călăreţ E drept, unii luptători mai vechi aveau căngi de fier cu care, agăţând platoşele sau cingătorile, îi prăvăleau pe boieri din şa, căsăpindu-i ca pe berbeci De asemenea moarte groaznică pieriră între alţii visternicul Nicola şi logofătul Papa Greceanu Dar cu toată înverşunarea pedestraşilor, superioritatea duşmanului ieşea tot mai mult la iveală Matei urmărise strângând din dinţi încleştarea aceea inegală După plecarea călăreţilor lui Băleanu, mica lui gardă făcuse îndată un pas înainte, împresurându-l, într-o inimoasă pornire de a-l ocroti Se întoarse spre cel mai aproplat dintre oşteni: — Du-te după Iancu Călinescu Să vină aici, cu oamenii lui Călinescu sosi în grabă, cu micul său detaşament, ţinut în rezervă pentru orice întâmplare Din nou se întoarse voievodul, privind scrutător, cu un licăr de îndoială repede stins, pâlcul de călăreţi adunat pe colină Nu erau nici două sute, cu oamenii lui de pază cu tot Sima şi Călinescu nu înţeleseseră, cătau la el întrebători — Glotaşii sunt risipiţi şi daţi înapoi, doar vedeţi Nu am nădăjduit că vor înfrânge oastea lui Mihu, ci am voit doar s-o ţină pe loc cât mai mult Nu vor putea s-o mai ţină, e limpede Jumătate au pierit E rândul nostru să dăm iureş, să-i îmbărbătăm Pe feţele celor doi se întipări o mare uimire Foloasele unui atac cu forţe atât de slabe li se păreau iluzorii, iar riscurile aproape nebuneşti Sima îşi deslipi o clipă buzele, dar nu scoase niciun sunet Călinescu, mai puţin stăpânit, rosti cu amărăciune: — Facă-se voia măriei tale Matei aproape că nu-l auzise Îşi plecase capul în piept, muşcându-şi buza O lespede îngheţată se lăsă încet, în zuruit de lanţuri, peste inima lui, peste gândurile lui Poate că era poarta de întuneric a spaimei, a slăbiciunii omeneşti, care zăgăzuieşte elanurile şi simţămintele vii Îşi îndreptă umerii pentru a o prăvăli lespedea aceea, umerii îi erau prea neputincioşi, se ajută cu glasul, răcni cu o supremă îndârjire, înălţând sabia ca pe un lujer de argint: — Înainte! Năvală! Înainte! Glotaşii văzură cu mare bucurie că le vin ajutoare Cunoscând chivăra şi mantia măriei sale fură cuprinşi de o încredere oarbă, miraculoasă; braţele lor vlăguite se încordară cu putere nouă, un strigăt prelung, întărâtat, se ridică de la o margine la cealaltă a şirului lor Călăreţii lui Matei rămăseseră strânşi Izbiră ca un buzdugan, pătrunzând destul de adânc în rândurile duşmanului Clinchetul fiarelor, blestemele, sudalmele, urletele, strigătele sfâşietoare ale răniţilor îi învăluiră într-un vuiet buimac Matei îi văzu de departe, unul lângă altul, pe Dudescu şi pe Hrizea, şi un fior roşu îi trecu prin inimă Gâfâind, se căzni să înainteze spre ei, dar era greu de străbătut prin vălmăşag Un boier gros şi înalt cât o catapeteasmă, călărind un roib uriaş, cu fruntar de fier, îi tăie calea şi încrucişară săbiile Cu toată trupeşenia lui, potrivnicul mânuia sabia cu iuţeală şi îndemânare, rânjind veninos, căci îl recunoscuse pe pribeagul Matei din Brâncoveni Matei chibzuia fulgerător toate mişcările, îndepărtă câteva lovituri primejdioase şi ridicându-se uşor în scări izbuti să-şi taie adversarul la grumaz, către ceafă, sub marginea coifului Rana nu era adâncă, dar sângera din belşug, şi spătosul boier, înfricoşat, se grăbi s-o ia la sănătoasa Dar alţii îi luară locul Chipuri fără nume, chipuri palide, chipuri învăpăiate, guri încleştate în scrâşnet, guri căscate, răcnind, ochi, îngustaţi de ură, ochi bulbucaţi, năpădiţi de aţele sângerii ale furiei smintite… Aproape de Matei, scară lângă scară, luptau Sima, Iancu Călinescu, Duşan şi câţiva mercenari bătrâni Se băteau cu mare meşteşug cu mare îndârjire Însă voievodul înţelegea tot mai deplin că atacul lor nu avusese alt rezultat decât să ţină în cumpănă, o clipă mai mult, soarta îndeştării Nu izbutiseră să-l facă pe Mihu Raootă să-şi piardă judecata Alvanitul văzuse cât sunt ei de puţini şi rămânea încredinţat că-i va birui Bătălia era încă nehotărâtă, glotaşii îşi mai făceau încă datoria, întăriţi de pilda măriei sale, dar nu încăpea îndoială că în puţină vreme va sosi clipa grea a slăbiciunii şi a prăpădului Deodată, Matei auzi din dreapta sa strigătul pătrunzător, nebun de bucurie, al lui Iancu Călinescu: — Seimenii! Izbândă! Vin seimenii! …Vitejii mercenari ai lui Vucina respinseseră până în clipa aceea patru atacuri ale tătarilor Păţiţi de prima dată, mârzacii adoptaseră o tactică nouă: se învârteau în rotocoale mari, ca lupii, revenind mereu şi încercând să sângere din fugă trupul acela neclintit, cu solzi de fier, să-l înspăimânte şi să-l sfâşie Dar după ultima încercare, încheiată pentru ei cu pierderi mai mari ca totdeauna, fiii stepelor se depărtaseră şi pieriseră ca nişte năluci în alburiul zării, blestemând fără îndoială ceasul nenorocit când se lăsaseră atraşi în această păguboasă expediţie Înţelegând că nu se vor mai întoarce, Vucina îşi mânase fără zăbavă oştenii în ajutorul lui Matei vodă şi al pedestrimii Dar spătarul Mihu, mereu cu ochii în patru, văzuse primejdia Fără a mai aştepta lovitura seimenilor, care se apropiau ca un torent, dădu poruncă de retragere Ajunşi şi tăiaţi fără milă dintr-o latură, de seimeni, hărţuiţi din urmă de călăreţii lui Matei şi de glotaşii dornici de răzbunare, retragerea lor se schimbă curând într-o goană desnădăjduită, buimacă Pe celălalt mal al gârlei, Radu Iliaş urmărise bătălia înconjurat de câţiva dregători şi oşteni Văzând fuga tătarilor, iar după aceea dezastrul şi risipa steagului boierimii, hotărî cu inima otrăvită că nu mai are ce să aştepte Porni în goană mare pe câmpie, fără să se mai uite înapoi Mihu Racotă izbuti să treacă şi el, cu chiu cu vai, prin vaduri şi să se depărteze, pe urmele tânărului domn, cu oamenii care-i mai rămăseseră Dar acolo, la vadurile Colentinei şi în păpurişuri, în cumplitul vălmăşag, destui fură ajunşi şi măcelăriţi, iar nu puţini lepădară armele şi se dădură prinşi, implorând sfânta, creştineasca îndurare La aripa stângă, bătălia se încheiase deasemeni printr-o victorie deplină Cu forţe unite, Ivaşcu Băleanu, Corbeanu, Brădescu şi Gheorghe Măgureanu izbutiseră să înfrângă rezistenţa trupelor de mercenari Cu toate pierderile nemiloase, aceştia se retrăseseră în rânduială, pas cu pas, până la apa Colentinei, apoi, după ultimele focuri de archebuză, se depărtaseră şi ei, căutând să ajungă din urmă rămăşiţele oastei lui Iliaş vodă Tudosie Corbeanu ceruse îngăduinţa să aleagă din grămada prinşilor pe cei mai de seamă şi să-i cerceteze el însuşi Avea obrazul crestat şi era stropit de sânge mai peste tot, căci luptase ca un mistreţ furios şi nu era prea plăcut la vedere Cunoscându-i pe unul şi pe altul dintre prizonieri, părea în chip ciudat că se bucură şi le grăia cu o blândeţe care nu prevestea nimic bun Cei mai mulţi dintre boierii prinşi erau stăpâniţi în ascuns de aceeaşi teamă: că vor fi duşi la butuc şi li se vor lua capetele, obicei vechi şi sângeros al pământului, drept necontestat, dintotdeauna, al învingătorului… Spaima lor era însă cu totul deşartă Matei era departe de a nutri faţă de dânşii gânduri ucigaşe Rezemat de o grămadă de stuf uscat, aşternut cu o scoarţă adusă de sfinţii părinţi de la Plumbuita, care-şi arătaseră şi ei bărbile îndată după bătălie, voievodul se odihnea Începuse pe neaşteptate burniţa Vodă îşi scoase coiful şi-l dădu în mâinile lui Duşan care, descheindu-i curelele platoşei, se grăbi să-i frece cu un ştergar grumazul năduşit Stătea cu calpacul de vidră pe genunchi, zăbovind să şi-l pună, simţea că-i face bine cernerea răcoroasă Sângele începea să-i umble mai liniştit prin vine, doar în picioare mai stăruia tremurul mărunt al încordării Se uită lung la ceata boierilor prinşi Pe unii îi ştia, pe alţii nu Erau şi moldoveni de-ai lui Alexandru Iliaş între dânşii Îndrăcită făptură acest Alexandru Nu pregetase să-l taie pe solul său, venit cu vorbe paşnice El nu-i va tăia pe boierii lui Alexandru, veniţi cu paloşul asupră-i Îi va trimite îndărăt, după ce le va hotărî o sumă de răscumpărare, potrivită cu rangurile şi averile lor Fiindcă aceştia nu făcuseră alta decât să urmeze porunca stăpânului lor Însă fugarii de la Bucureşti a cui poruncă urmaseră? A orbirii şi a rătăcirii lor? Şi totuşi nu putea să-i urască Privea la ei cu milă şi cu zbucium În afară de Manea, de Nicola şi de alţii ca ei, înrăiţi şi înstrăinaţi, pe aceştia nu putea să-i urască Erau şi ei neamuri vechi, carne din carnea acestui pământ La ce ar sluji, cui ar sluji să-i descăpăţâneze, să înalţe cu leşurile lor un alt gorgan al sângelui şi al răzbunării? Erau destule pe trupul ţarii Poate că iertându-i şi căutând să ajungă la sufletele lor se vor întoarce pe drumul cel bun şi-i vor fi reazim odată Nu putea să-i urască şi încă nădăjduia, aştepta semnul împăcării Împăcată era acum câmpia presărată cu trupuri pe care le scălda ploaia şi le sorbea mlaştina Oftă Ce va mai fi? Bănuia ce va mai fi Prea puţină dulceaţă şi mai multă nelinişte şi ameninţare, mai greu de îndurat decât focul bătăliilor Raza străbate greu printre nori, iar câteodată lumina ei e tot atât de înşelătoare ca pacea acestui câmp cu morţi Aşa gândea Alţii gândeau mai simplu, viii cu viii, morţii cu morţii, şi după ce lăsaseră sufletele acestora din urmă în grija monahilor de la cele două mănăstiri, îşi vedeau gospodăreşte de treburile lor Glotaşii aprinseseră focuri mari Strânşi roată, grămezi de umbre în jurul vâlvătăilor, cu cojoacele aburinde, îşi oblojeau rănile, treceau din mână în mână ploştile cu rachiu, ori schimbau între dânşii, pipăind-o şi preţuind-o cu migală, prada de război Sfârşiseră un lucru greu Erau bucuroşi că au ieşit biruitori şi că au scăpat cu viaţă, dar bucuria lor avea ceva stăpânit şi sumbru, căci la multe biruinţe puseseră ei umărul, dar matca vieţii lor nu se schimbase prea mult Unii mai rătăceau pe câmp, căutându-şi un frate căzut, ori adunând o sabie, un jungher, un brâu, o chivără bună, lucruri ce nu le mai făceau nicio trebuinţă celor ce aveau să putrezească în curând Căpeteniile se adunaseră în jurul lui Matei Erau cu toţii acolo Filişanu şi Coţofeanu, Marco Danovici, Socol Cornăţeanu, credinciosul Sima, postelnicul Drăguşin Deleanu, Ivaşcu Băleanu, cu fruntea înfăşurată într-o faşă pătată de sânge, Barbu Brădescu palid şi frumos, cu pletele castanii revărsate pe umeri, Dragomir din Runcu, Radu din Desa, Gheorghe Măgureanu, Iancu Călinescu, truditul şi neînfricatul Vucina… Unii comentau cu aprindere desfăşurarea bătăliei Alţii vorbeau mai puţin, surâzând ca într-o beţie Privindu-i şi ascultându-i, Matei simţi cum slăbeşte treptat chinga aceea nemilostivă care-i strânsese inima Da, viitorul nu era o zugrăveală în culori liniştite, plăcute Dar oamenii aceştia, fala şi fruntea ţării, se aflau cu el, împrejurul lui şi iată, nu pregetaseră să-şi verse sângele pentru cauza cea bună Se arătau cutezători şi plini de încredere Cu asemenea oameni se puteau face multe… Îl smulse din fericita lui îngândurare un tumult iscat în apropiere şi vocea hăulitoare, plină de bucuroasă uimire, a lui Tudosie Corbeanu: — Măria-ta, iată berbecul berbecilor, care a călăuzit turma încoace! Văzând ceea ce vedea, vodă Matei se ridică fără voie în picioare, cuprins de aceeaşi uimire ca şi spătarul În faţa lui se afla Schimni ceauş, înconjurat de câţiva comandanţi de akingii Cu veşmintele ponosite, fără hanger şi cu cealmaua strâmbă, turcul păstra totuşi o atitudine plină de demnitate Obrazul lui vodă se încreţi într-un zâmbet ironic: — Ce văd? Trimisul padişahului căzut în robie… — Toate se întâmplă după voia lui Alah, răspunse ceauşul cu obişnuitul fatalism al neamului său Dar, adause repede, eu nu mă cunosc robul decât al luminăţiei sale, Murad sultan — Înapoiaţi-i sabia cinstitului ceauş, porunci Matei Apoi privi ţintă în ochii demnitarului otoman: Aşa este, toate se întâmpla din voia Celui Înalt El te-a dat în mâinile noastre Dar nu voi hotărî eu soarta unui supus al măriei sale sultanul Turcul nu se lăsă înşelat Ştia că gestul lui Matei e dictat mai mult de prudenţă decât de mărinimie Totuşi se înclină, grav: — Îi voi spune luminăţiei sale despre această nobilă purtare Tăcu În ochii lui flutură o clipă frământarea În ultima vreme îi ajunseseră multe la urechi Aflase în mod sigur că pribeagul Matei se găseşte sub aripa lui Mehmet paşa, care-l susţine pe toate căile Ştia de câtă influenţă se bucură Mehmet Abaza, poate că în clipa aceasta sultanul însuşi îşi schimbase hotărârea în favoarea lui Matei Se decise Chiar dacă n-ar fi fost aşa, Mehmet va şti fără îndoială să înfăţişeze într-o lumină convenabilă gestul lui Şi apoi, bărbatul acesta pe care-l vedea întâia dată avea în priviri o lumină ca o prevestire Fără îndoială, ceva avea să se schimbe în curgerea vremii şi a întâmplărilor Făcu semn către unul din akingii, care-i înmână lancea cu măciulie de bronz, de care spânzurau două cozi albe, de cal I-o întinse valahului: — Nu este lucru obişnuit… Niciodată asemenea ceremonie nu s-a împlinit pe câmpul de luptă Îngăduie să-ţi înmânez steagul domniei, încheie tulburat Matei încreţi obrazul cu nespusă mirare: — Dar nu-mi era hărăzit mie, Schimni ceauş! — Nu-i pentru cine se pregăteşte, rânji Tudosie Corbeanu — Este o zicală înţeleaptă, se întoarse spre el ceauşul, care cunoştea bine graiul valah Apoi murmură: Stăpân este cel care stăpâneşte, nu altul Matei primi tuiul şi-l sprijini în pământ, lăsând să-i fâlfâie ciucurii Plecă privirea, apoi o ridică iarăşi, luminată, dar visătoare: — Semnele puterii se află înăuntru, dacă se află, Schimni ceauş Iar cele din afară sunt mai şubrede Nu spre mărire voi păstra aceasta, ci în nădejdea că măritul sultan va privi cu mai puţină încruntare la noi Ţara are nevoie de linişte şi de cârmuire dreaptă Acestor nevoi mă voi supune eu Voi să mai adauge ceva, dar Barbu Brădescu, cuprins de înflăcărare, nu-i mai lăsă vreme — Trăiască Matei Vodă! strigă cu glasu-i limpede, tineresc, vibrând de o înălţătoare bucurie — Trăiască măria-sa Matei vodă Basarab! răspunseră oştile grămădite în câmpie, sub burniţă – Sfârşitul primei părţi – PARTEA A DOUA CAPITOLUL 1 Pentru doamna Elina, lunile acelea de iarnă ale lui 1633, ianuarie şi februarie, cu viscole mari şi întroieniri nemaivăzute, trecură greu ca un chin ce ameninţa să nu mai sfârşească Prin ferestrele încleştate de gheaţă ale palatului domnesc privea uliţele Bucureştilor, acoperite cu un linţoliu alb; zăpada se ridica până sus, la uluci, şi vedea săniile greoaie, trase de cai cu coamele acoperite de chiciură şi străjile cu ţurţuri în mustăţi, tropăind şi bătând din pinteni, ca să nu se schimbe cu totul în sloiuri, şi târgoveţi sărmani înotând prin omăt, cu feţele biciuite de crivăţ şi de măzărichea arzătoare ca focul Mereu îi soseau veşti despre oameni degeraţi, sau despre alţii sfâşiaţi de lupi pe la marginea târgului şi atunci se zgribulea şi mai tare sub maldărul de veşminte în care se înfăşurase Căci palatul acela părăginit şi neprimitor mai era şi din cale-afară de friguros Zadarnic se prăpădeau stânjeni de lemne; vântul şi gerul se strecurau cu perfidie prin crăpăturile zidurilor, pe la canaturi şi prin podele Târgoveţii fără stare sufereau şi mai abitir de foame şi de frig De la Bobotează încoace mulţi nu se mai hrăniseră decât cu cir de hrişcă sau de orz, când îl aveau şi pe acesta, iar copiii cu picioare ca fusele şi cu burţile umflate mureau pe capete La o poartă dosnică a curţilor se înşiruiau săracii de dimineaţă, iar măria-sa împărţea pomeni, miluindu-i pe fiecare cu câte ceva Însă lacrimile şi jeluirile lor îi ardeau şi mai tare sufletul Căci ce putea face ea singură împotriva acestei nesfârşiri de suferinţe? I-ar fi trebuit bani mulţi şi hambare cu bucate, să împartă Nu avea acele hambare, iar bani nici atât Câţi avea, abia ajungeau pentru nevoile curţii şi se vedea silită să vegheze cu asprime la cea mai măruntă cheltuială Nu o dată, primindu-i la curte pe neguţătorii atraşi de nădejdea unui câştig frumos, privise cu ochi jinduitori, de femeie încă tânără, mătăsurile şi podoabele, dar nu cumpărase nimic, spre necazul bieţilor oameni, care o numeau în gândul lor capricioasă şi avară Vlădica Teofil o mângâia cu vorbe înţelepte, sfătuind-o să aibă nădejde în Dumnezeu Avea Era singura ei tărie în toată amărăciunea şi neliniştea ce-i împovărau inima Înălţa fierbinţi rugăciuni, însă pornirea-i evlavioasă şi râvna de a face pentru sfânta biserică şi pentru slujitorii ei ceea ce în chip firesc s-ar fi cuvenit să facă doamna ţării, se izbeau de aceleaşi nemiloase lipsuri băneşti Văzuse bisericile din Bucureşti, unele vechi ctitorii boiereşti sau voievodale, sărăcăcioase şi afumate, cu pereţii crăpaţi şi lipsite de odoare Peste Plumbuita cea atât de frumoasă şi împodobită odinioară trecuseră războaiele ca o ciumă; cădeau zugrăvelile şi se aciuiseră cucuvăile prin chilii, iar puţinii călugări rămaşi o duceau ca vai de lume Nu putea să facă nimica Trebuia să se resemneze şi să aştepte Crudă aşteptare, care-i măcina fiinţa ca o râşniţă diavolească Şi totuşi trebuia să rămână tare, să nu dea semne de oboseală ori şovăire, să nu verse o lacrimă, să nu scape un suspin sau o tânguire, să se arate, în toată clipa, mândră şi neînfricată, cu judecată limpede Aşa o voise el, aşa îi făgăduise lui că va fi Şi apoi, orice dovadă de slăbiciune i-ar fi mirat pe cei din preajmă şi i-ar fi făcut poate s-o dispreţuiască Fiindcă în adevăr avea în juru-i bărbaţi puternici şi de seamă, cu firea neînclinată şi dârză ca piatra Uriaşul Tudosie Corbeanu care îi spusese râzând, pe când vorbeau despre şubrezenia palatului, că de se va dărâma să nu se teamă, că se va face el stâlp şi va ţine bolta pe umeri Stroie Leurdeanu, cel straşnic la vorbă şi cu faţa ca de harap Liniştitul şi vrednicul Sima Falnicul şi repezitul Diicul Buicescu, nepot de vară al lui Matei, cu moşia învecinată Brâncovenilor Mai era Constantin din Dobreni, fecior din flori al răposatului Radu Şerban, os de domn şi mlădiţă de Basarabi Mai erau şi alţii Unii rude de sânge cu voievodul, ceilalţi înrudiţi doar prin ceea ce cugetau şi făptuiau Mărita doamnă avea faţă de dânşii sfială şi preţuire, era încredinţată că nu o vor părăsi Dar bărbaţii aceştia, ştia bine, îşi ascundeau la fel ca ea, în tainiţele sufletului, încordarea şi chinul aşteptării căci conducătorul, omul înaintea căruia îşi plecaseră genunchiul, jurându-i supunere şi fidelitate, se afla dus de bună voie în vizuina lupilor Simţeau ca pe o ciumpăvire lipsa aceasta Iar atâta vreme cât soarta lui se afla în nesiguranţă, nădejdile lor şi nădejdile ţării atârnau de un fir de paing Nemaiputându-se impotrivi stăruinţelor tot mai severe ale padişahului şi povăţuit de Mehmet Abaza, care-i chezăşuia succesul, Matei plecase în luna dechemvrie la Ţarigrad Divanul boierilor arătase multe îndoieli Vodă însă îi făcuse pe cei temători să înţeleagă că nu se poate altfel şi că pomul lipsit de orice mlădiere riscă să se frângă sub aripa vijeliei Trebuia să soarbă şi această drojdie amară, din care i s-ar fi putut trage moartea Plecase cu credinţă în Dumnezeu şi în făgăduielile lui Abaza paşa Plecarea aceasta îi zdrobise sufletul Elinei doamna, deoarece ştia câţi oameni drepţi şi neînfricaţi se pierduseră pe totdeauna în vâltoarea tulbure şi ucigaşă a Stambulului Fusese mai întâi un lung răstimp de tăcere O singură carte de la măria-sa, scurtă şi cumpătată, dar cu un licăr de speranţă Apoi începură să răzbată fel de fel de zvonuri Nimic altceva decât zvonuri care se băteau cap în cap, dar unele erau posomorâte ca nişte corbi Că sultanul se mâniase rău pe Matei şi-l făcuse „câine răzvrătit”, ameninţând că îl va tăia în bucăţele Că Matei vodă fusese pus în lanţuri şi aruncat în temniţă Apoi, deodată, că Murad şi-a dat încuviinţarea, dăruindu-i plin de mărinimie o spadă aurită şi un cal alb ca zăpada, după care însuşi patriarhul creştinilor din Constantinopole îl miruise domn Şi iarăşi zvonuri rele: că nedomolitul Curt Celebi îi cumpărase pe viziri şi adusese dovezi despre gândurile trădătoare ale lui Matei, care era pândit de un sfârşit groaznic… Singurul om căruia se încumeta să-i mărturisească adevărata ei stare, tot zbuciumul şi toate presimţirile, era fratele ei Udrişte, pe care Matei îl făcuse al doilea logofăt Între Elina şi Udrişte, fusese încă din copilărie o comunicare sufletească deplină, profundă şi gingaşă, care de cele mai multe ori nici nu mai avea nevoie de mijlocirea cuvintelor Multora, boierul Udrişte Năsturel le părea o fire ciudată Păstra un aer visător, îngândurat, aproape sumbru, pentru ca deodată să se lase cuprins de mari înfierbântări Dar Elina nu se mira, ştia că toate acestea sunt înfrângerea acelui foc lăuntric mistuitor, care mocneşte îndelung, iar câteodată izbucneşte în vâlvătăi Avea pentru el adâncă dragoste şi un respect neţărmurit Udrişte iubea pătimaş slova, cu luminile şi mlădierile ei, pătrundea cu neînduplecată voinţă şi cu mare agerime tainele ştiinţelor şi ale filosofiei Căuta înţelepciunea şi adevărul cu râvna cu care alţii caută nestemate, răscolind măruntaiele pământului Ascultând mâhnitele spovedanii ale surorii sale, nu căuta să o aline cu vorbele obişnuite care îşi pierd după o vreme puterea şi înţelesul Grăia despre întortocherile destinului, despre sublima năzuinţă a omului, rar împlinită, de a învinge timpul şi moartea, de a lăsa o urmă a trecerii sale Despre frumuseţea şi puterea cugetului, care topeşte în el toate suferinţele, ajutându-l pe om să se înalţe mai presus de nimicnicenie şi spaimă Cu faţa blând iluminată, fără exaltare, îi desluşea marile, generoasele idei propovăduite la universitatea din Padova, îi vorbea despre învăţătura ilustrului Erasm, care lucea ca o făclie călăuzitoare în beznele timpului Peste durerile pământeşti ale Elinei se aşternea în acele clipe o rază ca de luceafăr solitar, gravă şi consolatoare, iar din preţioasele, vechi manuscrise, răvăşite împreună, se ridica înspre ei, învăluindu-i, duhul gândirii neîntrerupte de veacuri, împlântat ca un drug de aur în osia lumii, unic reazim şi unică avuţie nepieritoare Trecute întâmplări, ce aduceau în ele zădărnicia dar şi rodul amar al înţelegerilor, se voiau întrupate în desemnuri stângace, însă pline de miez şi de o nobilă, secretă zbuciumare, din care ochiul sorbea culorile eternităţii Apoi bătăile orologiului, creşterea sau descreşterea luminii, scoteau iarăşi grijile deasupra În dimineaţa aceea de la sfârşitul lui februar, logofătul Udrişte se afla lângă doamna Elina într-una din încăperile încă tefere ale palatului De faţă era şi Sima visternic Prin fereastra zăbrelită se vedea soarele voios şi lucitor străduind să topească omăturile iernii Nazarie, diacul cel cocoşat, îşi rânduise pe mescioara scundă penele, călimările şi vasul cu nisip, iar acum aştepta supus, netezind cu evlavie hârtia Cu pleoapele plecate, cu mâinile împreunate ca o pafta de fildeş, Elina îşi înăbuşi un suspin, apoi dete glas mlădios, în care abia mijea fiorul tristeţii Vorbele se înşiruiau zăbavnice, dar bine cumpănite: „Slăvite principe, ca o fiică a măriei tale îţi scrie doamna Elina, a Ţării Româneşti Ne rugăm măriei tale ca părintelui nostru, să fii bun şi îngăduitor cum ai fost şi până aici Ne ceri să întoarcem datoria fără zăbavă Dar aflându-mă singură şi fără sprijin, spun măriei tale că nu am de unde plăti Iar de va dărui Dumnezeu milostivul şi va veni soţul meu din cea cale, banii vor fi plătiţi până la unul…” Diacul Nazarie aşternea slovele cu sârguinţă şi migală După ce cartea către principele Rákoczy fu pecetluită şi pisarul ieşi cu uneltele lui, visternicul Sima cuvântă cu emoţie şi devotament: — Mărită doamnă, să nu-ţi faci sânge rău Este dreptul principelui transilvan să-şi ceară îndărăt banii împrumutaţi Dar ca un om nobil şi mărinimos ce este, va înţelege că nu suntem înlesniţi şi ne va mai aştepta Cum bine ai spus, toate au să se îndrepte şi să se dezlege după întoarcerea măriei sale — Să te audă Cel de sus, visternice, răspunse doamna Să ne rugăm Lui, fără încetare, pentru această întoarcere Grabnică şi fericită… După plecarea lui Sima, în încăpere se lăsă liniştea Logofătul Udrişte rosti îngândurat: — Mă întreb cum, când şi cu câte jertfe se vor plăti aceste datorii Doamne, oftă cu amărăciune şi năduf, ci mulţi bani se cheltuiesc pentru războaie, când ei ar putea sluji la propăşire şi la binele de obşte… În răspunsul Elinei se ghici o tresărire şi un strop de dojană: — Uiţi că acest război a fost purtat tocmai întru binele ţării, spre a-i alunga pe venetici şi sugrumători? — Iartă-mă E un adevăr vechi care-mi zgândăre mie cugetul Lăcomia şi ambiţia au făcut totdeauna să curgă sânge şi să se risipească averi Dar eu cunosc gândul curat al lui Matei — Şi eu îţi cunosc ţie gândurile, Udrişte, surâse Elina Gânduri măreţe, visuri luminate, ale căror rădăcini îţi sorb toată seva sufletului Ştii că le respect şi le împărtăşesc Nu am patimă şi înţelegerea ta… Nu am învăţătura ta… Însă nutresc eu însămi dragoste pentru tot ce înseamnă lumină şi curăţire şi frumuseţe Am plănuit să ajut sfintele lăcaşuri, să zidesc altele noi de voi putea Dar când voi putea? Când vor veni acele zile prielnice? — Eu le doresc să vină curând Dar crezi că ajunge? adause după o mică tăcere — Nu înţeleg… Ce să ajungă? — Ceea ce spui tu Să faci daruri şi să clădeşti biserici este o lucrare pioasă, proslăvită în veac de toţi creştinii Temelia de înălţare şi mângâiere a sufletului Dar crezi că ajunge? Iată, la aceste biserici sfânta slujbă se îngână pe slavoneşte şi în afară de puţini, bieţii mireni rămân străini de înţelepciunea dumnezeiască, ea le susură pe la urechi ca apa De ce nu am tălmăci? De ce am rămâne la o stare nefirească? Elina îl privi lung, cu iubire: — Ştiu Vechea ta năzuinţa de a face tiparniţe şi de a tălmăci scripturile sfinte în buna limbă strămoşească — Da Şi nu numai pe cele sfinte Acelea sunt temelia, cum am zis De multe are nevoie o ţară ca să se înjghebeze şi să se înalţe unde se cuvine Legi şi rânduieli ale dreptăţii pe care să le cunoască şi să le păzească toţi Cărţi de istorisiri şi de învăţătură laică, spre îmbogăţirea minţii Mulţi vor spune că nu sunt lucruri de tot însemnate Ba sunt prea însemnate! Foamea şi setea nu sunt doar ale pântecului, numai barbarii cred aşa Dar mai e şi setea grozavă de lumină Cine apucă s-o zărească doar cât un vârf de ac, însetat este să deschidă amândoi ochii Şi iarăşi vor mai socoti unii că este o treabă lesnicioasă Nu este Ştiu şi presimţesc câtă osteneală va trebui şi câte piedici au să se ridice, cu vrere sau fără vrere — Alătură-te rugăciunilor mele, Udrişte Matei vodă te va ajuta să birui aceste piedici — Nu pe mine mă va ajuta, ci va ajuta ţara Căci strălucirea unui voievod e rază din strălucirea ţării Slăvit va fi de urmaşi — Însă eu nu pot să prezic viitorul Nu ştiu cum vor fi vremurile Mare e arşiţa visului tău Însă gândeşte: la ce va trebui să caute leac, mai întâi, măria-sa? La multe, căci multe sunt durerile ţării El te va sprijini, pun chezăşie, căci este stăpânit el însuşi de un vis Dar ştii bine că semiluna stă asupra noastră ca barda călăului În clipa aceasta poate că soţul meu e la un pas de pieire, o, Doamne, iar tu… Udrişte Năsturel plecă funtea, covârşit Elina urmă într-o şoaptă întretăiată: — Dă-mi Doamne tărie! Dă-mi Doamne putere şi tărie… Uită-te pe fereastră, iubitul meu frate, să vezi akingii cum umblă după furtişaguri şi răutăţi Câte plângeri am avut de pe urma lor şi nu pot să fac nimica… Iar aceştia zic că ne sunt prieteni, au fost puşi de Mehmet Abaza să ne ocrotească Oare cum vor fi cei ce ne vrăjmăjesc? Şi în ce viespar cumplit se află acuma vodă Matei? În clipa aceea se auzi o bătaie uşoară în uşă Cămaraşul de rând îl anunţă pe căpitanul Cleja, comandantul străjilor palatului — Mărită doamnă, începu Cleja, iertare că vă tulbur Este aicea un om… Pare să vină de departe, de dincolo de hotar Spun aşa pentru că oricât l-am ispitit noi, n-am putut scoate nimic de la el, nici cine este, nici de unde vine O ţine una şi bună: că aduce veste însemnată, pe care n-o poate împărtăşi decât măriei tale — Ce fel de om este, Cleja? — Creştin nu este Vorbeşte pe limba noastră, însă e turc sadea Atâta pot să spun Răsuflarea doamnei se înteţi, părea cuprinsă de o mare nelinişte: — Adu-l aici, Cleja, adu-l aici! — Cum porunceşte măria-voastră Dar îngăduiţi să rămân de faţă — Bine, rămâi Cu toate că nu are cine să se bucure la sărmana mea viaţă, zâmbi slab Elina Turcul avea întipărită pe faţă o grea osteneală, dar era chipeş şi îşi curăţase hainele cu mare grijă Se înclină plin de respect înaintea doamnei, ducând mâna la frunte, la inimă şi la buze, după obiceiul oriental — Slăvită stăpână, vin de la Stambul… Albă, fără o picătură de sânge în obraji, Elina semăna cu o păpuşe de ceară: — Aduci veşti?… Bune? Rele?… Grăieşte fără şovăială, orice-ar fi — Veşti bune, stăpână, veşti bune Eu sunt Ahmet Gazi, slujitorul înălţimii sale Abaza paşa, care mi-a poruncit să-l urmez pe Matei vodă L-am urmat şi i-am stat alături, umilit şi cu credinţă, în toate zilele Iar acum am venit înaintea lui vodă Matei, cu vestea care întâi şi întâi la urechile măriei tale se cădea să ajungă Am gonit zi şi noapte — Aşadar… se întoarce… Cu izbândă, Ahmet? — Cu izbândă, stăpână Cu firmanul luminăţiei sale Murad Sultan şi cu alai strălucitor L-au mai ţinut pe loc ceremoniile Iar eu am gonit zi şi noapte, stăpână, să aduc vestea Sub fulgerul bucuriei doamna se clătină şi poate că s-ar fi prăbuşit dacă Udrişte n-o sprijinea în grabă — Omule, omule, murmură Elina, nu ştii ce bucurie sfântă mi-ai adus şi cum mi-ai despovărat inima Fii binecuvântat Frământându-şi mâinile în neştire, ochii îi căzură pe inelul cu smarald mare cât aluna Îl trase înfrigurată, întinzându-i-l turcului: — Ţine E o răsplată mică, nu am mai mult… Uluit şi fericit, Ahmet Gazi căzu în genunchi, ducând inelul la buze Ieşind ca dintr-o vâltoare adâncă, Elina doamna îşi îndreptă trupul şi întinse braţele spre a cuprinde parcă ceva nevăzut: — Cleja, să se tragă clopotele în cetate, toate clopotele Soseşte măria-sa * Matei vodă intră în Bucureşti la 10 martie, urmat de boierii şi de mica trupă de călăreţi care-l întâmpinaseră la hotar La marginea cetăţii îi ieşiră în cale, îmbulzindu-se să-l vadă, mulţime de târgoveţi şi de pământeni ai satelor din împrejurimi Oamenii aceştia umili şi căzniţi, în straie flenduroase, posomorâte, păreau a nu mai avea putere nici îndemn să strige după datină şi cuviinţă, aclamându-l pe noul voievod Însă privind la bărbatul acela cărunt şi nu tocmai falnic, în dolman vineţiu cu brandemburguri, care se ţinea în şa drept dar fără un zâmbet, îşi simţiră deodată inimile răscolite, pătrunse de fior Ieşeau cu toţii dintr-o iarnă cumplită, care venise cu foamete şi chin mare, parcă spre a încununa cu spinii cei mai adânci ai suferinţei lungul răstimp de răvăşire, de nelinişti, urgii şi războaie Şi iată că noul cârmuitor se ivea din negura Stambulului, pe care singur cu voinţa lui o înfruntase, iar tocmai înfăţişarea lui simplă şi gravă le împlânta în suflet răsadul bucuriei şi al încrederii De sub sprâncenele stufoase, ninse de pulberea anilor, ochiul voievodului Basarab căta la dânşii cu o lumină cenuşie, grea de gânduri, şi pe obrajii multora începură să şiroiască lacrimile Aşijderi pe Matei vodă priveliştea mulţimii tălăzuind ca o apă mută îl tulburase adânc Bucuria triumfului avusese pentru el un gust amar O umbriseră mai dinainte zbuciumul şi perfidia prin al cărui năvod abia se strecurase Nu se întorcea plin de voie bună, dar ceea ce râvniseră cu toţii era împlinit şi pecetluit, nu mai stăteau cu junghiul în coastă, şi puteau să gândească mai departe, statornic, măcar pentru o bucată de vreme Simţământul acesta îi dădea putere, încordare şi limpezime a minţii; ştia câţi mărăcini va mai trebui să taie, dar pe drumul către ţară îl îmbărbătase zi şi noapte, ca o icoană purtată înainte-i, viziunea viitorului dogorind de speranţe Şi iată că îl întâmpinaseră aici, asemenea unui val cu o mie de feţe, umbrele pământului, vechi ca şi pământul Feţele acestea, ridicate spre el, purtau întipărite suferinţa şi aşteptarea Suferinţa şi aşteptarea izvorau din ochii aceştia pustiiţi; nu era lucru nou pentru dânsul, dar flacăra visării păli şi se răci dintr-odată Milă, dreptate, ocrotire Aceasta aşteptau După aceasta tânjeau Şi după linişte, să-şi poată săvârşi cu hărnicie lucrul lor, după cum el însuşi, Matei, avea nevoie de linişte spre a-şi duce la capăt lucrul său Însă peretele pe care-l înălţase spre dobânda acestei linişti era subţire de tot şi furtuna putea să-l doboare în orice clipă Drumul era lung, rănile adânci Rănile jugului de fier în grumazul ţării Slobozenia ţării… Liniştea… Îndestularea… Când? Cu ce sorţi? Cu ce preţ? Oamenii aceştia fuseseră harnici şi răbdurii totdeauna O stăpânire dreaptă cereau Milă şi ocrotire Dar ce să le spună? Ce să le ceară? Altă răbdare? Noi şi de neocolit suferinţe? În pofida stăruinţelor boierilor, vodă Matei grăbi şi scurtă ceremoniile „Vom avea parte şi de veselie, boieri dumneavoastră, le spuse, când se vor aşeza vremurile Iar cât ne stau grijile în cârcă, să gândim mai mult la ele Ar fi deşertăciune să întindem masa de pe-acum În basmele copilăriei mele era o făptură care cu un ochi râdea şi cu celălalt plângea Aşa mă simt şi eu Dar zic că nu e bine să-l închid nici pe unul, nici pe celălalt ” Unii zâmbiră, altora li se strânse inima înţelegând tâlcul din vorbele domnitorului Totuşi slujba fu de o neîntrecută frumuseţe, mulţimea se grămădea până departe în jurul bisericii, ţinută anevoie în frâu de oştenii domneşti Dinaintea altarului, arhiereii în stiharele lor aurite cântau cu glasuri puternice, iar isonul îngeresc, plin de extaz, al diaconilor, se răspândea pe sub bolţi ca o adiere Sutele de făclii făceau să scânteieze ferecătura icoanelor şi nimburile mucenicilor care priveau la voievod cu ochi mari şi neclintiţi „Vrednic eşti!” tună vlădica Teofil miruind fruntea măriei sale Iar cupola naosului răspunse cu rvouri adânci: „Vrednic eşti!” Matei înclină capul, primind pe creştet cununa veche a Basarabilor Un murmur prelung trecu printre boierii şi oştenii care înţesau sfântul lăcaş În clipa aceea începură clopotele să vuiască, iar o bombardă de la palăncile curţii detună atât de tare încât îi făcu pe toţi să tresară La ieşirea din biserică, aprozii măriei sale, după obicei, aruncară pumni întregi de bani mărunţi calicimii îmbulzite pe amândouă laturile Cu capul înălţat, Matei vodă păşea privind drept înainte, învăluit în aburii jilavi ai primăverii ca într-o mantie de brumă La curte, ospăţul se prelungi până târziu, noaptea Matei ascultă solemn închinăciunile şi urările Într-o asemenea clipă nu cuteza şi nu se îndura să le strice cheful celor din preajmă Dar veselia lor nu era şi a lui Sau era prea puţin Apoi îl chinuia osteneala, o simţea fierbându-i ca plumbul în mădulare Abia când ochii începură să-l înţepe cu mii de ace usturătoare şi îşi auzi inima zvâcnind înăbuşit, se ridică din jilţ cu un zâmbet anevoie încropit: — Vă cer îngăduinţă, boieri dumneavoastră Iată că nici schiptrul nu mă ajută să birui slăbiciunile vârstei Mă simt cam trudit Râseră cu toţii, ca de o glumă bună, dorindu-i măriei sale visuri prielnice Vodă Matei merse cu paşi neşovăitori, zornăindu-şi pintenii, până la uşa iatacului Îndepărtă cu un gest slujitorii care voiau să-i ajute la dezbrăcat Bâjbâind ca orbii, cu toate că în iatac ardea feştila, se apropie de patul cu baldachin, şi se trânti de-a curmezişul, închizând pleoapele Chiar atunci se ivi ca o umbră în pervaz doamna Elina Aştepta demult clipa aceasta, o gândise cu milă şi duioşie Ghicise chiar din ceasul întoarcerii lui Matei osteneala grozavă care-l măcina Fuseseră apoi zile de zarvă, de preocupări, de sfaturi lungi Niciun moment nu lăsase voievodul să i se vadă adevărata stare Trecuse prin toate numai graţie unei încordări supreme a voinţei, mereu în picioare, aproape nedormind şi doar înfrunţind bucatele Dar ea ştia că va veni clipa aceasta, clipa destrămării, a nevoii nemiloase de odihnă Apropiindu-se tiptil, îngenunche lângă pat şi-i trase cu băgare de seamă cizmele de safian Matei se lăsă ca un copil Înţelegând cu greutate cine se afla lângă dânsul, flutură pleoapele, surâzând slab: — Buna mea… — Dormi, odihneşte-te, murmură Elina — Poate că vinul… — Ştiu că nu e asta Vinul ostenelilor Odihneşte-te Matei Câteva minute domni tăcerea Pleoapele celui care dormea, ori părea că doarme, rămâneau coborâte ca două peceţi de ceară Pâlpâirea feştilei îi arunca pe faţă dâre de lumină gălbuie Elina îl privi, era întâia dată de la sosirea lui că putea să-l privească pe îndelete, şi deodată simţi că o podideşte plânsul Găvanele ochilor îi erau scobite adânc, oasele frunţii împungeau pielea gălbejită şi zbârcită ca un pergament vechi, barba înspicată cu argint îi albise aproape cu totul Simţind pesemne prin toropeala lui înfiorarea femeii, Matei suspină şi deschise ochii — Să mă ierţi, şopti neputând să-şi alunge răguşeala Să mă ierţi… Un singur ceas nu ţi-am dăruit de la venirea mea Un ceas nu am şezut în tihnă, amândoi După atâta aşteptare şi zbucium, poate erai nerăbdătoare să ştii, iar eu am fost ca un străin, iartă-mă Răcoreşte-mi fruntea Elina îi netezi cu palma fruntea încinsă: — Niciodată nu vei fi ca un străin, oricât de departe te vei afla cu fiinţa ori cu gândul Şi apoi mie mi-a fost deajuns că te-ai întors teafăr şi biruitor — Ţi-a fost greu? — Nespus Mi-au brăzdat inima spaimele fără îndurare, ceas cu ceas Iar nopţile… Nopţi fără capăt Am avut visuri rele Odată mi s-a arătat un om cu faţa albă ca hârtia „De ce e fota ta atât de albă?” l-am întrebat Iar el mi-a răspuns: „Mi-am cheltuit tot sângele ca să înviez un fluture, dar tot n-am biruit moartea Iată ce ne stăpâneşte” Aşa mi-a răspuns Însă eu n-am dezvăluit nimica şi am căutat să mă port cu înţelepciune — Să te răsplătească Sfânta Fecioară după inima ta, după dragostea ta Se mişcă, rezimându-se între perne: Iar visurile să ştii că nu te-au minţit Puţin a lipsit să nu-mi sfârşesc zilele acolo Tartorul acela nedomolit, Curt Celebi, blestemat să-i fie numele, a făcut tot ce i-a stat în putinţă să mă doboare Nu m-au aruncat în temniţă, dar mă păzeau ienicerii mai straşnic ca pe osândiţi A vrut Dumnezeu să le birui pe toate — Cuvântul lui Mehmet Abaza a fost mai tare — Tare ca oţelul Însă vizirilor mai mult clinchetul aurului le place Am împărţit destule pungi Peşcheşuri, daruri tainice… Acolo toate sunt de vânzare — Ai plecat cu puţini bani — Cu prea puţini, aşa este A trebuit să mă îndatorez Cale veche, bătută şi de alţii, adause aproape nedesluşit, cu glas sugrumat Se scurseră alte clipe de tăcere, ca firele de nisip lunecând neauzite şi grele într-o clepsidră — Când, cum, şi cu câte jertfe se vor plăti aceşti bani? Eiina tresări, înţelegând cu uimire că s-a slujit de chiar vorbele fratelui ei, Udrişte Însă Matei părea să nu fi auzit nimic Pleoapele îi căzuseră iarăşi, obrazul scofâlcit şi mâinile întinse în lungul trupului păstrau o nemişcare desâvârşită Aţipise oare din nou, sau răspunsul la acea întrebare, atât de trudnic şi dureros, îi împietrea gândurile? Doamna Elina îl înveli până la bărbie cu o cergă uşoară şi făcând semnul crucii asupră-i, se depărtă CAPITOLUL 2 Multe capete din jurul lui vodă gândeau cu aceeaşi îngrijorare la nevoile băneşti care împresurau noua domnie, chiar de la începutul ei Firească neliniştea acestora, căci ei, tagma boierească, se simţeau adânc legaţi de măria-sa şi de soarta noii cârmuiri ce se înjghebase cu atât de lungă strădanie Ridicaseră iarăşi frunţile cu mândrie, la fel ca odinioară, iar până şi leul din Stambul, faţă cu îndârjirea lor, fusese nevoit să pecetluiască această schimbare Numai că leul acela nici nu gândea să se lepede de partea lui, partea celui mai tare, iar până una, alta, nu puteau năzui să-l înfrunte făţiş Aveau nevoie de aur pentru haraci, pentru plata datoriilor şi atâtor angarale, iar nu aveau de unde, căci ţara era secătuită Nici chiar păţitul şi priceputul Sima visternic, dimpreună cu tânărul Stroie Leurdeanu, care fusese înălţat logofăt de visterie, nici ei doi nu erau în stare să născocească ceva pentru a scoate bani din piatră seacă Îşi frământau cu toţii mintea însă până în cele din urmă, găseau un soi de uşurare lăuntrică zicându-şi că este unul mai presus de ei, a cărui datorie este să gândească mai bine şi mai mult decât toţi şi să afle dezlegare: Matei vodă Aşa a fost de când lumea şi aşa este firea omenească Celui din frunte, conducătorului, prietenii şi supuşii îi dau cinstirea cuvenită, cerându-i uneori în schimb mai mult decât poate el să facă Matei înţelegea desăvârşit lucrul acesta Purtaseră împreună atâtea sfaturi Însă niciunul nu vedea altă cale pentru a umple iarăşi visteria golită decât strângerea dajdiei Uşor de zis, dar anevoie de făcut Leon vodă storsese până la ultima picătură Apoi vremurile grele nu le dăduseră oamenilor răgaz să-şi tragă sufletul Fuseseră frământări, războaie, fusese o iarnă lungă, aspră şi neîndurătoare ca o ciumă Rămăseseră multe pământuri nelucrate, turmele şi cirezile se împuţinaseră cu totul Boierii înşişi, după bejania, risipa şi stricăciunile acelor ani se găseau strâmtoraţi Matei n-ar fi pus mâna în foc că unii dintre ei păstrează averi tăinuite, aur şi giuvaieruri mai cu seamă Gândul acesta, îndreptăţit sau nu, îi otrăvea adeseori ceasurile de veghe nocturnă Dar ce putea să facă? Să încerce a-i îndupleca prin rugăminţi? Să le ceară cu mai multă asprime? Poate că bruma ce o ascundeau boierii era ultima lor nădejde Le putea el chezăşui că de vor împrumuta domnia le va întoarce aceşti bani, mai curând sau mai târziu? Nu se vor dezlănţui iarăşi urgiile, nu-i va mâna iarăşi vântul pribegiei în toate părţile? Şi apoi cine ştie dacă bănuiala lui avea vreun temei Poate că boierii erau în adevăr sleiţi, după cum arătau De unde, de neunde, dăduseră chiar şi sprijin bănesc, în clipele cele mai vitrege Păşind în ţară, îi puseseră la picioare săculeţi cu aur; nu prea mult, ce-i drept, dar de-ajuns ca să biruie greutăţile începutului Iar acuma, de curând, cererea lui Rákoczy… Principele transilvan, necunoscând sau făcându-se a nu cunoaşte starea nefavorabilă a Ţării Romaneşti, îşi cerea cu tot mai mare insistenţă îndărăt banii împrumutaţi Nu-şi înghiţiseră oare boierii suspinul şi nu puseseră mână de la mână spre a întoarce măcar o parte din datoria aceasta faţă de care se legaseră odinioară să răspundă cu toţii? Ce imputare să le facă? Ce să le mai ceară? Matei îşi istovea astfel inima în frământări sterpe, măcinat uneori de o vagă neîncredere, pe care o alunga însă gândul că având în jur asemenea forţe nu se putea să nu înfrângă până la urmă toate piedicile Căci stăteau în adevăr în jurul său cele mai falnice nume şi neamuri ale ţării Se înturnaseră plini de pocăinţă chiar şi Dudescu şi Hrizea şi alţii ca ei, dornici să slujească cinstit şi să-şi răscumpere greşelile Cu toţii îşi dădeau osteneala, iar divanurile se urmau, ce-i drept cu multe îngrijorări şi cu multă bătaie de cap, dar înţelepţeşte şi în bună înţelegere Lui, căpeteniei, vlăstarului Basarab, îi arătau respect şi supunere când era de spus un cuvânt hotărâtor Aceasta tocmai din încredinţarea că la voievodul lor chibzuinţa e mai presus de patimă ori slăbiciune şi că Matei însuşi le respectă orgoliul, gândurile, năzuinţele Erau mulţumiţi Lunga vâltoare scosese deasupră pe cârmuitorul cel mai bun şi mai vrednic Aveau datoria să apere şi să întărească tronul lui Matei vodă Însă cu toată credinţa lor se arătau neputincioşi când era vorba să găsească o soluţie grijilor băneşti, devenite acum o realitate necruţătoare şi la care, în dârdora întâmplărilor din trecut, nu cugetaseră decât fugar Unul singur nu se mulţumea să ridice din umeri şi să ofteze când lucrurile ajungeau la acest veşnic impas, şi, cu toate că nu vorbea prea mult, dovedea multă pătrundere în dezbaterea chestiunilor financlare şi mai ales hotărârea de a merge până la capăt în rezolvarea lor Omul acesta era postelnicul Constantin Cantacuzino Cu vreo trei veacuri mai înainte, un strămoş al Cantacuzinilor purtase pe frunte cununa Bizanţului, e drept, într-o vreme în care cununa aceasta nu mai însemna foarte mult După ce nefericita cetate căzuse sub bombardele lui Mahomed al II-lea, urmaşii Cantacuzini se risipiseră în lume Strălucirea lor pălise, desigur, dar exilul nu-i făcuse să-şi piardă mândria, nobleţea lăuntrică, harurile spiritului şi mai ales tainicele şi întinsele lor legături cu orientul Andronic Cantacuzino, tatăl lui Constantin, statornicit în Ţara Românească, fusese sfetnic de vază şi sprijinitor puternic al lui Mihai vodă, care-l numise pe rând mare visternic şi mare ban Postelnicul, om încă tânăr, îl slujise pe Leon Tomşa, dar fără zelul acela slugarnic care-i plăcea atât de mult fostului voievod şi se ţinuse departe de liota cămătarilor ţarigrădeni Încercase, cu tact şi înţelepciune, să tempereze relele apucături ale lui Leon vodă, fără să se amestece însă în înfruntarea dintre acesta şi boierii pribegi Cunoscându-i însuşirile şi ştiindu-l fără pată, Matei îi dăduse rang de postelnic Aşadar postelnicul Constantin vădea o chibzuită cunoaştere a treburilor băneşti şi de mai multe ori dăduse sfat înţelept pentru rezolvarea unor nevoi grabnice Însă Matei vodă simţea, înţelegea că omul acesta, fără să o spună de-a dreptul, poate mai mult O vie speranţă încolţise în inima domnului, speranţă întunecată de şovăieli adânci Şi nădejdea şi ezitările îşi aveau temeiul lor Dar până la urmă hotărî să treacă peste toate şi să afle din chiar gura postelnicului cât de mult şi în ce chip anume îi poate fi acesta de folos Îl pofti la sine fără alţi martori Poate că prezenţa boierilor l-ar fi stingherit pe Cantacuzino şi i-ar fi îngrădit sinceritatea Şi apoi, chiar dacă discuţia aceasta nu avea să dea niciun fel de roade, era mai bine ca totul să rămână sub semnul discreţiei Privi cu plăcere, ca totdeauna, chipul smead al postelnicului, cu ochi uşor migdalaţi şi cu fruntea înaltă, chip de cărturar şi de gânditor, purtând o netăgăduită pecete de nobleţe Părul, poate cam prea aspru, dar inelat şi negru ca abanosul i se resfira pe gulerul bogat al veşmântului Schimbară câteva vorbe fără însemnătate Postelnicul nu se arăta prea grăbit să afle rostul acestei întrevederi Dar nici Matei vodă nu vădea prea multă grabă Făcu câţiva paşi prin odaie, se opri o clipă în firida unei ferestre, privind îngândurat prin feliile de sticlă chenăruite cu plumb, apoi întorcându-se brusc spre postelnic, rosti aceste neaşteptate cuvinte: — Se spune, postelnice, că tatăl domniei tale, Andronic Cantacuzino, Dumnezeu să-l odihnească, a fost acela care, prin legăturile lui şi prin purtarea lui, l-a ridicat în scaun pe Mihai vodă — Multe se spun, răspunse netulburat postelnicul Constantin Răposatul Mihai a fost un voievod strălucit Cugetând acuma, după scurgerea anilor, la faptele sale măreţe, ce însemnătate mai are cum anume s-a ridicat? Un lucru însă pot mărturisi cu mâna pe inimă: că părintele meu l-a slujit cu credinţă, până la capăt — De aceasta nu se îndoieşte nimeni Iar părintele domniei tale va rămâne pomenit în veac printre oamenii de seamă ai acestei ţări… Buzele lui Matei se deslipiră imperceptibil apoi se strânseră repede la loc, ca şi cum ar fi voit să adauge ceva, dar se râzgândise în ultima clipă Postelnicului nu-i scăpă acest lucru Pe faţa lui miji un zâmbet nostalgic: — De ce ai tăcut, măria-ta? Tăcerile şi ascunzişurile nu-şi au locul Eu ştiu prea bine ce ai gândit: „Va rămâne pomenit în veac cu toate că a fost străin de această ţară şi de acest neam ” Deşi cu amărăciune, îmi zic că este firesc acest fel de a gândi Eu înţeleg multe şi caut să mă ridic deasupra, să nu grămădesc în inima mea frigul şi taina şi bănuiala, ci dimpotrivă, adevărul, supunerea şi căldura Însă vorbele… ce putere au vorbele? Cum să te încredinţez pe măria-ta că, asemeni părintelui meu, sunt cu trupul şi sufletul al acestei ţări unde am aflat odinioară sălaş prietenesc? Ce putere au vorbele, dacă faptele şi purtarea vrednică şi-au pierdut preţul şi înţelesul? — Nu şi l-au pierdut, postelniee Eu tocmai asta spun, că sunt recunoscute şi respectate de toţi — Poate Însă vorba asta, străin, o simt uneori ca pe o umbră între mine şi alţii O, cât aş vrea să o destram… — Postelniee, noi ne-am sculat împotriva unor străini lacomi, răi şi neînţelegători, cu care domnia-ta nu te-ai amestecat cum nu se amestecă aurul cu plumbul Neamul Cantacuzin a prins rădăcini bune pe aceste meleaguri Părintele domniei tale a fost un sprijinitor înţelept şi devotat al lui vodă Mihai Fraţii domniei tale, Toma şi Iordache, s-au ridicat dregători la curtea Moldovei Postelnicul îl privi lung Rosti, cu gravitate de astă dată: — Măria-ta, este iarăşi o împunsătură? Toma şi Iordaehe sunt sânge din sângele meu, îi cunosc bine Nu ei i-au aţâţat lui Alexandru Iliaş acele gânduri neprielnice şi nu ei l-au mânat împotriva măriei tale Sunt oameni chibzuiţi Râvna lor e să fie pace şi bună învoială între cele două ţări, iar nu zavistie şi război Vodă Matei se apropie de Cantacuzino, punându-i amândouă mâinile pe umeri: — Te cred, postelnice Nu am gândit nimica rău şi nu am voit să-ţi amărăsc sufletul Trag nădejde să te păstrez lângă mine totdeauna, căci mare nevoie simt de oameni vrednici şi luminaţi — Nu ştiu, mărite doamne, cât de mult va rodi râvna mea… Însă mă jur că te voi sluji cu aceeaşi credinţă ce au arătat-o părintele meu lui vodă Mihai Din prima clipă am înţeles că se va schimba ceva în ţara aceasta, că se ridică un soare ce va încălzi pe mulţi, iar pe cei răi îi va frige ca focul Îi port măriei tale o nesfârşită admiraţie Să mă crezi, măria-ta, sunt vorbe cinstite Vodă îl scrută plin de curiozitate: —Aş vrea să ştiu ce anume ţi-a stârnit simţământul acesta, postelnice — Greu mi-ar fi să desluşesc în cuvinte Poate că tocmai tăria sufletească a măriei tale Oricine înţelege cât de vitrege sunt împrejurările Frământările măriei tale nimeni nu le ştie, nimeni nu le vede Un bărbat care arată asemenea stăpânire, care se învinge pe sine, poate să învingă totul — Nu ştiu, şopti Matei tulburat Nu ştiu… Mă străduiesc şi eu Am cunoscut cândva un războinic bătrân, un căpitan de oaste De douăzeci de ani nu-şi scosese cămaşa de zale de pe trup Dormea cu ea „Dacă aş scoate-o, spunea, m-ar năpădi slăbiciunea şi bătrâneţea” Fiecare purtăm cămaşa noastră de oţel E rece ca gheaţă uneori şi amarnic de stânjenitoare, dar nu trebuie s-o lepădăm dacă vrem să ne păstrăm vlagă Postelnicul Constantin înclină fruntea în tăcere După o clipă ridică iarăşi privirea noptatecă, gravă şi învăluitoare: — Doamne, năzuiesc din toată inima să-ţi fiu de folos Ştiu că sunt unele care, oricâtă dârzenie şi înţelepciune ai vădi măria-ta, nu-şi află dezlegare Mai înţeleg că nu întâmplător ai pomenit despre părintele meu, Andronic — Nu întâmplător, postelnice Ştii care este cea dintâi şi cea mai copleşitoare trebuinţă, acum — Aurul, mări-ta — Aurul Ştii ce spune zicala: sacul gol nu stă în picioare — Dacă aş avea casa plină cu aur, n-aş sta pe gânduri să ţi-l pun la îndemână Dar nu am casa plină cu aur Andronic Cantacuzino a ştiut să-i găsească lui Mihai vodă, la vremea cuvenită, pungile trebuitoare Îmi voi da osteneala să găsesc şi eu o cale Postelnicul rostise cuvântul hotărâtor Dar tocmai în clipa aceea faţa lui Matei se posomorî Temerile, şovăielile care-i roseseră inima atâta vreme înviau cu o putere înfricoşetoare Aşadar nu era alt drum decât al încovoierii şi al putreziciunii… Rob al cămătarilor din Stambul… Ca şi Leon Tomşa Ca şi cei dinaintea lui Pentru ce luptaseră? Pentru o scurtă licărire de lumină, ca apoi să cheme ei înşişi întunecimea şi umilinţa? Postelnieul Constantin nu avea nicio îndoială despre cele ce se petrec în inima voievodului Oftă abia auzit: — Măria-ta, eu zic că ar fi bine să lămurim lucrurile — Oare nu sunt deajuns de lămurite? zâmbi oţetit Matei vodă — Numai în parte, măria-ta Eu nu gândesc la acei cămătari mărunţi, lipsiţi de cinste şi de omenie Cunosc doi bancheri a căror bogăţie nici nu se poate măsura Genovezul Santori şi grecul Trifilios — Cu ce sunt ei mai buni decât ceilalţi? — Mai întâi cu ce am spus: cu marea lor bogăţie Sunt oameni care pot aştepta oricât, dacă au bune chezăşii Nu-şi vor sugruma niciodată datornicii La ce priveşte măria-ta? Vodă îşi pogorî ochii de pe pereţii spătăriei — Căutam acele chezăşii, postelnice, răspunse şi mai întunecat — Măria-ta nu ai pentru ce să-ţi faci griji Eu şi rudele mele vom fi mijlocitori şi chezaşi Matei îl privi ţintă, scormonitor: — Ai oare atâta încredere? Sau ce să înţeleg? — Am încredere, mărite doamne Desăvârşită Măria-ta vei gospodări toate cu mână tare şi pricepută Se va ridica ţara şi va prinde cheag Te vei înlesni să plăteşti, cu vremea, fără ca aceasta să fie o povară de neîndurat Matei vodă se lăsă în jilţ, sprijinindu-şi fruntea în palma stângă Tot ceea ce spunea postelnicul Cantacuzino părea să aibă temei adânc Poate că în adevăr Santori şi Trifilios nu-i vor pune jungherul în coastă Nici chiar având această siguranţă nu l-ar fi îndemnat inima să se dea legat în mâinile acelora Adulmeca o capcană Nu din partea postelnicului, care era sfetnicul lui şi era sub sabia lui, ci din partea acelor pescuitori de aur nevăzuţi şi neştiuţi, din furnicarul orientului Dar ce putea să facă? „Da, birul, îşi spuse în sine, cu un scrâşnet Îndată ce se va mai ridica ţara din nevoi, va trebui să purcedem la strângerea birului Cu dreptate, dar cu neînduplecare Să dea fiecare obolul cuvenit, chiar de îl va ustura…” În vreme ce prefira aceste gânduri, postelnicul desluşea răspicat îndoindu-şi degetele unul câte unul: — Trifilios şi Santori vor lua asupra lor, răscumpărându-le, datoriile mai mărunte, ca să nu mai fii măria-ta neliniştit şi sâcâit în toată clipa Osebit îţi vor înmâna sume în bani lichizi, pe măsura nevoilor Îi vom convinge să hotărască soroace cât mai îndepărtate şi capete nu prea mari… Puseră totul la cale, în amănunţime Postelnicul se obligă să înceapă demersurile neîntârziat şi cu toată discreţia Când acesta tocmai se ridica să plece, se vesti sosirea lui Udrişte Năsturel, al doilea logofăt şi cumnatul măriei sale — Pofteşte-l aici, îi porunci Matei cămăraşului Se întoarse înviorat către Cantacuzino: Rămâi şi domnia ta, postelnice Mai rămâi Ştiu că ţi-e drag Udrişte Iar eu mă voi bucura să fiu laolaltă cu două inimi credincioase În adevăr, Constantin Cantacuzino îi purta o frăţeasca afecţiune tânărului, dar învăţatului logofăt Dacă firea lui Udrişte era mai puţin statornică, trecând uneori de la visare şi reculegere la izbucniri pătimaşe, pe când postelnicul se vădea cumpănit totdeauna, aceasta nu ştirbea cu nimic buna lor înţelegere Se îmbrăţişară, căci nu se văzuseră cam demultişor: în săptămânile din urmă Udrişte bătuse drumuri numai de el cunoscute Matei îi privi zâmbind cu bunăvoinţă Nu minţise, se simţea bine lângă aceştia doi Nu erau oameni ai paloşului şi nu trecuseră laolaltă prin furtună de sânge Dar îi respecta şi îi iubea, înţelegând în adâncul sufletului că însuşirile lor îi vor aduce foloase mari în drumul pe care pornise În ochii logofătului lucea o lumină bucuroasă şi aţâţată când grăi către domnul său: — Măria-ta, oamenii mei sunt gata de drum Aşteaptă numai să întocmim cărţile de cuviinţă către înalt Prea Sfinţia Sa Petru, mitropolitul Kievului Vodă cătă la el cu luare aminte: — Ce oameni sunt aceia, Udrişte? — Meletie ieromonahul, de la Govora, şi un frate al său întru credinţă, Nectarie Pelagonianul Sunt oameni luminaţi, vor fi nişte ambasadori de nădejde în aceste treburi gingaşe, spuse logofătul cu însufleţire Câteva clipe Matei păstră tăcere Un oftat uşor i se stinse pe buze Rosti apoi: — Cu multă grabă ai lucrat, logofete Udrişte Năsturel păli: — Măria-ta ai încuviinţat tot ce ţi-am spus şi tot ce te-am rugat cu atâta osârdie, arătând care sunt temeiurile Ba încă m-ai îndemnat să purced cu toată silinţa la lucru Iar acuma… — Acuma ce, logofete? Oare am spus ceva care ţi-a risipit cumpătul? — Ba nu, măria-ta, dar mi se păruse… Iertare, dar am să spun cinstit ce cred eu că gândeşti măria-ta acuma Gândeşti aşa: fiecare de ce-i arde… — Greşeşti, tare greşeşti, logofete, răspunse Matei cu un început de asprime Sunt lucruri care nu le-ai oprit pentru tine, să cugeţi numai tu la ele Minunat este să se adune stropii de dulceaţă în fagure Dar trebuie să fie cineva care gândeşte la toate Şi la puţinătatea florilor, şi la apropierea brumei şi la năvala bondarilor hoţomani Ştiu că în ţară e foame şi sete nu numai de pâine şi de apă S-au împuţinat sfintele cărţi… Râvnesc tot atât de mult ca şi tine să le înmulţim, să dăm fiecăruia hrana sufletească fără de care viaţa se urâţeşte şi se întunecă Dar am vrut să cunoşti că nu putem gândi la un lucru fără să ţinem seamă de altele Udrişte Năsturel plecă fruntea împurpurată Postelnicul Constantin spuse gânditor: — După câte înţeleg, este vorba să aduceţi tipografie de la Kiev — Întocmai, postelnice, gâfâi Udrişte Tiparniţă cu litere de mai multe feluri şi cu tot ce trebuieşte Este în Ucraina un meşter vestit, Timotei Alexandrovici Verbiţki Dacă l-am îndupleca să vină şi acela, bine ar fi — Bine ar fi, admise postelnicul surâzând Eu nu mă îndoiesc că strădania aceasta va fi încununată de izbândă Petru Movilă e un om înţelept şi generos şi va da tot sprijinul Căci inima lui e plecată cu dragoste spre aceste meleaguri Îmbărbătat de cuvintele lui Cantacuzino, logofătul înălţă ochi rugători spre voievod: — Măria-ta, m-ai dojenit pe dreptate Uşor mă înfierbânt… Dar n-am uitat cât de mari şi de multe sunt nevoile ţării, cât de scump este banul Mitropolitul Kievului are o minte strălucită şi un suflet mărinimos Însă nu are tiparniţă în odăile sale, să ne-o dea în dar ca pe-o icoană Va fi o târguială şi se vor vărsa bani Ştiu Dar îmi zic că poate vom dobândi înlesniri de plată şi din toată sărăcia se va găsi ceva E de mare trebuinţă, măria-ta! Să-i pornim la drum pe cei doi… — Îi vom porni, logofete Mai am eu să trimit şi alte cărţi pe drumurile Ucrainei şi ne vom sluji de solii aceştia în straie monahiceşti Cât despre tiparniţă, fii liniştit Nu vom lăsa lucrurile la jumătate Mişcat, Udrişte îi sărută mâna voievodului cu atâta grabă, încât acesta nu avu vreme să şi-o tragă îndărăt: — Măria-ta, este o faptă ce-şi va arăta mai târziu roadele, dar îţi va lumina cununa şi amintirea că o nestemată de mare preţ Interpretând surâsul ostenit şi pierdut al lui Matei ca pe o îmbiere, logofătul urmă cu înflăcărare: — Eu nu gândesc, după cum am mai spus măriei tale, doar la cărţile bisericeşti, cu toate că ele sunt temelia Va trebui să tipărim şi altele Iată, în afară de obiceiurile şi rânduielile vechi, nescrise, între care unele prea înţelepte, ţara nu are legiuri lămurite şi cuprinzătoare Va trebui să alcătuim o carte a dreptăţii, bine chibzuită, luând învăţătură şi de la cei vechi şi de la neamurile apusului, care au asemenea cărţi Trebuie o lege scrisă pe care să o respecte deopotrivă şi cel puternic şi cel slab — Aşa este, recunoscu postelnicul Cantacuzino, dreptatea cată să fie una singură pentru toţi Aceasta a fost dintotdeauna năzuinţa multor noroade şi cârmuiri Legi s-au făcut Însă năzuinţa rareori s-a împlinit — Rareori, şopti Matei, apropiindu-se iarăşi de firida ferestrei, care îl atrăgea cu lumina ei gălbuie „Iubeşte pe aproapele tău” spune cuvântul dumnezeiesc Însă iubirea aceasta n-a fost niciodată întreagă şi biruitoare Poate că de vină este lucrarea satanei, care ne împietreşte inimile Poate că nu pătrunde destulă lumină în noi Pe cine să osândeşti? — Pe cei ce zăgăzuiesc această lumină şi o ţin sub obroc! sări logofătul Udrişte Nu putem răsturna lumea Dar putem împlini multe, urmă cu o neţărmurită convingere Măria-ta ştii ca şi mine că norodul nostru e plin de evlavie Oamenii merg la biserici, în casa Domnului, să caute mângâiere şi putere lăuntrică Dar ce aud acolo? Popii slujesc într-o limbă neînţeleasă, e ca şi cum auzul credincioşilor ar rămâne ferecat De ce nu am tipări cărţile sfinte în graiul nostru vechi şi curat, ca să priceapă cu toţii, de la vlădică la opincă? De ce nu am face-o? Nu mai pomenesc de mănăstirile greceşti, unde iarăşi slujba este o ciripeală fără înţeles şi fără răsunet în inimi… Vodă Matei încruntase sprâncenele Era o chestiune în adevăr însemnată şi dureroasă, aceea a mănăstirilor străine, pe care o atinsese Udrişte În ultimii ani multe sfinte chinovii fuseseră închinate Athosului, în chip abuziv Şi nu era vorba doar de rânduielile religioase, de limbă şi tipic Dar lăcaşurile acestea aveau cu toate moşii întinse, turme, iazuri, prisăci şi vii mănoase Astfel încât, o bună parte din belşugul ţării sc scurgea vrând nevrând în cămările şi în buzunarele prelaţilor din arhipelagul elen Creştini şi aceia, desigur, însă totdeauna cămaşa a fost mai aproape de trup Noul voievod cugetase din prima clipă cum ar putea pune capăt acestei stări nefireşti, dar nu găsise încă o rezolvare şi dealtfel socotea că împrejurările nu sunt destul de coapte pentru o măsură radicală Fruntea i se descreţi treptat: — Ai o fire scormonitoare şi nedomolită, logofete Priveşti totdeauna înainte şi departe Iubesc asemenea firi Ele îşi croiesc drum ca focul prin mărăciniş Însă fii cu luare aminte, Udrişte, să nu te mistuie văpaia pe tine însuţi Zâmbi, amintindu-şi: deunăzi l-am chemat la mine pe meşterul Zaharia, cel cărula i-am încredinţat refacerea mănăstirii Plumbuita Îi poruncisem să gândească tot el cum putem drege unele stricăciuni prea din cale afară ale acestor curţi Zaharia e un om fără ştiinţă de carte, însă mi-a înfăţişat nişte desemnuri atât de minunate încât am rămas mirat Privindu-le, am înţeles cu mâhnire că ceea ce năzuise el cerea o cheltuială mult prea mare şi i-am desluşit aceasta „Măria-ta, mi-a spus E păcat, e mare păcat Să cârpăcim numai şi să făţuim? Atâta să facem? Vor rămâne dedesubt grinzile putrede şi zidurile crăpate Într-o zi se va nărui totul ” Grăia adevărul, iar pentru mine vorbele lui aveau un răsunet mult mai adânc Ca să zideşti ceva trainic, trebuie s-o iei de la temelie, nu să ascunzi putregaiurile — Văpaia de care vorbeai înseamnă cutezanţă şi dragoste de adevăr, măria-ta, şopti Udrişte — Bun e Dumnezeu Poate mă va ajuta să dobândesc puterea şi mijloacele trebuitoare Poate mă va ajuta să păstrez lângă mine asemenea oameni cutezători, iar nu să-i depărtez cu oarbă neînţelegere După o mai îndelungată tăcere, Matei urmă: Du-te liniştit, Udrişte Îi vom trimite la drum pe cei doi monahi Se vor împlini toate după voia ta Socot că vom avea cu ce plăti, la timpul cuvenit, încheie oprindu-şi ca din întâmplare privirea asupra postelnicului * Zilele acelea se asemănau pentru voievod cu un anotimp nestatornic, capricios, în care lucirea razelor de soare şi adierile călduţe sunt înlocuite numaidecât de un cer mohorât, de ploi îngheţate, de volburi aspre şi tot aşa mereu Se simţise mai îmbărbătat şi mai încrezător cugetând la lucruri înalte, care-i purificau sufletul, iar făgăduiala postelnicului Constantin îl umpluse de speranţă Însă prea curând unda aceasta de bucurie tainică şi binefăcătoare, care crescuse în el, se spulberă şi norul grijilor îl împresură iarăşi, amintindu-i fără cruţare că, atâta vreme cât umbli printr-o pădure cu lupi, nu trebuie să te cufunzi în visuri, ci să stai cu flinta pregătită Cu mare stăruinţă, spătarul Tudosie Corbeanu şi Diicul Buicescu îl poftiseră să vadă cu ochii lui steagurile de seimeni adunate acum lângă cetatea de scaun El însuşi poruncise să fie aduşi aproape, ca să-i aibă sub mână, să-i cerceteze, şi să hotărască fiecărui trup locul de reşedinţă Însă graba Corbeanului şi a Buicescului, înfăţişarea lor întunecată, îi stârni presimţiri urâte Ştia el însuşi că starea lefegiilor nu poate să fie prea bună Cu destulă caznă, le plătise o parte din simbrie Însă echipamentul, armele, caii, cereau alte cheltuieli pe care, până una-alta, nu le putuse face Îşi închipuia deci că nu va fi o privelişte mulţumitoare Dar ceea ce văzu întrecea această închipuire Vitejii seimeni nu-şi pierduseră disciplina, însă din fala lor de odinioară nu rămăsese nici urmă Straiele călăreţilor erau mai mult nişte zdrenţe, iar caii lor nişte umbre Covârşit, voievodul le privea feţele încruntate Gândise totdeauna la ei Dăduse poruncă straşnică să se redeschidă ocnele de aramă, pentru ca faurii să lucreze înteţit armele de trebuinţă Dar toate mergeau prea încet Apoi prea puţini între meşterii valahi cunoşteau meşteşugul tainic al călirii săbiilor; cât despre cămăşile de zale nici nu aveau mijloace să le lucreze Trebuiau cumpărate de aiurea aceste apărători mlădioase şi scumpe, ca şi armele de foc Mai era nevoie de multe trâmbe de postav, de sute şi mii de încălţări trainice Socotise nimerit să înjghebeze crescătorii şi herghelii care să fie numai ale oştirii Însă iarăşi era nevoie de timp şi se cerea cheltuială… Matei înţelegea că trebuia să subţieze mult, împotriva dorinţei sale, flacăra acelor visuri de înflorire şi înălţare care-l ademeneau Căci mai înainte de orice, mai înainte chiar de a râvni să răspândească slava şi cuvântul dumnezeirii, datoria lui era să-i îmbrace şi să-i înarmeze pe aceşti oameni, să facă din ei luptătorii temuţi de odinioară Vorbise despre o temelie de la care se cuvin începute toate Văzduhul jilav, freamătul şi bocetul pădurii, norul vânăt care se lăţea peste câmpuri, fiorul de gheaţă al inimii, toate aceste semne se înmănunchiau ca o mână grea, apăsându-i umărul, în vreme ce un glas ca un scrâşnet de pietre vuia în auzul lui, arătându-i că în aceste vremi îndoielnice, pline de patimi, de ură şi răscoliri, oastea e cea mai bună temelie a Ţării Româneşti, temelia puterii lui CAPITOLUL 3 În preajma lui Alexandru vodă se mai aflau încă o parte dintre boierii fugari din Ţara Românească, scăpaţi cu zile în bătaia de la Obileşti şi care nu voiau cu niciun chip să se întoarcă acasă: fie din înverşunarea duşmăniei, fie că aveau motive binecuvântate să se teamă, după toate câte făptuiseră Tot sub aripa lui Iliaş îşi aflase adăpost multă grecime, strămutată cu repeziciune dinaintea primejdiei Toţi aceştia alcătuiau laolaltă un viespar fără hodină, care întărâta şi învenina neîncetat inima voievodului moldovean, şi aşa plină de drojdiile urii şi amărăciunii Căci nu era Alexandru Iliaş omul care să uite cu uşurinţă ruşinea şi înfrângerea şi să se împace înţelepţeşte cu o stare de lucruri mai presus de voinţa lui Planul său de a-şi ridica feciorul domn în Valahia se prăbuşise cu huiet mare, ca un foişor rău întocmit El însuşi fusese bătut şi zdrobit de pribeagul Matei, scăpând cu viaţă ca prin urechile acului Dacă ar fi fost om cu scaun la cap, ar fi şters toate acestea de pe răboj şi şi-ar fi îndreptat ochii spre alte nevoi, mai grabnice şi mai lesne de împlinit Dar nu era om cu scaun la cap Dorul de răzbunare îl frământa neîncetat, iar ecourile neliniştitoare care ajungeau la urechea lui Matei vodă îi stricau acestuia somnul ca un ţiuit de surle De bine, de rău, Matei izbutise să adoarmă neîncrederea şi ostilitatea turcilor Năbădăiosului Murad i se zbătea uneori pleoapa, amintindu-şi cum urcase în scaun boierul acesta răzvrătit Însă marele vizir şi Abaza paşa puseseră în lumină cu mare meşteşug calităţile de oştean şi de bun gospodar ale pribeagului, precum şi faptul că era iubit de boierii valahi, aşa încât până la urmă se împăcase cu gândul Avea nevoie de o mână sigură în Valahia aceea mereu frământată şi nestatornică Şi apoi noul voievod îşi plătise la vreme obligaţiile băneşti către Poartă, iar în trebile dinlăuntru se arăta grijuliu şi vrednic, aşa încât nu-i putea găsi pricină Înfricoşate chinuri răbdase Matei până la plata haraciului, dinaintea unei visterii în care cu greu se încropea o leţcaie Ştia bine că o mai lungă amânare ar fi stârnit nemijlocit iritarea sultanului, iar poate că Abaza paşa şi-ar fi retras cel dintâi bunăvoinţa şi ocrotirea Plătise aşadar la soroc Era tot ce putea năzui deocamdată Să capete un răgaz Să dea ghes plugarilor, păstorilor, meşteşugarilor şi neguţătorilor să-şi vadă fără şovăire şi necaz de lucrul lor, ca să se adune iarăşi belşugul cel vechi, al ţării Să pună pe picioare oastea, singurul reazim adevărat în vâltorile vremii Nu dintr-odată, ci încetul cu încetul, căci tocmai asta era ţinta lui, să nu-i aţâţe pe turci Şi iată că primejdia ca acest răgaz liniştit, atât de greu înjghebat, să se spulbere dintr-odată, venea tocmai de la domnul Moldovei, care ar fi trebuit să fie prietenul şi fratele său cel mai înţelegător Veninul pe care-l strângea Alexandru Iliaş în inima lui putea să-l îndemne în orice clipă la fapte nesăbuite care să aprindă iarăşi dihonia şi pârjolul, să deschidă iarăşi izvoarele sângelui şi, ceea ce era mai rău, să stârnească îngrijorarea şi mânia Sublimei Porţi O, cât de mult tânjea după un frate, după un prieten! Nevoia unui aliat era mai aprigă decât nevoia de aer Gheorghe Rákoczy, o ştia prea bine, era cel mai adesea sclavul unor jocuri politice complicate şi subtile, dictate de tot felul de interese Apoi, voievodul transilvan avea mai mult apucături de protector, născute din trufia atât de obişnuită la cârmuitorii Apusului Desigur, îi purta respect şi recunoştinţă lui Rákoczy, căci în adevăr îi datora mult Iar alianţa cu el nu era de lepădat, ci dimpotrivă, râvnea să o întărească Dar dacă la aceasta s-ar fi adaus o frăţească şi desăvârşită unire cu domnul Moldovei, altă făină s-ar fi măcinat la moară, şi tăria furtunilor ar fi slăbit mult Nu era mai puţin adevărat, fuseseră dovezi grăitoare despre aceasta, că Iliaş vodă stârnea în juru-i destule nemulţumiri, iar unii dintre foştii săi oameni de credinţă se întorseseră împotriva lui Cehan, vornicul Lupu, spătarul Ureche şi alţii încă, puseseră îndârjite pâri la Stambul, arătând că vodă duce ţara de râpă prin nesocotinţa lui şi că nedreptăţeşte pe mulţi Dar, după cât se părea, jeluirile acestea nu găsiseră ecou, iar padişahul nu mişcase un deget împotriva lui Iliaş Cehan şi ceilalţi umblau cu frica în sân, aşteptând să cadă urgia domnească asupra lor Matei ştia deasemenea că Moise Movilă, aflat la Constantinopole şi susţinut că şi el însuşi de Mehmet Abaza, se zbate din răsputeri să surpe tronul lui Alexandru şi să-i ia locul Dar nici Movilă nu izbândise nimica până acum Fie că Abaza paşa ezita să forţeze iarăşi, prea curând, mâna sultanului Murad, fie că beiul începuse să-şi piardă interesul pentru acest candidat nenorocos Cumpănind bine aceste lucruri, Matei hotărâse să trimită în Moldova o solie Nădăjduia că prin vorbe înţelepte, paşnice şi măgulitoare, să aline cât de cât pojarul din inima lui Alexandru, iar dacă nu va izbuti să şi-l facă prieten, măcar să-l hotărască să uite vrajba Odinioară, aflându-se pribeag în Ardeal, mai trimisese un sol la curtea Moldovei, iar acela îşi pierduse viaţa sub securea călăului Era însă încredinţat că de astă dată, aflându-se el, Matei, domn al Ţării Româneşti, Iliaş nu va mai cuteza să făptuiască asemenea nelegiuire făţişă Mesagerul ales, Ivaşcu Băleanu, plecase cam cu îndoială în această misiune periculoasă Dar nu târzie vreme după plecarea lui, începură să străbată la Bucureşti zvonuri neaşteptate şi nelămurite De-ar fi fost să se dea crezare acestei vorbe purtate din om în om, la Moldova pornise răzmeriţă mare şi sângeroasă Atât de mare, încât Alexandru vodă nu mai aflase altă cale decât fuga, spre a-şi mântui zilele Curând, aceste vorbe fură adeverite de însuşi Ivaşcu Băleanu, întors acasă după ce însoţise o vreme suita lui Iliaş, care se îndrepta cu mare iuţeală spre Ţarigrad Veştile pe care le aducea vornicul erau de o atât de mare însemnătate, încât măria-sa adună fără întârziere divanul — Boieri dumneavoastră, începu Băleanu cu glas răguşit, măria-ta şi boieri dumneavoastră, martor mi-e Dumnezeu că am văzut întâmplări de toată mirarea Zic de toată mirarea, căci vodă Iliaş părea atât de straşnic, iar puterea lui a ars şi s-a năruit într-o clipă, ca de vâlvătaie Cunoaşteţi că l-am însoţit o bucată de drum pe fugarul Iliaş Nu de grija şi de mila lui, de ce n-aş spune-o… — Te credem, rânji Tudosie Corbeanu — nu de grija şi de mila lui Însă nu era cu putinţă să rămân acolo, în viermuială şi în clocot, unde nimica nu mai este statornic La ce aş fi rămas? Arde Moldova, boieri dumneavoastră! Văzându-i faţa palidă şi ochii tulburi, Matei vodă cătă să-l aducă în fire: — Înfrânează-te, vornice Spune desluşit cum s-a întâmplat Noi de aceea ne-am strâns, ca să înţelegem dincotro bate vântul — Din toate părţile, măria-ta Şi atât de rău, încât cei ce l-au stârnit pătimesc deopotrivă, dacă nu mai abitir ca voievodul Simţindu-se primejduiţi, şi ştiindu-se fără sprijin de nicăierea, Ureche, Cehan şi Lupu, ales acesta din urmă, au prins să se zbuciume, năzuind să lovească ei mai întâi Neavând oaste, nici de unele, au început să ridice prostimea înfierbântând-o în contra grecilor care-şi umflă pântecul din avuţia Moldovei şi în contra lui Alexandru, care i-a pripăşit şi i-a ţinut sub pulpana lui… — Aşa, aşa! sări Filişanu întărâtat Doamne ajută! S-au găsit şi acolo bărbaţi vrednici care să se salte împotrivă, să măture pleava Stambulului! — Nu zic ba, clătină Ivaşcu Băleanu fruntea cu amar, nu zic ba, însă boierii moldoveni au uitat un lucru, săracii: că dacă scapără amnarul taman lângă şira de paie, pot arde ei înşişi, ca guzganii Şi mă mir de Lupu, care pare om şiret şi chibzuit Au sculat prostimea Şi atâta au zădărât-o, încât nici vorbă să o mai ţină în frâu Am văzut cu ochii mei cum s-a răspândit omenirea aceea pe uliţele cetăţii de scaun Era ca la judecata de apoi Puzderie de oameni hămesiţi, îndrăciţi, cu topoare şi furci Păreau o gârlă vuitoare care şi-a rupt mătcile şi se revarsă, pustiind totul Udrişte Năsturel, care ascultase până atunci tăcut şi îngândurat, rosti încetişor: — Întocmai aşa În trecut au mai fost asemenea revărsări ale mulţimilor Se cunosc Ele sunt întocmai ca o fierbere şi ca o izbucnire de talazuri afară din matcă Prăpădul nu mai alege Cuvintele lui aduseră o stânjeneală grea şi un fior Băleanu înghiţi un nod înecăcios, pesemne i se uscase beregata, apoi urmă: — Da… Aşa a fost Răzmeriţa n-a mai ales ce e bun şi ce e rău La început, oamenii au ţipat în contra veneticilor Pe care-l prindeau, gata cu el Pe Batişte Veleli, grecul, l-au tocat fărâme cu baltagele, încât nu ştiu dacă le-a mai rămas neamurilor oarece, să îngroape Şi alţii au păţit-o la fel Dar pesemne că rău mocnise în oameni fierbinţeala, fiindcă n-au mai stat să aleagă şi au dat iama pretutindeni Boierii s-au ascuns, iar alţii au fugit care încotro Lui Lupu i-a venit mintea de pe urmă şi plin de curaj a căutat să micşoreze furia prostimii şi s-o îndrepte unde-i plăcea lui Însă n-a mai putut Careva a zvârlit în el cu un ciolan de vită şi s-a ales cu capul spart aşa de rău, că îi sărea sângele prin legătoare… — Aşa-i trebuie, râse Diicul Buicescu fără nicio compătimire Râseră şi alţii, mânzeşte Matei vodă rămânea însă cu buzele lipite şi cu sprâncenele încruntate Îl răscoliseră întâmplările zugrăvite de Ivaşcu Băleanu, cu înţelesul lor profund şi neliniştitor Dar dincolo de acestea gândea cu mare stăruinţă la cel care părea să le fi iscat pe toate, la vornicul Lupu Îl cunoscuse pe Lupu încă din fragedă tinereţe Tatăl aeestuia, aga Neculai, venise cu peste treizeci de ani în urmă în Ţara Românească, iar prin sârguinţa şi isteţimea lui prinsese repede cheag şi ajunsese la mari dregătorii Fecioru-său, Lupu, se vădise aşijderi un tânăr cu însuşiri deosebite Căpătase învăţătură şi grăia cu uşurinţă în mai multe limbi Avea însă şi slăbiciuni Era iute la mânie şi vestit că trage sabia pentru lucruri de nimica Pătruns de nişte fumuri ale sale, se fălea cu o stirpe bizantină, poate născocită, poate nu, şi se arăta mare iubitor de strălucire, după cum era şi cam desfrânat şi cam muieratic Dar poate că acestea erau doar nişte cusururi ale vârstei Căci de învăţat, ager la minte şi îndrăzneţ, nimeni nu putea să spună că nu este După moartea vel-agăi Neculai, Lupu luase calea Moldovei, cu destul de puţină avere, fiindcă o cam părăduise De atunci Matei nu-l mai văzuse, dar auzise despre el câte unele Repede urcase treptele măririi Se cununase, furând-o zice-se din rădvan, cu Tudosca, fata boierului Costea Bucioc şi a Candachiei Şoldan Socru-său, om foarte bogat şi influent, îl ajutase să ajungă hatman şi pârcălab al Sucevei Iar acum se afla vornic Şi stârnise ceea ce stârnise Şi se alesese cu capul spart Încâlcită întâmplare… Nu-i vorbă, Lupu pripise totdeauna să se bage în jocurile politice, unele destul de primejdioase, dar care i-ar fi putut aduce câştig În vremea domniei lui Gaspar Graţiani fusese învinuit că a furat bani din visterie Altceva era la mijloc, ştiau cu toţii Lupu îl pârâse pe Graţiani la Poartă că s-a hainit, iar drept răzbunare, voievodul îl făcuse hoţ, vârându-l în temniţă şi îl schingiuise arzându-l cu fierul roş Iar acuma vornicul aprinsese pârjolul răzmeriţei Poate că ar fi avut o îndreptăţire, ştiindu-şi viaţa ameninţată Dar oare numai pentru asta o făcuse? N-ar fi fost oare mai simplu şi mai înţelept să se pună la adăpost, aşteptând timpuri mai prielnice? Apoi, de unde şi până unde răbufnirea aceasta a lui împotriva grecilor? Tocmai el să se ridice, el, levantinul, care avea atâţia prieteni şi sprijinitori printre nobilii greci? Nu cumva, dincolo de întâmplarea aceasta, se ascundea un plan mai ambiţios şi mai îndepărtat? Ivaşcu Băleanu urma să povestească, însoţindu-şi vorbele cu largi fâlfâiri ale braţelor, grozăviile văzute şi trăite de dânsul în cetatea de scaun a Moldovei Boierii ascultau murmurând şi minunându-se, neştiind prea bine dacă trebuie să se bucure sau nu Duşmanul lor, Alexandru Iliaş, fusese prăvălit Dar care vor fi urmările acelor fapte de pomină? — Spune-mi, Ivaşcule, întrebă Matei gânditor, ai mers împreuna cu Alexandru… Ce simţea el, cum arăta, ce zicea? — Rău arăta, pe legea mea Căci a scăpat cu destulă greutate din capcană Iar de zis nu zicea mare lucru, ci doar scrâşnea şi arunca vorbe spurcate la răstimpuri Însă am înţeles că nu se va da bătut cu una cu două — Nu cred că-i va fi lesne, mormăi Sima Sultanul nu-l va ierta că a îngăduit să se răscoale ţara A făcut şi el ca vaca cea proastă, a dat cu copita în şiştarul plin Însă vorba fratelui Băleanu: nu se va da bătut cu una, cu două Se va zbuciuma Iar să nu uităm că-l are acolo pe cuscru-său, Curt Celebi Ştim ce poate şarpele acesta Matei ştia prea bine Avusese el însuşi de pătimit din pricina afurisitului Celebi, care-l înfăşurase atât de meşteşugit în laţul intrigilor, încât puţin lipsise să nu sfârşească sub hangerul gâdelui sau înecat în Bosfor Înăbuşindu-şi oftatul, îl cercetă iarăşi pe vornic: — Cu capii răzvrătirii ai stat de vorbă? — Atât cât s-a putut în dârdora acelor zile S-a rostit numele lui Miron Barnovski Acesta are mulţi prieteni şi susţinători în Moldova, care ar vrea să-i încredinţeze iarăşi sceptrul Însă cuvântul cel mai greu tot vornicul Lupu îl va avea, după cum socot Cu toate că a cam dat greş în socotelile lui, Lupu e un om puternic şi dibaci Ţine în mâna lui multe fire, ascultaţi ce vă spun — Hm, făcu spătarul Tudosie, nu ar fi rău să-l cheme pe Barnovski de la Ustie Cât a fost domn, Miron vodă s-a arătat om înţelept şi cu frica lui Dumnezeu Nu ar fi rău să-l cheme Ni s-ar risipi şi nouă grijile Barbu Brădescu îşi scutură pletele frumoase: — L-aţi uitat pe Moise Movilă De când aşteaptă el să se deschidă un prilej… Acum, că s-a ivit, se va face luntre şi punte să nu-l scape Şi iarăşi uităm că Moise are în spatele lui braţul lui Mehmet Abaza, braţ de oţel Aşadar lucrurile se înfăţişau nespus de încâlcite Avea să fie o luptă aprigă Care păstra mai mulţi sorţi de izbândă? Alexandru Iliaş? Movilă? Barnovski? Matei vodă cugeta la toate acestea cu barba grămădită în gulerul ţeapăn, brodat cu argint Pentru el, blândul Miron sau Moise Movilă erau oricum de preferat Numai Alexandru să cadă Însă fără vrerea lui, gândul îi zbura necontenit la acel Lupu, care vârâse băţul în ştiubeu şi se alesese înţepat el însuşi, destul de zdravăn Avea convingerea că, oricum s-ar desfăşura întâmplările, vornicul Lupu va rămâne în picioare, iar spusele Băleanului îi întăreau această convingere Se pomeni întrebând cu glas tare: — Pentru cine va fi fiind acest Lupu? — Poate că pentru sine, mormăi Filişanu Poate că pentru sine… Într-un fel sau altul, o sămânţă de adevăr era în vorbele acestea O clipă îi trecu prin minte să trimită un sol de taină la Lupu, să-şi asigure astfel un prieten influent pentru mai târziu Dar îndată îşi dădu seama că n-ar fi fost prudent Dacă turcii, îndârjindu-se, îi vor găsi vină că a făcut cârdăşie cu cine nu trebuia? Se mulţumi să ia hotărârile cele mai simple, dictate de împrejurări Trimise în mare grabă o ştafetă la capuchehaia din Stambul, cu poruncă să fie cu ochii în patru şi cu urechile bine destupate Să-l informeze fără nicio zăbavă despre tot ce se petrece şi mai ales dacă turcii plănuiesc vreo expediţie militară pentru a potoli frământările din Moldova Era lucrul de care se temea cel mai mult, căci dacă se întâmpla astfel, aripa furtunii putea foarte uşor să atingă şi Ţara Românească Tot atunci, Buicescu şi Corbeanu purceseră să tocmească steaguri noi de oşteni în plată, până la două mii de oameni după cum chibzuiseră, căci pentru mai mulţi nu ajungeau banii Şi aşa era nevoit să rupă de la alte nevoi pe care abia începuse să le astâmpere, din dajdia strânsă şi din sumele împrumutate de curând Căci se prevesteau norii ca o dungă vânătă la marginea orizontului şi altă înţelepciune nu era * Treptat, în Moldova apele începură să se liniştească Furia răzvrătirii se stinse Cu făgăduieli de mai bine şi de dreptate, câţiva dregători bătrâni izbutiseră să înduplece prostimea a se răspândi pe la casele ei Însă ţara rămăsese fără domn Partizanii lui Miron Barnovski trimiseră în mare grabă la Ustie vorbe şi rugăminţi stăruitoare, iar evlaviosul Miron, încălzit de aceste vorbe prieteneşti, îşi părăsi locul exilului şi purcese către Suceava Îndată apoi plecă la Constantinopole, căci singurul drum către domnia legiuită trecea pe la picioarele padişahului În drumul său spre Ţarigrad, Barnovski poposi şi la curţile lui Matei vodă Părea abătut şi muncit de o grea povară Boierii cei mai de seamă ai Moldovei îl chemaseră cu osârdie, iar dintre toţi cel mai însufleţit se arătase vornicul Lupu Şi deodată se vădise fără putinţă de tăgadă că însuşi Lupu îl ponegrea cu perfidie pe toate căile, socotind că nu este omul ţării, ci omul polonilor Cuprins de mânie şi de scârbă, Matei îl povăţui pe Miron vodă să fie cu mare luare-aminte la aceste uneltiri care puteau să-i scurteze drumurile în chip neaşteptat Însă Barnovski porni fără şovăire spre Stambul, ca omul pătruns de o năzuinţă curată şi cu credinţă în Dumnezeu Se scurse apoi un răstimp fără alte întâmplări Dar în loc să se simtă mai liniştit, Matei se vedea tot mai chinuit de temeri, căci sub această linişte simţea mocnind, ca tăciunii în spuză, o dogoare vrăjmaşă De la Stambul nu primise încă veşti Sârguia fără încetare la înjghebarea oastei; avea acum aproape şase mii de mercenari, bine înarmaţi şi echipaţi, o trupă nu foarte mare, dar de toată vrednicia, pe care putea să se bizuie în orice împrejurase Nu uita că însuşi Mehmet Abaza îl îndemnase să-şi întărească armata şi că dacă sultanul s-ar fi arătat nemulţumit, beiul de la Nicopole ar fi fost cel dintâi care să înfăţişeze acţiunile lui drept o întemeiată prevedere În situaţia aceasta nesigură şi tulbure, când sceptrul Moldovei era pus la bătaie şi se aprinseseră iarăşi patimile la Ţarigrad, simţea tot mai mult nevoia de a se sfătui cu Abaza paşa Beiul nu se mişca nicăieri dintre ienicerii lui şi dintre zidurile Nicopolei Să pornească el însuşi, Matei, într-acolo, nu era bine: ar fi dat multora de gândit Dar ca şi cum Abaza ar fi scrutat din depărtare, cu ochii lui smoliţi, cugetul voievodului, iată că într-o bună zi se arătă la curte părintele Ignatie Sârbul Umbrele palide ale obrajilor, cearcănele negre din jurul ochilor, slăbiciunea trupului care parcă plutea în mantia mohorâtă, îi dădeau călugărului o înfăţişare aproape nepământească Însă ochii lui Ignatie păstrau aceeaşi lumină şi aceeaşi blândeţe Învăluindu-l pe măria-sa într-o căutătură lungă şi smerită, prin ochii aceia trecu un licăr scurt, mai mult o tremurare, al căreia înţeles nu-i scăpă lui Matei: — Sfinţia-ta, spuse, văd că nu eşti mulţumit cum mă găseşti Dar este în legea firii De la o vreme copacul nu mai creşte în sus, ci se apleacă şi se gârboveşte Şi apoi mă apasă atâta gheaţă pe crengi… — Zăpezile se topesc şi vine iarăşi vremea verdeţii Şi aceasta e o lege a firii, zâmbi monahul Numai copacul secătuit rămâne lemn mort Dar spre inima măriei tale urcă sevele ca şipotul, le aud Nu pot zice ca prostul: nu le pune toate la inimă Inima unui voevod este întotdeauna potirul grijilor S-au ivit pe fruntea măriei tale brazde noi Nimic de-a mirare Dar eu am clipit, înţelegând că te-a părăsit lumina încrederii — Hm! Se înţelege asemenea lucru? — Ochiul deprins înţelege, măria-ta — Atunci nu mă ascund Mărturisesc, părinte Nu mi-a slăbit hotărârea de a duce toate la capăt cât va fi viaţă în mine Însă ar trebui să zăresc, cât de departe, măcar o fărâmă de stea Nu o zăresc Mă simt ca în pădure Calc pe vreascuri moarte şi troznetul lor mă înfioară ca pe copii, în tăcerea aceasta Opri cu un gest intenţia călugărului de a-i răspunde: Lasă, să nu mai vorbim despre mine acum Eu te-am cântărit din geană pe sfinţia-ta şi te-am văzut împuţinat Mă sperii Ce-ai? Eşti bolnav? — Nu sunt bolnav, mărite doamne E bolnavă lumea Eu nu sunt schivnic, dar mă aflu oştean al credinţei şi pentru noi împuţinarea trupului nu este ceva rău E bolnavă lumea, măria-ta, iar suferinţa ei nu ne poate lăsa nepăsători Sărmanii creştini pe care îi păstoresc se scaldă în sudorile morţii şi îi apasă jugul ca piatra Mă istovesc în rugăciuni, cerându-i cu umilinţă Domnului să pună capăt acestui mare chin, pe care în înţelepciunea Lui poate că l-a hotărât pentru ispăşire Mai fac şi altele Caut să alin, să îmbărbătez, caut să îmblânzesc asprimea călăilor Însă e puţin, tare puţin — Mă cutremur, părinte Ignatie, închipuindu-mi câte rabzi acolo, în gloata păgânilor, în pământul robit de păgâni Doamne apără Eu grija aceasta am purtat-o înlăuntrul meu şi o mai port: ca nu cumva să se întindă şi peste această ţară Iar am pentru sfinţia-ta un mare respect, căci de bună voie ai luat în spate crucea Mucenic şi samaritean, ai rămas în mijlocul năpăstuiţilor, străduind pentru ei Puţini au tăria aceasta După o scurtă tăcere, grea ca plumbul, întrebă: Ce face Abaza paşa? El te trimite? — El Beiul e sănătos, care sănătate ţi-o doreşte şi măriei tale E bucuros că ţi-ai întărit domnia şi cârmuieşti cu braţ fericit Cuvântul lui Abaza e să-ţi înjghebezi bine ţara şi oastea şi să rămâi încredinţat de prietenia lui Iar aş mai adăuga de la mine: alungă măria ta norul întristării Îmi pare lucru de căpetenie că nu se pomeneşte vrajbă sau cârteală Nu se pomenea vrajbă sau cârteală Boierii şedeau cu supunere în jurul său şi el căuta să le răsplătească devotamentul Dar pe ceilalţi? Norodul mărunt şi obijduit… Pe cei care brăzdau an de an carnea pământului şi însămânţau şi secerau, pe cei care dormeau sub stele, lângă oftatul şi răsuflarea vitelor… Pe aceştia cum îi răsplătea? Luându-le dajdia la soroc, cu asprime necruţătoare? Ce simţeau aceştia? Ce gândeau ei despre dânsul, despre voievodul ţării? Boierii… Glasul lor falnic, plin de aţâţare… Dincolo de ei i se părea uneori că nu desluşeşte nimic, că nu este decât un hău cu umbre şi o mirişte neagră, necunoscută Neaşteptata întrebare a lui Ignatie îl făcu să tresară: — Măria-ta îl cunoşti bine pe vornicul Lupu Coci, din ţara Moldovei? — Nu pot să zic că bine Cine pe cine cunoaşte? Privi cu încordare în ochii călugărului: Sfinţia-ta poate că ştii în tot atâtea amănunte cum s-a jucat el cu focul şi ce a ieşit — Ştiu — Aş fi bucuros să aflu ce gândeşte Mehmet Abaza despre acesta — Ce gândeşte, el nu spune De căderea lui Iliaş nu are cum să-i pară rău Iar despre vornicul Lupu a pomenit fără duşmănie Ghiceam că îl pune pe un talger nevăzut şi îl cântăreşte De aceea am întrebat… Ascultându-l pe Ignatie, Matei nu mai avu nicio îndoială că Lupu nu se ridicase pentru altcineva decât pentru sine Şiretul vornic adulmeca în tuspatru vânturile Simţise că beiul de la Nicopole e gata să susţină în Moldova un candidat la domnie hotărât şi fidel Poate că trimisese plocoane, poate că făcuse jurăminte… Urmărindu-i parcă firul gândurilor, călugărul adause cu voce neutră: — După câte spun unii şi alţii, acest boier moldovean şi-a câştigat şi la Constantinopole un proteguitor puternic, pe Kislar aga — Înseamnă că i se deschid drumuri… — Drumuri spinoase, dacă ne gândim bine, măria-ta Vornicul Lupu a aţâţat norodul Murad sultan ştie aceasta şi n-are să-i fie nicicum binevoitor Nici grecii din Stambul nu-i iartă Îi vor pune beţe în roate Apoi, între boierii moldoveni, cei mai mulţi sunt pentru Miron Barnovski De aceea l-au şi chemat cu atâta grăbire — Să înţeleg că va fi Miron voievod? Călugărul oftă, clătinând capul cu mâhnire: — Despre asta am mari îndoieli Căci Barnovski era încă pe drum când ajunseseră la Poartă învinuirile şi dovezile despre hainirea lui Acele dovezi, care arată cât de plecat este el către craiul Lehiei şi cum cată el să-l amăgească pe sultan, nu ştiu dacă sunt adevărate sau ticluite Însă vor trage grozav de greu în cumpănă Matei vodă rămase tăcut, cu ochii pironiţi în arabescurile scoarţei trandafirii Bietul Barnovski Mai mult ca sigur că, de nu cumva îşi va pierde viaţa, nu se va mai înturna slobod de la Ţarigrad Îl căina din tot sufletul pe nefericitul pribeag Dar în acelaşi timp nu se putu împiedica să gândească, cu o secretă şi stranie admiraţie, la Lupu Coci Omul acela se apropia de ţelurile lui tainice cu iscusinţă Scăpase într-un răstimp foarte scurt de doi adversari care-i stăteau în drum Unuia îi surpase puterea asmuţind prostimea împotriva lui Pe celălalt îl înlăturase momindu-l cu o nălucă aurită şi săpându-i o capcană adâncă Iscusit om! Cât de sus se vor fi ridicând năzuinţele lui? se întrebă plin de uimire CAPITOLUL 4 Expediţiile de pradă ale tătarilor din Bugeac către pământurile megieşe nu erau ceva neobişnuit Din vreme în vreme, ceambuluri răzleţe, lihnite şi aprige ca haitele de lupi, năvăleau pe neaşteptate peste locuitorii leşi sau moldoveni ai ţinuturilor de margine, jefuind, arzând şi robind, pentru ca apoi să se piardă cu aceeaşi iuţeală în nemărginirea stepelor Prezenţa tătarilor în coasta sărmanilor creştini era un blestem şi o pacoste, o neîntreruptă ameninţrre, căreia nimeni, nici bunul Dumnezeu, nu se arătase vrednic a-i pune capăt până acum Dar ceea ce se întâmplă la începutul verii lui 1634, vară secetoasă, cu zădufuri timpurii, nu mai era un luciu obişnuit Urdiile mârzacilor se mişcară toate odată, ca la un semn Douăzeci de mii de războinici, sub călăuzirea lui Cantemir bei, se aruncară ca un talaz nimicitor asupra regatului Poloniei, trecând totul prin foc şi sabie Multe castele întărite fură arse şi prădate de toate avuţiile Lanurile şi aşa pălite de secetă se aprindeau ca iasca şi vântul dogorâtor purta de colo-colo trâmbe de fum întunecoase ca o prevestire a morţii Bărbaţi, femei şi copii căzură jertfă cruzimii nohailor, iar mulţi alţii fură mânaţi din urmă cu harapnicul, pe drumul fără întoarcere, laolaltă cu turmele şi cirezile chinuite de sete, care ridicau nori groşi de colb în mijlocul câmpiei Un vaier şi o tânguire înfricoşată se înălţa de la un capăt la celălalt al meleagului Însă leşilor nu le trebui mult ca să se dezmeticească din această groază şi buimăceală Panii cei viteji şi mustăcioşi alergară cu oamenii lor să se pună sub steagul şi sub porunca hatmanului coroanei, oştean neînfricat, încărunţit în războaie După ce strânse destui luptători, încercata căpetenie nu se grăbi însă să iasă în calea mârzacilor Le dădu ocol cu multă prevedere şi când socoti că i-a prins la strâmtoare se năpusi asupra lor ca un vultur Hoardele lui Cantemir bei pierdură o mulţime de oameni, iar cei scăpaţi cu zile se împrăştiară ca potârnichile, bântuiţi de groază, snopiţi şi spârcuiţi fără milă Clopotele catedralelor din Cracovia, imnurile de bucurie şi slavă ale creştinilor, ţipetele de ură şi de pierzanie ale tătarilor loviţi atât de crunt străbătură cu vuietul lor până la saraiurile din Stambul Furia padişahului nu mai cunoscu margini Ochii îi luceau ca tăciunii aprinşi, iar din gura lui strâmbată de spasmuri ţâşneau ocări nemaiauzite Diavoli de ghiauri! Făpturi nelegiuite, semeţe şi lipsite de ruşine! Îndrăzniseră să lovească în Cantemir bei, câinele său credincios, sfărâmându-i colţii şi schilodindu-l ca pe o potaie fără stăpân! Una ca aceasta nu se mai putea răbda Aveau să plătească scump …La Nicopole, în încăperea austeră în care-şi petrecea mai tot timpul, încăpere în care lumina candelabrelor şi desemnurile vii ale scoarţelor se stingeau parcă într-o severitaie îngheţată, Mehmet Abaza paşa aştepta de zile întregi, tăcut şi nemişcat ca un idol de tuci Când în cele din urmă, într-un asfinţit roşu ca un incendiu, care scălda palatul într-o lumină sângerie, icioglanii îl introduseră pe Soliman aga, înaltul mesager al padişahului, Mehmet Abaza se ridică drept în picioare, ca împins de un resort Ochii lui se aţintiră asupra agăi ca două suliţi arzătoare Trăsăturile i se destinseră şi un zâmbet aspru, sălbatic, înmuguri pe faţa lui oacheşă Mai înainte ca Soliman să fi pronunţat vreun cuvânt, bucuria şi însufleţirea întipărite pe chipul trudit al acestuia îl făcuseră să înţeleagă că a câştigat Vechiul tovarăş de luptă al beiului nu era omul care să se piardă în vorbărie fără rost Cunoştea prea bine însemnătatea clipei Rosti scurt, stăpânindu-şi emoţia: — Luminăţia-sa padişahul a hotărât să pornească război împotriva polonilor Va mâna către Dunăre o armată de treizeci de mii de oameni, a căror comandă ţi-o încredinţează, Mehmet paşa — Lasă tonul acesta, Soliman, prietene, spuse beiul cu glas tremurat de exaltare Vino să ne îmbrăţişăm Îşi apropiară obrazul, strângându-se la piept cu putere Soliman aga şopti cu sfială, ca pentru sine: — Treizeci de mii de luptători sunt puţini… — Cine nu înţelege asta? Ţi-am mai spus-o şi altădată: mă aşteptam Dar asta nu mai are însemnătate Nouă ne trebuia acest început — Polonii sunt puternici, stărui imbrohorul cu aceeaşi sfială, temându-se să nu-şi supere prietenul — Ha! O ştie cineva mai bine decât mine?! Crezi că sunt orb? Acesta a fost totdeauna secretul biruinţelor mele: nu mi-am nesocotit niciodată potrivnicul Ştiu că polonii sunt tari Lehistanul, când este atacat, se apără cu furia unui urs încolţit de câini Dar eu am frânt o dată grumazul ursului şi am s-o mai fac Cele dintâi izbânzi vor fi un argument prea temeinic pentru ca sultanul să ne pună la dispoziţie trupe proaspete, spre a duce treaba până la capăt Slujitorii aduseră tăvi de argint cu fructe şi zaharicale, carafe străvezii cu băutură rece Aprinseră lampadarele apoi se făcură nevăzuţi Melik, robul etiopian surd şi mut, singurul pe care paşa îl îngăduia lângă sine în asemenea împrejurări, mânuia cu iscusinţă greul evantai cu ciucuri de mătase, căci deşi pogorâse înserarea, cerul era fierbinte şi înăbuşitor Mângâiaţi de plăcutele adieri mâncară şi băură în tăcere Sorbind cu nesaţ din ciubucul de chihlimbar al narghilelei fumul aromat şi ameţitor, Mehmet Abaza murmură într-un târziu: — Cantemir mârza m-a slujit cât se poate de bine — Dar a pierdut sumedenie de războinici — Războinici? Pleavă, nu războinici, dădu beiul din mână cu nepăsare Oameni de hărţuială Ştiam că dacă urdiile lui Cantemir se vor avânta prea tare polonii le vor zdrobi, iar el o ştia la fel de bine Dealtfel acesta a fost rostul mârzacilor: să intre în prisacă şi să se lase ciuruiţi de albine, apoi să strige din răsputeri Murad sultan nu putea răspunde altfel Dacă rămânea cu braţele încrucişate s-ar fi acoperit de ruşine — Bine gândit, şopti Soliman cu admiraţie Abaza paşa surâse măgulit Urmă apoi, îngustându-şi privirile ca două lame de oţel: — Numai ceea ce e bine gândit se împlineşte întocmai De aceea am chibzuit mai demult să ridic în Valahia şi Moldova oameni de credinţă, oameni pe care să mă pot bizui Chiar în noaptea aceasta voi trimite solie la Matei voievod şi la Moise Movilă să stea cu oştile gata Ghiaurul Matei e un oştean destoinic şi viteaz Îmi datorează sceptrul şi va lupta cu vrednicie Şi Movilă îmi datorează sceptrul Astăzi îmi pare mai slab şi mai nesigur Dar va trebui să-şi facă datoria Îşi ridică ochii în bagdadia smălţuită cu verde: Se ivise unul mai bun, Lupu Coci Am înţeles că este plin de ambiţie şi îndrăzneală Om folositor când încep să bată vânturile cele mari Dar nu l-am putut sprijinir căci prea îndârjite erau împotrivirile Se mai arătase, din Polonia, şi pribeagul Barnovski, ca să încurce iţele… — L-am văzut pe Miron Barnovski, spuse imbrohorul Pe cât mă pricep eu la oameni, părea un suflet drept şi blajin Pun mâna în foc că pârile împotriva lui n-aveau niciun temei Şi-a pierdut capul fără vină Mehmet Abaza înălţă din umeri: — Vinovat sau nu, ce însemnătate are? Cad uneori şi asemenea jertfe, fără prihană Nu trebuie să ni se înmoaie inimile, Soliman, avem înaintea noastră un ţel mult prea mare Spune, de ce crezi că mi-a încredinţat mie sultanul comanda acestei campanii? A făcut-o pentru că i-am înfrânt pe leşi şi îi cunosc, nu avea de ales Dar de astă dată biruinţa va fi atât de mare încât răsunetul ei îi va sparge urechile lui Murad şi va dărâma şandramalele în care foiesc atâţia guzgani Atunci va veni vremea, Soliman, să curăţim în voie ciupercile otrăvite care cresc pe trupul imperiului şi să înviem gloria aspră, de odinioară, a Islamului… Soliman aga îl asculta cu răsuflarea iuţită şi cu obrajii împurpuraţi Ardoarea cu care vorbea Mehmet Abaza, fluidul acela care se revărsa din fiinţa lui îl cotropeau ca o vrajă, făcându-l să vadă viitorul învăluit în raze de aur * Matei vodă mulţumi cu o uşoară aplecare a frunţii pentru vorbele măgulitoare ale neguţătorilor străini şi pentru darurile lor cu care nu se arătaseră defel zgârciţi Aceştia se retraseră, bătrânul staroste cel mai din urmă, făcând plecăciuni adânci Întrevederea fusese de folos atât pentru oaspeţi cât şi pentru voievod Băgând de seamă că în Valahia s-a statornicit o cârmuire sigură, cu bună pază a rânduielilor, neguţătorii de aiurea, a căror îndeletnicire înfrunta adeseori riscuri mari, începuseră a se îndrepta iarăşi către meleagurile dunărene Acesta nu putea să fie decât un lucru prielnic Matei le dăduse toate garanţiile de apărare şi de slobodă vânzare a mărfurilor Era bucuros că se va însufleţi şi vor înflori iarăşi târgurile cu veche tradiţie ale ţării Apoi nu erau de lepădat nici vămile, care aduceau visteriei venituri însemnate Se adăugau şi alte câştiguri, de pe urma vânzării peste hotare a calupurilor de ceară, a mierii, a lânii şi seului, a pieilor, a vinului, a unor cirezi de boi şi turme Din ocnele de sare se scotea deasemenea ceva, iar zlătarii care sfărâmau în piuă pietrişul aurifer şi dădeau prin ciur nisipul cu grăunţe lucitoare îşi aduceau şi ei obolul Voievodul străduia să înteţească aceste izvoare de câştig Oastea de seimeni sporise iar lefurile lor, caii, îmbrăcămintea şi hrana trăgeau greu la cântar Pentru toate aceste cheltuieli, sursa de căpetenie rămânea însă tot birul Matei înţelesese de la bun început, cu limpezime, că nu poate să micşoreze povara dajdiei Dimpotrivă, fusese nevoit să o sporeaseă, punând rânduieli straşnice şi nemiloase, pentru ca nimeni să nu se poată sustrage obligaţiilor Dar la acestea el afla, în nevoile ţării, o aspră îndreptăţire, pe care o tălmăcea amănunţit Oastea cea mare, spunea el, nu se strânge aşa, cu una cu două, iar nişte oameni oricât de viteji, dar înarmaţi de mântuială şi nedeprinşi cu disciplina militară, vor face faţă cu greu unui inamic numeros şi experimentat Războiul, cine nu vedea asta era orb, nu se mai putea duce cu mijloacele şi în felul care se purta cu un veac sau două în urmă Avea nevoie de o armată bine instruită şi bine echipată, care să fie gata în orice clipă Steagurile de mercenari alcătuiau această armată Ele însemnau o cheltuială uriaşă, dar constituiau un scut permanent de apărare Astfel încât, oricât ar fi scrâşnit şi ar fi ridicat glasul nevoiaşii pământului, birul cel apăsător nu era decât prea firesc în asemenea împrejurare Dator era fiecare să dea o parte din sporul şi câştigul său întru nevoile cele arzătoare ale ţării Poate că unora li se părea mult prea mare partea aceasta… Tulburat, gândea adeseori cât de bine s-ar potrivi dacă această necesitate ar fi primită şi înţeleasă de toţi, mare şi mic Ştia că nu poate să fie astfel Ştia că norodul se simte nedreptăţit şi bătut cu bici de foc El însuşi se simţea câteodată năpădit de îndoieli şi întrebări obscure, însă căta să le alunge, socotindu-le slăbiciuni ale bătrâneţii O, această bătrâneţe care-i dădea târcoale şi de care încerca să se scuture ca de un linx cuibărit în cârca lui… Îşi simţea picioarele umflate ca butucii Pesemne că sângele i se îngroşase şi i se făcea mai leneş Oftă şi porni spre iatacuri, dornic să lepede veşmintele stânjenitoare, de ceremonie, şi să se odihnească puţin, la umbră şi răcoare, înainte de a prânzi Se auzeau, înăbuşiţi, paşii străjerilor în coridoare şi forfota copiilor de casă Slujitorii îi pândeau mişcările, dorinţele Careva bătu din palme să se pregătească dichisul de spălat pentru măria-sa Deodată desluşi umbletul apăsat şi neobişnuit de repezit acum al lui Duşan Credinciosul oştean nu-şi părăsea stăpânul nici ziua nici noaptea Poate că pentru firea lui aspră şi cam necioplită rânduielile curţii erau prea subţiri Dar se afla mereu în apropiere, înger păzitor cu faţa încruntată şi pocită de sabie Ieşi tăcut în calea voievodului — Ce este, Duşan? Ceva grabnic? — Foarte, măria-ta, aşa gândesc A sosit om de la Abaza paşa, cu un pâlc de spahii Are o solie, nu ştiu ce solie Dar am citit nerăbdarea pe chipul lui — Adu-l aici Auzi, nerăbdare… Tare mai sunt oamenii nerăbdători în ziua de azi, Duşan Voise să glumească, dar inima i se strânse, căci în tălmăcirea scurtă a slujitorului ghicise ceva sumbru După ce rupse peceţile şi citi mesajul sec, lipsit de înflorituri şi de curtenie al beiului de la Nicopole, braţele îi căzură neputincioase Parcă îl lovise o măciucă în moalele capului „Iată, îşi zise, am încheiat oarecând un târg cu diavolul, iar acuma vine să-mi ceară sufletul ” Ştia că păcatul acela fusese, la vremea lui, inevitabil Bănuise totdeauna că într-o bună zi Mehmet Abaza îi va solicita supunere şi sprijin Dar să fie târât în război împotriva polonilor? Năvala hoardelor lui Cantemir bei îl ţinuse încordat, însă după dezastruoasa lor înfrângere trăsese încheierea că nici mârzacii nici turcii nu vor avea curaj să riposteze, cel puţin o bucată de vreme Rău judecase! Nu pusese măcar o clipă în cumpănă hachiţele şi trufia lui Murad… Mai bine de un pătrar de ceas rămase nemişcat în jilţ, chinuit de gânduri Forfota din odăi se făcea şi mai bine simţită, scoţându-l din sărite Îşi aminti Făgăduise că va şedea la masă cu doamna Elina şi cu Mateiaş Bucatele se răceau, iar copilul aştepta plin de dorinţă Trimise vorbă să fie iertat Aprozii plecară cu sufletul la gură să-i scoată din pământ, din iarbă verde, pe dregătorii domniei şi să-i aducă la sfat, câţi se aflau în cetate Boierii ascultară mesajul lui Abaza paşa într-o tăcere împietrită Nu îndrăzneau să spună cu glas tare ceea ce gândesc, căci împrejurările nu mai erau aceleaşi, Matei era domnul legiuit al ţării, însă privirile lor neguroase grăiau deajuns „Iată că am avut dreptate să ne temem, spuneau ele, iar măria-ta ne-ai băgat pe toţi în gura lupului ” Matei nu-şi plecă ochii înaintea acestor priviri Ştia cât sunt ele de îndreptăţite, dar mai ştia că ar fi fost o greşală de neiertat să se căiască tocmai acum, să semene tulburarea şi frica într-un moment atât de greu — Amintiţi-vă, boieri dumneavoastră Amintiţi-vă bine, spuse Mâna lui Mehmet Abaza a fost singura care ni s-a întins pe când noi ne zbăteam în vâltoare, gata să ne ducem la fund Ce-am zis atunci? Am zis că înecatul se apucă şi de un tăiş de sabie Am întors lucrurile şi pe faţă şi pe dos Înţelegând că beiul nu ne ajută doar din curată mărinimie, am hotărât să trecem peste asta, ca nişte pribegi încolţiţi ce eram Iarăşi am zis noi: să ieşim întâi la liman Pe urmă, văzând şi făcând Cea dintâi chibzuială s-a adeverit S-a adeverit, iată, şi cea de-a doua Beiul ne cere ascultare Hm, văzând şi făcând… Am văzut E vremea să facem Din mijlocul încreţiturilor mărunte ca printr-o plasă de funigei, ochii voievodului iscodeau arzători Tudosie Corbeanu îşi săltă umerii laţi cât o uşă de mănăstire: — Eu unul îmi amintesc tot Am lucrat atunci după singura înţelepciune a clipei Să facem şi de astă dată cum este mai bine Cu chibzuinţă, dar fără vorbe de prisos Pricepeau Ar fi fost zadarnic şi fără priinţă să dezgroape morţii, să scoată vinovat pe unul şi pe altul din vechii sfătuitori ai lui Matei vodă Abaza fusese singurul lor sprijin adevărat şi de bună voie îşi vârâseră gâtul în juvăţ Socol Cornăţeanu se trase de barbă cu necaz şi înverşunare: — Ce fel de chibzuinţă? Suntem ca peştii în prostovolul turcului Şi el ne porunceşte să ne batem împotriva creştinilor, sub steagul lui Mahomed Logofătul Grigore îşi făcu cruce, holbându-se: — Osândiţi vom fi să ardem în focul cel veşnic… Mila Atotputernicului, mila Atotputernicului! Ca şi cum nu i-ar mai fi ajuns aerul din spătărie, Matei se învineţi deodată la chip Glasul i se înălţă aspru şi ascuţit: — Logofete Grigore, te îndoieşti oare de credinţa mea? Se îndoieşte careva de credinţa mea? Voiţi să vă arăt umflăturile genunchilor, de cât am stat nopţile în paraclis, rugându-mă lui Dumnezeu să îndepărteze de la noi paharul cu amărăciuni? Socotiţi oare că m-am lepădat de legea părintească şi că m-am vândut păgânilor pentru o coroană? Logofătul se închircise ca de un junghi Vorbele pline de cutremur ale măriei sale făcuseră ca toate privirile să se aţintească dezaprobatoare asupra nefericitului boier, care gângăvi cu greu: — Doamne, eu nu… Cum aş putea să mă îndoiesc? Nebun şi ticălos aş fi Însă mă îndurerează gândul că va trebui… Tăcu, cu glasul sugrumat Matei vodă oftă atât de adânc încât îi fluturară colţii de horbotă ai veşmântului de ceremonie pe care uitase să-l mai dezbrace: — Pe toţi ne îndurerează Pe tine nu, Bălene? Pe tine, Tudosie? Pe tine, căpitane Gheorma? Şi urmă privind cum aceştia îşi pleacă frunţile: Aliotmanul iese la război mare Bat acuma tobele de la Edirne până-n hotarul cu perşii şi până-n inima pustiurilor Vor mâna în luptă oşteni câtă frunză şi iarbă, am mai văzut asemenea revărsări Noi nu-i vom putea stăvili Putem să ne jertfim, dacă hotărâm aşa, dar nu-i vom putea stăvili Un murmur lung trecu prin încăpere Matei îşi împreună mâinile, ascunzându-le ca de frig în mânecile largi: — Se vor fi întrebând unii în sinea lor: „Pentru ce am întocmit oaste, cu atâtea sforţări şi sacrificii? N-am fost cu toţii într-un gând?” Iar eu le zic: Ba am fost Şi suntem Însă nu te repezi cu capul în zid Rămase câteva clipe tăcut, sprâncenele i se adunară ca un stuf împestriţat: Dacă am fi fost uniţi, dacă am fi avut tăria care se cere… Dar Gheorghe Rákoczy, fără să-l ponegrim cu nimica, noi ştim că tare greu s-ar învoi să facă pasul acesta Dealtfel nici nu mai este răgaz Iar Moise Movilă… — Movilă are neamuri în Polonia spuse postelnicul Cantacuzino Îl leagă prietenii şi simţăminte S-a păzit să arate aceasta în faţa turcilor, dar în inima lui… Războiul acesta va fi un lucru şi mai cumplit pentru el — Ştiu aceasta, răspunse Matei Dar puterile lui sunt cu totul sărace Nu va avea încotro Diicul Buicescu păru iluminat de un gând: — Să-i dăm grabnic de ştire lui Moise vodă! — N-ai grijă, zâmbi Matei Ştirea îi va ajunge mult mai repede, odată cu porunca lui Abaza Şi pun mâna în foc că, fără nicio zăbavă, le va trimite vorbă leşilor despre ce se pregăteşte Şi ei şi noi vom trebui să intrăm în rânduri, să urmăm flamurile lui Mehmet Abaza Însă trebuie să găsim un ocheţ în prostovolul acela de care vorbea Socol Cornăţeanu Eu nu pot să vă spun mai dinainte totul, cu amănunţime Dar trebuie să ne înţelegem cu Movilă Să nu sculăm toată oastea Să ne prefacem plini de zel şi să întârziem pe cât se va putea Iar de vom fi siliţi să intrăm în luptă, să ne spăimântăm tocmai când trebuie… Să nu ne apese cugetul că am străduit la înfrângerea unui norod creştin, ca şi noi …Războiul nu se porni chiar atât de repede cum ar fi voit-o Mehmet Abaza Oştirea făgăduită de luminăţia-sa padişahul, împrăştiată cum era în patru vânturi, se aduna greu, urnindu-se la drum cu şi mai mare anevoinţă, căci erau de împlinit multe nevoi şi orânduieli, legate de lungile etape de marş şi de aprovizionarea trupelor Abia către sfârşitul lunii august sosi beiul la Bucureşti, împreună cu Soliman aga şi urmat de puţinii ieniceri pe care-i avusese la cetate Matei vodă îl întâmpină cu mare respect, ca pe un prieten şi ca pe o căpetenie vestită, ceea ce aduse un zâmbet de mulţumire pe chipul smolit al paşei Voievodul valah desluşi că, fiind zilele verii, pământenii aveau grija necruţătoare a culesului şi a pâinii, aşa încât nu putuse aduna prea multă oaste de ţară Cât despre lefegii, ştia prea bine înălţimea sa beiul că n-avea cum scoate bani din piatră seacă, spre a tocmi atâţia câţi s-ar fi cuvenit Mehmet Abaza nu se bucură de aceasta, dar îl crezu Aşadar, prima parte a planului lui Matei izbutise Mai bine de jumătate din steagurile de mercenari se făcuseră de mult nevăzute, aciuindu-se prin locurile tainice de către munţi Oastea de strânsură nu era prea arătoasă şi era prost înarmată Dar, lucru curios, beiul părea că nu vede nimic şi nicio încruntare nu se ivea pe fruntea lui Privirea lui, care strălucea mai tare decât olmazul de la turban, plutea mereu într-o depărtare cu nimburi şi năluci De la prima întâlnire cu Abaza, urmaşul Basarabilor simţise o undă de admiraţie adevărată pentru omul acesta aspru şi încrâncenat, lipsit de lăcomia şireată şi de viciile atât de răspândite printre demnitarii otomani Dar aflându-se acum în preajma lui, vedea cu uimire şi cu un fel de mâhnire secretă că paşa se schimbă din zi în zi mai mult Pe măsură ce se apropia de ţelul visat şi întrezărit cu atâta patimă devenea tot mai straniu; amănuntele expediţiei puse cândva la cale cu multă migală şi pricepere nu-l mai interesau, lăsa aproape totul în seama comandanţilor mărunţi Trăia ca într-o beţie Călărea în fruntea oştilor, tăcut şi drept, cu cealmaua şi burnusul albe ca zăpada, strălucind în soare, atât de măreţ, de ciudat şi de înfricoşător, încât nimeni nu îndrăznea să-l tulbure Fanaticii lui ieniceri, care l-ar fi urmat şi în foc, păreau o mie de umbre ale stăpânului venerat Matei vodă, după înţelegere, pregătise din vreme pâinea şi carnea trebuincioase pentru hrana lor Dar în afară de acestea, ei nu se atingeau de nimic Se pârguiseră fructele, dar ei nu întindeau mâna să rupă, ca să-şi mai potolească arşiţa gurii, părând că dispreţuiesc toate bunurile acestei lumi, şi merg cu mare osârdie drept către raiul făgăduit de profet acelora viteji şi nepătaţi Pământenii se temuseră la început Dar iată că nu se întâmpla nimic, nici măcar o tâlhărie cât de măruntă, şi ei tare se mirau, fiindcă asemenea turci nu prea mai văzuseră Umblând destul de repede, Abaza paşa cu ienicerii lui şi Matei vodă cu boierii şi cu bruma de oaste ajunseră în 2 septembrie la Galaţi, unde urmau să întâlnească grosul armiei turceşti Cea mai mare parte a oştilor padişahului sosiseră şi aşteptau acolo, furnicar pestriţ şi gălăgios Altele erau încă pe drum Însă beiul hotărî din senin să nu mai zăbovească şi să purceadă spre Moldova cu ceea ce avea Nori de praf, deşi şi înecăcioşi, se ridicau pe drumurile de câmpie În depărtare, dogoarea înălţa aburi pâlpâitori din smârcurile şi bălţile năpădite de ţipirig Nechezatul cailor şi răgetul cămilelor pribegeau şi se stingeau ca nişte hohote dureroase în lărgimea bărăganului, printre gorgane şi pâlcuri de mărăcini uscaţi Uzi de sudoare, cu feţele lucind ca arama, împovăraţi de arme şi zale, ori de cojoacele miţoase care le slujeau noaptea drept învelitoare, războinicii lui Mahomed călcau îndesat, bulucindu-se ori resfirându-se, după cum capul coloanei iuţea sau încetinea mersul Coloana aceasta părea că nu are sfârşit Turbane, fesuri şi chivere săltau în mijlocul valurilor de colb ca nişte bostani alburii duşi de o apă înspumată Ici, colo, sclipeau crânguri de suliţe înalte, ţevile de archebuză ţinteau în văzduh mohorâte şi fierbinţi Oştenii semilunii erau destui de amestecaţi, de la spahii zvelţi, cu coifuri de piele şi obraz neted, coborâţi pesemene din înălţimile Caucazului, până la felahii cu feţe de funingine şi ochi ca albuşul, care nu răbdau pe ei platoşă sau pieptar Călăreţii cu şei înalte şi lance înfipte la oblânc, cu vârful în sus, se amestecau printre pedestraşi, spărgându-le şirurile, stârnind răcnete şi sudălmi Departe, în urmă, hodorogeau şi icneau tunurile grele, trase de boi munteneşti Călăreţi, pedestraşi şi artilerişti, întreg omenetul acesta năduşit, fript de soare şi răpus de osteneală, îl blestema fără îndoială în gând pe cel care conducea marşul cu asemenea iuţeală neîndurătoare, pe omul care călărea în fruntea tuturor, tăcut şi sumbru ca îngerul morţii Numai ienicerii din garda personală a lui Mehmet Abaza păstrau aceeaşi înfăţişare calmă şi nepăsătoare, ca şi cum ar fi fost plămădiţi din fier Matei vodă împreună cu boierii rămăsese treptat în urma căpeteniilor otomane De altfel, beiul nu părea să se sinchisească prea mult Călărea tăcut şi fantomatic ca totdeauna Matei purta cizme moi, cu carâmb scurt, cuşmă de mătase, cu pană şi o mantie uşoară, mai mult ca să-l apere de praf Nu-şi pusese încă îmbrăcămintea de război, dar se simţea muiat tot şi toropit de căldură — Ostenit, măria-ta? întrebă cu sfială Marco Danovici, ştiind că lui vodă nu-i place să bată nimenea cu vorba înspre povara anilor săi Matei răspunse printr-un zâmbet nelămurit şi tăcut — Nebunul acela ne poartă tot într-o goană, parcă ar fi lunatec, izbucni cu năduf Diicul Buicescu Vodă iarăşi nu zise nimica O clipă cătă cu coada ochiului în jur Tudosie, Barbu Brădescu, Ivaşcu, Udrea Doicescu, Filişanu, Coţofeanu… Toţi vechii tovarăşi de odinioară, sau aproape toţi Dar unde se duceau ei acum? Unde erau avânturile de altădată, fierbinţi ca jarul şi păstrate în cele mai ucigaşe vâltori? Pe ce drum al ruşinii umblau ei acum, sub pulpana şi la cheremul unui paşă cu minţile rătăcite? Cu judecata cam greoaie, fără a-i înţelege starea, Buicescu întoarse capul şi privi şarpele fumuriu care se târa în urmă: — Sodom de oaste, măria-ta, sodom de oaste! Ai avut mare dreptate Mă tem că polonii nu vor ţine piept — Oaste multă, în adevăr, întări Tudosie Corbeanu Dar aceştia nu sunt cei mai buni luptători ai Islamului, îmi spune mie inima că sultanul a trimis mai mult ciurucuri De ce a făcut-o? Poate a gândit numai să-i sperie niţel pe leşi, fără a spori prea mult gloria acestui bei cam zănatec Matei vodă era prea înclinat să-i dea dreptate spătarului Preţuise şi el din ochi armia turcească şi văzuse că nu e de soiul cel mai bun Poate va atârna hotărâtor în cumpănă felul cum vor sta ei în bătălie, muntenii şi moldovenii Dacă s-ar trage în lături la vremea potrivită şi i-ar lăsa pe leşi să pătrundă, să învăluie oastea turcească, atunci cine ştie… Oare ce-i lega pe ei de trufia nebunească a lui Abaza şi de planurile lui Murad sultan? Năzuinţele păgânilor şi năzuinţele lor erau tot atât de potrivnice ca focul şi apa Decât să pună umărul la biruinţa semilunii, mai bine lasă să-i hulească paşalele, să-i facă ghiauri fricoşi şi bicisnici — Oare polonii cunosc ce vine împotriva lor? întrebă clucerul Cornăţeanu — Cunosc, Socole, răspunse voievodul Sau cel puţin nădăjduiesc că e aşa Moise vodă a făgăduit că îl va vesti pe hatmanul leah de orice mişcare Numai cât nu ştiu ce vom face şi cum vom face noi, ca să nu bată la ochi şi să fie cât mai cu folos — În adevăr, e greu de ştiut care va fi mersul luptei şi unde vom fi noi aşezaţi, spuse Ivaşcu Băleanu La război se întâmplă câteodată asemenea vălmăşaguri că nu se mai înţelege nimica — Poate că tocmai asta ne va fi cu priinţă Dar mai întâi trebuie să ne înţelegem bine cu Moise Movilă A doua zi, către seară, ajunseră la malul drept al Nistrului şi spre uşurarea trudiţilor oşteni puseră tabără statornică pe un loc mai înalt, ales cu mare pricepere de către Soliman aga Pe la aprinsul stelelor sosiră şi oştile moldovene, care poposiră într-o latură Însă Matei trebui să-şi înfrâneze nerăbdarea de a intra în legătură cu Moise vodă Mehmet Abaza rămânea mut şi nevăzut în cortul lui şi toţi îi respectau această izolare, socotind că se reculege pentru înfruntarea apropiată În schimb, Soliman se dovedea foarte activ, panaşul lui se vântura fără încetare prin întreaga tabără Omul de credinţă al beiului avea ochi pătrunzători Ceva în purtarea ghiaurilor îi dăduse de bănuit şi nu-i slăbea de fel Matei şi ai săi nu putea face un pas fără să se împiedice de străjile turceşti aşezate peste tot Fireşte, nu li se îngrădeau nicidecum mişcările, dar ştiau prea bine că orice întâlnire suspectă va fi raportată agăi fără întârziere Abia în ziua următoare, către amiază, cei doi voievozi se întâlniră în marele cort al lui Abaza paşa, care hotărâse în sfârşit să ţină sfat de război Sfatul acesta fu scurt şi grăbit Chibzuinţa liniştită, de vechi şi încercat comandant, a lui Abaza, dispăruse cu desăvârşire Ţâşneau dintr-însul vorbe scrâşnite, fierbinţi, înfăţişarea lui era cu adevărat impresionantă, părea un prooroc şi un răzbunător din vechile legende, dar din nenorocire, în clipele acelea, se simţea nevoia unei căpetenii militare cu mintea rece şi cumpănită După ce hotărî în pripă aşezarea trupelor, beiul înălţă braţele osoase, cu palmele întoarse în sus, ca şi cum ar fi susţinut o tipsie nevăzută Glasul îi suna strident şi pătimaş: — Unul e Alah! El cârmuieşte vieţile tuturor, îndreptându-i pe cei curaţi către slavă şi lumină, iar pe cei păcătoşi la pieire şi chin Braţul lui mână încoace oştile Lehistanului, ascunzându-le priveliştea într-o negură deasă Şi nu le va limpezi vederea decât în clipa morţii, când nu va mai fi nicio iertare Să luptaţi ca leii şi să sugrumaţi cu strânsoarea şarpelui! Luaţi aminte: vitejii vor sui cu mine treptele de aur! Căpeteniile otomane îşi plecară capetele cu supunere Peste grumazurile lor gheboşate, Matei prinse o clipă privirea neliniştită, intensă, a lui Moise Movilă Dar nici după încheierea sfatului cei doi voievozi nu putură schimba decât vorbe fără însemnătate, căci prea multe urechi se aflau în jurul lor Abia seara, târziu, sosi în cortul lui Matei vodă căpitanul Traşcă, un om bătrâior, cu nas roşu, de beţivan Înfăţişarea lui blândă şi buimacă, plosca uriaşă care-i spânzura la şold, stârniseră veselia turcilor Însă Traşcă era vulpe vicleană Îndată îi tălmăci măriei sale, fără cuvinte de prisos, tot ce era de trebuinţă Hatmanul polonilor fusese înştiinţat de Moise Movilă despre bunele lor gânduri I se desluşise leahului că ei, muntenii şi moldovenii, n-au destulă putere să se ridice făţiş în contra turcilor, dar că nu-i rabdă inima să ridice sabia împotriva unor fraţi creştini Aşa încât se vor preface numai că vor lupta, dându-se în lături când va fi nevoie Hatmanul arătase că înţelege bine totul, şi se mulţumise cu atâta, asigurându-i de prietenia şi recunoştinţa lui Din păcate însă, chiar dacă avea să-i bată straşnic pe turci, nu avea nicio dezlegare, nici forţe destule ca să ducă mai departe campania Matei oftă adânc Nici nu se aşteptase la altceva Dacă polonii s-ar fi arătat dispuşi să meargă până la capăt, dacă s-ar fi urnit şi Gheorghe Rákoczy de peste munţi, fiara s-ar fi tras în bârlog să-şi lingă rănile şi poate că multă vreme n-ar mai fi cutezat să scoată capul Dar iată, se dovedea că pentru fiecare pielea e mai aproape decât cămaşa A doua zi, nici nu se luminase bine când sunară trâmbiţele de alarmă O forfotă înfrigurată cuprinse întreaga tabără Comandanţii bulucurilor răcneau porunci aspre Călăreţii dădeau fuga să-şi despiedice caii şi să le pună şeile în spinare Încă năuciţi de somn, pedestraşii se încătârămau, înghesuindu-se şi îmbrâncindu-se printre corturi, posomorâţi şi plini de arţag Dar peste câteva clipe începură să bată cu furie tobele cele mari aşezate lângă cortul beiului, spărgând urechile tuturor şi înteţind vacarmul care se iscase iarăşi asemenea unui vuiet de furtună În sfârşit, de bine, de rău, îşi găsiră cu toţii locul în dispozitivul de luptă Oastea lui Matei fusese rânduită la aripa stângă Moldovenii se aflau mult mai departe, tocmai către cealaltă latură La mijloc, pe o ridicătură, fâlfâia mantia albă a lui Mehmet Abaza, descoperind în răstimpuri sclipătul armurii Beiul părea o statuie de argint, împlântată acolo, pe dâmb Aşteptarea devenea apăsătoare şi încordată Deodată, la orizont se văzu o dungă vineţie, în urma căreia se ridicau trâmbe tulburi de praf, din câmpia uscată Cu fiecare minut dunga aceea se îngroşa, se lăţea, şerpuind şi împestriţând toată zarea Oastea hatmanului venea la atac Din rândurile polonilor cei dintâi se desprinseră ulanii Hainele lor purpurii luceau ca sângele în lumina dimineţii Vedenia aceasta roşie fu ca o biciuire pentru simţurile răzvrătite ale beiului Ridică iataganul şi cu un urlet de mânie se năpusti înainte, urmat de credinciosul său detaşament Ceilalţi comandanţi rămaseră o clipă descumpăniţi Vrăjmaşul era încă prea departe, rânduielile războiului le-ar fi poruncit să mai aştepte, iar fapta beiului îi umpluse de mirare Până la urmă se dezmeticiră şi îşi puseră oamenii în mişcare Matei vodă îşi întoarse faţa către oştenii lui Domnise în inimile lor jalea şi scârba că trebuie să lupte sub flamurile lui Mahomed, dar acum cunoşteau adevărul şi ştiau ce au de făcut Totuşi, împrejurarea era cu totul neobişnuită şi primejdioasă — Înainte, spuse Matei Fără grabă Porniră la pas Văzură curând că nici osmanlâii nu se arată prea grăbiţi să înceapă lupta Cătară să rămână şi mai în urmă Garda personală a lui Mehmet Abaza pătrunsese ca o lamă de cuţit în rândurile leşilor şi se iscase acolo o încăierare drăcească Oştile se ciocniră şi în alte puncte, dar fără atâta însufleţire Pedestraşii moldoveni începuseră o harţă de mântuială, trăgându-se tot mereu îndărăt Matei îşi opri oastea pe loc În faţa lor, un trup de călărime polonă rămăsese deasemeni neclintit, pentru ca îndată să se avânte într-un iureş de tropote şi răcnete, învârtind săbiile pe deasupra capului Dar încordarea nu dură decât câteva clipe Polonii cunoscură numaidecât steagurile munteneşti şi se rotiră spre stânga, trecând nepăsători în galop, aproape pe sub nasul lor Valahii îi lăsară să treacă, la fel de nepăsători Înaintea lui Matei nu se mai afla decât câmpia goală Ca bun oştean, datoria voievodului ar fi fost să facă o mişcare iute de învăluire şi să atace dintr-o latură armia leşească Dar continuă să bată pasul pe loc La urma urmelor nu el era căpetenia cea mare şi nu primise niciun ordin în privinţa aceasta… Polonii răşluiau din fugă rândurile otomane, care ripostau fără prea mare îndârjire Atacurile reciproce slăbeau şi se răreau Deveni foarte limpede că cele două oşti caută să se desprindă şi să-şi mai tragă sufletul, cu toate că nu suferiseră cine ştie ce pierderi Numai în partea de mijloc Mehmet Abaza şi ienicerii lui continuau lupta cu oarbă înverşunare Intrat adânc în mijlocul polonilor, beiul se afla tot mai mult în primejdie de a fi încercuit şi răpus Înţelegând aceasta, Soliman aga trebui să facă sforţări desnădăjduite spre a-l convinge să se retragă Cu mare greutate izbuti prietenul său Soliman să-l liniştească: la drept vorbind nu făcuseră alta decât să se hărţuiască puţin cu vrăjmaşul, de încercare; marea bătălie abia urma să vină Vorbele acestea şi le repeta şi Matei vodă în minte, dar lui nu-i aduceau liniştire, ci dimpotrivă Se întreba dacă nu cumva la viitoarea ciocnire turcii îi vor trage cu de-a sila în vălmăşag şi la vărsare de sânge Temerile acestea le împărtăşea din plin şi Tudosie Corbeanu, care, ascultând şoapta îngrijată a măriei sale rămase multă vreme tăcut şi mohorât Apoi se ridică fără veste şi pieri din cort Se întoarse tocmai către seară Tuşind cu anume înţeles parcă, spuse privind într-o parte: — Măria-ta, am adus cu mine doi oameni Dacă îngădui… Nedumerit, voievodul văzu păşind înainte-i doi oşteni de rând, în sumane tocite şi nu prea arătoşi Unul dintre ei n-avea decât un braţ Ciungul îşi scoase căciula şi grăi fără niciun fel de sfială: — Măria-ta, eu sunt Costandin Şarpe Nu mă mai cunoşti? Vodă îl privi lung — Ba te cunosc, surâse, amintindu-şi deodată izbânda lor de la Ungurei, precum şi viclenia şi curajul acestui om schilav, care se dusese la cerşit chiar în tabăra potrivnicului — Aşadar n-ai uitat măria-ta, se bucură Costandin Şarpe Apoi arătă spre cel care-l însoţea, un creştin lung şi ciolănos, cu o nară despicată: Acesta e Budur, un bun tovarăş al meu — Să fiţi sănătoşi, le ură Matei vodă Apoi se întoarse cercetător către spătarul Tudosie Dar acesta tăcea mâlc, cu un rânjet misterios pe faţă Tot ciungul dădu glas: — Eu, măria-ta, ştiu câteva boabe turceşti, taman cât trebuie Iar fratele Budur vorbeşte ca pe apă, fiindcă şapte ani a stat rob la ei… Sub privirea tot mai întrebătoare şi mai aspră a domnitorului, Tudosie Corbeanu se hotărî în sfârşit să-şi descleşteze gura * — Vin cazacii! Vin cazacii! Strigătul acesta izbucni în tabăra aţipită, puţin după miezul nopţii, aşa cum cade trăznetul într-o pădure uscată, aprinzând-o într-o clipită ca pe un şomoiog uriaş — Vin cazacii! S-au urnit în ajutorul leşilor şi sunt mulţi ca nisipul! Până la ziuă vor fi peste noi! Un vuiet de spaimă se răspândi cu iuţeală de la o margine la cealaltă a taberei Cu părul zbârlit, cu ochii holbaţi, osmanlâii săreau să-şi încingă armele şi să-şi adune buclucurile Piedicile cailor erau tăiate cu jungherul, chingile trozneau şi se rupeau, se rostogoleau chivere şi se dărâmau corturi în vânzoleala aceea bezmetică, pe întuneric Soldaţii profetului cunoşteau prea bine faima cazacilor din stepă Gândul că aceşti luptători iuţi şi nemiloşi ca nişte adevăraţi şeitani se vor năpusti asupra lor le îngheţa sângele în vine Iar cei doi călăreţi necunoscuţi, înfăşuraţi în burnusuri, părând ei înşişi cuprinşi de o groază nestăpânită, goneau de colo colo, înteţind prin strigătele lor vântul acela de nebunie: — Vin cazacii! Aman! S-au ridicat în ajutorul leşilor toate staniţele din Ucraina! Vin să ne căsăpească! Să scape cine poate! Mesagerii prăpădului alergau ca turbaţi, sărind peste focuri şi împrăştiind pulbere de scântei, luând în piepturile cailor străjile înmărmurite şi strigând fără încetare: — Vin cazacii! Vin cazacii! Când tumultul acesta ajunse până la cortul beiului, smulgându-l din somnul lui chinuit, aproape trei pătrimi din oastea otomană o rupsese la fugă, părăsind tunurile şi carele cu provizii Mehmet Abaza sări ca ars şi cu ochii înroşiţi de mânie dădu poruncă aspră să se pună capăt neorânduielii, iar fugarii să fie întorşi din drum Dar era prea târziu Frica mistuise inimile oştenilor ca pârjolul Câţiva comandanţi care încercaseră să-i oprească fură călcaţi în picioare ca nişte zdrenţe Abia după multe leghe, când li se tăiase răsuflarea, se opriră trupele din retragerea aceasta smintită Ba unele pâlcuri răzleţe o ţinură întins până la Dunăre, încredinţate că totul în urmă e pierdut şi nimicit Fie că primejdia cazacilor era adevărată sau nu, lui Abaza paşa nu-i rămânea decât să pornească şi el pe urma oştilor care o luaseră la sănătoasa Plecă în puterea nopţii, umbră încovoiată, în mijlocul ienicerilor săi, singurii care rămăseseră neclintiţi A doua zi adevărul ieşi la iveală Nici pomeneală de cazaci Cei doi vestitori nocturni fuseseră, fără îndoială, uneltele duşmanului Însă cu oastea risipită şi demoralizată, beiul nu se mai putea gândi la o nouă acţiune Campania fusese un jalnic eşec Măreţele planuri ale lui Mehmet Abaza se năruiseră ca o cetate de nisip Râul timpului, necruţător şi fără întoarcere, ducea cu el rămăşiţele unui vis, odată cu sufletul sfărâmat al beiului de la Nicopole Vestea ajunse uimitor de repede la Stambul O nouă expediţie militară ar fi fost mult prea împovărătoare, în acele momente, pentru imperiul Semilunii Padişahul hotărî să înceapă tratative paşnice cu polonii CAPITOLUL 5 Sultanul Murad îi arătă un dispreţ fără margini nefericitului Mehmet Abaza şi aproape că nici nu voi să stea de vorbă cu dânsul Pe de-o parte, luminăţia-sa era bucuros că aceste întâmplări ruinaseră definitiv prestigiul acelui semeţ comandant, care ar fi putut să-i devină într-o zi duşmanul cel mai primejdios Dar fireşte, faptul că polonii băteau în pinteni plini de orgoliu şi de satisfacţie, nu-i cădea bine deloc Mai erau şi alte fapte pe care nu putea să le mistuie Aflase că muntenii şi moldovenii n-au prea luptat cu tragere de inimă Asta nu-l miră prea tare, niciodată nu se încrezuse el în ghiauri Însă felul acela ciudat, nelămurit, în care se răspândise zvonul mincinos despre venirea cazacilor îl punea pe gânduri Cine ticluise oare pehlivănia aceasta care prefăcuse întreaga oaste a paşei într-o turmă de oi capii? În jurul lui Moise Movilă începuseră să se ţeasă o sumă de vorbe şi chiar mărturii care, puse cap la cap, arătau fără putinţă de tăgadă vinovăţia acestuia: Movilă era omul polonilor şi, neîndoielnic, el fusese pricina acelor întâmplări nenorocite care acoperiseră de ocară numele lui Mehmet Abaza Un zâmbet plin de cruzime şi de mulţumire se lăţi pe faţa padişahului Acum era prilejul cel mai nimerit pentru a-i da lui Abaza lovitura de graţie, frângându-i cerbicea definitiv Îi va lua comanda Iar tot atâta de grabnic trebuia să dea porunca de mazilire a lui Moise Movilă Rămânerea în scaunul Moldovei a acestui om cu purtări atât de îndoielnice putea să însemne o gravă ameninţare atâta timp cât Lehistanul îşi zăngănea trufaşa lui sabie Pe cine va pune în loc? Aceasta îi era mai puţin lămurit deocamdată Alexandru Iliaş împreună cu fecioru-său se aflau la Stambul şi puneau fără încetare mijlocitori să străduie pentru întoarcerea la domnie a neamului lor Dar sultanul îşi cam pierduse interesul pentru ei, deoarece se arătaseră, şi unul şi celălalt, prea slabi, tocmai când ar fi trebuit să dea dovadă de iscusinţă şi curaj Se găseau, nu-i vorbă, şi alţi pretendenţi, căci câte muşte nu roiesc în jurul castronului cu miere! Dar el nu dorea o muscă nevolnică Îi era lehamite de ele Îi trebuia un om hotărât şi devotat, care să dejoace uneltirile polonilor, să le ţină piept şi totodată să aţintească un ochi vigilent asupra principelui Matei, care cine ştie ce putea să clocească sub masca lui de corectitudine şi fidelitate Într-un cuvânt, avea nevoie de un bărbat destoinic, credincios, om adevărat şi care, desemeni, să îndrepte către Poartă, fără zăbavă, cârteli sau şiretlicuri, partea cuvenită din mana şi bogăţia acelui ţinut unde Alah, într-un chip cu totul neînţeles, îi aşezase tocmai pe ghiauri Când marele vizir şi Kislar aga se înfăţişară înainte-i şi le aduse la cunoştinţă destituirea lui Mehmet Abaza, cei doi demnitari îşi grămădiră bărbile în piept cu tăcută supunere Prevăzător, marele vizir aduse vorba despre trufia şi îndrăzneala polonilor care, desigur, în urma acestei biruinţe aproape fără luptă, crescuseră şi mai mult: — Hotărârea luminăţiei tale e înţeleaptă şi plină de temei Mai rămâne să cugetăm cum vom pune piedică armăsarului leşesc care zburdă şi nechează în păşunile noastre — De căpetenii împărăţia nu duce lipsă, slavă lui Alah, adause şi Kislar aga Sunt destui viteji gata să ducă la biruinţă oştile semilunii Dar pregătirea unui nou război cere timp Murad sultan tăcea, cu faţa veştedă şi posomorâtă Marele vizir îşi cunoştea prea bine stăpânul, ştia că între două accese de furie oarbă judecata lui poate fi uimitor de limpede şi pătrunzătoare Îi fu deajuns o privire ca să înţeleagă: cântărind situaţia, padişahul ajunsese la singura încheiere posibilă, dar şovăia să-i dea glas, aştepta ca altcineva să rostească umilitorul adevăr Bătrânul dregător, plin de tact, îşi luă asupră-şi această sarcină anevoioasă: — În adevăr, pregătirile unui război nu se pot face de azi pe mâine Dar până să împletim piedica aceea tare, i-am putea pune armăsarului cu pricina zăbală de aur, să joace pe loc Regele polon se va simţi măgulit să înceapă tratative — Iată la ce ne-a adus nevrednicul acela de Mehmet! scrâşni sultanul Trase cu violenţă de ciucurii evantaiului greu Suspină apoi, coborându-şi pleoapele ca nişte coji de migdală: Tratative… Târguieli cu o paiaţă înfumurată, pe care aş fi putut-o frânge în pumn… Regele se va socoti îndreptăţit să pună condiţii la care numai când mă gândesc simt cum îmi fierbe sângele — Măria-ta, stărui vizirul, să lăsăm câinele să latre până va răguşi Îi vom flutura pe la nas bucăţi amăgitoare, iar noi vom urma ce am plănuit După ce se mai codi o vreme cu ipocrizie, pomenind iarăşi şi iarăşi despre mândria rănită a imperiului şi blestemându-l pe Mehmet Abaza, padişahul încuviinţă începerea discuţiilor diplomatice — Să se scrie chiar astăzi mazilirea lui Movilă Nu trebuie să lăsăm această unealtă la îndemâna leşilor Să mi se înfăţişeze fără zăbavă spre a da socoteală de faptele lui — Vom trimite poruncă Dar pe cine ai gândit luminăţia-ta să pui la loc? Pe Alexandru Iliaş? întrebă vizirul plin de interes Murad scormoni gânditor cu vârful papucului covorul moale ca puful de lebădă Răspunse vag: — Avem nevoie de un om sigur şi vrednic — Un asemenea om ar putea fi boierul Lupu, spuse cu grăbire Kislar aga, simţindu-i nehotărârea Padişahul îşi aţinti asupră-i privirile întunecoase: — Lupu? Numele acesta l-am mai auzit din gura unuia care mi-e şi silă să-l pomenesc Din gura lui Mehmet Abaza — Oare aceasta îl micşorează? se prefăcu mirat Kislar aga Mulţi vorbesc despre el, căci şi-a dobândit faimă bună — Hm, rânji sultanul, şi-a câştigat faimă A iscat răzmeriţă în Moldova — Nu a făcut decât să se apere, luminăţia-ta, simţindu-şi viaţa în primejdie, el şi alţi boieri Ca un bărbat iscusit şi îndrăzneţ, vornicul Lupu a venit încoace străvestit în neguţător, înfruntând felurite ameninţări Oare nu este dovadă de cuget curat, că s-a tras de bună voie la umbra milostivă şi dreaptă a măriei tale? Subliniind meritele protejatului său, dibaciul Kislar aga căuta să-l împovăreze şi mai tare pe Alexandru Iliaş, care, deşi căzut în dizgraţie, se arăta rivalul cel mai primejdios Însă padişahul rămase la fel de sceptic: — M-am înduplecat o dată să primesc în scaunul Valahiei pe un fugar şi un răzvrătitor Ajunge Simţind că săgeata ţinteşte către el, marele vizir se apără cu promptitudine: — Valahul Matei nu a dat până astăzi prilej de nemulţumire Se vădeşte un cârmuitor priceput şi un gospodar bun Haraciul nu a întârziat nici măcar o zi — Întocmai, sări Kislar aga, dornic să aducă argumente cât mai convingătoare Iar eu mă pun chezaş că boierul Lupu nu se va arăta mai prejos Cât despre credinţa lui faţă de Sublima Poartă, ea este demult cunoscută Când Gaspar Graţiani a făcut cârdăşie cu vrăjmaşii măriei tale, el, Lupu, ne-a vestit cel dintâi Iar Graţiani l-a pus la cazne A plătit cu suferinţă devotamentul faţă de măria-ta — Ori poate ambiţiile lui, mormăi sultanul Kislar aga surâse cu blândeţe: — Cine nu jinduieşte după mărire? Dar se întâmpla că acest Lupu e şi vrednic pe deasupra Iar acum, o rază din strălucirea măriei tale i-ar lumina şi mai îmbelşugat aceste fireşti însuşiri Adause, după o pauză diplomatică: Ai putea să ai măria-ta doi vasali plini de vrednicie acolo, la porţile apusului Toate acestea păreau să fi produs oarecare impresie asupra lui Murad Dar se feri să dea un răspuns desluşit Voia şi de astă dată să se convingă pe deplin — Bine, spuse, vom mai chibzui Ghicindu-i oboseala şi nervozitatea, cei doi se grăbiră să plece Oricum, sămânţa fusese aruncată Sămânţa aceasta părea să fi căzut într-un sol prielnic şi ar fi putut încolţi în toată voia Însă meandrele întâmplărilor mai aduseră multe obstacole şi împotriviri Diplomaţia otomană tărăgăna cât putea tratativele cu polonii, în timp ce pe câmpiile Rumeliei se alcătuia noua armată de asalt Se găsi şi un nou comandant, în persoana lui Murteza paşa, războinic experimentat şi plin de prudenţă Moise Movilă fusese scos din domnie cu mare grabă Dar scaunul Moldovei rămânea tot neocupat La insistenţele lui Kislar şi copleşit de daruri dintre cele mai bogate, Murad sultan începuse să-şi plece cu bunăvoinţă ochii asupra vornicului Lupu Făgăduiala acestuia că, de va căpăta firman, va spori de trei ori tributul plătit de predecesorii săi, făcu să se încline cu şi mai mare iuţeală talgerul în favoarea lui Însă tocmai atunci, neadormitul Curt Celebi deslănţui un adevărat vârtej Punându-şi în joc toată influenţa şi toate relaţiile şi nefăcând nicio economie la pungile cu aur, Celebi îl ponegri cât putu mai bine pe noul candidat, aducând dovezi că aşa-numita lui credinţă nu este decât făţărnicie, în spatele căreia se ascund trădarea, lăcomia şi pofta de mărire Însă Curt Celebi nu străduia doar pentru întoarcerea în Moldova a lui Alexandru Mai avea şi un ginere, pe repezitul şi înfierbântatul Radu căruia îi fugise o dată de sub nas sceptrul Valahiei, tocmai când să pună mâna pe el Aşa încât cercă să verse cât mai mult din ciubărul său cu zoaie otrăvite şi asupra lui Matei vodă, scornind despre acesta tot felul de mărturii de hainire * Într-o zi de pe la sfârşitul lui noiembrie, cu zloată şi vânt ascuţit, prevestitor de iarnă grea, caleaşca postelnicului Cantacuzino trecu duruind ca tunetul peste podul Dâmboviţei şi se îndreptă spre curţile domneşti cu atâta iuţeală încât caii fură cât pe ce să intre cu pieptul în spăngile străjerilor Slugile săriră în întâmpinare, cu semne de mare respect Coborând, postelnicul se întoarse către bărbatul în mantie mohorâtă, care nu se clintise de pe pernele caleştii: — Rămâi şi aşteaptă până vei fi chemat Apoi intră cu grabă în palat Înştiinţat mai dinainte despre cererea postelnicului de a se înfăţişa cu treburi, „grabnice şi însemnate”, măria-sa avea să-l primească în spătăria cea mică Sfătuise până atunci cu Diicul Buicescu şi cu Tudosie Corbeanu La ivirea lui Cantacuzino, cei doi se gătiră să plece Vodă avu o ezitare Se uită în ochii noului venit: — Este ceva de taină, postelnice? Cu toată stăpânirea de sine, postelnicul simţi că năduşeşte Iată, cu un singur cuvânt, măria-sa îl pusese în cea mai delicată situaţie Şiret bătrânul voievod! Nu-i plăcea să discute fără martori decât atunci când o dorea el însuşi… Iar cunoscând cât de mult îi preţuieşte Matei vodă pe Corbeanu şi pe Buicescu, se hotărî într-o clipită, împotriva propriului său cuget: — Este lucru de taină, dar nu pentru urechile sfetnicilor crednicioşi ai măriei tale Înfiripând un zâmbet, Matei le făcu semn celorlalţi să rămână — Acuma grăieşte, postelnice, te ascultăm — Măria-ta, nu am venit singur Aşteaptă afară un boier moldovean, trimis de la Constantinopole de către Lupu Coci O mare mirare se aşternu pe faţa domnului: — Trimis de Lupu? La noi? Cine este acest boier? — Andrei Ciucă Nu-l cunoşti măria-ta În adevăr, nu auzise de acest boier Ciucă Pesemne că nu ajunsese în viaţa lui la dregătorii prea mari Însă Matei înţelese deodată altceva: Ciucă era, fără putinţă de tăgadă, omul de credinţă al Cantacuzinilor Ştia că cei doi fraţi ai stolnicului, Toma şi Iordache, se află mai demult la Stambul, dimpreună cu Ianachi Catargiu şi cu alţii, străduind din răsputeri să netezească drumul spre domnie al vornicului Lupu — Prea bine, spuse Şi ce veşti ne aduce el? — Ce vrea Lupu să împărtăşească măriei tale prin gura acestui boier, eu am auzit o dată Dar ca să nu se irosească timp, îndrăznesc a cere îngăduinţa să-l chem aici, să spună însuşi Andrei Ciucă, om înalt şi trupeş, dar cu mare sprinteneală în mişcări, se înfăţişă plin de cuviinţă Păru mai întâi stânjenit de prezenţa lui Corbeanu şi a lui Buicescu, la care pesemne nu se aştepta, dar o clipire scurtă a postelnicului îi redete cumpătul — Boierul Lupu, rosti Ciucă, trimite măriei tale urări de sănătate cât şi închinăciuni, ca unui domn luminat şi viteaz, căruia îi poartă respect şi admiraţie Matei strânse buzele Cuvintele erau respectuoase, în adevăr, dar prea semănau în alcătuirea lor cu solia pe care un cap încoronat o trimite îndeobşte altuia Ehei, tare aproape trebuie să se simtă Lupu de schiptrul Moldovei! Stăpânindu-se, întrebă cu o rece politeţe, în spatele căreia se ascundea interesul cel mai viu: — Cum o duce boierul Lupu şi cum înaintează lucrarea lui la Stambul? — Cu ajutorul lui Dumnezeu stăpânul meu e sănătos şi plin de încredere în cele ce vor veni Nicio clipă nu încetează strădania pentru a dobândi ceea ce i se cuvine Ceea ce i se cuvine? Vodă Matei simţi o tresărire lăuntrică Prin minte îi năluci chipul amărât şi brăzdat al lui Miron Barnovski Pentru asta credea oare Lupu că i se cuvine jilţul domnesc? Pentru pârile care, după ştiinţa lui contribuiseră atât de mult la pierderea sărmanului Miron? Dar îndată se scutură de aceste gânduri, căci nu se îndreptăţea el să fie judecătorul tuturora Ci numai unul Dumnezeu… Andrei Ciucă glăsuia mai departe: — I s-a arătat limpede luminăţiei sale padişahul că a nimănuia nu este dreptatea mai mare decât a stăpânului meu să cârmuiască Moldova Însă toate rămân în cumpănă până una-alta Măria-ta ştii mai bine ca oricine cum este în viespăria Stambulului, câte piedici nu se ridică pe negândite şi câte laţuri întind voitorii de rău… — O ştiu prea bine, clătină voievodul din cap, cu ochii înneguraţi deodată O ştiu prea bine Spune-mi, întrebă, Moise Movilă este cel ce îi stăvileşte calea? — Nicicum, răspunse trimisul cu un fel de dispreţ, care nu-i plăcu voievodului După cum cunoaşteţi, aflând de mazilire Movilă s-a grăbit cât a putut să se tragă la adăpost, în Polonia, la rudele şi la ocrotitorii lui Iar dacă mai are astăzi capul pe umeri, cată să-i mulţumească stăpânului meu Aceasta poate că nu o cunoşteaţi, dar boier Lupu i-a trimis răvaş în goana olăcarilor, să nu se amăgească şi să nu vină la Stambul, cum fusese porunca, fiindcă îşi va pierde viaţa Vodă Matei îşi resfiră barba, gânditor Amănuntul acesta nu-l ştiuse Neînţeleasă purtare! Cine ştie, poate că vornicul, dintr-o pornire sinceră a inimii, plătise o datorie de recunoştinţă Căci mai înainte, nevoit să fugă din Moldova, Lupu Coci îşi lăsase de izbelişte soaţa şi copiii, iar măria-sa Movilă, îndurător, nu-i hărţuise neamurile şi nu-i vătămase avutul, cu toate că i-ar fi stat în putere s-o facă Aşadar, poate că plătise o datorie de recunoştinţă Dar oare nu fusese din parte-i un vicleşug şi mai mare decât cel cu Barnovski? Nu se temuse cumva că Movilă îi va răzbi până la urmă pe defăimătorii săi şi se va întoarce în scaun? Cercă să-l tragă de limbă pe moldovean, să vadă cum va răspunde: — Dar noi mai cunoaştem ceva, boierule Ciucă Cneazul Koniecpolski a făgăduit ajutor măriei sale Movilă, să-şi redobândească tronul — Se poate să-i fi făgăduit, căci leşii sunt darnici la vorbă Şi apoi, chiar dacă ar vrea cneazul să-l ajute cu adevărat, este cu mâinile legate Câtă vreme se urmează tratativele de pace cu Poarta, nu-şi poate îngădui nimica Avea dreptate Lupu Coci înţelesese foarte bine situaţia Avea o minte ascuţită ca un jungher machedoneanul, sau ce-o fi fost el Apoi îşi găsise bune verigi pentru lanţul ce-l împletea Între care Toma şi Iordache Cantacuzino, verigi de aur! Dacă aceşti bărbaţi plini de pătrundere a vieţii, cu legături întinse şi încercaţi în trebile politiceşti se alipiseră de vornic, slujindu-l şi sprijinindu-l, însemna că ştiau ei ce ştiau Cantacuzinii simţiseră totdeauna, cu mult înaintea altora, dincotro bate vântul, iar dacă-l socoteau pe Lupu Coci vrednic de credinţa lor, era vădit că steaua acestuia se pregăteşte să iasă din nori şi să se înalţe sus, pe bolta lumii — Dacă-i aşa, întrebă, atunci de unde se trage necazul boierului Lupu? Cine-i pune beţe în roate cu atâta osârdie? Alexandru? — Alexandru Iliaş şi odrasla lui nu sunt decât fantoşele care s-ar spulbera şi ar cădea în uitare dacă n-ar fi înapoia lor o mână care să le ridice mereu Şi iarăşi măria-ta ştii prea bine a cui este acea mână, răspunse Ciucă Văzând din nou întunecarea pe chipul voievodului, zămislită din groaznice întâmplări şi din veninul aducerilor aminte, prinse şi mai multă inimă: Curt Celebi se zvârcoleşte şi şuieră ca o năpârcă… — Cu adevărat, năpârcă este, mormăi spătarul Corbeanu — Tocmai, măria-ta şi boieri dumneavoastră Urzelile lui se răspândesc ca o negură, să ne întunece nouă nădejdile Măria-ta ai pătimit şi cunoşti de ce este în stare Dar poate că nu ştii câte a mai pus la cale acuma, în urmă El nu se mulţumeşte a-i ridica stavilă boierului Lupu, căci are în mânecile caftanului doi iepuroi cărora să le facă culcuş Te ponegreşte şi pe măria-ta cât poate, născocindu-ţi vină în războiul cu leşii şi cârdăşie cu Abaza împotriva sultanului Cearcă să-ţi clatine tronul şi să-l surpe… — Tronul acesta nu se clatină după cum suflă vântul vorbelor la Ţarigrad! izbucni cu tărie trufaşă Diicul Buiceseu Are stâlpi buni! Vodă Matei îl potoli cu o mişcare domoală a mâinii: — Nu zice vorbe mari, Buicescule Nimic nu este veşnic şi neclintit pe pământ, iar cu toţii am mai simţit usturimea urgiilor Se întoarse către trimisul moldovean: Mulţumim din inimă boierului Lupu că ne-a dat ştire despre aceste uneltiri Nu vom uita frăţeasca şi creştineasca lui purtare Dar Andrei Ciucă, răsuflând greu şi frământând în mâini căciula de sobol spuse cu oarecare caznă: — Boierul Lupu a voit să cunoşti măria-ta răul ce cată să ţi-l căşuneze Curt Celebi Aceasta e una Însă nu ajunge cunoştinţa răului, stârpirea lui e de căpetenie Aşa încât stăpânul meu a gândit mai departe… Se întrerupse uitându-se la Constantin Cantacuzino şi aşteptând parcă de la acesta un ajutor Dar postelnicul se mulţumi să-l îndemne cu sprânceana — A gândit mai departe, repetă silindu-se să-şi învingă tulburarea Şi gândind, a aflat mijlocul Lui Curt Celebi nu poate să-i împlânte careva pumnalul în coaste Ar fi şi greu şi s-ar isca zarvă Însă dacă o mare căpetenie din preajma sultanului ar lua asupră-şi să-l împingă în beznă pe umilitor, n-ar mai cuteza nimeni să crâcnească Acea căpetenie s-a găsit Dar cere bani Andrei Ciucă răsuflă adânc, după care se lăsă o mare tăcere Un potop de gânduri ropotea cu iuţeală în mintea voievodului Ar fi putut să înlăture cu un gest mândru planul acesta la care un boier pribeag, ca şi dânsul odinioară, căuta să-l facă părtaş Dar n-o făcu Prea amară era drojdia care-i dospea în suflet de atâta vreme Cândva, lucrăturile lui Celebi îi deschiseseră la picioare prăpastia morţii Şi nu era numai ura şi scârba, nu; se adeverea, iată, că diavolul acela de la Stambul rămâne o ameninţare grozavă Hm, se dovedise dârz vornicul Lupu, mergea drept la ţintă, încercând să zdrobească tigva şarpelui N-avea să osândească tocmai el asemenea gând Însă… Întrebă, cu buzele uscate: — Câţi bani? Lămureşte până la capăt, Andrei Ciucă — Patruzeci de mii de taleri Dacă măria-ta ai primi să răspunzi cu jumătate… — Douăzeci de mii de taleri e o sumă mare Iar pe cât de strâmtoraţi suntem acum… — Cine zice acum, măria-ta? se însufleţi Ciucă Cine zice? Banii se vor încropi de prin alte părţi, iar când vei fi măria-ta mai înlesnit… Se făcu iarăşi tăcere O, dulce şi otrăvicioasă ispită, cu aburul tău! Matei simţea cum priveliştea pieirii celui mai negru vrăjmaş al său îi îmbălsămează minţile ca vinul Apoi tresări: Iar dacă planul dă greş şi ies toate în vileag? În ce lumină se va arăta el, părtaş la un omor plătit? Dar nu asta îl frământa cel mai tare Făgăduind, s-ar vedea cu o nouă datorie în cârcă, peste cele vechi Înţelese, mohorât şi iritat, că cei din preajmă-i n-ar fi şovăit o clipă dacă ar fi fost după capul lor Ca şi cum ar fi dat din punga lor! Ales Diicul Buicescu „Făgăduieşte tu, de la tine, Buicescule, dacă eşti aşa grăbit” îi veni să zică Dar nu zise Pe faţa smeadă a postelnicului nu se putea citi nimica, dar nu era greu de ghicit că el îmbrăţişase de mai înainte această propunere, altfel nu l-ar fi înfăţişat cu atâta zor pe trimisul lui Lupu Fără îndoială, gândea că totul s-ar face în binele domniei Dar nu ştia oare, mai bine ca toţi, în ce greutăţi băneşti se zbate această domnie? De ce râvneau să-i pună iarăşi în grumaz jugul grijilor? Bucuria pricinuită de gândul răzbunării i se topise Nu mai găsi altceva de spus: — Douăzeci de mii de taleri e o sumă mare… Moldoveanul nu se dădu bătut Începu iarăşi să arate că nu este nicio grabă şi că boierul Lupu s-ar mulţumi cu consimţământul măriei sale, banii urmând a se întoarce mai târziu, după putinţă Încheie cu vorbe călduroase şi tocmai pe potriva simţirii voievodului, căci nu era lipsit de meşteşug: — Cu mare dragoste şi cu mare credinţă îndreaptă boierul Lupu această solie către măria-ta, care aşijderi ai luat scaunul împotriva duşmăniilor şi uneltirilor Iar de va ajunge să frângă răutatea şi să se ridice domn, ca un frate îţi va fi şi va lucra alăturea de măria-ta, în binele celor două ţări Sprijinit în braţul jilţului, Matei îşi ţinea fruntea în palma stângă Hărţuit de clipele care se scurgeau zadarnice, tot nu găsise un răspuns Planul vornicului începea să-i pară tot mai nesigur şi mai riscant Şi apoi o nouă povară bănească… Nu-i plăceau vorbele în doi peri, dar spre a pune capăt acestei şovăiri penibile spuse: — Boierul Lupu este om dibaci şi hotărât De va izbândi într-ale sale şi de va voi Cel de Sus să ne mai astâmpere sărăcia, vom vorbi atunci şi despre treburile băneşti Multă vreme după plecarea lui Andrei Ciucă, gândurile voievodului rătăciră neliniştite pe drumurile spinoase ale viitorului… „Ca un frate îţi va fi Lupu de se va ridica domn…” Ah, ce amarnică nevoie avea el de un frate în Ţara Moldovei! Moise Movilă se dovedise om de înţeles, dar iată, îl îndepărtaseră vânturi potrivnice Către cine să-şi îndrepte speranţa? Alexandru Iliaş? Deşertăciune Cât despre Lupu, multe fapte ale acestuia nu-i plăcuseră Dar mai presus de orice, vădea o cutezanţă şi o abilitate cu totul neobişnuite Poate că gândul lui cel mare era să-l amăgească şi pe sultan, iar atunci vor fi doi care să ţină la respect puterile semilunii, prin politică pricepută, iar la nevoie cu sabia Vor fi doi! Dar va fi oare machedoneanul în stare să-i pună lui Curt Celebi căluşul morţii? Întrebarea aceasta îi revenea mereu în minte, încredinţat fiind că ameninţarea pe care o reprezenta vulpoiul din Stambul pentru propria lui domnie nu este o vorbă goală Dar nu putea trece cu vederea nici alte ameninţări, mai apropiate şi mai grave Tocmelile padişahului cu craiul Lehiei continuau lâncede şi fără rezultat Dar ar fi trebuit să fie orb să nu înţeleagă ce pregăteşte Murad la adăpostul acestor lungi tratative Tot mai multă oaste turcească se grămădea către Dunăre Calm şi gospodăros, Murteza paşa muştruluia bulucurile, făcea depozite de proviant Se zvonise că însuşi sultanul va lua comanda trupelor când va sosi ceasul înfruntării, căci voia să spele în sânge ruşinea adusă de nevrednicul Mehmet Abaza Aşa stând lucrurile, Matei simţea că vârtejul acesta cumplit îl va târî şi pe el în curând şi căuta cu febrilitate o cale de scăpare Nădejdile erau însă prea slabe Fără a fi alcătuit un plan precis, căci nu era cu putinţă, voievodul socoti că lucrul cel mai însemnat era să-şi întărească la rându-i oastea, mai ales steagurile de seimeni Dacă valul otoman se va frânge de zidul armatelor crăieşti, ceea ce spera din toată inima, trebuia să fie gata, la timpul potrivit, a-şi înfige şi el colţii în călcâiul păgânului Se apropiau sărbătorile Crăciunului, dar bucuria blândă a naşterii Mântuitorului era umbrită de vuietul acesta surd al primejdiei Boierii veniră la sfat fără prea mare însufleţire, ştiau că nu pentru desfătare se adună — Ne aflăm la strâmtoare, spuse domnul în încheierea cuvântului său Ne-am mai aflat şi alte dăţi şi am ieşit cu bine la liman Poate ne va cruţa furtuna dacă vom fi dibaci Dar mă tem că nu ajunge să fim dibaci Înţelepciunea are două înfăţişări: a gândului şi a braţului Iar din nenorocire, aceasta din urmă atârnă tot mai mult în cumpănă, după cum se arată vremurile — Aşa este! vuiră multe glasuri ale tovarăşilor de pribegie de odinioară, căci Matei ştia să răscolească inimile şi să le înfierbânte cu vorbă puţină Aşa este! Să nu rămânem nepregătiţi! — Dar s-a pogorât iarna, spuse logofătul Grigore N-o să pornească sultanul la război, taman acuma, în gura iernii — Pe asta te bizui, logofete? râse Barbu Brădescu Zăpada nu ţine un veac Să stăm pe cuptor până vom auzi surla turcească lângă noi? — Fără îndoială că nu putem sta, întări şi Udrea Doicescu Musai să îngrijim de oaste Vodă Matei se întoarse către al doilea postelnic, Constantin Şerban: — Ce răspuns a dat Vasco Paici? Vasco Paici era un renumit căpitan de lefegii, care avea steagurile sale, alcătuite din războinici vechi, unul şi unul Tânărul Constantin Şerban înştiinţă bucuros: — Primeşte, măria-ta Până în trei, patru săptămâni poate să fie aici Plata, cea obişnuită: şase taleri pe lună stegarii, un taler oştenii de rând Visternicul Sima ridică înspre domn faţa îngrijorată: — Măria-ta, dar de unde îi vom plăti şi pe aceştia? Şi aşa am rămas în urmă cu simbriile, iar unii ridică glasul şi se îndrăcesc Nu mai zic că avem a le da braşovenilor o mulţime de bani pentru postav… — Pentru oşteni cată să ne lipsim de orice, bunule Sima, şi să scoatem bani din piatră seacă, răspunse domnul cu glas tăios ca o coasă Mă frământ eu destul să nu se facă nicio risipă Dar pentru oşteni… Ei sunt pavăza noastră, nădejdea noastră în ceasul greu, visternice Sima şi boierilor Sima plecă fruntea în tăcere Tăceau şi ceilalţi Avântul de la început li se cam răcise Tăceau încruntaţi, cu presimţiri urâte în inimă Numai logofătul Udrişte, cu faţa gălbejită de veghe acoperită deodată de pete purpurii, dădu glas: — Măria-ta, din cele mai vechi timpuri, ori de câte ori s-a aţintit un paloş asupra noastră, norodul s-a ridicat ca un singur om şi au dat jertfe mari, luptând cu bărbăţie pentru mântuirea ţării Neamul acesta e un neam de viteji Să ne apere oşti năimite? Vedem ce povară este aceasta S-a stins oare vrednicia? Eu nu cred că s-a stins! Vodă Matei îşi îndreptă asupră-şi ochii cenuşii cu privire scormonitoare Rosti cu blândeţe dar şi cu un fel de dojană superioară: — Logofete, simţămintele sunt una, iar nevoile şi adevărurile vieţii sunt alta Eşti cărturar şi o ştii prea bine, însă marea ta însufleţire te face să vorbeşti fără noimă! Vrei să-ţi desluşesc eu? Fie Pământenii au rosturile lor care sunt temelia şi înţelesul Ei ară, seamănă, culeg, macină, păstoresc De câte ori s-au ridicat la războaie, ce a urmat? Au rămas ţarinile pârloagă Au putrezit grânele pe câmp, s-au risipit turmele A fost foamete şi sărăcie grea, au murit pruncii Aceasta nu o spune trecutul? Şi mai este ceva Războiul nu se mai duce ca odinioară, cu măciuca şi cu năvala oarbă Este nevoie de oşteni de meserie, bine înarmaţi şi cu bună învăţătură de luptă — Adevărat, întări Ivaşcu Băleanu Ne stau pildă principii Apusului Nemţii, şvezii, franţuzii… Cu asemenea oşteni, unii au cucerit lumea — Noi nu râvnim să cucerim lumea, surâse amar vodă Matei, ci doar să păstrăm ce e al nostru Apoi fii încredinţat, logofete Udrişte, că de nu se va putea altfel, de nu va mai fi altă nădejde, vom ridica şi oastea cea mare a ţării Udrişte Năsturel îşi simţi inima zgribulită ca de frig Vuise în el ca într-o biserică glasul vechimii, al durerii şi îndreptăţirii Nevoile şi adevărurile vieţii… Iar dincolo de ele? Umeri sărmani şi suflete sărmane, năzuind şi pierind, de veacuri întregi „Ce caut, ce fac eu aici? se întrebă deodată Întru binele ţării… Binele Răul Binele, rostogolind cu el sămânţa răului…” Simţi sfâşietor jindul după bucoavnele lui cu îmbucătăţită şi tragică lumină „Când se vor închega toate, desăvârşit? Sub ce nămete de timp e îngropată cheia adevărului?” Auzi ca prin vis vocea visternicului Sima: — Doamne, înţelegem bine Înţelegem cu fiinţa noastră Dar nu mai puţin rămâne întrebarea: Ce vom face ca să avem banii trebuitori? Vodă Matei nu răspunse Tăcea, o tăcere încordată, nu lipsită de temeri, ca a călăreţului care-şi sileşte bidiviul să sară peste un şanţ mare Stroie Leurdeanu înghiţi un nod amar: — Măria-ta şi boieri dumneavoastră, nu aşteptăm bani de nicăieri, cel puţin nu acum, spuse uitându-se înţepător spre postelnicul Cantacuzino, căci avea ştire despre promisiunile acestuia Iar de făcut, trebuie să facem faţă Aşa încât rămâne o singură cale: să mărim dările Se iscă murmur printre cei de faţă Se temeau că iarăşi vor fi neascultări şi greutăţi în obştii şi pe pământurile lor, când abia dobândiseră liniştea Însă spătarul Tudosie se grăbi să sprijine propunerea lui Leurdeanu: — Oameni buni, aceasta o facem de mare nevoie Iar să nu uităm că a fost toamnă îmbelşugată, pământenii s-au mai înfiripat şi nu le va veni greu Câtva, glasurile se învălmăşiră, scăzând şi crescând iarăşi, până se potoliră cu totul Aşteptau cuvântul lui Vodă Matei rămase o vreme cu capul plecat, arătându-le boierilor creştetul cu păr împuţinat Apoi ridică spre ei ochii întrebători: — Este oare şi altă cale? Nu era În adevăr, fusese un an bogat, cu recolte mari În adevăr traiul pământenilor se mai uşurase, ca în vreme de pace şi de bună gospodărire Mai prinseseră o spumă de cheag plugarii, păstorii Era destulă pâine în hambare, se îmbulzeau mai multe vite în staule şi ocoale Meşteşugarii lucrau întins, unii chiar tocmiţi de măria-sa, pentru nevoile oastei sau ale curţii Băteau cu spor baroasele pe ilău, ciocănind fierul şi arama; barda dulgherului şi mistria zidarului nu stătea în nelucrare Neguţătorii umblau slobozi, fără teamă şi cu folos Pogorau de la munte carele cu poame şi veneau de la baltă carele cu peşte Grânele, carnea de oaie, lâna, mierea de albine şi ceara erau vândute pe bani buni, căci moslemii nu mai umblau ca în sat fără câini şi nu mai luau ca de la ei Peste cât se cuvenea padişahului nu dădeau nimica şi străinii erau nevoiţi să plătească peşin Mai umblase stăpânirea cu mare hărnicie să stârpească necinstea din vremile tulburi, iar un hoţ de cai sau un tâlhar de drumul mare era legat la stâlp şi biciuit de moarte, în văzul tuturor Dar cu tot începutul acesta de bunăstare, abia încropit, oamenii primiră cu nemulţumire şi obidă sporirea birului, simţind-o ca pe-o apăsare, ca pe-o ştirbire a dreptului lor la o viaţă mai îndestulată Li se micşoră bucuria Se mai adause şi vestea primejdiei de război, care le zumzăia în urechi, aşa încât iarna aceea se aşternu peste ei mohorâtă ca plumbul Lunile care se scurgeau nu aduseră vreo schimbare Tratativele turcilor cu polonii îşi urmau făgaşul lor întortocheat şi sterp, se rupeau primejdios, ca o sfoară putredă, şi se înnodau iarăşi Doar când miji primăvara sosiră de la Constantinopole două veşti, aproape una după alta Cea dintâi despre sfârşitul năpraznic al lui Curt Celebi Cealaltă despre apropiata venire a lui Lupu Coci în scaunul Moldovei Spre a-şi arăta preţuirea faţă de noul voievod, ridicat şi ocrotit de braţul slăvituiui padişah, Matei trimise la ceremoniile de la Stambul o ambasadă numeroasă, alcătuită din logofătul Grigore, banul Hrizea, Dudescu, Nedelcu Boteanu şi visternicul Sima La întoarcere, după ce însoţiră o vreme alaiul lui Lupu, numiţii boieri se îndreptară spre casă cu mare grabă, căci aveau ce povesti Hrizea, îndeosebi, nu înceta să se minuneze: — Măria-ta, rar mi-a fost dat să văd atâta strălucire Mantia lui Lupu, purtată de paji ca de heruvimi, părea semănată cu luceferi Scânteiau topazurile şi adamanturile pe ea, cât fasolea, iar când s-a desprins unul şi a căzut, pe podeaua de mozaic, l-a strivit sub talpă fără păs, căci ştie să se poarte cu măreţie E un bărbat falnic Deşi cam îndesat în grumaz, ţine bărbia sus şi sprânceana mereu ridicată, ca vulturii Şi vorbeşte greceşte ca pe apă, măria-ta… Iar cu mărimile Ţarigradului nu l-am văzut grăind umilit, ci plin de sine, de pe treaptă înaltă… — Nu-i vorbă că şi mult aur a dăruit, spuse plin de invidie logofătul Grigore Cu amândouă mâinile — Şi-a luat numele Vasilie, urmă banul Hrizea Adecă Bazileos… — Adică împărat, întregi Matei Cată a-şi scoate şi mai bine în lumină legătura stirpei sale cu tronul cel vechi al Bizanţului — Fumuri Deşertăciune, clătină Filişanu din cap Iar spătarul Tudosie râse negru: — Ţeasta lui crăpată atuncea s-a lipit atât de bine la loc, încât ar putea să rabde şi o cunună de împărat cât baniţa Ascunzându-şi zâmbetul, Matei îl dojeni: — Să nu osândim această aplecare Iată, din toată umbra şi zbaterea, Lupu s-a înălţat strălucitor, ca fluturele din omidă Laudă lui, că a biruit Arătându-se în toată fala, poate a vrut să răscumpere grijile şi pagubele trecutului său, cine ştie Ca să fie faţă la încununarea de la Iaşi, Vodă Matei Basarab îi trimise pe postelnicul Cantacuzino şi pe Marco Danovici Solii duceau cu ei daruri bogate pentru măria-sa Vasilie vodă: o minune de cal arăbesc, care costase multe pungi, o şa bătută toată în argint şi o sabie deasemeni argintată, încrustată cu pietre scumpe Din partea lui Lupu veni la Bucureşti stolnicul Gama, înfăţişând un mesaj prin care voievodul moldovean reînvia în frumoase cuvinte legământul său de prietenie şi într-ajutorare la toate nevoile Încolo, stolnicul sosise cu mâna goală, fără plocoanele pe care le-ar fi cerut datina şi mai ales fala cu iz împărătesc a lui Vasilie vodă Aceasta produse o proastă impresis printre boierii munteni Matei găsi însă vorbe împăciuitoare şi de astă dată: — Că a risipit bani mulţi la Stambul, eu nu l-am judecat Nu am cădere Face fiecare cum îl îndeamnă firea lui Cu atât mai vârtos n-am să-l judec acuma, după o faptă neînsemnată E cuminte că se arată chibzuit şi strâns la mână, chiar de la începutul domniei, când sunt greutăţile mari Şi apoi nu de plocoane am eu nevoie, ci de reazim frăţesc şi cinstit CAPITOLUL 6 În dreptul Giurgiului, construcţia podului de lemn poruncit de Murteza paşa pentru trecerea trupelor sale înainta cu destulă încetineală Vara era pe sfârşite, însă arşiţa stăruia şi singura alinare pentru oamenii istoviţi şi asudaţi, ca şi pentru vitele de povară, era răcoarea binefăcătoare a Dunării Bătrânul fluviu îşi unduia cu mâhnire talazurile gălbui pe sub cohortele de sălcii, schimbând neîncetat aşezarea grindurilor şi ostroavelor, ademenind crâmpeie de cer în prăpăstiile de apă Maiuri uriaşe, mânuite cu ajutorul scripeţilor şi funiilor, băteau bubuind înfundat în pilonii grei şi fiece bătaie era însoţită de un cor de glasuri cu ecou ritmic şi aspru: „Hei-şa! Hei-şa!” Dubasuri adânci, cufundate până la straparzane din pricina încărcăturii mari, se încrucişau în lărgimea apei, lovindu-se una de alta şi adeseori se duceau la fund cu povară cu tot, în mijlocul unui vacarm asurzitor de răcnete şi sudălmi Pe mal, sub sălcii şi sub arini, fierarii goi până la brâu şi negri ca diavolii mânuiau foalele şi băteau pe nicovale cu mare măiestrie scoabele de fier, înroşite Scârţâitul roţilor, mugetele, ocările, îndemnările, vuietul baroaselor se amestecau într-o larmă fără sfârşit, iar din când în când, o pală de vânt uscat şi fierbinte aducea din inima bărăganului valuri înecăcioase de praf lepădându-le ca făina peste furnicarul îngrămădit acolo Lucrările se făceau sub stricta supraveghere, a unor ofiţeri otomani pricepuţi în asemenea treburi Sute şi sute de bărbaţi cu chipuri arămii, cu şalvarii hărtăniţi şi cealmalele murdare, aduşi de prin podişurile asiatice, împlineau cu o supunere de sclavi muncile istovitoare Lemn se afla destul în pădurile Valahiei Îl aduceau până aicea, la ţărm, cărăuşii munteni luaţi la robotă Boii costelivi, cu aţe de spumă atârnând din boturi, se opinteau în juguri, făcând să troznească obezile sub greutatea trunchiurilor groase de o jumătate de stânjen În cămăşi despicate până la brâu, albe odinioară, dar năclăite de sudoare şi praf, cu opincile sparte, cu feţe scobite şi bărboase, cărăuşii trozneau din bice peste capetele plăvanilor, fără să-i atingă, îndemnându-i la răstimpuri cu câte-un strigăt sălbatic, răguşit Mai erau o seamă de valahi care-şi făceau zilele de lucru cu braţele, ori ca dulgheri Aceştia ciopleau şi geluiau grinzile într-o tăcere posomorâtă, aruncând priviri şi mai posomorâte către podul pe care în curând vrăjmaşul avea să treacă în pământul lor Nu se amestecau cu gloata pestriţă a turcilor, dar la mulţi dintre aceştia cătau cu milă, înţelegând că sunt şi ei nişte oameni necăjiţi şi chinuiţi, asemeni lor La asfinţit se adunau în jurul focurilor Cărăuşii scoteau din desagă brânza iute, ceapa şi turta sfărâmicioasă, pălmaşii frigeau pe jăratic hrinci de slănină, iar careva aducea de băut, coborând ulciorul legat cu un pietroi până la fundul Dunării, pentru a scoate astfel apă rece şi limpede Dar nici sfânta apă nu le putea stinge pojarul din suflete Oftau gândindu-se la pruncii rămaşi acasă, la grâul netreerat, la fâneţele necosite Stăpânirea îi trimisese aici, să slujească păgânului fără nicio plată Dacă până şi măria-sa, îşi ziceau, dacă până şi măria-sa, care are oşti bune, este silit a face voile turcului, apoi cum s-ar putea împotrivi ei şi cu ce? Cu barda şi cu ţăpoiul? Vedeau puterea aliotmanului risipită ca o negură pe malul dimpotrivă Vedeau şi înţelegeau că nu-i poate ţine piept decât o putere la fel de mare Ba încă se cădea să mulţumească Cerului că padişahul nu le mai trece ţara prin foc şi sabie ca odinioară, mulţumindu-se să-şi ia tainul lui din toate Dar cu toate acestea gândeau stăruitor la vremurile de vitejie pe care unii le apucaseră, iar alţii le cunoşteau de la părinţi, vremurile în care Mihai vodă se ridicase ca un arhanghel răzbunător, doborând la pământ trufia semilunii Acele vremuri nu mai erau, pieriseră ca fumul Matei voievod, bărbat încărunţit, făcuse multe rânduieli bune în ţară, dar tot trebuiau să-şi rupă de la gură spre a plăti dările Mare parte din acele dări se scurgeau în gâtlejul nesăţios al împărăţiei Cu alţi bani se zvonise că vodă Matei tocmeşte oşti de simbriaşi şi le înarmează pentru a reteza ghiara vrăjmaşului când va crede el că a sosit ceasul Viitorul le rămânea nepătruns Iar până una, alta, duceau cu scrâşnet îndoita povară, care le îngăduia prea puţine clipe de bucurie Rămâneau astfel, în tăcere, năpădiţi de gânduri şi frânţi de osteneală, până când se întuneca de tot Iar înainte de a se ghemui să adoarmă pe sumanele lor, mai îndreptau o privire sumbră şi toropită înspre miile de focuri ale taberei otomane, care vâlvoreau ca nişte ruguri până la mari depărtări, poate până la marginea lumii În adevăr, tabăra lui Murteza era răspândită pe-o întindere uriaşă Nesfârşitele rânduri de corturi şi bordeiele de pământ care adăposteau felurite trupuri de oaste alcătuiau adevărate sate, cu uliţi şi medeane pe care forfoteau ieniceri bărboşi, felahi în burnusuri albe şi cavalerişti mărunţi şi oacheşi de prin Anatolia În cazanele bulucurilor folfăia fără încetare pilaful săţios, cu seul de două degete, nimeni nu ducea lipsă de nimic, căci sute şi sute de care cu coviltir, pline cu provizii, se înşiruiau înapoia şi pe laturile taberei Carnea sărată şi peştele uscat împrăştiau un miros greu Artileriştii dormeau sub cerul liber, lângă tunurile lor de bronz Orice manevră a acestor arme masive şi greoaie cerea timp şi isca tărăboi, căci era nevoie mai întâi să caute bivolii răspândiţi prin mlaştini şi să-i înhame Câmpia altădată înverzită era acum atât de ofilită şi stearpă, încât părea că a răşluit-o un stol de lăcuste La mijlocul taberei, pe-o mică înălţime, se ridica impunător cortul de culoare verzuie al lui Murteza paşa În sara aceea de august, severul şi tăcutul comandant tocmai sfârşise cina, luată în tovărăşia trimişilor Ardealului, Moldovei şi Ţării Româneşti Aceştia erau de fapt un fel de reprezentanţi permanenţi pe lângă Murteza şi se aflau în tabără de mai multe săptămâni Trăgând cuvenita încheiere din suspecta purtare a lui Matei şi a lui Moise Movilă în campania condusă de Mehmet Abaza, sultanul hotărâse să nu mai folosească în luptă oştile vasalilor săi decât la mare nevoie Dorise însă ca cei trei principi să aibă pe lângă armata lui câte un om de legătură cu puteri depline pentru a se rezolva cât mai lesne unele chestiuni legate de aprovizionare, de punctele de trecere, de corvezi cât şi de alte nevoi ce s-ar fi ivit în decursul campaniei Veniseră, din partea lui Rákoczy, nobilul Francisc Miko, iar da la Lupu vodă Nicolae Catargiu, fratele bogatului şi influentului Ianache Matei îl trimisese pe stolnicul Vasile, un boier tânăr, dar plin de însuşiri, înălţat mai de curând în rang Sătul şi răcorit de adierile serii care făceau să pâlpâie flacăra lumânărilor, Murteza trăgea în răstimpuri din narghilea Pe faţa lui rasă ca-n palmă, tăbăcită de de soare şi vânt, se citea o vagă bunăvoinţă Mâncase cumpătat şi nu băuse deloc, căci se număra printre cei ce păzeau cu străşnicie învăţăturile Coranului În schimb, oaspeţii se desfătaseră din belşug, cu vin tămâios Galeş şi surâzător, Francisc Miko îşi răsucea mustaţa ascuţită ca aripa de rândunică, gândind poate la vreun obraz rumen şi rotunjor din depărtare, căci era bărbat chipeş şi cu mare trecere la sexul frumos Stolnicul Vasile împinse pocalul de-o parte şi luă din talger o smochină parfumată, cu pieliţa trandafirie — Laşi vinul pentru dulcegăriile acelea? Iată cum se întoarce copilandrul la apucăturile sale! râse Nioolae Gatargiu, luându-l peste picior Obrajii stolnicului se învăpăiară Dar nu se supără, căci mai auzise asemenea glume nesărate de la Catargiu Şi apoi moldoveanul băuse din cale-afară Căută un răspuns potrivit: — Boier Catargiule, nu după numărul paharelor mi-a dat măria-sa locul pe care mi l-a dat Dacă la Moldova se întâmplă astfel, nu ştiu, zău, cum nu eşti domnia-ta vel-vornic Rânjetul despică faţa lătăreaţă a Catargiului până la urechi: — Iscusite vorbe, iscusite vorbe! Dacă zici că nu după numărul paharelor, atunci după iscusinţa vorbelor, aşa-i? — Şi după aceasta Fiindcă au şi vorbele preţul lor Catargiu deşertă cupa cu atâta grabă şi nesaţ încât vinul i se scurse pe bărbie: — Mare minunăţie! Ce-aud? Şi cam ce preţ au vorbele la curtea lui Matei vodă? Adică stai că ştiu: preţul vântului Prinde vântul şi cântăreşte-l cu aur… Vasile îl privea plin de uimire, simţind cum i se înteţesc bătăile inimii Întrebă cu glas sec: — Ce vrei să spui, boierule Catargiu? — Ce-ai auzit Popa nu toacă de două ori pentru o babă surdă — Adineauri m-ai făcut copilandru Acuma babă Eu zic să te hotărăşti Catargiu se prefăcu a sta o clipă pe gânduri: — Nu mă hotărăsc pentru niciuna Bău iarăşi, sorbind zgomotos Da, da Preţul vântului… — Încă o dată, te rog, fii lămurit dorania-ta! — Mai lămurit se poate? Îţi şuieră vântul la ureche, îţi făgăduieşte în ceasul greu, iar tu îl crezi ca pe un frate Apoi caută-l şi cere-i socoteală — Ţi-am făgăduit eu ceva şi n-am împlinit? Nicolae Catargiu îşi clătină carpul mare, ca o limbă de clopot Ochii i se înroşiseră de tăria vinului: — Nu domnia-ta Şi nu mie Însă nu m-aş mira dacă s-ar întâmpla una ca asta, fiindcă slujitorul învaţă toate de la stăpân Stolnicul se făcuse acum palid ca moartea Sări în picioare, gâfâind: — Boierule, măsoară-ţi cuvintele! Nu-ţi voi îngădui să-l ponegreşti în auzul meu pe Matei vodă Ne aflăm unde ne aflăm, căci altfel… Murteza paşa vorbea destul de stâlcit graiul valah, dar înţelegea tot ce se spunea Faţa lui rămânea însă impenetrabilă, nu se putea şti ce gândeşte despre vorbele pe care şi le aruncau unul altuia cei doi ghiauri Francisc Miko se uita când la unul când la celălalt, buimăcit de cearta aceasta neaşteptată care-l smulsese din nostalgica lui visare Nicolae Catargiu îşi ţuguie buzele, batjocoritor: — Ţţţţ… Eşti de laudă, stolnice, că îţi aperi domnul cu atâta înfocare Dar eu sunt mai bătrân şi te sfătuiesc de bine Nu băga mâna în vatră, să nu ţi-o arzi Stolnicul Vasile strânse măselele până simţi că i se sfarmă Privind ţintă la Catargiu, văzu deodată cum licăre în ochii acestuia o luminiţă vicleană Avu simţământul că moldoveanul nu e atât de beat pe cât vrea să pară şi că le spune toate cu un anume scop Dar dacă nu era beat atunci se prefăcea cu mare îndemânare, căci urmă cu glas împleticit şi încleiat: — Nu băga mâna în vatră, să nu ţi-o arzi… Uite, domnia-ta ai fi în stare să te pui chezaş că la vremea asta Matei vodă încinge paloşul să lupte ca un viteaz sub flamura luminăţiei sale Poate că-l încinge, nu zic ba, dar ştim noi cu ce gânduri? Ştim noi? Mâna stolnicului zvâcni către şold, căutând sabia Nicolae Catargiu sări la rându-i în picioare, cu toată graba În clipa aceea Murteza paşa grăi liniştit, dar cu o fermitate care nu îngăduia nesupunere: — Ochiul slăvitului padişah vede departe şi judecata lui cântăreşte totul cu înţelepciune Şi faptele şi cinstea fiecăruia Iar vorbele noastre sunt de prisos, trebuie să ne facem slujba şi atât Nu vă mai certaţi, căci este lucru nedemn Să mergem cu toţii la odihnă, mâine Alah ne-a rânduit treburi însemnate Peste două, trei zile luminăţia-sa porneşte încoace de la Edirne şi trebuie să găsească totul cum se cuvine În curând va începe războiul… Dar acel „în curând” nu mai veni niciodată Polonii înţeleseră chiar de la început jocul şi intenţiile lui Murad În vreme ce sultanul îşi grămădea oştile la dreapta Dunării, nu stătuseră nici ei cu mâinile în sân Tocmai când credea că a sosit momentul să lovească, Murad primi veşti nimicitoare prin oamenii săi de credinţă Nu mai erau nişte zvonuri fără temei, ca în vremea lui Abaza, ci lucruri văzute şi cercetate Craiul Lehiei pusese pe picioare o armată uriaşă, care cuprindea, pe lângă cumplitele podgheazuri ale şleahticilor, nenumărate sotnii căzăceşti, steaguri de litvani, unităţi de lefegii scoţieni, ba chiar şi urdii de mârzaci După ce i se risipi întâiul val de furie, sultanul cumpăni situaţia înţelepţeşte Leşii stăteau gata de luptă, la fel de bine pregătiţi ca şi el, deci nu mai putea fi sigur de victorie Fireşte, puterea lui Alah era mare, dar dacă şi-ar fi întors o clipă faţa de la ei, lăsându-i pradă înfrângerii, nu numai că el, Murad, s-ar fi acoperit de ocară pentru totdeauna, dar însăşi soarta imperiului s-ar fi pomenit în primejdie Aşa încât, rumegându-şi mânia şi neputinţa, făcu calea întoarsă la Adrianopole, poruncind retragerea oştilor Diplomaţia otomană deschise iarăşi calea înţelegerilor paşnice, silindu-se ca acestea să fie cât mai puţin păgubitoare pentru sublima Poartă În lunile acelea de supremă încordare, Matei stătuse ca pe jăratec Nu rămăsese o clipă străin nici de manevrele turcilor nici de pregătirile polonilor Înţelegea că ciocnirea dintre cele două forţe va fi teribilă şi că nu va putea rămâne deoparte Steagurile de seimeni se aflaseră tot timpul în stare de alarmă Roşii fuseseră chemaţi sub arme, iar căpităniile de la Râmnicul Sărat, Lichireşti, Câmpulung, Focşani şi Buzău ţineau gata pâlcurile de darabani Martalogii şi călăraşii de margine pândeau orice semn de la fruntarii Cu toată această putere militară devotată, gata să acţioneze, Vodă Basarab rămânea îndoit şi îngrijorat, căci ea nu însemna cine ştie ce faţă cu marile puhoaie Renunţarea şi retragerea lui Murad aduseră o mare uşurare Cine ştie, poate că pentru valahi se irosise un prilej ca, intrând în marea încăierare, să-şi câştige pentru totdeauna neatârnarea râvnită Dar posibilitatea aceea fluturase atât de îndepărtată, şovăitoare şi palidă ca o rază printre nori, încât era poate mai bine că totul sfârşise fără pârjol şi fără vărsare de sânge Oricum, mândria lui Murad sultan ieşise tare vătămată, iar hangerele semilunii nu vor mai zăngăni multă vreme După spargerea taberei de la Giurgiu, stolnicul Vasile întors la datoriile lui, ceru să se înfăţişeze deîndată voievodului Îi povesti acestuia, din fir a păr, întâmplarea din cortul lui Murteza Vodă îl ascultă uimit, cu sprâncenele adunate Sfârşind, stolnicul Vasile îşi frământă mâinile încurcat: — Măria-ta, nu aş vrea să greşesc Spun ceea ce mi s-a părut şi simt Nu este literă de evanghelie Dar mă tem că vorbele lui Catargiu n-au zămislit numai din fumurile beţiei Ele păreau spuse anume pentru urechile turcului, căci te înfăţişau pe măria-ta ca unul ce-şi calcă legămintele cu uşurătate şi deci se poate întoarce oricând împotriva padişahului Iarăşi nu ştiu dacă boierul Catargiu le-a spus cu de la el putere ori sub îndemnul lui Vasilie vodă Dar n-am nicio îndoială că aceste ponegriri se vântură fără oprelişte pe la curtea Moldovei, altminteri n-ar fi îndrăznit el să-şi dea drumul la gură — Nu m-aş mira Nu m-aş mira de fel să fie aşa, spuse Barbu Brădescu — De ce nu te-ai mira, Brădescule? întrebă domnul cu obrazul încreţit de mâhnire Ce rău i-am făcut eu lui Lupu? Şi nu ne-a întins el mâna oare, fără să-l fi îmbiat? — Lupul îşi schimbă părul, dar năravul ba, tună spătarul Corbeanu Râseră toţi de această potrivire de vorbe, dar Tudosie ucmă grav: Cunoaştem demult ce ţesătoare harnică e măria-sa vodă Vasilie Mulţi s-au încurcat în firele lui şi au căzut de şi-au frânt grumazul Acuma este domn, dar obiceiul nu i-a trecut Şi pre cine să mai şubrezească dacă nu pre vecinul? — Dar a zis că îmi va fi ca un frate… Cu ochii mari şi împăienjeniţi, trăgând în neştire de gulerul veşmântului, Matei vodă se îndârjea asupra aceloraşi întrebări: — Nu înţeleg Nu e chip să înţeleg Ce prilej iam dat eu să mă duşmănească? Atuncea, cu pieirea lui Barnovski Nu i-am purtat gânduri bune, o recunosc Dar sunt întâmplări vechi… — Măria-ta, tuşi Buicescu în pumn, nu uita că atunci când a trimis să ceară bani pentru un lucru ce ne era şi nouă prielnic, trimisul lui a plecat cu mâna goală Poate a socotit că nu-l ai la inimă şi cauţi să-l abaţi din drumul său Spusese toate acestea liniştit, nelăsând să se vadă dacă este un eproş sau o simplă constatare — De unde să-i fi dat? strigă supărat Matei vodă N-am putut! Cum nu pot nici acuma… Glasul îi crescuse, părea că-l cotropeşte un val şi purpura sângelui i se ridicase până la rădăcina părului Cum stătea cu mâinile încleştate în guler, trase o dată, nestăpânit, cu atâta putere încât bumbii veşmântului săriră cât colo prin spătărie Dar după o clipă se potoli Spuse cu căinţă: — Mi-am pierdut, cumpătul Cum să nu mi-l pierd? — Doamne, rosti cu înţelegere Barbu Brădescu, doamne, aşa este, noi ştim prea bine că nu s-a putut Dar asta n-a împiedicat să încolţească în inima lui Lupu iarba necazului Nu cred că s-a înşelat stolnicul Vasile Acelea erau vorbe bine puse la cale Lupu a stat şi încă stă cu frica în sân Dacă se dezlănţuie valul leşesc îl mătură ca pe nimica, aducând în loc pe Moise Movilă De aceea nu se încumetă el la mai mult Însă că nu te vede cu ochi buni şi că încearcă să te lovească pe ocolite, aceasta mi se pare dovedit — Nu, răspunse Matei, nu vreau să iau de bună nicio dovadă Fratele şi vecinul nostru Vasile vodă Lupu poate că este om vanitos Aşijderi poate că se mâniază repede Slăbiciuni omeneşti… Dar s-a izbit de multe şi a tras multe în viaţa lui Cum ar putea să încerce să surpe tocmai ceea ce poate fi în sprijinul ţării lui şi al măririi lui? * Cei ce mai păstrau îndoieli despre bunele gânduri ale domnului moldovean fură nevoiţi a-i da dreptate lui Matei vodă Lunile următoare nu mai aduseră niciun fel de zvonuri sau rele mărturii despre partea lui Lupu Două solii mărunte purceseră în Moldova pentru descurcarea unor pricini administrative şi ele fură bine primite acolo Se vădea la curtea voievodului Lupu o fală neobişnuită, dar şi o rânduială straşnică Ţara era chinuită cu mână aspră, însă Lupu răsplătea şi ridica pe mulţi, cu generozitate, încuraja negoţul, meşteşugurile şi se purta cu multă evlavie, dorind să repare şi să înzestreze sfintele lăcaşuri, ceea ce era un semn bun Odată cu îndepărtarea primejdiei de război, grijile lăuntrice ale lui Matei mai slăbiră şi ele Făcuse măria-sa o „samă” a ţării, adică numărătoare a norodului, să nu scape nimeni de darea cuvenită, pe care o fixase fiecăruia „după avutul şi după puterile sale” Birul mijlociu era de 1680 de aspri pe gospodărie, ceea ce însemna preţul a nouă porci şi o vadră de vin La birul către domnie se adăoga dijma, gorştina şi vinăriciul, aşa încât e lesne de înţeles că toate acestea alcătuiau grea povară pe umerii sărmanilor pământeni Cei care nu puteau plăti îşi pierdeau bruma de avere, căzând în rumânie Alţii însă îşi părăseau pământul, trăgându-se peste munţi, în Transilvania şi cătând acolo o viaţă mai slobodă Pentru visterie nu era nimic pierdut, căci Matei vodă dăduse porunci aspre ca în locul fugarilor să plătească dajdia marii boieri care stăpâneau judeţele Dar pentru că aceştia nu priveau cu ochi buni măsura luată de voievod, măria-sa întărise paza la hotarele ţării şi pusese vătafi care să vegheze plaiurile împotriva cetelor de tâlhari, a răilor şi birnicilor care umblau să fugă Chiar din primul an al domniei avusese de furcă Matei vodă cu nesupuşii şi cu cei ce voiau să-şi facă singuri dreptate, după capul lor Îşi amintea şi acum, cu năduf, de neascultarea şi aţâţarea ce o făcuseră şerbii de pe moşia Paraipani, care ţinea de mânăstirea Radului vodă, din Bucureşti Aceştia luptaseră alături de el, la Plumbuita Luptaseră cu vrednicie şi îngrăşaseră cu sângele lor câmpul de bătaie Dar odată întorşi la rosturile lor, nu mai voiseră să plătească cele cuvenite părinţilor călugări, ba încă săriseră cu bătaia asupra lor, zicând că ei sunt slujitori domneşti şi nu au a plăti nimica Rău se mâniase măria-sa şi aspru îi certase pe cei înfierbântaţi: „Dacă aţi stat împotriva vrăjmaşilor, pentru casele voastre aţi stat, să nu vă robească tătarii!” Altfel, prin aprigă chibzuinţă şi severă rânduială, birul se aduna şi visteria mai prinsese oleacă de cheag Rămâneau, fireşte, destule datorii amânate, însă trupurile de seimeni căpătaseră straie şi arme bune, tributul se plătea la soroc, slujitorii îşi primeau, de bine de rău, lefurile, iar vrednicul Sima nu mai trăia tot timpul cu juvăţul de gât Trecură toamna şi iarna Primăvara se arăta luminoasă ca un mărgăritar În câmpie şi pe colnice plugurile întorceau brazda din care se înălţa aburul ca un duh pâlpâitor şi ca o făgăduinţă Pământul era leagănul pâinii, pământul era pâinea, şi dacă adulmecai bulgărele negru şi untos de sub brăzdar simţeai în nări mireazma fără pereche a pâinii În urma semănătorilor zburătăceau hoţeşte ciocârlanii şi crăpau mugurii pe crengi, împlinind o taină străveche şi zâmbitoare Bucurându-se de această prospeţime, de această primenire a firii, pe care ar fi dorit-o a tuturor şi mai presus de orice a ţării, Matei vodă, biruind cârceiele anilor şi ostenelii, nu cruţa nimica spre a da de capăt nevoilor gospodăreşti Cerca, pe cât se putea, să dreagă, să îndrepte, să cureţe, să adauge, să întemeieze, şi în tărâmul văzut, şi în cel nevăzut, al sufletului Într-o dimineaţă de aprilie, întorcându-se alăturea de Marco Danovici şi de Constantin Şerban de la muştrul seimenilor, la care stătea de faţă când şi când, trecu din nou pe lângă gorganul funerar, despre care mulţi uitaseră ce ascunde Înverzise iarăşi şi crescuseră pe el tufe şi mlădiţe de soc Se descoperi şi ţinând dârlogii cu stânga îşi făcu semnul crucii Boierii îi urmară pilda, numai oştenii din gardă rămaseră nepăsători, grija lor era viaţa voievodului şi nu amintirea unor morţi — Iată încă o primăvară, care vouă nu vă mai aduce bucurie, dragilor, suspină Matei Pace sufletelor voastre… Merse o vreme cu ochii în pământ Când îi ridică, întorcându-se ca dintr-un hău, îl izbi deodată priveliştea pestriţă a Bucureştilor Dinspre bazar răzbea un vuiet mai mare ca totdeauna, căci negoţul se înviorase simţitor şi veneau întruna chervane cu mărfuri din toate părţile Pe uliţe, se grămădeau targoveţii să caşte gura la alaiul măriei sale Erau printre ei meşteşugari, prăvăliaşi, chirigii, oameni cu mai multă sau mai puţină stare, dar şi destulă lume sărmană, mai ales cerşetori Milogii aceştia, ciungi, orbi sau ologi, dintre care mulţi schilăviţi în războaie, umpleau la fiecare sfântă slujbă tinda bisericilor şi vederea lor te înfiora Dar Matei nu vedea chipurile din mulţime, nu vedea straiele şi înfăţişerile, privirea lui rătăcea peste întreagă această cetate a Dâmboviţei, răspândită cam anapoda şi aşezată cum nu se poate mai rău Cugetase de multe ori la acest primejdios cusur al Bucureştilor Dar strămutarea în Targoviştea mai ferită şi mai lesne de apărat nu se putea face cât ai bate din palme Curţile din Targovişte, lăsate cam de multişor în paragină, puteau sluji mai degrabă drept adăpost liliecilor şi cucuvăilor decât ca aşezare voievodală Şi totuşi trebuia să le reclădească odată şi odată S-ar fi simţit mai sigur, mai ocrotit, acolo, în apropierea munţilor Visa palatul acela ridicat cu mare meşteşug, cu largi cupole zugrăvite frumos, mozaicuri şi stâlpi răsuciţi, cu dulci netezimi de marmoră şi turle strălucind la soare ca aurul Aur… Ochiul diavolului, umbră vicleană care îţi încătuşează viaţa şi fără de care nimic ntse poate face Unde va găsi aur? Va găsi, trebuie să găsească! Va smulge din părăsire curţile Targoviştei şi va zidi acolo biserică măreaţă în care să se roage bogatul şi săracul pentru iertarea păcatelor şi să se pătrundă de frumuseţea dumnezeiască „Voi zidi, îşi spuse cu supremă încredinţare, voi zidi neapărat, după cum mi-a ajutat Atotputernicul să înnoiesc Plumbuita şi Sărindarul şi după cum am apucat să fac lăcaş de închinare la Brâncoveni, împlinind o veche juruinţă” Amintindu-şi, simţi o fericită mândrie şi o undă fierbinte cotropindu-l Intră în palat ca furtuna, împărţind porunci cu glas puternic, bucuros şi aţâţat, căci a doua zi aveau să plece spre Brâncoveni, la târnosire Porniră devreme, în zori Era încă răcoare şi doamna Elina se zgribulise într-un colţ al carâtei, sub şalurile caşmir — Ţi-e frig? o întrebă zâmbind — Numai trupul se chirceşte, sărmanul Trup prost Sufletului îi este cald, căci stă acuma în bătaia unui soare — Şi mie mi-e bine Îi luă mâna albă, cu degete subţiri, pe care înfloreau smaragde şi turcoaze, şi o acoperi cu a sa, zbârcită, noduroasă, însă puternică şi fierbinte, rămânând astfel, în tăcere, legănaţi de trapul cailor În urmă se înşiruiau alte rădvane, care-i duceau pe vlădica Teofil şi o seamă de boieri Înapoia lor şi pe laturi scânteiau platoşele seimenilor, iar în faţă de tot, la oarecare depărtare, mergea un grup compact de călăraşi cu steguleţe azurii în vârful suliţelor Devotatul Duşan, drept ca o lumânare, călărea chiar lângă ferestruia caleştii, iar până şi pe chipul lui sălbatic, plin de tăieturi, se întipărise în dimineaţa aceea de primăvara oarecare moliciune şi blândeţe Potopit de raze, pământul se dezmorţea încet, încet Ogoarele fumegau Prin tropotul copitelor se desluşea în depărtare un dangăt de clopot O ninsoare de flori înveşmânta livezile ca o horbotă gata să-şi ia zborul în văzduhul siniliu — Doamne, câtă frumuseţe, şopti Elina Toate se încântă de lumina asta — Şi întineresc, buna mea Iată, mă uit la tine cu mare uimire şi îţi văd zâmbetul de fecioară, neschimbat O roşeaţa uşoară urcă în obrajii doamnei Oftă: — Amăgire Ochii tăi văd astfel, fiindcă privesc ca odinioară E tot un joc al primăverii Ochii tăi s-au copilărit — Ochii mei? se miră voievodul E cu putinţă Privirea mi-a rămas teafără Încolo simt cum mă troienesc anii, tot mai deplin Îmi simt trupul greu Câteodată aud bâzâit ca de muşte în urechi şi mă cuprind ameţele Mi s-a îngroşat sângele Doftorul Galici se învârte pe lângă mine ca un vampir, să-mi scoată o ocă de sânge… Râse, dar râsul îi muri pe buze văzând umbra în care se cufundase deodată sufletul doamnei Elina la auzul vorbelor sale Pomenise de boală, de doftorul Galici, zgândărind o suferinţă care-i rodea pe amândoi: cu trecerea anilor, sănătatea plăpândului Mateiaş, în loc să se facă mai bună, se şubrezea din ce în ce; zile în şir zăcea la pat, scuturat de fiori şi niciun leac nu părea să-i ajute Oftă, căutând s-o îmbărbăteze pe Elina: — Nu te mai gândi Nu te mai frământa Are să se îndrepte cu timpul — Cum să nu mă gândesc? Cum să nu mă frământ? Nu e din sângele meu, dar îl iubesc ca şi cum ar fi şi mi se frânge inima văzându-l cum se chinuieşte Nu se tânguie, ci doar mă aţinteşte cu ochii lui mari — Tu roagă-te Sfintei Fecioare, roagă-te necontenit, cum mă rog şi eu Mi-am pus mari nădejdi în mlădiţa aceasta care va trebui să fie mâine copacul, după ce mă voi prăvăli eu Nu e cu putinţă ca Dumnezeu să-i răpească omului cea de pe urmă nădejde… Tăcură iarăşi, şi suliţele de aur ale soarelui, care băteau în sticla carâtei, mângâindu-le feţele, aveau acuma o lumină îngândurată şi gravă Osiile butcii scârţâiau ca o roată de fântână adâncă, adâncă, iar ei aşteptau să vadă cum va ieşi ciutura deasupra, plină cu apă înviorătoare, ori uscată de secetă Lungimea şi osteneala drumului peste Olt fu răsplătită de revederea conacului din Brâncoveni, cu vechile lui încăperi, unde trăiseră cândva zile de iubire şi de bucurie curată Doamna Elina aproape că mângâie fiecare lucruşor, iar mireasma de busuioc şi de sulfină, păstrată ca printr-o vrajă, îi străbătu toată fiinţa, înseninând-o — Suntem iarăşi acasă, spuse cu ochii închişi, strângând parcă la piept umbra fericirii pierdute Matei voi mai întâi să o mustre Acestea nu erau vorbe pe care să le rostească doamna ţării Casa voievodului este ţara întreagă El îşi are locul şi sălaşul acolo unde o cer nevoile fiecărei clipe Dar înţelese după o clipă că simţământul ei este dintre acelea ce nu pot fi înfrânate nici osândite Cum poate o femeie să rămână totdeauna rece şi tare ca piatra, când niciun bărbat nu poate fi astfel? Căci de când pusese piciorul pe moşia Brâncovenilor, el însuşi se simţise, pătruns de o plăcută uitare şi împotmolit în amintirile tinereţii În aşteptarea cinei ieşi în foişor fără nimeni în preajmă şi privi iarăşi, îndelung, pământurile lui, vălurind ca o apă cenuşie luminată de asfinţitul roşu Cirezile se întorceau din păşune, nu le văzu, dar auzi tălăngile ca pe un glas liniştit al serii şi nările îi zvâcniră simţind mirosul fumului Ţarini răscolite de pluguri, imaşuri, zăvoaie, sate, dealuri şi livezi şi păduri se înlănţuiau până departe, înlănţuindu-i sufletul Pământurile lui… Pământurile moşilor lui, care le priveghiaseră şi le înmulţiseră, pentru ca apoi, fără a lua cu dânşii nimica, să pogoare în criptă, la liniştea de veci Le gospodărise la rându-i cu mândrie şi dârzenie de stăpân Dar nu mai era boierul Matei, era domnul ţării: povara se înmiise şi n-avea de străjuit numai aceste câmpuri, ci mai mult Dimineaţa următoare se arătă la fel de luminoasă Odăjdiile preoţilor străluceau ca argintul, iar pe chipurile tuturor se răspândea pioasa încântare Dar ceremonia fu stricată pe neaşteptate, tocmai când acioaia clopotelor pornise să dea glas îngemănat şi foarte plăcut Un oştean prăfuit, cu calul în spume, dădu năvala tropotind şi sări din şa chiar lângă treptele de piatră albă, strigând răguşit: — Veste pentru măria-sa! Se iscă tulburare şi murmur nedumerit Vodă Matei ieşi în pridvor dându-l la o parte fără prea mare blândeţe pe vlădica Teofil care înlemnise cu cădelniţa în mână şi îşi aţinti privirea încruntată asupra oşteanului Ţeapăn, cu ochii holbaţi la voievod, acesta grăi dintr-o suflare: — Măria-ta, Vasile vodă Lupu a călcat hotarul cu oaste! Domnia-sa spătarul Tudosie face tot ce se cade, aşa a spus, dar trimite cuvânt măriei tale dacă e cu putinţă să te întorci mai curând Voievodul împreună mâinile şi plecă privirea ca şi cum s-ar fi căznit să priceapă ceva neguros şi încâlcit Ridică o faţă străină, aspră, cu buzele supte: — Hm… Vasile vodă a călcat hotarul cu oastea Fratele nostru se scoală cu gâlceavă tocmai când noi cădeam în genunchi la bunătatea Ziditorului… Hm… De-a mirare ce bun prilej a aşteptat el pentru asta Înţelese deodată că nu putea fi o întâmplare; că Lupu avusese ştiri despre plecarea lui peste Olt, iar că aceste ştiri nu i le purtase vântul, i le dăduse cineva, cu mare grabă Aşadar printre cei apropiaţi sieşi se afla neapărat o iudă, un vânzător, ori poate mai mulţi Dar nu mai era timp să le împărtăşească celorlalţi aceste cugetări ale sale şi nici nu socoti nimerit să o facă După un ceas, pornea îndărăt, spre cetatea de scaun, în năpraznică goană Moleşala şi apăsarea vârstei i se risipiseră ca prin farmec Dregători şi oşteni de rând priveau cu sfială şi respect la omul acesta nins de-a binelea care călărea aprig ca la douăzeci de ani Nu cutezau să-l întrebe nimica, dar ei bănuiau cât îl muncesc gândurile şi îi cunoşteau încordarea după zvâcnirile chipului încreţit şi mohorât Nici la Bucureşti nu stătură prea mult să-şi tragă sufletul Tudosie Corbeanu acţionase cu iuţeală şi energie, trimiţând înspre hotar un steag de călărime sub comanda postelnicului Constantin Şerban Între timp chemase şi alte pâlcuri risipite prin ţară, însă vodă Matei nu rămase să le aştepte pe toate şi porni cu oastea ce se putuse aduna până în acea clipă După câteva etape lungi şi istovitoare, grăbite până la limita puterilor omeneşti, se uniră cu călăreţii lui Constantin Şerban, care umblau cam la voia întâmplării, neizbutind să dea peste oştile lui Lupu Nu fusese o alarmă falsă Se ştia bine: câteva pâlcuri de plăieşi ce se aflau la vaduri fuseseră lovite şi împrăştiate de trâmba moldovenilor şi chiar plăieşii aceia aduseseră vestea năvalei Însă mai mult nu se înţelegea Trupuri de oaste moldoveană fuseseră văzute ba ici, ba colo, iar zvonurile acestea, puse cap la cap, arătau că steagurile lui Vasile vodă se învârteau cu nehotărâre, dacă nu cumva se şi trăseseră îndărăt, peste Milcov Una din două: ori că, aflând despre hotărâta acţiune a lui Matei, Lupu se răsgândise, dând bir cu fugiţii, ori că, prin incursiunea aceasta, şiretul voievod nu voise decât să afle de ce forţe dispune vecinul său şi cât de repede poate mobiliza el aceste forţe În zilele acestea trudnice şi neliniştite, Matei vodă aproape că nu-şi deslipi buzele Ţinea sfaturi scurte, mărginindu-se să dea poruncile militare de trebuinţă, dar nu-şi deschidea inima nici celor mai apropiaţi boieri ai săi Nu dădea glas mâniei sau amărăciunii şi nu căuta să tălmăcească în vreun fel fapta duşmănoasă a lui Lupu, retezând cu asprime orice încercare de a zgândări în adâncul lucrurilor Aşa că, luând pildă de la măria-sa, îşi puseră cu toţii strajă vorbelor, împlinindu-şi cu sârguinţă datoria de oşteni Dar iată că cel ce stricase pacea şi frăţia dete el însuşi glas prin gura omului său de credinţă, Ianachi Catargiu Acesta se înfăţişă în tabăra lui Matei într-o seară, pe la aprinsul focurilor, însoţit numai de câţiva slujitori fără arme Voievodul îl primi fără zăbavă Cortul era slab luminat şi Matei porunci să se mai aducă făclii — Doresc să văd cât mai bine faţa acestui prea cinstit boier şi sol al vecinului nostru Vasile vodă, spuse fără urmă de zâmbet Câteodată faţa arată mai mult decât vorbele — Aşa este, măria-ta, răspunse Catargiu fără să-şi piardă cumpătul Uneori vorbele îi slujesc omului ca să ascundă ce gândeşte Dar chipul este oglinda inimii, iar eu nu mă tem să mă arăt la lumină, căci nu am nimica de ascuns — Mă bucur dacă este aşa, mă bucur şi ascult — Prea multe nu sunt de zis, măria-ta, însă faptele trebuie bine înţelese… De data asta Matei binevoi să zâmbească, însă rece şi tăios: — Te temi că n-am să înţeleg? — Nu, doamne Însă măria-sa Vasile vodă e tare îngrijorat de dihonia ce ar putea să iasă din aceste împrejurări nenorocite — Ia uite! se minună Matei Este îngrijorat… Şi cum să fac eu a-l linişti? Cum să fac? Ianache Catargiu nici nu clipi în faţa acestei ironii muşcătoare Urmă la fel de liniştit: — Întâi trebuie să te încredinţezi măria-ta că toate s-au petrecut fără voia sau ştirea domnului Moldovei Căpetenii înfierbântate şi oşteni proşti au dat buzna după placul lor… — Ha! izbucni Matei cu obrazul tremurând Cum pot să cred una ca asta? Au Lupu vodă nu-şi mai poate struni oamenii lui şi face fiecare ce-i trece prin minte? Nu pot să cred, boierule Catargiu Din câte cunoaştem noi, domnul Moldovei are mână tare şi voinţă tare, nu rabdă să-i calce oarecine poruncile Apoi chiar dacă aş crede, oştenii aceştia nu s-ar fi încumetat să ne treacă hotarul de n-ar fi simţit dincotro bate vântul și dacă vântul acesta nu i-ar fi mânat binişor de la spate… — Măria-ta, stărui Catargiu cu convingere, căpeteniile de care vorbesc n-au avut nici îndemnul nici încuviinţarea domniei şi vor ispăşi fapta lor Se înclină respectuos: Vasile vodă Lupu roagă pe măria-ta să fii îngăduitor ca bun creştin şi cârmuitor înţelept ce te afli şi să uiţi aceste întâmplări Cu atât mai mult cu cât n-au fost pagube — N-au fost pagube, râse amar Stroie Leurdeanu, care se afla de faţă Dar plăieşii aceia omorâţi la hotar? Şi aceia să rămână uitaţi? — Măria-ta şi boieri dumneavoastră, la hotarul ţărilor şi împărăţiilor se petrec adese încăierări, oamenii se întărâtă, mai curge şi sânge, dar dintr-atâta nu se porneşte război… Ianache Catargiu era un om cu o rară stăpânire de sine, impunător şi demn, iar mintea lui pătrunzătoare mlădia vorbele cu multă iscusinţă Însă Matei ghici cu destulă uşurinţă ce se ascunde în spatele acestor cuvinte, paşnice şi chibzuite în aparență Lupu spărsese zăgazul nădăjduind să prindă ceva în prostovol Iar acum se temea să nu vină peste el toată apa şi să-l înece — Boierule, spuse într-un târziu, înţeleg că pentru Vasile vodă nu e atât de însemnat ce cred eu, ci anume ce voi hotărî eu acuma, când mă aflu cu toată oastea Ţării Româneşti ridicată Vasile vodă se teme pentru pacea Moldovei şi a scaunului său Catargiu desfăcu larg braţele: — Măria-ta, cine nu iubeşte pacea şi cine nu caută să ocolească, atunci când poate, prăpădul războiului? Matei îl privi lung, cu sprânceana ridicată: — Fie-ţi gura aurită, boierule Eu n-am să urmez nemiloasa poruncă, ochi pentru ochi, şi nu voi călca Moldova Mai bucuros urmez porunca iertării Să uit, însă, e mai presus de voinţa mea Căci rău m-a împuns ghimpele amărăciunii Sperasem că Vasile vodă îmi va fi prieten şi frate — Măria-ta, îţi va fi totdeauna! Cu mare credinţă… — Te-a îndemnat el să o spui? — Da, măria-ta — Ce folos… Ce folos că spune una şi face într-altfel Mi-a tulburat sufletul şi mi-a tulburat ţara Iar mai înainte de asta au fost unele vorbe ciudate şi îndoielnice, care se leagă bine cu faptele de acum Boierul Catargiu răsuflase uşurat auzind declaraţia lui Matei că nu va împinge lucrurile mai departe Mărturisirea aceasta îl făcuse mai cutezător şi mai slobod la cuvânt: — Măria-ta, îngăduie să vorbesc de-a dreptul Poate că au ajuns la urechile măriei tale unele vorbe… Umflate de alţii, cine ştie Dar că mâhnirea şi supărarea lui Vasile vodă au fost întemeiate, asta nu se poate tăgădui S-a bizuit pe învoiala cu măria-ta şi s-a îndatorat, aşteptând să-i întorci partea cuvenită Fruntea voievodului se aprinse de mânie ca para Privirea îi fulgera: — Care învoială? Nu ştiu să fi făcut vreo învoială cu Lupu! — S-au cheltuit patruzeci de mii de taleri, iar măria-ta ai făgăduit că vei ţine jumătate… — Nu s-a făgăduit nimica! interveni cu asprime Tudosie Corbeanu — Nimica! N-am făgăduit nimica, întări vodă Matei Sunt martori — Întâiul martor este omul nostru, care a adus răspuns limpede, că atunci când vei fi măria-ta mai înlesnit… — Minciună sfruntată! strigă voievodul scos din sărite Mi-a răstălmăcit vorbele! Înţelegând că n-ar fi prudent să mai stăruie deocamdată în această chestiune, Ianachi Catargiu tăcu De fapt, misiunea lui se încheiase cu succes Se retrase tot atât de semeţ şi liniştit precum venise A doua zi Matei ridică tabăra şi lăsând în urmă, pentru orice întâmplare, câteva detaşamente întărite, porni spre Bucureşti Primejdia fusese înlăturată şi încidentul închis Vârtejul de-o clipă costase vieţi omeneşti şi pusese ţara pe jar Cu toate acestea i se păruse mult mai potrivit să accepte scuzele şi explicaţiile lui Lupu Oricum, această încheiere paşnică mai lăsa între ei o punte, căreia nu voia să-i dea foc cu niciun chip O punte şubredă şi lunecoasă, din nefericire Se simţea vinovat că dăduse atunci un răspuns atât de şovăielnic şi neclar trimisului de la Stambul Lupu nu era omul care să se lase amăgit, jucat pe degete, pentru ca apoi să treacă mărinimos peste toate Însă iarăşi înţelegea că nu această făgăduială neîmplinită este adevărata pricină a purtărilor lui Vasile vodă Aşa cum îl avusese pe Alexandru Iliaş ca un spin în coastă, aşa îl va avea şi pe Vasile, dar de o mie de ori mai rău Căci cu firea lui măreaţă şi trufaşă, cu şiretenia şi curajul lui, cu iscusitele jocuri politiceşti, acesta ţintea mai sus şi mai departe Copacul aurit al visurilor lui Lupu, care cine ştie cât pământ şi cât văzduh umbrea cu coroana lui, îşi avea o rădăcină împlântată şi în Ţara Românească Iar el, Matei vodă Basarab, era un obstacol în calea acestor visuri, nu-şi avea locul în ele şi nu avea loc pe pământ, alăturea de Lupu, aşa cum nu încap două săbii într-o singură teacă CAPITOLUL 7 — Aşa cum nu încap două săbii într-aceeaşi teacă, aşa nu încap Matei vodă şi Vasile vodă sub soarele acestei lumi, rosti marele cupar Diicul Buicescu, ridicând un deget Ascultaţi ce vă spun — Pesemne, râse întunecat Filişanu, pesemne că lui Lupu lumina soarelui i se pare prea puţină şi nu vrea s-o împartă cu nimeni Boierii clătinară capetele, preocupaţi Numai clucerul Socol Cornăţeanu întoarse palmele-n sus, cu naivă mirare: — Dar Lupu are schiptrul lui şi ţara lui… — Le are, încuviinţă spătarul Tudosie Alexandru Iliaş nu le-a avut? O ştii prea bine, clucere, căci la Plumbuita ai stat cu paloşul împotriva lui şi a tătarilor lui Vasile vodă a făcut o încercare A luat un tăciune în palmă şi dacă l-a fript i-a dat drumul jos Dar asta nu înseamnă că s-a lăsat păgubaş, căci ce şi-a pus în cap aceea face şi e dârz ca un mistreţ Oamenii lui lucrează fără hodină la Stambul, iar după câte aflăm mereu, năimeşte oşti şi le înarmează cu mare cheltuială Diicul Buicescu îşi mângâie mustaţa cu semeţie: — Oşti avem şi noi Oşti bune Tari ca trăsnetul — Desigur că avem, interveni diplomatic postelnicul Cantacuzino Avem, căci a fost marea înţelepciune a măriei sale să nu rămână ţara nicicând fără o putere a ei Măria-sa nu caută să se măsoare în luptă cu domnul Moldovei, ci să statornicească o cumpănă şi să stingă orice gând ameninţător — O cumpănă, aşa este! se însufleţi vornicul Ivaşcu Bălenu Iar cumpăna aceasta va fi cu atât mai bună cu cât se va încheia mai grabnic alianţa cu principele Rákoczy, întru care străduie măria-sa — Rákoczy ne-a fost totdeauna prieten, spuse Buicescu, ridicând din umeri Visternicul Sima privi cu ascunsă milă la boierul acesta înfumurat şi cam greoi la minte: — Un tratat de alianţă valorează mai mult decât un simplu gând binevoitor, mărite cupar Şi apoi, oftă el, s-a văzut şi de data aceasta că principele transilvan umblă cu prietenia într-o mână şi cu condica de socoteli în cealaltă Ne-a spus-o de la obraz că e bucuros să iscălească înţelegerea cu Matei vodă, dar mai întâi să-i plătim râmășiţa de datorie, ca să fie toate cum trebuie Şi ne-am pus carnea în saramură şi am plătit… — Trebuia, visternice, glăsui Filişanu Principele şi-a cerut dreptul său Noi, cei care am fost cu măria-sa în pribegie şi în restrişte cunoaştem cât de bine veniţi au fost banii aceia odinioară Am plătit, gata Nu vor mai fi piedici şi putem privi în ochii măriei sale Gheorghe Rákoczy fără stânjenire Deie Domnul, zic şi eu ca vornicul Băleanu, să se încheie cât mai repede tratatul acela, fiindcă e de mare însemnătate Tudosie Corbeanu îşi şterse faţa asudată cu o năframă mare cât un steag, căci până şi în spătăria răcoroasă se făcea simţit zăduful de iulie Aprobă şi el: — De mare însemnătate, fireşte Şi e bine că s-au înlăturat toate piedicile Matei vodă a consimţit să şteargă şi zeciuiala pusă de Leon Tomşa oierilor transilvani, aşa încât principele nu mai are ce să zică Şi nu este oare interesul lui tot atât de mare? — Da, da, întări Băleanu, uniţi vom fi puternici Vasile vodă se va gândi de nouă ori înainte de a trage sabia — Aşa este, boierilor, numai cât trebuie să căutăm ceva mai în adânc… Tresăriră uimiţi când răsună lângă dânşii glasul măriei sale Intrase neauzit pe uşiţa cea mică, fără să-şi mai anunţe sosirea prin cămăraş, ca de obicei Avea faţa trasă şi cearcăne mari de nesomn în jurul ochilor Zâmbi obosit: — Iertaţi-mă pentru zăbavă Nopţile sunt fierbinţi ca jarul, încât nici nu poţi răsufla Am aţipit abia în zori Bucuriile bătrâneţii… Iarna te junghie oasele, vara te perpeleşti de năduf — Nu ne amăgi măria-ta, protestă cu sinceră înfocare visternicul Eşti mai tânăr ca noi toţi Cine-şi îmboldeşte mai tare bidiviul la drum şi cine se ţine mai falnic în şa? — Aceasta e altă istorie şi n-aş putea să-ţi desluşesc nici eu cum se întâmplă, Simo, râse voievodul Dar să lăsăm… V-am curmat adineauri firul vorbelor Am înţeles unde bătea el Tocmai de aceea am spus că trebuie să căutăm mai în adânc — Cum, mai în adânc, măria-ta? îndrăzni Socol Cornăţeanu — E atât de greu de văzut adevărul? — Adevărul acesta ne bate peste grumaz de trei veacuri, spuse Udrişte Năsturel, care tăcuse până atunci ca umbra, răzimat de un stâlp Căutătura lui vodă se înăspri: — Aşa este Ne bate cu bici de foc Iar Vasile vodă lui Vasile vodă să-i dea Dumnezeu sănătate Eu îl respect, căci se arată un stăpânitor plin de pricepere şi strălucire, nu a mai avut Moldova demult asemenea om în frunte Nu mă iubeşte, îi sunt ca un ciob în lumina ochiului N-am ce să fac, dragoste cu sila nu se poate Are el planurile lui Dar nu s-ar încumeta să le îndeplinească singur, căci se teme de braţul nostru şi nu ştie cum ar ieşi toate până la urmă Aşa că unde să caute el reazim şi putere dacă nu la sultanul? Nu zic că îi sunt dragi păgânii, poate că nu, dar se bizuie în ei şi aici e tot răul Dezbinare, slăbiciune şi teamă, iată ce a semănat totdeauna padişahul în ţările noastre Împotriva acestei puteri caut eu unire şi apărare, căci de-acolo vine toată neliniştea, iar măria-sa principele trebuie să ne întindă mâna, măcar acum, când nu se mai simte nici el în siguranţă — Amin! rosti că un ecou Tudosie Corbeanu Să-i lumineze Cel de sus gândurile şi să-l înveţe să nu se mai codească — Nu mai putem să tărăgănăm Actul pe care-l vom alcătui astăzi trebuie să purceadă chiar mâine la scaunul Transilvaniei Vei merge domnia-ta, visternice Şi domnia-ta, Socole, adause Matei după o clipă de gândire Clucerul îşi înălţă barba cu mândrie: — Merg şi la capătul lumii dacă este nevoie, măria-ta! Vodă zâmbi: — Principele Rákoczy este mult mai aproape, slavă Domnului Să vină diacul Nazarie! Diacul îşi rânduise de mult pe măsuţă cele trebuincioase şi netezea hârtia în aşteptare, dar vodă Matei întârzia cu braţele încrucişate, cu bărbia în piept, nemişcat ca o stană Îşi dădu deodată capul pe spate şi îi văzură luminile ochilor cenuşii lucind cu toată limpezimea Glasul, abia atins de răguşeală, îi sună plin şi bărbătesc, înalt, cu o demnitate necăutată: — Mathaeus Basaraba, Dei gratia Princeps et Vajvoda Valachiae Transalpinae, Dominus perpetuusque hoeres Fură străbătuţi de un fior Mai ales pentru pribegii de odinioară clipa era fără seamăn, căci la curtea lui Rákoczy se simţiseră umiliţi şi îndureraţi aşa cum se aflau, inşi fără putere şi fără nume, alungaţi din ocina lor Şi iată că azi, Matei din Brâncoveni, căpetenia lor, grăia către voievodul Transilvaniei de pe aceeaşi treaptă, cu nobilă şi firească mândrie, el însuşi domn şi stăpân, oferindu-i alianţa unei ţări înjghebate şi a unei oştiri puternice „Mathaeus Basaraba, Dei gratia Princeps…” Cuvintele acestea creşteau ca o lumină din inima timpului Ca să o zămislească îşi puseseră vieţile chezăşie şi se simţeau ei înșiși învăluiţi şi înălţaţi de acea lumină binefăcătoare Sfârşind formulările consacrate în asemenea prilejuri, Matei păru că ezită, îşi îndreptă privirea către Udrişte: — Mă poticnesc… Toate le ştiu De bine cât le ştiu mă ard pe dinlăuntru ca o licoare Dar cu ce este potrivit să încep oare, logofete? Ce zici? — Cu ce se obişnuieşte, măria-ta, în asemenea tratat Cu legământul că nu vei trage vreodată paloşul împotriva celuilalt — Ai auzit, diece? se bucură domnul Scrie dacă ai auzit: Fac jurământ că nu voi trage niciodată sabia împotriva măriei sale Gheorghe Rákoczy şi că nu-i voi fi vrăjmaş, la îndemnul, porunca ori sila nimănui Ai scris? Aşa Asta ca să înţeleagă bine că nu voi face nicicând pe voia turcului — Trebuie adaus apoi, măria-ta, că doreşti a trăi în bună vecinătate — Dar ce altă doresc eu, ce alta dorim noi, sfinte Dumnezeule? Ai auzit, diece? Adaugă: Nu voi intra în ţara măriei sale ca duşman, căci vreau a trăi în bună vecinătate şi în prietenie Asemeni nu voi stârni sau ațâța pe alţii în contra măriei sale… Ai scris? Aşa Ca să se ştie şi să se înţeleagă bine Şi lucrul de căpetenie, diece Ajută-mă ca să te ajut Nu holba ochii şi scrie cum îţi zic: Iar dacă se va ivi vreun duşman, la cererea măriei sale Gheorghe Rákoczy îl voi ajuta cu armele, atât cât va fi nevoie… Umbla şi scârţâia pana ca un cărăbuş în mâna diacului cocoşat, gândurile şi voinţa voievodului se întipăreau pe hârtia palidă ca de ivoriu şi îşi țineau cu toţii răsuflările, să nu tulbure clipa aceea care punea temelie viitorului O dată şi încă o dată îl puse măria-sa pe Nazarie să cetească și adause şi îndreptă slovele, ca să rămână cât mai închegate şi mai lămurite, fără umbre Păru mulţumit Diacul încălzea ceara verzuie pentru sigiliu — Stăi, îl opri măria-sa Pecetea este ce este O piatră scrijelată şi o buburuză de ceară Ea întăreşte cuvântul, nimic de zis Dar trebuie să întărim întâi cu sufletul, cu cinstea sufletului nostru, diece Scrie acolo… Ridicând trei degete ale dreptei, aţinti privirea spre o icoană nevăzută, de dincolo de bolţi, o icoană zugrăvită cu cea mai fierbinte închipuire Vocea scăzută, gravă, îi tremura ca un arcuş îmbătrânit: — Aşa să-mi ajute Dumnezeu şi Sfânta Fecioară, așa să-mi dea mântuirea sufletului şi noroc pe scest pământ, după cum voi păstra, ţinea şi împlini câte am zis Cutele feţei i se mişcau repede şi ochii i se aburiră sub puterea simţământului Udrişte Năsturel şi Tudosie şi Buicescu şi Ivaşcu Băleanu şi Sima şi toţi ceilalţi îşi făcură semnul crucii şi se plecară de povara acestor vorbe care se lăsau ca nişte păsări de foc pe umerii lor şi pe inima lor Şi ochii multora lăcrimară în vreme ce diacul întipărea sub marele jurământ pecetea cu acvila Ţării Româneşti După plecarea boierilor, numai logofătul Udrişte rămase lângă Matei vodă Măria-sa îl iscodi cu bunăvoinţă: — Ai rămas să ţii de urât sufletului meu, ori ai să-mi spui ceva? — Şi una şi alta, doamne — Atunci duhul meu lasă-l, căci e învăţat cu pustiul Spune ce te doare — Nu mă doare, sunt bucuros — Ştiu Îmi închipuiesc de ce Patima ta… — Patimă să fie? Eu i-aş zice altfel, măria-ta Oare albina se împătimeşte ca să umple fagurele cu dulceaţă? Îşi face munca ei — Bine, bine Am văzut că mai cu tragere de inimă stai în prisaca de la Câmpulung, decât lângă mine — Aşa e, măria-ta, şi mă mustră cugetul, însă dobânda va fi bună Tiparniţă ca aceea nu a mai fost la noi, fără decât nişte hârburi Laudă şi mulţumire veşnică măriei tale şi preasfinţitului Petru Movilă Iar Timotei Verbiţki e un meşter neîntrecut, să ştii Măria-ta, mai spuse cu fericită frământare, măria-ta, molivtelnicul e aproape sfârşit — Ce spui? se minună vodă Tare mă bucur — Se zămisleşte ca un prunc din teascuri Iar pruncul acesta, sfânt prin menirea lui, cată să fie botezat şi să aibe slăvitul său naş — Nu te înţeleg… — Predoslovia, doamne Numai măria-ta se cuvine să alcătuieşti predoslovia, s-o punem desluşire şi îndemn Cine altul să o facă decât voievodul care oblăduieşte și a străduit? Matei surâse măgulit, dar clătină îndată fruntea: — Tu eşti cărturarul, Udrişte, şi tu arzi ca văpaia întru aceasta Eu ce pot? Vorbele mele vor fi sărace, fără strălucire — Măria-ta, nu e numai pentru fală Este nevoie s-o faci, stărui Udrişte — Înţeleg, da… Însă nici eu n-am spus ce am spus doar ca să te laud pe tine Harul cuvântului puţini îl au Şi mă hărţuiesc atâtea Cu oarecare stânjeneală, logofătul despături o hârtie: — Cunosc puţinul timp al măriei tale… M-am gândit aşa, ca înţelesul să fie cel bun, iar vorbele se pot întocmi şi altfel… — Citeşte Să auzim — Citesc, măria-ta: Eu, Matei Basarab, voievod am văzut cum că în întreaga mea ţară e foame şi sete, nu însă de pâine şi apă, ci din pricina împuţinării sfintelor cărţi… Ascultând, faţa lui Matei vodă se lumină: — Bine ai ticliut-o, logofete Frumos ca o cântare de clopote Este foame şi sete, dar nu de pâine şi apă… În adevăr Hrana pântecului şi jivina o dobândeşte Nu trăim doar cu pâine Şi apoi, după cum zice scriptura, binele şi odihna acestei vieţi mai slabe sunt decât umbra şi aşa pier degrabă ca şi urma corăbiei ce înoată pre apă şi a păsării ce zboară în văzduh Pe când sufletul e veşnic Dacă nu îi dăm mana sa de trebuinţă, sufletul se usucă Şi atunci ce rămâne din fiinţa noastră? Lutul… — Lutul, doamne Pulberea Dar şi mai primejdios este când pune cineva în ieslea sufletului buruieni otrăvitoare Erezia calvină cearcă a se lăţi tot mai mult încoace Însuşi patriarhul de la Constantinopole, Ciril Lucari, s-a lăsat momit şi caută a-i momi şi pe alţii Noi trebuie să ţinem piept acestei stricări a credinţei — Primejdia aceasta nu e chiar atât de nouă… Mitropolitul Kievului şi binevoitorul nostru, Petru Movilă, au arătat-o în atâtea rânduri O vedem şi o simţim cu mare îngrijorare Neprietenii caută să ne lovească în ceea ce avem mai scump şi ne ţine laolaltă Ba chiar şi prietenii, adause cu un suspin Aşa este, trebuie să veghem Să dăm sufletelor pâinea lor — Cartea aceasta zic să fie doar începutul… — Din nenorocire vezi şi domnia-ta că nu merge atât de uşor Am făcut şcoală de slovenie pentru popi şi pisari Dar cărţile sunt lucru scump Mai scump decât sâneţele — Cu sâneaţa nu-l poţi ucide pre diavolul, măria-ta — Nu-l poţi, Udrişte… Chipul voievodului se întunecase: cum mă baţi tu cu vorba şi găseşti răspuns nimerit la toate… Tăcură câteva clipe Logofătul ridică ochii cu îndrăzneală: — În adevăr tipăriturile costă bani, măria-ta Ales hârtiile sunt scumpe foc, căci le aducem de prin alte părţi Dar îmi zic că n-ar fi mare lucru, aşa cum am adus tiparniţă, să facem şi o moară de hârtie, la noi Pentru ce să le plătim străinilor? — Aşa este, pentru ce să le plătim străinilor! se însufleţi domnul Rămase apoi pe gânduri: Însă crezi că se va putea face atât de lesne? E nevoie de meşteşug — Nu te îndoi măria-ta că se vor afla şi meşteri N-au mai făcut aşa ceva, dar vor face, deoarece sunt plini de iscusinţă Suntem un neam dăruit de Dumnezeu cu minte ascuţită şi cu mâini dibace, iubitoare de lucrul frumos Făurarii mlădiază metalele ca pe lujerul de floare şi bat paveze şi toarnă clopote cu sunet îngeresc Dar mâinile acelora care cioplesc într-o lespede izvoade ca visul, cine le-a învăţat? Dar zugravii, dar iconarii, dar miniaturiştii care împodobesc filele evangheliilor cu fărâme de curcubeu, încât rămâi şi măria-ta pierdut de atâta frumuseţe? Şi nu te-ai minunat tot măria-ta văzând la Argeş sau aiurea împletitura sfântă născocită de dalta tâmplarului, cu frunze şi ciorchini de abanos? Ori de culoarea şi desenul chilimurilor? Iar eu pot să merg şi mai încolo, să zic că până şi plugarul pune bobul în brazdă ca pe mărgăritar, iar mişcarea lui are măreţie… Suntem un neam dăruit de Dumnezeu, măria-ta Ochii lui Matei vodă căpătaseră, ascultând, o vie strălucire, fiindcă logofătul avea această putere rară ca, turnând flacără şi nectar în jgheabul cuvintelor, să subjuge pe oricine Spuse mişcat: — Mâini fără prihană, aşa este Iscusinţă neîntrecută Sunt meşteri mari — Mulţi dintre ei pier neştiuţi, măria-ta — Să nu-i lăsăm să piară fără să-şi pună meşteşugul în lucrare şi numele în lumina veacului — Drept este Şi folositor Pe cei mai buni i-am putea ajuta şi aduna laolaltă, să înveţe unii de la alţii Aceştia ar putea înălţa frumoasele biserici şi palate şi aşezământuri de obşte care să împresoare mâine ca nişte giuvaeruri slava măriei tale şi a ţării — Udrişte, Udrişte, cum îmi deschizi tu mie o poartă de visuri pe care mă şi tem să păşesc… — Păşeşte cu îndrăzneală, măria-ta — Trebuie şi putere Acuma nu am decât ochii minţii, cu care o văd, şi ochii sufletului, cu care o presimt… O ţară strălucitoare, logofete, ridicată pe treptele de sus în priveliştea lumii Cu târguri multe şi bogate, cu vaduri de negoţ, cu minunate lăcaşuri şi cu mânăstiri zidite frumos… Şi cu ziduri de oşteni buni, înarmaţi bine, logofete, căci sunt şi diavoli de carne şi de sânge, aici, pe pământ, pe care trebuie să-i ţinem departe de noi Se plimba prin spătărie cu barba răvăşită, cu ochii sticlind, cu mâinile adunate la spate: — Acest viitor… acest viitor… Puterea şi lumina Adevărul nostru… Pe vrăjmaşi şi pe stricători sub călcâi, ca pe şerpi… Slobozi de spaime Puterea şi lumina Puterea Lumina Puterea… Pe vrăjmaşi, în ţărână… Puternici şi prin credinţa prietenilor O, de-ar veni cât mai repede răspuns de la măria-sa principele… * Răspunsul acesta se lăsă îndelung aşteptat Trimişii voievodului transilvan sosiră în Valahia abia pe la jumătatea lui septembrie, iar textul tratatului alcătuit şi semnat de Rákoczy fu o dureroasă decepţie pentru Matei vodă Cu toate împrejurările ameninţătoare, principele păstra vechea lui prudenţă, care nu-l lăsa să încline hotărâtor în nicio parte balanţa politicii Prudenţa aceasta ori bănuiala aceasta se tălmăceau în tonul de absolută fidelitate faţă de suzeranul de la Constantinopole, ton care străbătea întregul document Matei citi înmărmurit fraza-cheie a tratatului: „Că fiind noi amândoi credincioşi ai împăratului turcesc şi aşteptând ocrotirea acestuia, făgăduim şi asigurăm pe măria-sa…” Aşadar marea speranţă se năruise Urechea lui Gheorghe Rákoczy rămăsese surdă la glasul fierbinte al prieteniei şi nevoii Făgăduia solemn şi cu mare generozitate, fratelui său din Valahia, ajutor în contra oricărui vrăjmaş, dar nu împotriva turcilor şi nici a altui duşman care va ataca din porunca ori cu sprijinul sultanului Ceea ce nu însemna nimic, sau aproape nimic Stăpânindu-şi greaua amărăciune, Matei făcu o nouă încercare Trimise în cea mai mare taină o solie la Viena, la împăratul Ferdinand, asigurându-l pe măria-sa de marele-i respect şi devotament şi arătându-i că aici, la hotarele creştinătăţii, el, Matei Vodă, străduie cât poate să amăgească şi să ţină în loc planurile de cucerire ale otomanilor, dar că nu se poate ridica făţiş, lipsit cum este de orice ajutor Nu era o cerere directă, dar se înţelegea destul de limpede că, în caz de conflict, voievodul valah se bizuie pe sprijinul militar al puternicului împărat, deoarece rezistenţa lui este spre folosul şi gloria întregii lumi creştine Mesajul de răspuns nu cenţinea vreo făgăduială precisă, dar printre rânduri plutea surâsul unei înalte bunăvoinţe Împăratul Fendinand aducea elegii priceperii şi dârzeniei „bravului principe dunărean”, încurajând dorinţa acestuia de a nu se lăsa purtat ca o păpuşă de paie de interesele padişahului Odată cu scrisoarea, împăratul trimitea în dar un prea frumos colier, lucrat în zale mari, cu cinci colţuri, fiecare za având ţesut un păienjeniş de aur, în mijlocul căruia scânteia o lacrimă de rubin De faţă cu boierii, Matei îşi petrecu după gât magnifica podoabă, stârnind un murmur de admiraţie — Un giuvaier cum rar am mai văzut, măria-ta, spuse Diicul Buicescu, cu ochii aprinşi — Dar împărătesc, Buicescule, zâmbi vodă, mângâind cu plăcere pietrele sângerii, căci era în adevăr un colan minunat şi de mare preţ Dar împărătesc… Cine ştie câte asemenea giuvaieruri nu vor fi zăcând ca grăunţele în sipetele măriei sale Ferdinand, adause cu secretă invidie Râseră cu toţii, închipuindu-şi comorile fabuloase din depărtare Numai Tudosie Corbeanu rămânea acru şi întunecat — Poate că împăratul, spuse, poate că împăratul a gândit astfel: că dacă îţi vei pune măria-ta pe piept colanul acesta şi vei ieşi în câmp, păgânii se vor spăimânta şi vor lua-o la fugă Amuţiră Era o împrejurare solemnă, marele cârmuitor apusean arătase către vodă Matei prietenie şi bunăvoinţa, iar măria-sa se afla bucuros Zâmbetul lui vodă pierise, roșeaţa îi năvăli în obraji Îşi scoase fără grabă preţiosul colan — Aşa o fi gândit, mormăi morocănos Apoi răsuflă adânc de tot: Aşa o fi gândit, Tudosie şi boierilor, însă mă întristez că mă credeţi atât de slab la minte să fac cum a gândit el Nu cred în asemenea leacuri, spuse cu buzele strânse Leacul ar fi fost să ne făgăduiască lămurit un ajutor, sau măcar să trimită o ladă cu bani, să putem tocmi oşteni Nu s-a îndurat Ori nu-i dă mâna, cine ştie El e acolo, noi aici, fiecare unde l-au aşezat ursitoarele Gândirea împăraţilor trece ca prin casa melcului, se tot subţiază şi se răsuceşte de n-o mai ghiceşti Ce putem face decât să ne mulţumim, până una, alta, cu vorbele bune? — Şi vorbele arată ceva, doamne, îndrăzni Stroie Leurdeanu Împăratul înţelege cât de grea şi însemnată e străduinţa noastră Atunci cum poate să ne lase de izbelişte? Eu zic că putem nădăjdui — Să te audă Dumnezeu, Stroie Dar eu unul sunt mai puţin încrezător Tăcu îndelung, privind prin fereastră cerul plumburiu Se întoarse iarăşi către boieri: Acuma m-am dumirit pe deplin Ştiţi în cine trebuie să ne bizuim noi faţă de furtuna care se presimte? Dacă nu ştiţi, să vă spun eu… Îşi ţinură răsuflarea plini de speranţă şi curiozitate, căci pe chipul lui vodă pogorâse deodată lumina unei înţelegeri providenţiale — Dacă nu ştiţi, vă spun În noi înşine trebuie să ne bizuim În virtutea noastră şi în oştirile noastre Suntem singuri Viitura încă nu s-a pornit Poate va mai rămâne multă vreme în matca ei Dar să nu ne prindă în somn, boierilor… Să veghem, în aşteptare Lunile de iarnă se scurseră fără întâmplări deosebite Spre mirarea tuturor, cele dintâi veşti tulburi veniră nu de la Stambul, cum se aşteptau, ci chiar din Transilvania Principele Rákoczy îl aruncă în temniţă pe Zalomy David, ginerele lui Ştefan Bethlen, învinuindu-l că urzeşte să-l alunge de pe tron şi să-l pună în locu-i pe bătrânul conte Următoarea mişcare a lui Gheorghe Rákoczy fu să-l întemniţeze chiar pe fiul contelui Bethlen, ameninţând că-i va tăia capul Nu se putea înţelege bine cât de îndreptăţit era principele să săvârşească asemenea faptă Oricum, stăpânit de furie şi deznădejde, Ştefan Bethlen se jelui la Poartă, cerând sprijin şi dreptate Dar nici intervenţia padişahului nu-l înduplecă pe îndârjitul voievod Adunându-şi în jur prietenii şi susţinătorii, contele puse pe picioare o mică oaste cu care porni luptă armată împotriva lui Rákoczy Mirosul prafului de puşcă se răspândea cu iuţeală şi Transilvania era cuprinsă de mari frământări Murad sultan îi trimise poruncă straşnică lui Rákoczy să-i slobozească pe iluştrii săi prizonieri, şi să părăsească tronul de bună voie Trupele turceşti se masară iarăşi la Dunăre, gata de atac După câte se zvonea, Vasile Lupu aştepta şi el prilejul să intervină, iar hoardele lui Cantemir Mârza, care adulmecaseră prada, se mişcau ameninţător Matei vodă urmărise cu uimire şi nelinişte faptele vecinului său de peste munţi Prin acţiunile lui, Gheorghe Rákoczy, cel atât de prevăzător odinioară, stârnise un adevărat viespar Dar nenorocirea era că, la fel ca totdeauna în astfel de împrejurări, norul de viespi avea să se abată şi peste Ţara Românească Mersul evenimentelor, ca şi desele consilii cu boierii şi căpeteniile puseseră şi mai puternic în lumină nevoia de a întări oastea şi de a o pune pe picior de război Steagurile de seimeni, la care se adăugau trupele de roşii, darabani şi călăraşi, numărau laolaltă mai bine de cincisprezece mii de oameni Cheltuiala legată de hrana şi înarmarea acestor trupe, de plata simbriilor, crescuse simţitor După lungi şi aprinse sfaturi, hotărâseră chiar de la începutul primăverii o nouă urcare a dajdiei Dijma de bucate, de ceară şi miere, gorştina de oi şi de porci, vinăriciul, galbenii datoraţi de fiecare fum şi o seamă de alte impozite, strânse cu mare osârdie, împliniră nevoile visteriei O parte dintre boieri murmuraseră mai întâi, dar plecaseră frunţile, înghiţindu-şi amarul Noua urcare de biruri le micşora lor înşile venitul, strâmtorându-i binişor Însă trebuinţele militare erau atât de vădite, de arzătoare, încât nu aveau de ales Mai bine o pavăză scumpă, dar puternică, decât să lase totul pârjolului şi pustiirii turceşti Iar suspinul şi oftatul mulţimilor fără nume, care duceau ziuă cu ziuă truda grea şi umilită a pământului, cine să-l mai audă în dârdora acelor zile fierbinţi? Poate că usturimea palmelor, durerea şalelor frânte şi nevoile burţii înrâurea câtva judecata celor de rând Însă primejdia ce stătea asupra ţării şi a vetrelor, nălucirea hangerului păgân şi a ştreangului robiei, acestea da, le înţelegeau, căci le cunoşteau ca pe arsura focului Birul pe un sat întreg ajunsese la două sute de galbeni pe an Şi asta când preţul satului întreg, cu ocini, cu case şi cu vite cu tot, nu trecea de cinci sute de galbeni… Până şi învoitorii lăturaşi, ţărani liberi, fără pământ, care înainte vreme nu fuseseră datori a da decât dijma, adică a zecea parte din roadele gliei, erau acum siliţi să facă în folosul stăpânirii zile de coasă şi de secere… Strămutarea necăjiţilor rumâni de pe o moşie pe alta era oprită cu străşnicie; nevoit era fiecare să rămână acolo unde l-a prins numărătoarea, fiindcă schimbările în condicile de visterie se făceau cu mare greutate Suduiau şi scrâşneau cu mare scârbă, însă unii, mai ales cei tineri, fiindcă cei bătrâni aveau înţelepciunea amară a vremii, se alinau cu gândul că măria-sa va binevoi să gândească şi la sărăcia lor, când se vor mai îndrepta timpurile… Cea mai mare parte a trupelor Matei o concentrase în jurul Bucureştilor Detaşamente mai mici, de călărime uşoară, patrulau fără încetare înspre Dunăre şi Milcov Ca totdeauna la apropierea primejdiei, Matei vodă îşi recăpătase ca prin minune vigoarea anilor de demult Era ca un arbore vechi care, deodată, sub biciuirea ploii, se acopere de verdeaţă şi întinereşte falnic Uşoara încovoiere a grumazului îi pierise, umbla apăsat, iar faţa îi părea cioplită într-o piatră cenuşie, pe care muşchiul bărbii se încreţea aspru şi cărunt Odată, pe la sfârşitul verii, porunci să se ducă toate cele şaisprezece tunuri de bronz pe o măgură de deasupra Dâmboviţei şi le puse să tragă sub ochii lui Hăuiala detunăturilor şi fumul prefăcuseră împrejurimea într-o adevărată gheenă Gustav Fux, comandantul artileriei, un omuleţ mărunt, în laibăr de piele şi cu ţăcălie roşie ca para, părea el însuşi un diavol, ţopăind cu neastâmpăr şi îndârjire în mijlocul trâmbelor de foc Un zâmbet mulţumit miji pe chipul măriei sale Se întoarse către Diicul Buicescu: — Ce spui? Latră bine zăvozii aceştia… — Latră, măria-ta Latră de m-au asurzit, încuviinţă Buicescu, cercând a-şi destupa urechile Şi trupeşul boier privi cu binevoitoare admiraţie la artileristul pirpiriu: Îi asmute cu pricepere spiriduşul ăsta neamţ: faier, faier! Constantin Şerban îşi şterse cu mâneca sudoarea amestecată cu pulbere negricioasă: — Se zice, măria-ta, că un câine care latră nu muşcă Dar trag nădejde că aceştia vor muşca vârtos — Oho! se bucură vodă Nu vezi? Sfârtecă Scule fără cusur, n-am cheltuit de pomană Redeveni aspru: Te-ai desfătat deajuns, Constantine Lasă balimezurile, are cine să le poarte de grijă Binevoieşte să mergi la datoria ta şi la steagurile tale, că ţi-or fi ducând dorul Arătă departe, spre ochiurile gârlei, unde mulţime de oşteni, intraţi în apă până la brâu, îşi buciumau caii: Ce-i acolo? Să nu bage caii năduşiţi în apă Pune trâmbiţaşii să sune Adună steagurile, fă-i să mai aburească o leacă, să li se pară mai dulce scăldatul deseară… Constantin Şerban se depărtă supus Vodă Matei privi cu plăcere după acest nobil şi destoinic oştean Îl preţuia mult şi îl făcuse, după Tudosie Corbeanu, al doilea mare comandant al armatei Nu-l cruţa de osteneli şi de porunci aspre, dar toate acestea ascundeau iubire și nădejde, iar Constantin o înţelegea la fel de bine Însă Diicul Buicescu grăi cu neaşteptată răutate, ca şi cum i s-ar fi ridicat fierea pe limbă: — De măria-ta ascultă ca un copil Însă alţii abia de-i mai ajung cu prăjina la nas Vodă Matei îl privi lung, dar nu zise nimica, avea alte griji în clipa aceea Abia la nămiez, când rămaseră numai ei amândoi sub umbrarul încropit acolo, pe câmp, şi după ce slujitorii le puseseră dinainte bucatele reci, îşi cercetă rubedenia: — Cum ziseşi, Buicescule? Cine nu-i mai ajunge cu prăjina la nas lui Constantin Şerban? — Nici eu, unul, măria-ta Umblă atât de semeţ încât aşteaptă să-i dau eu bineţe Eu, care orişicât, mă număr între stâlpii vechi ai acestei ţări… — Ţi s-o fi părut, Buicescule, zâmbi vodă Şi apoi semeţia unui oştean nu este un păcat Buicescu molfăi hartanul de pui, înghiţi lacom un dumicat mare: — Iute l-ai ridicat măria-ta căpetenie de steaguri — Să aştept să se gârbovească şi să i se moaie ciolanele? E un oştean vrednic, plin de iscusinţă militară — Mai sunt şi alţii… — Sunt Ştiu că sunt Nu zic că nu sunt Eu pe acesta l-am luat în seamă Replica tăioasă a lui Matei nu-l descurajă pe Buicescu Privi gânditor paharul verzui ridicat în lumină: — La împăratul nemţesc tot pe el l-ai trimis, dimpreună cu Udrişte — A fost o chibzuinţă, Buicescule, lămuri Matei, stăpânindu-şi cu greu nemulţumirea Constantin este odrasla unui voievod plin de virtute Răposatul său părinte, Radu Şerban, a aflat odinioară adăpost şi prietenie la curtea din Viena Şi nu uita că tot acolo, la Viena, stă sub ocrotire Pătraşcu, fiul lui Mihai vodă, care îi este serdarului Constantin cumnat Ce să-ţi mai spun? Am zis în sinea mea că va fi cel mai bun mijlocitor pe lângă măria-sa Ferdinand Marele cupar tăcu o vreme, cu ochii plecaţi, ca şi cum vorbele domnului l-ar fi convins pe deplin Abia după ce sfârşiră prânzul şi se ridică gâfâind, făcându-şi o cruce îndesată, mormăi ca pentru tine: — Constantin Şerban, viţă domnească… Eu nu zic că nu i se cuvin măririle şi favorurile acestea Numai cât să nu se înalţe prea sus în gândurile lui… Matei vodă nu lăsă să i se vadă tresărirea Nici nu socoti nimerit să se întindă la vorbă, să-l ispitească pe Diicul de unde scoate aceste prepusuri Tocmai seara, când, ca de obicei, după atâtea osteneli, somnul nu voia să vină şi îl aştepta cu ochii larg deschişi, aţintiţi spre sâmburele de lumină al candelei, îi veniră toate în minte, sâcâitoare ca muştele Îl ştia pe Buicescu trufaş din cale afară şi voind pentru sine mai mult decât alţii Mereu venea cu cereri şi cu pricini cam îndoielnice, menite toate să-i adauge sate şi pământuri şi vămi la multele lui avuţii Dar iată că acum se înverşuna împotriva lui Constantin Şerban şi îi căuta ponos Să fi grăit în el numai pizma, ori era şi o sămânţă de adevăr? Năzuia oare, în ascuns, feciorul din flori al lui Şerban vodă la jilţul domnesc şi la coroană? Poate simţise el, Diicul, ceva, căci, la urma urmei, era om vechi şi de nădejde O, Doamne! De-ar avea o putere să pătrundă în toate sufletele şi în toate gândurile… Dar şi de-ar avea-o, la ce i-ar folosi această putere? Căci ştia, simţea, văzuse bine că între boierii lui îşi făcea loc pe încetul un şarpe de gheaţă Se căznise să fie drept şi milostiv cu toţi deopotrivă, dar unii nu-i sufereau pe alţii şi poate că nici de el nu erau totdeauna mulţumiţi, deşi nu cârtiseră pe faţă Iar asta tocmai acum, când aveau nevoie să fie uniţi ca degetele mâinii… Se deşteptă mai întremat şi mai încrezător În chiar dimineaţa aceea sosiră noutăţi din Transilvania Încolţit de primejdii, Gheorghe Rákoczy trimisese cereri de ajutor către împăratul Ferdinand şi către hatmanul leşilor, Koniecpolski, însă niciunul nici celălalt nu se arătaseră gata să-i dea acest ajutor — Noi nu ne bucurăm de răul altuia, spuse Matei cu gravitate Ne-ar bate Dumnezeu Dar îmi zic că va fi simţit şi măria-sa principele cât de amare sunt fructele dezamăgirii Nu am nicio îndoială, boierilor, că acuma, în ceasul al doisprezecelea, măria-sa va fi destul de înţelept ca să dreagă ceea ce a stricat odinioară din prea multă şovăire Nu se înşela În scurtă vreme sosi în Ţara Românească Acaţiu Barcsai, cerând cu fierbinte stăruinţă ca Matei vodă să fie gata de a da ajutorul făgăduit prin tratat, deoarece ceasul urgiei se apropie Matei arătă că e gata să-şi respecte legământul, dar că e nefiresc, în asemenea împrejurări, să se mai păstreze o formulare atât de vagă ca aceea pe care o semnase voievodul Rákoczy Se dovedi că principele gândise el însuşi, de mai înainte, la această cerinţă, căci îi dăduse lui Barcsai puteri depline Textul propus de Matei fu acceptat fără rezerve şi Gheorghe Rákoczy iscăli în mare grabă noua alianţă prin care se obliga să dea ajutor voievodului valah împotriva oricărui vrăjmaş, inclusiv împotriva padişahului De la Adrianopole, fulgerele lui Murad sultan deslănţuiseră puhoiul În fruntea unei oştiri puternice, Kenan pașa, care avea misiunea să atace Ardealul dinspre sud, trecu Dunărea pe la Silistra şi înaintă încet, dar ameninţător Un mic detaşament de călăreţi munteni, aflat în drumul lui Kenan, se mărgini să observe manevrele acestuia, retrăgându-se pas cu pas Restul trupelor care se mai aflau împrăştiate prin ţară se adunară în pripă, unindu-se cu grosul armatei nu departe de Bucureşti Planul lui Matei era simplu Alcătui un front nu prea întins, uşor arcuit înăuntru, ale cărui capete se sprijineau pe două coline greu de cucerit În centrul acestei mlădioase potcoave erau aşezaţi pedestraşii şi o parte din seimeni, aceştia în primele rânduri, ca o palisadă de netrecut Călărimea forma aripile Tunurile fuseseră rânduite tot pe laturi, în locuri bine apărate, care dominau mijlocul dispozitivului Kenan pașa, cu greoaia sa oştire, nu avea cum să apuce pe alte căi O schimbare de direcţie l-ar fi costat întârzieri fatale şi dificultăţi neînchipuite, singurul său drum era acesta, care ducea drept în inima arcanului de oţel Fără să-şi părăsească perfecta lor aşezare, ostaşii lui Matei aşteptau în linişte, gospodărindu-se cât mai bine şi apărându-se cum puteau de frigul pătrunzător al toamnei Un fior aspru strângea inimile multora, căci se aflase că puterea turcilor e de două ori mai mare decât a lor Dar mai luptaseră ei unul împotriva a doi sau a trei, iar stăpânirea de sine a lui Matei vodă, migala şi cumpătul cu care făcea toate pregătirile le dădea o mare încredere Şi iată că într-o amiază plumburie se arătară la orizont întâile cete ale moslemilor, care cercetau drumul Patrulele lui Kenan priviră încremenite oastea românească, apoi pieriră ca stafiile Dar nu pentru mult timp, căci îndată se iviră bulucurile de ieniceri, ca un talaz mohorât La o poruncă neauzită se opriră şi acestea, rămânând într-o lungă, stranie nemişcare Dinaintea lor vântul rostogolea pe câmpie ciulini sfarogiţi şi frunze moarte Câţiva călăreţi cu turbanele strălucind ca argintul se frământară şi se foiră o vreme, nehotărâţi Armata paşei nu avea cum să se abată într-o parte sau într-alta, prin mlaştini şi mărăcinişuri, în ţinuturi necunoscute şi inospitaliere Iar drept în faţă se afla zidul ghiaurilor De la primele semne de apropiere a turcilor, oştenii lui Matei intraseră în ordine de bătaie, aţintind priviri încordate către şirurile vrăjmaşilor Dar aceştia rămaseră în aceeaşi neclintire, până când lumina zilei scăzu cu totul În amurg se văzură deodată lucind focurile lor, ca o salbă roşie Turcii puseseră tabără acolo unde se aflau Era cel mai înţelept lucru pe care puteau să-l facă: să se roage lui Alah, să-şi pună burţile la cale şi să se hodinească după marşul istovitor Era greu de ştiut ce se petrecea acum în mintea lui Kenan pașa Oricum însă, beiul înainta printr-o ţară vasală, al cărui voievod îşi plătise conştiincios tributul şi care avea obligaţia să-i înlesnească trecerea Înlesnirile acestea se dovediseră de la bun început inexistente Kenan paşa străbătuse drumuri pustii, învăluite într-o linişte de moarte şi dacă n-ar fi avut după sine carele cu provizii cine ştie cum s-ar fi descurcat Însă chiar dacă nu mai spera în sprijinul lui Matei, ori poate că nici nu-l aşteptase, nimeni n-ar fi putut să spună ce gânduri îi stârnea vederea acestor oşti aşezate în calea lui ca un zăgaz Noaptea trecu în linişte Ziua următoare se arătă înseninată, fără ceţuri, aşa încât cele două tabere se puteau vedea lămurit una pe alta Coloana otomană îşi schimbase poziţia, răsfirându-se în lanţ — Dar dacă se pregătesc ei înşişi să lovească şi să străpungă? întrebă Tudosie Corbeanu, privind îngândurat furnicarul din zare — Am îndoieli, zâmbi vodă Matei Kenan paşa nu este unul cu sângele iute şi nu se poate hotărî atât de uşor El are o poruncă, să meargă împotriva Ardealului, dar nu are poruncă să se bată cu noi Iar nouă nici nu ne trece prin minte să-l atacăm, ca să-i dăm astfel dezlegare Noi stăm aici, stăm unde ne place pe pământul nostru — Socoţi oare, măria-ta, că va rămâne acolo, în mijlocul drumului, până îi va ajunge barba la genunche? Şi eu am îndoieli Cred că până la urmă tot va încerca să treacă — Să încerce, spătare, să încerce, spuse vodă cu glas ca sloiul de gheaţă Şi chiar de îşi va lua această grea răspundere, el ştie de pe acum că roadele sunt cu totul nesigure E prea vechi oştean ca să nu înţeleagă cât de bună e poziţia noastră şi câte pierderi îl vor costa lupta — N-aş vrea să fiu în pielea beiului, rânji Barbu Brădescu — Nici eu, se învoi măria-sa Rămâne de văzut cum va înclina cumpăna judecăţii lui Iar până atuncea să nu şedem cu mâinile în sân Să ne pregătim şi să îmbărbătăm oamenii Duşan aduse calul măriei sale şi-l ajută să încalece Voievodul îşi roti bidiviul în loc şi lumina soarelui de toamnă dănţui în jurul său ca un rug, mistuindu-l ca să-l redea priveliştii mai viu şi mai impunător ca oricând Călărea drept, sprijinit cu putere în scări Prin deschizătura dolmanului îi licărea pieptarul cu solzi albaştri, mărunţi, şi dunga dintre sprâncene se pierdea neguroasă sub căciula de samur pe care lucea o cocardă de aur cu egretă şi colac de safire În urma măriei sale se înşiruiră Tudosie Corbeanu, înălţat ca un turn pe iapa lui uriaşă, Diicu Buicescul, săltând cu dinţii încleştaţi pe un armăsar cam prea năbădăios pentru el, Barbu Brădescu, cu bogata-i coamă revărsată peste umerii argintii ai platoşei, Constantin Şerban, falnic şi mândru ca un leu tânăr, Coţofeanu, Leurdeanu, Oprea, Comăneanu, Vucina, mănunchiul celor mai strălucite căpetenii ale Ţării Româneşti Lăncile se înălţară ca o pădure Caii sforăiau şi tropoteau pe loc, strânşi în zăbale; coifurile şi cămăşile de sârmă, frecate cu străşnicie, adunau în ele tot sclipătul razelor Mantiile de mătase purtate cu fudulie de mica boierime fâlfâiau în vânt ca nişte flamuri multicolore Matei vodă simţi cum i se umflă inima de mândrie trecând printre şirurile seimenilor lui, unii încărunţiţi în lupte, cu feţele mutilate de cicatrice, rezemaţi în paloşele grele sau în ţevile archebuzelor, fioroşi la vedere, sumbri şi neclintiţi ca nişte statui, în bătaia vântului ca şi în bătaia ghiulelelor Un pâlc de glotaşi, adânc tulburaţi de înfăţişarea voievodului, înălţară topoarele de luptă, iar unii îşi aruncară cuşmele în văzduh, strigând cât îi ţinea gura: — Trăiască măria-sa vodă Basarab! Matei îşi struni calul, mustrându-i cu voioşie: — La năvală vreau să vă aud glasul, nu acum Tare şi ascuţit, să îngheţe inima duşmanului — Iată glasul nostru cel ascuţit, măria-ta! cuteză un fecior zdravăn, cu sumanul cam ponosit, arătând tăişul securii Matei râse fără stânjeneală Râseră şi boierii, hohotul aspru se răspândi până departe, ca ploaia Abia sfârşiseră inspecţia trupelor, când străjile dădură de veste că se apropie o solie din tabăra turcească Erau cinci oameni: un comandant călare pe un roib cam costeliv, urmat de patru ieniceri cu muschete Matei privi câteva clipe micul grup, apoi, după ce dădu unele porunci, se retrase în cortul său Ofiţerul turc, un bărbat înalt, spânatec, cu tâmplele rase, fu despărţit cu blândeţe de modesta sa gardă Diicul Buicescu îl călăuzi înspre cortul lui Matei printre două rânduri de oşteni ca printre nişte ostreţe de fier În apropierea cortului domnesc bătură pe neaşteptate darabanele Era un semn de cinstire, dar turcul tresări, căci în auzul lui răpăitul tobelor avea un răsunet mult mai funebru şi ameninţător — Cine eşti? întrebă Matei plin de răceală Turcul se înclină scurt, dar nu fără curtenie: — Sunt Bekhrim aga, aghiotantul lui Kenan pașa, care trimite măriei tale urări de sănătate, de viaţă lungă şi îndestulată pe acest pământ — Încredinţează-l că nici eu nu-i doresc altceva decât sănătate Să-i fie zilele luminate şi să aibă parte de fericire până la adânci bătrâneţe, răspunse Matei după înfloritul şi politicosul obicei oriental Nu-l cunosc pe Kenan pașa, dar am înţeles că este un comandant de vază — În adevăr Dar el nu este decât unul dintre nenumăraţii şi credincioşii slujitori care stau la picioarele slăvitului padişah În vorbele agăi fluturase o ameninţare surdă şi grea Matei înălţă sprânceana: — Numai ca să-mi spui aceasta te-ai ostenit până aici, Bekhrim aga? — Nu, căci nu era nevoie, măria-ta o ştii prea bine, de mai înainte Pentru altceva am venit Kenan paşa a făcut un popas pentru a împrospăta puterile oştenilor Dar avem un drum lung înaintea noastră — Acestea sunt grijile lui Kenan pașa, nu ale mele Turcul îl privi uluit şi furios: — Cât de lămurit trebuie să vorbesc oare? Noi nu am venit în Valahia să ne războim cu valahii Vrem cale slobodă Atâta tot Voievodul încrucişă braţele, grav şi îngândurat: — Câteodată vitejia nu mergea mână în mână cu chibzuinţa Oamenii apucă pe drumuri neprielnice, care se curmă — Măria-ta uiţi îndatoririle pe care le ai şi legământul făcut… — Nu mă cunosc dator cu nimic în ceasul acesta Haraciul e plătit Iar legământ am făcut unul singur, către atotputernicul: să cârmuiesc cu cinste această ţară Nu tu eşti chemat să mă judeci — Măria-ta îţi vei lua o amarnică vină ridicând paloşul împotriva noastră! izbucni turcul cu iritare — Fii liniştit, Bekhirm aga, nu-l voi ridica decât la nevoie, ca să mă apăr Aga voi să mai spună ceva, dar Matei îl opri cu un gest hotărât: Ajunge Nu-mi pot îngădui să pierd vremea cu vorbe deşarte, am treburi grabnice Trimisul lui Kenan paşa ieşi din cort palid şi ameţit Înţelesese că hotărârea valahului e nestrămutată şi că nobilul său comandant va fi silit să facă faţă unor răspunderi şi complicaţii covârşitoare În zilele următoare Kenan nu mai trimise mesageri, dar nici nu făcu vreo tentativă de străpungere Se mulţumise a da porunci aspre ca nimeni să nu iasă din rânduri şi să nu provoace vreo hărţuială cu valahii Începerea ostilităţilor cu Matei vodă, pe lângă dezastrul militar, deoarece ştia bine că îşi va înjumătăţi oamenii într-o asemenea bătălie, i-ar fi adus probabil dizgraţia, căci sultanul l-ar fi acuzat de nedibăcie şi lipsă de autoritate Stătea astfel, aşteptând, nici el nu ştia ce, pe când proviziile scădeau şi ienicerii se zgribuleau mohorâţi pe lângă focuri Nici oştenilor lui Matei nu le era prea cald, însă ezitarea şi teama turcilor le dădea un simţământ de orgoliu şi de putere Şi iată că după câteva zile măria-sa primi din Transilvania o veste îmbucurătoare La Salonta, între Crişuri, Gheorghe Rákoczy învinsese armata lui Ştefan Bethlen, încheind până la urmă pace cu bătrânul şi nedomolitul conte Cu pavăza prietenului său Matei apărându-l dintr-o latură, principele răsuflase mai slobod, ieşind cu bine din toate greutăţile Iar într-o duminică dimineaţa, când în marele cort anume ridicat vlădica Teofil tocmai începuse sfânta slujbă, străjile dădură de veste că turcii se mişcă Nu înspre ei, ci dimpotrivă, după cum se părea Matei îşi făcu o cruce grăbită, sărută scoarţa ferecată a evangheliei, şi cerându-şi iertăciune numai din ochi, ieşi afară să vadă el însuşi ce se întâmplă Se pornise o ploaie rece şi deasă, cu şfichiuiri de vânt, pătrunzătoare Aproape toţi oştenii ieşiseră din adăposturile lor, cu glugile trase, şiroind de apă şi priveau vânzoleala din tabăra otomană Alunecând prin clisă, Matei se căţără tinereşte pe gurguiul cel mai înalt Sprijinit de ţeava unui tun greu, îşi ştergea într-una faţa, căznindu-se să zărească mai bine prin pânza ploii În adevăr, bulucurile lui Kenan paşa se încolonau cu încetineală, dar într-o disciplină desăvârşită, pierzându-se unul câte unul în zarea fumurie, pe drumul pe care veniseră Privind fantasmele acelea a căror umbră îi ameninţase o clipă, iar acum se destrămau şi se depărtau umilite, oştenii nu scoaseră strigăte de bucurie, rămaseră tăcuţi ca o pădure de veghe la hotarul dintre lumi Multe capete se întoarseră atunci către Matei vodă Îl vedeau acolo, pe măgură, singuratic, primind botezul apelor cerului la fel de nepăsător ca bombarda de aramă şi înţelegeau înfioraţi că au în mijlocul lor un mare bărbat, unul dintre aceia de pieptul cărora se sparg furtunile – Sfârşitul părţii a doua – PARTEA A TREIA CAPITOLUL 1 Cantemir Mârza, hanul tătărăsc, cel viclean şi afurisit ca un diavol, era iubit de luptătorii lui şi ascultat cu supunere oarbă, căci îi mâna totdeauna la câştig bun Ceambulurile rătăcitoare loveau unde le venea mai bine, alegându-se cu prăzi bogate, cu tamazlâcuri şi turme şi mai ales cu robi, dintre care unii erau vânduţi, iar alţii mai nobili şi mai înstăriţi se răscumpărau pe bani grei Fioroşii nohai cu cojoacele puţind a sudoare şi fum se tolăneau seara, sub stelele Bugeacului, pe covoare nepreţuite şi îşi sorbeau cumâsul din potire de aur Dar de la o vreme mârzacii începură să nu mai aleagă Îi tăiau deopotrivă pe ghiauri şi pe dreptcredincioşi, iar setea lor prădalnică îi împingea să semene tulburarea şi pârjolul în ţinuturi în care luminăţia-sa sultanul abia statornicise pacea Prezenţa hoardei la hotarele împărăţiei otomane ajunsese o adevărată pacoste şi o ameninţare crescândă Padişahul se bizuise totdeauna pe tătari ca pe slugile lui credincioase, deşi îi trata cu dispreţ, şi îi folosea în războaie asmuţindu-i aşa cum asmute vânătorul câinii asupra cerbului urmărit Dar când aceştia începură să-şi facă de cap, arătându-şi colţii şi mârâind la slăvitul lor stăpân, Murad sultan se umplu de scârbă şi mânie Prins şi adus înainte-i, neînfricatul Cantemir Mârza fu descăpăţânat ca cel de pe urmă netrebnic Dar hoarda nu se domoli în urma acestei fapte, urmându-şi năvălirile, prădăciunile şi pustiirile Murad al IV-lea hotărî să le dea o pedeapsă cumplită, trimiţând împotriva lor o puternică expediţie Numai avangarda acestei expediţii, comandată de Kenan pașa, număra optzeci de mii de soldaţi Tătarii nu aşteptară să dea piept cu această putere înspăimântătoare şi cuminţindu-se ca prin farmec, primiră să se tragă la baştina lor, în ţinuturile Crâmului Retragerea tătarilor fu o adevărată uşurare pentru sărmanii creştini care pătimiseră atâta de pe urma lor Însă trupele lui Kenan paşa nu se mai grăbiră de astă dată să ia drumul îndărăt Staţionarea acestei uriaşe armate în raiaua Tighinei, ca şi a celorlalte trupe ce se grămădiseră la Dunăre cu acest prilej însemna pentru multe noroade creştine un adevărat butoi cu pulbere, al cărui fitil se afla în mâinile lui Murad Matei vodă simţi cu mare îngrijorare răsuflarea de foc a primejdiei De astă dată îşi rândui oştirea, în tăcută şi grea aşteptare, pe culmile şi văile din împrejurimea Târgoviştei Îşi strămutase curtea la Târgovişte, vremelnic după cum gândea, măcar până vor trece aceste zile de ameninţare, căci stările nesigure, lipsa de timp şi de bani nu-i îngăduiseră să-şi pună în aplicare planul de refacere a cetăţii şi a palatului domnesc Gândise amănunţit la aceasta şi pusese meşterii cei mai pricepuţi să-i facă desemnuri şi socoteli până la ultimul galben, tot aşa după cum gândise la curţile vechi de la Argeş şi Câmpulung, aproape căzute în paragină, să le reclădească şi pe acelea, în toată strălucirea, ca să poată şedea oriunde, după bunul plac şi după nevoile cârmuirii Dar iată că aici, la Targovişte, nu izbutise să facă până acum decât puţin lucru, reparaţii mărunte, absolut trebuitoare Ridicase în schimb biserica mare şi luminată, în care slujea vlădica Ignatie, uns de curând mitropolit al Ţării Româneşti Cucernicul şi inimosul călugăr, nevoit a trece pentru totdeauna dincolo de Dunăre, îşi aflase răsplata ostenelilor sale de odinioară Ignatie păstorea cu multă înţelepciune şi se dovedea omul său cu trup şi suflet, înţelegându-i firea şi năzuinţele El şi cu doamna Elina erau reazimul cel mai temeinic al voievodului întru sfântele sale strădanii, înaripându-i dorinţa de a se face cât mai plăcut lui Dumnezeu Cu imboldul şi cu ajutorul lor ctitorise măria-sa la Bucureşti şi la Brebu, la Gherghiţa, la Căldăruşani şi prin alte părţi frumoase lăcaşuri de rugăciune care astăzi erau mândria şi mulţumirea inimii lui Cu deosebire îi era dragă mânăstrirea Arnotei, durată cu mare trudă şi cheltuială, ani în şir, dinsus de Vâlcea, la îmbucătura munţilor Numai cât închidea ochii şi o vedea aevea, ivită ca un giuvaier alb în verdeaţa brazilor şi sub azurul cerului, cu turla ei zveltă, cu absidele şi cornişele ei de cărămidă zimţată Târnosise Arnota în primăvara aceasta şi îşi pusese de gând să strămute acolo cât mai repede oasele părintelui său, Danciu vornic, care zăceau de aproape patruzeci de ani în pământul Transilvaniei Şi multe altele asemenea îşi pusese el de gând, însă toate se depărtau acum şi se subţiau ca aburul sub povara acestor griji necruţătoare care-i împresurau tronul şi împresurau trupul ţării Primejdia otomană semăna cu acele grohotişuri ce prăvălesc ploaie de bolovani şi de stânci şi care tocmai când crezi că s-au domolit, pornesc iarăşi, cu tunet asurzitor Veştile soseau fără încetare, din ce în ce mai alarmante Toamna lui 1637 se arăta blândă şi însorită, cu văpăi de aramă la marginea pădurilor şi cu funigei de mătase plutind în văzduhul ameţit Însă dulceaţa anotimpului era otrăvită de aceste veşti şi de încordarea care creştea clipă de clipă Într-o zi sosi de la Adrianopole Aram Barhudarian, armeanul, mare neguţător de brocarturi şi cevoare persieneşti, care adeseori, în drumurile lui, ducea de la capuchehaie către măria-sa şi îndărăt mesaje de cea mai mare însemnătate, ce nu puteau fi încredinţate curierilor obişnuiţi — Vorbeşte, Aram, îl îndemnă voievodul Deşartă-ţi sacul Sufletul meu e ca un hambar, care, în loc de grăunţe, primeşte de la o vreme numai pleavă şi grunji — Mă tem, mărite doamne, că nu eu voi fi cel ce aduce iarăşi seminţele hrănitoare, răspunse armeanul cu părere de rău Noutăţile nu sunt bune Cei pe care îi cunoşti măria-ta s-au foarte neliniştit Iar eu am venit într-un suflet, deşi nu încoace mă gătisem să pornesc, ci la Damasc, unde mă chemau treburile — Vei fi despăgubit ca totdeauna, Aram, pentru întârzierile şi pierderile negoţului tău Grăieşte — Oastea lui Mohamed pașa, fostul mare vizir, stă gata să treacă Dunărea Odată cu el va porni şi Kenan, dinspre Tighina Aşteaptă numai să bată clopotul… — Al îngropăciunii mele, Aram? Neguţătorul ridică spre măria-sa faţa măslinie, cu frunte boltită şi nas coroiat: — Îngăduie să spun fără ocol, mărite doamne Tot un fel de îngropăciune Padişahul nu are motive făţişe să pornească război împotriva lui Matei vodă, căci nu a fost la mijloc neascultare sau nerespectare a obligaţiilor băneşti Ca să intre în Valahia, armatele semilunii aşteaptă o îndreptăţire, un prilej Prilejul acela va fi înscăunarea noului domn Cei câţiva boieri care se aflau de faţă schimbară între ei priviri consternate Matei vodă mişcă braţele ca pentru a se apăra de o piază rea, mânecile largi ale veşmântului fluturară Aţinti ochi pâcloşi şi încruntaţi spre armean: — A noului domn? A noului domn… Eu nu mai sunt bun, Aram? — Unii spun că da, alţii că nu Dar mai mulţi spun că nu, şi se agaţă vârtos de funia clopotului — Şi Murad? — Sultanul chibzuieşte încă, şovăie Pe de o parte preţuieşte însuşirile măriei tale Pe de alta te socoate şiret şi primejdios Este foarte însemnat ce va pune în balanţă noul candidat — L-a găsit pe omul acesta, Aram? întrebă Matei cu o linişte înşelătoare — S-a găsit singur el, măria-ta, mai de demult Lupu voievod… Câteva clipe domni tăcere adâncă Visternicul Sima oftă, mormăind ca pentru sine: — Ce şi-a pus o dată în gând Vasile vodă, nu mai părăseşte M-aş fi mirat — De ce să ne mirăm, Simo? întrebă vodă, mângâind în neştire cu palma abanosul mescioarei, ca pe un obraz rece, fără viaţă Adică de ce să ne mirăm? N-a trimis el atunci pe Catargiu? N-a arătat că-i pare rău şi că nu doreşte decât pacea şi înţelegerea? — Cine să creadă! rânji Tudosie Corbeanu L-ai crezut oare măria-ta, din toată inima? — Doamne, aminteşte-ţi ce a spus omul acela, pe malurile Ialpugului, adause Diicul Buicescu Vodă Matei îşi amintea foarte bine Când începuse campania împotriva tătarilor, padişahul îl poftise să iasă el însuşi cu oastea, să stea în ajutor Ajunsese, tot urmărindu-i pe mârzaci, până la mlaştinile din jurul lacului Ialpug Venise atunci în tabără la el un pescar, care nu era pescar decât de veşti tainice, prevenindu-l că paşa Kenan, în unire cu Lupu, i-a întins o capcană şi vrea să-i răpună zilele Nu prea crezuse în participarea lui Lupu, care se afla atunci departe, tocmai pe la Cetatea Albă, cu oştile moldovene Dar nu avea nicio îndoială despre ura şi dorul de răzbunare al lui Kenan pașa, astfel că, dând vina pe frigurile care îl scuturau, se întorsese la Bucureşti, lăsându-l pe serdarul Constantin să continue expediţia Gândindu-se la acele întâmplări, zâmbi silnic: — Lui Vasile vodă nu-i mai place Moldova… — Ba îi place şi nu are de gând să se lepede de ea, ci numai să dea sceptrul în mâna fiului său Ioan, iar el să se aşeze în locul măriei tale — Păcat că nu are Lupu doi feciori, să-i lase celuilalt moştenire tronul Bizanţului, după cum i se cuvine Matei nu râse de gluma spătarului Tudosie În adevăr Lupu nu avea decât un singur fiu, încă nevârstnic şi pe deasupra slăbănog, spuneau cei ce-l văzuseră că îi zvâcnesc mâinile şi picioarele anapoda, de parcă i le-ar fi frământat necuratul Dar asta nu avea însemnătate, ambiţiosul machedonean găsise o cale să-şi întindă stăpânirea peste amândouă ţările Cale cunoscută, urmată şi de alţii — Ce a făcut Vasile vodă? Cât a dat? Cui a dat? În cine se bizuie? îl cercetă măria-sa pe neguţător — Cât a dat, cine poate să ştie… Însă mulţi s-au bucurat de peşcheşurile lui Şi pungi cu galbeni şi blănuri scumpe şi giuvaiericale… Numai sultanei Validé i-a dăruit douăsprezece trâmbe de mătăsuri şi caşmiruri preţuind o avere Iar spre a risipi şovăielile lui Murad, se munceşte să dovedească prin anumite guri că norodul Valahiei este nemulţumit, că au început să-l apese dările şi asprimile — Dările şi asprimile… Privirea lui Matei se întunecase cu totul; cârcelul care-i înţepa inima îi supse tot sângele din obraji Dările şi asprimile… Şi are să vină Lupu cu mână mai blândă? Şi mătăsurile validelei de unde are să le plătească? Din averea tătâne-său? Dintr-a lui Costea Bucioc? Ha, prefăcutul! Bătu din picior cuprins de furie, chipul îi căpătase culoarea verzuie a fierei Răsuflă adânc, făcând o sforţare grozavă să se stăpânească Întrebă scurt: — Şi Rusnamaghi? — Rusnamaghi arată că a rămas prietenul şi susţinătorul măriei tale Caută pe cât poate să-l înrâurească pe Murad sultan Însă e şi el om Priveşte şi el cu jind la ceea ce împarte Lupu în stânga şi-n dreapta — Da, făcu Matei cu amărăciune, da, înţelegem… După ce mai dădu unele lămuriri, Aram Barhudarian se retrase Boierii nu îndrăzniră să înceapă vorba, priveau cu luare aminte la măria-sa, dar acesta tăcea rezemat de masă, cu degetele răşchirate, înfipte în bărbie ca o gheară — Dările şi asprimile! Izbucni într-un târziu Auzi! Oamenii se plâng… Cine se plânge şi cui? Dacă sunt unii nemulţumiţi, de ce n-au deschis gura înaintea mea? Să vă spun eu de ce n-au făcut-o: fiindcă nu aveau temei Iar acum… pe la spate… în strună lui Lupu… Deschiseseră gura Furat de mânie şi de obidă, măria-sa uitase ori voise să uite aceasta Deschiseseră gura, se jeluiseră şi dăduseră în genunchi pe la judeţuri, arătând lămurit că îi apasă birul prea mare şi feluritele dări, că ei jertfesc bucuroşi o parte din bunurile lor întru slava şi tăria ţării, însă cată a le rămâne şi lor o îndestulare Vodă Matei se arătase îndurător câteodată, certându-i pe birarii care făcuseră nedreptăţi Însă cel mai adesea îi asuprise cu vorbe grele, ba chiar cu pedepse pe cei ce veniseră să-i ceară bunătate şi milă Tăcu iarăşi, pesemne încleştat de colţii acestor adevăruri Apoi adause cu glas schimbat, în care se ghicea un tremur uşor: — Pe cine am nedreptăţit eu, boierilor? Am cerut jertfe tuturor, mare şi mic, dar nu în zadar, ci ca să păstrez pacea şi să înalţ fruntea sărmanei ţări… De ce aveţi să mă învinuiţi, boierilor? Haide învinuiţi-mă! — Măria-ta, nu ne umili! strigă spătarul Tudosie O parte dintre ceilalţi îi ţinură isonul, tulburaţi Alţii însă tăceau, ferindu-se cu încăpăţânare de uitătura scormonitoare a voievodului Numai logofătul Udrişte tăcea altfel, cu fruntea grea şi cu ochii grei, pierduţi în lumea unor gânduri nepricepute de ceilalţi Vodă îi întâlni privirea şi tresări, căci omul acesta îl uimea totodeauna şi îi răscolea sufletul, cât prin înflăcărarea lui, cât prin aceste tăceri întristate, care sfredeleau mai rău decât vorba, tăceri izvorâte din însăşi inima veacului, răspândind în jur grele şi apăsătoare imputări Îşi mişcă buzele, reluând anevoie firul gândului: — Lupu a făurit jungher de aur şi îl pune în mâna turcului, spre a mă lovi… — Vrea să ne dea ţara pe mâna turcului! gâfâi Diicu Buicescul Constantin Cantacuzino clătină din cap cu îndoială: — Eu nu cred că doreşte asta — Vrei să-l scoţi basma curată? se oţărî Ivașcu Băleanu — Nu, răspunse postelnicul împurpurându-se ușor Însă, măria-ta şi boieri dumneavoastră, eu aşa tălmăcesc Nu ca să se facă sluga turcului râvneşte Vasile vodă să aibe sub buzduganul lui amândouă ţările E prea mândru — Prea mândru, aşa este, întări Matei Însă dacă nici lui nu-i place să şadă sub papucul sultanului, atunci de ce loveşte în mine? De ce nu mi-a întins mâna ca un frate, să fim doi? — Mai aproape e cămaşa decât haina, mormăi Sima — După cum am spus, după cum am spus! necheză Buicescul Două săbii nu încap într-o singură teacă Vodă Matei îşi împreună mâinile, strângându-le până la vineţeală: — Domnul Dumnezeu toate le vede şi răsplăteşte după faptele şi cugetul fiecăruia Însă nici noi nu trebuie să stăm Vom trimite grabnic carte la măria-sa Gheorghe Rákoczy să fie gata a ne da ajutor, căci ne pândesc zile grele Iar bunăvoinţa lui Rusnamaghi trebuie s-o păstrăm cu orice chip, făcându-l să nu mai jinduiască după pomenile lui Lupu Era o bunăvoinţă costisitoare aceasta, dar n-aveau încotro Rusnamaghi era unul dintre cei mai înalţi demnitari ai imperiului otoman şi influenţa lui putea fi hotărâtoare Sima încuviinţă: — Aşa vom face, măria-ta Dar poate ar fi bine ca, odată cu pungile pline, să punem în mâna lui Rusnamaghi şi o dovadă bună, pe care s-o poată înfăţişa sultanului, în sprijinul măriei tale Spre pildă, o scrisoare a noastră, a tuturor boierilor, în care să arătăm cât de mincinoase sunt acele pâri şi că nu vrem alt domn în Ţara Românească decât pe Matei vodă Basarab… Dar scrisoarea ajunse prea târziu la Stambul Încurajat de tot mai marea plecare a sultanului către năzuinţa lui, cât şi de prezenţa oştilor turceşti la Dunăre, la 3 noiembrie Vasile Lupu trecu hotarul în Ţara Românească, în fruntea unei oştiri puternice Voievodul trimise către Dunăre jumătate din steagurile de seimeni, ca să pândească mişcările lui Mahomed pașa Cu cealaltă jumătate după el, porni să-şi întâmpine impetuosul oaspete Mergea cu destulă încetineală, căci aştepta să-i sosească de peste munţi ajutorul cerut şi n-ar fi vrut să dea bătălia hotărâtoare fără să aibă alături oastea transilvăneană Curierii băteau drumurile neîncetat, iar când, la 9 noiembrie, primi veste că armata trimisă de Gheorghe Rákoczy coboară prin pasul Buzăului, puse tabără la Şoplea, priveghind cu nerăbdare strunga neguroasă a munţilor Trupele aşteptate, comandate de Ioan Kemeny, sosiră în tabără a doua zi către amiază Generalul lui Rákoczy descălecă în pripă şi-l salută ceremonios pe Matei vodă, măturând ţărâna cu penele pălăriei Fruntea voievodului muntean se lumină Nu curtenia lui Kemeny îl emoţionase atât de mult, ci faptul că, în sfârşit, tratatul cu principele transilvan devenise o realitate Ce-i drept, armata aceasta nu era prea mare, număra abia vreo şase mii de luptători, români şi secui, însă Ioan Kemeny dădu asigurări că măria-sa voievodul stă gata să purceadă însuşi, cu grosul oştirii, dacă se va simți nevoia Fără a pune o clipă la îndoială aceasă afirmaţie, Matei ţinu sfat până seara târziu, cu Kemeny şi cu celelalte căpetenii, punând la punct planul campaniei, iar în dimineaţa următoare cele două armate porniră cu iuţeală spre Râmnicu Sărat, unde se oprise vremelnic înaintarea lui Vasile vodă Dar odată ajunse acolo, avangărzile aliate nu găsiră decât urmele taberei moldoveneşti Detaşamentele trimise în cercetare aduseră veşti de toată mirarea: vodă Lupu trecuse Milcovul îndărăt ca vântul şi se întărise la Focşani Cum de se înspăimântase atât de rău năvalnicul domn? — Poate că va trimite ştafetă să ne spună iarăşi că toate s-au întâmplat fără voia şi fără ştirea lui, mormăi Tudosie Corbeanu Râseră toţi Nu, vodă Lupu nu putea să mai joace a doua oară jocul acela făţarnic Ioan Kemeny părea mulţumit că războiul sfârşise mai înainte de a fi început şi îşi răsucea cu obosită împăcare mustaţa neagră ca tăciunele Matei îl privi lung, fără să zică nimica; era muncit de gânduri şi căta să-şi limpezească bine întâmplările Vornicul Ivaşcu Băleanu păru a-i pricepe frământarea, căci spuse deodată: — Graba şi aţâţarea nu i-au fost nici de astă dată sfetnici buni Lupului — Hm, făcu vodă, nu i-au fost Dar spune-mi, spuneţi-mi, boieri dumneavoastră, de ce a dat el bir cu fugiţii atât de repede? De ce? Privi de la unul la altul cu ochii micşoraţi şi iscoditori Diicul Buicescu ridică din umeri cu dispreţ: — Sfânta frică Două oşti tari venind împotrivă-i, nu-i lucru de glumă — Însă şi el are armie tare, Buicescule Era prea îndreptăţit să-şi încerce norocul, căci de multe poţi să-l învinuieşti, dar nu de slăbiciune a curajului — Turcii, măria-ta, glăsui Hrizea; el s-a bizuit în turci că se vor mişca şi vor cuprinde ţara pentru el şi împreună cu el Dar nu s-au mişcat — Şi atunci? Veştile aduse de Aram au fost fără temei? se nedumeri Buicescu Ivaşcu Băleanu zâmbi: — Cum poţi să crezi? Ba au fost prea întemeiate Însă tocmai de aceea ziceam eu că graba strică treaba Lupu s-a şi văzut cu sacii în car şi a dat bice Iar bunăvoinţa padişahului ştim noi cum este: ca o adiere ce conteneşte au se schimbă într-o fărâmă de clipă Poate că domnul Moldovei a înţeles deodată că nu-l va lua nimenea în braţe Poate că înşişi moslemii i-au trimis vorbă să se astâmpere, nefiind ceasul potrivit Vodă Matei ascultase în tăcere, cu degetele mari vârâte în cingătoare, cu capul întors într-o parte, ca o pasăre bătrână care se sileşte să prindă toate zvonurile câmpului Pufni subţiindu-şi buzele şi umflându-şi nările: — Aşa! Tocmai aşa! Turcii n-au acuma vreme şi chef să intre în horă pentru Vasile vodă Cine ştie ce socoteli îşi fac, dar lucrul e limpede ca lumina zilei, iar noi, adause asprindu-şi şi mai mult vocea, noi nu trebuie să aşteptăm până ce vor avea iarăşi vreme şi chef, ci să ne vedem înainte de treabă La aceste cuvinte, Kemeny tresări abia văzut Matei se apropie de dânsul privindu-l în albul ochilor: — Aşa trebuie să facem, şi nu altfel Vom izbi neîntârziat şi cu toată puterea tabăra lui Lupu! Generalul transilvănean îşi muşcă mustaţa răsucindu-şi gâtul în gulerul ţeapăn, ca şi cum ar fi voit să scape de acea privire învăpăiată: — Măria-ta, spuse şovăitor, este nevoie să trimitem cuvânt principelui meu… — Îi vom trimite negreşit şi fără zăbavă, îl încredinţă Matei Principele Rákoczy a făgăduit că va porni el însuşi cu grosul oştirii Este clipa să o facă Dacă va intra în Moldova prin pasul Oituz, iar noi vom lovi de aici, îl vom prinde pe duşman ca în cleşte — După câte cunoaştem noi, pasul Oituz e foarte bine apărat, ca o fortăreaţă Şoldan, cumnatul lui vodă Lupu, străjuieşte acolo cu câteva mii de luptători, spuse generalul privind întunecat în pământ Matei înlătură obiecţia cu un gest nepăsător: — Nu se împiedică voievodul Transilvaniei de oamenii lui Şoldan Va răzbi dintr-un iureş Îl vom prinde pe duşman din două părţi, ca în colţii cleştelui În tăcerea care se lăsase, se auzi lămurit oftatul lui Ioan Kemeny Abia atunci păru Matei să bage de seamă starea neobişnuită a generalului şi îl privi iarăşi, scrutător: — Oare domnia-ta nu crezi că e bun planul acesta? Nu crezi în izbânda lui? — Nu e vorba despre aceasta, răspunse Kemeny politicos şi neutru Dar poate că mai sunt şi alte căi… Eu am fost trimis aici în toată graba şi cu toată hotărârea, spre a te ajuta pe măria-ta să cureţi ţara de cotropitori Nu am însă poruncă să calc hotarul Moldovei — Nu ai asemenea poruncă? se miră Matei cu prefăcută linişte Atunci ce fel de ajutor e acesta? Eu nu am cerut ajutor doar ca să alungăm ciorile din lan Ne pricepeam şi noi să încropim niscai sperietori Ci am nevoie de săbii neşovăitoare, spre a curma răul din rădăcină Din palid, generalul se făcuse roşu ca un rac fiert: — Aş putea să consider cuvintele acestea drept o gravă jignire, dar înţeleg bine simţămintele şi înfierbântarea măriei tale Fie şi sperietoare, îngâna cu un nou suspin Dar iată, eu sunt hotărât să zăbovesc aici oricât, cu sabia pregătită, până se vor spulbera toţi norii de primejdie Oare nu s-ar putea folosi acest răstimp spre a pune temelia unui viitor de pace? Sunt încredinţat că Lupu vodă ar primi bucuros mâna întinsă… Mari şi încenuşaţi, ochii lui Matei scânteiară ca un cer brăzdat de fulgere: — Să-i întind eu mâna, îmbiindu-l cu pace?! El fuge acuma, alungat de noi, dar nici nu se gândeşte să ceară pace Iar eu să-i flutur năframa împăcării? Dar n-a avut el destulă pace din partea noastră? N-a răsturnat-o el şi a venit asupră-ne? De două ori ne-a călcat ţara cu moarte şi pârjol Unde vor fi cinstea şi bunul nostru nume dacă ne vom târgui cu el ca nişte nevolnici? — Măria-ta, stărui Kemeny, nu e vorba aici de târguieli Strâns cu uşa precum se află, Vasile vodă se va lega fără şovăire să respecte de-acum încolo pacea şi buna vecinătate Matei clătină din cap cu amărăciune: — Nu e el omul care să-şi ţină legămintele, prea e muncit de patimi S-a văzut asta, cu prisosinţă Eu vreau să fie pace, dar o pace adevărată şi statornică, nu să o strice Lupu când îi vine lui bine — Principele Rákoczy va sta chezaş… — Cea mai bună chezăşie e să-l scoatem pe Lupu din scaun şi să punem în loc voievod paşnic, cu prietenie şi credinţă faţă de noi — Nu am niciun fel de porunci în privinţa aceasta… — Dacă aceste limpezi adevăruri nu sunt destule porunci pentru domnia-ta, vom strădui să le capeţi cât mai curând Ioan Kemeny se înclină plin de răceală şi părăsi cortul — Om căpăţânos! mormăi Socol Cornăţeanu Orb şi căpăţânos N-am putea, măria-ta, să ne lipsim de acest ajutor? — Ba am putea, Socole Am putea dacă l-am întoarce de la Dunăre pe Constantin Şerban, cu celelalte steaguri Dar nu putem lăsa Dunărea fără apărare Aşa încât nu e bine Kemeny trebuie să primească ordinul fără întârziere Îşi strânse cu dreapta degetele stângii, până la vineţeală: Îmi sunteţi martori, boierilor, martor mi-e Dumnezeu… N-am voit să cred, am căutat să mă amăgesc, împotriva faptelor urâte Dar nu mai pot nădăjdui în cuminţirea lui Vasile vodă Om luminat şi cârmuitor iscusit… Cum se împacă oare acestea cu pizma ce ne-o poartă? — Brânză bună în burduf de câine, râse Buicescu — În tot omul se cumpănesc binele cu răul Nimenea nu e curat ca îngerii Dar am înţeles că acest Lupu nu ne va da pace până la mormânt Măriei sale Gheorghe Rákoczy aşişderi nu-i este binevoitor Vom trimite carte principelui transilvan Să dea poruncă aspră omului său, nu trebuie să pierdem prilejul, căci ne vom căi mai târziu Cartea fu întocmită repede şi plecă spre Ardeal pe cele mai scurte căi Rămaseră în aşteptare acolo, la Râmnic Zilele se scurgeau apăsătoare, încordate Kemeny îşi respectase cuvântul şi nu se grăbise să ia drumul îndărăt Dar mai înainte să vină vreun răspuns de la voievodul Rákoczy, în tabără sosi un mesaj cu totul neaşteptat din partea lui Mohamed pașa Fostul mare vizir i se adresa lui Matei vodă în vorbe cumpănite şi măgulitoare, povăţuindu-l să nu alunge pe Lupu din scaun, deoarece aceasta ar fi o gravă ofensă pentru luminăţia-sa padişahul „Lupu, scria Mohamed pașa, a pripit la o faptă necugetată şi bine ai făcut că i-ai dat această învăţătură Însă viaţa lui şi scaunul lui sunt numai la judeţul luminaţiei sale Şi eu însumi mă leg, de ar mai isca asemeni tulburări, să-i cer mazilirea…” Era prima dată când un mare demnitar al imperiului otoman i se adresa lui Matei vodă cu asemenea rugăminţi şi justificări deghizate Fireşte, pe dedesubt răzbătea ameninţarea depărtată a răfuielii, însă tonul deosebit al misivei vădea consideraţie şi respect Când, la scurtă vreme după aceasta, sosi răspunsul lui Gheorghe Rákoczy, care stăruia pentru împăcarea cu Lupu, sub cuvânt că „va fi în folosul celor trei ţări”, Matei îl citi surâzând cu obidă şi îndoială A doua zi ridică tabăra şi porni dezamăgit spre Târgovişte La drept vorbind, un câştig tot se arătase de pe urma acestor întâmplări Hotărârea cu care acţionase Matei, steagurile lui tari de seimeni, alianţa cu principele Transilvaniei, alianţă care, fără să fi fost aşa cum o visa el, era totuşi o realitate, îi făcuseră pe turci să-l privească în altă lumină Poate contribuia la aceasta şi adevărul că perşii tocmai căutau harţă, iar padişahul nu se încumeta să înfrunte leul persan având în spue un linx întărâtat Oricum, fapt este că după numai câteva săptămâni, la 22 decembrie 1637, sultanul Murad îi trimise lui Matei mucarerul de întărire în domnie Aceasta îi dădea răgaz voievodului muntean spre a-şi urma şi împlini gândurile lui CAPITOLUL 2 Lui Angelo Contarini, reprezentantul republicii veneţiene, i se trimise în întâmpinare, la marginea reşedinţei domneşti, o carâtă cu şase cai, astfel încât, pentru a se conforma protocolului, nobilul oaspete fu nevoit să-şi abandoneze propriul echipaj şi să se urce în frumosul rădvan ce purta zugrăvită pe amândouă laturile stema Basarabilor Transportat cu mare iuţeală, într-un năpraznic duruit de roţi, la casele logofătului Udrişte Năsturel, avea să rămână acolo în gazdă, pe tot timpul şederii sale în Valahia Chiar a doua zi, după ce i se mai risipi oarecât osteneala drumului, Contarini fu primit de către măria-sa vodă Matei Altă caleaşcă, deschisă aceasta, ca să-l poată vedea şi admira toată lumea pe cinstitul musafir, dimpreună cu o suită de două sute de călăreţi domneşti, înveşmântaţi în straie roşii şi albastre, îl duseră de la casele logofătului până la palat Pe tot drumul mulţimea se îmbulzea şi se aridica pe unde putea spre a-i lua seama străinului cât mai în amănunt Nu se arăta în fiecare zi pe aceste meleaguri câte-un meser de la Adriatica, aşa încât căutau să-şi întipărească bine priveliştea În ce priveşte strălucirea, oamenii nu fură dezamăgiţi, căci mantia de mătase a veneţianului făcea ape-ape, ca o imensă coadă de păun, iar la tichia de catifea, turtită ca o plăcintă şi plină de creţuri mărunte, îi flutura un buchet de pene azurii, prinse cu un minunat giuvaer Pe piept îi spânzura un lanţ gros, de argint Păstra o atitudine demnă, acolo, între pernele caleştii, însă arunca în jur priviri binevoitoare, iar poporenii, la rându-le, râdeau înspre el cu prietenie Angelo Contarini era tânăr, în adevăr; pletele i se revărsau pe umeri ca un val de aramă roşie, iar ochii lui de culoarea mării priveau cu seninătate, însă nu era lipsit de cunoaşterea şi înţelegerea vieţii Se bucura de încrederea şi dragostea părintească a dogelui, iar Matei vodă ştia acest lucru Îl întâmpină în pragul spătăriei, cu capul uşor înclinat, în semn de aleasă consideraţie Apoi brusc desfăcu braţele şi trecând peste toată ceremonia îl strânse la piept ca pe un fiu mult aşteptat Încă aprins la faţă de emoţie, trimisul dădu citire hârtiei de împuternicire, împodobită cu pecetea purpurie a dogelui Veneţiei, iar măria-sa voievodul valah şi boierii săi ascultară gravi, în picioare, cu capetele descoperite, după cum cerea împrejurarea Se aşezară, în sfârşit, voievodul şi solul în jilţuri oleacă mai înălţate În spatele măriei sale se rânduiseră dregătorii mai de seamă: spătarul Tudosie, postelnicul Cantacuzino, Udrea Doicescu, Stroie Leurdeanu, Ivaşcu Băleanu şi alţii încă Logofătul Udrişte luase bucuros asupră-şi îndatoririle de tălmaci Cu un zâmbet pe chipu-i tineresc şi plăcut, Angelo Contarini îi mulţumi măriei sale pentru bună primire care, după propriile-i cuvinte, „îl mişcase şi îi umpluse inima de căldură” Urmă arătând cât de mult îl impresionase pe el tot ceea ce văzuse păşind întâia dată pe pământul Ţării Româneşti: — Frumoase meleaguri, îmbelşugate şi scăldate în lumină Iar mai presus mi-a plăcut rânduiala ce domneşte şi mi-au plăcut acele semne de nobleţe şi de curtoazie ce le-am întâlnit chiar şi la oamenii fără rang Pe chipul lui Matei flutură un zâmbet de mirare şi amărăciune: dar oare ce crezuse veneţianul? Că soseşte într-o sălbătecie? Într-un ţinut de barbari? Contarini era prea isteţ spre a nu surprinde reacţia voievodului Fără să se tulbure însă, urmă cu aceeaşi însufleţire: — Nu am mai fost oaspete al Ţării Româneşti, dar am ascultat multe despre vitejia, hărnicia şi nobleţea neamului valah Şi iarăşi nu-mi este greu să judec că din pământul fertil al acestor virtuţi creşte un altoi nou şi tare, care va da roade strălucite Se simte lucrarea grădinarului înţelept, zise înclinând respectuos fruntea către Matei — Acele virtuţi, răspunse voievodul, acele virtuţi, ca şi altele, au ajutat să nu se stingă acest neam în toate furtunile ce au trecut peste el Noi străduim să tăiem pentru totdeauna aripile demonului furtunii, ca să se poată bucura neamul de tot ce este el îndreptăţit să se bucure Aceluiaşi demon îi ţine piept Republica Veneţiană, sora noastră întru creştinătate şi năzuinţă Ignorând lauda stânjenitoare a veneţianalui, Matei adusese foarte repede discuţia pe făgaşul dorit, cel al faptelor Iar faptele acestea erau cât se poate de limpezi şi grăitoare Cu puţină vreme înainte, veneţienii dăduseră o lovitură de moarte piraţilor barbareşti care prădau şi robeau sub oblăduirea făţişă a Porţii otomane Corăbiile acestor tâlhari ai mărilor, plini de lăcomie şi cruzime, fuseseră arse şi scufundate de puternica flotă a republicii, iar dogele poruncise ca toţi cei prinşi în luptă să fie ridicaţi în furci fără nicio milă Mânia padişahului se aprinsese ca o vâlvătaie Dar neavând până una alta alt mijloc de răzbunare, Murad al IV-lea se mulţumise să-l arunce în temniţă pe bailul veneţian, care reprezenta interesele republicii la Constantinopole Era un fapt fără precedent Această gravă jignire şi grosolana violare a legilor diplomatice produsese mare fierbere, obligându-i pe veneţieni să facă primul pas pe o cale mai demult gândită şi râvnita: înjghebarea unei alianţe militare deajuns de puternice pentru a spulbera definitiv ameninţarea turcească Angelo Contarini îşi aţinti ochii albaştri în ochii cenuşi ai voievodului valah: — În adevăr, umbra semilunii ne întunecă deopotrivă cerul Măria-ta cunoşti, fără îndoială, câte nedreptăţi, știrbiri şi umilinţe a răbdat Veneţia din partea păgânilor Pacea noastră cu sultanul a fost totdeauna că o frunză şovăitoare, dar ne-am străduit ca acea frunză să nu cadă, nefiind destul de pregătiţi pentru un război Dacă le-am dat corsarilor o pedeapsă pilduitoare, am făcut-o fiindcă altfel nu se mai putea Acei netrebnici puneau o stavilă grea negoţului, iar corăbierii plecau pe mare cu frica în sân Le-am retezat braţul, dar braţul acela era pe jumătate al sultanului Murad, care îşi avea partea lui de pradă Murad a făcut ceea ce niciun cârmuitor apusean n-ar fi cutezat să facă: l-a pus în fiare pe ilustrul nostru reprezentant Murad nu cunoaşte onoarea, nu cunoaşte respectul învoielilor diplomatice, nu cunoaşte decât bunul plac Dar şirul acestor fărădelegi nu se poate depăna veşnic A venit vremea ca el să fie curmat! — Da, cunoaştem şi înţelegem cât de dureroase sunt aceste nedreptăţi, aceste ofense… Asemeni sunt încredinţat că domnia-ta cunoaşte suferinţele şi împilările şi prădăciunile ce le-au îndurat Ţara Românească în lungul vremii dinspre partea împărăţiei turceşti Dar să lăsăm acestea, urmă vodă, ele sunt durerile fiecăruia, nu are înţeles şi folos să le măsurăm acuma Însemnat e că nutrim acelaşi gând: să punem capăt silniciilor Trimisul veneţian înclină fruntea: — Da, aceasta este chezăşia înţelegerii Până astăzi măria-ta ai ocolit plin de prevedere şi tact o înfruntare hotărâtoare cu forţele lui Murad Temeiul este acelaşi: lipsa unei alianţe Dar noi cunoaştem simţămintele măriei tale şi le preţuim cum se cuvine Despre aceste simţăminte ne-a vorbit cu mare căldură Rudolf Schmidt, rezidentul german la Constantinopole Contele Césy, ambasadorul Franţei, cunoaşte de asemeni bine năzuinţele şi bravura măriei tale De aceea am venit în Valahia cu atâta încredere şi speranţă Vodă Matei zâmbi nevăzut Capuchehaia Ţării Româneşti lucrase cu sârg şi cu vrednicie chiar acolo, la Stambul, în inima viesparului turcesc Legăturile lui cu reprezentanţii Apusului, soliile tainice pe care le înmânase acestora din partea principelui valah dădeau rod prielnic Angelo Contarini cuvânta cu însufleţire: — La ceasul hotărât, flota Veneţiei va lovi ca trăsnetul Izbânda noastră nici nu poate fi pusă la îndoială, adause nu fără trufie Este însă nevoie de cât mai multe trupe de uscat, mai ales cavalerie… — Dacă e trebuinţă, pot ridica până la 40 000 de luptători Veneţianul rămase tăcut, privirea i se umplu de o respectuoasă uimire Avea ştire că Matei vodă şi-a întărit mult oastea, pe asta se şi bizuiau demersurile lui, dar nu se aşteptase la o asemenea cifră Înţelegându-i mirarea, voievodul nu-şi putu stăpâni un surâs de mândrie — Între aceste 40 000, mai spuse Matei, socotim şi oaste de ţară Dar noi avem steaguri multe şi tari de oşteni în plată, cu cai buni şi arme bune Oameni fără frică, pentru care meşteşugul războiului nu are taine O să-i vezi şi o să judeci domnia-ta însuţi Mulţumit peste măsură de ce auzea, Contarini expuse în amănunt îndrăzneţul plan al veneţienilor În acele zile, trimişii dogelui băteau şi alte drumuri, înspre Viena şi Cracovia Dar spre tainica întocmire a acelei alianţe, veneţienii se bizuiau cu deosebire pe Matei vodă Valahul era aici, în coasta împărăţiei otomane Pe el nu-l împovărau ezitările şi nu-l abăteau jocurile politice, ca pe împăratul Ferdinand şi pe craiul Vladislav Înţelegerea acestor fapte străbătea limpede în vorbele lui Contariai: — Vom înjgheba o legătură tare ca un lanţ de oţel, menită să frângă oasele lui Murad În lanţul acesta măria-ta vei fi veriga din mijloc şi cea mai de nădejde Nu este doar o deşartă măgulire, ci un adevăr Măria-ta eşti omul potrivit spre a ţine treaz imboldul împăratului german şi al rigăi Vladislav de a participa la această cauză nobilă Fruntea voievodului se împurpură uşor Însă lucrarea rece şi neîntreruptă a minţii alungă îndată fiorul acela plăcut Da, cinstea ce i-o acordau veneţienii poate că era mare şi îndreptăţită, însă dincolo de ea se arătau strădanii uriaşe şi jertfe cum nu mai fuseseră Solul veneţian vorbi despre nevoia ca oştile creştine să se ridice în mare grabă, spre a-l lovi pe Murad sultan acum, câtă vreme se mai afla încăierat cu perşii Matei zâmbi sceptic Ştia că nu se poate face totul cât ai bate din palme Şi mai ştia ceva Conflictul turcilor cu perşii era desigur o împrejurare favorabilă Dar rămăseseră la Dunăre destule bulucuri de ieniceri, iar Nasuf Husein, înlocuitorul lui Mohamed pașa, veghea ca un hultan să nu se mişte nimic în ţările române Dar nu socoti cu cale să reteze avântul generos al tânărului veneţian Măcar să se încheie grabnic această înţelegere şi să pornească la fapte Faptele sunt cea mai bună chibzuinţă Tresări doar când Angelo Contarini pomeni numele lui Vasile vodă, domnul Moldovei Veneţienii se gândiseră la toate şi îşi puneau întrebarea dacă Lupu va putea fi convins să se alăture cauzei comune, sau va rămâne fidel Porţii — Iată, aceasta n-o putem ghici oricât ne-am frământa minţile, se amestecă neprotocolar spătarul Tudosie Corbeanu Matei zâmbi cu amărăciune Contarini privi mirat de la unul la celălalt: — Călători şi soli veneţieni au poposit la curtea lui Vasile vodă Cunoaştem că este un voievod strălucit, cu mintea luminată şi pătrunzătoare De asemenea un bun creştin De ce nu ar intra alături de noi în această luptă sfântă? — Noi nu zicem că nu ar intra, spuse Matei Însă nu putem răspunde nimic sigur Lupu vodă este întocmai cum ai arătat domnia-ta: un cârmuitor falnic şi dreptcredincios Dar căile nu i le cunoaşte nimeni, în afară de el însuşi Matei oftă încetişor Toţi cei de faţă plecară frunţile şi tăcerea se prelungea stânjenitoare În cele din urmă, voievodul privi către Udrişte Năsturel, cu obrazul boţit şi încenuşat: — Tălmăceşte-i tu, Udrişte, fără vorbele mele, care s-ar poticni şi s-ar pierde în smârcul supărării Spune-i tu Poate va înţelege cea ce noi nu putem înţelege şi ne doare ca un spin în lumina ochiului Logofătul înălţă capul, blând, dar încordat, ca spre o zare tulbure Rupea vorbele ca din sine şi ele treceau dincolo de o simplă desluşire, dincolo de gânduri şi împrejurări, pâlpâind ca o lumină rătăcitoare, când înaltă, fierbinte, când scăzută şi dureroasă: — În Moldova, dincolo de apa numită Milcov, cât şi peste munţi, în Transilvania, sălăşluiesc de veacuri mlădiţele aceluiaşi trunchi, fraţi de acelaşi sânge şi grai Soarta i-a ţinut despărţiţi, meser Contarini Mihai vodă, al cărui nume răsună şi azi ca un clopot uriaş, a putut, într-o fulgerare, să înmănuncheze aceste pământuri care mai fuseseră mănunchi, în adâncă vechime Dar fulgerul s-a stins şi s-au ridicat iarăşi zăgazuri Măria-sa Matei vodă Basarab cearcă să păstreze între ţările noastre măcar pacea şi înţelegerea de care avem atâta nevoie înaintea urgiilor Dar în balanţa lui Vasile vodă atârnă mai greu poftele de stăpânitor A venit cu sabia peste noi şi l-am dat îndărăt, căci are scaunul său şi sceptrul său Năzuieşte el oare să facă precum Mihai vodă cel brav? Deşertăciune! Căci Mihai nu sub aripa turcilor a lucrat şi nu din porunca vanităţii Voievodul Gheorghe Rákoczy, străduind spre împăcare, a poftit în Ardeal dregători de la curţile Valahiei şi Moldovei, să se înţeleagă prin vorbă bună Însă trimişii domnului moldovean s-au îndrăcit, s-au pus de-a curmezişul, zădărnicind orice învoială Aceasta s-a întâmplat zilele trecute, meser Contarini, nu aveai cum să ştii Aşa încât ce să-ţi răspundem noi despre planurile lui vodă Lupu? N-am pierdut nădejdea că Dumnezeu îi va îmblânzi cusurul acesta de a râvni prea mult Angelo Contarini ascultase cu luare-aminte, impresionat de vibraţia aceea din glasul logofătului Vorbele lui Udrişte nu-i lămureau veneţianului doar o stare politică, ele îi dezvăluiau priveliştea unor răni vechi şi dureroase care brăzdau simţirea acestor bărbaţi Rămase câteva clipe într-o tăcere gravă, curmată cam nepotrivit de marele cupar Diicul Buicescu, care îşi dădu părerea că cinstitul oaspete trebuie să fie flămând şi aminti că ospăţul e demult pregătit În sala de ospeţe Matei îşi ceru iertăciune pentru simplitatea bucatelor: fără îndoială că musafirul era deprins cu mâncăruri mai de soi Dar se vădi că omul dogelui preţuieşte pe deplin şi friptura de miel, şi vânatul cu miros înţepător, de cimbru şi măghiran, şi peştele cu carnea fragedă şi dulce ca mierea, căci mânca din toate cu o poftă tinerească, sănătoasă, lăudând fiecare fel Adulmecă mireasma vinului ca un cunoscător încercat, iar după ce îşi clăti cerul gurii cu înghiţitura dintâi, faţa lui căpătă o expresie de extaz Era un vin de Drăgăşani, cu lumină de chihlimbar, şi meser Contarini înălță paharul în zare, privindu-l cu duioşie — Vinul e bun, spuse Matei, căci au străduit la el duhul pământului şi duhul soarelui Paharul e de sticlă proastă Nu seamănă cu cleştarurile ce se fac prin cetăţile domniilor voastre Însă pentru noi are şi acesta un preţ, fiind ieșit din mâinile meşterilor valahi — Încă un lucru pe care nu-l ştiam! se minună veneţianul Ciocăni cu unghia în buza paharului golit, ascultându-i răsunetul: Pe nedrept spui măria-ta că e sticlă proastă, căci sună plăcut şi are resfrângeri curate Eu am văzut carafe şi pocaluri făcute la Cracovia şi pot spune cu mâna pe inimă că nu sunt atât de frumoase Logofătul Udrişte zâmbi cu bucurie: — Dacă o spui domnia-ta, trebuie să credem Nu ne place să ne lăudăm singuri La noi, ulciorul şi bărdaca de lut au rămas în cinste, dar asta nu înseamnă că nu ne învrednicim să facem şi altele, lucruri subţiri, şi de podoabă şi de folos Domnia-ta te poţi încredinţa dacă binevoieşti Am să-ţi arăt eu însumi sticlăria şi moara de hârtie şi făurăriile unde se toarnă fierul şi se bate arama Vodă Matei împinse talgerul de-o parte, netezindu-şi barba: — În vremea acelui voievod luminat şi cutezător, dar fără noroc, Petru vodă poreclit Cercel, carele a hălăduit mult prin cetăţile italiene şi s-a bucurat de prietenia slăvitului doge, s-au turnat la noi în Valahia întâile tunuri de bronz Prin răutatea vremurilor şi a vrăjmaşilor, din tunuri au rămas cioburile, iar făurăria s-a stricat Noi acuma avem asemenea scule de război, dintre care unele poartă întipărit leul Veneţiei Tragem însă nădejde că nu târzie vreme vor fumega iarăşi bombarde cu vulturul Ţării Româneşti Încălzit şi plin de admiraţie, meser Contarini se săltă deodată în picioare, închinând paharul: — Pentru izbânda acestor planuri ale măriei sale Matei voievod! Pentru izbânda creştinătăţii! — Amin! răspunse cu glas gros Tudosie Corbeanu şi goliră cu toţii cupele, până la fund Ospăţul se urmă cu voioşie, limbile se dezlegară, purtările deveniră mai slobode, iar a doua zi dimineaţa, veneţianul, deşi trupeş, îşi mai simţea umerii amorţiţi de bătaia zdravănă a atâtor mâini prieteneşti Trimisul dogelui zăbovi în Valahia două săptămâni încheiate Neobositul Udrişte îl purtă cu sine prin multe locuri Angelo Contarini trecea din uimire în uimire, căci vedea lucruri pe care nu se aşteptase nicidecum să le vadă Cercetă cu încântare transparenţa sticlei, albeaţa şi netezimea hârtiei, mlădierea lamelor de oţel, înfloriturile sculelor de aramă şi argint, ciocănite pe nicovale cât nuca Îi văzu la lucru pe meşterii iconari, dimpreună cu ucenicii lor Arta acestora nu avea măreţia zugrăvelilor de prin palatele şi bisericile italieneşti, dar puritatea trăsăturilor, culorile neobişnuit de senine şi adânci îi produseră o puternică impresie În cele din urmă, însoţit de logofăt, de Diicul Buicescu şi de spătarul Tudosie, merse la steagurile de seimeni Înţelese fără greutate că sunt oşteni de soiul cel mai bun, întru nimic mai prejos decât mercenarii de fier care-i slujeau pe principii din Milan sau Florenţa Veneţianul porni îndărăt către puternica şi bogata sa cetate nu numai cu simţământul că a pus la cale o alianţă militară hotărâtoare, dar şi cu înţelegerea că acolo, la Dunăre, în pofida apăsării otomane, renasc o putere şi o strălucire care îşi va răspândi faima în lume Solia lui lăsa în urmă o înteţire a nădejdilor, un fior aspru şi binecuvântat, căci se urneau în sfârşit neamurile, iar izbăvirea nu mai părea atât de îndoielnică şi depărtată CAPITOLUL 3 Era o dimineaţă cu soare alburiu şi zgribulit, de pe la sfârşitul lui octombrie 1639 Trecuseră toată noaptea şi mai treceau şi acuma în zori, către locul târgului, cu tropot şi duruit, chervane grele, căruţe înflorate, cu obezi sunătoare ca sticla, şi cai munteneşti, mărunţi şi vânjoşi, cu samarele doldora de mărfuri Medeanul hărăzit târgului cel mare era înţesat şi gălăgios; o gloată nesfârşită de oameni tălăzuia de colo-colo, dornică să vândă, să cumpere, ori numai să caşte gura, de drag Se înălţau cât dealul mormanele de coşuri vârfuite cu grâne aurii, cu fructe şi legume care încântau ochiul cu carnea lor mustoasă, ca o privelişte a saţiului, căci fusese o toamnă mănoasă În ocoale zbierau cornutele şi purceii guiţau asurzitor Neguţători şi meşteşugari de toată mâna îşi rânduiau marfa cât mai îmbietor cu putinţă: lăzi de zestre, dibaci încrustate cu fierul încins, putini şi fedeleşuri de stejar, grămezi de oale şi străchini cu brâie şi cocoşei de smalţ, cojoace bărbăteşti şi muiereşti, împodobite cu rotocoale şi flori, hamuri ţintate, căciuli şi iţari şi opinci moi, înşirate pe sfoară, abale albe şi postavuri seine Mereu alţi vânzători veneau să sporească înghesuiala, strigând care mai de care mai ascuţit şi mai ademenitor, grăbiţi să bea aldămaşul cu cumpărătorii, sub polăţile unde sfârâia mustul în ulcele şi se frigeau pe cărbuni hartane de batal gras şi fâșii de pastramă fragedă Larma aceasta nu ajungea decât prea slab până la curţile domneşti, ca un murmur şi ca un ţiuit Dar ea se furişa în fiinţa lui Matei vodă, odată cu licărul soarelui nehotărât, ivit din ochiul firidei, ca o solie şi ca o încredinţare a vieţii ce umblă în matca ei largă şi necontenită, dincolo de zidurile reci ale palatului Voievodul îşi frecă pleopele obosite şi netezi una peste alta foile de manuscript, împestriţate cu scriere rotundă şi migăloasă, pe care le mai cercetase în ajun — A tălmăcit cu şart şi înţelepciune cuviosul Moxalie Udrişte Năsturel, care pândea faţa lui Matei, sări cu ardoarea obişnuită: — Am arătat în mai multe rânduri măriei tale că nu e o simplă tălmăcire din slavoneşte Părintele Mihail a adaus şi îndreptat unele, potrivindu-le după nevoile şi adevărurile noastre — Nu te supăra, logofete, zâmbi cu bunătate domnul Ştiu că Mihail Moxalie e om cu o deosebită lumină a minţii — Este, măria-ta Acuma, la îndemnul Sfinţitului episcop al Vâlcii, s-a apucat să scrie o istorie a lumii Trudă îndelungată, de rob Dar dacă o va sfârşi cu bine, înainte să i se istovească zilele, i se va duce faima şi vom avea o carte de mare preţ — Să-i ajute Atotputernicul Spune-mi, Udrişte, eşti mulţumit de pravila aceasta? îl iscodi Matei — Sunt, doamne Poate ne vom învrednici să întocmim cândva alta mai cuprinzătoare Dar până atunci e bună şi aceasta, căci trebuinţa era de tot grabnică — Şi eu sunt mulţumit S-a ţinut cumpănă între legile dumnezeieşti şi cele pământeşti Sfinte şi acestea din urmă, căci toate se săvârşesc sub privirea şi porunca Celui de Sus — Slavă Lui Aşa este, măria-ta Osebit de canoanele credinţei, s-au însemnat felurite rânduieli, s-au statornicit pedepsele pentru omor, tâlhărie şi furtişag, cât şi pentru camăta peste măsură Dacă măria-ta nu ai nimica de adăugat ori îndreptat, vom trimite manuscriptul la Govora, iar peste câteva luni va ieşi de sub teasc Judeţele nu se vor mai ţine după cum i se năzare unuia sau altuia, ci după litera pravilei — Aşa, Udrişte Să fie un singur cântar al faptelor, pentru toţi, după cum spuneai odinioară M-ai sâcâit ca o albină, dar de adânc folos a fost stăruinţa ta — Fără voinţa şi sprijinul măriei tale nu s-ar fi făcut nimic Meritul meu e mărunt — Vrei să-mi gâdili trufia, Udrişte? zâmbi iarăşi vodă Lasă, adăugă văzând încruntarea cumnatului său, lasă, am glumit, ştiu că nu te îndemni tu la asta Dar atâtea griji am purtat şi port în cârcă, Udrişte, că dacă nu luai pe seama ta unele, pravila ar mai fi avut de aşteptat Of, şi vremea nu aşteaptă, suspină înălţând tufele sprâncenelor — Nu aşteaptă, măria-ta, şi nu trebuie să rămânem în urma ei Trebuie să înstăpânim dreptatea Să nu se mai teamă oamenii unul de altul şi nimeni să nu asuprească pe nimeni Se auzi o bătaie uşoară şi Duşan deschise larg uşa Oşteanul rămase neclintit în penumbra sălii, făcând loc să intre odraslei domneşti Mateiaş păşi în încăpere şi se opri plecându-şi cu sfială genele lungi, ca de fecioară Amândoi părinţii, cel de sânge şi cel de suflet, cătară la el cu duioşie, Udrişte încă şi mai răscolit, căci băiatul semăna întru totul răposatei sale mame Pletele mătăsoase îi încadrau frumos albeaţa obrazului Era înalt ca un plop tânăr, însă mult prea firav pentru cei şaisprezece ani ai lui, iar cearcănele adânci şi jilăveala tampelor îi trădau sănătatea şubredă Doftorul stăruise ca Mateiaş să se preumble cât mai mult afară din palat şi din cetate căci, spunea el, mai abitir decât leacurile îl vor întrema boarea şi lumina câmpului, care au puteri tainice De asta şi păşise copilul pragul odăii, să-şi ia rămas bun, ca totdeauna, de la măria-sa Matei îl sărută pe frunte, cuprinzându-i cu o strângere de inimă umerii înguşti şi plăpânzi Privi apoi lung după silueta ce se depărta, înfiorat şi muncit de gânduri potrivnice Vor fi în stare umerii aceştia să poarte greaua hlamidă de cârmuitor? Şi platoşa de războinic? O Doamne! Dar poate că se va învrednici el, Matei, cât va mai rămânea în acest scaun, să alunge departe păsările ameninţării, să ridice temelii de pace desăvârşită, încât braţul feciorului să nu mai aibă nevoie de buzdugan şi de paloş Să cârmuiască doar cu sabia nevăzută şi mlădioasă a înţelepciunii Tot credinciosul Duşan îl smulse din aceste cugetări, vestindu-l că boierii pe care i-a poftit în dimineaţa aceea la sfat au sosit şi aşteaptă în spătăria mică Vodă îşi scutură fruntea pe care şi-o simţise deodată grea ca plumbul: — Vino Udrişte, vino la osânda zilnică… Era în adevăr o zi trudnică Îmbătrânitul Sima şi Stroie Leurdeanu înfăţişară socotelile visteriei pe ultimele luni, cu sudoarea şiroindu-le pe obraji, căci deşi li se cerea să scoată bani pentru atâtea şi atâtea nevoi, măria-sa, care ştia bine asta, îi certa mereu, învinuindu-i de risipă şi nechibzuinţă Aidoma se petrecură lucrurile şi de data aceasta Vodă Matei strigă la dânşii cu mare înverşunare Sima plecă plin de resemnare capul încărunţit, aşteptând să se risipească supărarea domnului Stroie Leurdeanu se împotrivi însă: — Nu s-a aruncat în vânt niciun bănuţ Tot ce am cheltuit, am cheltuit din porunca măriei tale şi din porunca nevoilor Lăsând la o parte haraciul, grosul l-au înghiţit lefurile seimenilor, după cum bine se vede Ce rămâne, noi chibzuim şi cântărim de nouă ori… Voievodul îl întrerupse şi mai întunecat: — Ce vrei să zici tu, Stroie? Că ţinem prea mulţi oşteni? Că sunt de prisos? Că le plătim prea mult? Stroie Leurdeanu păli, îngânând anevoie: — Nu, doamne… departe de mine asemenea gând Înţelegând starea tânărului boier, voievodul se îmblânzi deodată: — Ştiu că n-ai vrut să zici asta Însă mă doare orice vorbă negândită, căci numai un orb n-ar vedea ceea ce este atât de limpede Ce sunt mustrările mele? Lipsă de preţuire? Năpastă? Nu, ci doar glasul îngrijorării, Stroie Banul e singura chezăşie în vremile acestea şi trebuie, cum domnia-ta însuţi ai spus, să-l cântărim de nouă ori… Înălţă capul şi îşi plimbă privirea pe feţele celor din preajmă Se opri asupra marelui armaş Marco Danovici, a cărui încruntare aspră îl nemulţumi: — De ce te uiţi atât de posomorât, Marco? Ce ţi-am făcut eu? Ce v-am făcut eu? Mi-e lehamite de chipuri silnice şi de cârteli Răspunde, Marco, ce leşie ţi-a amărât sufletul? — Doamne, rosti încet marele armaş, este o pricină, însă voiam să ţi-o împărtăşesc abia la urmă Tăcu Tăcură şi ceilalţi, privirile le lunecau în pământ printre cojile pleoapelor Gâfâind, vodă Matei se ridică în picioare: — Ce este? Ce ocolişuri sunt acestea? Spune acum Îţi poruncesc să spui, Marco! — Măria-ta, a fost răzmeriţă… Mâinile lui Matei încleştară braţele jilţului Sprijinindu-se ca de-o mare şi neaşteptată istovire, voievodul se lăsă încet pe coltucul de catifea: — Răzmeriţă? Unde? Ce fel de răzmeriţă? — În Dolj, măria-ta, pe pământurile Vintileştilor S-au sculat un şir de sate Au omorât un armăşel şi patru slujitori înarmaţi, iar pe Hristea Vintilescu l-au prăvălit în fântână — Au vărsat sânge, murmură Matei cu faţa împietrită Şi de ce s-au sculat? Cum a intrat într-înşii duhul răzvrătirii? — Urcarea birului i-a întărâtat, desluşi Marco Danovici N-au voit să dea un ban peste cât plăteau înainte, iar la stăruinţa dăbilarilor au pus mâna pe secure… — Ştreangul li se cuvine tâlharilor! izbucni Diicul Buicescu, vânăt la obraz În furci! Să le fie învăţătură şi altora! Să nu se lăţească nesupunerea! Tudosie Corbeanu îl aţinti cu neplăcere şi severitate: — Nu e niciun semn că s-ar lăţi, Buicescule Obştile din vecinătate au rămas liniştite Dar pentru orice întâmplare noi am trimis oşteni, să fie pe-aproape Vodă Matei părea că nu i-a auzit nici pe unul nici pe celălalt Îşi împreunase mâinile strângând cu putere, ca şi cum s-ar fi căznit să spargă ceva: — Aşadar nu au voit să plătească, spuse Dar noi am crescut dajdia cu măsură Aşa e, Simo? Aşa e, boieri dumneavoastră? Ne-am temut de Dumnezeu Dacă a fost adaus, o fost pentru că altfel nu se putea Am voit să ridicăm ţara şi s-o întărim Şi să dobândim puţină linişte Iar cei ce s-au bucurat de această linişte nu vor să înţeleagă… — Măria-ta, îndrăzni armaşul Marco, jupân Buicescu nu m-a lăsat să sfârşesc cuvântul Oamenii aceia erau ei mai dinainte arşi de obidă Dajdia sporită a fost numai picătura care a făcut vasul să dea pe dinafară După cât am cercetat eu, boierul Hristea Vintilescu, fie-i ţărâna uşoară, s-a purtat aspru cu dânşii, nedreptăţindu-i la dijmă şi la altele De aceea l-au şi zdrumicat… — Au vărsat sânge! se înverşună voievodul Ne apasă blestemul sângelui frăţesc Udrişte Năsturel, care ascultase toate cu un tremur abia văzut al bărbiei, şopti: — Poate că după cât i-a năpăstuit răposatul nu l-au mai socotit frate… — Înaintea Ziditorului fraţi suntem, Udrişte, îl mustră solemn Matei vodă Şi de ce nu s-au plâns? De ce nu au venit la judecata mea? — Aşa, aşa! necheză Diicul Buicescu De ce nu au venit la judecata măriei sale? Pluti câteva clipe o stânjeneală grea Îşi aminteau toţi pârile pe care cuparul Buicescu le pusese nu prea demult împotriva unor obştii şi cu câtă părtinire judecase Matei vodă Logofătul Udrişte aruncă o privire învăpăiată către Matei, dar acesta părea mult prea tulburat ca să-i prindă înţelesul Răsufla greu, murmurând: — Am lucrat în binele tuturora, iar ei s-au îndărătnicit să nu vadă În binele ţării… Întâlni privirea de foc a lui Udrişte şi avu un spasm: Au nu este adevărat, logofete? — Ba da, măria-ta, încuviinţă acesta Este adevărat Însă orice adevăr are mai multe feţe, atârnă de unde-l priveşti Ei l-au privit dinspre partea celui nevoit să-şi micşoreze tainul — Cu toţii facem jertfe, cu toţii avem îndatoriri faţă de ţară, se îndârji vodă Matei — Eu nu caut să-i spăl de păcate, ci numai tălmăcesc pornirea lor Sub oblăduirea măriei tale s-au vindecat racili şi a crescut belșugul Dar oamenii aceştia au răbdat multe în vremuri şi văzând că dările cresc, s-au temut de sărăcie şi foamete Iar mai presus i-a otrăvit asuprirea Vintileştilor… — Da, şi şi-au făcut singuri dreptate! Atunci de ce ai mai străduit tu, de ce am mai străduit noi să întocmim pravilă? La ce mai e bună pravila, Udrişte? — La călăuzirea dreptăţii, doamne Însă pravila nu poate schimba şi firea omului, nu-l poate face mărinimos pe cel lacum şi apucător… Ca să fie dreptate adevărată, cel tare trebuie să fie îndurător cu cel slab Vodă Matei cătă lung la Udrişte Năsturel Licărea un tăiş aspru în vorbele acestuia şi o clipă nu ştiu dacă să-i admire înţelepciunea sau să i-o înece sub vălul mâniei În cele din urmă, cu o mişcare obosită, îşi desfăcu bumbul de la gât şi mormăi cu năduf: — Greu e să vegheze domnul la toate şi să-i mulţumească pe toţi Se simţea copleşit de iritare, de tristeţe, de tulbureala vârstei, de înţelegerea că se petrec lucruri ce scapă chibzuielii şi voinţei lui Ori poate că tocmai această voinţă nesocotea unele adevăruri, le lăsa în umbră… Se înfioră: oare ce dovedeau acele întâmplări nenorocite? Că este un domn rău? Dar mai bun ar fi fost lăsând ţara fără apărare? Îi strânsese în chingi pe răii platnici fiindcă se călăuzise totdeauna după adevărul mărturisit odinioară lui Constantin Cantacuzino: sacul gol nu stă în picioare Dar de ce nu voiau să înţeleagă pământenii că oastea puternică şi bunele rânduieli din ţară îi ajută pe ei să lucreze nesupăraţi? Adevărat, aici stricase rău purtarea nevrednică a Vintileştilor Boieri… Hm, şi acestora trebuia el să le ţină partea… Rău trebuie că-i asupriseră ei pe rumânii aceia încât să-i împingă la omor… Dar fapta aceasta cumplită trebuia pedepsită fără milă Gâfâi: — În furci… să fie ridicaţi în furci! Iată că tocmai unii dintre cei pe care îi cinstise şi în care se bizuia stricau prin nesăbuinţă ceea ce clădea el Dar oare aceştia nu luaseră pildă şi îndemn mai de sus, chiar de la capul ţării, care le arăta bunăvoinţă şi închidea un ochi la fărădelegile lor? Nu avu puterea să scruteze, să urce mai departe albia aceasta anevoioasă, către izvoarele faptei Rosti cu privirea întoarsă spre albul peretelui: — Bucuros aş trece această povară unui suflet mai tânăr, neistovit şi nepângărit de viaţă Mie unuia simt că-mi ajunge Nu vă vine să credeţi? întrebă auzind murmurul celor din preajmă Mă socotiţi făţarnic? — Nu, măria-ta, spuse Tudosie Corbeanu Dar eşti nedrept faţă de tine însuţi Căci nimeni nu e mai departe de secătuirea sufletului şi a voinţei decât măria-ta — Ba da, ba da, Tudosie, stărui domnul, simt uneori că mi se risipeşte vlaga ca apa din ulciorul crăpat V-ar trebui altul, de gresie bună, ca să vă astâmpere setea Ne ajunge bătrâneţea pe toţi, se ridică cei tineri în lumină… Nu e departe ziua când vă voi cere să-i purtaţi credinţă lui Mateiaş… În minte i se năluci făptura subţirică a fiului său şi zâmbi depărtat Dar deodată, ca şi cum i-ar fi fâlfâit pe dinainte o pasăre sumbră, faţa i se mohorî: — Vorbesc aşa… Dar poate că acuma eu nici nu mai sunt domn Poate că sunt doar o umbră purtând umbra unui sceptru şi nu mai am căderea să hotărăsc nimic Hotărăsc aici, iar pesemne sorţii s-au şi aruncat altundeva… Era o sămânţă amară şi adevărată în spusele voievodului După ce solii săi rupseseră tratativele în Ardeal, Vasile vodă îşi urmase cu şi mai mare înfocare stăruinţele de a dobândi pentru sine tronul Ţării Româneşti şi de a-l aşeza în locu-i pe fiul său Ioan Copleşiţi de daruri şi făgăduieli, o seamă de demnitari otomani îl susţineau din răsputeri, acoperindu-l pe Matei vodă cu ocări şi învinuiri de hainire Veneau zvonuri tot mai neliniştitoare de la Stambul Nimic sigur, nimic limpede, însă deajuns ca să le ţină trează încordarea Norul acela posomorât coborâse şi pe fruntea lui Tudosie Corbeanu, dar spătarul grăi încurajator: — A mai încercat Lupu şi alteori, însă nu i-au ieşit bobii Nu-ţi face măria-ta sânge rău — Şi apoi, pufni Diicul Buicescu, să zicem că ar izbândi ceva… Nu mai e Valahia sat fără câini Ţarigradul e departe, acolo e stăpân padişahul, iar măria-ta eşti stăpân aici Ne ai pe noi, cu credinţă, alături, şi ai oştile de seimeni Vodă Matei înălţă fruntea şi văzură toţi cum i se umflă pieptul de răsuflarea adâncă şi înfierbântată Seimenii! Stavila de fier pe care se trudea de-atâta vreme s-o ridice în calea ameninţărilor Dar poate că străduinţa lui Lupu va rămâne vană, cine ştie, poate că nu va fi silit să-şi apere sceptrul, tocmai acum când începuse a gândi să-l treacă în pace şi cu toată fala urmaşului său Însă temerile lui dintâi se dovediseră profetice După abia o săptămână, într-o zi cu ploaie biciuitoare, de la începutul lui noiembrie, sosiră olăcari în goană, dinspre Giurgiu, vestind că imbrohorul împărătesc, Eiup-aga, va trece numaidecât Dunărea cu firmanul de mazilire Ca totdeauna în asemenea împrejurări, când primejdia se arăta de neînlăturat, Matei vodă lepădă deodată haina şovăielilor bătrâneşti, regăsindu-şi întreaga şi apriga dârzenie Spuse printre dinţi, cu uitătura ca un fulger roşu, de furtună: — Să poftească măritul imbrohor Îl vom primi cu tot alaiul Spre a găti „alaiul” cuvenit, vodă Basarab aduse degrabă cele mai bune polcuri de lefegii, rânduindu-le pe unde avea să treacă turcul, drept în priveliştea acestuia Împrejurimea şi uliţele cetăţii de scaun erau de asemenea înţesate de oşteni Eiup-aga nu era omul care să se piardă cu firea din te miri ce, dar nu se aşteptase la asemenea sfidare şi simţi un fior îngheţat între umeri Dar nu lăsă să se vadă nimic şi intră în spătărie măreţ şi liniştit Cu spatele drept ca lumânarea, Matei stătea în jilţul voievodal înălţat pe o mică estradă, acoperită cu covoare orientale Era îmbrăcat cu toată strălucirea şi ţinea buzduganul domnesc pe genunche În juru-i stăteau ciotcă boierii, deasemeni în veşminte de ceremonie, cât mai bogate cu putinţă, iar în spatele jilţului, la intrări, în firide şi pe săli, vegheau oşteni înzăuaţi, cu priviri încruntate, rezemaţi în halebarde şi suliţe lungi Imbrohorul înaintă până în mijlocul încăperii, dar când voi să mai facă un pas, mai mult ghici decât văzu mişcarea străjerilor şi se opri plin de prudenţă Privi pe sub gene faţa ghiaurului Matei, feţele celorlalţi valahi şi îl podidiră mirarea şi neliniştea, căci feţele acestea păreau binevoitoare şi pline de surâs Eiup-aga mai fusese de faţă la asemenea scene, adusese el însuşi neagră poruncă de îndepărtare a unor principi vasali şi i se întipăriseră bine jalea, tulburarea şi spaima acelora, dar ceea ce vedea aici scăpa înţelegerii lui Îşi păstră cumpătul însă şi dădu citire înaltului mesaj Prima parte a acestui mesaj, care privea scoaterea din domnie a lui Matei, era destul de întortocheată, cuprinzând justificări şi consolări deşarte Obiceiul este, spunea documentul, ca tot la trei ani să se schimbe domnul, iar Matei a şezut şapte în scaunul său aşa încât mai mult nu poate şedea Iar boierul Matei nu va rămâne după aceea de izbelişte: luminăţia-sa sultanul îi va încredinţa altă dregătorie şi alte onoruri… În timp ce dragomanul tălmăcea monoton toate acestea, Eiup-aga scrută iarăşi cu iuţeala chipurile ghiaurilor Înţelese deodată că masca aceasta de veselie ascundea o batjocură crudă, în faţa căreia solemnitatea cuvintelor se pierdea cu totul şi urechile i se înroşiră ca focul sub albeaţa turbanului de mătase Dar imbrohorul nu scosese încă pumnalul din teacă şi nu le arătase acestor necredincioşi tăişul lui ameninţător Dacă porunca de mazilire era alcătuită astfel ca să nu-l înrăiască pe Matei şi mai ales să-i lase unele speranţe de viitor, în scrisoarea de numire a lui Lupu vodă, pe care de asemeni trebuia s-o aducă la cunoştinţa boierilor valahi, asprimea şi neînduplecarea padişahului se revărsau înfricoşetoare: —„… Eu, sultanul Murad Ali Osman, împăratul, poruncesc vouă, vlădică, vornic, logofăt, paharnic, celorlalţi boieri şi staturilor ţării; iată, am dat noi domnia lui Lupu, să-l primiţi ca să stăpânească asupra voastră, căci aceasta e voinţa mea Iar dacă veţi fi împotrivă şi nu veţi împlini porunca mea, să ştiţi că nu veţi rămânea nepedepsiţi Eu sunt acela care din temelii am răsturnat Bagdadul; sunt îndurător către cei vrednici, iar pe cine vreau îl şterg de pe faţa pământului Iată, hanul tătarilor priveşte în sus ca şoimul, ca să pornească împotriva cui poruncesc Am să vă pustiesc de pe pământurile voastre şi să trimit acolo să locuiască turci, iar în bisericile voastre am să pun hogi…” Sfârşind, Eiup-aga băgă de seamă că fulguirea de zâmbet pierise cu totul de pe feţele ghiaurilor Îl priveau cu nepăsare şi răceală, de parcă acele vorbe cumplite trecuseră pe lângă auzul lor ca muştele Matei înălţă bărbia cu o mişcare înceată, impunătoare: — Măritul imbrohor mai are ceva de spus? Eiup făcu ochii mari Ar fi voit să strige „Au nu vă este deajuns, nebunilor?”, dar se stăpâni, înclinându-se scurt, în semn că şi-a încheiat misiunea — Atunci mai avem noi, ţara, una de spus, bubui vocea marelui spătar Tudosie Corbeanu, care stătea sprijinit cu dreapta de rezemătoarea jilţului domnesc Mai avem noi una… Este voievod în Valahia iar pe altul nu-l vom primi, oricât de tare ne-ar certa luminăţia-sa padişahul Iar celui care este, noi nu prin numărătoarea anilor îi măsurăm îndreptăţirile, ci prin fapte Tudosie tăcu, privind aspru la imbrohor, din toată înălţimea lui, ca dintr-un turn de cetate Eiup-aga se retrase clocotind Dar cu toată supărarea lui, nu-şi putea reprima un simţământ de admiraţie faţă de aceşti oameni, atât de încăpăţânaţi şi nechibzuiţi CAPITOLUL 4 Imbrohorul împărătesc cu mica lui gardă străbătu Valahia nesupărat, până la Milcov Înaltul mesager grăbi cât putu până la Iaşi, la curţile lui Vasile vodă, unde i se făcu o primire plină de fast Dar odată înmânat hatişeriful, Eiup nu întârzie să-i destăinuie lui Lupu ce a văzut şi a înţeles el în Ţara Românească Rezemat între pernele din piele moale de Cordoba şi adulmecând aroma tare a cafelei din filigenele argintii, Eiup-aga rosti îngândurat: — Valahul are oşti atât de multe cum nici nu bănuiam Şi nu oşti de paradă, ci gata de luptă, asta se vede dintr-o ochire Iar mai rău şi mai rău este, precât m-a lăsat limpede să cred, că le va ridica împotriva oricui ar veni să-l scoată din scaun Câteva clipe Vasile vodă tăcu, cu o expresie viclean-visătoare în ochii mari şi frumoşi care-i luminau intens obrazul neted, cu umbre măslinii Dar deodată, sprâncenele groase şi negre ca tăciunele i se apropiară şi o cută adâncă i se ivi de-a curmezişul frunţii, împrumutându-i o înfăţişare aspră şi îndârjită Nările îi fremătară, uşoara zmucitură a capului făcu să-i tremure pana de struţ de la cuşma fumurie: — Noi ştim că bătrânul Matei nu se dă dus cu una cu două de la locul său Dar nu ca să auzim iarăşi asemenea lucruri am străduit noi atâta, tălmăcind şi dovedind măritului sultan şi dregătorilor săi câtă nevoie este de această schimbare Luminăţia-sa Murad a hotărât şi a întărit totul cu pecetea lui, iar Matei va trebui să se plece acestei hotărâri — Toate trebuie să se plece în faţa voinţei slăvitului împărat, încuviinţă grav imbrohorul Însă lui Matei și boierilor săi şeitan le-a răpit minţile, sădindu-le în loc duhul îndrăznelii nesăbuite Sunt încredinţat că va scoate hangerul Iarăşi îi fremătară nările lui Vasile vodă şi sfârcurile mustăţilor i se ridicară ca nişte ţepuşe ameninţătoare — Dacă se află în asemenea stare, Eiup-aga, apoi trebuie să i se aducă minţile îndărăt cu de-a sila! — Tot aşa zic şi eu Însă lucrul acesta nu se poate face deîndată, explică turcul liniştit Până va da luminăţia-sa poruncile cuvenite… — Da’, până atunci va mai curge multă apă pe Dunăre! izbucni Lupu, răşluindu-şi cu o mişcare nerăbdătoare barba deasă ca peria şi tăiată cu mult dichis Schimbarea trebuie împlinită fără zăbavă Acum Să tragă paloşul dacă i s-a urât cu zilele şi nu vrea să le sfârşească în tihnă, pe moşia lui Oşti avem şi noi, săbii avem şi noi! — Amir curajul măriei tale şi îţi înţeleg nerăbdarea! Însă dacă Matei, pe lângă trupele sale năimite, va mai dobândi ajutor de undeva? Înălţimea-sa padişahul a gândit şi la lucrul acesta, că Matei va căuta să stea împotrivă cu armele De aceea a trimis cuvânt craiului leşesc şi principelui transilvan nu cumva să-l sprijine în vreun fel Despre partea craiului polon suntem siguri că nu o va face Dar în ce-l priveşte pe Gheorghe Rákoczy nu putem băga mâna în foc, căci are legături vechi şi bune cu Matei Un zâmbet enigmatic flutură pe buzele cărnoase ale lui Vasile vodă: — Fii liniştit, Eiup-aga Voievodul Transilvaniei nu se va înhăma de data aceasta la carul lui Matei Imbrohorul îl privi mirat Lupu îşi netezea satisfăcut piepţii caftanului de mătase pe care scânteiau orbitor nasturii de diamant Ce-l făcea să fie atât de sigur? Tare şiret şi iscusit trebuie să fi fost omul acesta, care-şi arunca undiţa mai departe şi mai cu folos decât însuşi sultanul Dar la urma urmelor el se afla aici ca să consfinţească prin prezenţa lui hotărârea lui Murad, iar nu ca să bage minţile în cap acestor ghiauri zănatici Se spălă pe mâini de orice răspundere, căci pripeala lui Lupu i se părea o nebunie la fel de mare ca şi îndărătnicia lui Matei Dar a doua zi, tăcut şi fatalist, porni împreună cu Vasile vodă şi cu suita lui înspre Focşani, unde puseră tabără până la adunarea tuturor oştilor Unele trupe întârziau însă şi Lupu hotărî să nu mai aştepte Ţinu sfat până după miezul nopţii cu Ianache Catargiu, cu logofătul Gheorghe Ştefan, cu hatmanii şi cu căpitanii steagurilor de lefegii, stabilind direcţiile de atac şi amănuntele acestei campanii despre care nu se îndoia că va fi scurtă şi victorioasă Iscoadele aduseră veste că dincolo nu se simte nicio mişcare de oşti, aşa încât trecură fără grijă în Ţara Românească, îndreptându-se spre Bucureşti Vasile vodă călărea tăcut în fruntea alor săi, strângând frâul cu dreapta înmănuşată, iar cu stânga proptită cu semeţie în şold Sub mantia căptuşită cu blană îi licărea platoşa azurie, iar coiful înalt şi strălucitor îi încingea fruntea ca o tiară de mitropolit Într-atâta fierbeau gândurile sub fruntea aceea încât nici nu simţea rafalele de vânt îngheţat care-i făceau pe ceilalţi să se zgribulească şi să se încovoaie Îi părea rău că, înainte de plecare, trecându-i sceptrul Moldovei plăpândului său fiu, nu putuse ă-i facă acestuia o sărbătoare pompoasă, după cum ar fi râvnit Ceremonia fusese scurtă şi grăbită, căci îi zorea timpul, iar după judecata lui timpul era elementul cel mai important O, ce bine ar fi fost dacă Eiup-aga, pe lângă teşchereaua cu hârtii, ar fi adus cu sine o armată puternică şi nu doar un biet pâlc de spahii… Dar lucrurile stăteau aşa cum stăteau şi nu trebuia să-i dea lui Matei nici cel mai mic răgaz Până să-şi trimită padişahul bulucurile într-ajutor sau să-i urnească pe tătari din stepele Bugeacului, ar fi trecut multe săptămâni Timp berechet pentru ca butrânul voievod muntean să pună la cale ceva şi să-i strice tot planul, tocmai când se afla la un pas de izbândă Curând după ce trecuseră apa Buzăului, se arătară primele detaşamente înaintate ale voievodului valah Trupe mici, de cercetare, care nu primiră lupta şi se retraseră cu iuţeală — Măria-ta, spuse Toader Bour, sunt mişcări viclene Cearcă a ne face să-i credem slabi şi fricoşi Să fim cu ochii în patru — Acestea sunt obiceiurile lui Matei, întări Ianache Catargiu Ciocnirea nu mai poate să întârzie — Cu cât mai curând, cu atât mai bine, boierilor, răspunse Lupu, cu o zvâcnire a umărului Să sfârşim odată şi să avem drum slobod Catargiu privi încruntat peste câmpia străjuită de măguri: — Dibăcia lui Matei a fost totdeauna să-şi aleagă el însuşi locul luptei Zic să nu-i facem pe plac, ducându-ne întins către el, ci mai bine să hotărâm noi locul care ne este prielnic La început Vasile vodă se împotrivi, căci aşteptarea pe loc nu convenea freamătului şi aţâţării lui lăuntrice, dar până la urmă cedă stăruinţelor Găsiră locul acela prielnic lângă Ojogeni, la împreunarea Ialomiţei cu Prahova: un loc apărat de păduri şi de bălţi, ce ar fi fost o stavilă perfidă în calea trupelor lui Matei Puseră acolo tabără întărită Aşezară tunurile pe o măgură nisipoasă care domina împrejurimile şi rânduiră oştile cum se putea mai bine Se aflau în prag de iarnă şi vremea se înrăutăţea din ce în ce Trecură o noapte, o zi şi încă o noapte, fără să se întâmple nimica Călăreţii lui Matei vodă pieriseră cu totul din vedere Oştenii lui Lupu rebegeau prin adăposturile lor improvizate, pătrunşi de ploaia rece ca gheaţa şi de vântul nemilos În faţa lor, departe, vuiau tulburi în matcă apele îngemănate; oglinzile bălţilor se acopereau de pâclă şi pădurile desfrunzite gemeau sub îmbrăţişarea vântului Dar privirile oştenilor se întorceau tot mai des înspre colinele cu podgorii şi înspre casele pitite prin arinişti, unde pesemne se băjeniseră mulţi locuitori, cu bucatele şi cu avutul lor cu tot Jinduiau după căldură şi după altele Cei dintâi războinici care-şi luară inima în dinţi şi porniră pe furiş către ademenirea viilor găsiră şi foc şi orătănii grase, iar vinul aspru şi înţepător din butoaiele înşirate prin crame îi făcu să uite de toate necazurile Fu ca o scânteie aprinsă într-un câmp de mărăcini uscaţi Cete-cete, tot mai mulţi oşteni se strecurau înspre pământul făgăduinţei, lăsând grijile războiului pe seama brotăceilor din smârc Aprindeau sub şoproane focuri năpraznice, jumuleau găini şi frigeau purcei în vârful spăngilor, iar vinul curgea în valuri, năucindu-i şi prăvălindu-i prin cotloane ca morţi… În marele-i cort bine căptuşit cu scoarţe şi cu blănuri scumpe, Vasile vodă răbda şi el ascuţimea frigului, răsucindu-şi zadarnic mâinile deasupra vasului cu jăratic Îl nemulţumise la început zăbava aceasta impusă de căpeteniile oastei, dar treptat îşi făcuse loc convingerea că Matei, văzându-se încolţit, va încerca o lovitură deznădăjduită care îl va duce la pierzanie Îşi închipuia marşul triumfal până la cetatea de scaun Cugetă la schimbările pe care le va face, nu deodată şi nu prea mari, căci multe din cele începute de Matei îi păreau folositoare şi cuminţi Iar la Moldova se vor urma lucrurile pe făgaşul dorit, fiindcă deşi Ioan era încă nevârstnic şi cu voinţa neînfiripată încă, lăsase lângă dânsul sfetnici buni şi de mare credinţă Sub braţul său şi sub puterea gândului său îşi vor urma destinul amândouă ţările, către viitorul măreţ şi daurit, pe care îl vedea boltindu-se ca un curcubeu până-n adâncimea unor zări spre care nu putea să privească fără să i se taie răsuflarea Fie că de miasma cărbunilor, fie că de încordarea minţii simţi că ameţeşte şi desfăcu larg o aripă a cortului Răsuflă adânc, cu bucurie, iar spicul de zăpadă ce se amesteca în burniţa dimineţii i se păru deodată ninsoarea blândă a unor flori de primăvară * Cel dintâi gând al lui Matei fu să caute ajutor în faţa urgiei care se vestea Cunoscând acum prea bine firea impetuoasă a lui Lupu, era sigur că acesta va intra în Ţara Românească fără întârziere şi cu toată cutezanţa Forţele de care dispunea voievodul moldovean nu erau de dispreţuit, dar trăgea nădejde că le va birui singur Se temea însă de valul ce se va porni după aceea, mai ales de urdiile tătăreşti pe care sultanul nu va zăbovi să le asmută asupră-i De la veneţieni, care se arătaseră atât de bătăioşi şi grăbiţi să încheie o alianţă, nu mai aştepta nimic, fiindcă aceştia, obţinând unele asigurări şi concesii din partea lui Murad, îşi slăbiseră avântul războinic: mai însemnate erau pentru ei negoţul lor şi averile lor decât soarta creştinătăţii De la împăratul german şi de la riga Vladislav prea puţine nădejdi: numai vorbe bune şi încurajări Singura speranţă şi-o punea în frăţeasca Transilvanie Îl mână într-acolo tot pe Socol Cornăţeanu, care porni ca o vijelie să-l îmboldească pe măria-sa principele arătându-i că nu e vreme de pierdut Dar, spre surprinderea şi dezamăgirea lui Matei, de peste munţi sosi abia un mic detaşament de nici o mie de călăreţi Căpetenia acestora se grăbi să-l asigure însă că grosul oştirii nu va întârzia pre mult şi va coborî prin Ţara Bârsei, sub comanda generalului Korniş Întărit oarecum de această făgăduială, Matei vodă se puse în fruntea oştilor şi porni la drum Era şi timpul Dinspre hotarul cu Moldova veneau veşti rele: Lupu trecuse apa cu steagurile lui şi înainta repede către inima ţării Marşul era greu şi istovitor Vremea câinoasa îi făcea până şi pe căliţii mercenari să suduie şi să scuipe cu silă Dar şi mai rău era de bieţii pedestraşi, care înotau anevoie prin mocirla drumurilor desfundate de ploi Umezeala şi frigul pătrundeau până la os Tunurile şi carele cu merinde rămâneau mereu în urmă, împotmolite în glod, iar oştenii erau nevoiţi să legumească cu grijă ceea ce aveau prin trăişti Când aflară că Lupu a pus tabără între Ojogeni şi Nănişori, dincolo de încheietura apelor şi că după cât se pare se va întări acolo, Matei dădu poruncă de oprire Se aflau destul de departe şi aveau în faţă o perdea de crânguri, aşa încât Lupu nu putea să ştie unde sunt şi ce fac În timp ce trudiţii oşteni se mişcau, de bine, de rău, în jurul focurilor care dădeau mai mult fum decât căldură, Matei adună căpeteniile la sfat — Eu cunosc locul unde s-au încuibat oştile lui Lupu, spuse serdarul Constantin Şerban E un loc ales cu iscusinţă, Lupu are sfătuitori buni — Nu de asta ne-am adunat, ca să-i lăudăm, mormăi cu răutate Diicul Buicescu Un val de roşaţă se ridică în obrajii tânărului serdar Îşi stăpâni cu greu mânia, căci se aflau înaintea voievodului: — O bătălie nu se câştiga ocărându-ţi şi dispreţuindu-ţi potrivnicul Trebuie să-l vezi aşa cum este, nici mai bun, nici mai rău Buicescu rânji, pregătindu-se să-l înfrunte din nou, dar spătarul Tudosie interveni împăciuitor: — Eu nu ştiu ce fel de sfătuitori are Lupu, dar locul acela e cu adevărat bine ales Are în jur un năvod de iazuri şi fâşii mlăştinoase Iar piedica cea mai grea ne-o pun cele două râuri, care acuma trebuie să se fi umflat de ploi Dacă vrăjmaşul nu iese de-acolo, nu ştiu cum vom face — Trebuie să iasă! se îndârji Buicescu Doar n-a venit ca să rămână acolo! — Nu, încuviinţă Matei, n-a venit să rămână acolo Dar va zăbovi cât mai mult, aşteptând să facem noi un lucru nechibzuit — Aşa este! izbucniră glasuri Să nu-i facem pe voie! Să nu intrăm în capcană! Matei privi în sus, către prăjina cortului, gâtul slab şi zbârcit i se înălţă din pieptarul de zale pe care nu voise să-l lepede: — Şi dacă vom intra? Se auzi un murmur de mirare Marco Danovici îndrăzni: — Cum, măria-ta, adică să ne lăsăm momiţi cu bună ştiinţă? — Întocmai, armaşule, întocmai Cine râde la urmă râde mai bine Dar după cum gândesc eu, Vasile vodă nu va avea răgaz măcar să zâmbească Întinse un deget către Marco Danovici: Să găseşti îndată oameni de prin partea locului, netemători şi în stare să cunoască vadurile şi strungile dintre mlaştini cu ochii închişi — Aceasta se poate, măria-ta — Ştiu că se poate, nu poruncesc ceea ce nu se poate Aşa: Acum e amiază Până diseară, oştenii să se odihnească — Vai de odihna lor, clătină din cap căpitanul Oprea, care-şi iubea oamenii Pe asemenea zloată… — Apoi de aceea sunt oşteni, să îndure toate cu bărbăţie, Opreo, îl certă domnul cu asprime Nu îi mai căina tu Îi vor încălzi muierile la întoarcere şi le vor scoate frigul din oase, spuse stârnind rânjetele tuturor Acuma să mănânce bine, să se împartă merinde din belşug Vom porni la căderea nopţii, iar dacă vom merge cu toată iuţeala, preţuiesc că vom ajunge la râu înainte de miez sau îndată după miez — Dacă vom găsi vaduri bune, pentru călăreţi va fi lesne, iar pentru pedestraşi mai greu Dar se vor ţine şi ei de chingi, sau de cozile cailor, grăi spătarul Tudosie care înţelesese tot planul voievodului — Așa, Corbene După cum au mai făcut ei Până să albească de ziuă, trebuie să treacă dincolo cu toţii Şi fără niciun pic de larmă Îi vom izbi pe oştenii lui Lupu înainte de a deschide ei ochii Să nici nu mai apuce să-i deschidă, adăugă cu obrazul încreţit şi cu o măcinare în gol a măselelor Sfatul se sparse Ieşind odată cu căpitanul Oprea din cortul măriei sale, comandantul călăreţilor transilvăneni îşi dădu pe ceafă pălăria udă, cu penele pleoştite, într-un gest de nestăpânită uimire şi admiraţie: — Vajnic om, voievodul Cremene! Nici nu ai crede că bate spre şaizeci de ani — Bine zici, râse Oprea Cremene Când scapără poate să aprindă focul plăcut al prieteniei şi credinţei, ori să ardă ca trăsnetul Ai răbdare domnia-ta până la noapte şi vei vedea ce vâlvătaie ridică Plecară după ce se lăsase bine întunericul Copitele cailor şi paşii repezi ai pedestraşilor frământau cu spor aluatul lipicios al clisei; oamenii lunecau, cădeau, se sprijineau unii de alţii, gâfâind şi suduind pe înfundate, clinchetul armelor era curmat îndată de dojana aspră a căpeteniilor Ajunseră la malul apei puţin după miezul nopţii, aşa cum prevăzuse Matei Călăuzele sosiseră de mai înainte şi aşteptau Crescute mult din pricina ploilor, râurile adunate într-o singură matcă gâlgâiau şi vuiau ameninţător În locurile cele mai puţin adânci apa ajungea până la burta cailor Însă prundul era presărat cu bolovani aduşi de puhoi, pedestraşii se poticneau la tot pasul, scăpând chingile de care se apucaseră cu atâta nădejde Unda rece ca gheaţă le înţepenea mădularele, curentul puternic îi prăvălea rostogolindu-i la vale şi câţiva se înecară în noaptea aceea fără să scoată măcar un ţipăt Dar mai înainte de prevestirea zorilor, întreaga oaste a lui Matei trecuse dincolo Voievodul îşi împărţi trupele în trei coloane de atac, spre a se strecura mai lesne pe fâşiile de pământ sănătos dintre mlaştini Înaintau cu toată prudenţa, dar era lucru de mirare că cei din tabăra vrăjmaşă nu-i simţiseră până acum Lumina cenuşie a dimineţii începea să-şi facă drum, mişcarea lor devenea destul de vizibilă, dar nimic nu se clintea acolo, în faţă, în afara unor firişoare de fum de la focurile aproape stinse Abia când caii din tabăra lui Lupu începură să fornăie şi să necheze simţind apropierea altor patrupede, izbucniră cele dintâi strigăte de alarmă — Înainte! rosti Matei vodă înălţând spada Înainte! Năvală! Iureşul porni odată cu chiotul sălbatic scos din mii de piepturi Pământul moale tremura şi gemea sub maiul copitelor Cei dintâi se năpustiră în tabără seimenii lui Oprea, care deşi ocoliseră pe sub streaşina pădurii, se mişcaseră pesemne ceva mai grăbiţi Îi bucurase destul neprevederea duşmanului, lipsa unor străji înaintate; erau siguri că, luată prin surprindere, oastea lui Lupu nu va putea opune o rezistenţă serioasă Abia câteva pâlcuri le ieşiră în cale, şi nu atât pentru a-i ţine pe loc, cât pentru a-şi croi drum de scăpare Un singur steag de lefegii luă fulgerător poziţie de apărare, punând muschetele în bătaie Pulberea umezită nu luă foc şi înverşunaţii mercenari traseră săbiile lor scurte şi grele, bătându-se ca nişte diavoli Dar după abia un ceas, pe câmpul de luptă nu se mai afla niciun vrăjmaş cu arma în mână Călăreţii lui Matei urmăreau ca într-o joacă sângeroasă cetele răzleţite din ajun prin podgorii şi pe la poverne şi care acum fugeau razna peste dealuri, încercând să-şi mântuie viaţa Curajul şi disciplina mercenarilor îi fuseseră de mare folos lui Vasile vodă, căci la adăpostul lor izbutise să scape, însoţit de boieri şi de un mic detaşament de lăncieri Măria-sa îşi îmboldea armăsarul din răsputeri, dar nu pe drumul Moldovei, căci se temuse că Matei îl va urmări până la cetatea de scaun, ci înspre raiaua Brăilei, spre a se pune la adăpostul balimezurilor turceşti Se făcuse ziuă de-a binelea Ploaia contenise, un vânt aprig şi tăios alungase norii, lăsând cerul curat ca o mare de gheţuri Cele câteva sute de prinşi se înghesuiau unul într-altul pe tăpşan, tăcuţi şi înfriguraţi, cu capetele plecate Tunurile lui Vasile vodă, care nu apucaseră să tragă nicio ghiulea, căzuseră neatinse în mâinile lui Matei Prada de război era considerabilă, numărând muschete şi platoşe, care întregi cu provizii şi trofeul cel mai de preţ, cortul intact al măriei sale Lupu vodă, cu toate covoarele, blănurile, sculele şi armele sale scumpe Chiar în cortul acesta se instalase Matei, privind ostenit şi curios lucrurile care până de curând împodobiseră viaţa duşmanului său, când fu adus înainte-i Eiup-aga Trimisul sultanului avea o tăietură adâncă în obraz, şuviţe de sânge îi scăldau barba albăstruie Voievodul porunci să vină un felcer, care obloji faţa rănitului cu rachiu amestecat cu praf de puşcă, legându-l cu mare meşteşug — Sabia nu alege, cinstite imbrohor, spuse Matei cu blândețe, în chip de scuză În mare bucluc te-ai băgat domnia-ta Când i se tălmăciră cuvintele voievodului, imbrohorul zâmbi cu amărăciune: — A fost porunca luminăţiei sale, iar slujba mea era să veghez la împlinirea acestei porunci Matei desfăcu larg braţele: — După cum ai văzut, porunca nu se poate îndeplini, împrejurările sunt potrivnice Trag însă nădejde că îi vei desluşi măriei sale cu de-amănuntul ce s-a întâmplat aici cum ne-am apărat noi de năpastă şi nedreptate Măria-sa padişahul va judeca faptele cu înţelepciunea şi milostenia ce le-a arătat totdeauna Eiup-aga porni spre Dunăre cu un mic alai alcătuit din boieri şi slujitori înarmaţi Matei vodă încă şovăia dacă să prelungească sau nu această expediţie dincolo de hotare Toate erau cu priinţă şi n-avea nicio îndoială că va răzbi uşor până la Iaşi, dar în cele din urmă hotărî că e bine să aştepte întâi ajutorul făgăduit de Gheorghe Rákoczy Nu avea nevoie absolută de aceste trupe, altul era planul său: prezenţa oştirii transilvane şi a generalului Korniş ar fi dat campaniei înţelesul pedepsitor pe care-l dorea şi ar fi pus limpede în lumină, pentru viitor, tăria acestei alianţe Însă vremea trecea şi nici urmă de oastea aşteptată În cea de-a treia zi apăru în tabără Socol Cornăţeanu, trudit şi slăbit de goană Voievodul îl întâmpină cu mare bucurie: — Bine ai venit, Socole! Unde e oastea lui Korniş? Când soseşte? Bătrânului boier îi tremurau buzele palide şi cojite: — Nu-ţi face visuri, măria-ta Nu mai soseşte nicio oaste — Ce spui? se încruntă Matei Cum nu mai soseşte? Ce s-a întâmplat? Fii lămurit — Voi fi lămurit Pe cât se poate, adăugă Socol, ştergându-şi cu mâneca fruntea îmbrobonată Murad sultan a trimis principelui încă mai demult carte de ameninţare, cum că să nu dea măriei tale vreun sprijin, de orice fel, altminteri se va căi… — Şi s-a speriat atât de tare? îl întrerupse Matei cu acreală şi violenţă — Nu ştiu Măria-ta îl cunoşti mai bine Eu unul l-am văzut de câteva ori şi n-aş zice că e om spăimos Însă unii boieri transilvăneni mi-au şoptit la ureche că mai sunt şi alte pricini Iarăşi s-a vădit vicleana iscusinţa a lui Vasile vodă… Cum, necum, l-a înduplecat pe principele Rákoczy a făgădui că n-are să se amestece cu armele în cearta dintre el şi măria-ta — Iată că totul se cumpără Şi cuvântul principilor, mormăi silnic Tudosie Corbeanu Vodă Matei îşi plecase capul pe umărul drept, pleoapele îi ascundeau pe jumătate privirea — Tare îmi vine greu să cred, Tudosie Banii să fi sunat atât de convingător în auzul prietenului nostru? Banii sau mlădierea vorbelor? Ah, gemu deodată, de ce nu pot fi măcar un ceas ochi în ochi cu măria-sa principele, să-mi deschid inima şi să i-o deschid pe-a lui la raza adevărului — Numai să nu-şi fi pus platoşă şi la inimă, şopti Diicul Buicescu — De ce să-şi pună? Eu nu vin cu suliţa, vin cu glasul prieteniei Cu glasul durerii, Buicescule Odinioară l-am înţeles când a poruncit căpitanilor săi să nu ne urmeze în Moldova Zicea că este om al păcii, că vrea să fie între ţările noastre pace şi frăţie Eu ştiam că nu poate să fie nici pace nici frăţie câtă vreme Lupu se hrăneşte cu iarba pizmuirii şi a trufiei, dar l-am înţeles şi mi-am înghiţit nodul amar Acuma însă ce să înţeleg, când nouă ne făgăduieşte ajutor, iar celuilalt îi spune că nu se va amesteca? Tăcură cu toţii, întunecaţi Vestea adusă de Socol Cornăţeanu le zdruncina iarăşi, adânc şi tocmai într-un moment de răscruce, încrederea în singurul lor aliat În adevăr, era greu de înţeles manevra politică a lui Gheorghe Rákoczy Poate că atârnase în cumpănă şi avertismentul turcilor, cine ştie Adevărate trebuie să fi fost şi cele auzite de Socol Dar ce foloase sperase să tragă voievodul Ardealului lăsând ca Matei să fie scos din scaun, asta nimeni nu ştia Sperase într-o împăcare de ultim moment a celor doi? Rákoczy ar fi putut să aducă destule argumente în sprijinul acestei idei, căci la întâlnirea de la Alba Iulia a solilor munteni şi moldoveni, făcuse eforturi sincere şi stăruitoare pentru o înţelegere între părţi Prefirară toate acestea în cuvinte, fără să ajungă la nicio încheiere Singurul lucru care se impunea era să-i trimită fără întârziere voievodului transilvan un mesaj în care să-i înfăţişeze toată amărăciunea şi nedumerirea lor Nu puteau să pună nimic în spinarea principelui fără dovezi temeinice, dar reproşurile rămâneau severe şi dureroase: „Lăsăm la judecata măriei tale să cumpăneşti cum Lupu, neavând lipsă de nimica, numai din râvna de a ne strica ţara, a venit asupra noastră, căutând prin tot felul de apucături să ne surpe Dar adevărat grăieşte versetul: „Si Deus pro nobis, quis contra nos?” Pana lui Nazarie însemna slovele cu sârg şi măiestrie pe hârtia lucioasă, cu filigran — Dojeneşte-l, măria-ta, spuse Tudosie Corbeanu Dojeneşte-l fără sfială Scoate-i în lumină, ca să se ruşineze, supunerea lui faţă de opreliştea sultanului Barem atâta, dacă despre altele nu putem pomeni — Barem atâta, încuviinţă domnul Totul e să răspundă în inima lui şi să înţeleagă Scrie, Nazarie: „Sultanul a trimis carte măriei tale să nu mă ajuţi, ori poate chiar să vii asupra mea Fireşte că turcul ar dori să ne nimicim unii pe alţii, ca să poată să se bucure Dar noi suntem legaţi, ne-am jurat credinţă şi e bine să ţinem credinţa jurată V-a scris sultanul să nu ne apăraţi, ci să ne pierdeţi Punem cazul că după aceia ne-ar scrie nouă: Mergeţi asupra Ardealului, faceţi aceasta şi aceea, că aşa este voinţa mea Dacă am asculta, ne-am arunca, Doamne fereşte, unul asupra altuia…” — Tocmai, sări Buicescu Iar dacă s-ar întâmpla aşa, nu ştiu care ar fi mai păgubit, noi sau măria-sa principele Matei surâse vag, fără să răspundă Da, nu era rău să strecoare în mesaj şi un grăunte de ameninţare Să-l facă să priceapă încă o dată şi pentru totdeauna că acest tratat nu este doar în folosul unuia singur Reîncepu să dicteze, rar, apăsând cuvintele şi subliniindu-le cu mişcări repetate ale capului: „…Ian gândiţi ce s-ar întâmpla dacă ne-aţi părăsi voi de acum: am rămâne ascultători poruncilor otomane Partea cea mai bună a munţilor este a noastră Noi cunoaştem plaiurile şi duşmanul poate trece pe unde nici nu gândeşti La toate vă facem băgători de seamă Socotiţi ce faceţi Iar dacă dorim ca ţara noastră să fie una cu Moldova şi cu a măriei tale, iar domnii să se înţeleagă între ei, nu e pentru ca să primim daruri, ori să tragem vreun folos, ci doar ca să trăim în pace ” Referirea la daruri şi foloase era o înţepătură subtilă: să roşească obrazul măriei sale principele, dacă s-a lăsat momit de plocoanele sau promisiunile lui Vasile vodă Iar ideea aceasta a păcii, menţionată în finalul scrisorii, înfăţişa adevărul, nevoia şi năzuinţa lui cea mai vie, veşnic umbrită şi primejduită de ambiţiile lui Lupu După ce încredinţă această solie lui Dumitru Filişanu, care trebuia să pornească la drum odată cu călăreţii transilvăneni, Matei dădu ordin căpeteniilor de steaguri să fie gata de plecare a doua zi în zori Amurgul căzuse ca o ploaie de cenuşe Vlăguit, fără îndemn, se pregătea el însuşi de cina-i simplă şi singuratecă, Duşan îl ajutase să-şi schimbe încălţările cu altele mai uşoare şi mai moi, când simţi deodată că în tabără se petrece ceva neobişnuit Înălţă capul, ascultând cu teamă, ca un orb în întunericul său Duşan îi ghici porunca mai înainte de a o fi dat şi desfăcu intrarea cortului, să afle ce este Printre luminile răzleţe ale focurilor de tabără se mişcau alte lumini, un stol de lumini înaintând şovăielnic înspre cortul măriei sale Slujitori cu facle călăuzeau pe cineva, dregător sau căpetenie, ori înalt mesager, încă nu puteau să vadă cine este, iar încetineala acestui oaspete de seară avea ceva nefiresc şi neliniştitor — Vine logofătul Udrişte, măria-ta, vesti Duşan după câteva clipe lungi ca veacurile Voievodul tresări şi rămase cu privirile aţintite spre intrare Udrişte? Ce să caute Udrişte în tabără? El avea la Târgovişte rosturile şi datoriile lui, pe care nu le putea lăsa altora Nu era pus Udrişte să bată drumul după mişcările de război ale domnului ţării Ce a putut să se întâmple atât de grozav încât să lase toate şi să vină să-l caute? Ce a putut să se întâmple… Când faţa logofătului i se arătă în lumina clară a sfeşnicelor din cort, simţi un vuiet în urechi şi inima îi zvâcni sub coaste ca o vietate înfricoşată Pe faţa aceea albă ca pânza cearcănele săpau două văgăuni vinete din care ochii priveau surpaţi şi fără licăr Vodă Matei îşi auzi cuvintele străine, înnăbuşite, rostite de altcineva, după un perete de câlţi: — Ce este? A dat vrăjmaşul fără să ştim? Arde Târgoviştea? Udrişte căta drept la el, cu ochii aceia stinşi: — Moartea este vrăjmaşul cel mai crud, măria-ta — Elina? Mâinile domnului încleştară cu o putere sălbatică umerii slabi ai logofătului, dar acesta le desprinse cu blândeţe şi le apucă deodată în palmele lui fierbinţi, mâinile domnului rămaseră încremenite acolo, fără putere, pline de spaimă şi vrednice de milă — Mateiaş, măria-ta, s-a prăpădit Mateiaş… Geamătul lui Matei acoperi ultimele sunete Voi să spună ceva, nu se auzi decât o îngânare fără noimă şi deodată ridică faţa în sus, cu ochii căscaţi Uşurarea lacrimilor întârzie să vină, tremura ca o frunză şi Duşan voi să-l apuce de subsori, să-l aşeze în jilţ, dar se pomeni îndepărtat cu ură Voievodul rămase în picioare, îşi desbumbă încet, ca în vis, veşmântul la piept şi iarăşi se auzi îngânarea aceea ca un scâncet, pe care Udrişte o tălmăci în felul său: — A început cu fierbinţeală mare… Doftorul Coriţki şi doftorul Sivori au făcut tot ce se putea, iar când am înţeles că nu mai este speranţă, părintele Ghenadie i-a slujit sfântul maslu şi l-a grijit, ca să treacă luminat prin porţile veşnice Măria-ta, dacă asta poate să fie o mângâiere… S-a stins repede şi uşor ca o făclie subţirică N-a suferit, nu l-a durut nimica Avea un zâmbet îngeresc pe buze şi aşa a murit, în braţele maicii sale, cu obrazul ei lipit de al său… Vorbele logofătului, resemnate şi consolatoare, treceau însă pe la urechea voievodului aproape fără niciun înţeles, durerea îl zgâlţâia ca un vifor, cotropindu-i şi întunecându-i toate simţurile, o singură vedenie flutura în inima lui, copilul Mateiaş schimbat în pasăre albă, în hulub de zăpadă şi de ceaţă albă, zburând pe deasupra unei păduri uscate, ale cărei crengi sunau ca oasele sub răbufnirea de vânt Ca printr-un vis tulbure, din altă lume şi din altă viaţă, îşi aminti ce spusese odinioară: „Nu e cu putinţă ca Dumnezeu să-i ia omului cea de pe urmă nădejde” Şi iată că i-o luase, un Dumnezeu orb şi nemilostiv ca piatra Fu gata să slobozească un răcnet cumplit, dar în clipa aceea îşi făcu loc groaza de hulă şi de păcat, mai adânc înrădăcinată în el decât revolta Se înverşună totuşi să nu cadă în genunchi şi lipindu-şi palmele una de alta, rosti repede, cu glasul limpezit: „Tatăl nostru carele eşti în ceruri, vie împărăţia ta, facă-se voia ta…” Înălţă capul pe tâmpla căruia inelul cu pecetea Basarabilor lăsase o urmă roşie, adâncă şi întâlni iarăşi chipul logofătului, cu ochii cerniţi şi cu obrazul acoperit de pulberea chinului ca de o brumă albă şi rece Iar prin toată răvăşeala sufletului şi a gândurilor înţelese uimit, plin de sfială, că răposatul Mateiaş a fost sânge din sângele acestuia, că el, Udrişte, adevăratul părinte, trăieşte o suferinţă şi mai grea, dar o trăieşte cu pilduitoare stăpânire bărbătească Într-un elan zbuciumat, îl îmbrăţişă pe Udrişte, îl strânse la piept cu putere, lăsând să-i scape un hohot adânc Lacrimile se porniră să-i curgă pe obraji pierzându-se în barba căruntă, izbăvitoarele lacrimi fără de care omul s-ar prăvăli ca un copac, ros pe dinăuntru de furnica durerii, cu fălci de oţel CAPITOLUL 5 Printr-o crâncenă potrivire a ursitei, trăsnetul care arsese inima lui Matei vodă, prin moartea feciorului său, se abătu, nu târzie vreme, şi asupra voievodului moldovean, năruindu-i visurile ţesute cu atâta îndârjire Întors la Iaşi după ce se mai liniştiseră apele tulburate de el însuşi, Vasile vodă află cu uimire că în timpul lipsei sale tânărul Ioan se lepădase de domnie, declarând înaintea sfatului ţării că nu este volnic să poarte coroana Însă izbucnirea de mânie muri în pieptul lui Lupu îndată ce văzu starea trupească a fiului său Speriat, Lupu vodă hotărî să-l trimită în grabă la băile din Brusa, în Asia Mică, despre care se spunea că ar face minuni Însă băiatul nu mai apucă să ajungă pe acel meleag al speranţei şi să-şi moaie mădularele în apa tămăduitoare Muri pe drum, în braţele slujitorilor care-l plânseră cu lacrimi sincere, căci schilodul Ioan fusese o făptură blândă şi generoasă Se zice că o nenorocire nu vine niciodată singură şi de prea multe ori s-a adeverit acest lucru Curând după aceea, inima Tudoscăi, frumoasa doamnă a Moldovei, care în tinereţile ei pusese multe inimi pe jăratic, încetă să mai bată În vremuri, Tudosca îşi găsise un soţ pe măsura ei, căci Lupu era bărbat chipeş şi o ridicase pe treapta cea mai de sus a măririi Dar de unde vine binele, vine câteodată şi răul Tocmai din chipeşenia, din nesaţiul lui bărbătesc, ca şi din râvna lui de mărire i se trăseseră ei toate necazurile Fiindcă, aşa cum, plin de înflăcărare, o răpise pe ea odinioară din rădvan, tot aşa dăduse buzna după aceea prin multe iatacuri, otrăvindu-i viaţa, iar cu trufia lui despotică o făcuse totdeauna să tremure şi să se plece ca un lujer sub vânt Slăbită de mâhniri, nu putuse să îndure pierderea singurului lor fiu, aşa încât casa măriei sale Vasile vodă fu îndoliată pentru a doua oară în puţină vreme, iar cele două copile, Maria şi Ruxandra, rămaseră orfane Maria şi Ruxandra aveau nevoie de o mamă, iar ţara avea nevoie de o stăpână pe care să o slăvească şi care să împartă strălucirea cu falnicul ei voievod Astfel, după ce se scoase zăbranicul de pe steme şi după ce se scurse răstimpul de jale şi de pomenire, boierii divaniţi, la început pe ocolite, apoi mai de-a dreptul, începură să dea glas acestor nevoi, îndemnându-l pe măria-sa să ia o hotărâre Lupu n-avea nevoie de prea multă stăruinţă şi îmbiere Vărsase câteva lacrimi pe fruntea rece ca marmora a Tudoscăi şi regreta uneori lipsa ochilor ei, cu lumină dulce şi rugătoare, dar înţelesese cel dintâi că nu poate rămâne văduv prea multă vreme Măria-sa ar fi dorit să facă din această nouă căsătorie un act politic, încuscrindu-se cu o familie puternică şi influentă, care să-l sprijine în marile lui năzuinţe Dar după ce pritoci o vreme gândul acesta, văzu că nu prea are pe cine să peţească după gustul său, aşa că îl trimise pe Ianache Catargiu tocmai la hanul tătăresc, să-i aducă soţie tânără şi frumoasă Catargiu se întoarse cu Ecaterina Circaziana, femeie cu boiul mândru şi ochi de căprioară, care avea să-i fie soţie vrednică lui Lupu şi mamă iubitoare celor două domniţe Duplă un praznic de îngropăciune, alt bocet şi alt praznic de îngropăciune După un ospăţ de nuntă, altă veselie şi alt ospăţ de nuntă: În 1644, Maria, cea mai mare dintre copilele lui Vasile vodă împlinise douăzeci de ani şi îi sosise vremea măritişului Lupu hotărî ca de astă dată să nu mai scape prilejul unei înrudiri înalte şi folositoare Mirele potrivit se arătă în persoana principelui polon Ianusz Radziwill, marele hatman al Lituaniei Fusese la mijloc şi povaţa stăruitoare a înţeleptului Petru Movilă, mitropolitul Kievului, dar căsătoria aceasta se dovedi în întregime pe placul domnului moldovean, care din vremea lui Barnovski şi a lui Moise Movilă se aflase în raporturi foarte reci cu polonii Având drept ginere pe unul dintre cei mai de vază nobili ai Poloniei, politica şi simţămintele leşilor faţă de el s-ar fi schimbat imediat şi ar fi dobândit astfel o pavăză bună, o pârghie cu care, la nevoie, să stăvilească ameninţarea turcească Aşa că Lupu acceptă bucuros cererea prinţului Radziwill Se iviră unele piedici: Ianusz Radziwill era luteran, iar o parte dintre marii boieri, îndeosebi Cantacuzinii, se puseră împotrivă, în numele credinţei Alţii însă, printre care cel mai vajnic se arăta vornicul Grigore Ureche, fură de partea voievodului, iar punctul lor de vedere triumfă până la urmă Cununia se învoiră să o facă la Iaşi, după ritualul ortodox Tratativele acestea, intenţia lui Lupu de a se încuscri cu unul dintre cei mai înverşunaţi duşmani ai semilunii, ajunseră repede la urechea sultanului Precaut, Vasile vodă socoti cu cale să uite deocamdată vechile planuri şi să şteargă orice urmă de vrăjmăşie cu vecinul său Matei Îl numi pe acesta „bunul meu frate” şi îi dădu câteva dovezi de preţuire, de paşnică prietenie, încât Matei vodă mulţumi cerului că a mlădiat în cele din urmă firea vijeliosului voievod, întemeind o legătură după care, el unul, jinduise atâta La 10 ianuarie 1645, principele Radziwill plecă din Lituania către Iaşi Cam tot pe atunci, porniră înspre Iaşi, ca oaspeţi la nunta domniţei Maria şi reprezentanţi ai lui Matei vodă, Diicul Buicescu şi logofătul Radu din Desa, încărcaţi de daruri bogate Pe boierii munteni îi întâmpină, luându-i sub aripa lui, marele logofăt Gheorghe Ştefan, fiul logofătului Dumitraşcu Ceaur, din Buciuleşti pe Bistriţa, om peste măsură de avut şi cunoştinţă veche a domniilor lor, căci fusese de două ori până atunci în Ţara Românească, trimis de vodă Lupu cu solii însemnate Gheorghe Ştefan era un bărbat slab, dar spătos, cu pletele tăiate scurt, cu bărbia rasă şi cu mustăţi mari, răsucite frumos Avea fruntea brăzdată ca de o veşnică frământare, iar ochii lui priveau îngânduraţi şi neguroşi Îi îmbrăţă cu bucurie pe cei doi, dar numai obrazul i se încreţi a zâmbet, căutătura îi rămase oblonită de ceaţă — Bine îmi pare că vă revăd, boieri dumneavoastră, le spuse în aceeaşi seară marele logofăt Nici nu ştiţi cât îmi pare de bine Omul are puţini prieteni adevăraţi Eu vă socotesc dintre aceştia, căci am petrecut cu domniile voastre clipe de mare însufleţire Şi apoi sunteţi trimişii măriei sale Matei vodă: oamenii de credinţă ai unui stăpânitor puternic şi drept cum rar se mai întâmplă în ziua de azi Rostise ultimele cuvinte cu neprefăcut respect şi cu o bizară melancolie Oacheşul şi gârbovul Radu, cât şi mătăhălosul Buicescu înclinară capetele, politicoşi Mai zăbavnic la minte şi mai grăbit la vorbă, Diicul Buicescu i-o întoarse avântat: — Matei vodă Basarab e un voievod luminat, iar strălucirea lui se revarsă şi asupra celor ce-l slujesc Însă domnia-ta ai tot atât de bune temeiuri de mândrie ca sfetnic al unui mare cârmuitor Căci pe noi, îţi spunem fără ocol, ne-au uimit rânduiala şi fala ce domnesc aici Se simte o mână tare şi pricepută Câteva clipe logofătul Gheorghe Ştefan tăcu, fără să privească nicăierea Apoi rosti din vârful buzelor, încetişor şi fără vlagă: — Da, da… Cel ce vine oaspete are multe prilejuri să se minuneze şi să se încânte Ezitarea aceasta, lipsa de convingere o logofătului, vorbele lui cu două înţelesuri îi făcură pe boierii munteni să ciulească urechile Dar pesemne că fusese numai o părere, o bănuială neîntemeiată, fiindcă de atunci încolo nimic ciudat nu se mai vădi în purtarea logofătului A doua zi, acesta veni să-i ia la palat, într-un rădvan mare, căptuşit cu mătase aurie; vodă Lupu voia să le ureze bun sosit în Moldova, iar cu acest prilej aveau să înmâneze darurile trimise de Matei Dacă până atunci ceea ce văzuseră în cetatea de scaun ca şi prin alte târguri moldoveneşti îi umpluse de admiraţie pe solii lui Matei vodă, făcându-i să înţeleagă cât de mult s-a ridicat ţara sub domnia Lupului, intrarea lor la curte îi ului de-a binelea Palatul era împresurat de mai multe ogrăzi, despărţite prin ziduri tari şi palisade de bârne În prima ogradă stăteau de veghe cincizeci de oşteni înarmaţi cu muschete, purtând chivere în trei colţuri, mânecare de oţel şi platoşe lucind orbitor în soarele de iarnă În următoarea împrejmuire se aflau vreo sută de darabani, de asemenea înarmaţi până-n dinţi, cu priviri aspre şi fioroase, iar cea de-a treia era înţesată de lăncieri cu flamuri mici de mătase roşie sau azurie în vârful suliţelor Pe treptele palatului, în stânga şi în dreapta intrării, păzeau două pâlcuri de oşteni chipeşi, făcând pesemne parte din mica boierime Purtau veşminte de catifea, largi şi încreţite, gulere de mătase, brodate, şi pălării cu pene, iar la cingătorile de piele le spânzurau săbii lungi şi subţiri Diicul Buicescu şi Radu din Desa, însoţiţi de marele logofăt, trecură încet printre cordoanele de pază, privind impresionaţi în toate părţile Pe coridoarele palatului, pardosite cu cărămidă smălţuită şi blând învăluite de lumina ce pătrundea prin ocheţele de sticlă gălbuie, foiau o mulţime de căpitani cu pinteni zornăitori, precum şi boieri în caftane grele, cusute cu fir, căci mulţi dintre curtenii lui Lupu locuiau chiar aici, în palat, după cum era moda la suveranii Occidentului Gheorghe Ştefan îi călăuzi la o încăpere mare, unde se aşezau toate darurile: să desfete, până la nuntă, ochii privitorilor — Acolo se află cele ce au trimis măria-sa voievodul Ardealului, spuse logofătul, arătând o imensă casetă de abanos, cu capacul desfăcut, pe a cărei pernă de atlaz străluceau giuvaieruri grele, împănate cu nestemate de o valoare incalculabilă Acum trei zile au sosit Kemeny, Acaţiu Barcsai şi Ştefan Mariaş Îi veţi vedea curând, căci şi ei sunt dornici să vă vadă şi să stea cu domniile voastre la taifas Iar dincolo, la mijloc, adause, sunt darurile aduse de solii principelui Radziwill, în dechemvrie, când au venit să ia portretul domniţei Maria şi să-l înfăţişeze mirelui Se aflau acolo inele înstelate cu pietre de safir şi cu adamanturi limpezi ca roua, scânteind ca nişte focuri, colane şi pandantive lucrate în belciuge măiestre de aur, ceasornice cu capacul bătut în rubinuri şi turcoaze, o sabie cu teaca de aur roşcat, pe care se încolăceau frunze de aur verzui, un şirag de mărgăritare cum nu mai văzuseră, mari cât măceaşa şi de o minunată nuanţă trandafirie, trâmbe de mătăsuri ca nişte curcubee, oglinzi de cleştar gros, curate ca lacrima, înrămate în horbotă de argint şi tacâmuri de argint, ciocănite de cei mai mari meşteri ai Cracoviei şi cântărind laolaltă multe ocale, precum și o muschetă de mare preţ, încrustată cu ivoriu şi acoperită cu foițe de aur Podoabele acestea se învecinau şi se întreceau în strălucire cu altele: blănuri de sălbăticiuni vânate prin zăpezile eterne de la miazănoapte, cingători și paftale, cupe de aur şi brăţări şi coliere şi arme neasemuite, trimise în dar de feluriţi principi şi mari capete care-şi vădeau astfel preţuirea pentru domnul Moldovei și pentru casa lui Diicul Buicescu şi Radu din Desa erau încă ameţiţi de priveliştea aceasta când fură poftiţi să se înfăţişeze la măria-sa În anticamera lui Lupu trecură printre cei zece căpitani care stăteau totdeauna de veghe, iar cei doi halebardieri uriaşi de la uşă le făcură loc să intre, cu o mişcare scurtă şi precisă, ca şi cum ar fi fost traşi de sfori Vasile vodă concedie cu un gest pe cei doi grămătici cărora le dictase până atunci, deoarece cu toată dârdora apropiatei nunţi nu-şi părăsea o clipă preocupările administrative şi diplomatice, ridicându-se încet şi măreţ să-i întâmpine pe boierii munteni „Măreţ”, fu cel dintâi cuvânt care le veni în minte celor doi, căci Vasile vodă, fără şi se bucure de o statură impunătoare, ştia să-i domine pe cei din preajmă, atât prin felul său de a înălţa bărbia și umărul stâng, cât mai ales prin fluidul privirii care izbucnea ca un foc negru de sub sprâncenele groase Veșmântul încărcat de broderii aurite cădea frumos pe grumazul lui puternic, nasturii de diamant sticleau ca nişte fărâme de soare Ascultă cu un zâmbet prietenos urările oaspeţilor, după care îi pofti să şadă şi îi examină câtva timp în tăcere — Mare cinste ne face fratele nostru Matei, spuse Cinste şi bucurie, căci iată, ne apropiem nu numai la grijile de obşte, ci şi într-un ceas de luminare sufletească — Ca vecin şi prieten, răspunse logofătul Radu, măria-sa Matei vodă ar fi venit însuşi să joace la nunta domniţei Maria, însă treburile ţării nu-i dau răgaz — Aşa este, încuviinţă Lupu cu gravitate Asta-i osânda voievozilor… Însă dacă v-a trimis pe domniile voastre e ca şi cum ar fi venit el însuşi „Ehei, vicleanule, gândi în clipa aceea Buicescu, puţin a lipsit odinioară să venim noi aicea cu sabia, iar acuma te-ai făcut dulce ca mierea ” Ca şi cum ar fi ghicit gândurile trupeşului boier, ori poate că îi prinsese licărul din ochii mici şi semeţi, vodă Lupu urmă gânditor: — E ca şi cum ar fi venit el însuşi… Ce bucurie mai mare poate să fie? S-au schimbat timpurile, s-au şters neînţelegerile dintre noi Adause apoi, după o mică tăcere, cu privirea atentă şi îngrijorată: Spuneţi-mi, cum l-aţi lăsat pe fratele nostru Matei? Cum o duce cu sănătatea? — Cum s-o ducă, bine, ridică voios din umeri Diicul Buicescu E zdravăn ca un stejar, cu toate că duce în cârcă ani bunicei — Aşa, aşa Tare mă bucur, făcu Lupu şi în obraz îi apăru o rumeneală uşoară, abia ghicită prin pieliţa măslinie Deie-i Atotputernicul viaţă lungă şi fericită, zise şi-şi făcu semnul crucii, ca să întărească urarea Bine că e sănătos Însă duce în spate ani bunicei, după cum aţi spus, iar eu de aceea întreb, fiindcă ştiu ce grea e povara cârmuirii chiar pentru unul mai tânăr Radu din Desa îl privi ţintă, fără sfială, dar nu putu să citească nimic mai mult pe faţa voievodului Rosti cu o grăunţă de asprime în glas: — Matei vodă nu mai e tânăr, Însă vrerea şi gândul său sunt mai agere ca totdeauna Iară noi, slujitorii măriei sale, căznim să ne aducem obolul, cât cu mintea, cât cu fapta — Cunoaştem, răspunse cu grabă şi surâs vodă Lupu Cunoaştem cât de bine e gospodărită Ţara Românească şi avem numai vorbe de laudă De asemenea nu ne sunt străine străduinţele lui Matei voievod de a câştiga prieteni şi de a făuri o alianţă creştină Lucru de mare însemnătate în aceste vremuri… Cu atât mai rău ne-a părut văzând că aceste străduinţe nu dau roadele meritate Pentru a treia oară, acum în urmă, împăratul german nu a făcut măriei sale decât făgăduieli subţiri şi nelimpezi… Radu din Desa şi Diicul Buicescu se uitară unul la altul, împietriţi Ironia la adresa eşecului diplomatic al lui Matei era evidentă, dar nu asta îi uluise, ci faptul că Lupu cunoştea nişte lucruri pe care ei le credeau învăluite în cel mai adânc secret Rămaseră tăcuţi, cu privirile în pământ, fără a îndrăzni să confirme sau să nege acest insucces Dar Vasile vodă nu aştepta replica celor doi, îi era deajuns că-i pusese într-o situaţie delicată Îşi aţinti privirea asupra icoanelor ferecate în aur şi argint care acopereau un perete întreg În acelaşi perete se deschidea o uşă mică, sculptată, prin care, străbătând un coridor îngust, ajungea drept în biserica Sfântu Neculai, căci voievodul simţea ades nevoia să se roage Un amestec ciudat de evlavie şi mândrie îi străluci în ochii noptateci când reluă vorbirea întreruptă: — N-au fost norocite încercările măriei sale Matei vodă, iar noi, cei dintâi, deplângem aceasta Însă nemărginită e puterea lui Dumnezeu, şi când vrea El să se facă un lucru, se face Tăria creştinătăţii se va închega aşa cum se încheagă oţelul în vatra încinsă Vatra aceea o vom făuri cărămidă cu cărămidă, boieri dumneavoastră, ascultaţi ce vă spun Dorim din tot sufletul să împărţim cu fratele nostru Matei izbânda aceasta şi am vrea să cunoaştem cuvântul său Dar mai este vreme, vom vorbi despre toate înainte de plecarea domniilor voastre şi poate va mai fi şi altcineva de faţă — Ce zici, logofete, cum ne-a dat peste nas şi cât de făţarnic l-a căinat pe măria-sa? întrebă Diicul Buicescu după ce se văzură iarăşi singuri, la casa unde găzduiau — Ce să zic? îngână Radu încălzindu-şi mâinile la foc şi privind ţintă în vâlvătaie Zic că Lupu are ochii lui şi urechile lui în Ţara Românească Ba încă foarte aproape de măria-sa, altfel n-ar fi avut cum să ştie toate acestea — Despre asta nicio îndoială! necheză Buicescu Dar care vor fi ochii aceia, să-i scoatem, şi urechile acelea, să le tăiem? Ha? — Eu nu ştiu Şi mă tem că e greu de aflat Pe mine altceva mă roade acuma… Ce pune oare Vasile vedă la cale? Are planuri mari, totdeauna a avut el planuri mari — Păi da A tot supt la ţâţa turcească, dar pesemne că laptele s-a acrit, nu-i mai prieşte S-o fi burzuluit sultanul asupră-i — Negreşit Padişahul nu poate privi cu ochi buni nunta aceasta Dar vorba e în ce se bizuie el pomenind despre marea alianţă a creştinilor? Ce vânturi a simţit că bat? Şi ce aşteaptă de la Matei vodă? Să fie doar o nadă? Buicescu îşi duse mâinile la cap: — Prea multe întrebări, logofete Doar necuratul le dă de căpătâi Râse cătrănit: Ce să ne mai frământăm de-a surda! Avea dreptate Lupu, mai bine să petrecem şi să ne veselim …În adevăr, zarva, aţâţarea şi veselia apropiatei nunți cuprindeau cetatea de scaun ca o apă vuitoare Butcile și rădvanele boiereşti duruiau fără încetare pe uliţele îngheţate, caii focoşi, împodobiţi cu ţarţamuri, scoteau fuioare de abur pe nări şi era forfotă mare, căci mazilii şi dregătorii mai mărunţi, cu jupânese, veneau într-una de prin toate târgurile, grăbiţi să apuce loc de găzduire pe unde se putea Se aduceau de prin podgorii butii uriaşe cu vin şi se cărau saci cu făină pentru pâini şi colaci, iar turme întregi şi cirezi adăstau tăierea la locurile hărăzite; se pregăteau pirostrii şi tingiri de câte cinci-şase vedre, căci erau multe guri de hrănit Prostimea umbla de colo-colo, lărmuind curioasă şi nerăbdătoare în aşteptarea zaiafetului, îmbrâncită, suduită, călcată în picioarele căilor de străjerii care abia îşi mai făceau loc prin furnicarul omenesc Veneau oaspeţi şi de aiurea, de pe alte meleaguri, numai obraze alese, dar până şi pentru aceştia începeau a lipsi adăposturile, într-atât se strâmtase cetatea de năvala cea multă Adânc tumult stârni sosirea preafericitului Petru Movilă, mitropolitul din Kiev, care dorise să cunune el însuşi pe cneazul lituan cu frumoasă domniţă, iar mulţimea îngenunchie în zăpadă la trecerea acestui om sfânt, a cărui faimă acoperise lumea Sosirea mitropolitului era semn fără greş că nunta nu mai poate să întârzie Ianusz Radziwill trecuse şi el hotarul Moldovei, întâmpinat la Hotin de vornicul Toma Cantacuzino Când alaiul principelui se apropie de Iaşi, Vasile vodă hotărî să-i iasă în cale, după datină Pesemne că de multe braţe era nevoie ca să duci tablaua cu pâine şi sare, fiindcă pe măria-sa îl însoţeau întreaga boierime şi vreo câteva mii de oşteni, aleşi dintre cei mai falnici, aşa încât convoiul părea o adevărată expediţie militară Se lăsase un ger straşnic, zăpada bătătorită scârţâia ca sticla sub copilele cailor şi soarele învăluia hlamida albă a dealurilor într-o lumină feerică Radu din Desa şi Diicul Buicescu, care fuseseră poftiţi între cei dintâi să facă parte din cortegiul voievodal, călăreau la câţiva paşi în urma măriei sale, alăturea cu logofătul Gheorghe Ştefan Li se înroşiseră nasurile de frig şi mantiile îmblănite li se păreau subţiri ca foaia de ceapă — Dacă mai umblăm mult aşa, o să ne prefacem în sloiuri, bodogăni scârbit Buicescu Gheorghe Ştefan zâmbi ca totdeauna, numai cu obrazul, fără să-şi piardă nimbul dureros al privirii: — Nu mai umblăm mult, cinstite cupar Iată, s-au întors ştafetele, în curând vom întâlni alaiul principelui — Trebuie să fie rebegit, sărmanul, comentă Buicescu A bătut cale lungă, prin zăpezi — Şi are să mai bată, boieri dumneavoastră Dar nu-l plângem — Ha? Desigur, are să-i fie mai uşor la întoarcere, cu domniţa alături, în rădvan, rânji marele cupar — Asta da D-aia zic să nu-l plângem Însă nu pe drumul întoarcerii va purcede prinţul Ianusz, ci a plănuit altfel — Altfel? Cum adică? — Aşa, bine Mă mir că domniile voastre nu ştiţi Marele hatman o va duce pe domniţa Maria în călătorie de nuntă, aşa cum este obiceiul la nobilii leşi Are s-o poarte prin ţările şi pe la curţile Apusului, să cunoască şi dânsa dulceaţa şi strălucirea de-acolo — I-auzi! Ferice de ea Alţii se desfată cu mireasa, apoi o încuie în iatac pentru tot restul vieţii Vrednic om acest hatman Rdu din Desa îşi îndreptase spinarea cocârjată, ascultând cu luare-aminte spusele logofătului Ştefan Îşi şterse bruma care-i albea mustăţile: — În călătorie de nuntă zici, logofete? Frumos obicei Ba încă mai mult, prea folositor în împrejurările de faţă Prinde omul doi iepuri deodată — Mai ştii? făcu Gheorghe Ştefan Eu, boierilor, am fost cândva la învăţătură în ţara leşească şi cunosc de pe atunci faima neamului Radziwill Ei nu sunt numai oameni bogaţi şi nobili, mari căpetenii de oşti, ci au o pricepere deosebită în treburile diplomatice Am înţeles că marele hatman va merge cu tânăra-i soaţă pe la principii germani, prin Francia, la Veneţia, ba chiar îşi va pleca genunchii dinaintea blagoslovitului cârmuitor al bisericii papistaşe Cu dibăcia lui şi cu chezăşiile pe care le are, nimic mai lesne decât să lege pacea Principele Ianusz îl reprezintă pe craiul Vladislav, iar de-acum şi pe domnul Moldovei, ba poate şi pe alţii, dacă aceia alţii vor primi să grăiască prin gura lui Radziwill Diicul Buicescu, care ascultase cu gura căscată, se lovi deodată cu palma peste frunte: — Doamne sfinte! Aşadar acesta era înţelesul vorbelor lui Vasile vodă! — Acesta, frate Buicescule, întări logofătul Radu, uitându-se lung după voievod, care se depărtase mult de ei, grăbit să-şi întâmpine ginerele Iată dincotro bătea vântul şi… Se opri, înţelegând că fusese gata să-şi dea drumul la gură în prezenţa lui Gheorghe Ştefan Dar acesta întoarse capul către el, cu ochii licărind posomorât din gulerul de blană: — Şi cât de repede a adulmecat măria-sa vântul acesta prielnic, nu-i aşa că asta ai vrut să spui, logofete? Lasă, îl opri cu un gest, nu trebuie să te ruşinezi când spui adevărul Zicând aceasta, dădu pinteni roibului care ţâşni ca din puşcă, împroşcând sfărâmături de ghiaţă cu potcoavele Cei doi boieri munteni rămaseră în tăcere, tulburaţi de cele ce aflaseră Frigul devenea tot mai pătrunzător În zare se arătă ca un stol vineţiu alaiul mirelui, iar printre boierii şi oştenii care-l însoţeau pe Vasile vodă trecu un murmur Căpeteniile de steaguri dădură porunci repezi şi rândurile lăbărţate se strânseră la loc, într-o formaţie desăvârșită Boierii îşi îmboldiră caii, îndreptându-şi trupurile amorţite de frig, căci voiau să se înfăţişeze cu demnitate marelui hatman al Lituaniei Flamurile fâlfâiau cu semeţie sub cerul alburiu şi deodată pârâi o salvă de muschete, speriind ciorile şi făcând să hăuie dealurile dimprejur De dincolo răspunseră cu o salvă la fel de puternică muşchetarii lui Radziwill Acum puteau să vadă bine alaiul princiar, foarte numeros şi înveşmântat cu fală În jurul principelui călăreau şaizeci de scutieri nobili, după care urmau muşchetarii, apoi patru sute de lefegii nemţi şi în cele din urmă puzderie de slujitori înarmaţi, peste o mie de oameni cu totul, fără a mai socoti pe cei ce însoţeau lungul convoi de sănii încărcate cu felurite boclucuri şi care abia acum se iveau la orizont Când fură aproape de tot, cine ştie cum, boierii şi oştenii celor două cortegii călcară consemnul, amestecându-se într-un iureş de strigăte şi urări Vodă Lupu descălecă, strângându-şi ginerele la piept Boierii se îmbulzeau în jur, dornici să-l privească mai bine pe hatmanul leah Acesta nu mai era foarte tânăr, ci arăta a bărbat copt, însă bine clădit, cu umeri largi şi picioare puţin arcuite, de călăreţ Purta cizme înalte şi dolman tivit cu blană roşcată, iar de sub căciula rotundă, de sobol, priveau zâmbitori doi ochi albaştri ca lacurile din ţara sa de baştină Şase zile mai târziu, în biserica Sfântu Neculai, luminată sărbătoreşte de sutele de făclii din sfeşnice şi policandre, Înalt Prea Sfinţitul Petru Movilă, mitropolitul Ucrainei, avându-l alături pe vlădica Varlaam al Moldovei şi un întreg sobor de preoţi în odăjdii sclipitoare, puse pe fruntea mirilor cununile subţiri cu cruce de aur, unindu-i pentru toată viaţa prin taina căsătoriei Perechea porni apoi către uşă, Radziwill înalt, purtându-şi cu măreţie mantia lungă de catifea şi privind cu un surâs blajin peste capetele tuturor, domniţa Maria păşind în vârful condurilor, de parcă nici n-atingea pardoseala, strânsă în rochia albă ca neaua, simbol al neprihănirii, cu văl trandafiriu, spumos şi uşor ca funigeii, şi clătinându-şi în mers cerceii mari, de rubin, care-i luceau la sfârcul urechilor ca nişte picături de sânge Afară, mulţimea care tălăzuia, abia ţinută în frâu de şirurile de suliţaşi, izbucni în strigăte atât de puternice, încât acoperi până şi bubuitul săcăluşurilor de la curte O ploaie de bani mărunţi se revărsă din mâna slujitorilor domneşti şi mulţi se grămădiră hămesiţi şi plini de harţag să-i prindă, grăbindu-se apoi către locurile pregătite pentru ospăţul celor sărmani, unde se dădea cep butoaielor şi folfăiau pe foc ceaunele cu carne În sala cea mare a palatului se aşternuse masa numai pentru familia domnului, pentru boierii cei mai de seamă şi pentru musafirii de prin alte părţi Demnitarii valahi fură aşezaţi chiar lângă solii voievodului Rákoczy, cu care puteau grăi în voie, ca vechi şi bune cunoştinţe Nu departe de ei se afla Heppelius, trimisul electorului de Brandemburg, om cu faţa cucernică şi severă, de călugăr Czernitzki, reprezentantul personal al rigăi Vladislav, stătea la loc de cinste, lângă vodă Lupu şi lângă miri, iar în capul mesei făceau o pată întunecoasă camilafca cernită şi barba tăciunie a lui Petru Movilă, care-l avea în dreapta sa pe mitropolitul Varlaam, fostul stareţ de la Neamţ, om învăţat şi prieten sufletesc al logofătului Udrişte Năsturel Veneau apoi la rând dregătorii de vază, între care Ianache Catargiu, marele logofăt Gheorghe Ştefan, Toma şi Iordache Cantacuzino, Grigore Ureche, fraţii Ciogolea şi alţii încă, stâlpi ai puterii lui Vasile vodă Argintăria şi cupele de cristal scăpărau în lumina făcliilor înmiresmate, vinurile albe, rozalii sau negre ca păcatul spumegau în carafe şi aroma lor subtilă se risipea în aburii grei şi ispititori ai bucatelor Principele Ianusz înfuleca zdravăn, cu o poftă de om sănătos, neîncetând să se minuneze de savoarea şi noutatea ademenitoare a mâncărurilor moldoveneşti şi deşertând paharele cu tot atâta vrednicie, fără ca îndrăcitele licori să i se urce câtuşi de puţin la cap La răstimpuri, mesenii mai importanţi se ridicau şi ţineau toasturi meşteşugite Se stabilise fără îndoială un protocol, căci voievodul ţinea morţiş la aceste dichisuri europeneşti, însă nestăpânitul Buicescu, fără să-şi mai aştepte rândul, învins pesemne de vinul băut, zvâcni deodată în picioare şi înălţând paharul plin, răcni cât îl ţinea gura: — Să trăiască mirii! Dumnezeu să le binecuvânteze casa cu o liotă de copii! Să trăiască măria-sa Vasile voievod! Să trăiască principele litvan! Află, măria-ta, află, slăvite principe, aflaţi cu toţii că stăpânul nostru, Matei vodă Basarab, vă doreşte fericire prin glasul meu şi vă este apropiat ca un frate, dar ce zic eu, ca un părinte!! Un scutier şopti repede la urechea prinţului, tălmăcindu-i vorbele marelui cupar Radziwill, ridică la rându-i paharul, rostind în latineşte, cu un licăr şugubăţ în priviri: — Trag nădejde că Dumnezeu va asculta inimoasa urare a lui pan Buicescu, pentru care îi mulţumesc cu mare bucurie Copiii sunt sarea vieţii, mai spuse, apoi expresia îi deveni gravă: Noi totdeauna i-am purtat respect lui Matei voievod, acest bărbat viteaz şi plin de înţelepciune Frăţia aceasta e o veche năzuinţă a regelui Vladislav şi a noastră Facă Atotputernicul ca ea să fie o frăţie a faptelor mari, întru luminarea viitorului şi a sufletelor creştine Radu din Desa, care stăpânea latina cel puţin la fel de bine ca principele, prinse uşor tâlcul acestor cuvinte; înţelesul lor era limpede pentru oricine cunoştea proiectele de curând înfiripate, iar dacă logofătul ar mai fi păstrat vreo îndoială, i-ar fi risipit-o pe loc privirea atentă şi stăruitoare pe care Lupu vodă o îndreptase asupra lor De altfel, nu după multe zile, solii munteni fură poftiţi la o nouă şi lungă întrevedere cu măria-sa, întrevedere la care, de astă dată, fu de faţă şi principele Ianusz Buicescu şi Radu din Desa, având asupra lor două scrisori voluminoase pentru Matei vodă, una de la Lupu şi cealaltă de la Radziwill, porniră curând către casă, petrecuţi o bucată de drum de marele logofăt Gheorghe Ştefan, cu privirea lui sumbră, bântuită de vedenii ciudate CAPITOLUL 6 De mulţi ani, oasele lui Neculai vel-aga, tatăl măriei sale Vasile vodă, odihneau sub lespedea bisericii Stelea, din Târgovişte, lăcaş vechi şi aproape dărăpănat de scurgerea timpului Lupu hotărî să dărâme din temelii zidurile mâncate de ploi şi să clădească în loc un măreţ aşezământ, care să dăinuie şi să uimească prin frumuseţe Împlinea astfel o pioasă îndatorire faţă de amintirea părintelui său şi pecetluia totodată prin bogata-i ctitorie pacea şi frăţia cu Matei vodă Basarab, înjghebată cu caznă, după atâtea vifore Consfinţirea aceasta cerea din partea lui Matei o faptă asemănătoare Domnul Ţării Româneşti alese ca loc de zidire Soveja, din ţinutul Putnei, şi trimise acolo pe cei mai buni meşteri ai săi să înalţe mânăstire mândră Nu se zgârci deloc la bani şi avu grijă să înzestreze sfântul lăcaş cu odoare de preţ, spre a-i rămâne numele pomenit şi a-i mulţumi astfel Domnului pentru prielnica rază, plină de făgăduinţă, ce o revărsase asupra celor două ţări Duminică, 7 septembrie 1645, censtrucţia bisericii Stelea era încheiată de la postament până în vârful cupolei, unde strălucea crucea aurită, şi chiar în acea zi avu loc slujba de târnosire la care, după cum era firesc, luă parte şi măria-sa Matei vodă Clopotele nou-nouţe dădură glas melodios şi cântările preoţilor vibrară puternic în naosul zugrăvit cu multă simţire Nimburile mucenicilor păreau că plutesc şi învie în lumina făcliilor groase cât braţul, ochii lor priveau cu mâhnire şi mustrare la deşertăciunile acestei lumi Matei se închină la iconostasuri şi sărută scoarţa de aur a evangheliei, împodobită cu pietricele mărunte Apoi, după o ultimă mătanie, cu sufletul ameţit de tămâie şi de dulcea, întristata mlădiere a troparelor, se îndreptă spre ieşire Păşi pragul, în pridvor, întâmpinat de lumina gălbuie ca o pară coaptă a începutului de toamnă, şi se întoarse să mai cetească o dată pisania proaspăt săpată, deasupra căreia străjuia bourul Moldovei: „Iar acum, când mi-a dăruit Dumnezeu domnia Ţării Moldovei, am dărâmat acea dintâi sfântă biserică până la temelii şi cu ajutorul lui Dumnezeu am început-o s-o zidesc din nou, în zilele fratelui nostru, Io Matei Basarab Voievod…” „Da, cugetă Matei, Cel de Sus i-au dat lui Lupu domnia şi l-a încercat cu ispitiri grele, apoi tot El i-a desferecat inima către împăcare şi iubirea de aproapele Slavă ţie, Doamne! Se simţea învăluit de o bucurie curată şi de speranţă ca în vremea tinereţii; drumul vieţii lui mergea spre asfinţit, în trup i se furişau perfide suferinţele şi nevolniciile vârstei, însă dincolo de toate acestea venea un deal verde pe care, în clipa aceasta, credea cu nestrămutare că i-a fost ursit să-l urce înainte de a coborî pentru vecie Un deal pe care fruntea lui înfiorată va primi cunună de cleştar ca de apă închegată a timpului şi a răsplătirii târzii şi de unde are să vadă, fără părere de rău, turma zilelor lui, albe şi negre, părăsindu-l Valul acesta fierbinte şi întăritor, care-i scălda sufletul nu zămislea doar din satisfacţia împăcării cu Lupu, îşi mai făcea loc un gând tainic ca o Bună Vestire, gând tainic, dar prea întemeiat; îşi simţi deodată bătaia inimii ca un ciocan de bronz, greu şi sonor, înălţă fruntea în soarele de septembrie şi boierii din preajmă îl văzură uimiţi cum zâmbeşte depărtărilor Potcoavele cailor ţăcăneau pe gârliciul podit cu bolovani rotunzi, alaiul domnesc suia domol înspre curte, undeva, între colinele încă înverzite, se zăreau casele cele noi ale seimenilor, clădite solid şi cu rânduială din porunca măriei sale, să aibă vitejii aceia sălaşuri bune şi să poată fi lângă el într-o clipită Era zi de sărbătoare şi nu se vedeau polcurile lor împânzind în sus, spre Viforâta, sau pogorând cu iureş în iscusite exerciţii războinice, dar vodă Matei îşi închipui aceasta cu plăcere şi zâmbi iarăşi Logofătul Udrişte nu-l însoţise pe măria-sa la biserică, după cum ar fi fost firesc, ci rămăsese la curte, din porunca lui Matei, având acolo treburi mult mai însemnate Abia descălecase voievodul, lepădând frâul în mâna unui slujitor, că Udrişte se şi ivi de sub arcade, ca şi cum i-ar fi pândit de mult întoarcerea Pe faţa logofătului se iviseră zbârcituri pe care nu le avea odinioară, iar pe la tâmple parcă îi presărase cineva grăunţe de sare albă, dar ochii lui păstrau aceeaşi dogoare şi limpezime Vodă Matei îi surâse cu prietenie Se căscau tot mai multe goluri în jurul voievodului, pieriseră mulţi dintre cei vechi, şi Tudosie Corbeanu şi vrednicul Sima, şi alţii încă, doborâţi ca nişte copaci de viermele timpului Matei aruncase cu mâna tremurătoare câte-un bulgăre de pământ pe sicriul fiecăruia, simţind că odată cu umbrele acestea dispar pentru totdeauna ecouri şi amintiri scumpe din trecutul său Dar privea cu nădejde la cei rămaşi Iar între aceştia Udrişte Năsturel se dovedea unul ale cărui servicii greu le-ar fi putut înlocui Împăcarea cu Lupu, de pildă, lui i se datora în cea mai mare măsură Ticluise totul atât de bine cu vlădica Varlaam şi cu ceilalţi reprezentanţi moldoveni, procedase cu atâta dibăcie diplomatică, încât îndepărtase toate piedicile care, în pofida bunăvoinţei silite a lui Vasile vodă, ar fi putut să întârzie tratatul cine ştie cât — A sosit? întrebă cu vioiciune voievodul, apucând braţul logofătului şi târându-l grăbit pe sub bolţi — A sosit, măria-ta Se odihneşte o leacă Am avut de furcă până să-i potolesc nerăbdarea Ceea ce îndrăznesc a povăţui pe măria ta: să nu grăbim prea tare lucrurile Noi ne mai orânduim gândurile, iar Ioan Kemeny va înţelege că e nevoit să mai aştepte până vine rândul lui — He-he, râse voievodul, bun meşteşug ai, Udrişte Dar ce gândesc eu acum, voi gândi şi peste un ceas ori două — Nu mă îndoiesc, doamne Gândul cinstit rămâne statornic Dar trebuie să luăm aminte încotro se îndreaptă gândurile principelui — Kemeny aduce vreo carte? — Nu Va înfăţişa totul prin viu grai — L-ai tras de limbă? — Oarecât, măria-ta, şi fără să mă arăt prea curios Necazurile lui Gheorghe Rákoczy sunt cele pe care le cunoaştem Am înţeles însă că el a devenit mai neîncrezător, din pricini pe care deasemeni le cunoaştem, răspunse îngândurat logofătul — Aha! Pofteşte-l pe Kemeny să prânzim împreună, Udrişte Da, ştiu, adause, ştiu că încălcăm o rânduială, dar asta nu ne va micşora cu nimic Udrişte ezită o clipă, apoi obrazul i se destinse: — Înţeleg Poate că e mai bine aşa Uneori se cade să mai trecem peste recea şi calculata prevedere diplomatică Asta câştigă inimile oamenilor Dar la prânzul lipsit de ceremonie, solul voievodului transilvan, deşi mişcat de cinstea care i se făcea, înghiţi cu noduri Nu-i ardea de mâncare, prea era grabnică şi arzătoare misiunea ce-o avea, dar ca diplomat vechi şi experimentat se stăpâni admirabil Înţelegându-i starea, vodă Matei, după ce li se turnase vin a doua oară, închină pocalul: — În sănătatea măriei sale Gheorghe Rákoczy Să-i dea Dumnezeu viaţă lungă şi pace sufletească Îşi înmuie buzele, apoi suspină încet: Dar după cum vedem noi, negura grijilor îi întunecă iarăşi această pace Ioan Kemeny oftă uşurat, căci i se scurta stânjeneala şi frământarea: — Întocmai, măria-ta Mi-a fost drag totdeauna să vin la curtea Valahiei, între prieteni şi fraţi Dar acum mă simt tulburat, căci vin cu temeri şi cu veşti neprielnice — Zvonul ne-a ajuns cu mult înaintea domniei tale, dar te ascultăm, căci vrem să cunoaştem în amănunt — Sub cuvânt că la principatul Ardealului s-au adaus ţinuturi noi, padişahul a cerut încă şapte mii de ducaţi peste tributul anual de douăzeci de mii Este o povară mult prea grea pentru visteria ţării Vodă Matei clătină din cap cu înţelegere: — Nimic nu poate stăvili lăcomia padişahului Sac fără fund, prietene Kemeny — Aşa este, încuviinţă solul, dar cererea aceasta nu s-a făcut în chip paşnic, ci cu mare asprime şi sub ameninţări sângeroase La Dunăre s-a grămădit puzderie de oaste otomană — Şi despre aceasta avem ştire, spuse Matei — Ştiu că aveţi, i-o întoarse Kemeny zbuciumat, nu se poate să nu aveţi, însă noi am vrea să aflăm cum priviţi toate aceste fapte — Cum am putea să le privim, interveni Udrişte, dacă nu cu amărăciune şi cu mânie, aşa cum simte orice popor creştin în faţa cruzimii şi răutăţii păgâne Era un răspuns sincer, dar care nu obliga la nimic, şi Matei înţelese imediat tactica logofătului: aceea de a nu-şi lua vreun angajament până ce reprezentantul lui Gheorghe Rákoczy nu-şi va deşerta în întregime sacul Frecându-şi meditativ obrazul, i se adresă lui Kemeny care tăcuse abătut: — Poate ar fi mai firesc să ne spui întâi domnia-ta cum vede principele faptele cu pricina — Ameninţarea e grea, răspunse, solul, şi măria-sa e cu atât mai îndurerat cu cât se vede înconjurat de neprieteni E limpede că sultanul ţinteşte să-l scoată cât mai repede din scaun Tocmai de aceea principele Rákoczy a fost adânc nemulţumit aflând că măria-ta ai dus tratative cu Vasile vodă, fără să-l încunoştiinţezi despre aceasta — Nemulţumit?! făcu Matei plin de uimire Că am străduit pentru pacea ţării mele? Au nu voievodul Rákoczy m-a povăţuit într-una să trec peste toate supărările şi să închei prieteşug cu Lupu? Iar acum este nemulţumit? Nu pot să înţeleg… — N-a oprit principele să se reverse până la capăt mânia noastră împotriva lui Lupu? puse Udrişte paie pe foc Nu ne-a lipsit atunci de ajutorul făgăduit, împiedicând astfel, cu înţelepciune zicem noi, vărsarea de sânge şi detronarea lui Vasile vodă? Şi să se arate nemulţumit tocmai acum, când domnul Moldovei s-a arătat om de înţeles şi ne-a întins mâna? Pentru ce? Kemeny plecă privirea, devenind stacojiu la faţă Dar nu era omul care să se dea bătut cu una cu două: — Măria-sa Gheorghe Rákoczy a râvnit totdeauna pacea şi înfrăţirea între cele trei ţări Dar astăzi gândurile lui Vasile vodă ne par tulburi şi trebuie ţinut seamă de aceasta Şi încă un prilej de mâhnire şi îndoială i-ai dat măria-ta principelui, ducând stăruitoare tratative cu împăratul german, care-i este vrăjmaş Matei vodă, care-l ascultase răbdător pe transilvănean, îşi îndreptă trupul, răzuindu-şi palmele de muchea mesei cu o mişcare înceată: — Mai mâhnit de o sută de ori ar trebui să fiu eu, prietene Kemeny Am admirat pe deplin nobleţea şi măreţia lui Gheorghe Rákoczy şi îi voi fi recunoscător până la sfârşitul zilelor mele pentru că mi-a dat adăpost şi mi-a dat sprijin în contra nedreptăţii Am încheiat legământ scris şi l-am iscălit cu sufletul meu, cu sângele meu, Kemeny! Iar acuma mă bănuieşte, Doamne, Dumnezeule… Se simte măria-sa împresurat şi ameninţat Dar eu cum mă simt de atâta amar de ani, Kemeny? Vai, câte cărţi i-am trimis eu voievodului transilvan, în zilele când se spărgea volbura peste noi, strigând fierbinte să nu ne părăsim unul pe altul Nu totdeauna a răspuns măria-sa cum se cădea, şi m-am amărât, dar am înţeles, căci erau la mijloc interese mari Dar să mă bănuiască pe mine? Asta nu pot s-o mai înţeleg Impresionat şi stânjenit, Kemeny tăcu o clipă, căutându-şi vorbele Dar Udrişte nu-i dădu răgaz să intervină: — Cată de te pătrunde bine domnia-ta, fiindcă eşti mintea şi glasul ce vor trebui să-l încredinţeze pe voievod Noi nu tăgăduim că am purtat tratative cu împăratul Ferdinand, căutând o înţelegere Dar am făcut-o fiindcă valul necruţător izbea tot mai rău şi nu găseam nicăieri vreo îmbărbătare Adu-ţi aminte: principele Rákoczy numai anevoie s-a înduplecat să semneze legământul de a ne da ajutor împotriva turcului În schimb ne-a trimis multe răvaşe dintre care unele ne-au bucurat, altele nu, căci noi primim cu bucurie sfaturi, însă nu porunci Avem o singură poruncă, de la Dumnezeu, să ţinem piept puhoiului semilunii şi o datorie grea faţă de ţara aceasta a noastră, să o păstrăm slobodă Kemeny dăduse în vileag atât situaţla dramatică a lui Gheorghe Rákoczy cât şi suspiciunile acestuia Îndepărtaseră bănuielile simplu şi convingător, scoţând totodată în mustrătoare lumină ezitările din trecut şi manevrele nu tocmai demne ale principelui Era timpul să ia o hotărâre Matei înţelegea prea bine cât de importantă era pentru Rákoczy această hotărâre, dar îl lăsă pe tulburatul Kemeny să-şi ducă sarcina până la capăt Acesta îşi netezi veşmântul, străduindu-se să-şi compună o înfăţişare cât mai calmă: — După cum m-a povăţuit prietenul meu, logofătul Udrişte, am căutat să mă pătrund deplin de aceste vorbe pe care le voi transmite principelui meu cât mai fidel, v-o făgăduiesc Dar miezul lucrurilor e acesta: măria-sa Gheorghe Rákoczy va trebui ori să îndeplinească cererea sultanului, îngropând ţara în sărăcie şi greutăţi, ori să se ridice cu armele… — Ce poate oare să facă un cârmuitor nobil şi viteaz, care-şi iubeşte supuşii şi pământul său? spuse Matei cu gravitate — Dar are nevoie de sprijin, măria-ta însuţi ai recunoscut-o! Îi vei sta alături? Aceasta e întrebarea, rosti Kemeny cu faţa brusc învăpăiată — Cum, făcu Matei cu mirare, ai avut domnia-ta vreun grăunte de îndoială? Mă leagă un simţământ şi mă leagă iscălitura mea şi pecetea mea, pe care am pus-o fiind cu minţile întregi Steagurile mele vor flutura în furtună alături de steagurile principelui Am oaste bună, Kemeny, ai putut să te încredinţezi, războinici care ştiu să ţină o spadă şi pe care nu-i înfricoşează nimic — Lăudat fie Domnul! spuse Kemeny cu însufleţire — Spune-i principelui toate câte-ai văzut, urmă Matei, du-i făgăduiala şi îndemnul meu Să nu se înspăimânte şi să nu cedeze ameninţărilor Cât despre Vasile vodă Lupu, să nu poarte grijă Încă o dată spun: Ce nutreşte Lupu în inima lui nimeni nu se poate lăuda că ştie foarte bine Eu ştiu însă, şi este dovedit, că e om care-şi cunoaşte interesul Or nu este în interesul său să uneltească tocmai acum pentru surparea lui Gheorghe Rákoczy Spune-i măriei sale că vom fi alături… Iar dacă va vrea Cel de Sus, puterile noastre vor creşte în chip neaşteptat şi va fi un vaier de durere până-n străfundurile împărăţiei turceşti! Kemeny înţelese că înflăcărarea lui Matei vodă, vorbele lui pline de speranţă, dar oarecum enigmatice au temeiuri ascunse şi că voievodul valah ştie mai mult decât vrea să spună Dar neizbutind să obţină vreo precizare în legătură cu aceasta, luă drumul îndărăt, mulţumit de nestrămutata făgăduială Zilele următoare Matei şi le petrecu într-un soi de neastâmpăr Era întocmai unui cal de luptă, bătrân, care ciuleşte urechile și se încordează auzind în depărtare răpăitul tobelor şi mugetul tunului Inspecta oştile cu de-amănuntul, lăudând, dojenind şi găsind cusururi, îşi scula uneori dregătorii apropiaţi în toiul nopţii, spre a le împărtăşi planuri şi rânduieli militare sau administrative atât de limpezi şi cuprinzătoare încât boierilor le pierea mahmureala şi îi ascultau glasul fierbinte şi repezit, până când glasul acela se micşora cu încetul şi amuţea, lăsând numai ochii măriei sale să ardă aţintiţi în depărtare, stăpâniţi de un foc mistic şi de fiorul unei presimţiri Prin felurite iscoade urmăreau pas cu pas toate mişcările trupelor turceşti de dincolo de Dunăre Aşteptau un semn, un cuvânt din partea lui Gheorghe Rákoczy spre a-şi pune oastea pe picior de război Însă voievodul Ardealului tărăgăna, mai păstrând pesemne un firicel subţire de nădejde că va reuşi să-l domolească pe sultan fără să tragă sabia În schimb, într-o dimineaţă sosi la curtea Valahiei un nobil polon, Iaworovski Nimeni nu-l cunoştea pe acest Iaworovski, iar după suita cu totul neînsemnată şi după veșmintele nu tocmai bogate şi ponosite de drum, cei de la curte fură înclinaţi să nu-i acorde prea multe semne de respect, socotindu-l un curier oarecare Dar, spre surprinderea tuturor, măria-sa îl primi fără nicio zăbavă pe leah şi avu cu el o lungă întrevedere, la care nu fu admis decât logofătul Udrişte Năsturel Cei din jurul măriei sale se tot minunau, întrebându-se cine-o fi fost leahul cel negricios şi cu ce treburi s-o fi abătut la cetatea de scaun, când iată că Matei îi pofti la sine pe marele spătar Diicul Buicescu, care îi urmase în dregătorie răposatului Corbeanu, pe postelnicul Cantacuzino, pe Marco Danovici, pe Udrea Doicescu, pe Gheorma, fostul căpitan de călăraşi, acum mare ban, pe Socol Cornățeanu şi pe alţii încă, dregători de frunte ai ţării şi vechi oameni de credinţă Poftirea fusese făcută altfel ca de obicei, cu oarecare solemnitate, şi înţeleseră astfel că nu e vorba de un sfat obişnuit Nerăbdarea boierilor creştea, nu ştiau ce să creadă, vor fi veşti bune, vor fi veşti rele, se priveau unul pe altul şi priveau pereţii, cu feţele adumbrite După mai bine de un pătrar de ceas, se ivi un paj zvelt, cu chip copilăros, şi deschise larg uşiţa de mahon, făcând loc măriei sale să intre După câţiva paşi Matei se opri şi rămase în picioare, cercetându-i câtva cu privirea Matei vodă întinerise cu douăzeci de ani, crescuse din însăşi făptura lui, din zgârciurile turtite care îl împuţinaseră cu vârsta şi privea la ei înălţat pe o treaptă de văzduh, drept ca lumânarea, cu chipul scăldat într-o lumină frumoasă şi mândră Se aşeză tăcut în jilţul acoperit cu catifea şi făcu un semn către logofătul Udrişte Acesta îi înmână un sul de hârtie ceruită, de care spânzura o pecete roşie ca sângele, însă voievodul nu se grăbi să-l desfacă, ci îl ţinea strâns în pumn ca pe un buzdugan, în timp ce privirile cu o pâlpâire stranie i se plimbau pe chipurile celor din jur — Boierilor, spuse în cele din urmă cu voce foarte limpede, boierilor, bucuraţi-vă căci a venit primăvara noastră! S-a ridicat ca un curcubeu sfânt peste ceţurile toamnei… Glasul i se frânse ca şi cum sforţarea de a vorbi spărsese zăgazul unor simţăminte copleşitoare, anevoie stăpânite până atunci Dar îşi reveni, săltă iarăşi grumazul, cu vinele gâtului încordate: După atâta şovăire şi zavistie, s-au înţeles noroadele să se unească în contra păgânului Cârmuitorii creştinătăţii şi-au dat mâinile şi vom sfărâma colții viperei care ne înveninează de veacuri Am aici chezășia scrisă! strigă ridicând triumfător deasupra capului sulul de hârtie cu peceţi roşii Printre boieri se răspândi un murmur viu Postelnicul Cantacuzino, a cărui faţă măslinie ascundea purpura emoţiei, grăi cu voce adâncă: — Facă cerul să se împlinească această nădejde atâtea ori înşelată — Se va împlini, postelnice, rosti Matei cu o calmă îndârjire Craiul Vladislav a străduit prin oamenii săi pentru această alianţă şi a netezit drumul Se vor porni steagurile şleahticilor poloni şi sotniile căzăceşti, iar împăratul neamţ va trimite în luptă pe raiterii săi neînfrânţi Tunurile pe corăbiile veneţiene sunt gata să scuipe iarăşi flăcări și spuză, iar Vasile vodă, ca socru ce este al lui Radziwill, va merge alături de noi Sunt lucruri închegate şi hotărâte, boierilor, am aici mărturia, spuse fluturând iarăşi hârtia cu peceţi Se va nărui trufia lui Mahomed A venit primăvara noastră dulce! În ochii multora luceau lacrimi, se îmbrăţişau sărutându-se pe obraji ca la sărbătoarea Paştilor, apoi glasurile lor se învălmăşeau din nou, căci nu mai putea fi vreo îndoială Matei vodă întinse braţele, dorind linişte: — Boierilor, lucrurile sunt hotărâte, precum v-am zis şi s-a făcut legământ mare Bineînţeles, va mai fi nevoie de un răstimp pentru pregătirea oştilor Tocmai de aceia taina trebuie păstrată cu străşnicie Eu nu vă cer jurământ, însă cele ce v-am spus astăzi să nu treacă de zidurile acestea — Măria-ta, se îmbăţoşă Buicescu, atâta lucru înțelgem şi noi, că ne tăiem craca de sub picioare lăsând gura slobodă Vom fi muţi ca piatra — Aşa vom fi, măria-ta, întări marele armaş Marco Danovici De taina aceasta atârnă nu numai mântuirea noastră, ci interesul tuturor popoarelor creştine Aici nu încape greşeală Însă eu vreau să întreb dacă s-a hotărât şi lucrul acela de tot însemnat, anume cine va alcătui planul de bătaie şi va înmănunchea sub comanda lui toate oştile — Eu voi fi acela, Marco Răspunsul sunase neaşteptat de domol, însă lumina severă şi orgolioasă care se aprinsese iarăşi în ochii voievodului desmințea această moliciune; Matei nu putea fi bănuit de prefăcătorie, dar cine ştie, poate că era un joc capricios al învolburării sale lăuntrice, care îi înteţea puterile apoi i le sugea ca o lipitoare, astfel că tăria glasului îl trădase tocmai în clipa când le împărtăşea acel lucru la care gândise prea mult Spătarul Diicul Buicescu se prăvăli deodată în genunchi cât era de mătăhălos şi greu şi apucând mâna lui vodă o sărută apăsat Spuse apoi plin de exaltare – dar cam fără şir: — Măria-ta… Cel mai viteaz între viteji… Cinstea cea mai mare… Te vor pomeni neamurile în veac… Şi noi, sub raza măriei tale… Vorbirea trunchiată, dar sinceră a Buicescului le mişcă şi mai mult inimile; aproape nu le venea să creadă că Matei va fi curând în fruntea oştilor lumii Voievodul îl ridică pe marele spătar, mai mult îl îmbie, căci i-ar fi fost peste putinţă să salte de jos asemenea munte de om, apoi înălţă fuiorul cărunt al bărbii: — E o cinste care mă cutremură Nu minţea Umerii i se scuturară ca de frig sub hlamidă şi prin ochii lui trecu o nălucire, ca printr-o oglindă aburită Aceasta nu ţinu însă decât o frântură de clipă Fericita mândrie a acestei recunoaşteri, această încununare supremă a ostenelilor sale era mai presus de şovăiri, iar omul acesta se izbise de toate stâncile vieţii şi ştia foarte bine cât preţuieşte el însuşi: — Aşa au gândit principii şi cârmuitorii, ca eu să fiu întâiul oştean Ştiu de pe acum cât de grea va fi povara Însă mă voi sili să fiu demn, iar cât va mai trăi o fărâmă din carnea mea nu voi da îndărăt Cu înfierbântare şi cu tot avântul se plecară la mâna domnului Dar îndată după ce valul generos al simţirii se mai potoli, vodă Matei aduse vorba despre cele ce erau de rânduit Cei patruzeci de mii de oşteni pe care Ţara Românească îi putea ridica acum în orice clipă erau destul de bine echipaţi şi înarmaţi Se cheltuiseră cu aceasta bani grei şi mai erau încă de plătit unele datorii: pentru tunuri, pentru postav şi ciubote, pentru trei sute de muschete noi, cât şi pentru caii de luptă, căci hergheliile înfiinţate din porunca lui Matei nu puteau să acopere în întregime nevoile oastei — Să se plătească, spuse voievodul Să se plătească fără întârziere, căci voiesc să mai avem încă pe-atâtea arme de foc noi şi nu le putem căpăta rămânând datori în veşnicie — Se vor plăti, măria-ta, răspunse după o mică ezitare Radu Fărcăşanu, noul visternic al doilea — Să se plătească, Fărcăşene, stărui vodă, sever Nu vreau să ne vedem lipsiţi tocmai acuma de nişte lucruri ce vor fi de mare trebuinţă Banul Gheorma, care părea cuprins de frământare, glăsui deodată: — Măria-ta, ar mai fi ceva… Seimenii sunt buni luptători şi oameni de credinţă când îi răsplăteşti cum se cuvine Eu îi cunosc, căci am trăit atâta vreme în mijlocul lor Însă trebuie să privim lucrurile în faţă, mai ales într-o împrejurare ca asta… — Ce vrei să spui? îl întrerupse domnul, încruntat — Vreau să spun, măria-ta, că au început a fi nemulţumiţi de simbria veche Drept este, adause în pripă, că măria-ta te-ai îngrijit de ei ca de nişte copii, să aibă de toate, însă ei râd şi spun că s-a scumpit băutura Adevărul este că au ajuns la preţ de când nu mai contenesc războaiele, şi prin alte părţi li se plăteşte mai bine Am stat de vorbă cu căpitanii lor şi m-au îndemnat în mai multe rânduri să mijlocesc pe lângă domnie a li se da ceva pe deasupra Eu nu ştiu dacă am făcut bine sau rău, dar am tot amânat, nevrând să te supăr pe măria-ta şi zicând că se vor potoli ei Dar acuma trebuie s-o spun pe şleau: mă tem de neascultare — Nu-mi sunt lucruri cu totul necunoscute, banule Gheorma Ştiu şi eu că prin alte părţi au simbrie mai mare Sunt unii cărora le dă mâna, căci bat războaie mai mult ca să prade… Eu îi iubesc pe oştenii aceştia ca pe copiii mei, cum bine ai spus Dar ei sunt copiii morţii Curând vor înfrunta moartea, pe câmpurile de luptă Poate că ar fi bine să cugetăm la un spor de plată, acum în pragul furtunii — Doamne, îndrăzni Fărcăşanu, nu vom putea scoate atâţia bani în atât de scurtă vreme O rămăşiţă însemnată a birului pe anul acesta n-am izbutit s-o strângem încă — Zoriţi s-o strângem, nu putem aştepta! Auzi răsuflarea grea ca un pufăit a marelui armaş, își aminti deodată răzmeriţele şi frământările ce se urmaseră în ultima vreme Fugarii se înmulţiseră Celor din Ciutăreştii Gorjului, care lăsaseră satul aproape pustiu, le trimisese poruncă ameninţătoare că de nu se vor întoarce la ocina lor le va tăia urechile Unii îşi vânduseră pământul și se pomeniseră rumâni fără stare, doar spre a nu putrezi în temniță Așa se întâmplase cu satele Stăneşti şi Vătășani din Teleorman, cu Şovârcu şi Dârza din Vlaşca, cu Ciorâca în Olt, cu Albeştii Muscelului şi cu multe altele… Adause strepezit: — Fireşte, fără asprimi din cale afară Dar stăruiţi… Visternicul nu răspunse nimic Se lăsase o tăcere stânjenitoare şi Matei înţelese fără greutate că porunca lui nu va putea rezolva, ca un cuvânt magic, acele nevoi arzătoare Aproape 600 000 de galbeni erau cheltuielile ţării pe fiecare an Greu îi strânsese, totdeauna, cu trudă, cu supraveghere aspră, cu severitate Dar iată, acuma vor trebui şi mai mulţi De unde să scoată acum, la repezeală, sporul acesta de plată cerut de lefegii? Să dea de la el, din banii lui? Simţi cum îi urcă în gâtlej un mârâit ca de leu încolţit, dar îl întoarse în sine şi desfăcu larg braţele: — Dacă tot nu se încropeşte deajuns, voi pune de la mine, din veniturile domniei, ceea ce e lipsă Dar asta numai pentru o vreme! Să mi se întoarcă din visterie, căci, nu voiesc a rămâne cerşetor! — Ţara îţi va întoarce, măria-ta! se însufleţi Diicul Buicescu, care tăcuse chitic până atunci — Bine, să te audă Dumnezeu, spuse Matei încruntat Pentru astăzi ajunge, boierilor Mergeţi şi să se trimită cuvânt vlădicăi Ignatie că îl aştept degrabă Nimeni nu se miră de această poftire Eva prea firesc ca în asemenea momente de răscruce Matei vodă să simtă nevoia unui sfânt duhovnic şi a unui păstor sufletesc cum era Ignatie Sârbul Dar cu toate înclinările lui pioase, nu în acest scop îl chemase voievodul pe mitropolitul Ţării Româneşti Vlădica Ignatie se înfăţişe fără întârziere Aflând de la Matei vodă vestea apropiatului război cu turcii, cât şi tulburătoarea noutate că domnul valah va fi comandantul suprem al oştilor creştine, pe faţa fostului călugăr, care în ciuda măririi păstra aceleaşi trăsături blânde şi ascetice, se răspândi o mare bucurie Ridică amândouă braţele, binecuvântându-l pe Matei din adâncul înimii: — Să-ţi insufle Ziditorul întreaga putere şi tărie de care ai nevoie, măria-ta, şi să te încununeze cu gloria biruinţei, deoarece vei fi cel ce aduce mântuirea tuturor — Amin, sfinţia-ta şi scump prieten Am vuit să împărtăşim amândoi această mulţumire şi această speranţă după cum am împărţit cândva amărăciunile — Pentru mine, măria-ta, amărăciunile vechi nu s-au şters Inima unui prelat este cupa durerilor omeneşti — Crezi că eu le-am uitat? clătină Matei din cap Visez cu ardoare la ziua când nu vom mai atârna de voia tartorului de la Ţarigrad şi când vom stăpâni în linişte, cu bărbătească mândrie, pământul nostru şi destinul nostru Vom intra în vârtej, cu cea mai mare credinţă Dar asta nu ajunge, sfinţia-ta — Ştiu, răspunse vlădica Ignatie cu un palid surâs Nădăjduim în Domnul, însă luptăm cu sabia — Întocmai Însă eu vreau să pregătesc din vreme şi cu temei această bătălie hotărâtoare Creştinii de peste Dunăre, între care ai trăit şi ai păstorit sfinţia-ta, sunt cei împilaţi şi aşteaptă cu sete slobozenia… — O, sărmanii, cum aşteaptă! — Dar oare în aceste veacuri de robie şi-au pierdut cu totul tăria şi curajul? — Asta nu, măria-ta Chinurile, umilirile, aş zice că i-au întărit şi îndârjit Îi cunosc bine Însă ce pot face ei singuri, cu hangerul mereu deasupra capului? — Aşa, murmură gânditor voievodul Dar mai spune-mi sfinţia-ta, venind încoace, nu ai rupt toate legăturile cu dânşii… — Cum aş fi putut? Nevrednic aş fi fost uitându-mi fraţii şi uitându-le suferinţele Matei tăcu o vreme Apoi privi ţintă în ochii mitropolitului care nu prea înţelegea încotro bat aceste întrebări — Uite ce este, părinte Ignatie… În adevăr, oameni aceia nu pot face mare lucru singuri Chiar dacă se răscoală şi nimicesc garnizoanele ienicereşti, sultanul va trimite îndată asupra lor armii pedepsitoare care-i vor trece prin foc şi sabie Dar când oştile creştine unite vor porni lupta, ei nu trebuie să aştepte cu mâinile în sân ceasul robirii lor, ci să împlânte jungherul în spatele păgânului Să se ridice cu mic cu mare, sfinţia-ta, urmă cu glas înţețit şi subliniindu-şi vorbele prin bătăi surde în tăblia mesei, să se ridice, să pună mâna pe securi şi pe torţe, să taie și să pârjolească, să alcătuiască cete şi să se tragă în munți sau la adăpostul pădurilor, iar de acolo să se arunce ca lupii, e ştiinţă veche asta! Să le facă netrai moslemilor ușurându-ne nouă drumul şi grăbind astfel ziua izbânzii, înțelegi? — Înţeleg, măria-ta, şopti vlădica Ignatie cu ochii mari și răsuflarea tăiată — Atunci spune-mi: ai între slujitorii bisericii şi ai sfinţiei tale oameni isteţi şi vrednici, în care să te încrezi cu totul? — Am, măria-ta Nu mulţi, dar am Călugări cu credinţa tare ca stânca Îi voi trimite acolo fără surle şi tobe, să facă ce e de făcut Dacă se va isca vreo bănuială asupra lor, sunt făpturi în stare să rabde toate chinurile fără să descleşteze gura Dar nu vor isca bănuieli Turcii sunt deprinşi cu aceşti monahi rătăcitori: se uită la ei cu silă şi dispreţ, dar nu le căşunează vreun rău — Văd că ai priceput pe deplin, zâmbi vodă Porneşte-i la drum cât poţi de repede, nu este niciun ceas de pierdut Sămânţa trebuie aruncată acum, ca să culegem roadele la timp Vorbiră îndelung, cu glasuri scăzute, dar pline de dogoarea acelor gânduri îndrăzneţe Mitropolitul plecă schimbat mult la înfăţişare, cu paşi mari, tinereşti şi cu ochii sticlind sub camilafcă Matei rămase pradă unor adânci visări din care îl smulse Duşan, vestindu-l că zlătarii care spălau nisipul aurifer al râurilor au adus partea cuvenită domniei Avu o tresărire neplăcută amintindu-şi deodată că, luând asupră-şi această măreaţă misiune va trebui mai întâi şi mai întâi să jertfească la temelia ei o parte din bunurile-i pământeşti Oftă şi cu faţa posomorâtă îi însoţi el însuşi pe slujitorii care purtau sacii cu aur în încăperea boltită, fără ferestre, unde se păstra avutul său personal, provenit din roada moşiilor domneşti, de la ocne, vămi şi felurite dări Slujitorii plecară Rămase singur, cu Duşan, care îi lumina cu făclia Era un aer stătut şi mucegăit în tainiţa aceea, simţi că îl podideşte năduful Drugii de aur, casetele cu giuvaeruri, săculeţii cu monezi zăceau acolo ca nişte lucruri moarte şi uitate, din care nici păianjenii nu puteau să se înfrupte Socoti repede, în gând, cam cât ar putea să dea pentru plata mercenarilor, se poticni, o luă de la început, apoi renunţă şi cu o mişcare nervoasă rupse pecetea de pe unul din sacii cu praf de aur Îşi cufundă mâinile într-însul aşa cum şi le cufunda pe vremea copilăriei în sacii cu făină călduţă, abia ieşită de sub pietrele morii Însă aurul era rece, neprietenos; simţea cum se lipesc grăuncioarele fără viaţă de pielea lui asudată Închise la loc gura sacului şi deodată rămase cu ochii holbaţi, căci mâinile lui acoperite de pulberea metalică străluceau orbitor în raza făcliei ca nişte mâini poleite, de statuie, şi viziunea aceasta fantastică îi înfierbântă minţile, răscolindu-l asemenea unei prevestiri CAPITOLUL 7 În primăvara următoare însă, tocmai când alianţa înjghebată cu atâta osteneală începea să capete forţă şi se făceau ultimele pregătiri, avură loc întâmplări zdrobitoare Regele Vladislav al IV-lea, care fusese sufletul acestei alianţe, muri pe neaşteptate Varşovia îndoliată, ale cărei catedrale răsunau de cântări funerare, nu mai gândea la războiul cu păgânii; sub atmosfera aceasta de jale începuseră a mocni ca jarul sub spuză alte patimi şi înfruntări, seimul polon ţinea adunări nesfârşite, iar frământarea aceasta se lăţise mult dincolo de hotarele ţării, căci erau destui principi care râvneau la sceptrul abia părăsit de mâna fără viaţă a lui Vladislav Voievodul Gheorghe Rákoczy, ale cărui avânturi cutezătoare de odinioară fuseseră înlocuite treptat de o prudenţă excesivă, părăsise aşijderi gândul de a se împotrivi turcilor, târguindu-se cu ei cum putea mai bine, iar veneţienii, împinşi de interesele lor comerciale şi de situaţia tulbure care se ivise, încheiară din nou cu sultanul un compromis despre care, de altfel, ştiau bine că nu va dăinui multă vreme Matei vodă se pomeni deodată singur, iar mândria, avântul şi hotărârea ce se adunaseră în pieptul lui se destrămării ca fumul Zile în şir nu voi să vadă pe nimeni, umblând ca o stafie prin odăile tăcute ale palatului, gârbovit şi cu privirile înnegurate Apoi, încet, încet, puterea îi reveni, luă iarăşi în mâini frânele neiertătoarelor treburi ale ţării; dar părea că s-a stins în el o lumină, iar vocea îi suna totdeauna morocănoasă şi răguşită Ocolea sau încheia scurt orice discuţie despre eşecul planurilor antiotomane Aceste planuri nu-i rămăseseră necunoscute padişahului, ca şi rolul de căpetenie ce-i fusese rezervat voievodului valah Matei se văzuse nevoit să cheltuiască sume uriaşe pentru a îmblânzi cât de cât furia lui Murad, care, mai ales în aceste împrejurări, când nu aştepta ajutor de nicăieri, ar fi putut avea consecinţe distrugătoare Nu împărtăşea nimănui aceste crunte dezamăgiri şi amărăciuni ce dospeau în el Singurul către care, în chip ciudat, se simţea ispitit să-şi descarce sufletul, era logofătul Udrişte, cu toate că acesta nu-i răspundea niciodată prin vane mângâieri şi îmbărbătări, ba îi răscolea şi mai rău rănile cu câte-un răspuns lipsit de blândeţe Dar poate că tocmai gândirea clară, înţeleaptă, plină de adevăr şi de drojdia nemulţumirii, a lui Udrişte Năsturel, era oglinda pe care o căuta el cu nelinişte, la răstimpuri, oricât de greu i-ar fi venit să se privească în ea Într-o dimineaţă de vară, al cărei zăduf începea să pătrundă prin ferestrele palatului odată cu guruitul leneş al hulubilor, Matei îl căută pe Udrişte în mica lui cancelarie, abia cât o chilie mânăstirească, unde acesta obişnula să-şi rezolve în linişte, fără ajutorul vreunui secretar, treburile mai însemnate ale dregătoriei lui Cumnatul domnitorului se ridică în picioare, surprins: — Măria-ta… De ce nu ai trimis cuvânt că ai trebuinţă de mine? Lăsam toate şi veneam numaidecât — Nu, Udrişte, nu aveam trebuinţă de tine Adică aveam, dar nu aşa cum îţi închipui tu, răspunse vodă lăsându-şi capul pe umăr, ca şi cum vrejul gâtului n-ar mai fi fost în stare să-l susţină Îl privi lung: Stai aicea ca un huhurez… — Doamne, zâmbi logofătul, omul mai are nevoie şi de singurătate Altminteri gândurile nu i se leagă şi nu poate privi în sine — Bine zici Dar nu numai de singurătate are nevoie omul spre a privi în sine, ci şi de putere Să te scrutezi pe tine însuţi, anevoios lucru… — Câteodată te înfiori şi ameţeşti ca lângă o prăpastie, ştiu, măria-ta Te trec năduşelile, ţi-e silă, ţi-e urât, dar altfel nu se poate Altfel am trăi ca gângăniile nepăsătoare care mişună pe un băţ, închipuindu-şi că urcă în tăria cerului Din palid-albicios cum era, chipul voievodului se făcu galben ca şofranul Nu ştiu dacă această cugetare îmbrăţişează filosofic adevărurile vieţii, sau este o săgeată ţintită de Udrişte drept în inima lui Strânse dinţii şi câteva clipe înlăuntrul său se dădu o aprigă bătălie Deodată încordarea i se topi Oftă din rărunchi: — Întocmai aşa am umblat şi eu, Udrişte, năzuind la sus Iar fără veste am zărit ţărâna umedă sub mine, nici la un cot — Eu nu pentru măria-ta am spus ce am spus, se apără logofătul împreunându-şi mâinile M-am gândit la toţi oamenii — Iar eu sunt om, Udrişte Poate mai slab decât mulţi M-am prins în mreaja unor ambiţii, a unor visuri de mărire, din care m-am deşteptat gol şi părăsit — Doamne, spuse logofătul cu gravitate, abia acum te laşi măria-ta pradă unor gânduri neprielnice Ceea ce s-a pus la cale atunci a fost întru binele ţării şi al creştinătăţii şi pe toţi ne doare că s-a spulberat acel vis — Binele ţării, da… Dar a fost şi trufia Pe faţa lui Udrişte se arătă iarăşi zâmbetul palid şi mâhnit: — Suntem supuşi slăbiciunilor — A fost şi trufie… Sunt un moşneag trufaş, îngână Matei că şi cum n-ar fi auzit nimic, cu privirile aţintite în albul peretelui Logofătul Udrişte tăcea îngândurat, dar îl văzu pe voievod frecându-şi braţul stâng cu chipul schimonosit brusc de durere şi fu cuprins de nelinişte: — Măria-ta nu te simţi bine? Să-l chem pe doftorul Benedetto? — Lasă-l în pace pe Benedetto Doftorul le ştie pe-ale sale, eu pe-ale mele Poate Benedetto să-mi întoarcă tinereţea cu leacurile lui? Ori să-mi tămăduiască rănile sufletului? Să-mi învieze tovarăşii morţi? Să mă facă să zburd iarăşi ca un mânz, prin păşunile verzi ale vieţii? Nu poate Da, mă străpung durerile ca nişte scoabe înroşite… Sunt bătrân, Udrişte E legea neîndurată a firii Şi încă pot zice că am un crâmpei de noroc: eu, unul, încă mă aflu în viaţă, încă mă bucur de lumina soarelui şi de foşnetul ierbii, pe când mulţi dintre oamenii timpului meu au coborât sub pământ Oamenii timpului meu, şopti cu buzele uscate şi crăpate de chin Dar mai este oare timpul meu? — Măria-ta, răspunse Udrişte, nimeni nu se poate lăuda că este timpul său, ci omul cată să fie al timpului: să-l înţeleagă şi să lucreze după cum i-o cere Voievodul rămase o vreme cu capul plecat şi mai mult simţi decât auzi foiala stingherită a logofătului Se ridică în picioare şi-l opri pe Udrişte care sărise să-l ajute: — Lasă, nu este nevoie Mă aşteaptă Duşan Rămâi şi săvârşeşte-ţi lucrul tău — Nici eu nu mai zăbovesc aici, doamne — Da, înţeleg… Te aşteaptă bucoavnele tale şi manuscriptele tale pline cu iluzii, slovele vechi în care colcăie fământarea veacurilor şi din care curge mierea înţelepciunii, zugrăvită cu umbre şi scântei… O, cum te pizmuiesc, Udrişte Şi cât aş fi voit ca lumea mea să fie lumea acestor plăsmuiri… Se întoarse în odaia sa împovărat de aceleaşi simţăminte dureroase, zbuciumate Suferinţele trupeşti i se mai alinaseră, dar spectrul bătrâneţii şi al părăsirii păşea pe urmele lui ca un câine flămând pe care nu izbuteşti să-l alungi Se vedea copleşit de vârstă şi însingurat; moartea îi răpise făpturi credincioase, îi răpise cea mai întăritoare speranţă a vieţii lui, pe firavul şi dulcele Mateiaş În curând n-avea să mai fie nici dânsul, destinul ţării se va sprijini pe alţi umeri, iar întrebarea care-l zgândărea cel mai adânc era dacă umerii aceia fi-vor destul de vrednici Când i se anunţă sosirea marelui spătar Diicul Buicescu, îşi zise: „Uite-l că vine Vine ca şi cum ar fi ştiut la ce mă gândesc ” Fiindcă după îndelungi şi sterpe căutări, după zadarnica rugăminte ce i-o făcuse împăratului Ferdinand de a-l trimite la sine pe Nicolae Pătraşcu, fiul răposatului Mihai vodă, Matei îşi oprise privirea asupra rudei sale Buicescu, hotărând să-i fie urmaş la tronul Ţării Româneşti Contribuise la această hotărâre şi doamna Elina, cu sfaturile ei Poate că întâia dată Elina greşise, Matei păstra un fior de îndoială, căci prea de multe ori Diicul se arătase lacom, certăreţ, înclinat spre uşurinţă şi nedreptate Era însă devotat domniei şi avea o însuşire de căpetenie, aceea că era neşovăitor, iar când i se încredinţa un lucru îl ducea până la capăt, cu hotărâre, trecând peste orice stavili „Va fi oare deajuns aceasta?” se întreba uneori Matei, ros de viermele grijii Lui, unul, mai mult i-ar fi plăcut Constantin Şerban, fecior de voievod şi acela, e drept că nelegitim, dar oricum, os de domn, iar pe deasupra ager la minte şi oştean priceput Însă Diicul împreună cu alţii aduseseră dovezi de netăgăduit că odrasla lui Radu Şerban urmăreşte să-i ia tronul încă în viaţă fiind şi să-l îndepărteze ca pe un vreasc netrebnic Cuprins de un val de mânie, îl crestase la nas pe cutezătorul serdar, scoţându-l din dregătorie şi surghiunindu-l Nu regreta aceste măsuri aspre, orice voievod, în locul său, ar fi făcut la fel văzându-se ameninţat de şarpele trădării, dar îi părea nespus de rău că datorită nesăbuinţei lui Constantin Şerban i se năruise încă o dată nădejdea de a avea un urmaş strălucit Pe când prefira prin minte toate acestea, marele spătar vorbea într-una, cu glasul lui puternic ca un nechezat, ce-i amintea de credinciosul Calif, căruia de asemeni îi albeau ciolanele cine ştie pe unde Îl asculta cu un zâmbet pierdut, când deodată tresări înţelegând că Diicul ajunge iarăşi la sâcâitoarele sale cereri, pomenind despre nişte necazuri cu o moşie, despre obştea de moşneni, despre pâri, judecăţi şi altele Ridică braţul, posomorându-se: — Lasă astea, Buicescule Despre astea, altă dată Acuma nu mă simt în apele mele şi nu am mintea destul de limpede ca să înţeleg bine Marele spătar privi cu mirare şi îngrijorare faţa domnitorului: — Mria-ta eşti obosit sau bolnav? — Şi una şi alta, Buicescule Mă surpă boala şi vremea, mă târăsc la vale ca pe un buştean putrezit Simt eu — He-he-he! necheză iarăşi spătarul Ce-mi aud urechile? Ducă-se pe pustii asemenea închipuiri He-he-he! Măria-ta eşti verde, o să ne îngropi pe toţi Matei simţi ca pe-o ofensă deosebirea ca de la cer la pământ dintre înţelegerea mâhnită a lui Udrişte Năsturel şi voioşia grosolană cu care-l încuraja Buicescu, dar nu putea să se supere şi nici să schimbe el purtările acestui om cam din topor, dar fidel şi sincer Urmă ciugulindu-şi cu nervozitate mustaţa: — Nu e vorba numai despre sănătatea mea, Buicescule Dar ştii cum s-au întors toate în rău Sultanul se încruntă iarăşi la noi ca o harpie şi mă tem că toate străduinţele noastre de a-l îmbuna să nu fie de-a surda Mă tem că va trebui să ridicăm paloşul, să ne apărăm, şi tocmai acuma braţul meu e vlăguit, iar nicăierea nu vedem un reazim Pielea groasă de pe fruntea spătarului se încreţi ca un burduf gol, semn de profundă cugetare Ştia prea bine cât de mare e primejdia în aceste zile, însă avea o judecată simplă şi nu-şi pierdea cumpătul atât de lesne Grăi cu destulă chibzuinţă: — Reazimul cel mai bun e ţara şi sunt oştenii Şi apoi eu cred că nu e pierdută orice nădejde Vasile vodă s-a pus şi el rău cu turcii şi îşi teme scaunul Pe Gheorghe Rákoczy sultanul îl hărţuieşte fără încetare Dacă măriile voastre v-aţi uni tustrei n-ar mai fi nevoie să le căutaţi în coarne leşilor şi nemţilor, aţi avea putere destulă să duceţi lupta Măria-ta îi ai pe lefegii aceştia viteji, care văzându-te în fruntea lor s-ar năpusti şi asupra diavolului Înflăcărarea spătarului aprinse simţirea lui Matei ca o torţă; din mohorât şi agitat cum era se pomeni dintr-odată cu sângele zvâcnindu-i la tâmple O, de-ar putea izbândi spusele lui Buicescu! Ţara Românească, Transilvania şi Moldova luptând laolaltă! Trei ramuri înlăcrimate de seva aceleiaşi tulpini, înălţându-se spre soare şi sfărâmând negura împilării străine… Dar fără veste imaginile acestea se amestecară, începură să tremure ca o nălucire, apoi se şterseră cu totul, lăsând în urmă doar sentimentul zădărniciei şi inima rece, pustiită „Iarăşi mă sumeţesc, îşi zise Sunt un moşneag trufaş Locul moşnegilor e la biserică, acolo e curăţirea şi pacea ” Simţi deodată nevoia aprigă să se roage şi în minte i se năzăriră zidurile albe şi mândrele bolţi ale Arnotei, cea atât de dragă inimii lui, pe care o împodobise şi o înzestrase cu mare osârdie „Trebuie să merg la Arnota, gândi cu înfrigurare, să îngenunchez acolo, în casa Domnului, să aflu mângâiere şi tărie pentru toate câte vor mai veni” Şi hotărând astfel, se învioră ca prin farmec, iar privirea i se însenină, spre marea mulţumire a spătarului În ziua aleasă, cortegiul domnesc porni la drum în răcoarea plăcută a zorilor Obezile cântau subţire, potcoavele cailor ţăcăneau cu vesdie pe şleaul bătătorit şi uscat În caleaşca din frunte călătorea măria-sa, care-l poftise alături pe Diicul Buicescu Pântecosul spătar prinse pe nesimţite să moţăie rezemat de coltucul de mătase Vodă Matei îşi pironi privirea pe dealurile peste care luneca lumina verii ca un şuvoi Lespedea aceea care-i apăsa inima de o bucată de vreme era încă la locul ei, grea şi nemilostivă, dar simţea cum încolţeşte în el, ceas după ceas, puterea de a o clătina şi îndepărta, iar în sâmburele ochiului îi renăştea încă sfioasă raza bucuriei, ca un altoi binecuvântat Pâlcuri de copaci se iveau grăbite în marginea drumului, făpturi uriaşe, zburlite în pieptarele lor de frunziş, și piereau îndărăt, cu un foşnet scurt şi neînţeles Păsări de cenuşă se risipeau în văzduh, apoi se întrupau iarăşi şi cădeau la pământ, bulgări fără sunet La urcuşuri mersul carâtei se încetinea, caii răsuflau greu, sforăiau şi îşi scuturau capetele sub asaltul roiurilor de gâze În acele clipe toate îşi redobândeau înfăţişarea firească, păsările se făceau iarăşi păsări, copacii copaci, iar fântânile fântâni După un asemenea urcuş, ajungând în şaua prelungă şi umbroasă dintre două măguri, Matei porunci să oprească, deoarece locul era îmbietor şi simţea nevoia să-şi mai desmorţeasca mădularele Opriră şi celelalte caleşti; puţinii boieri care-l însoţeau se apropiară de voievod: — Voieşti să ospătezi ceva, măria-ta? întrebă cu nevinovăţie Diicul Buicescu Lui Matei nu-i era foame, dar ştiind cât de mâncăcios era Buicescu nu voi să-i strice inima şi încuviinţă Îmbucă puţin, dar refuză cupa cu vin şi ceru apă rece, de izvor, pe care o bău cu nesaţ Plutea liniştea şi o moliciune blândă peste locurile acelea; câte-o arătare de nor alburiu şi ghebos se prelingea pe cerul albastru şi doar crengile ulmilor se zbăteau în răstimpuri, clătinate de vânt Din pădure se auzi deodată un lătrat răguşit care se apropia, iar printre copaci se iviră câteva oi albe şi seine Berbecul cu coarne îmbârligate îşi scutură talanga, privind cu ochi mici şi răi la oamenii din poiană Îndată se ivi şi ciobanul, dar străjerii domneşti care împânziseră de jur împrejur îi făcură semne poruncitoare să se depărteze de acolo Uimit şi speriat de apariţia acestor oşteni în locuri pe care le cunoştea pustii, omul rămase stană, cu câinele la picioare mârâind furios Un străjer porni încruntat către el Matei, care văzuse totul, simţi o veselă pornire şi un ciudat neastâmpăr Îi făcu semn lui Duşan, care aştepta lângă el, neclintit ca trunchiurile copacilor: — Spune-le să-i dea pace Să se apropie omul acela Să vină la mine, Duşan Păstorul se pierduse de-a binelea cu firea văzând acele feţe boiereşti, nu înţelegea de ce mai întâi îl alungaseră, iar acum îl chemau şi călca şovăitor, cu căciula în mână, împins de la spate de străjerul cel încruntat Apropiindu-se la câţiva paşi, îl văzu în faţa lui pe Matei, şezând pe un trunchi retezat aceperit cu o cergă, cu dolmanul subţire descheiat la gât şi ţinându-şi cuca de mătase în poală, căci se lăsase cu creştetul gol în bătaia soarelui Ca într-o fulgerare îl cunoscu pe voievod şi căzu în genunchi, îngânând cu greutate: „Măria-ta…” Rămase astfel, cu ochii plecaţi Chiar aşa, grămădit la pământ, se cunoştea că e un bărbat înalt şi bine clădit — Ridică-te, îi porunci vodă Omul se ridică încet Era în adevăr foarte înalt, avea umeri largi, spatele drept, iar numai încreţiturile ca de pergament ale feţei şi ţeasta pleşuvă în jurul căreia creşteau în neorânduială viţe colilii îi trădau vârsta înaintată — Şezi colo, pe bolovanul acela Mă doare gâtul uitându-mă în sus, la tine Eşti cât clopotniţă Boierii râseră Omul se aşeză cu băgare de seamă, şi cât mai cuviincios posibil, frământându-şi în pumni cuşma fumurie Avea ochi negri, licăritori, care pesemne fuseseră tare frumoşi odinioară Cu toate că umblase prin pădurea jilavă, straiele îi erau curate şi îngrijite, iar cămaşa de pânză grosolană albă ca omătul, rămăşiţe ale unei vechi deprinderi şi ale tinereţii lui de bărbat falnic Vodă Matei îl privi cu plăcere: — Cum te cheamă, moşule? — Lisandru, măria-ta Lisandru a lu’ Ion Soare — Câţi ani ai? — Am sărit de optzeci, măria-ta — Nici nu s-ar zice, Lisandre Mulţi înainte — Asemeni şi măriei tale, sănătate şi viaţă lungă să-ţi dea bunul Dumnezeu Omul răspundea scurt, dar limpede şi curgător; era încă pradă emoţiei, însă bunăvoinţa şi blândeţea măriei sale îl îmbărbătau, începuse a-şi regăsi cumpătul — Te-au înspăimântat oştenii mei? îl ispiti vodă — Nu, măria-ta Drept este, m-am mirat că ce să caute aici Dar nu m-am înspăimântat, căci tâlhar nu sunt, iar de oştit am oştit şi eu la vremea mea şi am purtat paloş şi za de oţel — Mândru oştean trebuie să fi fost, Lisandre Şi când s-a petrecut asta? Privirea bătrânului rătăci câtva prin negura verde a pădurii — Demult, măria-ta În vremea lui Mihai vodă, cel viteaz Ne-am bătut cu păgânii şi l-am urmat pe crâncenul voievod peste munţi, până-n cetatea de la Alba Iulia, unde s-a încoronat el peste toate ţările — Ai fost acolo? spuse Matei cu glasul încălzit şi mişcat Şi eu am apucat a sluji sub acest mare războinic Se cheamă că am fost tovarăşi de arme, Lisandre — Ce se potriveşte, răspunse Lisandru ridicând din umăr cu modestie Eu am fost glotaş, iar măria-ta căpetenie… — Ba nu, ba nu, se împotrivi voievodul, sângele dăruit e aidoma, şi al glotaşului şi al căpeteniei Tăcu o vreme, privind mioarele berce care înaintaseră fără sfială şi retezau iarba din jur cu dinţii lor galbeni Câte oi stăpâneşti? — Douăzeci, cu berbece cu tot, măria-ta — Cam puţine… — Atâtea a dat Dumnezeu, răspunse omul cu o scurtă şi aspră întunecare Matei îl privi cu luare aminte: — Câţi sunteţi în casă? — Nouă suflete, măria-ta Eu cu baba mea, fiu-meu, Ion, noru-mea şi vreo cinci nepoţi Fiu-meu, ăsta, când a fost luat la robotă, s-a prăvălit un copac peste el şi i-a fărâmat piciorul De-atuncea nu mai e bun decât să împletească nuiele, cu muierile şi cu ţâncii Pământul, cum vezi şi măria-ta: pe-aici îs dealuri, nu putem semăna cine știe ce Doar oile astea ce ne mai hrănesc Avem şi o sfoară de livede, însă rodul nu prisoseşte cu mult peste dări… Imboldul luminos şi bunăvoia de la început a domnitorului se risipiseră Pajiştea i se păru ofilită şi încenuşată Venea spre el, odată cu freamătul frunzelor, o înăbuşeală grea şi acră, de putregai şi simţea că vântul îi aşază pe umeri un linţoliu nevăzut, a cărui răceală fioroasă îi pătrunde până în inimă Boierii se posomorâseră şi ei, se lăsau când pe un picior, când pe altul, plini de nerăbdare Lisandru a lu’ Ion Soare plecase bărbia în piept, înţelegând deodată că, furat de acele întrebări prieteneşti, a vorbit mai mult decât trebuia, supărându-l pe măria-sa — Cum se cheamă satul vostru, Lisandre? — Ulieşti, măria-ta Cătun mic, o mână de gospodării… Ridică ochii cu teamă spre voievod, dar nu văzu pe faţa acestuia nici mânie nici ameninţare, ci doar o tulburare grea, ca de apă nerodnică, iar în clipa aceea îl cuprinse un simţământ nou, nu îndrăzneala sau deznădejdea, ci un fel de linişte nepăsătoare, liniştea celor ce nu mai au mult de pierdut, şi repetă umezindu-şi buzele: — Cătun mic, o mână de gospodării Ne ajutăm în de noi după cum putem, şi ar trebui să ne simţim bine în această pace şi sub cerul lui Dumnezeu Dar nu sunt toate după cum ar trebui şi după cum ar vrea omul — Vorbeşte mai lămurit De ce nu poate fi aşa? Omul oftă Acea bătrânească stăpânire de sine de mai înainte îl părăsise cu totul, grăia în el robul copleşit şi târât de valurile vieţii — Cum să fie, măria-ta? Birul pe satul întreg s-a hotărât la două sute de galbeni pe an Eu cu ai mei plătim nouă galbeni şi cincizeci de aspri Mult, măria-ta Taman cât ar costa o pereche de boi şi un porc gras Cum să ne fie sufletul împăcat? — Atâta ştiţi! gâfâi Buicescu aprins la faţă Atâta ştiţi, să vă plângeţi de dăjdii, dar de nevoile ţării nu vă pasă nici cât negru sub unghie! — Taci, Buicescule! Nu ţi-am îngăduit vorba! îl opri Matei cu atâta asprime, încât spătarul se învăpăie şi mai tare Spune, Lisandre Deşartă-ţi inima Fără nicio temă Vreau, să ştiu ce e în inima ta — Păi ce să spun, măria-ta? Ce să spun? Nouă ne pasă de nevoile ţării, la fel ca fiştecăruia Ştim că este de plătit haraciul greu, că e trebuinţă de oaste, că se fac drumuri, că se clădesc cetăţi şi câte şi mai câte Nouă ne pasă de ţară Dar şi noi suntem ai ţării acesteia Noi ce să facem? — Chiar într-atâta vă este birul de împovărător? — Nu este numai birul, măria-ta Mai sunt şi dijma, şi gorştina, şi vinăriciul, şi robota… Câte nu sunt… Iar dacă nu le plătim pe toate, cădem în şerbie, ne ameninţă şerbia Am fost slobozi de când ne ştim şi nu voim să se întâmple una ca asta — Nici n-are să se întâmple, Lisandru a lu’ Ion Soare N-are să se întâmple dacă veţi trudi ca şi până acum, cu vrednicie Ştim că nu vă este uşor, nimănuia nu-i este uşor, urmă voievodul cu glas care s-ar fi voit înţelegător, dar suna lipsit de vlagă şi de convingere Noi de aceea ţinem oaste ca să puteţi lucra voi fără teamă de pârjol şi măceluri, cum se întâmpla odinioară Ştim că nu vă este uşor… Însă nădăjduim că vor veni şi timpuri mai bune — Şi noi ţinem nădejdea aceasta, doamne, răspunse omul Dacă ar muri nădejdea, am muri cu toţii De multe ori ne-a luat-o vântul din faţa ochilor, tocmai când licărea mai tare, dar s-a întors de fiecare dată, ca berbecul acesta! în staul, mai spuse, fără să-l privească în faţă pe măria-sa Privirea lui luneca pe lângă chipul domnitorului aşa cum vorbele acestuia lunecaseră mai înainte pe lângă inima lui Părintele Epifan, de la sihăstria Jugurile, a săpat în vârful acelei coaste – şi arătă cu mâna undeva, în depărtare – a săpat fântână limpede, a pietruit-o şi a pus lângă dânsa căuş de lemn, iar într-un comănac a legat toacă de frasin cu ciocănele, ca tot călătorul care îşi potoleşte setea să toace, dând slavă şi mulţumire lui Dumnezeu Noi toţi care urcăm coasta şi ne stingem arşiţa la fântâna aceea, batem toaca în pustietate, pătrunşi de evlavie Aude Atotputernicul? Nu aude? Asta nu putem şti Suntem păcătoşi, căci nimenea nu e fără păcate, şi poate că nu avem ascultare la Ceruri Dar pentru arşiţa necazurilor noastre nu se găseşte nimeni să sape vreo fântână, iar şi mai dihai glasul nostru nu putem cunoaşte înainte de moarte dacă este auzit sau nu, întocmai ca toaca părintelui Epifan Însă nădăjduim Chipurile boierilor se umbriseră şi arătau pline de uluire după acele cuvinte pe care moşneagul cu oile le rostise dar nimeni nu îndrăzni să deschidă gura înainte de a vedea ce zice şi ce face măria-sa Măria-sa nu zise nimic Pe frunte i se iviseră câteva broboane de apă, poate din pricina dogoarei, însă privirea îi căta peste lăstărişuri zgribulită şi îngheţată ca de un mare frig lăuntric Rămaseră câteva clipe astfel, într-o deplină tăcere, stricată numai de foşnetul vântului Berbecul cu coarne răsucite behăi o dată scurt şi răguşit Matei tresări şi-i făcu semn Buicescului, care înţelese îndată şi, scotocindu-se sub caftan, înmână voievodului o pungă mică, de mătase Spătarul nădăjduia în taină că un galben sau doi vor fi prea deajuns spre a milui un păstor sărac şi pe deasupra rău de gură, însă Matei îi întinse acestuia punga cu totul: — Ţine, Lisandru al lu’ Ion Soare Să-ţi mai alini nevoile Şovăirea bătrânului fu mai scurtă decât licărul unui amnar Vârî punga în sân fără grabă, apoi, la fel de încet, cu mişcările acelea grave, reculese, ale oamenilor simpli când sărută ferecătura icoanelor, luă mâna voievodului şi o duse la buze Când ridică faţa, ochii îi înotau în lacrimi Poate că plângea de bucurie şi recunoştinţă, căci generozitatea lui Matei îl sălta deodată deasupra necazurilor Iarăşi poate că lacrimile lui izvorau din durerea nelecuită a întregului său neam, durere faţă de care darul măriei sale era asemenea unei biete picături de ploaie, înghiţită de un pământ sccetos * Când intrară pe porţile Arnotei, se iscă o forfotă tăcută, cuvioşii monahi, în frunte cu stareţul, grăbiră să-l întâmpine pe măria-sa cu toată cinstea Matei se îndreptă spre sfânta biserică, unde slujba se urma după tipic, netulburată de sosirea lui Păşind către strana domnească prin fumul albăstriu, cu miros de ceară şi de tămâie, simţi aţintite asupră-i privirile heruvimilor de pe ziduri şi picătura de sânge ce se scurgea pe fruntea Osânditului de sub cununa de spini luci ca un rubin în văpaia sfeşnicelor Un călugăr tinerel, cu barba ca puful, plecat peste foaia evangheliei, citea cu glas subţire, dar înalt şi mlădios: — „Să ne rugăm pentru cei ce ne iubesc şi pentru cei ce ne urăsc…” Matei vodă se simţi răscolit până-n adâncul fiinţei, într-atât îi păruseră cuvintele acestea de neaşteptate şi răsunătoare „Iată bunătatea şi măreţia divină, îşi spuse Noi urâm şi blestemăm şi ucidem cu sabia, iar dacă uneori mai împreunăm mâinile pentru sănătatea celor dragi, niciodată nu găsim sublima putere de a ne ruga pentru vrăjmaşii noştri Niciodată… Ziditorul ne arată calea, singura care îl scoate pe om dintre fiare şi dobitoace, calea mărinimiei, însă noi umblăm la fel de orbi şi sângeroşi, sugrumându-ne în numele adevărului Dar cine oare, urmă să cugete cu zbucium, cine oare este atâta de volnic încât să se lepede de toate deşertăciunile şi să se ridice până la cuvântul Dumnezeiesc? Numai un sfânt este volnic…” Şi ajungând la această încheiere, căzu în genunchi lângă treapta altarului, ale cărui uşi rămâneau închise şi mute sub scânteierea aurie a făcliilor În uriaşa cuhnie a mânăstirii focul ardea cu vâlvătăi apocaliptice, iar mirosul aţâţător al bucatelor se răspândise prin toate ungherele Podelele trapezei fuseseră frecate lună, iar pereţii împodobiţi cu cetină, să se bucure inimile călugărilor, ca într-o zi de sărbătoare ce era Însă pentru măria-sa şi boierii care-l însoţeau, pentru egumen şi mai marii mânăstirii, se pregătise masa la arhondaric Fraţii în ascultare întindeau şi netezeau feţele de borangic, rânduind cu mare pricepere tacâmurile abia scoase din sipeturi, în vreme ce stareţul însuşi trepăda de la bucătărie la cămări şi la beciuri, muştruluind chelarii şi pivnicerii, grijind ca la ospăţul domnesc să nu lipsească nimic din tot ce aveau ei mai bun Crapi de câte cinci, şase ocale, buturi de căprioară, gâşte fragede şi potârnichi se rumeneau în frigare, sau la cuptor, în vasele lor de lut, stropite cu sos de mirodenii; la mijlocul mesei se grămădeau găvane cu icre, castroane cu brânzeturi şi talgere cu afumături, iar în carafe aburea vinul gălbui şi gros ca untdelemnul, aşa încât tuturor le lăsa gura apă Însă iarăşi fură nevoiţi să înghită în sec şi să-şi mai înfrâneze nesaţiul pântecului, deoarece se dădu zvon că Matei vodă doreşte să se spovedească Se uitară unii la alţii, oftând resemnaţi şi înţelegători, iar părintele Gherasim, cuprins de o mare emoţie, fiindcă nici nu visase el să fie duhovnicul voievodului, dădu fuga să-şi pună odăjdiile Faţă în faţă, Matei vodă, cu capul plecat şi umerii încovoiaţi şi spătosul duhovnic, căruia sutana stătea gata să-i pleznească, rămaseră o vreme în tăcere În cele din urmă, părintele Gherasim îşi drese glasul, învingându-şi stânjeneala: — Măria-ta, Dumnezeu ne cunoaşte sufletul până-n toate ascunzişurile Lui nu-i putem ascunde nimic Însă mărturisirea şi căinţa se adeveresc prin viu grai, aşa este lăsat — Pentru asta am venit, părinte Gherasime, răspunse voievodul, smuls ca dintr-o toropeală Dar mă năpădiseră gândurile E ciudat cum se învălmăşesc şi se aburesc toate, tocmai când ai vrea să vorbeşti limpede, fără şovăire Pesemne fiindcă adevărul e crud şi anevoios Prea ne-am deprins cu făţărnicia — Încearcă, măria-ta, îl îmbie preotul cu blândeţe După aceea vin ele şi limpezimea şi uşurarea — Cunosc învăţătura şi pravila creştină din fir a păr, sfinţia-ta Însă mi-e peste putinţă să cântăresc care e păcatul meu cel mai greu, să-l dau întâi pe acela în vileag — Aceasta nu are însemnătate, zâmbi duhovnicul — Mărturisesc păcatul trufiei, părinte M-am socotit mai presus decât alţii şi mai bun decât alţii, fără să fiu M-a umplut trufia ca pe un vas, răspândindu-şi în mine otrava dulce Părintele Gherasim chibzui câteva clipe: — Trufia are canon aspru, măria-ta Însă mă tem nu carecumva să răstălmăcim… Sunt rânduieli pământeşti pe care însuşi Dumnezeu le-a poruncit şi le oblăduieşte Una este trufia deşartă şi alta este fala unui voievod Semeţia unui voievod este de trebuinţă, ca să se facă ascultat şi respcctat Cârmuitorul nu poate fi un schivnic Ca şi cum n-ar fi auzit vorbele duhovnicului, Matei şopti cu ochii aproape închişi: — Am săvârşit şi păcatul urii şi al mâniei, sfinţia-ta Am scrâşnit şi m-am împâclit, am văzut iarba ca purpura… — Măria-ta, spuse Gherasim strângând evanghelia la piept, măria-ta, iarăşi mă simt înclinat să cad la îndoială Cel ce șade acum înaintea lui Dumnezeu şi a nevrednicului său slujitor este voievodul ţării Ţara are vrăjmaşi destui, şi ura împotriva acestora este o datorie blagoslovită — Cuvântul Domnului spune să ne rugăm şi pentru vrăjmaş — Nu şi pentru vrăjmaşul ţării, pentru cel ce caută să ne înrobească pământul şi să ne strice credinţa Pentru răuvoitorul ţării atâta putem să ne rugăm: să-i risipească Prea Înaltul răutatea şi ticăloşia, îndreptându-l pe calea umilinţei Matei ridică fruntea, privindu-l ţintă pe duhovnic şi rosti supărat: — Eu am venit aicea să lepăd poverile sufletului şi să îl plivesc de buruieni Dar nu apuc să deschid gura, că sfinţia-ta îmi afli îngăduinţă, ca unui copil neştiutor Părintele Gherasim se schimbă la faţă, dar răspunse cu un soi de dârzenie smerită: — Măria-ta, lasă duhovnicul să judece Poate că greşesc arătându-mă cruţător, dar o şi mai mare vinovăţie mi-aş lua pe cuget osândind ceea ce nu este decât prea firesc — Fie Nu cutez să învăţ eu pe cel uns cu mirul Domnului Am nedreptăţit, părinte… Mă asculţi? Voind să îndrept, am nedreptăţit În orbirea mea am zărit câte o geană de lumină şi m-am dus într-acolo Deodată am simţit că pricinuiesc durere pământului pe care calc şi i-am auzit geamătul Mulţimile au aşteptat de la mâna mea ocrotire M-am silit să le-o dau Am străduit să fie lumină şi statornicie Am voit să rămânem mănunchi, să nu ne pierdem, însă câteodată nu văd decât prăpastie, nemulţumire şi hulă Astfel de semne şi înţelegeri sunt clipe de chin înfricoşat Singura mea alinare este că am voit binele, şi nu răul — Iată că măria-ta însuţi cauţi acuma îngăduinţă — Aşa este, oftă Matei, tulburat Ceartă-mă, sfinţia-ta, cheamă ispăşirea mântuitoare — Legea lui Dumnezeu este iertarea — Nu şi a oamenilor… — Nu a tuturor oamenilor — Mulţi mă vor huli, se vor înverşuna şi vor striga, iar eu îmi voi frământa inima, fără să cunosc cât rău am făcut şi cât bine Părintele Gherasim ridică ochii înspre cupola cu nimburi ceţoase a naosului, ca şi cum ar fi căutat acelo învăţătură şi ajutor Când îi pogorî, faţa lui rotundă, blajină, părea iluminată şi maiestoasă ca a sihaştrilor de odinioară: — Slujba măriei tale e o slujbă grea ca a nimănuia, iar în vremurile acestea nici înţelepciunea regelui Solomon nu ar ajunge Greşalele măriei tale eu nu am căderea să le măsor, ci doar să mă rog pentru iertarea lor Roagă-te şi măria-ta, roagă-te fără preget, căci acesta e singurul mijloc de tămăduire a sufletului Poate că te vei mai zbuciuma şi te vei îndoi Cel ce cârmuieşte nu este niciodată ferit de greşeală, dar însemnat este să precumpănească gândul cel bun Măria-ta păstoreşti ţara gândind la înălţarea ei, şi la ziua de mâine Este un ţel vrednic, pe care Dumnezeu şi veacurile îl vor pune în balanţă cu omeneştile slăbiciuni Ridică fruntea, măria-ta, nu te lăsa cepleşit CAPITOLUL 8 Moartea regelui Vladislav al IV-lea năruise o alianţă pusă la cale eu eforturi mari şi generoase Dar consecinţele acestui întristător eveniment nu se opreau aici Obştescul sfârşit al craiului polon avea să aţâţe, asemenea unei pale de vânt întunecat, un întreg tumult de patimi ce mocniseră multă vreme sub cenuşă, prefăcându-le în vâlvătaie Se zămislea pe căi întortocheate şi obscure un adevărat cuibar de vipere de foc, o crâncenă împletire de vanităţi, de pofte şi interese politice ce aveau să ducă la pârjol şi la vărsare de sânge şi în care rolul de căpetenie urma să-l joace o făptură gingaşă, cu suflet nevinovat, abia ieşită din zburdăciunea copilăriei Făptura aceasta era Ruxandra, odrasla cea mică a lui Vasile vodă Lupu şi a Tudoscăi La moartea maicii sale, Ruxandra abia împlinise zece ani Ecaterina Circaziana, noua doamnă a Moldovei, ar fi îngrijit-o ca pe propria ei copilă, căci avea inimă bună şi simţitoare Însă tocmai atunci Vasile vodă se pusese rău cu turcii Nunta Mariei cu principele Radziwill, duşman al semilunii, stârnise mare fierbere la Stambul Exista un singur mijloc de a adormi bănuielile lui Murad şi a-i da o chezăşie: acela de a lăsa zălog, în mâinile păgânilor, pe unul din vlăstarele sale Nefericitul Ioan murise în drum spre Brusa, după cum ştim Aşa încât, nu mai rămânea decât Ruxandra Cu inima strânsă, Lupu o mână pe neştiutoarea copilă către depărtările Ţarigradului Sultana Kiosem o îndrăgi numaidecât pe Ruxandra cea dezgheţată la minte, zglobie însă plină de blândeţe şi supunere Se purtă cu ea fără nicio asprime, cătă să-i îndulcească viaţa şi îi puse dascăli pricepuţi, veghind ea însăşi ca odrasla voievodului ghiaur să-şi desăvârşească harurile Trecură anii Fecioara dobândi însuşiri dintre cele mai alese, farmecul ei spori, făcând-o să devină o adevărată perlă a saraiului împărătesc Numai cât necazurile părintelui său cu Poarta otomană nu se micşoraseră defel Aplecarea lui către poloni, tainicele sale legături diplomatice cu ţarul Moscovei, jocurile politice în care Lupu se arunca pătimaş şi plin de ambiţie şubreziseră cu totul încrederea şi oblăduirea pe care sultanul i le acordase odinioară În asemenea împrejurări, prudenţa îi dicta să-şi caute prietenii şi legături cât mai puternice, care să-l pună la adăpost de mazilire şi de urgie Însă nu era numai atât Dincolo de prudenţă vâlvoreau visurile lui aurite care, deşi tinereţea lui amurgise demult, îl mistuiau la fel de nedomolite Aşa se face că în mintea lui Lupu încolţi gândul acela iscusit O domniţă cum era Ruxandra, fragedă, frumoasă, cu purtări nobile şi cu zestre bunicică, nu se găsea pe toate drumurile În persoana lui Radziwill avea un ginere de neam, bogat şi influent Însă cu toate rangurile lui, Radziwill nu putea năzui să conducă destinele Poloniei Pentru Ruxandra, Lupu voia un adevărat cârmuitor, un cap încoronat, sau măcar un principe de sânge, care să moştenească într-o zi o coroană şi la al cărui cuvânt să se ridice oştile ca un stol Odată luată această hotărâre, Vasile vodă ceru unuia dintre cei mai vestiţi pictori italieni să facă portretul fetei, spre a-l arăta eventualilor peţitori, şi începu să ducă tratative pentru răscumpărarea Ruxandrei Ca să-şi aducă fiica înapoi, la curtea Moldovei, era nevoie de peşcheşuri mari şi de cheltuieli nemăsurate Dar merita să facă aceste jertfe, căci prin ele punea temelie unui viitor strălucit Moartea rigăi Vladislav distrusese o alianţă, iscând patimi, ambiţii şi frământări… La Varşovia, în sânul dietei, ale cărei adunări se urmau zi de zi fără niciun rezultat, se iscau asemenea certuri şi tulburări, încât vuia toată ţara Principalii candidaţi, care se socoteau îndreptăţiţi să ridice sceptrul Poloniei, erau principele Karol, fratele mai mic al răposatului rege, principele Ian Kazimir, precum şi fiul lui Sigismund al III-lea, craiul de la Buda Acestora trei li se alătură însă pe neaşteptate un al patrulea, cu şanse dintre cele mai mari, fiindcă nenumărate glasuri şi argumente se ridicau în favoarea lui Acest al patrulea pretendent era Gheorghe Rákoczy, voievodul Transilvaniei Deşi înaintat în vârstă şi cu sănătatea lăsând de dorit, Rákoczy îşi susţinea drepturile cu o îndârjire de leu, deoarece coroana Lehiei era o prea mare ispită spre a se lepăda cu uşurinţă de ea Reprezentanţii principelui transilvan lucrau cu sârguinţă şi dibăcie, făcând să sporească din zi în zi perspectivele victorioase ale stăpânului lor Lupu vodă, care urmărea cu viu interes dezbaterile din seim, cântărind sorţii fiecărui candidat, hotărî să nu mai piardă timpul Trimise aşadar solie la Gheorghe Rákoczy, propunându-i-o pe Ruxandra drept soaţă a fiului său cel mai mic, Sigismund, căruia îi cam venise vremea să se însoare La rându-i, bătrânul voievod trimise în Moldova pe Ioan Kemeny pentru a discuta amănuntele acestei peţitorii princiare Plin de însufleţire şi speranţă, Vasile vodă făgădui viitorului cuscru tot ajutorul pe care putea el să i-l dea întru izbânda străduinţelor sale: mari împrumuturi băneşti, ajutor de oaste, precum şi posibilitatea de a trece prin Moldova şi de a ocupa, la nevoie, prin forţă tronul vacant al Poloniei Kemeny se întoarse în Ardeal cu portretul Ruxandrei, o admirabilă miniatură, pe care văzând-o, tânărul Sigismund simţi că i se aprind călcâiele Iată însă că, simţindu-se din zi în zi mai rău, Gheorghe Rákoczy trecu în lumea drepţilor, mergând să-i ţină de urât bunului rege Vladislav După această întâmplare, interesul lui Lupu pentru proiectata căsătorie se răci deodată La stăruitoarele mesaje ale lui Sigismund, domnul Moldovei nu găsi, pentru a-l refuza, decât străveziul pretext că boierii săi şi căpeteniile bisericii se pun împotrivă, deoarece băiatul este papistaş Motivarea aceasta cusută cu aţă albă îi umplu de furie pe transilvăneni Multă vreme neamul Rákoczy n-avea să uite greaua jignire pe care i-o adusese Lupu vodă Rând pe rând, atraşi de frumuseţea vestită a fetei, de obârşia ei, precum şi din dorinţa de a-l înhăma cât mai straşnic pe Lupu la carul intereselor polone, doi mari nobili din Ţara Leşească cerură mâna Ruxandrei: contele Potocki şi cneazul Wisznowiecki Vasile vodă îi respinse însă şi pe ei, cât mai diplomatic cu putinţă Aşadar nici Sigismund nici polonii nu avură parte de nurlia moldoveancă, crescută în saraiurile de la Constantinopole Viitorul ei urma să fie cu totul altul, încă nebănuit, iar ambiţioasele planuri ale lui Vasile Lupu vodă, printr-una din acele stranii întorsături ale ursitei, aveau să capete un curs tragic şi nefast, plin de vârtejuri * De mai bine de trei veacuri vieţuiau mândri şi viforoşii cazaci pe pământul Ucrainei Fuseseră slobozi ca păsările cerului; hergheliile şi cirezile lor colindau fără oprelişte lărgimea stepelor, în staniţe domneau îndestularea şi aspra voioşie Se bucurau de rodul câmpiei mănoase, pescuiau în apele Niprului şi nu ascultau decât de Dumnezeu și de hatmanul ales de ei dintre căpeteniile cele mai vajnice Dar lată că braţul de fier al Republicii polone se întinse asupra lor şi din oameni liberi, cazacii deveniră supuși ai regelui de la Varşovia, care se grăbi să le pună tot felul de îngrădiri şi să le fixeze dări grele Panii polonezi le luară cu japca pământurile cele mai bune; până şi cel mai mărunt şleahtic se simţea îndreptăţit să se poarte cu ei ca un mare senior, umilindu-i şi împilându-i Regele polon le luă dreptul de a-şi mai alege hatmani, hotărând el însuşi cine anume este demn să deţină această dregătorie, iar ceea ce puse vârf la toate, fu dorinţa înverşunată a craiului şi a episcopiior leşi de a le stârpi vechea credinţă pravoslavnică şi a-i trece pe toţi la catolicism Traiul acesta plin de ofense şi nedreptăţi, pierderea pământurilor şi a privilegiilor de odinioară, prigoana religioasă îi nemulţumeau adânc pe cazaci Nemulţumirea creştea şi se răspândea ca focul, lua forme tot mai violente, până când, pe la 1646, întreaga Ucraină înălţă steagul revoltei În fruntea acestei uriaşe răzmeriţe se afla Bogdan Hmelniţki, al cărui nume, nu peste multă vreme, avea să facă să şovăie şi să se umple de amărăciune până şi cele mai viteze inimi ale şleahticilor Hmelniţki era fiu de hatman şi slujise o vreme sub ordinele contelui Potocki Dar într-o bună zi îşi părăsi stăpânul şi se pierdu în întunecimea stepei Ştia să se facă ascultat, iar îndârjirea lui, setea lui de sânge atrăgea în juru-i tot mai mulţi părtaşi, dornici de răfuială şi de libertate În scurt timp, Bogdan Hmelniţki se pomeni căpetenia unei armate considerabile Stăpâniţi de o mânie cumplită, cazacii ardeau conacele panilor, le pârjoleau semănăturile, le necinsteau femeile şi îi mânau în robie ca pe vite Câteva castele întărite fură distruse şi garnizoanele polone nimicite În faţa acestui val ameninţător, republica polonă hotărî în sfârşit, după multe tărăgăneli, să trimită oşti pedepsitoare împotriva răsculaţilor Dar fiindcă, pe de-o parte, subapreciaseră forţele lui Hmelniţki, iar pe de alta căpeteniile acestor oşti nu se înţelegeau prea bine între ele, campania fu un adevărat dezastru Destoinicul şi vicleanul zaporojean, pe lăngă trupele lui proprii de cazaci şi gloatele de ţărani, îşi asigurase sprijinul tătarilor lui Islan Gherei, care-i urau de moarte pe poloni şi aveau vechi pricini de răfuială cu aceştia Armia polonă, şi aşa neîndestulătoare, era mereu slăbită, deoarece unităţile de cazaci înrolaţi cu anasâna sub steagul regelui dezertau în masă, alăturându-se lui Hmelniţki În cea dintâi înfruntare, la Korsun, în 26 mai 1648, cu tot eroismul şi cu toată priceperea militară a tânărului Ştefan Potocki, polonii fură prinși şi însuşi comandantul lor căzu cu gâtul străpuns de o săgeată Urmă altă înfrângere, tot atât de răsunătoare, la Pilawce, la 23 septembrie, acelaşi an La asediul castelului Zbaraz, garnizoana polonă izbuti să păstreze fortăreaţa, dar cu preţul unor pierderi imense şi al unor suferinţe supraomeneşti În bătălia de la Zborow, din zilele de 15 şi 16 atţgust 1649, oştirea polonă înregistră unele succese, dar lipsită cum era, de tunuri şi de pedestrime, nu fu în stare să meargă înainte până la izbândă, astfel că regele, pentru a pune capăt măcelului şi chinului, fu nevoit să încheie o pace întru totul favorabilă cazacilor, spre marea deznădejde şi ruşine a cneazului Ieremi Wisznowiecki, care ţinea morţiş să continue lupta Bogdan Hmelniţki ajunsese un adevărat erou, un simbol al puterii căzăceşti libere, un stăpânitor temut şi respectat Însă cei ce-l vedeau de aproape erau cuprinşi de groază De-a lungul acestor cumplite hărţuieli, pârjoluri şi fapte sângeroase, firea lui se înăsprise şi mai mult şi căzuse în patima beţiei La reşedinţa de la Pereiaslavl, înconjurat de vechii lui lupători duhnind a votcă și a sudoare de cal, ca şi de tătarii pe jumătate sălbatici, punea la cale chefuri atât de deşănţate, încât după ce se desmeticea, se minuna el însuşi de câte a putut să facă Între două chiolhanuri, ţinea judecăţi – sfârşite adesea printr-o execuţie sumară – dădea porunci militare şi îi primea pe solii străini, căci de când ajunsese mare hatman al Ucrainei, voievozii din vecinătate socoteau înţelept să-i acorde toată cinstea cuvenită, iar însăşi Matei vodă al Ţării Româneşti şi Vasile vodă al Moldovei, ademeniţi o clipă de gândul că își vor putea face din viteazul Hmelniţki un aliat puternic împotriva semilunii, trimiseseră la dânsul mai multe ambasade, pentru a încheia legături prieteneşti Înveşmântat în mantii scumpe, cu faţa buhăită, purtând pecetea cruzimii şi a desfrâului, hatmanul zaporojean îşi silea oaspeţii să bea rachiu arzător ca para focului din cupe mari, de aur, jefuite de prin castele şi îi făcea o deosebită plăcere ca, sub chiar privirile înalţilor oaspeţi, să-i umilească în asemenea hal pe reprezentanţii poloni, cu care pe-atunci ducea tratative, până ce feţele acestor nenorociţi păleau și ochii li se umpleau de lacrimi Dar băutura şi relele apucături nu-i întunecaseră mintea lui Hmelniţki Mândru, sălbatic, brutal, hatmanul cugeta cu aceeaşi limepzime şi şiretenie la treburile lui politice şi personale Bogdan Zenobi Hmelniţki avea un fiu, Timuş, la care ţinea ca la ochii din cap şi căruia spera să-i lase hătmănia, după moarte Dar mai înainte de a-şi da duhul, voia să-l vadă căpătuit, şi cât mai bine cu putinţă Îi ajunseseră şi lui la urechi zvonuri despre marea frumuseţe a Ruxandrei Aşadar i se năzări deodată gândul că domnița aceea ar fi numai bună pentru Timuş al său Fără să mai piardă timpul, trimise solie la Iaşi, cu o cerere în căsătorie, formulată destul de curtenitor, însă plină de ameninţări ascunse Fără îndoială, la temelia hotărârii hatmanului stăteau deopotrivă vanitatea şi interesul politic, căci dacă nunta se făcea, Moldova ar fi fost una cu Ucraina căzăcească Primind cererea lui Hmelniţki, vodă Lupu rămase ca trăsnit, iar inima i se umplu de presimţiri negre Avu totuşi curajul să-l refuze pe zaporojean, arătându-i că Timuş nu este prinţ de sânge, ci un fiu de cazac, şi că oricum, turcii ar dezaproba această căsătorie, ceea ce i-ar pune tronul în primejdie Contrar aşteptărilor, Hmelniţki nu se supără primind acest mesaj neplăcut, ci izbucni în râs şi îşi expedie solii îndărăt, înspre Moldova, cu aceste vorbe: „Spuneţi-i voievodului că şovăirile lui glumeţe ne-au înveselit tare mult Timuş al meu va veni cu o sută de mii de nuntaşi să-şi ia mireasa ” Şi se ţinu de cuvânt În septembrie 1650, la hotarul Moldovei se iviră cele dintâi podgheazuri tătăreşti Islan Gherei avea o socoteală grea şi afurisită cu Vasile vodă, căci nu cu mult înainte, hoardele de mârzaci ce se învârtejeau pe lângă Nistru fuseseră lovite şi spârcuite de moldoveni, care le luaseră întreaga pradă şi-i sloboziseră pe robi Urdiile se împărţiră în două: o parte apucară pe la Soroca spre Suceava, cealaltă pe la Orhei şi Lăpuşna, înaintând către mijlocul ţării Cuprins de spaimă, Vasile vodă îşi porni familia şi carele cu scumpeturi înspre Cetatea Neamţului, prin codrul de la Cipoteşti, iar el însuşi puse tabără în mijlocul aceluiaşi codru, mare şi des La Iaşi, măria-sa lăsase abia o mână de darabani, pentru apărarea curţilor Nohaii şi zaporojenii pârjoliră întreaga aşezare, prefăcând-o în cenuşă, şi jefuiră tot ce le cădea în mână Cu groază în suflete, sărmanii târgoveţi se aciuară pe unde puteau, mai ales prin mânăstirile cu ziduri groase şi porţi întărite, la Trisfetitele şi în alte părţi, însă mulţi îşi pierdură viaţa în această vâltoare de sânge şi foc Sălbaticii năvălitori începeau a cuprinde ţara întreagă, trecând oamenii prin ascuţişul săbiei, luând cu ei turme, tamazlâcuri şi bucate şi mânând în robie femei şi copii Vasile vodă nu putea nădăjdui ajutor de la polonii slăbiţi de lupte şi de neînţelegeri, iar de la turci cu atât mai puţin Cu inima strânsă, trimise deci la căpeteniile căzăceşti o solie cu daruri bogate, făgăduind că va da negreşit fata lui Timuş, numai să i se îngăduie un mic răgaz pentru pregătire Cerând acest răgaz, Lupu mai păstrase totuşi oarecare nădejde, care, în cele din urmă, nu-i fu înşelată Bogdan Hmelniţki nu respectase nicio dipă condiţiile păcii pe care o iscălise cu mâna lui În fapt, răzmeriţa nu încetase, steagurile de cazaci loveau când ici, când colo, viaţa şi avutul şleahticilor din marginea ţării erau primejduite fără încetare Vaierul funebru reînvie ca prin minune orgoliul Republicii şi stinse certurile dintre magnaţi Mikolaj Potocki, hatmanul coroanei, strânse la Cameniţa, chiar lângă hotarul Moldovei, o armată uriaşă, pregătindu-se iarăşi de luptă Înfruntarea decisivă avu loc la Beresteczko, în luna iunie 1651, iar oastea lui Hmelniţki fu înfrântă de astă dată Vasile vodă oftă uşurat Dar craiul polon, dând iarăşi dovadă de o inexplicabilă slăbiciune, în loc să-l hărţuiască fără răgaz pe neîmpăcatul său vrăjmaş, încheie pace cu acesta Hmelniţki rămase mai departe hatman al Ucrainei şi prima lui grijă fu să-i amintească voievodului moldovean de făgăduiala făcută, ameninţându-l că de nu şi-o va ţine, îl va tăia în atâtea bucăţi, încât nimeni nu va fi în stare să-l mai lipească la loc, cum a fost Totodată, pentru ca ameninţarea lui să nu rămână vorbă goală, se şi pregăti să pornească asupra Moldovei, cu putere de oaste Timuş mergea înainte, cu 12 000 de cazaci şi 5 000 de tătari, sub ascultarea lui Nuredin mârza, fratele hanului Îl urma, la o distanţă nu prea mare, însuşi bătrânul Hmelniţki, cu o armie încă şi mai numeroasă Vasile vodă ceru în grabă ajutor de la poloni Trupele lui Potocki ieşiră în întâmpinare, dar fură măturate de uraganul căzăcesc Lucru pe care văzându-l amărâtul voievod, merse el însuşi în calea lui Timuş, şi îl asigură că îi va da fata fără nicio zăbavă, poftindu-l la Iași să facă nunta, dar rugându-l totodată să-şi lase războinicii dincolo de Nistru, spre a-i cruţa pe bieţii pământeni de spaimă şi răutăţi Prin Soroca şi Sculeni, Timuş intră în Moldova însoţit numai de 3 000 de cazaci, şi sosi la Iaşi într-o vineri, la 29 august 1652 Duminică avu loc nunta, iar vineri, 6 septembrie, tânărul cazac porni spre cetatea Raşcovului, ducând cu sine preţioasa şi resemnata lui pradă, pe care soarta ca şi ambiţiile nemăsurate ale tatălui său o loviseră cât se poate de crunt Mâhnirea lui Lupu trecu însă repede Despre Matei vodă îi venise ştire că este bolnav şi vlăguit, nemaiavând zile multe Întocmi deci o carte către padişah, cerând să i se dea lui şi sceptrul Ţării Româneşti, făgăduind pentru aceasta bani grei, şi arătând că dacă bătrânul voievod, care se află cu un picior în groapă, va încerca totuşi să-i stea împotrivă, el nu va solicita ajutor de oaste turcească, deoarece o are pe a ginerelui său Sultanul Murad fusese ucis în urma unui complot Împărăţia era cârmuită de un copil nevârstnic, dar cârmuită numai cu numele, căci adevăraţii conducători erau vizirii cei bătrâni, unşi cu toate alifiile Aceştia îşi dădură îndată seama de primejdia ce-o înfăţişa propunerea lui Lupu, deoarece oştile moldo-valahe, unite cu armia căzăcească, se puteau întoarce într-o clipă împotriva semilunii Astfel că nu se declarară de acord, cu toate că făgăduielile domnului moldovean erau grozav de ispititoare Vasile vodă nu se descurajă însă, socotind împotrivirea turcilor numai o scurtă amânare a proiectelor sale, căci oricum, vecinul său Matei n-avea s-o mai ducă mult CAPITOLUL 9 Mistuit de arşiţă şi chinuit de dureri, Matei vodă nu se mai ridicase din pat de săptămâni întregi Faţa i se scofâlcise şi ochii i se înfundaseră în găvane ca nişte tăciuni aproape stinşi, ce abia mai licăreau, la răstimpuri Doborât de suferinţa neîncetată, se cufunda uneori într-o toropeală ce nu era nici somn nici leşin şi din care ieşea cu o zvâcnire de spaimă, cu privirile căutând neliniştite în semiobscuritatea odăii sâmburele de lumină al candelei, singurul semn că viaţa încă mai pâlpâie, în el şi în jurul lui Doctorul Benedetto făcea tot ce-i stătea în putinţă pentru a uşura suferinţele bolnavului şi a-l întrema cât de cât, însă această continuă şovăire, pe muche de cuţit, între viaţă şi moarte, ajunsese să-l descurajeze şi pe el După o asemenea stare tulbure, Matei se dezmetici în faptul dimineţii, ieşind ca dintre malurile unei ape întunecate şi unsuroase Auzul lui prinse câteva şoapte nelămurite, paşi vătuiţi, simţi în nări un miros vag de oţet cu mirodenii Întoarse capul cu greutate, gâtul îi era un butuc de lemn, şi printr-o despicătură a draperiei zări o geană de lumină ca o rază de speranţă Aşadar trecuse noaptea, toate înviau şi se ridicau cu sârg şi recunoştinţă către făclia soarelui O undă de aer înviorător se furişă de undeva, mângâindu-i faţa Încercă să-şi amintească ceva uitat, să se gândească la ceva alinător din trecutul său, dar nu izbuti şi sforţarea păru să-l istovească În urechi îi sună un vuiet depărtat şi undeva, într-un ungher al închipuirii, îi năluciră izvoare limpezi, de munte, şi poieni rotunde, cu iarba frăgezită de rouă Zâmbi fără să deschidă ochii şi gândurile i se învălmăşiră Când deslipi genele, în odaie se făcuse iarăşi întuneric Dormise oare întreaga zi? Ciudat şi neştiutor somn! Nici candela nu mai ardea Uitaseră s-o aprindă? Se sfârşise uleiul în potirul de sticlă? „Doamne, se gândi, toate sfârşesc pe pământul acesta, şi uleiul sfânt care face să ardă opaiţul sufletului ” Simţi deodată, cu mare nelinişte, că lângă el, lângă patul lui de zăcere se află cineva Voi să întrebe cine este, dar de pe buzele lui nu ieşi niciun sunet Îşi încordă privirea să străpungă bezna şi cu mare caznă, ca printr-o negură, începu a desluşi ceva Era o făptură înaltă, n-o vedea pe de-a-ntregul, îi vedea numai umerii lucind slab în întuneric, ca şi cum ar fi purtat platoşă, poate că era un oştean, şi de-abia acum, scuipând cu o icnitură ghemul de câlţi care-i astupa gâtlejul, izbuti să îngâne: — Cine eşti? Ce cauţi aici? Făptura nu răspunse nimic, însă ridicând un deget ascuţit şi alb, ca de ivoriu, îi făcu semn să tacă Neliniștea lui Matei crescu Ce voia acest oaspete al nopţii, fără chip, cum pătrunsese oare până la el? Şi deodată străinul vorbi Nu, adevărul este că nu vorbi; cuvintele lui ajungeau la înţelegerea bolnavului clare şi răspicate, dar pe căi e totul neînţelese, ca şi cum i le-ar fi răsădit în minte, ca pe nişte seminţe sunătoare: — Ridică-te şi vino cu mine — Unde să vin? Sunt bolnav, zac aicea fără putere Unde să vin? întrebă Matei cu glas tremurat Fără să descleşteze nevăzuta-i gură, străinul îşi împlântă iarăşi vorbele cu blajină şi tristă mlădiere, pline de-o stranie autoritate, în cugetul lui Matei: — Ridică-te Ai destulă putere Nu eşti tu omul care să te temi şi să pregeţi la drum Ridică-te şi vino! Matei se ridică în capul oaselor Îşi lăsă picioarele pe covorul persian, îndreptându-şi trupul Se simţea uşor, nespus de uşor, sângele îi umbla cald şi binefăcător prin vine şi se minună cât de repede l-au părăsit durerile și slăbiciunea Se înfăşură în mantie şi voi să spună „sunt gata”, dar se pomeniră cât ai clipi afară din odaie, afară din palat, afară din cetate, pe un drum plin de colb negru, pe care-l simţea căldicel sub tălpi, şi iarăşi se miră cum de li s-au deschis atât de repede toate porţile, cum de nu a întrebat nimeni nimic Drumul se adânci, treptat, într-un şanţ mare, podit cu cărămidă veche, căruia de-abia îi zărea malurile, apoi se ridică iarăşi deasupra, în câmpie, în câmpia luminată de lună, plină de ierburi roşii şi de copaci prăvăliţi Înainte lui mergea oşteanul cu umerii platoşei strălucind, cu trupul învelit într-un fel de abur, sau într-un fel de ţesătură străvezie Coiful lui înalt, ca un cap de şoim de argint, era străjuit la ceafă de ţurţuri grei, care se mişcau într-una, fără a scoate niciun sunet Deodată străinul întoarse fața către el şi Matei, orbit şi fulgerat de-o mare durere, scânci: — Nu mă privi În numele lui Dumnezeu nu mă mai privi Străinul îi înţelese suferinţa, căci porni înainte, plutind peste pietre şi mărăcini, fără să-şi mai arate chipul Razele lunii luminau ca ziua Străbătură lanuri de lujere înalte, care se schimbau în lanuri de cruci, pogorâră iară într-o vâlcea galbenă şi se opriră în faţa unor arcade prî prăbușite, înconjurate de mormane ce fuseseră odată stâlpi de alabastru şi ziduri smălţuite Matei cunoştea această ruină Mai fusese cândva pe-aici, o mai văzuse, dar nu în starea aceasta, şi se frământa înfiorat să-şi amintească ceva, cât de cât, când dintre mormanele triste şi părăginite ieşi un câine bătrân, care le grăi cu glas omenesc: — Nu aici Mergeţi mai departe Şi iarăşi porniră la drum, străbăteau pământurile fără a osteni câtuşi de puţin, străinul şi Matei; rătăceau pe dealuri cai albi ca zăpada, în bătaia lunii, iar într-un loc o ceată de copii încununaţi cu flori strigară „Osana!” aruncându-le la picioare ramuri verzi, pline de bobiţe roşii ca sângele de pe fruntea Răstignitului Merseră adânc în zarea care-i îmbrăţişa ca o mamă cernită, lunecau prin câmpia din ce în ce mai fierbinte, ca şi cum sub rădăcinile ei ar fi dogorit mii de focuri, iar apoi de pe cerul fără urmă de nor, începu să cadă ploaia Matei vodă ridică ochii şi văzu înainte-i o colină mare, acoperită de ierburi, ca un clopot de pământ peste care s-a întins mucegaiul Cunoscu fără uimire, împăcat ca şi cum de la început ar fi năzuit să ajungă aici, că este chiar gorganul acela funebru, sub care dormeau tovarăşii lui ucişi în acea dintâi şi nenorocită bătălie cu oastea lui Leon Tomşa Peste verdeaţa gorganului, deşi era noapte, se legănau mierle fumurii, cu ciocuri de chihlimbar, într-un zbor tăcut; păsările pieriră apoi, ca sorbite de un vârtej, spre înaltul văzduhului, iar colina rămase întristată şi pustie ca un cimitir „Dar nu este oare un ţintirim? gândi Matei vodă Călăuza mea m-a adus într-un ţintirim Ce caut eu aici?” Degetul alb al străinului bătu ca un buzdugan de fildeş într-o poartă nevăzută Poarta se deschise şi dincolo de ea se căscă un gârlici larg, presărat cu nisip lucitor ca o albie secată şi scăldat într-o lumină orbitoare Păşiră pe el şi nisipul oftă Voievodul întrebă tulburat: — Cum se face că afară e noapte, iar aici străluceşte soarele? — Poate să pară nefiresc măriei tale Dar când suflă duhul întunericului, lumina o soarbe pământul, ca să nu piară Ea se revarsă apoi din copaci, ca din facle Şi din fântâni O scot ciuturile deasupra, iar omul îşi vede chipul adevărat Grăise un străjer cu pieptar de zale, rezemat în suliţă la mijlocul trecătorii Vodă Matei îl privi cu luare-aminte: — De unde te cunosc eu pe tine, oştene? — De nicăieri, răspunse străjerul clătinându-şi capul cărunt Ţi se pare numai că mă cunoşti Pe câmpul de bătaie măria-ta auzi numai ciocnirea paloşului Cum poţi să-i cunoşti pe toţi oştenii? Zicând aceasta se dădu la o parte din drum şi în faţa lui Matei se deschise o privelişte nebănuită O mare de oşti se grămădea până departe, neclintită în lumină Trâmbițele sunară într-o latură, apoi în cealaltă, dar nu se iscă un freamăt, războinicii stăteau nemişcaţi, proptiţi în baltage şi săbii, cu lăncile ridicate ca nişte ţepi Matei făcu un pas, cercetând şirurile: — Atanasie din Lişteava, tu… şi tu, căpitane Buznea… Şi voi, ceilalţi… Vă cunosc Voi aţi pierit atunci, când am fest înfrânţi şi alungaţi Văzu deodată pavăza ca o poartă de cetate a uriaşului Tudosie Corbeanu: Dar tu, Corbene? Şi tu, Brădescule? Şi tu, Bălene? Voi cum de sunteţi aici? Voi v-aţi săvârşit altcum şi în altă parte, am mers după năsălia voastră Locul vostru de odihnă altundeva aste… — Te înşeli, măria-ta, răspunse Corbeanu Ai îmbătrânit şi amintirile ţi-au pălit ca frunza Aicea este locul nostru, sub gorganul acesta, şi nu altundeva Suntem aicea, cu toţii Şi noi, şi cei dinaintea noastră, şi alţii dinaintea lor Toate oştile ţării — Oştile întunericului… — Iarăşi greşeşti, doamne Priveşte câtă lumină e în noi şi în jurul nostru Fiindcă aici clocoteşte Adevărul, deasupra e numai spuma trecătoare Arborii putrezesc, păsările se spulberă, oamenii se pleacă şi ei, rând după rând, sub coasa morţii, ca să se schimbe în Adevăr — Dar eu unde sunt acuma? Eu unde sunt? întrebă Matei frângându-şi mâinile — Măria-ta nu eşti nici aici, nici acolo Ai rătăcit drumul Voievodul simţi răsuflarea îngheţată a fricii strângându-i ceafa: — Dar eu sunt viu! Îşi împreună iarăşi mâinile, rugător: Eu v-am iubit Voi cunoaşteţi taine care mie îmi rămân ascunse Învăţaţi-mă încotro… — Învăţăturile celor vii sunt învăţăturile vieţii — Dar am făcut tot ce mi-a poruncit viaţa! Am biruit Mângâiaţi-vă, voi, cei înfrânţi, căci am biruit Atanasie din Lişteava suspină, cearcăne mari îi mâncau toată faţa, ca nişte flori vineţii, otrăvite: — Nu a sunat buciumul De când ascultăm… Noi le auzim toate: şi plânsul pruncilor, şi scrâşnetul plugului, şi ploaia de ţărână care cade peste noi Dar buciumul nu a sunat Măria-ta ai crede că dormim Nu dormim Nici cel din cripta bogată, nici cel căruia i-au albit oasele pe câmpia mohorâtă nu dorm, ci ascultă Câteodată, vuietul pădurii ne dă nădejde — Dar ce nădăjduiţi voi? Ce aşteptaţi? După moarte nu mai este decât judecata Atotputernicului Nu-i răspunse nimeni Privirile tuturor încremeniseră aţintite în zarea de lumină Mai târziu, Tudosie Corbeanu vorbi cu glas de litanie: — Fiii şi neamurile ne pomenesc şi ne plâng Ne pomenesc şi nepoţii, apoi ne uită Uitarea e firească şi blândă Numai voievodul ţării nu are drept să uite, să ne uite Spui că ne-ai iubit, măria-ta Iubeşte-ne şi mai adânc, căci noi suntem trupul şi sufletul ţării Gorganul acesta cu morţi e străjerul vieţii El e mustrarea, şi neliniştea, şi îndemnul Buciumul nu se aude Se rostogoleşte tunetul peste câmpii şi în palmele noastre cade ploaie sărată, de lacrimi Unde eşti măria-ta? — Unde sunt? tresăltă Matei Unde sunt? V-am mai întrebat! — Măria-ta nu eşti nici aici, nici acolo Ai rătăcit drumul Te-a ademenit o pasăre cu pene de aur şi cu inima de văzduh Matei vodă nu înţelegea; cuvintele sunau ciudat şi arzător, o izbucnire de durere, o frământare ca a unui nor de păsări îi cuprindea fiinţa, îşi simţea sufletul ridicat în furci şi străpuns de miile de ochi ca de suliţi înroşite, însă nu se putu împotrivi sfâşietorului îndemn şi înaintă către zidul de oşti, care se despărţi în două, deschizându-i cărare largă Se plecă adânc înspre latura dreaptă: — Iertaţi-mă, oameni buni — Iertat să fii, măria-ta, răspunseră oştile într-un murmur Se plecă înspre latura stângă: — Iertaţi-mă, oameni buni — Iertat să fii, măria-ta Păşi apoi către Tudosie Corbeanu, voind să-l strângă la piept, însă braţele lui nu cuprinseră nimic, decât lumina Şi un pârâu de lacrimi fierbinţi începu să-i curgă pe obraji Se deşteptă cu faţa umezită de plâns În liniştea odăii nu se auzea decât ticăitul orologiului de faianţă şi prin deschizătura perdelelor razele zilei pătrundeau în voie Ațipise şi visase Straniu şi copleşitor vis… Căută să se întoarcă în abureala somnului, dibuind stăruitor după acele năluci, după înţelesul cuvintelor şi faptelor, dar renunţă tulburat şi deschise iarăşi ochii Numai Elina ar fi putut să-i tălmăcească visul, ea se pricepea de minune, dar zâmbi amar amintindu-şi că asta se întâmpla odinioară, când visurile erau încă tinere, nu ca acum, izvorâte din drojdia şi clătinarea sufletului Strânse pleoapele, aşteptând să vină durerea, ca de obicei Însă durerea nu veni Fruntea nu-i mai ardea, gândurile îi erau limpezi, inima îi bătea liniştit, i se curăţise cocleala gurii Se dădu jos din pat, îl cuprinse o uşoară ameţeală, dar îi trecu numaidecât Se apropie de fereastră, o deschise şi respiră adânc, privind, lung şi dornic, jocul săgeţilor de soare prin frunzişuri Aşa îl găsi Duşan când intră mai apoi, în vârful picioarelor De uimire, credinciosul slujitor fu gata să scape tipsia pe care îi aducea măriei sale puţină fiertură de pasăre — Măria-ta… te-ai ridicat singur… — După cum vezi, Duşan, zâmbi voievodul Mă săturasem să tot privesc în bagdadie Duşan cercetă iute chipul stăpânului; o clipă îl crezuse sub puterea fierbinţelii, dar înţelegând adevărul, căzu în genunchi cuprins de bucurie şi îi sărută mâna slăbită — M-am întors eu din multe pribegii, Duşan; iată, m-am întors acuma şi din morţi, spuse Matei Ia şipuşoarele acelea cu leacuri şi aruncă-le undeva, să nu le mai văd Ceea ce slujitorul împlini cu multă râvnă, căci îl privise totdeauna cu ochi răi pe doctorul Benedetto, fără să aibă vreo încredere în licorile lui Benedetto, pe nedrept bănuit de Duşan, căci era un medic priceput şi devotat, rămase uluit de vindecarea aceasta miraculoasă Sănătatea se întorcea în trupul lui Matei văzând cu ochii şi vestea că măria-sa s-a ridicat din zăcere se răspândi ca fulgerul La trei zile după aceasta, vodă Matei, înzdrăvenit cu totul, chemă la sine pe dregătorii cei mai însemnaţi, căci prima lui grijă şi cea mai amarnică era să apuce din nou frânele ţării, lăsate atâta vreme în seama altora Se adunară în spătăria cea mică Diicul Buicescu, logofătul Udrişte, visternicul Ghinea, postelnicul Constantin Cantacuzino şi marele armaş Marco Danovici Chipul lui Matei era încă schimbat de pe urma bolii, pecetea suferinţei fusese prea adâncă, dar mișcările, glasul, apriga lumină a ochilor erau cele de totdeauna şi boierii îl priveau amuţiţi Vodă Matei îşi încruntă sprâncenele stufoase, albite acum cu totul, ca două grămăjoare de omăt: — De ce mă priviţi astfel? Port oare pe mine semnele lui Lazăr, cel înviat din morţi? Fruntea i se descreţi şi pe buzele lui înflori un zâmbet: Nu vă temeţi, nu am adus cu mine duhorile molipsitoare ale mormântului Mătăhălosul Diicul Buicescu îşi lipi palmele de piept cu o bufnitură ca de tobă: — Măria-ta, ne-am îngrijit şi ne-am zbuciumat peste fire Ne-am rugat fierbinte, alăturea cu întregul norod, pentru sănătatea măriei tale, şi iată că rugile ne-au fost ascultate Eşti mai teafăr şi mai luminat ca oricând Într-un ceas bun, măria-ta! — Într-un ceas bun! rostiră şi ceilalţi, cu însufleţire, toţi deodată Câteva clipe, voievodul tăcu Apoi, cu acelaşi zâmbet îndoielnic, întrebă: — Chiar aşa să fie oare? Cu toţii, mic şi mare, s-au rugat pentru însănătoşirea mea? Armaşul Danovici avu o scurtă clătinare a capului, pe care vodă o văzu numaidecât şi stărui blând: — Chiar aşa să fie? Nu s-a îndoit nimeni că voi trăi? Nu s-a rugat nimeni aliminteri, să părăsesc cât mai degrabă această lume? Dar până să deschidă armaşul gura, grăi postelnicul Cantacuzino: — Noi, cei legaţi de măria-ta prin iubire, credinţă şi respect, ne-am rugat zi şi noapte să te faci iarăşi sănătos şi am sperat aceasta din toată inima Au fost şi clipe de îndoială, o mărturisim, într-atât de mare era înverşunarea bolii Dar n-am încetat să ne rugăm Nu este mai puţin adevărat că pădure fără uscături nu se poate şi că s-au găsit şi unii care să bată din pinteni cu nerăbdare, socotind că vor zburda în ţara aceasta ca într-o păşune fără stăpân — Şi-au dat arama pe faţă! Au lătrat ca vulpile şi şuierat ca şerpii! izbucni cu parapon Buicescu Constantin Cantacuzino urmă, aruncându-i o privire dojenitoare spătarului: — Noi am şovăit mult şi ne-am frământat minţile cum să dăm această ştire măriei tale fără să-ţi amărâm sufletul prea rău — Nu trebuie să vă frământaţi, postelnice, spuse vodă fără să clipească Am ştiut-o, am gândit-o tot timpul în clipele când mi se întorcea judecata de sub jungherul suferinţei Voi căutaţi a mă cruţa, dar gândul şi înţelegerea nu m-au cruţat Aşa se întâmplă totdeauna, corbii încep să croncăne când adulmecă hoit Marele armaş ridică fruntea înnourată: — Zurbagii nemernici, măria-ta Boiernaşi de margine mai mult Cei mai turbaţi s-au arătat Dobre Măldărescul, Nicolae Şargul şi Damian din Vlăsceni Când s-a răspândit ştirea că măria-ta eşti pe patul de suferinţă, au dat buzna în cetatea de scaun, zumzăind de colo-colo, fără astâmpăr Au strigat vrute şi nevrute şi au aţâţat lumea — Ce-au strigat, Marco? Spune, vreau să cunosc totul în amănunt, îi porunci voievodul — Vrute şi nevrute, măria-ta, repetă Marco Danovici, întunecându-se şi mai tare Că măria-ta ţi-ai trăit veleatul şi că e timpul să se apuce oamenii de rânduială nouă Adică de neorânduială, căci asta voiau ei Să tulbure apele, să poată pescui cum le place Strigau că ai înălţat numai pe unii, iar pe alţii i-ai asuprit şi i-ai îndepărtat Că ai lovit în boierii mărunţi şi în moşneni deopotrivă, punându-i să ducă ei tot greul… — Ei, tot greul, mormăi Matei Atunci pesemne că umerii noştri s-au gârbovit de atâta uşurătate şi de lipsă de griji… Spune, Marco, îl îmbie iarăşi — Spun, măria-ta Îndemnau să se ridice mulţimea, să nu mai aştepte şi să aleagă alt domn, care să fie pe placul tuturor, adică al lor, căci asta voiau Socoteau că dacă voievodul ţării este bolnav, nu se mai află nici pază, nici lege, nici credinţă Însă s-au înşelat amar, căci aflând de vânzoleala lor, am zorit să-i prindem Măldărescul ne-a scăpat, fugind înspre Moldova, dar Nicolae Şargul şi Damian se află în temniţă Diicul Buicescu, în care colcăia mânia, sări iarăşi cu gura: — Îmi pun capul că aici este lucrătura lui Constantin Şerban! Atâta pizmă, neruşinare şi ură numai diavolul acela a putut strânge Aţâţătorii sunt oamenii lui Dacă ar fi puşi la cazne sunt sigur că ar mărturisi Matei îndepărtă sugestia cu o mişcare iute a mâinii: — Nu vreau schingiuiri Dacă sunt uneltele cuiva sau dacă urzeala aceasta s-a născut în capul lor, tot una Au vrut să strice liniştea ţării şi să aducă vâltoarea tocmai când era mai multă nevoie de stăpânire şi înţelepciune E prea limpede şi prea deajuns Pe Şargul îl cunosc Veşnic nemulţumit, arătându-şi colţii Când l-am chemat la mila mea, voind să-i dau o slujbă a rânjit, spunând că nu-i astup gura cu pomeni Are să i-o astupe ţărâna… Însă pe Damian nu-l ştiu Cum este? Tânăr? Bătrân? — Tânăr, măria-ta Nu are nici treizeci — Păcat de tinereţea lui Are să-şi primească pedeapsa împreună cu celălalt În clipa aceasta se auzi glasul sugrumat al lui Udrişte: — Măria-ta… — Ce este, Udrişte? se întoarse voievodul către el — Măria-ta, vina acelor boieri este grea Dar gândindu-te că nu au izbutit nimica, arată-te îndurător şi mărinimos — Adică trebuie să aşteptăm să izbutesacă spre a-i osândi?! — Nu, doamne Însă chiar porunca cerească spune: „…după cum şi noi iertăm greşiţilor noştri” Fii îndurător, măria-ta Destul sânge au adus veacurile peste ţara aceasta Sângele se spală anevoie Cruţă-le viaţa Ascultând cuvintele acestea, chipul lui Matei se albise; îi grăi logofătului cu o asprime pe care nu i-o arătase niciodată: — Rău ţi-ai ales ceasul şi împrejurarea să propovăduieşti mila, Udrişte! Dacă nu aş şti cine eşti, aş crede că prin gura ta a grăit un părtaş al uneltitorilor Milă! Nemilă! Să cadă asupra mea păcatul acesta, fiindcă unul mai mult sau mai puţin nu înseamnă nimica Oare n-am fost destul îndurător? Celor ce m-au pârât odinioară sultanului puteam să le retez capetele ca pe dovleci, fiindcă erau sub mâna mea, dar n-am făcut-o decât cu unul singur, care nu se domolea defel şi îmi jurase pieirea Dar acum nu mai încape îndurare, Udrişte! Ţara are nevoie de rânduială şi de linişte Dacă răzmeriţa ar fi prins rădăcini, ţara nu s-ar fi ales cu un nou voievod, cu toate că asta se va întâmpla odată şi odată, ci s-ar fi ales cu gheara turcului în gâtlej Pentru asta nu pot să-i iert! Au crezut că nu mai sunt decât un stârv, dar stârvul a înviat şi-i va prăvăli pe ei în braţele morţii! Vorbind, glasul i se ridicase şi i se ascuţise ca în marile lui mânii de odinioară şi înţeleseră cu un tumult de simţăminte că voinţa şi gândirea lui Matei nu slăbiseră nicio câtime în timpul acestei cumplite boli Faţa lui Udrişte Năsturel pălise sub vălul vorbelor tăioase Tăceau toţi, se auzea numai răsuflarea înteţită a voievodului, când armaşul Marco Danovici tuşi în pumn Semn că are ceva de zis: — Mai avem de împărtăşit măriei tale unele lucruri Trebuie să le cunoşti, căci aşteptăm porunci în legătură cu ele Seimenii… Vodă Matei sări ca muşcat de şarpe: — Seimenii?! Ce este cu seimenii mei? — Încă nimic, măria-ta, sau mai bine zis, nu mare lucru, dar ar putea să fie Sunt frământaţi, se vântură şi ameninţă — Iarăşi? Pe cine ameninţă? De ce? Ce s-a întâmplat cu ei? Spune tu, Buicescule! Porţi buzduganul de mare spătar, grija ta este! strigă voievodul sfredelindu-l cu ochii pe vânjosul boier Buicescu se înroşise la faţă, gâfâia de parcă ar fi avut o pereche de foale în pântece, brâul bătut cu pietre preţioase stătea gata să-i pleznească Grăi anevoie: — S-au îndrăcit de tot, măria-ta… Am vorbit cu căpitanii steagurilor, şi aceia se plâng că nu mai au mare putere asupra lor Pâlcuri întregi pleacă fără învoire, se răzleţesc prin sate, se îmbată şi fac tot felul de blestemăţii Ameninţă că vor veni sub ferestrele măriei tale şi vor face zarvă dacă nu sunt mulţumiţi cât de curând — Cum… să fie mulţumiţi? — N-au mai primit simbria de două luni, lămuri scurt postelnicul Cantacuzino Privirile lui Matei se deslipiră de pe faţa lui Buicescu, oprindu-se asupra visternicului Ghinea Ghinea primise de curând această slujbă, mai bine zis o ceruse el singur, cu o îndrăzneală nemaipomenită Oricât de priceput ar fi fost visternicul, tot trebuia să înfrunte într-o bună zi supărarea domnului Unii albiseră de timpuriu, iar Stroie Leurdeanu, învinuit de necinste, fusese cât pe-aci să-şi piardă avutul şi libertatea Ghinea însă înfruntase plin de cutezanţă aceste riscuri, luându-şi de bună voie pe umeri greaua răspundere şi asigurându-l pe voievod că va face treabă fără cusur Nu-şi pierdu nici de astă dată cumpătul, sub privirea arzătoare ca jarul a lui Matei Pe faţa lui ca de uliu, cu ochi rotunzi şi nas încovoiat, nu se arătă nici urmă de teamă când răspunse: — Este adevărul adevărat, măria-ta Nu li s-au plătit lefurile de două luni, fiindcă nu a fost de unde S-a trimis la Stambul jumătatea de haraci datorată: lucru cunoscut şi poruncit de măria-ta S-au înmânat emirilor Mustafa şi Saifedin sumele făgăduite pentru că au stăruit să se înnoiască firmanul, fără ca măria-ta, fiind bolnav, să mergi la Ţarigrad Toate, lucruri cunoscute şi poruncite de măria-ta Ce rămâne, este neînsemnat Până la toamnă, când se va strânge birul, nicio nădejde să-i plătim pe seimeni Fireşte, nu era nicio bucurie în glasul, lui, spunând aceasta, dar nici prea multă părere de rău sau nelinişte Vodă Matei ar fi vrut să strige la el: „Blestematule” dar se stăpâni Nu-l iubea cine ştie cât pe acest Ghinea, dar înţelegea că e un om de preţ, dibaci, nerisipitor şi neînduplecat la strângerea dărilor Se pricepea să scoată bani din piatră seacă, iar dacă acum spunea că nu are de unde, însemna că nu are Tăcu, cu dinţii strânşi, privind în podea Auzi din nou vocea lui Marco Danovici: — Încredinţarea măriei tale e şi a noastră Lefegiii sunt braţul înarmat al domniei şi al ţării Suveranii Apusului au cu toţii asemenea oşti, să le apere tronul, supuşii şi hotarul Dar braţul acesta ţine o secure cu două tăişuri Dacă disciplina seimenilor slăbeşte, dacă nu-i mai putem ţine în frâu şi se îndârjesc, pot aduce mare tulburare în ţară Matei vodă ridică privirea în silă: — Îţi închipui că nu ştiam asta, Marco? Dacă nu-i cunosc eu, cine-i mai cunoaşte pe aceşti războinici… Am mai spus-o şi o spun iarăşi: Sunt ca nişte copii bătrâni, cărora dacă le dai ce este al lor şi le arăţi dragoste, sunt buni, iar dacă nu, se înrăiesc — Tocmai, măria-ta, interveni cu grabă marele spătar Trebuie să-i îmbunăm cumva, să-i aducem iarăşi la matcă — Du-te tu, Buicescule, râse voievodul cu sarcasm, du-te tu, că eşti căpetenie: îmbunează-i, bate-i pe grumaz şi nu uita, la urmă, să le deschizi punga ta — De unde… să dau eu atâţia bani? îngână Diicul, care luase de bune vorbele lui Matei — Păi vezi? Grăieşte, gură, macină, moară! Dar eu trebuie să dau, eu trebuie să am de unde să dau, fiindcă ştiu că asta aştepţi, asta aşteptaţi Ca şi cum seimenii n-ar fi slujitorii ţării, ci ai iatacului meu! Eu trebuie să dau, trebuie să am de unde… Iritarea, nemulţumirea, dilema aceasta grozavă făcea să i se zbată sufletul ca un peşte prins în prostovol Primejdia ca seimenii să-l părăsească, sau, şi mai rău, să se ridice împotriva lui, era teribilă Dar la fel de nemiloasă îl zgândărea ideea că nu există altă soluţie, că până la urmă va trebui, după cum mai făcuse, să-i plătească din proprii lui bani Se vorbea despre el, în ultima vreme, că ar fi devenit zgârcit Însăşi Elina i-o reproşase odată, când şovăise în faţa unei danii însemnate, la care îl îndemna pioasa doamnă „Zgârcit? se miră Matei, amintindu-şi De unde şi până unde zgârcit?” Da, adunase aur destul Da, păstra banii aceştia cu grijă şi cumpătare, chivernisindu-i cât putea mai bine Zgârcit? Să nu-l înveţe pe el Cunoştea el mai abitir decât oricare altul importanţa aurului în zilele grele, vitrege Dacă va veni năpasta asupra lui şi va fi silit să plece în pribegie, fără aur nu va putea înjgheba nimic şi va ajunge la mâna străinilor Tresări dureros: „Să pleci în pribegie? Unde să pleci, nebunule, la anii tăi… Când moartea te-a însemnat pe umăr cu degetele ei reci? Pentru tine a rămas aproape singurul drum De pe pământul ţării, sub pământul ei Lângă cei din gorgan Atâta ” Fără oftat, fără bucurie, cu o linişte aproape nefirească, spuse: — Bine Se vor plăti lefurile oştenilor chiar în săptămâna aceasta Să-mi aduci însemnare de cât trebuie, Ghineo Acest sfat restrâns ţinu până târziu, căci erau de rezolvat multe treburi ce fuseseră amânate şi nu se mai urniseră din loc în vremea zăcerii lui Matei vodă * A doua zi sosi la Targovişte Aram, neguţătorul armean, care aştepta să se înfăţişeze voievodului Vodă Matei dădu poruncă să fie primit fără întârziere Ploconindu-se adânc armeanul desfăşură la picioarele măriei sale o minunată scoarţă de Korassan, în care mâini meştere ţesuseră laolaltă legănarea frunzelor galeşe, graţia păsărilor exotice şi trandafirii orientului, scânteind de rouă Matei contemplă câteva clipe arabescurile preţiosului covor: — E un dar regesc, jupâne Aram… Pe faţa oacheşă a neguţătorului miji un zâmbet, căci foloasele ce le avea el de la voievodul valah întreceau cu mult valoarea acestor daruri — E un dar regesc, repetă Matei, gânditor Poate îmi va sluji să mă prosternez pe el, cu faţa spre Meca, şi să rostesc versete din coran — Măria-ta nu ai făcut aceasta nici în timpuri mai grele, îşi îngădui să observe Aram — Drept este, nu am făcut-o Însă mintea ta, Aram, trece prin miezul întâmplărilor ca firul de mătasă prin urechile acului Nu se împletesc iţele fără să ai tu de ştire Ai stat totdeauna prin preajma focului, luând seamă cum creşte sau scade şi cât de tare clocoteşte ceaunul faptelor politice — Am stat, măria-ta Şi nu o dată era să mă aleg ars şi opărit — Vezi? râse voievodul Tu ştii la fel de bine ca mine cum sporeşte bănuiala turcilor, cum li se umflă nesaţiul şi asprimea Ei îmi cer mereu şi mereu alte dovezi de credinţă, aşa încât nu m-aş mira dacă m-ar îndemna să pun cealmaua pe cap şi să trec în legea lui Mahomed — Ferească Dumnezeu! Dar eu, măria-ta, cred că nu vor ajunge lucrurile până acolo Ei nu se încred în nimeni, iar de când a răposat Murad, nu mai e un singur împărat, sunt mai mulţi, întocmai ca hidra căreia i s-a tăiat un cap şi i-au crescut nouă Însă dărnicia măriei tale, ca şi lucrările diplomatice şi adevărul bine cunoscut de ei că ai oştire puternică, le struneşte îndeajuns pornirile Dacă nu ar fi aţâţările şi urzelile lăturalnice, ai avea măria-ta mai puţine griji dinspre partea lor Domnitorul se încruntă, buzele i se subţiară, ascunzându-se cu totul în caierul bărbii: — Dacă n-ar fi acestea… Hm, socotesc că nu mă înşel: voi afla de la tine noutăţi rele, Aram Dincotro vin ele? — De la cel ce a privit totdeauna, cu jind, spre livada măriei tale — În livada mea nu cresc rodii şi bacalii, Aram Cresc numai fructe amare, care pot strepezi de moarte gura pofticiosului, spuse Matei, şi ochii îi scăpărară ca nişte amnare Vorbeşte, Aram, arată tot ce ştii — În timp ce măria-ta erai bolnav, Vasile vodă Lupu a trimis vizirilor cărţi Spunea în acele cărţi că măria-ta eşti bătrân de tot, iartă vorbele nefericite, dar acestea sunt şi nu pot să le îndulcesc eu, spunea că eşti bătrân de tot, că ţi se scurg ultimele picături de viaţă şi că să i se dea lui domnia Ţării Româneşti, pe care a mai cerut-o în atâtea rânduri Făgăduia, pentru aceasta, că va urca haraciul şi că va face daruri mulţumitoare tuturor dregătorilor Porţii Adăuga, de asemeni, că de te vei împotrivi mări-ta, nu are nevoie de ajutorul ienicerilor, fiindcă va aduce cu sine oastea lui Timuş — Şi ce au răspuns vizirii? întrebă Matei după un moment de tăcere încordată — Vasile vodă n-a fost prea dibaci, de astă dată A atras luarea-aminte a turcilor tocmai asupra a ceea ce-i înfricoşa pe ei mai tare Vizirii nu vor cu niciun chip ca oastea lui Hmelniţki să ajungă aici, la Dunăre Astfel că propunerea domnului moldovean, cu toate că îşi găsise unii susţinători, a căzut în baltă Dar eu nu ştiu dacă odată cu aceasta, s-au stins şi dorinţele lui Matei cătă la el pe sub sprâncene, nimic nu se clinti pe faţa lui, privirea îi era rece şi fixă: — Atâta tot? — Atâta tot, măria-ta, răspunse Aram, uluit de liniștea cu care bătrânul voievod ascultase amarele veşti Dar liniştea aceasta era iluzorie Degetele-i slăbite, pe care inelele jucau, răsucindu-se cu piatra înăuntru, încleştară braţele jilţului Oftatul veni din adânc, ca un horcăit: — M-am luptat cu moartea, Aram Se aşezase vidma pe pieptul meu ca o stană, încât abia am urnit-o Eu mă luptam cu moartea, eram încă viu şi cald, nu începusem a mă răci, iar unii mă prohodeau şi îmi pregăteau racla chiar aici, la doi paşi de scaunul meu… Ia stai! tresări Poate că răzvrătitorii aceia erau puşi… Dar ce însemnătate mai are O, Părinte al lumii! Vasile vodă e un cârmuitor strălucit, cum nu se zămisleşte în fiecare veac Câte am fi putut noi să facem laolaltă! Dar fierea… fierea care otrăveşte sângele… Stăpânul Moldovei a avut şi el necazurile lui, asta ar fi trebuit să-l apropie şi mai mult de mine, dar nu l-a apropiat A căşunat să mă îngroape de viu, să vină cu cazacii pe moşia mea şi să-mi spulbere mormântul sub copitele cailor… Nu mai este niciun licăr de speranţă, o cum m-am înşelat! Omul acesta… Unde vrea să se înalţe? Omul acesta… Nicio clipă nu mă va cruţa… Până la capăt… Îşi cuprinse fruntea în palme şi tăcu îndelung Într-un târziu, vodă Matei înălţă capul, îşi umezi buzele uscate; o posomorâtă, dar calmă decizie luase locul zbuciumului de mai înainte: — Încotro ai gândit să porneşti de-aicea, jupâne Aram? — Înspre Lvov, măria-ta, şi spre alte cetăţi leşeşti, după cum îmi poruncesc interesele negoţului meu Tânărul rege Ian Kazimir, legat cum este de frânci şi de obiceiurile acestora, va da imbold curtenilor săi şi nobililor să poarte veşminte şi podoabe alese Nădăjduiesc că voi vinde tot — Mă tem că Ian Kazimir are alte griji acuma, decât gătelile Răscoala lui Hmelniţki a însângerat ţara Şi apoi, străbătând pojarniţa, poţi foarte lesne să-ţi pierzi şi avuţiile şi viaţa, jupâne Aram Li s-a mai întâmplat şi altora Armeanul ridică ochii spre grinzile tavanului: — Mă va păzi Cel de sus, măria-ta Eu tot nu pierd nădejdea unui câştig bun Vodă Matei ghici îndată că neguţătorul are chezăşii mai sigure decât speranţe în ajutorul Proniei, însă nu voi iscodească — Aşadar vei trece prin Moldova… — Prin Moldova, măria-ta — Vei poposi şi la curţile din Iaşi… — Negreşit, măria-ta Şi la Iaşi neguţătorii ca mine au vad bun — Spune-mi, îl cunoşti pe marele logofăt Gheorghe Ştefan? — Pe domnia-sa Gheorghe Ştefan? Cum să nu-l cunosc E un boier falnic şi mărinimos, care nu-şi precupețește galbenii — Cu atât mai bine, Aram Câştigul va fi îndoit: şi de la mine, şi de la acel boier Îi făcu semn să se apropie, de parcă s-ar fi temut că ecoul vorbelor să nu străbată prin pereţii groşi: Când vei ajunge la Iaşi, caută-l pe marele logofăt Soaţa domniei sale, jupâneasa Safta, nu mă îndoiesc că se va încânta de mătăsurile tale şi îţi va cumpăra câţiva coţi, dacă nu o trâmbă întreagă, spuse cu un zâmbet ciudat Logofătului nu-i vei vinde nimica Altă marfă doresc eu să-i duci Un cuvânt de la mine, Aram CAPITOLUL 10 Moartea curmase firul domniei lui Gheorghe Rákoczy şi odată cu el vâlvătaia unui vis ce cuprinsese cu putere inima orgoliosului voievod: acela de a dobândi coroana Poloniei Nu era o năzuinţă deşartă şi neîntemeiată, deoarece coroana aceasta fusese odinioară a lui Ştefan Bathory, principe de Transilvania, care ajunsese regele polonilor şi se acoperise de slavă Trăind, Gheorghe Rákoczy n-ar fi renunţat atât de uşor la această ambiţie Dar sfârşitul său simplificase întrucâtva lucrurile şi potolise certurile din Seim, care încredinţase până la urmă sceptrul tânărului Ian Kazimir Tronul Transilvaniei revenise, firesc, fiului cel mare al răposatului voievod, Gheorghe Rákoczy al II-lea Prin încetarea din viaţă a bătrânului Rákoczy, Matei vodă pierduse un prieten şi un aliat Bunele lor legături nu fuseseră niciodată zdruncinate prea adânc Matei vărsase o lacrimă în amintirea trecutului, apoi îndată îl cuprinsese neliniştea, întrebându-se cum se vor desfăşura în viitor relaţiile sale cu cei de peste munţi Ştia însă că Gheorghe Rákoczy al II-lea e destul de copt la minte Judecând drept, tânărul principe nu avea de ce să strice alianţa cu Ţara Românească, ci dimpotrivă, împrejurările îl îndemnau să înnoade şi mai strâns vechile legături Judecata aceasta şi speranţele acestea nu-l înşelară pe Matei vodă Cea dintâi ambasadă trimisă la principele transilvan şi avându-l în frunte pe marele vornic Dragomir din Runcu, se întorsese cu veşti fericite: Gheorghe Rákoczy al II-lea primea să reînnoiască tratatul de alianţă, cu menţiunea de a-şi da reciproc ajutor împotriva oricăror vrăjmaşi, înţelegându-i prin aceasta şi pe tătari şi pe turci Următoarea solie, mult mai discretă, lipsită de pompă oficială, Matei vodă i-o încredinţă slugerului Vâlcu Grădişteanu Aştepta cu abia înfrânată nerăbdare întoarcerea lui Vâlcu, iar când într-o zi geroasă de decembrie, în preajma sărbătorilor, acesta sosi la Targovişte, Matei nici nu-l lăsă să răsufle, ci îl chemă îndată la sine, poftind să stea de vorbă între patru ochi — Veste bună, Vâlcule?! Ştiu că eşti trudit şi rebegit, dar eu trebuie să aflu astăzi, nu mâine — Veste bună, adeveri slugerul Principele se învoieşte la toate şi sprijină bucuros planul măriei tale De-a mirările cât de bine l-ai cunoscut măria-ta, până-n pânzele albe, deşi nu l-ai mai văzut de pe când era mititel… — Lasă măgulirile, Vâlcule, îl întrerupse voievodul, zâmbind sub mustaţă Spune ce-a zis Cu de-amănuntul, ca să prind toate înţelesurile — M-a primit numaidecât, măria-ta, şi aşa după cum îi cerusem, n-a fost de faţă decât Ioan Kemeny M-a ascultat cu cea mai adâncă băgare de seamă Pe logofătul Gheorghe Ştefan îl cunoaşte bine, căci a fost de mai multe ori sol la curtea Transilvaniei De asemeni se încrede desăvârşit în măria-ta, care ştii şi mai multe despre logofăt şi chezăşuieşti pentru el „De altfel, spunea pe bună dreptate luminăţia-sa principele, unde să căutăm altul mai potrivit? Şi apoi nici nu este timp pentru asta ” — Aşa a spus, că nu este timp? — Chiar aşa, doamne — Atunci înseamnă că şi el doreşte ca lucrul să se împlinească foarte grabnic — Altminteri cum? Tânărul voievod ştie prea bine că Lupu a străduit odinioară să-l răstoarne pe părintele său, iar nici acum nu pune vreun preţ pe bunele gânduri ale domnului moldovean Ştirea că Lupu vrea să intre în Muntenia cu tătarii şi cu cazacii lui Timuş l-a tulburat grozav, fiindcă el vrea să aibă aici un prieten de nădejde, iar nu o suliţă în coastă Mi-a zis, bătând în masă cu mănuşa lui de piele de cerb: „Spune-i măriei sale Matei vodă că nu voi precupeţi nimica spre a curma pentru totdeauna această ameninţare care umbreşte deopotrivă viitorul ţărilor noastre!” — Lăudat fie Domnul! se însufleţi Matei Acest tânăr principe e un om hotărât, care chibzuieşte repede şi bine — Eu cred că a mai atârnat şi altceva în cumpănă, măria-ta, zise Vâlcu Gheorghe Rákoczy al II-lea nu poate să uite ruşinea pe care vodă Lupu i-a făcut-o fratelui său, Sigismund, nemaivoind să i-o dea pe Ruxandra E la fel de mândru şi neiertător că răposatul său tată Am simţit asta — Aşchia nu sare departe de trunchi, Vâlcule, Dacă vom izbândi ceea ce am plănuit, aceste trei ţări vor rămâne un mănunchi tare, vor gândi şi vor hotărî la fel, după cum am râvnit eu şi au râvnit şi alţii înaintea mea Asta e însemnat… Spune, Vâlcule, ce a mai zis măria-sa principele? — A zis aşa, că va pune tot atâta oaste câtă pui măria-ta Însă acum, în pragul iernii, nu socoate că e potrivit La primăvară, da Până atunci va avea timp şi logofătul să-şi pună lucrurile la cale mai cu temei, să câştige cât mai mulţi oameni de partea sa Iar la primăvară va cădea trăsnetul peste Vasile vodă Amurgul timpuriu, de decembrie, începuse să năpădească odaia Trăsăturile lui Matei nu se mai desluşeau prea bine, însă licărirea ochilor îi crescuse, aspră şi vie ca un tăiş: — Bine Vei îngropa toate acestea în inima ta, slugere Nu vei sufla nimănui un cuvânt, chiar dacă te-ar ispiti însuşi necuratul — Asta mi-e crucea, măria-ta Răspund cu capul * Gheorghe Ştefan, fiul logofătului Dumitraşcu Ceaur, din Buciuleştii Bistriţei, se ridicase încă din tinereţe şi cu destulă repeziciune pe cele mai înalte trepte ale dregătorilor moldovene, îl ajutaseră la aceasta şi averea, dar şi râvna şi bunele lui însuşiri Vasile vodă Lupu, căutând în juru-i oameni iscusiţi şi devotaţi, îşi oprise ochii asupra lui, făcându-l mare logofăt Se părea aşadar că viaţa marelui logofăt se va petrece înseninată până la capăt, în cinste şi preţuire, la dreapta măriei sale Dar în ochiul cel mai limpede se poate furişa o grăuncioară de nisip, înroşindu-l şi înveninându-l cu arsura suferinţei Cât din iubire, cât din vanitate, deoarece voia să rămână neîntrecut şi pizmuit şi în privinţa aceasta, logofătul se însurase cu Safta, fata visternicului Toader Boul, cea vestită în toată Moldova pentru marea ei frumuseţe, căci avea chip de icoană şi trup de statuie păgână Înturnându-se la Iaşi dintr-una din călătoriile sale, la care cu atâta sârguinţă îl mâna domnul ţării, Gheorghe Ştefan auzi unele şoapte „Voitorii de bine” îi spuseră cu mare fereală că Vasile vodă o ameţise şi o încolţise atât de rău pe jupâneasa Safta, încât, până la urmă, aceasta se lăsase pradă poftelor sale Să fi fost adevărat? Să fi fost scorneală? Aceasta nu o ştiau decât cei doi împricinaţi, dar adevărat putea să fie, fiindcă era prea cunoscută slăbiciunea lui Lupu pentru partea femeiască, iar la petrecerile de la curte văzuse toată lumea ce ochiade înfocate îi arunca Saftei acel falnic bărbat care era voievodul Moldovei Destul că ghimpele otrăvit se înfipse în inima logofătului şi rămase acolo, făcând prăpăd mare Gheorghe Ştefan era destul de înţelept să înţeleagă că dacă-l va învinui făţiş pe măria-sa, îşi va pierde rangul, poate chiar şi viaţa Tăcu, închizând în sine amărăciunea care-i posomora sufletul şi chipul ca zeama de cucută Nu dădea glas adevăratelor simţiri, decât când se afla laolaltă cu bunii săi prieteni, între care fraţii Ciogolea, serdarul Ştefan, comisul Jucu şi alţi câţiva La început făcea acest lucru pe ocolite, mai mult prin scrâşnete şi vorbe în doi peri Dar treptat, în sânul acelor mici adunări, începură să răsune cu tot mai mare îndrăzneală şi asprime nemulţumirile şi acuzaţiile împotriva lui Lupu vodă Gheorghe Ştefan se transformase într-un adevărat stâlp de ură şi singurul gând care-l stăpânea era să-l vadă pe Lupu izgonit de pe tron, pribeag, umilit şi hărţuit de dureri Într-una din misiunile sale în Valahia, – căci îşi îndeplinea slujba la fel de conştiincios – îşi dezvălui pătimaş acest gând, iar Matei vodă începu să privească la dânsul cu mare interes Copleşitoarea speranţă că el însuşi se va putea înălţa odată şi odată în locul lui Lupu începuse a licări mai demult în sufletul logofătului, însă tainicul mesaj pe care-l primi de la Matei prin mijlocirea lui Aram, neguţătorul, schimbă licărirea aceasta în vâlvoare Revolta lui Gheorghe Ştefan se lăţise ca un râu umflat de ploi, punând în mişcare forţe primejdioase, numai Vasile vodă nu bănuia nimic, urmând să-i arate, logofătului aceeaşi încredere de odinioară Pricina dintâi care aţâţase clocotul acela în pieptul marelui logofăt aproape că nu mai avea însemnătate, era prea măruntă față de înfriguratele lui planuri de acum Imboldul pe care i-l dădeau voievozii Transilvaniei şi Ţării Româneşti, sprijinul făgăduit de aceştia, îl făceau să nu mai gândească decât la sceptrul Moldovei şi la felul cum va cârmui el, Gheorghe Ştefan voievod, fără să-i treacă o clipă prin minte că, de fapt, s-a schimbat pe nesimţite în vânzătorul şi călăul celui pe care-l slujise Peste iarnă, avu loc un secret şi asiduu schimb de mesaje între Matei vodă, Gheorghe Rákoczy al II-lea şi Gheorghe Ştefan În sfârşit, în luna aprilie 1653, cu vreo zece zile înainte de Paşti, acesta din urmă primi printr-un herghelegiu din Transilvania, care venise chipurile la Iaşi să vândă nişte armăsari ungureşti, vestea că oştile celor doi voievozi sunt gata să intre în Moldova… Lupu vodă aflase cu mare uimire şi ciudă că vecinul său Matei şi-a venit cu totul în fire din lunga lui zăcere Dar faptul acesta nu-i schimbase cu nimic intenţiile Îşi urma cu tot atâta stăruinţă intervenţiile pe lângă Poartă, iar pe de altă arte pregătea de zor proiectata expediţie în Ţara Românească Când Gheorghe Ştefan primi vestea aşteptată, domnul tocmai îi încredinţase 40 000 de galbeni destinaţi cheltuielilor acestei expediţii Logofătul îi ascunse cu grijă, căci aveau să-i prindă bine: gândea că va trebui să năimească el însuşi oşti de pază, cândva, şi apoi ştia câte daruri băneşti va trebui să facă vizirilor pentru a căpăta consfinţirea domniei Apoi, fără să mai piardă o clipă, porni în goana calului, însoţit de câţiva slujitori, către pasul Oituz, pe unde urmau să intre oştile transilvane, comandate de Kemeny Dar iată ce se întâmplă după plecarea lui: Cuprinşi de remuşcări, ori poate înfricoşându-se de ce vor păţi în cazul când conspiraţia va da greş, fraţii Ciogolea aduseră la cunoştinţa voievodului – dar nu personal, ci prin gura părintelui Iosif, duhovnicul curţii – tot ce a pus la cale logofătul Gheorghe Ştefan Sărmanii Ciogoleşti, care crezuseră că astfel vor ieşi basma curată, se înşelară crunt Apucat de o mânie nemaivăzută, Vasile vodă le puse capetele pe butuc, şi lor şi serdarului Ştefan, cu toată împotrivirea Cantacuzinilor, care stăruiseră să-i cruţe Îndată după aceasta, Lupu trimise înspre hotar un trup mic de oaste, sub conducerea vătafilor Sculi şi Iacomi, să vadă dacă nu-l pot ajunge pe fugar, iar dacă acesta va primi vreun ajutor din afară, să-i ţină pe loc pe neprieteni, până ce el, Lupu, se va pregăti cumsecade de apărare Voievodul era însă departe de a bănui cât de puternic e acest ajutor Călăreţii munteni, avându-l în frunte pe banul Gheorma, trecuseră demult Milcovul şi se împreunaseră cu oastea transilvană, iar acum înaintau către cetatea de scaun, avându-l în mijlocul lor pe Gheorghe Ştefan, palid, dar mândru şi încrezător În apropiere de Roman, raiterii celor doi vătafi dădură faţă în faţă cu avangarda năvălitorilor, comandată de rotmistrul ungur Honda Oştean încercat, Honda porunci foc fără să piardă o clipă Muschetele bubuiră şi o parte dintre oamenii vătafilor se prăvăliră din şa ca seceraţi Printre aceştia se afla şi bătrânul Sculi, căruia plumbul îi străbătuse prin ochi, omorându-l pe loc Urmă o scurtă încăierare cu săbiile, dar Iacomi înţelese curând că forţele potrivnicului sunt mult superioare şi întorcând caii, porni în galop năpraznic către Iaşi cu călăreţii ce-i rămăseseră, măcar spre a da de ştire măriei sale despre urgia ce se apropia Surprinderea fusese totală şi-l pusese pe Lupu într-o situaţie dramatică Într-un timp atât de scurt, nici nu mai putea fi vorba să pregătească o apărare temeinică Îşi puse aşadar ultima nădejde în cazacii lui Timuş Îl trimise pe nepotul său, paharnicul Ştefăniţă, cu odoarele, cu visteria şi cu o mână de oşteni la Neamţ, unde ar fi putut rezista câtva timp, iar el însuşi porni grabnic către cetatea Hotinului spre a cere ajutor ginerelui său În lunea patimilor, măria-sa Gheorghe Ştefan fu miruit de către vlădică şi i se puse pe frunte cununa domnească Kemeny şi banul Gheorma fură de faţă la ceremonie, ca reprezentanţi ai ţărilor vecine Unii boieri moldoveni îl urmaseră pe Lupu în pribegie Alţii se trăseseră în grabă pe la conacele lor Erau însă destui cei care nemulţumiţi de marea severitate a lui Lupu, de fumurile lui, de prieteşugul lui cu cazacii şi cu muscalii, se adunară în jurul noului voievod firitisindu-l şi jurându-i supunere Mulţimile fără nume şi fără stare ieşiră şi ele în privelişte Totdeauna uitate, năpăstuite, amăgite, asuprite de vrăjmaşi şi de oamenii stăpânirii, îndurând tot greul vieţii şi trudind fără hodină, mulţimile acestea erau ca iarba care, retezată de coasă şi călcată în copitele cailor, se ridică mereu spre lumină, înviorată de roua speranţei Nu puteau şti ce este în inima lui Gheorghe Ştefan voievod Ştiau doar că l-a alungat din scaun pe Lupu voievod, care copleşea lumea cu strălucirea lui, dar care gândise prea puţin la cei necăjiţi Schimbarea aceasta putea să fie spre bine, astfel că strigară din toată inima, cu glasul nădejdii: — Trăiască măria-sa, întru mulţi ani! Pe faţa lui Ghedrghe Ştefan îmbujorarea luase locul gălbenelii, ascultând aceste strigăte şi ascultând legământul de credinţă al boierilor Făgădui celor sărmani dreptate şi blândeţe, precum şi uşurarea de biruri Apoi cuvântă pentru dregătorii strânşi lângă sine: — Boieri dumneavoastră, au dat Dumnezeu de am izbândit Se cade dintâi să mulţumim pentru sprijin măriilor lor Matei vodă şi Gheorghe Rákoczy al II-lea, care au cunoscut şi au înţeles durerile noastre În dreaptă şi luminată frăţie vom trăi totdeauna cu aceste ţări, aşa cum s-ar fi cuvenit să fie şi până astăzi, dar n-a fost, din pricina lui Lupu cel veşnic înfumurat şi gâlcevitor Cât rău a făcut el ţării şi nouă nu mai spun eu aici Răul acesta e scris cu acul înroşit în inimile noastre Vasile vodă nu a respectat nici cinstea, nici credinţa, dispreţuindu-ne ca pe slugi Dacă a greşit cineva, nu l-a iertat, iar nici pocăinţa n-a avut crezare în faţa lui, dovadă sângele vărsat cu atâta furie, al Ciogoleştilor… Fostul mare logofăt mai vorbi o vreme, vărsându-şi tot focul împotriva lui Lupu, făcând promisiuni generoase şi arătând cât de drepte şi cumpănite vor fi de-acum căile Moldovei, sub oblăduirea lui Banul Gheorma îl asculta cu atenţie, cântărindu-l pe sub gene, căci era vulpe bătrână Nu, nu greşise măria-sa Matei vodă oprindu-şi alegerea asupra acestui om Pricepere în treburile politice şi administrative avea, căci deţinuse dregătorii înalte Însă Gheorma păstra unele îndoieli, căci noul voievod, deşi ar fi fost gata să-şi pună viaţa în joc, cum o şi făcuse, i se părea că nu are forţa aceea care înflăcărează inimile celor din jur şi stăvileşte aripa furtunii Îndată după paşti, banul Gheorma se înfăţişă măriei sale, vestindu-l că va porni cu oştile îndărăt, spre Ţara Românească Gheorghe Ştefan tresări şi pe frunte i se lăsă norul neliniştii:, — Atât de repede?! — Aşa sună porunca lui Matei vodă, măria-ta — Şi Kemeny pleacă? — Şi el Avem porunci limpezi Nu e bine ca steagurile noastre să rămână prea mult pe pământul Moldovei Acum măria-ta eşti stăpân şi ai oştile măriei tale — Oştile mele… zâmbi îndoielnic voievodul Domnia-ta ştii foarte bine că sunt puţine deocamdată şi rău înjghebate Abia am trimis să se strige oşteni în plată şi nu ştiu când voi putea alcătui polcurile vrednice de care am nevoie Banul Gheorma căută să-l îmbărbăteze: — Lupu e pribeag şi nu se ştie când şi dacă va mai cuteza să încerce ceva Până atunci vei izbuti măria-ta strângi oameni de apărare Iar la caz de nevoie, fii încredinţat că şi Matei vodă şi principele Rákoczy îţi vor sări în ajutor După cum te-au sprijinit la început, nu te vor părăsi nici atunci Gheorghe Ştefan voi să mai zică ceva, dar se răzgândi Mândria îl împiedica să mai stăruie, rămase tăcut, cotropit de presimţiri rele Nu-l înşelară acele presimţiri Nu apucase să stea prea multe săptămâni în scaunul Moldovei, când pribeagul Lupu căzu pe neaşteptate asupra lui, urmat de talazul nimicitor al cazacilor şi tătarilor Plin de curajul disperării, Gheorghe Ştefan îi ieşi în cale la Popricani, pe Jijia, dar mica lui oştire fu zdrobită şi împrăştiată Nenorocosul rival al lui Lupu luă el însuşi calea exilului, în timp ce machedoneanul intra în cetatea de scaun, încruntat şi triumfător Cazacii şi tătarii se dedară, ca de obicei, la silnicii şi prădăciuni mari Luară cu japca vitele sătenilor, arseră târguri şi conace, tăind şi spânzurând pe cine nimereau Iaşii ajunseră locul unor răzbunări sângeroase Boierii care se dăduseră de partea lui Gheorghe Ştefan fură târâţi de bărbi, batjocoriţi şi străpunşi cu suliţele ca nişte pui de găină Timuş găsise un prilej bun pentru a-şi vărsa necazul pe cei ce se împotriviseră odinioară la căsătoria lui cu domniţa Ruxandra, iar fraţii Toma şi Iordache Cantacuzino scăpară cu mare greutate din mâinile lui Atâtea blestemăţii săvârşi zaporojeanul, încât Lupu însuşi se îngrozi, neștiind cum să-l mai domolească Însă Vasile vodă, care se pricepuse totdeauna să întoarcă răul spre bine, trăgând foloase din el, luă deodată o hotărâre îndrăzneaţă Vrăjmăşia lui împotriva lui Matei, care-i surpase tronul cu atâta dibăcie, crescuse ca pojarul Forţele pe care le avea lângă sine i se păreau prea de ajuns pentru a-l înfrânge definitiv pe bătrânul voievod şi a lua, la rându-i, sceptrul Ţării Româneşti Alarmaţi de alianţa închegată între Matei, tânărul Rákoczy şi Gheorghe Ştefan, turcii îşi dădură de astă dată asentimentul Prin urmare, în primele zile ale lunii mai, punându-se în fruntea oştilor de moldoveni, cazaci şi tătari şi sprijinit de către bulucuri de ieniceri de la Silistra şi din Rumelia, Vasile vodă Lupu porni înspre Milcov hotărât să încheie pentru vecie răfuiala cu voievodul valah CAPITOLUL 11 Luna mai a anului 1653 se arătase mai călduroasă ca de obicei Pe dealurile Târgoviştei livezile abia îşi scuturaseră floarea, pomii începeau să lege rod, îmbiaţi de razele fierbinţi ale soarelui; încolţiseră grâiele ca peria şi hlamida ierbii strălucea verde şi luminoasă până departe, sub streaşina codrului Se vestea un an bogat, dar nimeni în acele zile nu avea putere să se gândească la asta şi să se bucure Văile şi tăpşanele furnicau de oşti, care umpluseră depărtarea cu vuietul lor Pe uliţele cetăţii duruiau grelele tunuri de bronz ale lui Gustav Fux, scoase anevoie din lăcaşurile lor şi târâte de cai nemţeşti cu spinarea lată şi copitele cât ghiuleaua Undeva, pe clinurile adăpostite de stejeriş se înşiruiau steagurile de darabani în haine vineţii, aduşi de căpeteniile din Slatina, Câmpulung, Lichireşti, şi de prin alte părţi ale ţării Într-alt loc tăbărâseră călăreţii transilvani veniţi într-ajutor de peste munţi; trupurile călăraşilor de margine şi ale roşiilor, cu flamuri mici în vârful suliţelor, se scurgeau neîncetat Ici, colo, izbucnea câte-un glas de trâmbiţă, asemănător cu un muget de sălbăticiune; în mijlocul cetelor de slujitori înarmaţi până-n dinţi fluturau mantiile de mătase ale boierilor; scânteiau în soare coifuri, platoşe şi ţevi de muschetă, praporii unduiau în bătaia vântului de primăvară, scârţâiau carele încărcate şi pretutindeni răsunau paşii apăsaţi ai oştenilor, făcând pământul să geamă şi să tremure în adânc Ceva mai înainte, două trupuri de oaste, comandate de Radu Mihalcea şi de Preda Bucşanu, plecaseră cu iuţeală în ajutorul marelui spătar Diicul Buicescu, aflat la hotarul cu Moldova încă de la cele dintâi semne de primejdie Apoi, toată noaptea de sâmbătă spre duminică, porniră la drum, rând pe rând, carele cu muniţii şi proviant, tunarii lui Fux, pedestraşii şi o parte din călărimea grea, umplând întunericul de ropot şi pierzându-se apoi ca nişte fantasme în bruma căldicică, abia destrămată de stele În zorii zilei de duminică, 15 mai, se puse în mişcare restul oştirii, în frunte cu măria-sa Matei vodă Basarab Din capul treptelor, vlădica Ignatie, în rantia-i sobră, pe care arareori o schimba cu strălucirea stiharelor, făcu semnul crucii asupra voievodului Matei se descoperi o clipă, plecându-şi fruntea, apoi, ajutat de Duşan, încălecă pe bidiviul negru ca iadul, cu o frunzuliţă de omăt între urechi, care-şi smucea nerăbdător frâul, ţinut de doi slujitori Când măria-sa ieşi călare pe sub arcul de piatră al porţii, se lăsase o asemenea linişte încât se auzeau mierlele fluierând în crângurile învecinate Răsunară apoi, scurte şi puternice ca o bubuitură, uralele oştenilor Armăsarul negru tresări şi zvâcni, dar Matei vodă îl îmblânzi bătându-l pe grumaz cu mâna înmănuşată Îl înţepă uşor cu boldurile aurite ale pintenilor şi porni la trap Lângă domn se alăturară boieri de vază şi săbii încercate ale Ţării Româneşti Îndată după ei venea o mică gardă de alvaniţi, cu căciuli turtite şi cu platoşe de oţel peste cămăşile lor ţepene şi albe ca spuma În urmă se rânduiră cu un ropot surd, val după val, înveşmântaţi în zale până la brâu, cu paloşe scurte la oblânc şi cu ţevile flintelor ridicate, şirurile de seimeni Bătaia clopotelor, clinchetul armelor şi ţăcănitul potcoavelor se contopeau într-un zvon de-o veselie înşelătoare, flamurile umezite de aburul subţire al dimineţii începeau să se desfăşoare sub adiere Pâlcuri de ţărani şi târgoveţi se grămădeau pe laturile drumului, privind torentul care se scurgea, plini de îngrijorare pentru ce va fi, dar pătrunşi de respect şi de admiraţie înaintea domnului ţării, care li se înfăţişa în toată măreţia şi puterea lui Matei vodă era bătrân, trecuse de şaptezeci de ani şi abia cu câtva timp în urmă se crezuse că îl vor duce la locul de veci, dar iată că acum se arătă mai viu ca niciodată, ieşise întărit ca o salamandră din focul suferinţei și se repezea tăcut şi viforos să înfrunte duşmanul Îşi îndesase calpacul de blană de sobol cu egretă tremurătoare până la mijlocul frunţii, iar faţa-i părea mică şi schimonosită, dar i-o lumina barba scurtă, sclipitoare ca argintul, iar ochii-i cătau drept înainte, cu o agerime posomorâtă Pe umeri purta o mantie vişinie, ale cărei falduri atârnau pe crupa calului, peste cioltarul brodat Platoşa măriei sale avea resfrângeri aurii, iar sabia uşoară care-i spânzura la şold era de asemeni aurită, cu mânerul bătut în mărgăritare mici, cu miezul limpede Oamenii îl urmăriră cu privirea pe măria-sa, urmăriră şirurile de oşteni până ce acestea se pierdură în depărtare, înghiţite de vâlvătaia roşie a soarelui care răsărea În primele ceasuri ale dimineţii, Matei merse tăcut Pe chipul lui se întipăreau tot mai adânc grija şi preocuparea datorate lipsei de veşti Curieri pe cai iuţi porneau în goană, alţii se întorceau sleiţi şi la vederea lor, voievodul tresărea, întrebând cu încordare: — Ce este? Aţi aflat ceva? — Nimic, măria-ta Niciun semn Străjile dinainte arată că locurile sunt liniştite Văzând tot mai adânca frământare a măriei sale, Udrea Doicescu căută să-i ogoiască inima: — Doamne, eu zic că dacă se întâmpla ceva rău, am fi aflat până acum Socot că marele spătar îl ţine bine în chingi pe vrăjmaş, acolo, la Milcov — Bine, rău, ar fi trebuit să ne dea de ştire, nu să ne ţină aşa, cu sufletul la gură Diicul avea oaste puţină Mă întreb dacă i-au sosit ajutoarele la vreme Mă întreb cu ce putere au izbit Lupu şi Timuş Mă întreb… Pufni mânios: Toate astea îmi tulbură mintea, Udreo, mă împiedică să gândesc limpede la ce este de făcut Întreaga zi se scurse astfel, în nesiguranţă şi încordare, nu venea de nicăieri o ştire cât de mică şi, treptat, îi cuprinse pe toţi neliniştea Trecură prin Cornişani, unde făcură un popas foarte scurt, iar în faptul serii ajunseră la Băleni Cea dintâi grijă a lui Matei fu să trimită două detaşamente de călăreţi pentru pază, înspre Dobra şi Mărceşti Apoi oştile se pregătiră să înnopteze Se înălţară corturi pentru boieri şi unele căpetenii, alţii îşi căutară adăpost prin case şi fânare, dar cei mai mulţi dormiră sub cerul liber, înveliţi în cojoace Măria-sa fu găzduit cu toată cinstea în conacul Bălenilor Slujitorii foiau în toate părţile, pregătind odăile de culcare, pe când în sala cea mare a conacului, vodă Matei, banul Gheorma, Socol Cornăţeanu şi Udrea Doicescu cinau într-o tăcere posacă Deodată, de-afară se auzi zdupăit de paşi şi larmă înnăbuşită, de glasuri Voievodul înălţă capul: — A sosit o ştafetă! Altceva nu poate fi Dar până să trimită să vadă ce este, în pragul uşii se arătă, într-o desăvârşită ţinută ostăşească, dar purtând pe faţă semnele unei cumplite oboseli, tânărul spătar Barbu Filişanu, fiul răposatului Dumitru Filişanu, cel ce-i fusese cândva soţ de pribegie lui Matei — Vorbeşte, Barbule, îl îndemnă scormonindu-l cu privirea Ce s-a întâmplat? De ce nu aţi dat semn până acuma? — Măria-ta, ne-au răzbit, spuse Filişanu cu vocea înecată şi ochii i se întunecară ca noaptea Vodă Matei se ridică în picioare, sprijinindu-se de tăblia mesei: — Vrăjmaşii… au intrat? — Au intrat, măria-ta, nu le-am putut ţine piept Sunt aproape, pe urmele noastre — Cât de aproape? La un ceas? La două? — Nu chiar atâta, măria-ta, dar au trecut Teleajenul şi vin Se mişcă încet… oştire multă… — Diicul? întrebă cu îngrijorare banul Gheorma — Trăieşte Dar am pierdut destui luptători De două ori ne-am încăierat, a fost prăpăd mare Cu o sforţare supraomenească, bătrânul voievod se strădui să-şi păstreze cumpătul Numai faţa palid-cenuşie trăda supărarea şi zbuciumul ce i-l pricinuiseră nefericitele veşti: — Spune tot, cum a fost, Barbule Liniştit şi cu limpezime Suntem oşteni Vorbele acestea fură ca o biciuire pentru tânărul spătar Înghiţi un nod amar, apoi îşi umezi buzele crăpate: — A fost aşa, măria-ta… Marele spătar a poruncit să ne aşezăm cu călăreţii lângă Focşani, pe malul drept al Milcovului Era un loc bun, nu puteam fi loviţi fără veste, căci ne ocrotea malul înalt şi râpos Nu aveam destulă putere, dar ca să părem mai mulţi, ne-am împărţit oastea în două: o parte înşirată de-a lungul râului, alta stolită îndărăt Domnia-sa Diicul Buicescu trimisese cercetaşi dincolo, aşa încât am avut la vreme ştiri despre mişcările duşmanului — Hotărâri chibzuite, încuviinţă clucerul Cornăţeanu — Întocmai Când s-au arătat, un ceas mai târziu, oştile lui Lupu şi Timuş, înnegriseră zarea, nu alta Noi am rămas pe loc Un ceambul de tătari şi un steag de moldoveni au încercat să treacă apa, dar i-am dat îndărăt şi atât de tare ne-am avântat, încât am răzbit dincolo, tăind în stânga şi-n dreapta Pe urmă ne-au aruncat ei îndărăt şi aşa ne-am tot hărţuit o vreme I-am muşcat zdravăn, dar au căzut şi de-ai noştri, cu duiumul Asta însă n-ar fi fost nimica, fiindcă n-am băgat de seamă un lucru: Vodă Vasile într-adins ne ţinea astfel încleştaţi, ca să ne întindă o capcană Pe când ne învălmăşeam noi, un trup de lefegii nemţi ai lui Lupu, cumpliţi luptători, au căutat un vad şi au trecut Milcovul pe furiş, căzându-ne în coastă Când au răpăit muschetele nemţilor, ne-am văzut prinşi între două focuri şi nu mai ştiam ce să facem Cazacii au dat buzna ca o vijelie Marele spătar s-a tras înspre Râmnic, cu ce-i mai rămăsese din călărime, dar alte pâlcuri s-au răzleţit în alte părţi… Barbu Filişanu se opri să-şi tragă răsuflarea, trecându-şi iarăşi limba peste buzele scorojite — Cum judeci tu toate acestea, Barbule? Tânărul boier rămase uluit şi amuţit în faţa acestei întrebări tăioase Şuviţe sângerii năpădiseră ochii voievodului, parcă se scofâlcise deodată, oasele îi împungeau pielea feţii, vânătă acum de supărare Repetă neînduplecat: — Cum priveşti tu aceasta? Eşti tânăr, dar ai capul pe umeri şi ai fost acolo Răspunde Aici nu mai e vorba de bunul nume al unuia sau altuia dintre voi, sunt în joc ţara și tronul Răspunde, Barbule: cum priveşti tu aceste fapte? Fruntea lui Barbu Filişanu se înroşi, acoperindu-se de sudoare Înţelesese demult, ca şi toţi ceilalţi, care a fost greşeala lui Diicul Buicescu, dar nu se aşteptase că va fi nevoit să-l judece pe marele spătar înaintea măriei sale Primele cuvinte ieşiră gângăvite, dar apoi îşi regăsi puterea sub privirea de jar a voievodului: — Domnia-sa Diicul Buicescu poate că nu trebuia să primească lupta, văzând cât de tare e vrăjmaşul — Sau dacă i s-a întunecat mintea şi a primit-o, trebuia să piară acolo, iar nu să fugă! strigă Matei atât de tare, încât zbârnâiră ochiurile ferestrei — Măria-ta, spuse cu sfială tânărul boier, spătarul a încercat cât a putut să-i oprească pe fugari şi s-a deprins printre cei din urmă din harţ Nici nu-i păsa de plumbi — Diicul nu e un fricos, întări şi Udrea Doicescu — Cine zice că este? mormăi Matei Oftă: De ce nu înţelegeţi? Aici nu e vorba de vitejia lui Spune mai departe, Barbule: Ce-a fost după aceea? — Trăgându-ne îndărăt, cu cazacii pe urmele noastre, am întâlnit ajutoarele trimise de măria-ta, pe căpitanii Gălăţeanu şi Radu Mihalcea Ne aflam la Şoplea, aproape de Teleajen Pâlcurile noastre răzleţe de pedestrime, care veneau de peste tot, precum şi băjenari de prin sate, se îmbulzeau să treacă podul peste râu Vrăjmaşul se apropia Atunci, domnia-sa spătarul a hotărât să primim iarăşi lupta şi să stăm pavăză cu călăraşii, până ce se va scurge toată lumea aceea Aşa am şi făcut Marele spătar Diicul Buicescu a trecut cel din urmă pe pod încoace, cu sabia plină de sânge şi răcnind ca un leu, încât cazacii nici n-au avut curaj să se apropie prea tare de el Am apucat prin păduri, unde îi era mai greu vrăjmaşului să ne urmărească, şi am trecut Prahova dinjos de Cocorăşti Pe mine m-a mânat încoace, să dau de veste, iar domnia-sa spătarul, cu oastea adunată iarăşi, s-a îndreptat spre Finta Se lăsă tăcerea Vestea despre marea putere a duşmanului, lanţul acesta de înfrângeri, îi zguduise pe toţi Vodă Matei tăcea de asemeni, privind ţintă la făcliile de pe masă, ca şi cum ar fi căutat acolo lumină şi dezlegare Îi respectară tăcerea Privind la Matei vodă văzură cum, încet, trăsăturile i se destind şi ochiul tulbure i se limpezeşte — Duşmanii sunt şi ei oameni, spuse cu glas domol Trebuie să se hrănească şi să doarmă Aşa încât zic că noptea asta să facem şi noi la fel Deşi sunt încredinţat că unii s-ar simţi îndemnaţi să pornească chiar acum, fără întârziere, ori înainte, spre duşman, ori înapoi, spre Târgovişte… Dar trebuie să lăsăm oştenii să se odihnească, să prindă puteri, căci i-am mânat azi fără milă Iar mâine, înainte de a se lumina de ziuă, vom porni — Încotro, măria-ta? întrebă Socol Cornăţeanu, holbându-se nedumerit şi şovăitor — Tu ce crezi? îl iscodi Matei — În calea duşmanului! izbucni clucerul, înţelegând şi înflăcărându-se — Aşa, bătrâne şi credinciosule Socole, căci noi nu avem decât calea aceea, singură Vom merge întins către Finta Una că trebuie să ne unim cu oastea lui Buicescu, şi a doua că vrăjmaşul, ţinându-se pe urma spătarului, tot acolo va veni şi el Aduceţi la cunoştinţa căpeteniilor, mai spuse şi, întorcându-le spatele, porni să urce, liniştit şi sigur, treptele spre odaia de culcare În dimineaţa următoare, la cele dintâi luciri ale zilei, oştile erau gata de drum Aflaseră toţi, cu mic cu mare, despre apropierea duşmanului şi despre bătălia pierdută de Diicul Buicescu Porniră tăcuţi şi zgribuliţi în răcoarea zorilor, căci peste noapte se lăsase o ceaţă umedă, iar inimile tuturor erau cuprinse de temeri şi îndoială Soarele destrămă însă curând palele de ceaţă, luminând pământul ca o Bună Vestire şi în razele lui îl văzură pe voievod călărind falnic şi drept, în fruntea tuturor Caii începură să sforăie zgomotos, ciocârliile zburdau prin văzduh salutând apariţia astrului zilei Ropotul miilor de paşi prin câmpia verde semăna cu rostogolirea apelor de primăvară, care au înfrânt zăgazurile gheţii Merseră o vreme de-a lungul Ialomiţei, iar către amiază ajunseră în dreptul Fintei, unde-i întâmpinară străjile marelui spătar Diicul Buicescu se înfăţişă măriei sale buhăit de neodihnă şi zbucium, cu barba încâlcită şi ochi neguroşi Văzându-l în ce stare este şi înţelegându-i simţămintele, vodă Matei oftă Mânia dintâi îi mai trecuse şi de altfel nu era momentul să-l certe, rămânea vreme destulă să tragă învăţături, după luptă, dacă vor mai ieşi teferi din ea Întrebă numai: — Cât de departe sunt oştile lui Lupu? Nădăjduiesc că ai trimis cercetaşi… — Da, măria-ta, răspunse spătarul cu glas răguşit, dar uşurat întrucâtva Vrăjmaşul se află nici la o zi de drum, însă înaintează încet, cât de prevedere, cât din pricină că nohaii şi cazacii se abat mereu după pradă Vodă Matei rămase tăcut Nu-l întrebă ce măsuri de apărare a luat Truditele oşti ale spătarului se rânduiseră în grabă şi cum putuseră mai bine, gata să se împotrivească năvalei Cercetă o vreme împrejurimile, apoi întrebă iarăşi: — Cam câţi luptători au? Ai putut să preţuieşti? — Măria-ta, eu zic să fie de două ori mai mulţi, faţă de câţi oşteni avem noi acuma Dacă nu cumva şi mai mulţi Domnitorul simţi lipsa de vlagă şi descurajarea din vocea marelui spătar Teama şi slăbiciunea îi puteau lesne molipsi şi pe ceilalţi Înţelese că trebuie să le întărească încrederea în vreun fel Se întoarse către căpeteniile din jur: — Aţi auzit, boierilor? Câte doi de fiecare, dacă nu trei Vă încumetaţi? Apoi faţa domnitorului deveni iarăşi gravă: — Este şi numărul însemnat, de bună seamă Însă noi luptăm pe pământul nostru şi ne va întări Cel de Sus Iar ce nu vom putea săvârşi cu ajutorul Proniei, vom săvârşi prin chibzuinţă Apucă braţul marelui spătar: Mi-a spus Filişanu ce hotărâre ai luat şi cum ai luptat acolo, la Şoplea Ăi scăpat oamenii de la pieire… Bun lucru, Buicescule, fiindcă acuma va fi nevoie de fiecare om Vrând să întărească această laudă, banul Gheorma spuse: — Şi cuminte ai fost domnia-ta că ai aşezat oastea pe malul drept, acuma Gârla e o stavilă bună Vodă Matei privi îngândurat sforul tulbure al apei: — În adevăr, Ialomiţa e o stavilă dincoace de care ne putem apăra temeinic Oricum, tabăra va rămâne aici Dar noi nu numai la apărare trebuie să gândim, fiindcă altfel suntem pierduţi dinainte Să cercetăm locurile de dincolo, boieri dumneavoastră Trecură pe celălalt mal, cu un pâlc de oşteni Şesul cobora într-o pantă domoală către pârâul Finta, care lucea stins printre răchiţi şi arinişti Undeva, în stânga, dintre coroanele abia înverzite ale grădinilor se arătau acoperişurile satului şi clopotniţa de lemn a bisericii, peste care pluteau norişori alburii Aici, lângă Ialomiţa, locul era sănătos şi scurs, acoperit de ciulini şi brăzdat de poteci, dar cu cât pogorai înspre Finta, se făcea tot mai moale Caii împovăraţi se cufundau până la chişiţă, apa mustea din pământ, petice verzui ca mucegaiul acopereau ochiurile de smârc Pârâul Finta n-avea multă apă, dar de-a lungul vremii îşi săpase albia cu îndărătnicie, prefăcând-o într-o vâlcea abruptă, peste care trecea un podeţ de lemn, destul de trainic Toate acestea păreau a-l mulţumi pe Matei Pândind chipul voievodului, căpitanul Iancu Călinescu, oştean vechi şi experimentat, îşi îngădui să observe: — Vor trece greu pe-aicea — Oho, interveni Diicul Buicescu, şi încă ce greu! Eu pun mărturie, fiindcă am gâfâit mult prin clisa asta — Da, admise Matei, şi eu socot că vor avea de furcă Apoi se vor înghesui la podul acesta ca la strungă Pedestrimea are să treacă mai uşor prin vâlcea, dar caii nu, căci şi-ar frânge picioarele — Să nu stricăm podul, măria-ta? întrebă Vâlcu Grădişteanu — Nu, căci l-ar face la loc, ori ar umple vâlceaua cu fascine, ori şi mai rău, ar ocoli prin altă parte, căzând asupra noastră cum nu ne convine Lăsaţi-l aşa Iar acum să mergem, nu mai e vreme de pierdut Până noaptea târziu se îndeletniciră cu orânduirea taberei de pe malul drept, apropiind carele unul de altul, săpând şanţuri şi întărind-o pe cât se putea Tunurile lui Gustav Fux fură aşezate pe un loc mai ridicat şi adăpostite cu valuri de pământ Bătaia lor nu ajungea până la podeţul de peste Finta, dar oricum, dominau o bună parte din viitorul câmp de luptă Sfârşiră lucrul abia cătră miez Oştenii se tolăniră frânţi pe lângă focurile care ardeau cu vâlvătăi mari, fiindcă nu mai aveau de ce să se ferească, iar străjile vegheau până departe Nu se mai auzea decât murmurul liniştit al râului, ronţăitul cailor care păşteau în apropiere şi ţipătul huhurezilor prin desişuri Noaptea trecu ca o părere Stelele nici nu păliseră bine în dimineaţa aceea de marţi, 17 mai, când Matei vodă ieşi din cort, cu pieptaru-i uşor şi mlădios, călit de armurierii din Milan, peste care purta o mantie scurtă, închisă la culoare Avea pe cap tot calpacul cu pene, coiful i-l păstra Duşan şi avea să şi-l pună abia în ceasul luptei Călare pe calu-i negru, rupt parcă din beznele nopţii, priveghea trecerea tuturor oştilor de cealaltă parte Pe malul drept rămaseră numai două steaguri de pedestrime, pentru proteguirea taberei şi spre a alcătui o rezervă la caz de nevoie Voievodul hotărâse încă din ajun dispozitivul de luptă, dar verifică el însuşi aşezarea tuturor polcurilor, făcând numeroase schimbări, dând atâtea porunci şi strigând atât de tare la căpitani, încât răguşise cu totul şi uneori părea că horcăie şi se înnăbuşe Nu voise să mănânce nimic de dimineaţă, doar o fărâmiţă de pâine cu vin, ca la împărtăşanie, şi Duşan îl urmărea plin de îngrijorare Aşezarea şi forfota durară încă destulă vreme, căpeteniile mai tinere priveau pieziş dar nu fără admiraţie la acest bătrân îndârjit care li se părea lor că-i prigoneşte de pomană Soarele se înălţase binişor când oştile se rânduiseră, în sfârşit, în ordinea de bătaie La mijloc fusese masată pedestrimea, într-un pătrat cu rânduri strânse, ca o pădure care şi-ar fi apropiat deodată trunchiurile, încât nici pasărea nu avea loc să treacă În primele şiruri ale acestui pătrat se aflau darabanii, cu platoşele lor de piele, bătute cu bumbi de alamă şi purtând pe umăr archebuze cu ţeava scurtă Veneau apoi glotaşii, mulţi dintre ei flăcăi de la poalele munţilor, cu ţundrele lor cenuşii şi flocoase şi cu căciulile înalte, ţuguiate ca nişte turnuri Alţii purtau scurteici din blană de lup, arătând ca nişte sălbăticiuni ieşite la pradă, din bârlog, alţii sumane sau cojoace unsuroase, sprijinindu-se cu nădejde în topoarele lor grele ca nişte maiuri, pe care în luptă le ridicau cu amândouă mâinile, după obiceiul pădurenilor Pe spate aveau petrecute arcuri lungi, iar la brâu le spânzura cucura cu săgeţi Mulţi erau înarmaţi cu ţăpoaie sau șpăngi, securi mici cu două tăişuri, ghioage de fier cu colţi, arme primitive şi de tot felul, însă teribile în lupta de aproape Laturile acestui pătrat erau înrămate în fier de şirurile lefegiilor cu cămăşi de zale până la genunchi şi cu coifuri grele, după modelul suedez La flancul stâng se rânduise steagul călăreţilor transilvăneni ai lui Rákoczy La cel drept veneau roşii de curte, cu micile lor prapore zbătându-se în vârful lăncilor ridicate, ca un stol de prigorii Şi în sfârşit, seimenii cu platoşele frecate ca oglinda şi cu coifuri muscăleşti, rotunde şi ghintuite pe margine Muschetele sprijinite în tocul şeii îşi ridicau spre cer gurile lucioase, iar săbiile în teacă de metal li se mişcau slobod lângă picior, prinse de cureaua lată, petrecută pe piept Pe chipurile mustăcioase şi încruntate, brăzdate de cicatrici, ale acestor mercenari, sârbi sau poloni, unguri sau nemţi sau valahi, nu se putea citi, dincolo de pecetea nepăsării şi dispreţului faţă de moarte, cu cure dănţuiseră de-atâtea ori, decât cruzimea şi grijă de a nu-şi ştirbi faima de luptători neîntrecuţi Ajungând în dreptul lor, Matei se opri jucându-şi calul pe loc Îi privi lung şi o dată mai mult inima i se umflă de mândrie şi mulţumire în faţa acestor războinici crunţi şi desăvârşiţi Seimenii înţeleseră asta din privirile măriei sale şi trăgând cu o singură mişcare paloşele din teacă le înălţară drept, strigând cu glas de tunet: — Vivat Matheus rex! Ceva mai înainte, Iancu Călinescu, căpetenia lor, îi vestise că, dacă se vor distinge în luptă şi vor birui, vor primi câte trei lefuri în chip de răsplată, aşa că înflăcărarea lor avea bun temei, dar celelalte oşti, luând pildă de la strigătul lor, izbucniră la rându-le în urale Matei ridică braţul, domolindu-i pe toţi: — În luptă vreau să vă aud glasul, am spus-o întotdeauna! Vine asupră-ne neprietenul nostru Vasile vodă, după cum s-a fost învăţat, căci demult ne râvneşte coroana şi moşia El nu vine singur, ci împreună cu păgânii şi cu cazacii lui Timuş Hmelniţki, mai răi decât păgânii Se cunoaşte câte a îndurat chiar ţara lui Vasile vodă de pe urma lor: arderi şi prădăciuni şi siluiri… Iar acuma vrea să aducă toate acestea pe capul nostru Priviţi, spuse scoţându-şi brusc calpacul, priviţi părul acesta alb Eu sunt părintele vostru şi părintele acestei ţări! Nu voi răbda să văd ţara pe mâini nevrednice! Nu voi răbda să vă văd robii lui Timuş şi ai hanului Gherei! Mai bine moartea! Duşmanii sunt mulţi, dar luptând cu bărbăţie îi vom răzbi şi vom trăi, depărtând de la noi ruşinea şi umilinţa Doamne-ajută, oştenii mei! Îşi puse iarăşi calpacul pe creştet Niciun glas nu mai izbucni din rânduri Se lăsase linişte deplină, doar flamurile biciuiau văzduhul, mişcate de vântul care se stârnise pe neaşteptate Cerul se acoperea de nori fumurii, prevestitori de ploaie şi se răcorise de-a binelea — Se lasă frig, mormăi Udrea Doicescu — Cu atât mai bine, răspunse voievodul Curând o să ne încingem atât de tare, încât n-are cum să strice puţină răcoare Dar minutele treceau şi vrăjmaşul tot nu se arăta Voievodul privea încordat, ca şi cum s-ar fi temut că oştile lui Lupu vor ţâşni de undeva, din pământ O ceată de călăreţi se arătă la orizont, trecând ca o vijelie podeţul peste Finta Era un pâlc de cercetaşi care, zăvobind prea mult în calea duşmanului, se încăierase cu avangărzile acestuia Galopau în neorânduială, strigând din răsputeri: — Sosesc! Sunt aproape! Nici nu se stinsese bine strigătul lor, când pe locurile mai ridicate de dincolo de pârâu se iviră ca nişte furnici harnice şirurile potrivnicilor Cu fiecare clipă se desluşeau mai bine şi prin rândurile luptătorilor trecu un freamăt La mijloc şi ceva mai înainte mergea la pas călărimea moldoveană, sub a cărei pavăză vie fâlfâiau panaşurile marilor căpetenii: fără îndoială, pe-acolo, pe undeva, se afla şi vodă Lupu În stânga sclipeau pălăriile de fier ale unor luptători pedeştri Pesemne vestiţii lefegii nemţi ai voievodului Moldovei Din nou oştenii lui Matei fremătară, un murmur adânc se răspândi printre ei, dar un semnal scurt de trâmbiţă îi potoli numaidecât, vestindu-i să fie cu luare-aminte la porunci — Tătarii şi cazacii nu se văd Nu sunt cu ei… — Nu se poate, măria-ta! strigă Diicul Buicescu Trebuie să fie iarăşi vreun şiretlic — Ori s-au risipit pe undeva, după jafuri şi au rămas în urmă, adause Vâlcu Grădişteanu Se vede că vodă Lupu nu-şi poate struni sălbatecul ginere — Mai degrabă, rosti măria-sa Oricum, fiţi cu băgare de seamă să nu cadă peste noi cine ştie dincotro Mă întreb ce va face Lupu, până una, alta Fără prea multă grabă, oastea duşmană începu să treacă pârâul, lefegii nemţi de-a dreptul prin vâlcea, călărimea pe pod Pe mulţi dintre căpitanii lui Matei îi ispiti deodată gândul că acum, în timpul trecerii, s-ar putea năpusti asupra lor, prinzându-i la strâmtoare Dar ştiau prea bine că s-ar împotmoli ei înşişi în zona nesigură şi mocirloasă şi apoi, faţă cu mulţimea aceea de oşti, nu era o bătălie pe care s-o sfârşeşti cât ai clipi, prin iuţeală şi viclenie Aşa că stătură neclintiţi După ce ultimii oameni trecură dincolo de Finta, oastea lui Lupu se desfăşură de-a lungul râului, apoi rămase în linişte şi nemişcare Vodă Matei îi întinse cuşma lui Duşan şi îşi îndesă pe cap coiful încrustat, căptuşit cu mătase Privea ţintă oastea din faţă, ce părea o fiară uriaşă care-şi trage o clipă răsuflarea, ghemuindu-se pentru săritura ucigătoare, vedea fâlfâirea flamurilor, sclipătul armurilor, lucirile ca de curcubeu ale mantiilor şi deodată toate acestea începură să-i joace prin faţa ochilor, amestecându-se într-un vârtej pâclos Urechile îi ţiuiau, genunchii încordaţi pe greabănul bidiviului începură să-i tremure şi simţi o sfârşeală adâncă în tot trupul „Spaima, îşi zise Spaima dinaintea luptei ” Dar nu era doar atât Ca pe mulţi alţi oşteni, îl mai cuprinsese şi odinioară frica în cleştele ei, dar îi dăduse drumul numaidecât şi ieşise parcă mai îndârjit, mai volnic din aceste scurte clipe de cutremur sufletesc „M-a ajuns osteneala, se sperie, mă răpune bătrâneţea, mă părăsesc puterile… Nu mă lăsa, Părinte… Nu tocmai acuma Ajută-mă Doamne, în ceasul greu!” Răsuflă de câteva ori, adânc Scutură capul şi scânteioarele care-i roiau pe dinaintea ochilor pieriră Se uită la căpeteniile strânse ciotcă în jurul lui: nu băgaseră nimic de seamă „Eh, îşi zise, dacă voi toţi… dacă numai câte-un degetar din vlaga voastră aţi turna în trupul meu slăbit…” Izgoni îndată gândul cel nefiresc Dar ei erau lângă el şi erau cu toate acestea tăria lui şi izvorul lui întremător, într-altfel, desigur, dar erau tăria lui, iar convingerea aceasta îl umplu de o mare mulţumire Erau cu toţii acolo Marele spătar Diicul Buicescu, gros cât un trunchi de stejar şi puternic tot ca el, slugerul Udrea Doicescu, pieptos, cu barba răsfirată şi privirea semeaţă, tânărul Barbu Filişanu, fiul bunului tovarăş de altădată, Radu din Desa, semănând cu un arbore cocârjat şi înnegrit de fulgere, Iancu Călinescu, vechi tovarăş de luptă şi el, Pană Filipescu, ginerele lui Constantin Cantacuzino, strălucitor ca un prinţ în armura-i albăstruie, pârcălabul Necula Glogoveanu, cel veşnic râzăreţ, căci i se vedeau dinţii de la o tăietură de hanger, logofătul Danciu Pârâianu, bătrânul şi credinciosul Socol, căpitanii Constantin Gălăţeanu, Badea Comăneanu, Radu Mihalcea, şi alţii încă, mulţi şi dârji, împresurându-l şi apărându-l, gata să-şi verse sângele pentru tot ce împliniseră şi aşezaseră laolaltă Îşi îndreptă privirea despăienjenită spre rândurile vrăjmaşilor Nu păreau că vor să mai înainteze Rămăseseră într-o aşteptare mută şi numai caii tălăzulau din când în când, scurmând pământul cu potcoavele Cerul era tot posomorât, arareori răzbea câte-o fâşie de soare prin spărturile norilor Undeva, la marginea zării, se înălţă un stâlp de fum Nu ştiau ce este, dar aveau să afle mai târziu că tătarii şi zaporojenii dăduseră foc satului Cocorăşti Se apropia amiaza Aşteptarea aceasta, îndelungă şi încordată, începea să-i obosească pe oştenii lui Matei Banul Gheorma îndrăzni: — Ce facem, măria-ta? Se pare că Lupu nu vrea să-şi ia inima-n dinţi Îmi este limpede acuma: cazacii au rămas în urmă şi îi aşteaptă N-ar fi mai bine să izbim noi şi să-i curmăm şovăiala? — Nu cred că e bine, zise căpitanul Comăneanu Dacă ne încurcăm cu călărimea grea în mlaştină şi răchitiş, nu ştiu cum va ieşi Până la urmă trebuie să se hotărască ei Diicul Buicescu, căruia îi reveniseră semeţia şi încrederea în sine de mai înainte, pufni dispreţuitor: — Nu se încumetă Vasile vodă de unul singur, fără Timuş În clipa aceea, dinspre vrăjmaş se auzi un glas pătrunzător şi ascuţit, de trâmbiţă — Ai grăit într-un ceas rău, Buicescule, mormăi Matei Iată-i că se urnesc În adevăr, duşmanul porni la atac Călărimea înainta, ca un vârf de lance, aripile pedestrimii în pas viu, dar ceva mai retrase Când ajunseră la porţiunea moale şi mâloasă, pe care nu o putuseră bănui, surpriza lor nu fu mică, dar nici nu-i opri din avânt Luptau vârtos să-şi descleieze picioarele din glodul care mustea şi poate că blestemau în gura mare, dar deocamdată nu se auzea nimic, se vedeau numai cetele lor ameninţătoare care înaintau încet, dar hotărât Tunurile lui Fux, de pe colină, trăsniră înfricoşetor, dar distanţa era prea mare şi ghiulelele căzură mult în faţa şirurilor vrăjmaşe, fără să le pricinuiască niciun rău Abia a doua bătaie nimeri mai în plin Se auziră răcnete, văzură învălmăşeală, oameni şi cai zvârcolindu-se în sânge Dar formaţia se refăcu repede, continuând să înainteze Toţi ochii se aţintiră spre voievnd, aşteptând ordinul care întârzia În sfârşit, Matei îşi dezlipi buzele uscate: — Când vor fi destul de aproape, trageţi foc O singură dată, ca să-i clătinaţi din mers Apoi zvâcniţi împotrivă cu toată puterea Întâi seimenii… Un nou val de ghiulele se abătuse peste oastea lui Lupu, fără a-i stăvili însă îndârjita revărsare Când duşmanul se apropie ca la două sute de paşi, primul rând de pedestraşi cu flinte îngenunchie, al doilea rămase în picioare, pentru a spori desimea focului — Foc! porunci Diicul Buicescu şi flintele răpăiră asurzitor, acoperind locul cu vălătuci de fum usturător Într-adevăr, ploaia de plumbi făcu să se clatine o clipă rândurile potrivnicilor Mulţi căzură horcăind şi ţipând, platoşde zornăiră izbite de proiectilele fierbinţi, dar aproape în aceeaşi ciipă, atacatorii, care aveau flintele pregătite, traseră şi ei, orbeşte, prin pânza de fum, în grămada pedestraşilor valahi Peste toată această hărmălaie, fâlfâiră din nou ghiulelele balimezurilor, care căzură spre stânga, în mijlocul bulucurilor de ieniceri Câmpia se acoperi îndată de burnusuri însângerate, ca nişte petice de omăt din care crescuseră maci roşii — Înainte! mugi vodă Matei de pe cocoaşa de pământ spre care îşi mânase calul spre a vedea mai bine ce se întâmplă Înainte, acuma! Cu credinţă în Dumnezeu! Slujitorii, gloatele şi cele două rânduri de lefegii înzăuaţi zvâcniră înainte cu un strigăt uriaş, izbucnit din mii de guri şi în clipa următoare dădură piept în piept cu caii moldovenilor Unii dintre ei fură răsturnaţi şi călcaţi în copite mai înainte de a fi apucat să dea vreo lovitură Dar ceilalţi pătrunseră printre rânduri, împungând cu suliţele, lovind cu securea în fruntarele cailor, încrucişând paloşele cu călăreţii, ori trăgându-i jos din şa şi încleştându-se cu ei ca nişte zăvozi Săbiile se ciocneau scăpărând, topoarele izbeau în platoşe cu un bufnet surd, scrâşneau strămurările lunecând pe fier şi împlântându-se în ciolane, trozneau pistoale şi archebuze, semănând în preajmă fum şi scântei, ţipete de durere şi urlete furioase se amestecau cu nechezatul cailor înspăimântaţi, într-un clocot ca de infern, peste care încă mai zburau ghiulelele aprinse Seimenii se ciocniseră cu osmanlâii Din partea aceea se auzi un strigăt ca o vuire de vânt: „Alah! Alah!”, dar nu era strigătul spaimei Vitejii ieniceri, şi aşa greu loviţi de tunarii lui Gustav Fux, nu se îngroziră în faţa torentului de fier al mercenarilor, căci erau luptători de ispravă şi rotindu-şi săbiile încovoiate li se puseră împotrivă cu o îndârjire sălbatică Dar paloşele grele ale seimenilor loveau mult mai vârtos şi mai năpraznic, rărind rândurile moslemilor, care cădeau acoperiţi de caftanele lor albe ca de linţolii — Aşa, feciori! Cu sete! Tăiaţi! Străpungeţi! Tot înainte, Călinescule! strigă Matei vodă cu bucurie, privind într-acolo În preajma voievodului nu se mai afla decât mica gardă de alvaniţi, cu săbiile scoase, iar în spatele său un pâlc de seimeni ca un zid cenuşiu, nemişcat Clipele treceau cu repeziciune, minţile tulburate nu mai luau în seamă scurgerea lor, furia, durerea, spaima şi ura creştea ca un clocot care izbucneşte şi se sparge în mii şi mii de stropi dogoritori, braţele începeau să amorţească, feţele luptătorilor erau pline de sudoare şi sânge Aţâţarea şi fierbinţeala puneau tot mai mult stăpânire pe Matei, braţul încleştat pe mânerul spadei îi zvâcnea în spasmuri, s-ar fi repezit în vălmăşag ca pe vremea când era tânăr stegar în oastea lui Mihai vodă, însă acum el era cel ce veghează şi porunceşte, iar datoria lui era să rămână treaz şi cumpănit Bătălia luase înfăţişarea unei învălmăşeli cumplite şi fără înţeles, cel cu ochiul neînvăţat n-ar fi putut spune care sunt părţile mai slabe ale uneia sau alteia dintre oşti şi de partea cui înclină cumpăna izbânzii Matei vodă avea însă ochiul căpeteniei, ochiul oşteanului cu experienţa a o jumătate de veac de înfruntări Privirea lui stăruia tot mai neliniştită asupra trupului de lefegii nemţi care-l znopiseră pe Buicescu la Focşani Aceştia înaintau pe latura dreaptă ca o adevărată fortăreaţă mişcătoare Izbutiseră să împrăştie steagurile călăraşilor, care luptau acum răzleţi, în neorânduială, şi ameninţau să cadă curând în coasta pedestrimii încăierate pe viaţă şi pe moarte cu călăreţii lui Lupu Ceea ce se şi întâmplă nu peste multă vreme, mai înainte ca Matei, care încă mai şovăia, să fi apucat a da vreo poruncă steagurilor ce nu intraseră până acum în luptă Nemţii străpunseseră grămada pedestrimii, o tăiară în două ca un cuţit şi începură s-o înghesuie, s-o risipească şi s-o spârcuie crunt Sub apăsarea aceasta nemiloasă, slujitorii şi glotaşii se trăgeau tot mai mult înspre malul Ialomiţei Mai întâi câte unul, apoi cete-cete, începură să se desprindă din vălmăşag şi să treacă apa îndărăt, înspre tabără Dar priveliştea cea mai uimitoare şi mai dureroasă pentru Matei vodă fu aceea a roşiilor de curte, care, deşi nu suferiseră nicio pierdere, întoarseră deodată caii şi o rupseră la fugă prin vaduri, peste râu Era greu de înţeles în clipa aceea dacă fapta lor era rodul laşităţii, sau dacă procedaseră înţelepţeşte, scăpând astfel de la nimicire Învălmăşeala era tot mai mare, pâlcurile valahilor erau tot mai straşnic împinse către apă Poruncile măriei sale nu mai ajungeau unde trebuia şi chiar dacă ar fi ajuns tot n-ar mai fi fost cine să le îndeplinească La drept vorbind, în faţa lui Matei nu mai luptau decât seimenii Îl văzu pe tânărul Barbu Filişanu care se retrăgea pas cu pas, în mijlocul câtorva oşteni credincioşi, luptând cu deznădejdea unei sălbăticiuni încolţite Logofătul Danciu Pârâianu, rănit la şold, era purtat pe braţe de oamenii săi Când ajunseră în dreptul voievodului, rănitul înălţă capul, strigând: — Nu rămâne aici, măria-ta! Mântuie-ţi viaţa! Garda de alvaniţi stătea neclintită în jurul domnitorului Zidul de lefegii îl împresurase de asemenea, ca o potcoavă de oţel, gata să-l apere până la ultima suflare Duşan îi arunca priviri tot mai înfrigurate şi mai rugătoare, căci pentru el viaţa măriei sale era mai presus decât orice pe lume Nu mai era altă cale Orice comandant, oricât de dârz şi înfierbântat ar fi înţeles asta Matei vodă strigă din răsputeri: — Îndărăt, peste apă! Îndărăt, peste apă! Îndărăt, Buicescule! Îndărăt, Comănene! Cum se smulge hulubul, însângerat şi cu penele jumulite, din ghiarele heretelui, aşa se smulseră din încleştare luptătorii valahi, repezindu-se înapoi prin unda Ialomiţei De pe mal, nemţii, turcii şi călăreţii moldoveni sloboziră plumbi, dar şovăiau dacă să-i urmărească dincolo sau nu Răsunară câteva porunci aspre, poate că însuşi Lupu vodă, îmbătat de această izbândă voise s-o ducă până la capăt, şi urmăritorii dădură în sfârşit năvală prin vad Dar aceste clipe de şovăială fuseseră de-ajuns pentru oastea lui Matei să-şi tragă răsuflarea şi să se regrupeze cât de cât Potrivnicii fură întâmpinaţi cu o ploaie de focuri, căci mulţi dintre pedestraşi se adăpostiseră după carele taberei ca într-o cetate Alţii făcură zid împotriva nemţilor care se îndârjiseră să cucerească tunurile compatriotului lor, Fux Roşii de curte şi cele două steaguri rămase în rezervă ocoliră tabăra şi se năpustiră dintr-o latură asupra atacatorilor, lovind cu mare înverşunare, spre a-şi răscumpăra inactivitatea de până atunci Fără să se destrame cu totul, elanul oştilor lui Lupu se împuţinase simţitor în faţa acestei rezistenţe hotărâte Abia atunci, Matei vodă şi toţi ceilalţi văzură cu mirare că seimenii comandaţi de Iancu Călinescu nu se retrăseseră odată cu ei Rămăseseră dincolo şi, alcătuind un semicerc ca un mic bastion, cu spatele la malul scorburos al Ialomiţei, respingeau cu dârzenie asalturile turcilor şi moldovenilor Pilda acestor viteji cutremură inimile, iar tocmai cei ce se retrăseseră primii se simţiră mai ruşinaţi şi mai porniţi să şteargă dezonoarea acelei fugi De această împrejurare se folosi Matei Înălţat în scări, cu sabia ridicată deasupra capului, strigă din rărunchi, iar glasul lui se răspândi ca un tunet peste tabără şi peste armiile încăierate: — Năvală, oşteni! E rândul nostru! Năvală! Daţi-le brânci îndărăt, peste apă! Loviţi ca moartea! Năvală! Iar spre a-i însufleţi şi mai mult, se repezi el însuşi în primele rânduri Săbiile şuierau cu turbare, leşurile se grămădeau pretutindeni, tot mai slab răsunau muschetele nemţilor Călăreţii lui Lupu îşi întorceau caii, ştiobâlcăind cu iuţeală spre malul dimpotrivă şi în scurtă vreme locul fu curăţat de vrăjmaşi Purtată de marele-i avânt, oastea lui Matei trecu iarăşi dincolo, despresurându-i pe seimeni Cu forţe unite, împingeau tot mai viguros potrivnicul înspre mlaştina Fintei Deodată, prin zarva bătăliei, străbătură nişte ecouri străine, depărtate Pe plaiul înalt de dincolo de pârâu se ivi un adevărat nor de călăreţi care înaintau cu repeziciune — Vin cazacii lui Timuş! Vin tătarii! strigară înmărmuriţi oştenii lui Matei vodă — Sosesc ai noştri! Sosesc ajutoarele! chiuiră cu adâncă bucurie oamenii lui Lupu Câteva clipe, cele două oşti aproape că nici nu mai luptară, atât de mare fusese surpriza, bucuria unora şi tresărirea celorlalţi Dar voievodul, cu inima strânsă şi săgetată de nelinişte, ghici că dacă bărbăţia alor săi se va stinge în acest moment hotărâtor şi vor fi cuprinşi de teamă, în curând avalanșa care sosea îi va zdrobi cu totul Dădu câteva porunci repezi: — Seimenii! Seimenii să iasă pavăză, în faţă! Călăraşii de margine să nu se risipească, să rămână stoliţi şi cu armele încărcate! Gălăţene, împinge-ţi pedestraşii înspre stânga! Apoi din nou îşi ridică glasul cât putu, răguşit şi mânios: Vine hoarda! Vin puterile diavolului! Nu vă temeţi de ele, copii! Faceţi zid, faceţi zid! Marele spătar Buicescu izbucni şi el ca o trâmbiţă asurzitoare: — Pentru ţară şi voievod! Taie, lovește! Trâmbele de duşmani se năpustiră peste Finta ca un ropot de furtună Se vedeau bine acum zvitcile purpurii ale zaporojenilor, căciulile lor rotunde şi flocoase, cuşmele de piele ale mârzacilor şi braţele lor arămii ieşind goale până la umăr din cojoacele negre de fum Bahmeţii tătăreşti goneau ca nişte iepuri, cu urechile lăsate pe spate, tăişurile sclipeau întunecat, urlete şi chiote ascuţite, sălbatice, se răspândeau pe câmpie ca lătratul unei haite Dincoace de pârâu, masa de călăreţi se desfăcu în trei trupuri care porniră bulziş la atac Sleiţi de luptă, oştenii lui Lupu cătară să se tragă cât mai grabnic în lături, spre a lăsa drum slobod acestui val despre care nu se îndoiau că va mătura cu totul armia lui Matei Dar nu se întâmplă tocmai aşa Voievodul şi căpeteniile tresăriră cu bucurie şi speranţă văzând că Timuș atacă astfel Dacă s-ar fi desfăşurat, i-ar fi prins ca într-un arcan şi cu puţina oaste pe care-o aveau le-ar fi fost greu să se apere din toate părţile Dar cazacii venind grămadă, nădăjduiau să-i înfrunte mai lesne Pe deasupra, caii acestora se împotmoliră în smârcuri şi goana li se încetini mult Totuşi ciocnirea fu cumplită Sotniile lui Timuş se izbiră cu vuiet de zidul seimenilor trăgând cu sâneţele din mers şi pătrunzând adânc în rândurile acestora, care se clătinară ca bătute de vânt Săbiile începură să vâjâie, zalele zuruiau, luptătorii se măsurau cu ochi însângeraţi înainte de a-şi da lovitura de moarte Tătarii, mai prevăzători sau mai puţin curajoşi, se repeziră asupra pedestrimii lui Gălăţeanu, care puse suliţele împotrivă, ferindu-se de grozavele bice de luptă ale războinicilor cu ochi piezişi şi căutând să-i tragă cu cangea jos din şa Întreg câmpul de luptă se vânzolea acum ca o pădure bântuită de uragan La porunca voievodului intraseră şi roşii de curte în bătălie, izbind cazacii dintr-o latură, descărcându-şi flintele în grămada urlătoare şi pierzându-se în ea ca într-un vârtej Glotaşii secerau picioarele cailor căzăceşti, dar mulţi cădeau cu ţeasta despicată de neiertătoarele lor săbii Săgeţile şuierau ca şerpii, înfigându-se în locurile neapărate de platoşe, archebuzele scuipau foc şi fum, detunând fără oprire Numai tunurile lui Fux tăcuseră demult, fiindcă nu puteau să tragă în învălmăşeala aceea fără primejdia de a-şi ucide proprii luptători Era o clipă de cumpănă, pasărea norocului şovăia fără hotărâre la o răspântie nevăzută şi soarta bătăliei atârna de un fir de păr Matei hotărî să întoarcă spre sine, cu orice chip, cumpăna aceasta şovăitoare Făcu un semn gărzilor şi lefegiilor care-l înconjurau: — Înainte! În foc! În fruntea acestei cete Matei voievod porni fără grabă, dar cu nestrămutată hotărâre înspre roatele de cazaci şi nohai Luptătorii săi încleştaţi în hora aceea a morţii, trudiţi şi însângeraţi, văzură coiful sclipitor al măriei sale și flamura cea mare, domnească, apropiindu-se şi pâlpâind cu semeţie, iar în clipa aceea în piepturile lor se aprinse vâlvoarea, ca atunci când cineva suflă peste spuza gata să se răcească Izbucniră în strigăte şi începură să lovească şi mai vârtos, cu vlagă nouă Dar şi vrăjmaşii îl văzuseră pe voievodul valah Un pâlc mare de cazaci se desfăcuseră repezindu-se ca nişte şoimi asupra gărzii acestuia Trăgeau din sâneţe ca diavolii, dar alvaniţii şi seimenii le răspunseră tot cu foc şi mulţi dintre ei se prăvăliră la pământ Însă câţiva tot ajunseră în apropierea lui Matei Săbiile se încrucişară cu înverşunare Matei vodă îşi descărcă pistolul în pieptul unui zaporojean uriaş, cu mustaţa galbenă ca spicul şi faţa roşie, apoi trase la rându-i spada, gata să se apere Fierul îi părea uşor în mâna încordată ca o rădăcină şi orice urmă de slăbiciune îi pierise din trupul în care sângele clocotea acum cu furie În clipa aceea, din flintele cazacilor răpăi iarăşi o grindină de plumbi Matei simţi o viespe înţepându-l în picior şi deodată frumosu-i armăsar catalan, lovit de moarte, se prăvăli greoi, aruncându-şi stăpânul în ţărână Duşan cel dintâi, împreună cu alţii, săriră să-l ajute, trăgându-l cu băgare de seamă, căci era pe jumătate prins sub trupul calului Mai bine de două sute de oşteni făcuseră pavăză în jurul locului unde căzuse voievodul — Măria-ta, eşti teafăr? întrebă Duşan cu glas sugrumat — Un cal! răspunse scurt şi răstit Matei vodă „Slavă Sfintei Fecioare” oftară cu toţii, uşuraţi, şi unul dintre alvaniţi, care avea cal mai bun, se pregătea să-i ţină scara, când văzură sângele ce şiroia pe piciorul măriei sale, de la genunchi în jos, scăldând în purpuriu ţesătura verzuie şi ciubota de safian — Măria-sa e rănit! strigă Necula Glogoveanu Pe braţe! Luaţi-l pe braţe! Matei privi în jos, parcă mirat el însuşi de culoarea sângelui său, şi abia atunci înţelese ce fusese înţepătura aceea ca de viespe Înlătură cu duşmănie mâinile care se întindeau spre el şi cei din jur încremeniră Propti piciorul în pământ, mai întâi uşor Apoi apăsând tot mai tare Îl durea, dar nu era ceva de neîndurat şi fu sigur că plumbul nu i-a fărâmat osul — Legaţi, porunci Leagă tu, Duşan Cât poţi de strâns Când Duşan strânse faşa, voievodul păli şi scrâşni, dar se căzni să-i liniştească pe cei ce cătau îngrijoraţi la el: — Nu-i nimica, boierilor… Nu-i nimica oştenii mei… Seimenii, curtenii, gloatele, toţi cei ce văzuseră căderea lui Matei-vodă, sau n-o văzuseră, dar vedeau acum că nu mai este printre ei, lângă ei, simţiră deodată cum le scade curajul şi li se stinge scânteia aceea care le înfierbântase inimile câteva clipe mai înainte Dar când flamura domnească prinse iar să fâlfâie cu putere şi măria-sa se înălţă din nou în şa, cu coiful scânteind şi cu sabia ridicată ca un arhanghel răzbunător, din miile de piepturi ţâşni un strigăt uriaş de bucurie şi izbândă Pentru vrăjmaşi, ivirea lui Matei fu o vedenie de spaimă şi dezamăgire, căci îl socotiseră răpus şi se văzuseră, o clipă, biruitori Un tunet prelung se rostogoli peste câmpie şi cerul fu brăzdat de fulgere Norii se sparseră într-o ploaie deasă şi biciuitoare Să fi văzut în aceasta, tătarii și cazacii lui Timuş, un semn al mâniei Dumnezeieşti îndreptată asupră-le? Cine ştie… Destul că îndârjirea lor se micşoră cu totul şi nu peste multă vreme, în pofida numărului mare, se pomeniră împinși către fâşia mlăştinoasă şi în lăstărişul de lângă pârâu Luptătorii stepelor, deprinşi cu lărgimea şi bizuindu-se pe sprinteneala cailor, se simţeau la grea ananghie Lucrul acesta îl înţeleseră curând oştenii lui Matei vodă care loveau cu tot mai multă străşnicie şi nădejde, scoţând strigăte fioroase, spre a-şi înspăimânta potrivnicii Cele dintâi întoarseră caii podgherezurile tătăreşti, pierzându-se în pânza cenuşie a ploii Războinicii hanului, învăţaţi cu prada lesnicioasă şi cu hărţuielile scurte, părăseau blestemând această bătălie lungă şi grea, la care nu se aşteptaseră şi care nu le era pe plac Cazacii mai făcură o vreme sforţări, căutând să schimbe mersul bătăliei, dar până la urmă se vădi că prilejul le scăpase din mâini Timuş Hmelniţki era omul hotărârilor repezi, ca şi tatăl său Îmbietoarele perspective pe care i le zugrăvise socrul său se destrămară cât se poate de brutal şi nu mai voia să-şi macine oamenii fără rost — Înapoi! strigă mânios Înapoi, cine nu vrea să-şi lase ciolanele în mocirla asta afurisită! Trâmbele de cazaci se rotiră cu atâta iuţeală şi cu atâta putere, încât călăreţii moldoveni şi Vasile vodă însuşi, cu suita de boieri, deşi nu gândiseră încă să iasă din luptă, fură tarâţi de iureşul acesta ca nişte paie de aripa uraganului O vreme, vacarmul luptei mai stărui în depărtare: călărimea lui Matei hărţuia cetele de fugari rămase în urmă Apoi se făcu linişte Ploaia contenise Pârâiașele de apă amestecate cu sânge se scurgeau în pământul gras, hrănind rădăcinile ierburilor Largul câmpiei era semănat cu trupuri omeneşti ţepene, schilăvite, grămezi de trupuri, stârvuri de cai, lănci şi paloşe frânte, paveze sfărâmate, muschete şi coifuri Ici, colo, câte-un trup mai tresălta în ultimele spasme ale agoniei Răniţii strigau după ajutor, ori se târau cum puteau înspre tabără Cerul era limpede, soarele dădea în amurg Bătălia începuse înainte de amiază şi ţinuse şapte ceasuri încheiate * Când felcerul îi scociorî piciorul, căutându-i plumbul cuibărit în carne, Matei se înălbi la faţă şi scoase un geamăt prelung, dar nu făcu nicio mişcare După ce i se obloji rana strâns, voievodul rămase o vreme istovit, cu pleoapele lăsate, răsuflând greu Faţa i se scofâlcise şi sub ochi îi atârnau pungi vinete Făcliile luminau cortul ca ziua Deslipi genele, şoptind: — Prea multe făclii, Duşan Mi-ar ajunge doar una Slujitorul nu înţelese, sau nu voi să înţeleagă: — A fost nevoie de ele, măria-ta Dacă te supără, le sting — Nu, lasă-le… Săgeţile durerii urcau uneori până la şold De afară răzbătea murmurul taberei ca o legănare de ape În faţa cortului se auziră glasuri şi clinchete Duşan se strecură afară şi se întoarse peste câteva clipe: — Măria-ta… boierii şi căpeteniile… vor să te vadă Le-am spus că nu e cu putinţă, că ai nevoie de tihnă ca să te întremezi, dar ei au rămas prin preajmă — De ce, Duşan? — Sunt îngrijoraţi, măria-ta Se bucură de izbândă, dar sunt îngrijaţi de rana măriei tale Voievodul zâmbi fără putere: — Oare? Dumnezeu să-i binecuvânteze Le e dragă viaţa mea Dar câte răni, Duşan… Cât sânge omenesc… Slujitorul nu înţelese prea bine şoaptele domnului Pregătea o băutură întăritoare, dar tocmai când voi să se apropie cu paharul, Matei dădu de-o parte cerga uşoară cu care-l înveliseră şi se ridică în capul oaselor Duşan se sperie: — Ce faci, măria-ta?! Nu trebuie… Se întărâtă rana… — Pune-mi încălţările, Duşan, şi adu-mi mantia Bătrânul oştean îl privi ţintă, încredinţat în sinea lui că pe voievod l-a cuprins fierbinţeala Dar vodă Matei stărui cu asprime, deşi vocea nu avea tăria de totdeauna: — Sunt stăpânul tău şi când îţi poruncesc, trebuie să te supui Fă ce ţi-am spus Îi trase cu băgare de seamă încălţările, îi aşeză mantia pe umeri Voievodul făcu câţiva paşi, schimonosindu-se de durere, apoi, lăsând braţul lui Duşan, se rezemă de spătarul singurului jilţ: — Spune-le să intre Cei dintâi intrară bătrânul Socol, Diicul Buicescu şi Radu din Desa În urma lor se arătară şi ceilalţi, păşind cu sfiiciune şi grijă Orbiţi o clipă de lumina făcliilor, cătară spre culcuşul voievodului, dar când îl văzură în picioare, rezemat de spătarul jilţului, rămaseră buimaci — Măria-ta, bâigui spătarul Buicescu, noi credeam… — Ce credeaţi? surâse voievodul Voi aţi mai crezut o dată că-mi dau sufletul Socol Cornăţeanu căzu în genunchi şi apucă mâna domnitorului — Măria ta, cum am fi putut… Nouă ne tremurau inimile de grijă… Dar nu s-a zămislit plumbul acela, izbucni cu însufleţire, nu s-a zămislit plumbul acela, care să-l doboare pe Matei vodă! — Aşchia de plumb mi-a scos-o doftorul din carne E cât un sâmbure de cireaşă Dacă vrei, ţi-o dăruiesc, Socole Însă ridică-te Îl priveau cu toţii înmărmuriţi, plini de uimire şi fior Vorbea limpede, fără poticniri, numai faţa îi era câtva schimbată, dar cu toţii arătau trudiţi şi storşi după greaua încleştare Radu din Desa îndrăzni: — Măria-ta, poate eşti obosit O rană la picior nu-i joacă Ştiu, căci şi eu am pătimit cândva — O rană… O biată împunsătură… Iar floarea oştenilor mei zace acolo, pe câmp, Radule — S-au jertfit pentru sceptru şi pentru ţara lor, spuse Buicescu Urmaşii îi vor slăvi în veac Iar căpitanul Iancu Călinescu adause cu bucurie: — O izbândă strălucită, măria ta! Am trimis două steaguri pe urma vrăjmaşilor, însă atât de mare le-a fost risipa şi spaima, că nu vor mai încerca nimic Nu sunt în stare să mai încerce Poate că pe Vasile vodă, îndârjit cum este, l-ar trage aţa, însă Timuş n-are să-l mai ajute, căci s-a învăţat minte Matei tăcea, cu zâmbetul acela uitat pe faţă, biată pavăză împotriva fulgerului durerii Spuse după un timp: — Seimenilor le vom plăti încă o leafă peste ce au de primit Şi ceilalţi îşi vor primi răsplata vitejiei Câţi au pierit, Buicescule? — Poate o mie, măria-ta Însă acolo, pe malul Fintei, zac poate trei mii de morţi Ceilalţi sunt de-ai vrăjmaşului Pe-ai noştri îi vom îngropa creştineşte, mâine Matei vodă îşi plecă bărbia în piept: — Nu-i lăsaţi pe ceilalţi pradă corbilor şi dihăniilor Ce vină au ei? Îngropaţi-i laolaltă şi ridicaţi o movilă Un gorgan în mijlocul câmpiei, să rămână pomenire — Cum, măria ta, se miră Socol, şi pe tătari? Pe necredincioşi? — Şi pe ei Acuma ei nu mai sunt duşmani, nu se mai urăsc şi nu se mai sfâşie Ai noştri au pierit pentru ţară, pentru mândria şi bunul nume al urmaşilor Ceilalţi au avut temeiurile lor… Credincioşi, necredincioşi… Ce vrea să zică? Dumnezeu le va cântări faptele şi sufletul şi îi va judeca pe fiecare, după cum vom fi judecați cu toţii, odată Daţi-le tuturora adăpostul şi pacea pământului Iar acuma mergeţi la odihnă, vă ajunge atâta trudă Îndată după plecarea boierilor, Matei se clătină ca lovit Duşan îl ajută să se întindă, învelindu-l cu grijă Câtva timp, voievodul tremură ca frunza, dinţii îi clănţăneau cu putere, dar treptat, cerga călduroasă îi domoli frigul şi se lăsă pătruns de o dulce toropeală Durerile îl slăbiseră, le simţea depărtate şi amorţite Închise ochii şi ca pe nişte falduri străvezii, odihnitoare, se închegară trecute chipuri şi privelişti din trecutul lui Chipuri mustrătoare, chipuri blânde, al lui Constantin Şerban, al Elinei, pre când era tânără de tot, cu ochii mari şi dinţi ca mărgăritarele, al lui Mateiaş stins şi palid, al vornicului Aslan… Numai chipul străinului care îl călăuzise atuncea, prin vis, în adâncul gorganului, nu-l putea culege şi privi, căci amintirea lui era o fântână de suferinţă Auzi ca dintr-o mare depărtare fluieratul prigoriilor, auzi glasul lui Atanasie din Lişteava, glasurile din gorgan, apoi totul se prefăcu în murmur, în adiere, şi aţipi cu faţa umbrită, slab şi neputincios ca un copil EPILOG Matei vodă Basarab s-a săvârşit din viaţa în leatul următor, 1654 de la Hristos, luna lui aprilie În vuietul biruinţei de la Finta, bătrânul copac, smuls din rădăcină, se năruise şi începuse a putrezi, în ciuda uimitoarei sale îndârjiri Acest ultim an din viaţa voievodului a fost un an de zăcere, de spaime, de umilinţe şi de înfrigurate planuri puse la cale în faţa răzvrătirii seimenilor şi dorobanţilor, care se ridicaseră împotrivă-i cu strigăt mare Plin de mâhnire, scrie cronicarul: „…toţi să îndrăciră de să nebuniră şi începură a nu-l băgare în seamă nici cât, ci-şi bătea joc de dânsul şi în toate zilele zbiera în curtea lui ” În ajunul bătăliei de la Finta, Matei vodă le făgăduise slujitorilor săi că de vor lupta cu virtute şi vor înfrânge oştile lui Lupu şi Timuş, le va da câte două lefi în chip de răsplată Mai apoi, la îndemnul unor mari boieri şi mânat probabil de propria-i înclinare către avariţie, domnitorul nu se ţinuse de cuvânt Iată, aşadar, pricina nemijlocită a răzvrătirii lefegiilor munteni Însă dincolo de aceasta mocnea ca spuza sub cenuşă nemulţumirea obidiţilor pământeni, pe care birurile mari îi gâtuiseră în lungul anilor În timp ce voievodul zăcea în iatacul său, mistuit de dureri, oştenii răsculaţi îi învinuiră de trădare pe marele armaş şi pe marele visternic Dorobanţii şi seimenii pătrunseră cu vuiet şi hărmălaie în palatul domnesc, îi apucară pe Ghinea Brătăşanu, vel-visternic, şi pe Radu Vărzaru, velarmaş, târându-i tocmai afară din târg Acolo, sub ochii gloatelor întărâtate, îi fărâmară cu săbiile pe cei doi boieri vinovaţi de răutăţi şi abuzuri Toate acestea împotriva voinţei bătrânului şi bolnavului domn al Ţării Româneşti Însă rebelii nu s-au răcorit din sângele vărsat Au scos tunurile afară, în câmp, şi au intrat iarăşi şi iarăşi în casa domnească, amărându-i zilele lui Matei şi ameninţând că de nu li se vor plăti banii făgăduiţi, îşi vor împărţi singuri averea visteriei După uciderea boierilor pomeniţi, seimenii au început a călca fără putinţă de oprelişte şi casele altor mari boieri, oameni de credinţă ai măriei sale Astfel a căzut în mâinile răsculaţilor şi marele clucer Socol Cornăţeanu, care a fost tăiat chiar în odaia lui Spun unii că această ucidere s-ar fi petrecut din pricina unui imaş stăpânit de clucer şi prin care treceau oştenii pentru a scurta drumul spre curtea domnească Bătrânul Socol le-a luat dreptul de a mai trece, statornicind amenzi grele, aşa încât seimenii s-au răzbunat Alţii sunt de părere că Socol ar fi fost omul lui Vasile vodă Lupu şi că ucigaşii lui ar fi adus mărturii despre hainirea clucerului Oricum, cenuşa timpului şi lipsa de documente au amestecat lucrurile, aşa încât nimeni nu mai poate spune care a fost adevărul Răsculaţii au atacat casele boiereşti şi le-au prădat, astfel încât trăiau toţi cu frica în sân Iar Matei vodă, ţintuit pe patul său de suferinţă, nu putea să facă alta decât să blesteme Mai întremându-se el şi gândind cu mare amărăciune că nu poate înnăbuşi singur răzmeriţa, a trimis scrisoare lui Gheorghe Rákoczy al II-lea, aflat atunci în tabără, la Feldioara Aliatul său transilvan a răspuns cu mare grabă la această cerere de ajutor, trimiţând în Ţara Românească o oaste de câteva mii de oameni Cuminţindu-se în faţa acestei primejdii care venea asupră-le, seimenii s-au adunat după obiceiul lor în biserică şi jurând pe evanghelie s-au legat din nou cu credinţă faţă de voievodul lor Domolirea răsculaţilor s-a arătat însă înşelătoare ca fumul Îndată după plecarea oştilor transilvane, lefegiii din Târgovişte şi Bucureşti s-au ridicat iarăşi împotriva domnului şi a marilor boieri Multă dârdoră şi multă stricăciune au făcut ei şi „nimenilea nu le putea sta împotrivă”, după cum spune cronicarul După ce se tămăduise Matei vodă de piciorul schilăvit, a ieşit el într-o zi la preumblare către Argeş, „iar dorobanţii şi seimenii i-au închis porţile şi i-au eşit înainte, la şanţul cel mare, cu toate tunurile, oprind pe domnul lor ca să nu mai intre în cetate, zicând că de acum înainte nu le mai trebuie să fie domn, ci sau să iasă din ţară, sau să se călugărească ” Mare cutremur şi mare silă trebuie să fi sălăşluit atunci în inima viteazului voievod, slab şi îmbătrânit, înstrăinat în câmpie, sub zidurile cetăţii lui… Numai după multă umilire şi tocmeală, după făgăduiala că le va da răsculaţilor „bani din dăstul” a fost lăsat gârbovul domn să păşească în cetatea de scaun Faptele acestea au avut răsunet şi prin alte părţi ale ţării Nici slăvită mănăstire Arnota, cea atât de dragă lui Matei vodă, nu a scăpat de silnicii Rumânii din Bărbăteşti şi Dobriceni prădară de la Arnota cai, clăi de grâu şi de fân, berbeci, stupi, bolovani de sare şi alte bunuri, astfel încât domnul dădu poruncă dregătorilor din acea parte să-i prindă pe vinovaţi şi „să le facă certare ca unor hoţi ” Matei vodă Basarab a osândit răscoala cu aspre cuvinte Iar după cum arată Istoria Ţării Româneşti, ar mai fi spus bătrânul voievod, clătinându-şi cu amărăciune capul albit: „De acum înainte, dragii miei, să ştiţi cu adevărat că, pentru faptele lor, vor să vie mari răutăţi asupra aceştii sărace de ţară Şi va să cază la mare nevoie Şi vor să pătimească şi cei buni pentru cei răi ” Aceste cuvinte profetice aveau să se împlinească nu peste multă vreme Matei vodă a apărat totdeauna tagma boierilor Înţelegând prea bine că a cere ajutorul păgânilor însemna pentru ţară mare pacoste, el hotărăşte totuşi să facă acest lucru: „Că întâiu eu nu pociu răbda turburarea lor care fac asupra mea şi asupra ţării Ci gândesc, de voi avea zile, să aduc în primăvară 30 000 de tătari…” Ameninţarea aceasta cumplită voievodul n-a mai putut s-o pună în practică, săvârşindu-se din viaţă Potolită pentru moment, răscoala seimenilor a continuat să ardă ca un foc înăbuşit ce avea să izbucnească într-o violenţă de incendiu la 1655, în zilele domniei lui Constantin Şerban, ridicând în vârtejurile ei şi mulţimile năpăstuite Matei vodă Basarab n-a mai stat însă martor la aceste sângeroase evenimente Învins de moarte, a plecat pleoapele pentru totdeauna, la 9 aprilie 1654, pe când meşterul pus de el nu sfârşise încă să-i cioplească pisania pe piatra de mormânt ce aveau să i-o aşeze mai târziu la Arnota Epoca lui Matei Basarab este aidoma unei oglinzi strălucitoare, cu cositorul căzut pe-alocuri şi prin ale căror orbite negre putem simţi tălăzuirea şi suferinţa mulţimilor fără nume, pe umerii cărora s-au ridicat toate, de la începutul acestei ţări SFÂRŞIT